
Introducere 


În noua cultură de masă, un ochi cât de cât exersat 
observă, cu uşurinţă, dar în acelaşi timp cu stupoare, 
prezenţa unor subiecte care, până prin anii 1970, erau 
apanajul unei extreme drepte hrănite cu mitul politic fabricat 
la sfârşitul secolului al XVIll-lea de către teoreticienii 
contrarevolutionari, adică mitul complotului international la 
adresa civilizaţiei creştine. Un complot masonic, apoi iudeo- 
masonic creat în jurul legendei despre lluminaţii din Bavaria 
(ordin constituit de către Adam Weishaupt, la 1 mai 1776), 
ulterior cunoscuţi sub denumirea de Illuminati. „Conspirația 
lluminaţilor”, o manevră subversivă având ca scop 
instaurarea unui „guvern mondial unic”: este sistematic 
denunţată încă din epoca Revoluţiei Franceze?. Este vorba, 
bineînţeles, despre un complot fictiv ai cărui initiatori, 
conducători şi simpli agenţi, înfăţişaţi ca membri ai unei 
puternice societăţi secrete, sunt, de fapt, o creaţie a 
imaginaţiei, mai exact a acelei capacităţi de a fabula având 
toate trăsăturile delirului de interpretare şi ale unei viziuni 
paranoice asupra lumii. Acuzati de nenumărați polemişti că ar 
fi fost principalii responsabili de producerea Revoluţiei 
Franceze, lluminaţii din Bavaria sunt, chiar din momentul 
apariţiei legendei lor, imaginea amenințătoare a subversiunii, 
a haosului revoluţionar şi a dictaturii criminale. Realitatea 
istorică a Ordinului lluminaţilor (1776-1785) a fost mistificată, 
supusă mitologizării, în intenţia de-a o diaboliza. Fondatorul 
ordinului a fost socotit succesor al lui Satana, imagine fixată 
de Barruel în portretul pe care acesta i-l face lui Weishaupt: 


El aparţine unei categorii de oameni atât de damnati prin 
naştere, încât am fi înclinați să-i considerăm ca fiind produsul 
acelei inteligente nefaste căreia un Dumnezeu răzbunător nu 
i-a lăsat decât geniul răului. (...) Din bârlogul lor ascuns, ei nu 
fac decât să plănuiască atentate, să pună la cale revoluţii, să 


1 Carr, 1998, p. 6. Pentru referinţe bibliografice complete v. sfârşitul vol. 
p. XXX. 
2 V. mai ales Robison, 1797, şi Barruel, 1797-1798. 


uneltească împotriva Bisericii şi a statului. (...) Caracterizat 
prin aceste atribute (..), către anul 1748, s-a născut în 
Bavaria un păgân cu numele de Jean Weishaupt, mai 
cunoscut, după analele sectei pe care a înfiinţat-o, sub 
numele de Spartacus. (...) Duşman al luminii, asemenea 
funestei cucuvele care nu zboară decât la adăpostul nopţii, 
căci soarele o năuceşte, acest jalnic sofist nu va rămâne în 
istorie, prin răul pe care l-a făcut şi pe care plănuia încă să-l 
mai facă, decât ca imagine a demonului.! 


Diferenţa dintre ordinul istoric real al lluminaţilor din 
Bavaria şi fabulatiile despre secta Illuminati este izbitoare, în 
sensul că o organizaţie paramasonică, cu o existenţă de 
numai un deceniu, cu efective foarte modeste şi cu o 
influenţă limitată, a fost adusă la dimensiunile unei societăţi 
secrete dotate cu o extraordinară forţă de manipulare şi ai 
cărei conducători, presupuşi iniţiaţi, ar fi aparţinut unei 
descendente satanice sau unei dinastii luciferice. Este ştiut — 
şi faptul este cercetat de numeroşi istorici — că „legenda 
Iluminismului” sau „legenda lluminată” a fost creată şi apoi 
reinventată, transmisă şi deformată încă din ultimii ani ai 
secolului al XVill-lea. Ea a fost necontenit reformulată, 
readaptată spiritului vremurilor,  reinterpretată de o 
multitudine de autori, care, în secolele al XIX-lea şi al XX-lea, 
au crezut că „motorul” istoriei nu era altul decât efectul 
acţiunii unor societăţi secrete sau rezultatul unei serii de 
comploturi ori că secretul politicii internaţionale consta în 
dirijarea ei de către lideri necunoscuţi, adevărate întruchipări 
ale răului. 

Aproape în acelaşi timp, francmasoneria de pretutindeni a 
fost şi ea obiectul unei mistificări diabolizante. Ea pornea de 
la o distincţie cu totul retorică pe care abatele Barruel o 
introdusese în 1797-1798 în Mémoires pour servir à l'histoire 
du jacobinisme: distincţia dintre loji (la vedere) si arrière-loji 
(pe ascuns). Imaginea francmasoneriei era dedublată: ce nu 
se putea afirma despre masoneria la vedere (sau aproape la 
vedere) se putea spune despre masoneria ascunsă sau 


1 Barruel, 1973, vol. Il, pp. 21-22. Weishaupt (1748-1830) avea prenumele 
de Jean Adam (Le Forestier, 2001, p. 16). 
2 V. Barruel, 1973, passim. 


ocultă, fără teamă că roata s-ar fi putut întoarce. Cât despre 
cel mai ascuns dintre capii societăţii secrete, se putea spune 
orice. Era deschisă calea spre cele mai absurde acuzaţii 
aduse „supremei conduceri”. Deosebirea dintre „la vedere” şi 
„ascuns”, ca evocare a opoziţiei dintre ,superficial” şi 
„profund”, dar şi a aceleia dintre „jos” şi „sus” devenea astfel 
definitiv baza argumentării antimasonice ce avea să joace, ea 
însăşi, rolul unei paradigme în cea mai mare parte a 
discursurilor „anti-” care vizau organizaţii presupuse a 
conspira sau aşa-zisele societăţi secrete:. Într-un pamflet 
antimasonic publicat în 1867, Les Francs-Maçons. Ce qu'ils 
sont. Ce qu'ils font. Ce qu'ils veulent, de multe ori reeditat, 
monseniorul de Ségur consacră un capitol întreg „adevăratei 
masonerii care este ocultă şi în întregime secretă” în care 
face o impresionantă descriere a mitului conspirationist: 


Aceasta nu mai este Francmasoneria Lojilor şi nici a 
gradelor înalte, ci este, pur şi simplu, societatea secretă. Într-o 
arriere-lojă, masonii aruncă măştile. (...) În fruntea acestei 
adevărate armate întunecate se află un conducător unic şi 
necunoscut care rămâne în umbră şi care dispune de toate 
Atelierele şi de toate Lojile. (...) Acest personaj diabolic este 
mai puternic decât oricare dintre monarhii acestei lumi. În 
secolul trecut, el a fost, pentru foarte multă vreme, un 
oarecare german cu numele de Weishaupt?. 


Pe Illuminati şi pe conducătorul acestora îi regăsim, aşadar, 
în fruntea francmasoneriei, aşa cum a fost ea mistificată în 
textele autorilor antimasonici de obedienţă catolică, încă de 
la sfârşitul secolului al XVIII-lea. Dar, în acord cu normele unor 
contexte sociale diferite şi potrivit codurilor retorice ale 
diferitelor tradiţii conspirationiste, legenda construită în jurul 


1 În literatura antiiudeo-masonică, aşa cum s-a reformulat ea după 
difuzarea, în afara Rusiei, a Protocoalelor inteleptilor Sionului (deci 
începând din 1920), de pildă, aşa-zişii înţelepţi ai Sionului sunt fnchipuiti 
ca fiind conducătorii secreti ai poporului evreu şi, în acelaşi timp, liderii 
oculti ai francmasoneriei prin care erau bänuiti că domină lumea. 

2 Segur, 1884 (ed. a 62-a), pp. 44-45. Precizăm că, în afara situaţiilor 
contrare (expres menţionate), toţi termenii care apar cu literă italică, 
precum şi anumite particularităţi tipografice (pe care am crezut necesar 
să le reținem) aparţin autorului textului citat. 


lluminaţilor a cunoscut, ea însăşi, foarte multe versiuni. În 
timp ce, la sfârşitul secolului al XVIII-lea, teza originii 
templiere a lluminaţilor părea o evidenţă, în ultimii treizeci de 
ani ai secolului al XIX-lea tinde să se acrediteze aceea a 
„conducerii evreieşti” a francmasoneriei şi, mai cuprinzător, a 
tuturor societăţilor secrete luptând să distrugă „civilizaţia 
creştină”. Dintr-o descriere a „ierarhiei masonice” cuprinsă 
într-un pamflet din 1935, intitulat Ce que l’on vous cache, 
găsim din nou aceeaşi teză: „Deasupra acestei 
Francmasonerii cunoscute, oficiale, am putea spune, există o 
francmasonerie mai înaltă, accesibilă numai evreilor”. 
Această idee care stă la baza antiiudeo-masonismului a fost 
reluată, după 1945, într-un mod mult mai atenuat, sub forma 
denuntärii „guvernului mondial” urmărit de către „bancherii 
internaţionali” şi de „asociaţiile mondialiste”, complice la 
„conspirația comunistă”. S-a întâmplat ca noul discurs 
„antimondialist” (de extremă dreaptă) de la sfârşitul secolului 
al XX-lea, incriminând ca diabolică Noua Ordine mondială, ca, 
de altfel, toate formele internationalismului, să fuzioneze, la 
anumiţi autori, cu mitul extratereştrilor de „rasă reptiliană” 
din care ar proveni cea mai mare parte a conducătorilor de pe 
planetă, ca descendenţi hibrizi sau doar ca aliaţi. Illuminati s- 
au ales astfel cu o nouă genealogie, mai extravagantă decât 
toate cele de dinaintea ei’. 


Ceea ce, într-un mod prea puţin satisfăcător, numim 
convenţional teoria conspirației (conspiracy theory, 
Verschwôrungstheorie) desemnează, destul de vag, diferite 
atitudini (sentimente sau percepții), credințe (sau convingeri), 
perspective sau sisteme teoretice cu pretenții explicative. 


1 Tast, 1935, p. 8 

2 Autori principali: Keel (1970a), Deyo (1978-2004), Cooper (1989-2004 si 
1991), Keith (1994a, b si c), Icke (1999-2001, 2002 si 2005), Holey (1993- 
2001, 1995-2001 şi 2004), Hatem (2002). Pentru o analiză critică, v. 
Barkun, 2003, pp. 65-157. Vezi şi infra, cap. |, p. 57 sg. 

3 In studiile mai elaborate, expresia apare uneori la plural: teoriile 
conspirației, conspiracy theories (sau plot theories), 
Verschwörungstheorien. V. Gugenberger/Petri/Schweidlenka, 1998 (care 
studiază teoriile conspirației mondiale: Weltverschwörungstheorien); 
Caumanns/Niendorf, 2001; Reinalter et al., 2002; Pipes, 1997, pp. 1-19 
(cap. 1: Conspiracy Theories Everywhere); Fenster, 1999; Ramsay, 2000. 


Pentru a nu persista în confuzie, cum se întâmplă de obicei pe 
marginea acestui subiect, să analizăm masa de acuzaţii 
aberante, pornind de la câteva distincţii ce ar putea fi 
considerate elementare. Mergând în ordinea crescândă a 
gradului de elaborare, viziunile despre comploturi imaginare 
se grupează în patru categorii — începând cu simpla 
prezumție de complot în interpretarea diferitelor fapte, până 
la marile epopei de natură mitică despre istoria sau despre 
evoluţia omenirii. Teoria conspirației, deşi această denumire 
nu este cea mai potrivită, poate avea cel puţin patru 
acceptiuni: 


1° Teama de o conspiratie imaginară sau reala îngrijorare 
provocată de comploturi care nu există!, dar care fac obiectul 
credințelor. In acest caz, teoria se reduce la exprimarea 
acestei temeri?. A-i da un chip este echivalent cu a lupta 
împotriva ei. Şi totuşi, teama este din ce în ce mai mare. 
Pentru a înţelege procesul paradoxal ce are loc astfel, ordinea 
cauzală spontan afirmată de către cei care îşi mărturisesc 
credinţa în existenţa conspiratiilor trebuie inversată. Adevărul 
e că ei se tem, iar pentru a scăpa de această teamă, 
inventează comploturi care să le confirme, să le justifice şi să 
le alimenteze temerile. In faţa salturilor bruşte ale istoriei, a 
noianului de evenimente oferite din belşug de toată media şi 
însoţite de comentarii puţin convingătoare sau iremediabil 
confuze, devine foarte mare tentatia de a crede că „ni se 
ascunde totul”.  „Totul”, adică, adevărul, esentialul, 
adevăratele cauze sau adevăratele motive. „Ni” trimite la 
acei subiecţi necunoscuţi şi priviţi cu nelinişte de indivizii 
care, temându-se, le atribuie complotul. Cei care cred în 
conspirații hotărăsc astfel singuri de ce să se teamă, 
stimulându-şi în acelaşi timp temerile. Şi, pentru că fără un 
secret nu există comploturi, secretul ar fi arma de care s-ar 


1 „O teorie a conspiatiei (conspiracy theory) este teama de un complot 
imaginar. Conspirația desemnează o acţiune, iar teoria conspirației, un 
înţeles atribuit” (Pipes, 1997, p. 21). 

2 Teama de „subversiune” din partea revoluţionarilor conspiratori 
justificând organizarea de comploturi „contrasubversive”. Pentru situaţia 
din America, „stilul paranoid” în politică, v. Davis et al., 1972; 
Curry/Brown, 1972; Robins/Post, 1997. 


folosi cei care deţin puterea de a spune sau de a nu spune. În 
democratiile aşezate, e uşor ca oamenii obişnuiţi să fie 
înspăimântați de ideea că, prin intrigi şi presiuni obscure, 
reţele oculte ar putea provoca o scădere a nivelului lor de trai 
sau o îngustare a câmpului de libertăţi. Nelămurita lor 
credinţă în existenţa unei conspirații nu se prea deosebeşte 
de un vag sentiment de nesiguranţă a vieţii, firesc, de altfel, 
în „societatea riscului”!: ea este împărtăşită, mai ales, de 
cetăţenii oarecum nostalgici care nu suportă nesiguranța şi 
care devin îngrijoraţi de imprevizibilitatea crescândă a 
destinelor individuale sau a devenirii colective. Epoca 
revoluţionară era şi ea caracterizată prin insecuritatea vieţii 
indivizilor: Revoluţia Franceză, ca o răsturnare aparent 
inexplicabilă, pe care numeroşi contemporani o considerau de 
neînțeles, a însemnat pentru aceştia nu doar un traumatism, 
ci şi un motiv temeinic de a căuta o explicaţie. Schema 
conspirației este, structural vorbind, răspunsul cel mai simplu 
dat acestui imperativ. In ceea ce transpare din această 
imensă masinatiune, funcţia cognitivă nu este exclus să fie 
dublată de o funcţie afectivă cu efecte ambigue: explicaţia 
aduce linistire si stimulare. Acesta este imaginarul 
fundamental al ideii de complot. Următoarele trei acceptiuni 
sunt o consecinţă a celei dintâi. 


2° ldeea sau ipoteza conspirației: existenţa unor 
evenimente istorice resimtite ca tulburi ori de-a dreptul 
absurde întăreşte presupunerea că la originea lor s-ar găsi 
unul sau mai multe comploturi, adică, în ultimă instanţă, 
intenţii şi acţiuni ale oamenilor?. Or, în acest caz, ipoteza nu 
funcţionează pe principiul îndoielii metodice şi nici nu este 
limitată prin recurs la experienţă: ea se transformă în teză». 


1 Beck, 2001 

2 Despre Verschwârungshypothese, v. studiul lui Armin Pfahl-Traughber, 
2002, pp. 30-31. 

3 In lucrarea sa de referinţă cu titlul Die These der Verschwörung („teza 
conspirației”), istoricul ideilor Johannes Rogalla von Bieberstein face un 
studiu al multitudinii de reprezentări ale complotului de la sfârşitul 
secolului al XVIll-lea în sisteme de interpretare în care comploturi de 
diverse tipuri sunt atribuite „filosofilor” (Luminilor), iacobinilor, evreilor, 
francmasonilor, liberalilor, socialiştilor etc. Incepându-si cercetarea cu 
anul 1776, istoricul german recunoaşte importanţa, în istoria modernă a 


Ideea de conspiratie funcţionează de la sine ca model de 
inteligibilitate, astfel cà utilizarea ei oferà satisfactia unui 
echilibrări de ordin psihic. Aplicarea acestui model pare să 
aducă pe teritoriul explicabilului şi al rationalului evenimente 
ce păreau total aleatorii. Ideea conspirației, observă François 
Furet, „operează această pervertire a schemei cauzale prin 
care orice fapt istoric real poate fi redus la o intenţie sau la o 
voinţă subiectivă”. Iluzia că utilizarea corectă a gândirii şi a 
noţiunilor ei înseamnă control asupra a tot ce se întâmplă 
permite, pentru o vreme, contracararea impresiei de haos. 
Aşa se explică de ce perioada revoluţionară a fost atât de 
bogată în comploturi imaginare: în vârtejul acelor răsturnări 
aparent lipsite de sens, orice adversar era învinuit de 
complot, ceea ce crea iluzia cunoaşterii motivatiei şi a 
scopurilor ce stăteau la baza acţiunii diferitelor grupuri. După 
toate aparențele, trecerea de la ideea-călăuză la ideologie a 
avut loc în epoca Revoluţiei Franceze, care „anunţă o lume în 
care orice schimbare în plan social se datorează unor forţe 
cunoscute, prezente în evidențe şi aflate în plină activitate”?. 
Această atitudine cognitivă nu exclude totuşi participarea 
afectivă în sensul ei negativ, în care, pe un fond de anxietate, 
dominante sunt indignarea, furia şi revolta. Posibila existenţă 
a conspiratiilor generează mânie şi neîncredere. Indivizii care 
cred în complot nu-şi pot dobândi liniştea cognitivă, din 
punctul de vedere al cunoaşterii, decât cu preţul unui 
disconfort afectiv, trăit ca permanentă neîncredere: ei nu pot 
pune capăt laborioasei lor activităţi de raţionare. Astfel, 
pentru unii indivizi sau grupuri, obsesia complotului este 
oricând o predispozitie. 


3° Ideologia conspirației: se întemeiază pe convingerea că 


configuratiilor de tip conspirationist, a lluminaţilor din Bavaria, adevăraţi 
amatori de comploturi — care voiau să instaureze domnia definitivă a 
Ratiunii — şi, totodată, subiect al unei suprainterpretări diabolizante care-i 
înfăţişa ca pe o putere subversivă universală. V. Rogalla von Bieberstein, 
1978, pp. 70-79, şi 2002, pp. 21-23; Poliakov, 1980, pp. 149-154. La fel 
Norman Cohn (1967) şi Leon Poliakov (1980 şi 1992), istoricul german are 
în vedere acceptiunile 2, 3 şi 4 ale teoriei conspirației: idee, ideologie şi 
mit. 

1 Furet, 1978, p. 78 

2 Furet, 1978, p. 44 


procesele sociale, acelea despre care se crede cà ar fi cauza 
sărăciei în lume şi a nefericirilor omeneşti, se explică, în mod 
necesar, prin manevre ale grupurilor oculte ce acţionează în 
secret şi cu rea-voinţă, pe bază de planuri, programe şi 
proiecte’. Există credinţa că aceste grupuri oculte sunt la fel 
de puternice pe cât sunt de ostile, ceea ce, în absenţa unei 
motivații plauzibile, lasă frâu liber tentatiei de a le diaboliza. 
Demascându-i pe duşmanii ascunşi şi diabolici, cel care 
denunţă complotul se identifică pozitiv, de partea Binelui. 
Apariţia, la acest nivel, a unui demers de teoretizare a 
tipurilor de acţiune implicând secretul afilierilor (de tip 
inițiatic), existenţa grupărilor oculte infiltrate în toate 
posturile puterii, programul (secret) de dominație şi operaţiile 
de manipulare planificate în acest scop, ne îndreptăţesc să 
vorbim despre „ideologie complotistă” sau, mai pe scurt, 
despre complotism ori conspirationism. De reţinut că ideea- 
cadru a manipulării generalizate funcţionează ea însăşi ca 
mijloc de manipulare. 


4° Mitul conspirației sau mitologia conspiraţionistă se 
construieşte în jurul tezei potrivit căreia comploturile fac, au 
făcut şi vor face istoria?, adică sunt cheia istoriei: este dogma 
pe care se sprijină întregul edificiu al miturilor. Şi, deoarece 
complotul are în mod necesar un caracter mondial, 
complotiştii sunt indivizi universali, legaţi să acţioneze peste 
frontierele politice, lingvistice sau dintre civilizaţii: iezuiţi, 
francmasoni, evrei ,cosmopoliti”, comunişti, capitalisti 
„apatrizi” etc. Aceste conspirații de dimensiuni planetare sunt 
denumite uneori megaconspiratii. Situarea unui complot la 
scara istoriei universale, pentru ca, astfel „delocalizat”, să 
poată fi mai lesne reprezentat ca un complot mondial, este o 
invenţie fabulatorie ce poate fi atribuită epocii moderne, ca 
epocă de apariţie, în cea de-a doua jumătate a secolului al 
XVIII-lea, a „filosofiilor istoriei” şi de explozie conspiraţionistă 
declanşată de Revoluţia Franceză — prin care s-a pătruns 
într-un fel de galerie a oglinzilor în care complotul nu poate să 
apară fără dublurile sale: respectiv, complotul iezuit, 
1 Despre conceptul de „ideologie a conspirației”, principalele ideologii 


complotiste şi funcţiile lor, v. Pfhal-Traughber, 2002, pp. 32-39. 
2 V. Pipes, 1997, pp. 43-44 


jansenist, „iluminist”, francmasonic, neotemplier, aristocratic, 
clerical, iacobin etc. Ceea ce Manes Sperber numea „viziune 
poliţienească asupra istoriei” (expresie creată de psiholog în 
1953:) corespunde acceptiunilor 3 şi 4: ea are la bază teza 
potrivit căreia „neîmplinirile acestei lumi trebuie imputate 
unei organizaţii sau unei entităţi malefice?” — indiferent că 
este vorba, de exemplu, despre Ordinul iezuiţilor, 
francmasonerie, „bancherii internaţionali” sau evrei (despre 
liderii lor ascunsi: înţelepţii Sionului) — sau chiar tuturor 
puterilor malefice laolaltă?. Având în vedere megaconspiratiile 
conţinute în miturile politice moderne, dictonul „Extremele se 
atrag” pare a înceta să mai fie o vorbă goală, devenind o 
formulare a legii de organizare internă a imaginarului. 

Gândirea despre complot prezintă unele analogii cu 
gândirea mitică: asemenea acesteia, ea pune pe seama lumii 
intenţii bune şi rele, zei şi demoni, „atribuie voințe subiective 
universului obiectiv”*, închipuindu-şi că astfel explică originile 
şi permanenta răului în lume. 


Faptul că s-au format în contextul modern al secularizării 
incipiente impune marilor epopei conspirationiste anumite 
trăsături (ideea complotului universal sau importanţa 
exercitării influenţei prin acţiuni de propagandă) şi anumite 
tipuri de funcţionare. Mitul complotului evreiesc mondial, de 
pildă, este un mit politic modern printre caracteristicile căruia 
se numără, între altele, aceea de a fi fost fabricat cu material 
simbolic preluat din  antiiudaismul şi  antisatanismul 
medievale:. Să vedem cum caracterizează Norman Cohn 
„antisemitismul exterminator”: care atribuie evreilor o 
conspirație mondială de tip satanic: 


Antisemitismul cel mai virulent (the deadliest form of 


1 Poliakov, 1980, p. 11, nota 1 

2 Poliakov, 1980, p. 10 

3 V. analiza făcută de Poliakov (1980, pp. 78-85) complotului iudeo-iezuit 
în timpul celui de-al Treilea Reich. Orice ,megaconspiratie” implică lupta 
pentru dominaţia asupra lumii. V. Girardet, 1986, pp. 31-41. 

4 Furet, 1978, p. 44 

5 Cohn, 1967, pp. 25-29, 248-265. După Cohn, Poliakov (1980, p. 36) 
insista chiar asupra „rolului motor al obsesiilor de tip demonologie”. 

6 Cohn, 1967, p. 249 


antisemitism), cel care conduce la masacre şi la tentativă de 
genocid (...), apare în jurul credinţei că evreii — toţi evreii de 
peste tot — sunt parte a unei conspirații hotărâte să distrugă 
şi apoi să domine restul omenirii. Această credinţă este doar o 
versiune modernizată şi laicizată a reprezentărilor populare 
medievale în care evreii apăreau ca o asociaţie de vrăjitori 
slujind lui Satana în scopul distrugerii materiale şi spirituale a 
creştinătăţii.! 


Acest model de interpretare este vizibil marcat de ipoteza 
sociologică a secularizării credințelor religioase despre care 
se va vorbi şi în lucrarea de faţă. Modelul aduce, printre 
motivele principale ale celor mai fanatici iudeofobi, „teama 
paranoică de o conspirație sau un complot evreiesc 
mondial”?. Radicalizat prin inspiraţia sa demonologică, mitul 
conspirationist devine o maşină de fabricat duşmani absolutt, 
sortiti distrugerii. El joacă astfel rolul unei viziuni magice 
asupra politicului, dar şi pe cel al unei filosofii a istoriei? destul 
de inconsistente. In plus, el funcţionează ca un eficient 
îndemn la mobilizare şi ca un argument puternic în 
legitimarea sau motivarea acţiunii, oricât de criminală ar fi 
ea. 


De la obsesia conspiratiilor până la ideea unei conspiratii- 
cheie a istoriei universale, de la simpla îngrijorare legată de 
existenţa unui complot, până la împărtăşirea unei viziuni 
paranoice asupra lumii, este, evident, o distanţă enormă, un 
spaţiu ce trebuie cercetat şi care s-ar putea dovedi lipsit de 
omogenitate, atât din punct de vedere cultural, cât şi politic. 

Revenită în cultura de masă anglo-saxonă a anilor 1970, 
mai ales prin roman şi prin jocurile video, urmate la puţin 
timp de filme şi de seriale de televiziune, tema „conspirației 
lluminaţilor” a trecut printr-un nou ciclu de afirmare la 
începutul anilor 1990, după ce, iniţial, făcuse parte din marea 


1 Cohn, 1967, p. 18 (traducere modificată) 

2 Michael Curtis, Introducere la cartea domnului Curtis (edt), Antisemitism 
in the Contemporary World, Boulder şi Londra, Westview Press, 1986, p. 
11. 

3 Exemple din secolul al XX-lea: Jouin (1920), Rosenberg (1923-1924), 
Webster (1924-1964), Queenborough (1933-1975), Carr (1958-1998), 
Cooper (1991), Holey (1993-2001), Icke (1999-2001). 


epopee antimondialisté de extremă dreaptă, având drept 
scop diabolizarea şi respingerea absolută a Noii Ordini 
mondiale despre care se bănuia că este condusă în secret de 
către continuatorii direcţi ai lluminaţilor acuzaţi că se folosesc 
de aceleaşi tehnici de manipulare ca şi predecesorii lor. În 
cartea sa despre şi împotriva Noii Ordini mondiale (engl. New 
World Order), demagogul „antimondialist” de dreapta Pat 
Robertson afirmă că „lluminismul n-a fost un fenomen 
trecător şi (că) principiile lui Weishaupt, ca şi discipolii şi 
influenţa sa, nu încetează să câştige teren şi în ziua de 
astăzi”!. Toți teoreticienii  mondializării  diabolice sunt 
teoreticieni ai complotului. Acest proces de impregnare 
culturală a dat la iveală o nouă realitate ideologică favorizând 
apariţia a ceea ce ar fi putut fi considerat un nou obiect de 
credinţă, dar care s-a vădit a fi, mai curând, un fel de revival 
sau o reactivare a unor teme mai vechi: distincţia sau chiar 
opoziţia dintre văzut şi nevăzut, superficial şi ascuns, aparent 
şi real. S-a impus, cu titlu de evidenţă, distincţia dintre 
societatea la vedere, guvernată de elite conducătoare, şi ele 
acţionând la vedere, şi lumea ascunsă (fr. arriere-monde) a 
unor „lideri neväzuti”, de tipul universului ocult al lluminaţilor, 
aceştia din urmă fiind consideraţi cinici şi/sau animați de 
intenţii rele. Fiindcă, de fapt, adevăratul joc, fără nici o 
legătură cu valorile democraţiei, s-ar juca în spatele decorului 
democratic, care nu este decât un spectacol al aparentelor. În 
locul unei filosofii politice se propune un fel de machiavelism 
sumar: cucerirea prin orice mijloace a puterii (când nu e 
deţinută deja), păstrarea puterii, fără ieşiri sentimentale pe 
durata exercitării acesteia, oficial sau în secret, în scopul de-a 


1 Robertson, 1991, p. 180. Acest pamflet, The New World Order, s-a 
vândut în 500.000 de exemplare. Pat Robertson, predicator şi om politic 
care şi-a atins culmea gloriei în timpul campaniei pentru depunerea 
candidaturii sale (din partea republicanilor) la alegerile prezidenţiale din 
1988, este un populist de dreapta, în stil pur american, un denuntätor 
neobosit al „conspirației împotriva Statelor Unite” condusă, mai cu seamă, 
de „marile finanţe internaţionale”, de mişcarea comunistă şi de un anumit 
număr de organizaţii stigmatizate ca „mondialiste” (Comisia trilaterală, 
grupul Bilderberg sau Council of Foreign Relations, CFR). V. Pipes, 1997, 
mai ales pp. 9-11, 141-143; Fenster, 1999, în principal p. 147 sg., 169- 
176; Ramsay, 2000, pp. 50, 59 (nota 24); Knight, 2000, p. 23 sq. 
Goodrick-Clarke, 2002, p. 280; Barkun, 2003, pp. 53-54, 79-80, 180. 


o extinde tot mai mult. A cuceri, a domina, a controla, iată 
programul cu aparenţă politică al lluminaţilor:. Dar puterea 
despre care este vorba aici nu este doar politică, ci şi militară, 
tehnologică, financiară, mediatică, tinzând să devină putere 
asupra lumii întregi. In mitul în care Iluminatii apar ca figură 
centrală, unicul lor ţel este acela de-a lua în propriile mâini 
puterea mondială. Ceea ce nu s-ar putea întâmpla fără o 
vastă operaţiune de tabula rasa, cum ţine să amintească unul 
dintre cei mai citiţi teoreticieni ai conspirației din a doua 
jumătate a secolului al XX-lea, William Guy Carr. El îşi rezumă 
concepţia despre istorie în titlul ultimului său eseu: La 
Conspiration mondiale dont le but est de détruire tous les 
gouvernements et religions en place?. lată marele secret al 
lluminaţilor, pe care demistificatorii conspirationisti pretind a-l 
dezvălui: dorinţa de putere, fără de măsură şi fără de sfârşit. 
Oglindire a tendinței totalitare înţelese ca revers al aspirațiilor 
liberale/democratice, nelipsit din politica Modernilor sau, pur 
şi simplu, proiectarea dorinţei de atotputernicie existente în 
fiecare dintre oameni asupra unor categorii (a altora) demne 
de a fi dispretuite. 


Cu toate că rămân neväzuti, lluminaţii pot întruchipa multe 
dintre figurile socio-politicii: a cutărui sau cutărui grup ocult 
considerat de temut (o sectă sau o societate secretă: de la 
francmasonerie şi până la Grupul lui Bilderberg:), a unui grup 
etnic redimensionat ca forţă diabolică (evreii), a unui regim 
politic de tipul mitului negativ (american, în general) sau a 
unei alianţe interstatale ori formaţiuni suprastatale secrete, 
imaginate ca reţea internaţională. In ceea ce s-ar putea 
denumi modelul standard al motivului conspirationist 
contemporan, acuzaţiile au în vedere, mai curând, un grup 


1 V. Pipes, 1997, pp. 42-43. 

2 În acest eseu scris în 1958 (Carr, 1998), William Guy Carr (1895-1959) 
parafrazează titlul celebrei cărţi a lui John Robinson (1797), omologul 
scoţian al abatelui Barruel: Preuves d’une conspiration contre toutes les 
religions et tous les gouvernements en Europe (...), dar include, în acelaşi 
timp, şi o modificare esenţială: el aduce conspirația din spaţiul european 
în cel mondial. 

3 Despre Bilderberg Group, o asociaţie elitistă istoriceşte documentată şi 
entitate mitică demonizată, v. Knight, 2003, pp. 123-124 (articolul lui 
Marlon Kuzmick) şi p. 484, nota 85. 


secret care, de pildă, în sânul guvernului american, ar 
exercita o influenţă hotărâtoare asupra orientărilor politice 
ale acestuia sau ar complota în vederea atingerii unor 
obiective, diverse, dar întotdeauna de nedezväluit, al căror 
scop ar fi instaurarea guvernului mondial. De la începutul 
epidemiei de SIDA, circulă, la scară planetară, o serie de 
acuzaţii spectaculoase, punând în joc un tip de explicaţie 
bazat pe „cauzalitatea diabolică”:: totul s-ar explica printr-un 
complot american ai cărui initiatori, inevitabil legaţi de CIA, 
ar fi organizat în laborator, prin tehnici de manipulare 
genetică, producerea virusului acestei boli în scopul 
exterminării populaţiei din ţările sărace şi a rezolvării, pe 
această cale, a îngrijorătoarei probleme a suprapopulării 
lumii’. 


1 Poliakov, 1980, pp. 15-27, si 1992 

2 Dat fiind că este bine ştiut în toată lumea că CIA conduce acțiunile 
secrete şi organizează operațiuni la limita politicii oficiale americane, 
Agenția este ținta preferată a tuturor acelora care cred în comploturi 
imaginare. In toate situaţiile tensionate din lume, ei suspectează mâna 
nevăzută a CIA. Asocierea unor aşa-zise fapte doveditoare la 
raționamente din cele mai aberante le conferă acestora un caracter de 
plauzibilitate pe care profesioniştii conspirationisti se pricep de minune s-o 
valorifice. Din 1947 (anul înființării celebrei Agentii) si până la începutul 
Războiului Rece, CIA se allă nedezmintit printre entitățile mitice ale 
„guvernului nevăzut” sau ale „guvernului ascuns”. V. Knight, 2000, p. 28 
sq., p. 86 sq., 148-152. 

3 V. Livre jaune, 2001, pp. 379-413 (cap. 21: „La surpopulation et les 
méthodes pour y remédier”, în principal pp. 392-399: „Des virus mortels 
contre la surpopulation”. Vom reveni asupra scrierilor cu caracter 
conspirationist ale lui Jan van Helsing (pseudonimul folosit de Jan Udo 
Holey), traduse în franceză sub titlul generic Livre jaune, din care trei 
volume au fost publicate între anii 1997-2004 la Ed. Félix. Alți autori 
denunță maladia SIDA ca pe o „armă genetică sau etnică” destinată să 
ucidă selectiv si în masă anumite categorii de oameni. Pentru versiunea 
„gay” a complotului, v. Cantwell, 1993. Liderul mişcării ,nationaliste” afro- 
americane Națiunea Islamului, Louis Farrakhan, a preluat această 
acuzație, denuntând un complot al Americii albe împotriva negrilor si chiar 
un plan de-a realiza un „Holocaust al negrilor” (v. infra). V. si Goliszek, 
2005, pp. 340-358, care pune prudent următoarea întrebare retorică: „Ar 
fi putut SIDA să fie o armă genetică sau etnică întâmplătoare?” (p. 358). O 
minte conspiraționistă înlocuieşte ceea ce este doar accidental cu ceva 
planificat, programat să aibă loc. Unul dintre principalii autori pe care se 
bazează cei mai multi dintre denuntätorii pretinsului complot este Léonard 
G. Horowitz, a cărui carte, pe cât de monumentală, pe atât de absurdă, 


În viziunea adepților ideii de conspirație, politica mondială 
are un sens ascuns la care pot avea acces doar aceia pe care 
teoria despre complot i-a luminat. Îndeplinind, din acel 
moment, funcţiile unei cunoaşteri esoterice, ea permite 
descifrarea arcanelor istoriei. Această valoroasă cunoaştere 
nu poate fi transmisă decât printr-o formă de iniţiere (oricât 
de elementară) care să ducă la iluminare: moment în care se 
crede că totul devine dintr-odată pe înţeles. Pentru a 
recunoaşte realitatea ocultă, trebuie deci să se pornească de 
la descifrarea aparentelor. Ceea ce poate fi astfel dezvăluit 
(niciodată însă pe de-a-ntregul) arată cam în felul următor: 
prin manevre secrete, conducători necunoscuţi urmăresc 
scopuri ascunse. Secretul este factorul de legătură dintre 
esoterism şi conspirationism. Orice formă de esoterism (oricât 
de greu ar fi de definit acest termen) presupune o elementară 
distincţie: aceea dintre lumea profanilor (cei care rămân în 
afară, dincolo de uşa secretelor) şi lumea initiatilor (cei care 
sunt în stare să vadă în interiorul lucrurilor sau să vadă 
dinlăuntru, să parvină la înţelesul secretelor, inclusiv al 
comploturilor); şi, de asemenea, distincţia dintre lumea aşa 
cum este ea văzută de profani şi lumea aşa cum este ea 
văzută de iniţiaţi. 

De aceea „conspirația lluminatilor” a putut fi încadrată în 
valul cultural, explicat adesea ca o „reîntoarcere a 
esoterismului”, produs, după cum se admite în mod curent, la 
începutul anilor 1990, în ţările occidentale şi căruia i se 
recunoaşte uneori o posibilă legătură, pe de o parte, cu 
sfârşitul „religiilor laice” reprezentate în principal de 
comunism şi, pe de altă parte, cu relativa recesiune a 
creştinismului instituţional ca purtător de semnificaţie socială 
(un presupus efect al „secularizării”). Potrivit acestei din urmă 


publicată în 1996 (ed. a 2-a adăugită în 1998) a fost tradusă în franceză şi 
publicată la Ed. Felix: La Guerre des virus. Sida et Ebola. Naturel, 
accidentel ou intentionnel? (2000). Cele două teze asociate de Horowitz 
susţin, pe de o parte, că virusul SIDA a fost produs artificial şi, pe de altă 
parte, că a fost propagat intenţionat. Promotorul acestor acuzaţii, Peter 
Duesberg (1996), este chiar el acuzat de Horowitz că ar fi un agent al 
complotului. Dintre toţi participanţii, se crede că CIA ar juca un rol capital. 
V. Knight, 2000, pp. 199-203, 277 (nota 93). 


ipoteze, configuraţia ,esotero-conspirationistà” ar fi apărut ca 
un produs de înlocuire, ca o nouă maşinărie de producere a 
sensului, ca alternativă de hrană spirituală în spaţiul definit 
prin apariţia „noilor mişcări religioase”:. In acelaşi timp, pe 
scena culturală apar un ansamblu de zvonuri mai mult sau 
mai puţin paranoide precum şi povestiri fantastice, în jurul a 
două reprezentări deopotrivă repulsive: pe de o parte, aceea 
a] amenințării întruchipate de extratereştri care complotează 
în diferite moduri; împotriva speciei umane şi, pe de altă 
parte, aceea a complicităţii conducerii unora dintre ţările 
lumii — guvernul american, în primul rând? — cu extratereştri 
animați de intenţii rele, prezentaţi ca fiind ostili şi superiori 
din punct de vedere; tehnologic fiinţelor omeneşti. Prin 
asimilarea tematicii ufologice a povestirilor de groază, 
mitologia conspirationistä a păşit într-o nouă eră’. Una dintre 


1 Acestea din urmă sunt deseori acuzate că n-ar fi decât secte de către 
autori vorbind, fie în numele Ratiunii si al luptei împotriva irationalului, fie 
ca apărători ai marilor religii instituţionale (Biserica Catolică, în primul 
rând). Din noianul de criterii ce permit recunoaşterea unei secte printre 
„noile mişcări religioase”, v. Mayer (J.-F.), 1985 şi 1987; Champion/Cohen, 
1999. Dacă textele de circulaţie internă ale unor secte dovedesc o 
impregnare conspiraţionistă, viziunea despre lume a anumitor „vânători 
de secte” nu e mai puţin predispusă să preia tema conspirației (sectele 
înlocuiesc societăţile secrete în rolul de principală ameninţare ce apasă 
asupra speciei umane). 

2 Ramsay, 2000, pp. 70-84; Nixon, 2002. 

3 UFO fiind prescurtarea de la Unidentified Flying Object (obiect zburător 
neidentificat, sau OZN), termenul de ufologie desemnează în mod curent 
disciplina (neacademică) dedicată studierii fenomenelor OZN şi, prin 
extensie, a extratereştrilor. Termenul de „ufologie” este, desigur, înşelător 
când lasă impresia că aşază în aceeaşi categorie cercetările ştiinţifice 
asupra anumitor fenomene neexplicate şi revelaţiile fanteziste ale 
nebunilor şi ale escrocilor care se dau drept cercetători. In domeniul atât 
de extins şi cu graniţe atât de vagi cum este cel al stiintifico-fantasticului, 
mai solicitată, în acest caz, este partea de fantastic în care sunt puse în 
scenă mai degrabă temerile decât speranţele (care ţin de categoria 
miraculosului sau de aceea a utopiei futuriste). In literatura ufologică la 
care ne referim în prezenta lucrare, extraterestrul este mai puţin un 
obiect al invidiei şi mai ales unul al temerilor, aşa cum foarte bine 
ilustrează următoarea definiţie involuntar restrictivă a domeniului 
ştiinţifico-fantastic, aparţinând lui Vincent Gallaix (1976): „Domeniul 
stiintifico-fantastic a fost întotdeauna o expresie a temerilor omului (...), a 
temerilor lui faţă de fiinţele venite de nu se ştie unde, faţă de pericolul 
atomic, de violenţă, de delincventa juvenilă, de poluare, de 


cele: mai elocvente expresii cinematografice ale acesteia se 
găseşte în filmul realizat de Roland Emmerich, ‘Ziua 
Independenței (1995), în care descoperirea bruscă a invaziei 
extraterestre este asociată cu aceea a unui complot al CIA 
pentru disi-j mularea existenţei unui OZN şi a cadavrelor de 
extratereştri studiate într-o bază subterană secretă şi bine 
păzită!. Subiectul nou, palpitant, a dat prilej unui mare număr 
de scriitori şi de cineaşti, cu sau fără talent, să construiască la 


confluenţa temelor „conspirația guvernamentală” şi „invazia 


extraterestră”? şi chiar pe baza unui mit în formare, acela 
despre „conspirația cosmică”:, legat sau nu de un „război 


suprapopulare, de foamete şi de răul de spaţiu” (citat de către Jacques 
Van Herp, 1977, p. 43). 

1 V. Costello, 2004, p. 150. Pentru alte abordări cinematografice cu 
aceeaşi recuzită ufologică şi, complotistă, a se vedea, mai întâi, Bărbații în 
negru, titlu a două filme de Barry Sonnenfeld (|, 1997, şi II, 2002), în care 
membrii unei agenţii ultrasecrete, K şi J, „discreţi, eficienţi, îmbrăcaţi în 
negru”, controlează, fără a precupeti nici un mijloc, imigrarea pe Terra a 
extraterestrilor fiind, din acest motiv, pentru pământeni, „ultima lor 
apărare împotriva viermilor intergalactici”. V. Într-un alt gen, Profetiile 
Omului-Molie, 2002, filmul lui Mark Pellington adaptat după romanul (cu 
acelaşi nume) al ufologului John A. Keel (1975), cu Richard Gere în rolul 
jurnalistului John Klein alei cărui aventuri aparţin, de fapt, lui Keel şi în 
care figurează şi legendarii „bărbaţi în negru”. Mothman este denumirea 
bărbatului-molie, creatură cu aripi imense care, ivindu-se din noapte cu 
înspăimântătorii săi ochi roşii, a terorizat, în 1966 şi 1967, zeci de 
„martori” în regiunea Point Pleasant (Virginia de Vest). Se spune despre 
cei care ar fi văzut de aproape „bizara creatură” cu „priviri ce te 
îngheaţă” că ar fi murit la scurtă vreme după aceea. Venit să ancheteze la 
faţa locului, jurnalistul John Keel devine martorul evenimentelor ciudate 
pe care le consideră fenomene paranormale (specialitatea sa) de luat cât 
se poate de în serios şi despre care scrie un roman ce devine bestseller. 
Keel vede în aceste fenomene paranormale o expresie a puterii 
„ultratereştrilor”, entităţi aparţinând unei dimensiuni paralele, cu 
neputinţă de a fi înţeleasă de către simplii muritori. V. şi serialul TV, un 
precursor al valului ce i-a urmat, /nvadatorii, o serie americană de 43 de 
episoade produse de canalul ABC şi create de Larry Cohen (1967-1968): 
răpiri extraterestre, conspirații guvernamentale, implantări de purici 
electronici etc. 

2 Pe această încrengătură tematică, v. Goodrick-Clarke, 2002, pp. 279- 
302; Barkun, 2003, p. 64 sg. 

3 Expresia devine titlul lucrării lui Stan Deyo, The Cosmic Conspiracy 
(1978). Este una dintre: primele cărţi ce fac o sinteză între mitul 
lluminaţilor şi o subspecie a literaturii de factură ufologică ce poate fi 
denumită „ufologie conspiraţionistă” (unii preferă să vorbească despre 


intergalactic”!. Printr-o clasică reacţie în lanţ, felul în care 
aceste lucrări au fost receptate a dus la consolidarea 
credințelor conspirationiste. 


Cucerirea spaţiului cosmic şi succesul genului stiintifico- 
fantastic au încurajat, foarte probabil, credinţele în existenţa 
farfuriilor zburătoare şi în toate reprezentările de tip ufologic. 
O anchetă publicată în 1987 de revista americană Omni arată 
că, din analiza a 2.000 de răspunsuri date de cititorii ei la 450 
de întrebări, 75% dintre aceştia afirmă că ar fi văzut un OZN, 
42% spun că au trecut printr-un missing time, un gol de 
memorie (cu referire la perioada în care au fost răpiți de către 
extratereştri), 65% şi-au exprimat convingerea că OZN-urile 
sunt de origine extraterestră. Mai multe informaţii 
convergente permit, ca o ipoteză generală, să se considere 
că, între anii 1970 şi 1980, credinţele în fenomene 
paranormale s-au banalizat în ţările occidentale. De pildă, 
răspunsurile la două sondaje realizate în Statele Unite, la o 
distanţă de paisprezece ani unul de celălalt, în 1973 şi în 
1987, arată o creştere netă a numărului de persoane care 
afirmă că ar fi intrat în legătură cu indivizi decedați: 27% în 
1973, 42% în 1987. Un sondaj de mare amploare efectuat în 
1992 de către Roper Organization (6.000 de subiecţi 
intervievaţi) stabilea că „experienţele neobişnuite” 
susceptibile de a implica răpiri de către extraterestri erau 
detectate la un american din cincizeci, procentaj care, prin 
raportare la numărul total al populației americane, ar duce la 


„conspiraţionismul ufologie”), axată pe programul Alternativa 3 (1977), 
provocând un adevărat delir paranoic (transportul la muncă forțată pe 
planeta Marte pentru construirea de colonii). Pentru mulți autori 
conspirationisti, cum ar fi van Helsing, proiectul Alternativa 3 ar dezvălui 
„planul secret al mai-marilor Terrei” ce ar consta în „reducerea la sclavie 
a unei mari părți din populația globului” (Livre jaune n° 2001, p. 363). 
Despre afirmaţiile lui Stan Deyo (american emigrat în Australia), apropiate 
de cele ale lui Leslie Watkins (1978) si de ale lui Jim Keith (1994), v. 
Barkun, 2003, pp. 57-59. 

1 Tema este prezentă într-un mare număr de romane şi de filme SF şi 
chiar în eseuri. Va Picknett/Prince, 2001b — lucrarea se intitulează 
semnificativ The Stargate Conspiracy: The Truth About Extraterrestrial Life 
and the Mysteries of Ancient Egypt — Conspirația Stargate, Bucureşti, 
RAO, 2005. 


cifra de 3.700.000 de americani ,abdusi”?! Potrivit unui studiu 
din 1997, realizat în cinci oraşe canadiene, 9,6% dintre 
persoanele intervievate cred că ar fi văzut OZN-uri (ceea ce 
ar însemna aproape trei milioane de canadieni!), peste 52% 
cred că unele OZN-uri sunt nave cosmice ale extratereştrilor 
şi mai bine de 57% afirmă că existenţa OZN-urilor face 
obiectul unei înşelătorii a armatei şi a guvernului. Teza 
complotului politico-militar pentru ascunderea legăturilor cu 
„vizitatorii” extratereştrii apare în rezultatele a numeroase 
sondaje realizate în Canada şi în Statele Unite, mai ales în a 
doua jumătate a anilor 1990. După un studiu realizat la 
Medford (Wisconsin), în 1994, 60% dintre persoanele 
intervievate cred în zvonurile potrivit cărora armata ar deţine, 
în ascuns, corpuri de extratereştri. Un sondaj realizat în 1995 
cu participarea Universităţii din Ohio arată că un american din 
doi crede că OZN-urile sunt reale şi că guvernul federal 
ascunde adevărul în privinţa acestora. Potrivit studiului făcut 
de Time poli la 15 iunie 1997, 80% dintre americani cred că 
guvernul ascunde adevărul despre existenţa formelor de 
viaţă extraterestre, iar 64%, că extratereştrii au intrat în 
legătură cu pământenii. Un sondaj Gallup publicat în 
septembrie 1997 arată că 71% dintre americani cred că 
guvernul a intrat în relaţii cu extratereştrii, dar că ascunde 
acest lucru. 


Potrivit anchetei efectuate în Franţa de Sofres în ianuarie 
1993, 55% dintre persoanele intervievate cred în 
transmiterea gândurilor la distanţă (acelaşi procentaj ca şi în 
cazul vindecărilor prin pase magnetice), 46%, în explicarea 
tipurilor de comportament prin semnele zodiacale, 35%, în 
visele premonitorii, 24%, în predicțiile clarvăzătorilor, 19%, în 
farmece şi vrăjitorii, 18%, în prezenţa pe pământ a 


2 „Abduşi” (de la to abduct: „a răpi”): adică aceia care ar fi fost obiectul 
unor răpiri de către extraterestri. Un studiu statistic realizat în 1995 în 
Statele Unite de către Robert Durant a stabilit că, pe parcursul ultimilor 
cincizeci de ani, au pretins că ar fi fost răpiți cinci milioane de americani. 
După un sondaj făcut de Time Poli, publicat de CNN la 15 iunie 1997, 50% 
dintre persoanele intervievate se declară convinse că fiinţe omeneşti au 
fost răpite de către extratereştri. Despre aceste sondaje, v. Brosses, 1997, 
p. 26 sg. 


extraterestrilor. În plus, 51% dintre persoanele intervievate 
cred că într-o bună zi ştiinţa va trebui să recunoască 
existenţa reală a OZN-urilor:. Rezultatele unui sondaj efectuat 
de săptămânalul Der Spiegel în 1994 arată că, spre mijlocul 
anilor 1990, aceste credinţe erau deja foarte răspândite în 
vestul Europei: jumătate dintre persoanele intervievate în 
Germania cred în existenţa extraterestrilor, iar o treime, în 
OZN-uri?. La care se adaugă numărul mare al martorilor: după 
opinia exprimată la sfârşitul anilor 1960 de ufologul J. Allen 
Hynek, peste 60 de milioane de oameni din toată lumea ar fi 
văzut OZN-uri! Noua cultură mondială de factură 
conspirationistà s-a format ca sinteză a diferitelor tradiţii 
conspirationiste prin asocierea şi îmbinarea ideologică a unor 
elemente preexistente, preluate şi amestecate astfel încât să 
răspundă principalei probleme a momentului, adică unor 
întrebări de genul: Cine trebuie acuzat? Cine este vinovat 
pentru nefericirile noastre? Cine este adevăratul nostru 
duşman? 


Reluat încontinuu din perioada formării sale (între 1788 şi 
1798), „legendarul Iluminism” nu ne îngăduie să trecem cu 
vederea realitatea istorică a Ordinului Perfecţioniştilor sau a 
Ordinului lluminaţilor”, întemeiat de Adam Weishaupt la 1 mai 
1776 în micul orăşel universitar Ingolstadt în Bavaria’. Dubla 
reprezentare a lluminaţilor, ca realitate istorică, dar şi 
construcţie imaginară, cu diferenţele dintre ele când mai 


1 Boy/Michelat, 1993, pp. 209-211 

2 Der Spiegel, nr. 52, 1994 (citat de Meining, 2004, p. 513). Potrivit 
aceluiaşi sondaj, o persoană din şapte crede în magie şi vrăjitorie. 

3 A se vedea Ronecker, 2001, vol. 1, p. 49 

4 Înainte de a se fi oprit la expresia ///uminaten Orden (Illuminatenorden), 
Weishaupt a dat iniţial „şcolii secrete de înţelepciune” pe care o 
întemeiase denumirea de Orden der Perfectibilisten. Ulterior s-a impus 
denumirea de lluminaţii din Bavaria pentru care termenul Illuminati 
devine, în anumite contexte, un sinonim. 

5 Despre realitatea istorică a lluminaţilor din Bavaria (1776-1785) şi 
despre formarea „legendei Iluminate”, v. Le Forestier, 2001 (1914-1915); 
Dulmen, 1975; Roberts, 1979, în principal pp. 123-200, 284-289, 335-346; 
Schindler, 1983; Reinalter et al., 1997; Hippchen, 1998. O problemă 
similară este aceea legată de Ordinul templierilor, obiect al unor studii de 
istoriografie şi una dintre figurile simbolice neobosit mitologizate (au fost 
consideraţi chiar proto-lluminaţi!). V. Partner, 1992; şi infra, cap. III. 


reduse, când mai adâncite, constituie punctul de plecare al 
analizei noastre în cadrul antropologiei istorice a miturilor 
moderne. Ca reprezentări sociale iniţial legate de epoca şi de 
locul apariției lor, devenite ulterior abstracte prin 
desprinderea de acestea, lluminaţii sau Illuminati au dobândit 
o mitică aură care i-a propulsat în rândul fabulatiilor moderne 
despre conspiraţie:, axate pe denuntarea acţiunii nevăzute şi 
dăunătoare a „societăţilor secrete” şi care vehiculează ideea 
unei manipulări oculte şi, totodată, îngrozitor de eficiente. 


Dincolo de intenţiile creatorului său, Weishaupt, Ordinul 
lluminaţilor s-a consolidat ca un grup mitic repulsiv, ca 
paradigmă a societăţii secrete active şi aflate în câştig de 
cauză, prezentă, fără a fi evidentă, în societatea democratică 
modernă, pluralistă şi tolerantă care o face să se simtă ca 
peştele în apă, întrucât, prin distrugerea programatică a 
Vechiului Regim, a contribuit la edificarea ei. Celor care n-au 
făcut altceva decât să audă vorbindu-se despre ei, Illuminati 
le-au stârnit zâmbete, în timp ce altora, asaltati până la 
saturație de temele conspirationiste, le stârnesc teamă. Dar, 
până la instalarea acestei temeri, a fost pus în mişcare un 
îndelungat proces de elaborare şi de răspândire a 
reprezentărilor negative, acestea fiind luate ca obiect şi 
transformate în entităţi ciudate şi îngrijorătoare deoarece se 
vădiseră a fi puternice, ascunse şi răufăcătoare. In aceasta 
constă fenomenul mitologizării. În Les Soirées de Saint- 
Pétersbourg (1821), Joseph de Maistre le stigmatiza după 
cum urmează: „Se numesc //uminați acei bărbaţi vinovaţi 
care, în zilele noastre, au cutezat să. conceapă şi chiar să 
organizeze în Germania, prin cea mai criminală asociaţie, 
îngrozitorul plan de a distruge în Europa creştinismul şi 
suveranitatea”2. In ceea ce-l priveşte pe abatele Augustin 


1 Celelalte entităţi istorice care au alimentat puternic „mitologia 
societăţilor secrete” sunt francmasonii, iezuiţii şi carbonarii (Roberts, 
1979, p. 274). 

2 Maistre, 1980, vol. II, p. 227 (a unsprezecea disertaţie). Aceste cuvinte 
ale senatorului adresate contelui exprimă chiar concepţia lui Joseph de 
Maistre asupra  lluminaţilor din Bavaria, aşa cum rezultă din 
corespondenţa sa şi din alte diferite opuscule (Roberts, 1979, pp. 284- 
289; Riquet, 1980, pp. 288-295, şi 1989, pp.113-120). 


Barruel, în Mémoires pour servir à l’histoire du jacobinisme 
(1797-1798), înainte de a analiza ,Conspiratia sofiştilor” 
(aceea a lluminaţilor din Bavaria, obiect al celui de-al treilea 
volum din Mémoires), el îl prevenea astfel pe cititorul său: 
„Conspirația ce-mi rămâne s-o dezvălui (...) este aceea a 
Iluminaților  Ateismului, pe care o anuntam (...) sub 
denumirea de Conspirația Sofiştilor Necredintei si Anarhiei 
împotriva Religiei şi Statului, fără a fi exceptate nici măcar 
Republicile; împotriva întregii societăţi civile şi a proprietății 
de orice fel”. 


Ideea simplă, prea simplă pentru a nu fi şi simplistă, că 
Revoluţia Franceză s-a datorat în principal acţiunii societăţilor 
secrete, printre care şi Ordinul lluminaţilor din Bavaria, ar fi 
jucat un triplu rol de cauză motrice, de model şi de factor de 
asociere, devenind evidentă pentru un mare număr de autori 
catolici din a doua jumătate a secolului al XIX-lea. In 1877, 
unul dintre specialiştii recunoscuţi în materie de secte şi de 
societăţi secrete, autorul catolic şi antimodern Claudio Jannet 
publică un scurt eseu despre nelegiuirile comise de aceste 
grupări oculte, în care dezvoltă următoarea teză generală: 
„Unde să fie cauza eficientă a Revoluţiei, cauza universală şi 
la fel de palpabilă ca ea? A o căuta în afara societăților 
secrete care de un secol şi jumătate au împânzit Europa şi 
întreaga lume înseamnă a te rătăci cu bună ştiinţă. Acţiunea 
lor exterioară a început exact cu a doua jumătate a secolului 
al XVIII-lea şi, după cincizeci de ani de pregătire, a avut loc 
explozia din 1789”2. Având o natură diabolică, această cauză 
este duşmanul prin excelenţă. Or, imaginea dusmanului 
absolut identificată de Jannet este francmasoneria: 
„Francmasoneria, «Ceastà mumă a tuturor societăţilor 
secrete, este, prin esenţă, cosmopolită. Replică a Bisericii 
Catolice, ea aspiră la conducerea întregii omeniri şi este 
identic aceeaşi în toate punctele globului”:. Polemistul catolic 
se făcea astfel ecoul condamnării pronunţate de papa Pius al 
IX-lea în discursul său din 29 mai 1876: „Toate societăţile 
secrete au sfârşit prin a-şi vărsa apele tulburi şi pline de mâl 
1 Barruel, 1974, vol. Il, p. 11 


2 Jannet, 1877, pp. 10-11 
3 Jannet, 1877, p. 11 


în mocirla Masoneriei”!. Începând din anii 1870 şi devenind 
tot mai radicală, îndeosebi propaganda catolică a răspândit în 
Europa mitul negativ al francmasoneriei ca „societate 
secretă” şi putere ocultă dedicată distrugerii tuturor 
instituţiilor create de civilizaţie în scopul instaurării propriei 
dominatii universale. În mica sa lucrare polemică, făcând 
rezumatul unui sistem explicativ destul de larg acceptat în 
epocă, Jannet insista asupra identităţii esenţiale dintre 
francmasonerie şi revoluţie: „O astfel de putere, cu forţele 
dublate de secretul ce o înconjoară, este perfect în stare de a 
conduce lumea prin intrigile sale şi, totodată, prin opinia 
publică pe care o dirijează după plac”?. Cucerirea lumii prin 
manipularea opiniei, plănuită de către unul sau mai multe 
grupuri de conspiratori: model deja aplicat în cea de-a doua 
jumătate a secolului al XIX-lea şi care funcţionează ca mod de 
explicare a evenimentelor istorice şi a legăturii dintre ele, cel 
puţin de la crearea francmasoneriei, la începutul secolului al 
XVIII-lea:. Oricum ar fi, „legenda Iluminismului” a devenit o 
componentă centrală a mitologiei antimasonice, prezentă în 
toate variantele şi formele hibride ale acesteia din urmă, în 
mod special în mitul despre „conspirația iudeo-masonică”? şi 
conferind, ca să zicem aşa, un caracter etnic conţinutului 
acuzațiilor, radicalizându-le în acelaşi timp. 


Fondul imaginativ polarizat, structurat pe ideea luptei de 
neîmpăcat dintre societăţile secrete dedate conspirației şi 
ordinul creştin reprezentat de Biserică (sau, din 1945, de 
către Occidentul democratic/liberal), constrâns să lupte 
pentru a supravieţui, a devenit o colecţie de materii simbolice 


1 Pius al IX-lea, citat de Jannet, 1877, p. 11, nota 1 

2 Jannet, 1877, pp. 11-12 

3 Dacă dăm la o parte legendele despre originile îndepărtate ale 
francmasoneriei (Mackey, 1996; Le Forestier, 2003, pp. 25-82), se ştie ce 
sunt Constitutiile lui Anderson (1723; text modificat în 1738), text canonic 
şi întemeietor, redactat putin după crearea Marii Loji a Londrei (24 iunie 
1717) care au definit cadrul general al francmasoneriei. V. Saunier, 2000, 
pp. 182-183 (articolul lui Charles Porset); Ligou, 2004, pp. 47, 50-56, 303- 
306, 541-543. 

4 Rogalla von Bieberstein, 1976 (1978); Pfahl-Traughber, 1993; Pipes, 
1997; Reinalter et al., 2002; Lemaire, 2003; Goldschlăger, 2003; Taguieff, 
1992 şi 2004b; Goldschlăger/Lemaire, 2005. 


din care se inspiră romancierii şi cineastii, eseiştii, creatorii de 
jocuri video, desenatorii şi scenariştii de benzi desenate:. Cine 
n-a auzit despre jocul pe roluri, Illuminati, conceput de Steve 
Jackson şi amintit de unul dintre personajele thrillerului 
esoteric al lui Dan Brown, Îngeri şi demoni? De la începutul 
anilor 1980, milioane de amatori pasionaţi s-au jucat de-a 
Illuminati, un joc care aduce în scenă opt societăţi secrete 
sau secte puternice, presupus periculoase — dintre care 
unele sunt pure invenţii —, toate urmărind să obţină controlul 
asupra lumii pentru care luptă neprecupetind nici un mijloc.? 
In aceste imagini sunt uşor de recunoscut mai multe 
organizaţii denuntate ritos de către autorii specializaţi în 
literatura despre complot, autori de pamflete de extremă 
dreaptă care, creştini integrişti sau rasişti, apărători ai rasei 
albe (inclusiv neonazişti) atribuie toate nenorocirile omenirii 
acţiunii  răufăcătoare a unor grupuri oculte deformat 
reflectate sau pur şi simplu închipuite. Potenţialul imaginativ 
al reprezentărilor despre complot atinge însă şi alte medii şi 
zone ale populaţiei americane. De pildă, organizaţia politică 
Națiunea Islamului, cu baze etno-rasiale (rezervate afro- 
americanilor) şi religioase, aflată sub conducerea 
demagogului Louis Farrakhan, răspândeşte, prin manifeste, 
conferinţe şi cărţi, temele clasice ale literaturii 
conspirationiste europene (cu dominantă  antiiudeo- 
masonică). Această organizaţie inventează însă noi acuzaţii 
conspirationiste. Rasismul împotriva albilor este exprimat cu 
o virulență ieşită din comun în scrieri si răbufniri antievreiesti. 
Reprezentând o variantă extremistă a b/ack nationalism şi a 
afro-centrismului, organizaţia Națiunea Islamului a publicat, în 


1 În Franţa, v. mai ales seria scenaristului Didier Convard, Le Triangle 
secret (Grenoble, Ed. Glénat, 7 volume prevăzute, vol. | şi II apărute în 
2004 şi 2005; un milion de exemplare vândute), dar şi ciclurile al 3-lea şi 
al 4-lea de aventuri din seria (La) Balade au bout du monde (Grenoble, Ed. 
Glénat, începând cu 1997), de Makyo şi Faure (sau Makyo şi Laval) şi seria 
Le Scorpion (Dargaud, vol. |, 2002) de Marini şi Desberg. În cele trei 
cazuri, la baza intrigilor sunt comploturi, bisericeşti sau esoterice, pe care 
personaje pozitive se străduiesc să le descâlcească şi să le dejoace. V. Luc 
Revillon, Dans le secret du Triangle. Entretien avec Didier Convard, 
Grenoble, Ed. Glénat, 2003. 

2 V. infra, cap. IV, examenul nostru critic al jocului INWO (Illuminati-New- 
World-Order). 


1991, un pamflet antievreiesc, The Secret Relationship 
Between Blacks and Jews (Boston, Departamentul de studii 
istorice al Noi), în care susţine că vânzarea sclavilor negri- 
africani ar fi fost organizată în secret de către evrei, acuzaţi 
că ar fi fost „principalii promotori ai acestui comerţ”! ce ar fi 
dus la un Holocaust. În martie 1992, Farrakhan îi acuză pe 
albi că vor să-i extermine pe negri prin răspândirea virusului 
SIDA. Acest cap de acuzare se integrează în marea epopee 
mitică a „complotului alb” pentru îndeplinirea, prin diferite 
mijloace, a unui Black Holocaust. In 1994, una dintre editurile 
ce aveau legături cu această organizaţie a reeditat 
traducerea americană (apărută iniţial în 1929) a unei lucrări 
clasice a antimasonismului şi antisemitismului scrise de un 
francez, teoreticianul catolic traditionalist şi 
contrarevolutionar Leon de Poncins (1897-1976): 
Freemasonry & Judaism: Secret Powers Behind Revolution. 
Națiunea Islamului difuzează şi Protocoalele Înteleptilor 
Sionului. În această cultură politică de tip conspirationist, 
Farrakhan îşi îngăduie, de exemplu, să susţină public că „din 
1932, toţi preşedinţii (americani) sunt controlati de către 
evrei”. 


Dar până şi elemente dintre cele mai neutre sau ludice ale 
culturii pot dobândi, în plan politic, trăsăturile extremismului. 
Pe parcursul ultimelor două decenii ale secolului al XX-lea, a 
avut loc un fel de îndoctrinare „iluministă”, mai întâi în 
Statele Unite, apoi în ţările Europei Occidentale şi ulterior 
peste tot în lume; au fost vizati cel putin cei care au avut 
acces la hrana simbolică oferită de sistemele media. 

Rezultă că unii creatori de cultură consolidează, deseori 
fără să vrea, influenţa exercitată de numeroşi autori de 
literatură esoterică, având în vedere că, începând din anii 
1990, aceştia atrag şi menţin interesul unui public tot mai 


1 The Secret Relationship..., 1991, p. 178. V. Pipes, 1997, în special pp. 5- 
6, 24, 30, 41, 157-159; Knight, 2000, pp. 162-165; Taguieff, 2002, pp. 
141-142, şi 2004c, pp. 397-398 (nota 83). Despre demonologia Națiunii 
Islamului şi specificul „stilului paranoid” al lui Farrakhan, v. Singh, 1997. 

2 Pipes, pp. 5-6. 

3 A se vedea Poncins, 1928 (1929) şi 199. 

4 Farrakhan, citat de Pipes, 1997, p. 6 


larg, sub efectul unei mode persistente. Dar la ce ne referim, 
de fapt, când vorbim despre literatură ori, mai cuprinzător, 
despre cultură esoterică? înainte de-a aborda acest domeniu 
cu graniţe destul de vagi, să spunem deocamdată, fără a lua 
în calcul criterii de conţinut, că este vorba despre produse 
culturale (cărţi, reviste, casete audio sau video) care se 
găsesc în librăriile zise esoterice!. Asemenea încercărilor de-a 
explica mersul lumii în termenii unei conspirații, denuntarea 
acţiunii malefice a societăţilor secrete a devenit şi ea un loc 
comun. Demersul pleacă de la premisa că lumea oferă o 
multitudine de semne şi repere mai degrabă îngrijorătoare pe 
care ar trebui să ştim să le interpretăm, fie şi numai din 
nevoia de-a supravieţui. Pentru cei care vor să înţeleagă, 
lectura semnelor se impune cu necesitate. Să examinäm pe 
scurt universul acestor semne aşa cum este el văzut, de fapt, 
visat, de către minţile în care perspectiva esoterică (chiar 
dacă precară sau prea puţin cultivată) se asociază unei 
vigilente conspirationiste. Puterea ocultă a „stăpânilor lumii” 
mai vechi şi mai noi, ca şi tăinuita prezenţă pe planeta 
noastră a invadatorilor extratereştri lasă urme pe care, 
uneori, guverne manipulatoare şi complice le şterg ori le 
ascund, urme pe care oamenii obişnuiţi trebuie să le aibă în 
vedere dacă vor să afle de unde li se trag necazurile şi, 
bineînţeles, să reacționeze cât mai eficient cu putinţă — teme 
privilegiate în cultura ufologică de factură americană, despre 
care se vorbeşte în serialul de televiziune Dosarele X ce lasă 
să se înţeleagă că „adevărul este altundeva”. Serialul 
Dosarele X, care, în anii 1990, a obţinut un mare succes 
internaţional, aduce în scenă doi agenţi FBI care se confruntă 
cu manipulările şi conspiratiile guvernului american sau ale 
armatei, în legătură cu prezenţa reală sau inventată ai 
extratereştrilor. Atmosfera generală a serialului, în care 
impresia de mister degenerează adesea în certitudinea 
conspirației, este dată de tensiunea dintre eforturile de-a găsi 
o explicaţie raţională (ale agentului special Dana Scully) şi 
credinţa în fenomene paranormale (reprezentată de agentul 


1 Mă refer aici la cărţile lui David Icke, Jan van Helsing, Milton William 
Cooper, Stan Deyo, Frank Hatem etc., asupra cărora voi reveni pe tot 
parcursul acestei lucrări. Pentru un comentariu despre conceptul de 
esoterism, v. infra, cap. V. 


Fox Mulder, supranumit de către colegii săi Spooky: Mulder). 
Fiind în întregime structurată pe contrastul dintre raţional şi 
irațional, serialul se înscrie în genul fantastic. Dosarele X, 
care s-a difuzat în Statele Unite din 1993 până în 2002 şi în 
Franţa, începând cu 1994, a deschis şi a încurajat noul val de 
seriale SF de televiziune din anii 1990. 


Dar lumea este plină de minunate coincidente, pe care 
numai cei înzestrați cu facultăţi aparte sau care sunt 
antrenați le pot pricepe. Aşa se face că lumea imaginară e 
ticsită de forţe nevăzute, de puteri benefice sau malefice, de 
fenomene supranaturale şi de personaje înzestrate cu 


EI 


facultăţi miraculoase. „O revenire la vrajă”, cum o 
diagnostica, la începutul anilor 1980, Gilbert Durand’. 
Resacralizarea lumii“. Gustul pentru miraculos şi fascinația 
pentru fantastic îşi găsesc aici un debuşeu pe deplin 
satisfăcător. Revrăjirea lumii, ca reacţie împotriva exceselor 
de raționalitate din tehnologia modernă a ultimelor două 
secole, a apucat pe calea cea mai simplă — ori cea mai 
simplistă? 


1 Care îţi dă fiori de spaimă (despre fantome, diverse apariţii şi fenomene 
paranormale). 

2 V. Winckler, 2005a, pp. 77-78, 87; Barthes, 2005. Despre comploturile 
guvernamentale (în care CIA are un cuvânt de spus) v., de asemenea, 
filmele Dosarul Pelican (1993, realizat de Alan J. Pacula, cu Julia Roberts şi 
Denzel Washington), Nixon (1995, realizat de Oliver Stone, cu Anthony 
Hopkins), Teoria conspirației (1997, realizat de Richard Donner, cu Mei 
Gibson, Julia Robetrs şi Patrick Stewart) şi The Skulls — Societatea secretă 
(2000, de Rob Cohen, cu Joshua Jackson şi Paul Walker). Să mai amintim şi 
filmul lui Oliver Stone, /FK (1991, cu Kevin Costner), în care se vorbeşte 
despre complicitatea CIA la asasinarea preşedintelui Kennedy. 

3 V. Durand, 1982. Antropologul vedea în jumătatea de secol ce tocmai se 
încheia apariţia unei „vaste mişcări contrare” „dezvrăjirii lumii” despre 
care vorbea altădată Max Weber (1963, pp. 69-70). Procesul de 
„dezvrăjire” (Entzauberung) ce avea loc efectiv în lumea modernă n-a fost 
o piedică în calea „reactualizării valorilor mitului” sau a apariţiei unei noi 
Bezauberung, a unei „revrăjiri” a lumii (adică a Naturii şi a Istoriei). 
Durand adăuga cu luciditate că „această revrăjire (...) s-a făcut adesea în 
chip dramatic” (p. 26). Într-adevăr, ea poate avea loc sub semnul 
lucifericului, dar şi al miraculosului. 

4 V. Berger, 2001. „Desecularizarea”, „resacralizarea” sau „revrăjirea” 
sunt folosiţi în literatura sociologică contemporană, greşit sau pe bună 
dreptate, ca termeni aproape sinonimi. 


Fabricate din astfel de ingrediente, produse culturale de 
cele mai diverse tipuri au avut un succes comercial 
neaşteptat, în primul rând povestirile despre aventuri 
spirituale sau despre călătorii iniţiatice menite să fie 
exemplare (să devină lecţii de viaţă) şi care s-au vândut în 
baza unui argument de tipul „Stimulaţi-vă potenţialul 
spiritual” sau „Descoperiţi-vă misiunea pe pământ”. Este un 
domeniu nou al culturii ce mizează pe gustul pentru 
miraculos şi pentru sentimentele pozitive. În ce priveşte 
esoterismul de tip New Age, scriitorul brazilian Paulo Coelho 
face deja figură de precursor, cu succesul enorm al romanului 
său Alchimistul, apărut în 1988 (vândut în şaizeci de milioane 
de exemplare!), în care scriitorul „iniţiat”? propune o reţetă de 
fericire individuală: eroul său, Santiago, urmăreşte realizarea 
„legendei sale personale” cercetând cât mai atent cu putinţă 
coincidentele semnificative din viaţa lui. Istoria transformării 
sale individuale se suprapune cu o aventură în care eroul îşi 
asumă riscuri şi înfruntă numeroase primejdii, cum se arată şi 
într-un alt bestseller al literaturii de tip New Age, Profetia 
Anzilor, de James Redfield:. Este o reuşită exploatare 
comercială a ideii de căutare a sacrului în afara religiei 
institutionalizate (a cărei paradigmă rămâne, în Occident, 
Biserica), o temă care-şi găseşte, de altminteri, numeroase 
ilustrări, toate implicând o căutare personală cu revendicarea 
principiului liberei alegeri a credințelor şi a practicilor”. 


1 Coelho, 2002 

2 Paulo Coelho afirmă că îşi datorează cărţile adeziunii sale la Ordinul 
RAM (Regnum Agnus Mundi sau Exigentä-Adoratie-Indurare), societate 
secretă şi/sau esoterică catolică spaniolă ce ar fi fost întemeiată în 1492 şi 
în care romancierul-maestru de înţelepciune ar fi fost iniţiat de către un 
om de afaceri olandez întâlnit din întâmplare, în 1970, într-o cafenea din 
Amsterdam (Introvigne, 2005, p. 23, nota 4). 

3 Redfield, 1996. Titlul american este The Celestine Prophecy: An 
Adventure (prima ed., 1989), şi titlul traducerii franceze: La Prophétie des 
Andes. A la poursuite du manuscrit secret dans la jungle du Pérou (prima 
ed., 1995), şi în colecţia de buzunar (1996) cu subtitlul: Er si les 
coincidences révélaient le sens de la vie? Cartea s-a vândut în peste zece 
milioane de exemplare şi a fost urmată de multe altele (Redfield, 1997, 
2004a şi 2004b). V. Introvigne, 2005, pp. 22-23. 

4 V. Hervieu-Leger, 1999; Lenoir, 2005. 


În mod deosebit ne reţine însă atenţia imensul succes 
internaţional, în 2004 şi 2005, a două scrieri de tip „thriller 
teologic” sau „esoteric” semnate Dan Brown, Codul lui da 
Vinci (bilanţul din iunie 2005: treizeci de milioane de 
exemplare vândute) şi Îngeri şi demoni, după succesul a două 
filme de aventuri, inspirate dintr-un celebru joc video, Lara 
Croft: Tomb Raider. li găsim aici pe Illuminati prezenţi şi 
foarte activi, ca întruchipare a Răului (Tomb Raider), iar, la 
Dan Brown, în rolul unor rebeli care, luptând împotriva cutärui 
sau cutărui complot (se complotează la Opus Dei sau în 
pivnițele Vaticanului, infiltrate de Illuminati:), găsesc un 
refugiu în foarte misterioasa „Priorie din Sion”?. În aceste 
opere de ficţiune, intriga palpitantă are la bază aducerea în 
prim-plan a unor societăţi secrete şi grupuri de conspiratori 
angajate într-o luptă pe viaţă şi pe moarte pentru putere, 
influenţă sau bogăţie, mobilul pătimaş al acţiunii fiind dorinţa 
de a dezgropa comori ascunse, de a descifra mesaje 
codificate sau de a intra în posesia unor secrete bine păzite; 
în numele Binelui sau al Răului, care de multe ori nici nu se 
mai deosebesc pentru că, aşa cum se întâmplă de obicei în 
romanele polițiste, cei răi sunt de fapt nişte fiinţe blânde şi 
neîntelese, iar cei buni, nişte răi deghizați. Intotdeauna însă 
există un erou care îi demască pe impostori, pe prevaricatori 
şi pe mincinoşi — în romanele lui Dan Brown, profesorul 
universitar Robert Langdon. 


Înclinaţia pentru ocultism nu este, desigur, acelaşi lucru cu 
ocultismul, pentru a nu mai spune că gustul pentru mister nu 
e de-ajuns pentru a defini o cunoaştere esoterică. lar 
realitatea comploturilor nu trebuie negată din cauza 
neajunsurilor provocate de ceea ce, în mod convenţional, 
numim „teoria conspirației”, ` „conspiraţionism” sau 
„complotism”. Există numeroase reţele de /obbies, mafiote 


1 Tema infilträrii în Biserica Catolică a francmasonilor, a membrilor unor 
societăţi secrete sau secte este frecvent întâlnită în literatura produsă în 
anumite medii catolice, altele decât cele ale extremiştilor marginali. 
Figura „duşmanului dinăuntru”, a duşmanului nevăzut este una dintre 
reprezentările foarte răspândite în mediile integriste din care nu lipsesc 
minţile paranoide. V. infra, cap. III. 

2 V. infra, cap. |. 


sau criminale, ai căror membri pun la cale conspiratii: cum o 
dovedeşte, de pildă, asasinarea preşedintelui John F. Kennedy 
la Dallas, în 1963. Acest asasinat a devenit el însuşi o temă 
privilegiată a literaturii conspirationiste americane, de multă 
vreme exportată la conspiraţioniştii europeni:. Milton William 
Cooper afirmă, de exemplu, că preşedintele Kennedy a fost 
asasinat pentru a fi împiedicat să dezvăluie relaţiile dintre 
guvernul american şi extratereştri.? Este adevărat că autorii 
conspirationisti se pricep la selecţii şi ierarhizäri: comploturile 
care au dus la asasinarea lui Cezar, a ţarului Alexandru al Il- 
lea, a arhiducelui Ferdinand sau a preşedintelui Anwar al- 
Sadat, cu importante consecinţe socio-istorice, îi interesează 
infinit mai puţin decât cazul Kennedy, chiar dacă evenimente 
ca sinuciderea (sau moartea involuntară prin supradoză de 
barbiturice) a lui Marilyn Monroe sau moartea accidentală a 
prinţesei Diana, în măsura în care au dat prilej de suspiciune, 
au provocat valuri întregi de scrieri cu caracter 
conspiraţionist:. Şi guvernele pot organiza comploturi: 
Watergate în Statele Unite, afacerea Rainbow Warrior în 
Franţa. Potenţialul imaginativ al gândirii conspirationiste — 


1 V. Fenster, 1999, p. 105 sqr, Knight, 2000, pp. 76-116. 

2 Cooper, 1991, p. 215. V. Pipes, 1997,passim-, Barkun, 2003, pp. 2, 99, 
138, 168, 211-212, nota 28. Din literatura conspiraţionistă, v. Robert 
Anton Wilson, 1998, pp. 264-268; Livre jaune n°5, 2001, pp. 186-195; 
Livre jaune n°7, 2004, p. 19; Icke, 1999, passim. 

3 In dicţionarul său de „complotologie”, Everything Is Under Control, 
Robert Anton Wilson consacră un articol temei „uciderea lui Marilyn 
Monroe” (Wilson, 1998, pp. 303-304). In The Biggest Secret (prima ed. 
engl. 1999), David Icke aberează în acelaşi timp asupra familiei Kennedy 
(John F. şi Robert, fără a-i uita pe Joseph şi Jackie), despre Marilyn şi Diana 
(Icke, 2001, vol. |, pp. 16, 67, 73, 125, 145, 212, 238, 242, 315, 356, 391- 
392; vol. Il, pp. 18, 82, 97, 100, 113, 115, 121, 123, 149, 161, 181-182, 
203, 217, 219, 223, 225-227, 229, 231-235, 240, 245, 250, 252-253, 266, 
271, 278, 281, 283, 289, 302, 304, 319-320, 322, 325). În The Children of 
Matrix (2001), Icke revine asupra „uciderii sacrificiale a prinţesei Diana de 
către Illuminati”, în cadrul ritualurilor lor sataniste (Icke, 2002, t. 1, pp. 
294-296). Holey scrie despre asasinarea lui Kennedy în Livre jaune n°5 
(2001, pp. 186-195), implicând intervenţia „guvernului secret” identificat 
de Milton William Cooper în 1989 şi, evident, CIA, „special creată pentru a 
disimula existenţa extratereştrilor” (p. 189): preşedintele american ar fi 
fost lichidat deoarece voia să facă publice informaţii ultrasecrete asupra 
OZN-urilor şi a extratereştrilor ascunşi în baze subterane secrete. V. 
Cooper, 2004. 


care există si se dovedeşte a fi larg împărtăşit — poate fi pus 
în practică de către complotişti reali, în scopul de a-i 
descalifica pe anchetatorii care, între timp, încep să 
deranjeze sau chiar să devină un pericol. Ocultism, esoterism, 
conspirationism: cuvinte care tăinuiesc sau măcar încearcă să 
o facă, în exact aceeaşi măsură în care se vădesc a fi totuşi 
lămuritoare. În ciuda aparentelor lexicografice (toate sunt 
„isme”), ele nu desemnează ideologii politice. Dispersate, 
componentele lor pot fi însă recunoscute în cadrul diferitelor 
sinteze, în politică, dar şi în cultură, domenii separate doar 
din raţiuni metodologice, între ele neexistând graniţe clar 
determinate. Cu precautiile de rigoare (cea mai simplă 
constând în punerea între ghilimele, înainte de a-i defini, a 
termenilor cu semnificaţie mai vagă), trebuie totuşi să luăm 
în consideraţie faptul că noua cultură populară mondială (sau 
mondializată) este alcătuită din fărâme de „ocultism”, de 
„esoterism” şi de „conspiraţionism”; ceea ce, dacă e adevărat 
că factorul politic este precedat/determinat de cel cultural, ba 
chiar orientat şi modelat de acesta până la completa lui 
reconfigurare, în funcţie de anumite condiţii, înseamnă că 
trebuie să ne aşteptăm la o serie întreagă de consecinţe 
politice. 


1. Călătorie în ţara „societăţilor secrete” 


„În societăţile secrete, iniţierea este un pact între 
Initiat şi Satana.”* 


În comploturi, ca si în cazul societăţilor secrete, se întâmplă 
ca existenţa lor reală să nu excludă posibilitatea readaptării 
lor prin mitologizare sau a reinventării lor ca produse ale 
imaginaţiei. În domeniul ficţiunii, orice complot are dublurile 
lui. lar comploturile imaginare sunt infinit mai numeroase 
decât cele reale, fie că sunt conspirații de mai mare amploare 
ori numai simple maşinaţiuni. În ce priveşte societăţile 
secrete generate sau reinventate prin aport fabulatoriu, ele 
sunt, în ansamblu, mult mai răspândite decât societăţile 
secrete a căror existenţă a fost confirmată de cercetările 
istoricilor. Pe lângă abundenta mitologie a acestora, să nu 
uităm nici multiplicarea reţelelor de influenţă, a căror condiţie 
de eficienţă o constituie secretul, o regulă fundamentală 
respectată, în principiu, de către agenţii diferitelor reţele. 
Demersurile sau manevrele secrete ce ies din cadrul regulilor 
de loialitate şi trădează încrederea partenerilor sunt fapte 
sociale ca oricare altele şi pot fi cercetate din perspectivă 
jurnalistică ori sociologică. În politică, dar şi în alte domenii, 
jocurile de dezinformare şi de intoxicare pot fi observate, 
decriptate şi atribuite unor „maeştri ai manipulärii”2. Nu-i de 
mirare că sunt oameni care vor să-i determine pe alţii să 


1 Charles Nicoullaud, L'/nitiation dans les sociétés secrètes. L'Initiation 
maçonnique, Paris, Librairie académique Perrin, 1914, p. 93. 

2 V. ancheta realizată de Jean-Gabriel et al., Les maîtres de la 
manipulation (dosar), Le Nouvel Observateur, nr. 2 033, din 23 până pe 29 
octombrie 2003, pp. 14-30. În esenţă, este vorba despre consilieri ai Casei 
Albe, spin doctors, prezentaţi astfel pe prima pagină a dosarului (p. 14): 
„Ei îi influenţează pe şefii de stat, manevrează informaţia şi organizează 
intoxicări, conving şi răsconving opinia publică şi, cu toate acestea, 
nimeni nu-i cunoaşte. Maeştrii manipulării preferă să rămână în umbră, 
preferă artificiile marketingului politic în faţa transparenţei democratice”. 
Tonul devine dintr-odată mult mai respectuos când se vorbeşte despre 
cazul francez, de exemplu, în ancheta lui Sylvie Pierre-Brossolette despre 
„consilierii din umbră”: Dans les coulisses du pouvoir [Le FigaroMagazine, 
nr. 18 785, 8 ianuarie 2005, pp. 34-40). 


creadă sau procedeze conform propriilor interese. A face pe 
cineva să creadă, să facă sau să acţioneze sunt moduri 
diferite de a exercita o influenţă asupra aproapelui. Este 
caracteristic celui care manipulează să nu ia în calcul binele 
celui asupra căruia îşi exercită influenţa, ba chiar să atragă 
asupra lui cel mai mare rău. Orice este permis: pentru 
manipulator, a înşela este ceva de la sine înţeles, căci el îşi 
îngăduie, în modul cel mai firesc, să fabrice şi să difuzeze 
informaţii false pentru a determina un grup vizat să acţioneze 
în sensul dorit de el. Ca animal social înzestrat cu vorbire 
(pentru a rosti adevărul sau minciuna), omul este o fiinţă 
strategică, deoarece îşi foloseşte inteligenţa pentru a inventa 
stratageme prin care să neutralizeze, să învingă sau să-şi 
domine adversarii. Aceste acţiuni tactico-strategice pot fi 
studiate ca atare, fie din perspectiva antropologicä,i 
mecanismelor sociale sau din perspectiva jurnalistică a 
lămuririi opiniei publice în legătură cu ce se întâmplă în 
culise, fie pentru a-i demistifica pe mistificatori, de pe poziţiile 
militantismului politic. Fără doar şi poate, adevărata lume, 
întunecată, a conspiratiilor există, precum şi o lume secretă 
de reţele sau de organizaţii mai mult decât discrete, cu 
mecanisme de recrutare ultraselective:. Aceste două lumi fac 
obiectul unor anchete mai mult sau mai puţin temeinice, 
care, în mod obişnuit, ajung să alimenteze presa de scandal 
sau a dezvăluirilor presupus incitante, fie că informaţiile 
furnizate au o bază reală, fie că ele nu fac decât să pună cap 
la cap zvonurile aflate în circulaţie. Cu totul altul este obiectul 
prezentei lucrări: acela de-a cerceta şi de-a analiza mitul 
modern al conspirației (virtual mondial), cu principalele sale 
forme, dar şi mitologia societăţilor secrete, ţinând seama, în 
acelaşi timp, de interferentele acestora cu domeniul vag 
definit al esoterismului sau al ocultismului şi de modul în care 
sunt utilizate în plan politic, mai ales în mediile considerate 
„extremiste”?. 


1 V. ancheta lui Sophie Coignard, Les nouveaux réseaux Le Point, nr. 1 
540, 22 martie 2002, pp. 62-70. Titrând pe prima pagină: „Adevăratele 
reţele de influenţă”, ceea ce presupune că există şi unele false sau 
imaginare, conducerea săptămânalului s-a dovedit prudentă. 

2 Prezenta lucrare situează în prim-plan extremismul de dreapta, tocmai 
pentru a-l studia într-unul dintre domeniile sale de expresie cel mai 


În 1990, pe când mă ocupam cu cercetarea Protocoalelor 
Înțelepţilor Sionului, cel mai celebru fals din istoria 
occidentală — căruia, doi ani mai târziu, aveam să-i consacru 
o lucrare: —, mi-a căzut în mână un document unic în felul 
său, Guide des sociétés secretes, care începea cu acest 
avertisment: „Această lucrare este gândită într-un scop 
practic: să prezinte societăţi secrete, cluburi închise, cu 
vocaţie spirituală, să le definească specificul şi să ofere 
posibilitatea de a contacta un responsabil'”?. Cu o 
nedezmintità seriozitate, autorul acestei lucrări, Jean-Pierre 
Bayard, specialist în francmasonerie şi rosacrucieni, lăuda 
„ghidul” practic de orientare în universul secret inițiatic şi al 
grupurilor închise, în următorii termeni: „Deşi este un anuar 
ce furnizează adrese, ghidul acesta nu este o simplă listă 
lipsită de viaţă':. Printre sutele de societăţi secrete 
prezentate şi analizate (peste trei sute!), cuprinzând în 
special ordinele masonice, pe rosacrucieni, pe catari, sectele 
sataniste, „societăţile mistice” occidentale şi orientale, 
asociaţiile esoterice, „societăţile secrete politice cu Specific 
inițiatic” şi ordinele cavalereşti*, m-am arătat mai interesat, 


adesea ignorat de către politologi, sociologi şi istorici contemporani: 
cultura  „esotero-conspiraţionistă” contemporană. Despre tematica 
conspiraţionistă în mediile extremismului contemporan de stânga, v. 
lucrarea mea Prêcheurs de haine (Taguieff, 2004c). Viziunea 
conspirationistä a extremei stângi americane a fost studiată mai ales în 
legătură cu cazul Chomsky în lucrarea coordonată de Peter Collier şi David 
Horowitz, The Anti-Chomsky Reader (2004). V. şi Pipes, 1997, în special 
pp. 154-170. 

1 Taguieff, 1992, 2 vol., şi 2004b 

2 Bayard, 1989, p. 13. Cincisprezece ani mai târziu, acelaşi autor va 
publica o „nouă ediţie actualizată” a lucrării sale, sub titlul Guide des 
sociétés secrètes et des sectes (Bayard, 2004). 

3 Bayard, 1989, p. 13 

4 Definiţiile societăţilor secrete de la începutul secolului al XIX-lea se 
bazează pe închipuiri, pe mitologizări şi intenţii polemice (deci judecăţi de 
valoare) foarte greu de neutralizat. V. Roberts, 1979, pp. 11-25, 335-346. 
Ceea ce face să apară ca fiind mult prea naivă — în cea mai bună dintre, 
ipoteze — abordarea noncritică a lui Nick Harding (2005) care procedează 
la un inventar baroc în care întâlnim secta Assassinilor, Grupul Bilderberg, 
catarii, francmasonii, Illuminati (în sensul restrâns sau în sensul larg al 
termenului), John Birch Society, cavalerii Templului, mafia, Opus Dei, 
Prioria din Sion (după Baigent et al.), rosacrucienii, grupul Skull and Bones 


având în vedere cercetările mele asupra mitului modern al 
conspirației, de anumite grupuri din cadrul ultimelor două 
categorii. Mai întâi, la rubrica „Societăţi secrete politice cu 
specific inițiatic”, de grupul lluminaţilor din Bavaria, ordin de 
factură masonică creat de Adam Weishaupt, la 1 mai 1776 şi 
dizolvat în martie 1785, a cărui realitate istorică a fost, după 
aceea, destul de curând învăluită în legendă — am arătat 
deja că era vorba despre o legendă fabricată de unii autori 
contrarevolutionari care-i prezentau pe Illuminati, 
autodenumiti Perfectibilisti, ca fiind conspiratori, principali 
autori ai Revoluției Franceze, ba chiar, prin modelul de 
conspirație si subversiune pe care-l întruchipau, ai tuturor 
revoluțiilor din secolele al XIX-lea şi al XX-lea. În literatura 
conspiraţionistă generată de Protocoalele inteleptilor Sionului 
apar încontinuu referiri la „conducătorii neväzuti” şi la 
lluminaţi:. 


La categoria „Ordine cavalereşti”, m-am oprit asupra 
enigmaticului „Ordin al Prioriei din Sion”, despre a cărui 
existenţă s-a scris, în 1982, într-o lucrare de succes semnată 
de trei autori britanici şi prezentată sub forma unei anchete 
istorice, The Holy Blood and the Holy Grail, a cărei versiune 
franceză, publicată în 1983 sub titlul L'Enigme sacrée 
(Enigma sfântă), devenise şi ea imediat un bestseller?. În 
1986, fericitii autori, Michael Baigent, Richard Leigh şi Henry 
Lincoln rezumau cu satisfacţie principalele rezultate ale 
cercetărilor lor, reafirmându-şi convingerile asupra originilor 


(Robbins, 2003), în ciuda faptului că se prezintă sub forma unei anchete, 
păcătuieşte printr-o supraestimare a puterii societăţilor secrete, în special 
a asociaţiei absolvenţilor de la Yale (din care fac parte Bush, tatăl şi Bush 
fiul); v. şi Robbins, 2005. Despre ambiguitatea noţiunii de „societate 
secretă” afectată în prezent de reprezentarea polemică a sectei, v. 
Dolcetta, 1999, p. 9 sq., 155-156. Pentru un comentariu critic al noţiunii 
de  „sectă” utilizată inconsecvent (si adeseori dintr-o perspectivă 
conspiraţionistă), v. Mayer, 1985 şi 1987. 

1 Taguieff, 2004b şi 2004c, pp. 615-817 

2 Michael Baigent, Richard Leigh, Henry Lincoln, The Holy Blood and the 
Holy Grail, Londra, Jonathan Cape, 1982 (Sângele sfânt şi Sfântul Graal, 
Bucureşti, RAO, 2005). In prima zi de la punerea în vânzare a lucrării, s-au 
vândut 43.000 de exemplare. Acest eseu va avea o continuare: The 
Messianic Legacy, Londra, Jonathan Cape, 1986 (Moştenirea mesianică, 
Bucureşti, RAO, 2006). 


şi activităţilor numitei societăţi secrete: 


În 1982, publicarea romanului Sângele sfânt şi Sfântul Graal 
era încununarea a doisprezece ani de cercetări, destinate 
iniţial să elucideze un mister din sudul Franţei. Berenger 
Saunière, un preot oarecare, de la sfârşitul secolului al XIX- 
leat, din regiunea Languedoc, ne-a arătat calea ce-o aveam de 
urmat pentru a ridica un colţ al vălului şi a întrevedea 
realitatea ascunsă sub istoria lui. El ne-a condus la Prioria din 
Sion, societate secretă sau semisecretă a cărei existenţă 
aproape milenară am putut-o astfel reconstitui. Primind în 
sânul ei un număr mare de membri iluştri, această societate 
rămâne încă şi azi activă în Franţa, şi poate nu numai, scopul 
ei declarat fiind acela de a restaura în Franţa o monarhie de 
origine merovingiană. (...) De ce merovingiană? (...) Mergând 
din aproape în aproape, am fost în cele din urmă conduşi 
către o ipoteză explozivă: Isus era pretendentul legitim la 
tronul Israelului; el se căsătorise, avusese copii ai căror 
descendenţi urmau să reprezinte, trei secole şi jumătate mai 
târziu, dinastia merovingiană. (...) Isus ne propulsa lucrarea pe 
prima pagină a ziarelor din lumea întreagă. (...) Puţini au fost 
aceia care au împărtăşit entuziasmul ce ne-a cuprins 
descoperind, de pildă, o nouă dimensiune a cruciadelor, 
informaţii noi despre înfiinţarea Ordinului templierilor sau 
despre originea celebrelor Protocoalele ale Sionului (sic). 
Toate aceste subiecte au fost eclipsate de Isus şi de ipoteza 
formulată de noi pe această temă. Cu toate acestea (...) 
ipoteza în cauză nu era nici singura, şi nu era nici măcar 
principalul aspect al cercetării noastre. 

(...) Curând, am hotărât de comun acord să ne fixăm 
atenţia asupra Prioriei din Sion. Care ar fi adevăratul motiv al 
existenţei acestuia în ziua de azi? (...) Aveam nevoie să 
rămânem în legătură chiar cu Prioria din Sion, cu Marele 
Maestru şi cu membrii afiliati pe care am ajuns să-i identificăm 
sau să-i întâlnim. Ne dăduserăm deja seama că ne aflam pe 
un teren mişcător. (..) Trebuia să fim atenţi la capcanele 
„dezinformării” ce ne erau aruncate în cale de către misteriosi 
actori ai unei obscure maşinaţiuni?. 


1 Legenda din Rennes-le-Château este legată de aceea a secretului sau a 
tezaurului abatelui Saunière. Douăzeci de ani înaintea apariţiei 
bestsellerurilor lui Dan Brown, exista deja o literatură considerabilă pe 
acest subiect. V. Saul/Glaholm, 1985. 

2 Baigent/Leigh/Lincoln, 1987, pp. 11, 12, 14 


Încă de la sfârşitul anilor 1980, existenţa Prioriei din Sion ca 
societate secretă sau ca ordin cavaleresc fondat la lerusalim 
în 1099 era pusă la îndoială chiar şi de către consumatorii de 
literatură abuziv considerată esoterică (tratând despre ciudat, 
insolit, misterios etc.). Investigatiile jurnalistului Jean-Luc 
Chaumeil! arătaseră în mod clar că dovezile ce probau 
existenţa Prioriei din Sion, adică Dosarele secrete prezentate 
ca fiind arhiva presupusei societăţi secrete, erau falsuri?. In 
prudenta descriere a Prioriei din Sion, făcută în 1989 de Jean- 
Pierre Bayard’, găsim astfel semnele unor diferenţe notabile: 


Acest ordin johannist, asemănător Crucii Roşii, precursor al 
Ordinului templierilor, ar fi fost înfiinţat la lerusalim în 1099 de 
către Godefroy de Bouillon. Trei dintre membrii fondatori ai 
Templului — printre care şi Hugues de Paysans (sic) — ar fi 
aparţinut acestei confrerii. Se are în vedere însă şi un trecut 
mult mai îndepărtat, în sensul că Ordinul de Sion ar fi fost 


1 Într-o vreme, Jean-Luc Chaumeil crezuse el însuşi în legendă şi 
contribuise la răspândirea acesteia. Baigent, Leigh şi Lincoln afirmă că 
prin intermediul lui l-au putut întâlni pe Pierre Plantard, în 1979 
(Baigent/Leigh/Lincoln, 1987, p. 236 sg.). Gerard de Sède, care a avut 
totuşi un rol activ în toată această afacere, nu este amintit în această 
privinţă de către cei trei autori britanici, dispuşi să nu acorde prea mare 
importanţă participării acestuia la acţiunea ,Rennes-le-Château/Prioria din 
Sion” (Baigent/Leigh/ Lincoln, 1983, p. 94 sq., 205, 409, nota 23). 
Revenind asupra relaţiilor tumultuoase cu Gérard de Sède, Henry Lincoln 
are, în 1997, versiunea sa despre această mică istorie (Lincoln, 1998, pp. 
23-26, 84-89, 99-100, 161-170, 177-179). El nu recunoaşte că i-ar datora 
ceva. Dar, referindu-se la faptul că, în august 1969, citise lucrarea Trésor 
maudit de Rennes-leChâteau, cartea lui Gerard de Sède (1968), el avea să 
mărturisească: „El mi-a schimbat viaţa” (Lincoln, 1998, p. 16). 

2 Cei trei mistificatori erau eseistul Gerard de Sède, mitomanul de 
extremă dreaptă Pierre Plantard şi abilul falsificator Philippe de Cherisey. 
V. Chérisey, 1978 (confesiunea falsificatorului); Chaumeil, 1979 (unde 
Philippe de Cherisey recunoaşte că a falsificat documentele „secrete”, 
„pergamentele”), 1984, şi mai ales 1994, 1995; Robin, 1992, p. 3; 
Picknett/Prince, 2001, p. 240; Etchegoin/Lenoir, 2004, pp. 54-61. Gérard 
de Sède, cel care lansase legenda abatelui Saunière (inclusiv 
pergamentele codificate), la sfârşitul anilor şaizeci în cărţile sale L'Or de 
Rennes (1967) şi Trésor maudit (1968), sfârşeşte prin a mărturisi 
înşelătoria (Sède, 1988). 

3 Acest autor nu citează cele două lucrări ale lui Baigent, Leigh şi Lincoln, 
pe care n-avea totuşi cum să nu le cunoască. 


conceput de către Ormus — sau Ormessus — în sprijinul 
cauzei Merovingienilor. După pierderea regatului 
lerusalimului, unii membri s-au integrat în Ordinul Templului, 
alţii însă ar fi format Prioria din Sion, la Saint-Jean-le-Blanc, 
lângă Orleans; discipolii săi ar fi avut sarcina să pregătească 
venirea Marelui Monarh, adică revenirea pe tronul Franţei a 
dinastiei Merovingienilor!. 


În ciuda rezervelor pe care le are, Jean-Pierre Bayard 
expune minuţios principalele elemente a ceea ce devenise 
deja o legendă: 


Nu ştim ce este Prioria din Sion căci nu figurează printre 
ordinele cavaleresti, dar este, în schimb, menţionată în Cartea 
Constitutiilor publicată la Geneva în 1956 de către Ed. Des 
Commanderies. Revista Charivari (sic) i-a consacrat integral 
numărul 18: „Arhivele Prioriei din Sion”?. Aflăm, cu acest prilej, 
că loana d'Arc şi Gilles de Rais ar fi aparţinut acestei 
organizaţii; nimic nu dovedeşte totuşi această apartenenţă. 
Printre Marii săi Maeştrii, ordinul îi revendică, printre alţii, pe: 
Flamei, Leonardo da Vinci, Newton, Hugo, Debussy, Cocteau... 
Actualul conducător ar fi Pierre Plantard, care se pretinde 
descendent al regilor Merovingieni şi, prin aceasta, moştenitor 
al tronului Franţei. Pierre Plantard este amestecat în ciudata 
afacere Rennes-le-Château, unde personalitatea enigmatică a 
abatelui Boudet: a dat naştere unei literaturi echivoce, numai 
bună pentru a-i delecta pe căutătorii de comori şi pe iubitorii 
de evenimente misterioase. 


1 Bayard, 1989, p. 47. În noua versiune a Ghidului, apărută în 2004, 
greşeala de tipar este îndreptată (p. 128: Hugues de Payens, primul Mare 
Maestru al Ordinului Templului). 

2 Este vorba despre revista trimestrială Le Charivari, creată în 1967 (nr. 1, 
octombrie-decembrie 1967: „Evreii în Franţa zilelor noastre”) de către 
jurnalistul Claude Jacqemart, fost militant al OAS, care, între decembrie 
1959 şi ianuarie 1962 (înainte de a fugi din Franţa pentru a trăi în exil mai 
mulţi ani), a fost redactorul-şef al publicaţiei lunare („de opoziţie 
naţională”) denumită tot Le Charivari, fondată în 1957 de către tatăl său 
Noël Jacqgemart. Numărul special din Charivari (seria a 2- a) despre 
„Arhivele Prioriei din Sion” (nr. 18 şi 19, 1973) a fost întocmit de către 
jurnalistul Jean-Luc Chaumeil. V. şi Chaumeil, 1984. 

3 In cea de-a doua ediţie a ghidului său, abatele Bérenger Saunière vine 
să-l întâlnească pe abatele Henri Boudet (Bayard, 2004, p. 129). 

4 Bayard, 1989, p. 47 


Articolul lui Jean-Pierre Bayard despre Ordinul Prioriei din 
Sion este dovada suficientă că, în 1989, istoria relatată de 
Baigent, Leigh şi Lincoln (mai târziu prelucrată „estetic” de 
Dan Brown) li se părea neverosimilă chiar specialiştilor în 
societăţi secrete. In cercul acestora, îndoiala a cunoscut o 
largă răspândire după mărturia lui Gerard de Sède: care, 
după ce contribuise la crearea şi la punerea în circulaţie a 
legendei inventate de Pierre Plantard şi de Philippe de 
Chérisey — cu cincisprezece ani mai devreme de-publicarea 
bestsellerului semnat de Baigent, Leigh şi Lincoln şi cu 
treizeci şi şase de ani înainte de apariţia cărţii Codul lui da 
Vinci (2003) — făcuse o autocritică prin care iniţiativa era 
total desfiinţată?. Lucru pe care istoricul francmasoneriei şi 
Rosa-Crucii îl recunoaşte, nu fără a întreprinde el însuşi o 
remitologizare: 


În cartea sa, Rennes-le-Château (Robert Laffont, 1988), 
Gérard de Sède arată cât de extravagante sunt afirmaţiile [lui 
Pierre Plantard]. Potrivit arhivelor abației din Noirmoutier, 
dezgropate în 1888 de către E.G. Rey şi Revue de /'Orient latin 
(vol. X, 1903-1904), a existat într-adevăr un ordin înfiinţat în 
1099, dar actuala Priorie din Sion a fost declarată 
subprefectura din Saint-Julien-en-Genevois (Haute Savoie) la 
25 iunie 1956. S-ar părea că acest ordin s-ar fi constituit în 
1681, epocă în care luau fiinţă numeroase confrerii de 
credinţă; o contribuţie din partea lui Gabriel Mathieu Marconis 
de Nègre pare de netăgăduit?. Ordinul de Sion din perioada 


1 Acest personaj, devenit celebru prin cărţile sale despre Rennes-le- 
Château, era astfel prezentat de către istoricul de extremă dreaptă Henry 
Coston în Dictionnaire de la politique française (vol. III, 1979, p. 651): 
„Sède (Géraud de Sède de Liéoux, zis Gérard de). Scriitor, născut la Paris 
pe 5 iunie 1921. Jurnalist la United Press, sef al Departamentului de 
servicii sträine la Continent si colaborator la diferite ziare, a publicat mai 
multe lucrări în care şi-a valorificat ideile sale noncorformiste: Les 
Templiere sont parmi nous, Petite enciclopedie des grandes familles, 
Pourquoi Prague, Aujourd'hui les nobles, Du trésor de Delphes à la 
tragédie cathare etc. 

2 V. Sède, 1988; Chaumeil, 1994. 

3 In ediţia nouă din 2004, această ipoteză hazardată este prezentată după 
cum urmează: „Ordinul s-a putut reconstitui către anul 1681, epocă în 
care au luat fiinţă numeroase confrerii de credintä;) influenţa lui Gabriel 
Mathieu Marconis de Nègre părea atunci de netăgăduit” (Bayard, 2004, p. 
48). Din motive de ordin cronologic, aluzia rămâne neclară: căci Samuel 


modernă nu are deci nici o legătură cu vechiul ordin 
cavaleresc. În chip cu totul misterios, el este încredinţat unor 
personalităţi de marcă a căror apartenenţă la ordin nu este 
dezvăluită decât după moarte; sediul organizaţiei rămâne 
astfel necunoscuti. 


Prioria din Sion — farsă ori escrocherie? Afacerea părea 
deja cunoscută când, la începutul anilor 2000, scriitorul 
american Dan Brown relansa legenda în „thrillerele sale 
teologice” devenite imediat bestselleruri internationale: Codul 
lui da Vinci (2003) şi Îngeri şi demoni (2000). Codul lui da 
Vinci a inspirat în 2006 un film cu buget mare. Mitologia 
societăţilor secrete şi elementele imaginare ale concepţiei 
despre conspirație au redevenit astfel materialul simbolic 
favorit al romanelor populare. În Codul lui da Vinci, ne 
reîntâlnim cu Prioria din Sion şi cu pretinsele Dosare secrete 
ale acestuia, iar în Îngeri şi demoni intră în acţiune gruparea 
Illuminati. Principala acţiune a romanului este construită în 
jurul complotului urzit împotriva Bisericii Catolice de către 
Illuminati. In Nota autorului din deschiderea acestui roman, 
un nou „thriller teologic”, citim: „Confreria Illuminati este, de 
asemenea, reală.” Cu romanul lor ///uminatus!, Robert Shea 
şi Robert Anton Wilson exploataseră, încă din 1975, mitul 
lluminaţilor, al „Superiorilor necunoscuţi” care, aparţinând 
uneia sau mai multor societăţi secrete, controlează sau 
conduc lumea.* Romanele de succes ale lui Robert Anton 
Wilson, un amestec al genului poliţist cu cel stiintifico- 
fantastic şi în al căror instrumentar găsim o pronunţată 


Honis şi G.M. Marconis (zis de Negre) au întemeiat Ritul de Memphis la 
Montauban, în mai 1815. Pentru un comentariu pe acest subiect, v. 
Galtier, 1989, pp. 136-142; Ligou, 2004, p. 781. 

1 Bayard, 1989, pp. 47-48. Reafirmând că un ordin a fost întemeiat în 
1099, Bayard spune, în con-i cluzie, în cea de-a doua ediţie a ghidului său: 
„Actuala Priorie din Sion (...) nu are nici o legătură cu vechiul ordin 
cavaleresc” (Bayard, 2004, p. 129). V. Richardson, 1999. 
Etchegoin/Lenoir, 2004. 

2 Abia în 2004, în atmosfera creată de succesul enorm de care s-a bucurat 
Codul lui da Vinci (Bucureşti, RAO, 2004), a devenit un bestseller şi 
romanul Îngeri şi demoni (Bucureşti, RAO, 2004). V. Burstein, 2005, pp. 
11-12. 

3 Brown, 2004, p.9 

4 Shea/Wilson, 1988. V şi Wilson, 1990, 1998, 2003 şi 2004. 


componentă esoterică, au contribuit din plin la înscrierea 
temei lluminaţilor în noua cultură populară mondială. Din anii 
1970, Wilson este celebru, de asemenea, ca autor şi ca actor 
mediatic al „culturii apocaliptice” anglo-saxone:, dar şi ca 
filosof de tip New Age. Acest autor cu talente multiple s-a 
afirmat chiar şi ca specialist în teoriile despre conspirație şi 
doctrinele esoterice (care presupun un proces de iniţiere), 
publicând un dicţionar pe această temă: cartea, iniţial 
intitulată Everything Is Under Control (Wilson, 1998), a făcut 
obiectul unei noi ediţii adăugite în versiune germană al cărui 
titlu, mai explicit, este Das Lexikon der 
Verschwôrungstheorien (Wilson, 2004) — Lexicul teoriilor 
despre conspirație. Dar Wilson abordează tema conspirației 
cu umor şi spirit ludic, recurge mai ales la parodie, 
transformând în experienţă estetică viziunile paranoide 
asupra istoriei?. Teza conspiraţionistă — conform căreia 
acţiunea societăţilor secrete, cel puţin în împrejurarea în care 
nu avem de-a face cu „lupta societăţilor secrete între ele”? — 
este motorul istoriei, este supusă de acest autor unei 
reformulări detaşate din care rezultă o parodie de tip 
Lautreamont sau o răsturnare de situaţie. Ideea simplă este 
că ne putem „juca” de-a paranoia sau de-a conspirația: nu e 
prea departe de jocul pe roluri“. Conspirația există 
pretutindeni, este un ingredient universal pentru Jonathan 
Vankin, jurnalist şi eseist apropiat de Wilson, care spune, de 


1 V. Adam Parfrey (éd.), Apocalypse Culture (1990); Vankin, 1991. Fără a 
uita cartea lui Cameron Tuttle, The Paranoid's Pocket Guide (1997). 

2 Despre Wilson, autorul cărţii ///uminatus!, v. Fenster, 1999, pp. 201-211. 

3 Shea şi Wilson aşază în fruntea trilogiei lor o frază extrasă din romanul 
conspirationist al lui Ishmael Reed, Mumho Jumbo (1972): The history of 
the world is the history of the warfare betweerii secret societies. (Istoria 
lumii este istoria confruntării dintre societăţile secrete — n.tr.). V. infra, 
cap.j V (frază scoasă în evidenţă). Despre cultura estetizată a complotului 
de către scriitorul american de culoare Ishmael Reed, v. Knight, 2000, pp. 
159-162 („Conspiracy Voodoo”). 

4 V., de exemplu: Illuminati Game Rules Booklet, Austin, Tex., Steve 
Jackson Games, 1991; Nigel D. Findley, GURPS Illuminati, Austin, Tex., 
Steve Jackson Games, 1992. Ca satiră a teoriilor conspirației ale extremei 
drepte, v., pe site-ul Turn left („liberal” de stânga): Make Your Own 
Conspiracy Theory, http:/www.cjnet.works.com/-cubsfan/conspiracy.html, 
iunie 1997 (încă activ în septembrie 2005). 


pildă: „Civilizaţia este o conspirație împotriva realitétii”:. Să 
înţeleagă cine poate sau cum poate... 


Răspândirea mitului Iluminatilor nu s-a făcut numai prin 
intermediul cărţilor. In această privinţă, culturii 
cinematografice îi revine un rol deloc neglijabil. Este destul să 
ne amintim despre succesul filmului de acţiune şi de aventuri 
Lara Croft: Tomb Raider (2001), în care este vorba despre o 
bandă de răufăcători purtând denumirea de Illuminati, ale 
căror activităţi criminale gravitează în jurul complotului 
pentru obţinerea puterii supreme în lume. În textul de 
prezentare ce însoţeşte DVD-ul (2003) citim câteva dintre 
motivele pentru care acest film te face „să te înfiorezi de 
plăcere, de la început şi până la sfârşit”: 


Să explorezi pământuri necunoscute, să descoperi comori 
nepretuite, să lupti împotriva răului... lată activităţile obişnuite 
ale superbei Lara Croft (Angelina Jolie). Până în ziua în care 
trecutul o ajunge din urmă. Căci, înainte să dispară, tatăl ei, 
arheolog (Jon Voight), i-a dezvăluit existenţa Triunghiului 
Sacru. Căutat cu înfrigurare de //Iuminati, o societate secretă 
ce urmărea distrugerea omenirii, acest Triunghi Sacru conferă 
controlul asupra timpului şi dominaţia asupra lumii. Pentru a-i 
opri pe //luminati, Lara nu are la dispoziţie decât patruzeci şi 
opt de ore. Această misiune o va purta din Cambodgia până în 
Siberia, unde va înfrunta cele mai cumplite încercări... Dar, 
pentru Lara, primejdia face parte din joc... 


Acţiunea filmului Lara Croft: Tomb Raider: Leagănul vieții, 
film realizat de Jan De Bont, foloseşte acelaşi material 
simbolic în care esoterismul şi conspirationismul se amestecă 
într-un context maniheist în care forţele binelui luptă contra 
forţelor răului (reprezentate de un savant cu porniri 
criminale), la toate acestea adăugându-se şi dimensiunea 
„sexy” a protagonistei: 


1 Vankin, 1991, p. 259 

2 Tomb Raider a fost, iniţial, un joc video, „cel mai celebru în lume”, 
având-o ca eroină pe Lara Croft. În filmul lui Simon West, rolul ei este 
interpretat de Angelina Jolie. Un al doilea Tomb Raider a fost realizat de 
Jan De Bont, cu aceeaşi actriţă în rolul principal. 


Lara Croft (Angelina Jolie) s-a întors, şi misiunea ei va fi şi 
mai periculoasă: redescoperirea a ceea ce o străveche 
civilizaţie credea a fi esenţa însăşi a răului, Cutia Pandorei. Ea 
va străbate întregul pământ, din Grecia până la Hong Kong, 
trecând prin Kenya, pentru a regăsi Cutia înaintea unui savant 
plin de cruzime care visează să pună mâna pe ea pentruao 
transforma în armă de distrugere în masă. Pentru a o însoţi în 
această misiune, Lara îl recrutează pe unul dintre foştii ei 
parteneri — Terry Sheridan (Gérard Butler) — un mercenar 
periculos care îşi trădase deja şi ţara, şi pe Lara. Ea ştie că nu- 
şi poate găsi un aliat mai puternic... Dar, oare, poate avea 
încredere în el? Descoperiţi în această nouă aventură plină de 
neprevăzut, populată de monştri infernali, de confruntări pe 
viaţă şi pe moarte, în care totul este pus la bătaie pentru 
salvarea viitorului omenirii!. 


Pelicula este un fel de heroic fantasy întrunind, în acelaşi 
timp, trăsăturile filmului de aventuri? ilustrat cu succes de 
seria /ndiana Jones, un erou mitic şi popular creat de Steven 
Spielberg. Asemenea celor două Tomb Raider, saga lui 
Spielberg (incluzând trei filme deja existente şi al patrulea în 
aşteptare) combină acţiune, mister, groază şi umor, poveşti 
rocambolesti, presărate cu fantastic şi umor: /ndiana Jones şi 
Căutătorii arcei pierdute (1981), Indiana Jones şi Templul 
morții (1984), Indiana Jones şi ultima cruciadă (1989). Filmul 
lui Jon Turteltaub, Comoara Națională (decembrie 20041". se 
înscrie şi el în noul gen baroc în care este vizibilă o 
dimensiune ideologică şi, totodată, o putere de „lagocitoză”: 


1 Text de prezentare, DVD (2003) 

2 V. Manfredo, 2005, p. 123: heroic fantasy se caracterizează prin 
„epopeea războinică a unui erou singuratic în lumile arhaice fantasy” 
(precum personajul Conan al lui Robert E. Howard, 1932-1936). Fantasy 
desemnează „un gen înrudit cu cel stiintifico-fantastic, dar care este 
orientat spre trecut” şi include relatări de aventuri şi de initieri, aflate sub 
semnul magiei (de pildă, Stăpânul inelelor, de J.R.R. Tolkien sau Harry 
Potter, de Joanna K. Rowling). V. Gardner, 2003, şi Ernould, 2003, pp. 191- 
245. 

3 În cel de-al doilea film al trilogiei, Indiana Jones, personaj inventat în 
comun de Steven Spielberg şi George Lucas, porneşte în urmărirea unei 
secte ce furase o bijuterie înzestrată cu puteri magice. 

4 V. infra, cap. V. 

5 V. Baechler, 1976, p. 257, care propune ca definiţie pentru „fagocitoză”: 
„absorbţia în ideologie a discursurilor non-ideologice” şi, imediat, adaugă 


putin obişnuită prin aceea că se arată capabil de-a asimila 
mistere egiptene, secrete (şi/sau comori) ale templierilor:, 
legende ale lluminaţilor, simboluri luciferice, teorie a 
conspirației, servicii secrete (de preferinţă CIA), societăţi 
secrete sau secte periculoase, invazii ale extratereştrilor etc. 


Pentru Codul lui da Vinci, Dan Brown s-a inspirat nemijlocit 
din cele două cărţi ale lui Baigent, Leigh şi Lincoln (1983 şi 
1987), în care autorii s-au străduit să confere un caracter 
verosimil tezei despre o „acţiune subterană a Prioriei din Sion 
de-a lungul secolelor”?. Desigur, o operă de ficţiune nu 
trebuie luată drept Un eseu istoric. Dan Brown şi-a asumat 
însă riscul de a-şi începe romanul Codul lui da Vinci cu un 
scurt cuvânt-înainte intitulat „Date” în care se poate citi: 


Date 


Prioria din Sion — societate secretă fondată în 1099 — 
este o organizaţie reală. 

In 1975, în cadrul Bibliotecii Nationale din Paris au fost 
descoperite o serie de suluri de pergament, denumite apoi Les 
Dossiers Secrets, în care erau menţionate numele unor 
membri ai acestei organizaţii, printre care Sir Isaac Newton, 
Sandro Botticelli, Victor Hugo şi Leonardo da Vinci. 


Opus Dei este o congregatie catolică de o pietate ferventă, 
recunoscută de Vatican, care a stârnit de curând controverse 
ca urmare a relatărilor despre utilizarea unor tehnici de 
coercitie şi spălare a creierelor şi cu privire la o practică 
periculoasă cunoscută sub numele de „mortificare corporală”. 


următoarea precizare foarte importantă: „Ce consecinţe are asupra 
ideologiilor noastre faptul că ele trebuie să-şi asume şi funcţiile mitologiei, 
ale religiei, ale eticii, ale moravurilor şi ale cunoaşterii raţionale?” Este 
una dintre problemele pe care le ridică „religiile seculare” sau „gnozele” 
moderne (Aron, 1985; Voegelin, 1988, 1994, 2000 şi 2004; Taguieff, 1995, 
pp. 473-476, 2000, pp. 231-403, şi 2004a, pp. 107-110). Eu folosesc 
termenul „fagocitoză” intr-un sens net diferit, mai puţin tehnic, pentru a 
desemna orice mod de integrare a reprezentărilor şi a formelor gândirii — 
„politice” sau nu — în principiu, străine unui tip de creaţie culturală în 
materia simbolurilor acesteia. 

1 Legendele templiere fac, în mod deosebit, obiectul unor reinterpretări. 
V. Sède, 1962; Baigent/Leigh, 2005 (1989); Picknett/Prince, 2001a. 

2 Pentru o cercetare critică, v. Etchegoin/Lenoir, 2004; Bedu, 2005a. 


Opus Dei a finalizat construirea unui Sediu Central Naţional în 
valoare de 47 de milioane de dolari, pe Lexington Avenue, la 
numărul 243, în New York. 


Toate operele de artă, obiectivele arhitecturale, 
documentele şi ritualurile secrete menţionate în această carte 
sunt reale. 


Din cuvântul-înainte al acestui roman de ficţiune înţelegem 
că şi Prioria din Sion (o entitate fictivă) şi Opus Dei (o 
instituţie religioasă reală, însă puternic mitologizată, în sensul 
diabolizării ei?) sunt situate în acelaşi plan al realităţii istorice. 
Astfel, cititorul neavizat este indus în eroare, determinat să 
creadă că Prioria din Sion a existat în realitate şi continuă să 
existe şi astăzi. Când cititorul romanului Codul lui da Vinci 
începe să verifice afirmaţiile lui Dan Brown, consultând cu 
încredere ghiduri în sprijinul demistificării, el riscă să cadă 
într-o confuzie şi mai mare. Simon Cox, redactor-şef la 
Phenomena, revistă dedicată „studiului critic al dogmelor, 
ortodoxiilor şi semiadevărurilor” şi autor al unui bestseller 
intitulat Cracking the da Vinci Code, ajunge, în articolul său 
despre Prioria din Sion, la următoarea concluzie: „Chiar şi 
astăzi, existenţa Prioriei din Sion continuă să fie un mister”:. 
Prin felul în care răspund cererii publicului, stimulând astfel 
vânzările, dar şi prin concesiile tot mai mari faţă de o modă 
întreţinută de presă (cu titluri de pagina întâi ca „Sindromul 
esoterismului”?, aşa-zişii demistificatori nu fac decât să 


1 Brown, 2004, p.9 

2 În legătură cu Opus Dei (denumire prescurtată de la Sancta Crux et 
Opus Dei: „Sfânta Cruce şi Opera lui Dumnezeu”), organizaţie catolică 
creată în 1928 de către Josemaria Escrivâ de Balaguer, v. Saunier, 1973; 
Le Tourneau, 2004; Mazery, 2005. 

3 Cox, 2004, p. 156. V. şi documentarul cu acelaşi titlu, de acelaşi autor. 
(DVD, 2004). 

4 Titlul unei investigaţii publicate în L'Express, la 20 iunie 2005 (Charrier, 
2005). Patru luni mai devreme, Le Point (24 februarie 2005) consacrase o 
anchetă fenomenului Dan Brown (Amette, 2005; Laffont, 2005; Taguieff, 
2005b), cu acelaşi titlu pe prima pagină: „Sindromul esoterismului”. Pe 26 
februarie 2005 (nr. 18 837), Le Figaro-Magazine titra, la rândul sau, pe 
prima pagină: „Esoterism. Eterna căutare a irationalului” (anchetă, pp. 42- 
53). Adevărul e că, dintre săptămânalele frantuzesti, cel care a iniţiat 
această temă a fost Le Nouvel Observateur, mai ales cu ancheta realizată 


adauge misterului un plus de mister:. În pofida faptului că se 
declară de partea criticii demistificatoare, a „decodificării” 
mesajelor cifrate sau a restabilirii „adevărului istoric” 
deformat, literatura inspirată de romanele lui Dan Brown pare 
să perpetueze efectul Dan Brown, ca şi cum toţi cei interesaţi 
ar aplica formula prin care Henry Lincoln îşi începe cartea 
intitulată La Clé du mystère de Rennes-le-Château: „Tuturor 
le plac poveştile misterioase”?. 


O polemică la adresa Opus Dei creează un alt gen de 
probleme, întrucât nu este vorba despre un diavol inventat, ci 
despre o realitate socială construită astfel încât să fie 
percepută ca diabolică. Confruntarea cu textele referitoare la 
această organizaţie, cel mai adesea polemice (pro sau 
contra), ar trebui să conducă la deosebirea a ceea ce 
corespunde realităţii socio-istorice de ceea ce este pură 
invenţie, lucru deloc simplu, în situaţia în care o tradiţie 
istoriografică lipseşte, iar Opus Dei se opune investigaţiilor de 
tip jurnalistic şi sociologic (aşa cum recunoaşte însuşi 
catolicul traditionalist Arnaud de Lassus:). Investigatorii sunt 
deci îndrumați ca, dintre toate sursele lor, să dea prioritate 
mărturiilor foştilor membri a căror impartialitate trebuie totuşi 
privită cu prudență. Procedänd astfel, ei riscă să 
reconstruiască fenomenul sociopolitic studiat pe baza unor 
reprezentări hipercritice până la diabolizare, şi să repete, 
astfel, eroarea de metodă comisă de numeroşi specialişti în 
analiza sectelor contemporane (explicată numai pe baza 
declaraţiilor foştilor ei membri, oricare nouă mişcare 
religioasă devine imediat o sectă mai mult sau mai puţin 


de Marie-France Etchegoin, „Anchetă asupra surselor romanului Codul lui 
da Vinci” (nr. 2 079, 9-15 septembrie 2004, pp. 8-16); „Marea întoarcere a 
esoterismului” (nr. 2 091, 2-8 decembrie 2004, pp. 14-30, cuprinzând un 
dialog cu Frédéric Lenoir); „Dezvăluiri pe planeta Codul lui da Vinci” (nr. 2 
106, 17-23 martie 2005, pp. 10-18, anchetă condusă de Marie-France 
Etchegoin). 

1 Printre excepţii, v. ancheta riguroasă a lui Marie-France Etchegoin şi 
Frederic Lenoir (2004), consistentele articole adunate de Dan Burstein 
(2004 şi 2005), precum şi studiul critic avizat al lui Sharan Newmann 
(2005). 

2 Lincoln, 1998, p. 11 

3 Lassus, 1993, pp. 5, 27-33, 51-52 


intolerantă, totalitară si chiar criminală). Asemenea 
reconstructii polemice ale realitätilor sociale sunt înşelătoare 
si, orice ar putea crede autorii lor, discursul lor vădeşte o 
propagandă de tip „anti-”, căci îşi consideră obiectul un 
duşman de temut sau o cauză producătoare de efecte 
negative. In plus, prin aceeaşi logică a „cauzalităţii 
diabolice”:, ele tind spre sinteza cu modele conspirationiste. 
Este adevărat că numeroşi autori susţin teza potrivit căreia 
realitatea profundă, protejată prin secret, a confreriei Opus 
Dei este foarte diferită de ceea ce transpare la suprafaţă: 
este schema după care se stabileşte existenţa unei societăţi 
secrete mai mult sau mai puţin periculoase, aflată dincolo de 
latura vizibilă a oricărei organizaţii sociale (în general, cu 
scop de caritate sau filantropic). Trebuie să amintim aici pe 
scurt că „mitul iezuit” sau, mai degrabă, antiiezuit, mit 
repulsiv, apărut în jurul denuntärii „complotului iezuit” (sau 
iezuitic), a fost creat tocmai plecând de la un fals, fabricat, ca 
formă de răzbunare, de un fost iezuit, mai exact un novice 
polonez alungat din Societatea lui Isus, la începutul secolului 
al XVII-lea. Având în vedere utilizarea lui repetată în polemica 
anticatolică, precum şi faptul că a servit de model în 
fabricarea altor falsuri (antimasonice sau antievreiesti), 
povestea acestui document trebuie rememorată, fie şi în linii 
mari. Conceput ca document critic la adresa iezuiţilor, falsul 
fabricat în 1612 de către acest preot alungat, un an înainte, 
din ordin, un anume Hieronim Jawrowski, are forma unei 
corespondențe private, pretins interceptată şi făcută publică 
deoarece ar fi lăsat să iasă la iveală intenţiile ascunse ale 
Societăţii lui Isus: se considera că scrisoarea dezvăluie 
instrucţiuni secrete date de conducătorul iezuiţilor pentru a 
asigura societăţii dominaţia asupra lumii şi pentru a-i spori 
averile prin toate mijloacele, inclusiv înşelăciunea şi crima. 
Publicarea acestor „secrete” era prezentată ca fiind, în 
sfârşit, dovada de netăgăduit a existenţei unui complot iezuit. 
Publicat anonim în limba latină la Cracovia, în 1612 (sau 
1614), falsul a circulat mai întâi cu titlul de Monita privata 
Societatis Jesu (Indrumări cu caracter confidential aparținând 
Societății lui Isus), apoi, la iniţiativa unui editor olandez 


1 Poliakov, 1980 


avizat, sub titlul mai frapant şi, desigur, mai atrăgător de 
Monita secreta Societatis Jesu, sau Instrucţiuni secrete ale 
Societății lui Isus. Din secolul al XVIII-lea şi până la jumătatea 
secolului al XX-lea, acest document antiiezuit falsificat, tradus 
în mai toate limbile europene, a fost reeditat la nesfârşit:. In 
octombrie 1933, militantul şi jurnalistul anarhist Andre Lorulot 
publică în revista nu trimestrială La documentation 
antireligieuse, Monita secreta, precedată de o lungă prefaţă 
prin care îşi trăda, de fapt, propriile resentimente: 


Citind documente Monita secreta, înţelegem de ce sunt 
puternici iezuiţii. (...) Ei nu sunt întotdeauna ascunşi. (...) Cam 
peste tot există agenţi ai Societăţii, cu sarcina de-a căuta 
anumite lucrări şi de a le distruge. Aşa se explică dispariţia 
unui mare număr de opere valoroase. Din acelaşi motiv, chiar 
Monita secreta sunt de negăsit, deşi au fost des reeditate. (...) 
Singurul lor ţel (al iezuiţilor) este dominaţia asupra lumii 
întregi. (...) Se fac pretutindeni simtiti, dar nu-i găseşti 
nicăieri. Cum să-i loveşti, când ei sunt neväzuti? Cum să te 
aperi de uneltirile lor, când ei rămân mereu în umbră? Cum să 
le fie dejucate planurile, când oamenii lor, prezenţi în tot locul, 
le apără interesele, complică toate situaţiile şi le joacă 
renghiuri chiar şi fruntasilor societätii?? 


De reţinut că, în numele unei cauze nobile, astfel de 
falsificări sunt, în general, considerate justificate. In sprijinul 
autenticităţii documentului, ` militantul anticlérical şi 
antireligios Andre Lorulot se mărgineşte să afirme că „ideile 
cuprinse în Monita sunt întru totul conforme cu ideile 
iezuiţilor”: şi procedează în concluzie la o extindere a 
domeniului luptei împotriva acestora: ,lezuiti sunt o 
ameninţare îngrozitoare la adresa Progresului şi a Păcii. Ei 
sunt întruchiparea cea mai fanatică şi cea mai intolerantă a 


1 V. Rollin, 1939, pp. 31-32 (1991, pp. 28-31); Poliakov, 1980, p. 59 sq.-, 
Leroy, 1992. 

2 Lorulot, 1933, pp. 6, 8, 10, 13. Viziunea aceasta de tip „plasă de 
păianjen” despre influenţa iezuită nu diferă cu nimic de modelul 
conspirationist despre înţelepţii Sionului, Illuminati sau francmasonerie. 
Spre deosebire de Monita secreta, Protocoalele au fost redactate de ruşi 
antisemiti (Mathieu V. Golovinski, coordonator Pierre |. Ratchkovski), si nu 
de către un evreu convertit sau unul care să fi ieşit din lumea evreilor. 

3 Lorulot, 1933, p.9 


Bisericii Catolice, care nu şi-a schimbat felul de a gândi. (...) 
Biserica n-a depus armele. Ca şi altădată, ea este gata să 
treacă şi azi la persecuții. Ea vrea să domine întreaga lume. 
(...)”1 De la începutul anilor 1920, puşi în faţa dovezilor ce 
probează caracterul apocrif al documentului, cei care 
răspândesc Protocoalele din Sion răspund şi ei că ideile 
conţinute în documente sunt conforme cu cele pe care evreii 
le-au avut dintotdeauna?. In 1953, teoreticianul neofascist 
Julius Evola dă următoarea formulare argumentului: „S-ar 
putea uşor dovedi că, şi în cazul în care Protocoalele ar fi un 
fals, iar autorii lor, agenţi instigatori, ele nu reflectă mai puţin 
idei specifice Legii şi spiritului lui Israel”. Prin urmare, există 
documente care sunt false în literă şi autentice în spirit — dar 
şi după cum dictează nevoile războiului cultural. 


Tot astfel, antimasonismul se datorează în foarte mare 
măsură unor foştii masoni (cum sunt, în Franţa, Leo Taxil, 
Paul  Copin-Albancelli, Jean Marques Riviere etc.) care 
reacţionează din resentiment, fiind excluşi din masonerie sau 
declarându-se ,deceptionati” de aceasta. În fine, trebuie 
reamintit că antisemitismul modern a fost puternic alimentat 
de pretinsele dezvăluiri terifiante despre lumea evreiască 
făcute de către evrei ,renegati” (în secolul al XIX-lea: Jacob 
Brafman, Frederick Millingen zis Osman-Bey, fraţii Lemann 
etc.), de către „foşti evrei”, ca să spunem aşa, care n-au 
ezitat să legitimeze vocile antisemite, să propage sau să 
fabrice ei înşişi falsuri pentru a arunca anatema asupra 
coreligionarilor lor, fie din ură de sine, fie din interes ori în 
numele Binelui (în general, ca urmare a convertirii lor la 
creştinism).* 


Sângele sfânt şi Sfântul Graal va fi jucat deci rolul unui text 
fondator din două puncte de vedere. Mai întâi, inventând şi 


1 Lorulot, 1933, pp. 16-17. Începând din anii 1980, în discursul anticatolic 
radical, Opus Dei a luat locul Societăţii lui Isus. 

2 V. în Taguieff, 2004b, pp. 75-85, tipologia argumentelor sofistice folosite 
de partizanii autenticităţii Protocoalelor. 

3 Evola, 1984, p. 189 

4 V. Lessing, 2001; Gilman, 1986; Taguieff, 2002, pp. 42-43, 132-134, şi 
2004c, p. 318 sq., 542-544, 710-713, 720-721. 


răspândind legende  întemeietoare pentru; o „istorie 
alternativă”, susceptibile a furniza autorilor de romane 
(creatorilor de ficţiune, în general) noi surse de simboluri, iar 
apoi oferindu-le teoreticienilor sau vizionarilor politici de 
extremă dreaptă prilejul de a-şi reînnoi concepţiile paranoice 
despre mersul istoriei sau despre mecanismele ordinii sociale. 
Amestecul de teme conspirationiste şi de motive esoterice 
oferit de către autorii romanului Sângele sfânt şi Sfântul Graal 
va fi avut, într-adevăr, o dublă consecinţă: în specia 
romanului, ilustrată de Codul lui da Vinci şi într-un alt gen, 
slab definit, ce presupune clemente de eseu politic, SF 
(înțelegând aici literatura ufologică), de esoterism (dezvăluire 
a unui sens ascuns al istoriei) şi de pamflet conspirationist 
(denuntarea  „manipulărilor”), ilustrat cu pregnanţă de 
lucrările lui Jan van Helsing sau David Icke. 

Născut la Dinkelsbühl, pe 22 martie 1967 în Bavaria, Jan 
Udo Holey este un vindecător german care publică în 
Germania sau în ţările anglofone sub pseudonimele de Jan 
van Helsing sau Robin de Ruiter, dar îşi păstrează anonimatul 
în publicaţiile sale în limba franceză, tipărite de un editor 
specializat în literatura conspiraţionistă:. După ce fusese punk 
rocker şi militant antifascist şi după ce călătorise (se pare) pe 
toate cele cinci continente, el a devenit, la 26 de ani, 
specialist în teoria conspiratiei. Aşa se face că Holey a 
devenit un „revizionist”, adept al unui neonazism cu 
deschidere spre esoterism (în special spre spiritism) şi al 
miturilor despre extratereştri. Cartea sa în mai multe volume 
constituie un rezumat al subspeciei literare în care 


1 Este vorba despre Editions Félix cu sediul la Port Louis (insulele 
Mauritius). lată cum prezintă acest autor Livre jaune nc5: „Această carte 
se adresează în primul rând istoricilor şi elitelor, dar şi tuturor fiinţelor 
umane ale acestei planete. Există indicii foarte clare care arată că suntem 
înşelaţi” (anexă publicitară la lucrarea colectivă: Coucou, c'est Tesla. 
L'énergie libre Ed. Félix, 1997, reed. 2004, p. 311). In ce priveşte cartea 
lui Léonard Horowitz, La Guerre des virus, ea este astfel anunţată: 
„Autorul a căutat ani de zile, a găsit adevărul şi îl răspândeşte pe toate 
continentele. Noi trebuie să ştim că cineva manipulează informaţia pentru 
a ne înşela” (http://www.leseditionsfelix.com/virus.html). 

2 Despre Holey, v. Gugenberger/Petri/Schweidlenka, 1998, în special p. 
154 sq., 167-204; Pfahl-Traughber, 2002, pp. 87-95; Goodrick-Clarke, 
2002, pp. 169-171, 293-299; Meining, 2004. 


antimondialismul de extremă dreaptă fuzionează cu ufologia 
conspiraţionistă şi cu un antisemitism care, în lipsa unui 
termen mai potrivit, ar trebui considerat esoteric. Publicată în 
limba germană, în 1993:, tradus, din 1995, în engleză (Secret 
Societies and Their Power in the 20th Century), lucrarea este 
tradusă şi difuzată în limba franceză începând din 1997, sub 
titlul Livre jaune n°5, (atribuită unui „colectiv de autori” şi 
vândută prin corespondenţă la Editions Felix). Ea are şi o 
continuare, Livre jaune n°6 (versiunea franceză a volumului II 
din 1995) apărută în 2001 si Livre jaune n°7, în 2004 
(atribuită lui Robin de Rutier). Această lucrare este o simplă 
compilaţie cu o scriitură foarte elaborată, dotată cu un sistem 
de referinţe foarte subţire. Or, de la prima sa ediţie germană 
(vol. |, 1993), urmată de traduceri în engleză (1995) şi 
franceză (1997), această carte despre societăţile secrete şi 
despre „puterea lor în secolul al XX-lea” a devenit un 
bestseller ca literatură esoterică de extremă dreaptă vândută 
sub marca esoterismului sau a teoriilor conspirației. Lucrarea 
îi readuce pe Illuminati ca protagonişti ai „feţei întunecate a 
istoriei”, dar regăsim aici şi societatea secretă cu numele de 
Prioria din Sion şi, bineînţeles, Protocoalele Ínteleptilor 
Sionului, într-un context polemic în care Noua Ordine 
mondială este o întruchipare a răului — mai exact, a răului 
absolut: pură şi simplă creaţie sau expresie a lui Satana?. 
Holey ne dezvăluie, mai ales, că „cele mai mari familii ce 
alcătuiesc grupul //luminati sunt satanişti dintre cei mai 
influenţi în lume, şi adoratori ai diavolului ca Dumnezeu al 
Jor": Illuminati se află însă pretutindeni deoarece sunt o 
entitate satanică esenţial polimorfă: pe de o parte, amatorul 
de dezvăluiri află, fără a se mira, că „francmasonii sunt unul 
dintre principalii piloni ai Ordinului Illuminati”+; dar, pe de altă 
parte, el este mişcat să afle că „de la Revoluţia Franceză, 
Satana şi aliaţii săi de elită nu mai cruţă nici o ţară” şi că 
„Victoria cea mai mare a acestor llluminati este aceea de-a fi 


1 Acest prim volum va fi urmat, în 1995 (prima ed. germană), de un al 
doilea. 

2 V. Livre jaune n°7, 2004, pp. 19, 30-31, 41-46, 59-64 etc. 

3 V. idem, 2004, p. 41. 

4 V. idem, 2004, p. 47. 


pus mâna pe Biserica Catolică şi romană!”: Pentru a înţelege 
însă cum funcţionează „imperiul mondial satanic şi secret”, 
Holey crede că trebuie cunoscut „pactul secret al Illuminati”, 
ale cărui teribile consecinţe le evocă în următorii termeni: 


Ori de câte ori investigăm faţa ascunsă a istoriei, dăm 
negresit peste Illuminati. Prin camătă, ei au adus regate 
întregi la starea de sclavie, au pus la cale războaie şi au făcut 
lumea să arate cum o vedem noi astăzi. Illuminati au atâtat şi 
s-au aflat în fruntea marilor revoluţii ce au urmat Războiului 
american de Independenţă. Revoluţia Franceză este una 
dintre ele. (...) Documentele secrete descoperite la sfârşitul 
secolului al XVIII-lea şi care, mai târziu, în versiunea lor 
elaborată, au primit denumirea de Protocoalele Sionului (sic), 
conţineau obiective foarte exacte. Aceste obiective au fost 
integral realizate pe parcursul ultimelor două secole?. 


„Documentele secrete” despre care este vorba nu pot fi 
decât documentele interne ale Ordinului lluminaţilor găsite de 
poliţie şi n-au nimic de-a face cu: Protocoalele Înțelepților 
Sionului, contrar celor afirmate, de la începutul anilor 
douăzeci şi fără a avea nici cea mai mică dovadă, de unii 
dintre propagatorii celebrului fals:. 


În ceea ce-l priveşte pe britanicul David Icke, născut la 
Leicester, pe 29 aprilie 1952, neobosit poligraf la graniţa 
dintre ufologia conspirationistà şi vizionarismul de tip New 


1 V. idem, 2004, p. 159. 

2 Livre jaune n°7, 2004, p. 28 

3 In cartea sa despre societăţile secrete şi mişcările subversive, publicată 
în 1924, Nesta Webster menţionează teza (total fantezistă) după care 
Protocoalele s-ar afla la originea unui document intern al unei societăţi 
secrete alcătuite pe modelul Illuminati şi a Haute Vente romaine 
(organizaţie masonică diabolizată prin propaganda Vaticanului) şi care ar 
fi căzut în mâinile lui Maurice Joly (Webster, 1964, pp. 411-412), despre 
care se ştie că Dialogue aux Enfers entre Machiaveli et Montesquieu 
(1864) a fost plagiat de către falsificatorul care a fabricat Protocoalele în 
1900-1901 la Paris, Matthieu Golovinski, în solda Ohranei ţariste. V. 
Taguieff, 2004b, şi infra. Altă teză lipsită de fundament despre originile 
Protocoalelor, susţinută mai cu seamă de Lady Queenborough în Occult 
Theocracy (1933): documentul ar fi fost sustras dintr-o „Lojă evreiască” a 
Ritului Misraim din Paris, în 1884, şi ar conţine „programul iudaismului 
esoteric” (Queenborough, 1975, p. 408). 


Aget, el multiplică, începând cu anii nouăzeci, lucrări de 
genul: Le Plus grand secret. Le livre qui transformera le 
monde (prima ediţie americană, 1999) sau Les enfants de la 
matrice. Comment une race d'une autre dimension manipule 
notre planete depuis plusieurs millénaires (prima ediţie 
americană, 2001). În 2000, jurnalistul Robin Ramsay, 
specializat el însuşi în studiul teoriilor conspiratiei, îl prezenta 
ca fiind „cel mai important dintre teoreticienii britanici ai 
complotului”?. Specificul său, de altfel pregnant, se datorează 
unei construcţii ideologice pe teme preluate din ufologia 
conspiraţionistă, eşafodată pe imaginea înspăimântătoare a 
extraterestrilor ostili şi colonizatori, chiar prădalnici, prezenţi 
de secole întregi pe Pământ în chip clandestin (cel puţin 
pentru cea mai mare parte a omenirii). Această spăimoasă 
viziune a fost larg răspândită, înainte de Icke, de către Milton 
William Cooper şi Jim Keith. Una dintre principalele teze ale 
lui David Icke este, într-adevăr, aceea că Pământul a fost 
colonizat în timpuri de mult trecute de o varietate de reptile, 
Frăția babiloniană (Babylonian Brotherhood) şi că, în 
consecinţă, prin intermediul unor repetate hibridări, cea mai 
mare parte a familiilor sau a dinastiilor conducătoare 
(Illuminati) din societăţile omeneşti nu sunt decât şopârle cu 
faţă umană. Îngrijorător este faptul că, de fapt, ele conduc în 
secret Noua Ordine mondială. Ele ar fi încheiat un pact cu 
elitele conducătoare ale speciei umane, s-au amestecat cu 
acestea, iar produşii lor hibrizi s-ar afla de mai multă vreme în 
fruntea natiilor. De pildă, membrii familiei Rothschild, 
aparţinând grupării Illuminati, sunt în realitate humanoizi 
reptilieni. Nu e deci de mirare că l-au putut finanța pe Hitler. 
La fel se întâmplă şi în cazul familiei Bush, ai cărei membri 
aduc sacrificii umane. În ceea ce-o priveşte pe regina Angliei, 
Elisabeta a la ea ar fi o adeptă a satanismului. Scrierile lui 
David Icke sunt împănate cu acuzaţii de acest tip. Autor de 


1 V. Offley, 2000; şi articolul „David Icke” pe site-ul Wikipedia, 
http://en.wikipedia.org/wiki/David_Icke. 

2 Ramsay, 2000, p. 65 

3 Despre Bill Cooper, v. infra., în special Anexa V, ca şi titlurile citate în 
Bibliografie (1). Jim Keith (decedat într-un accident la sfârşitul lui 1999) a 
fost un autor prolific de texte ufologice marcate de viziunea 
conspiraţionistă; v. infra, Bibliografie (1). 


bestselleruri în genul esotero-complotist şi orator foarte 
apreciat de publicul său (mai ales în Marea Britanie şi 
Canada), David Icke a fost, într-o viaţă anterioară, jucător 
profesionist de fotbal, prezentator de emisiuni sportive la 
televiziune (BBC) şi purtător de cuvânt al British Green Party. 
Abia după 1990, a devenit, după cum se exprimă el însuşi, 
„un investigator permanent a ceea ce şi a acelui care deţine 
controlul real asupra lumii”. Green Party s-a dezis de el, după 
ce, într-un interviu televizat, a anunţat că este fiul 
„divinităţii”:. Adepţi ai teoriei conspirației, cu o tentă 
„negaţionistă”, Icke şi Holey au, deopotrivă, o înclinaţie 
pentru „înţelepciunea” în versiune New Age, drept pentru 
care şi unul, şi celălalt recurg la povestiri cu extratereştri, 
„Extraneeni” sau „alienogeni”, colonizatori prădalnici care- 
trăiesc-printre-noi sau în lumile subterane, a căror prezenţă e 
motiv de mare nelinişte printre pământeni. Lucrările celor doi 
pretind că dezvăluie ceea ce este ascuns, ceea ce li se 
ascunde cetăţenilor de rând şi că demască acele comploturi 
sau manipulări prin care se explică mersul istoriei spre mai 
rău. Destul de simplu: să faci lumină asupra realităţilor sau 
adevărurilor ascunse ale istoriei mondiale. Illuminati, marii 
manipulatori din umbră, se transformă într-o varietate de 
extratereştri care deţin controlul asupra majorității 
guvernelor, asupra corporațiilor transnationale şi asupra 
băncilor şi ai căror descendenţi se regăsesc în toate dinastiile 
conducătoare?. Un scurt dialog între „fata de la bar” şi 
agentul Mulder, în Dosarele X — Înfruntă viitorul (Dosarele X 
— Filmul) realizat de Rob Bowman şi difuzat în 1998, 
ilustrează reprezentarea centrală a conspirației aşa cum este 
el postulat de numeroşi autori contemporani: 


Fata de la bar: Cu ce vă ocupați, în viaţa de zi cu zi? 

Mulder: Cu ce mă ocup?! Sunt personajul-cheie într-o 
masinatiune guvernamentală, într-un complot menit să 
ascundă adevărul despre existenţa extraterestrilor. O 
conspirație mondială ai cărei actori sunt plasați la cel mai înalt 
nivel al puterii şi care afectează viaţa fiecărui bărbat, femeie 
sau copil de pe această planetă. Astfel că, evident, nimeni nu 


1 V. infra, Anexe | ($3) şi VII. 
2 Icke, 2001, 2002, 2005; Hatem, 2002 


vrea să mă creadă. 


Ca o consecinţă a atentatelor din 11 septembrie 2001, au 
început să apară precum ciupercile după ploaie teorii! despre 
un complot al CIA-ului şi al Mossad-ului, pentru a face să se 
creadă că adevărații responsabili ai atentatelor sunt 
americanii, „sioniştii” sau ,americano-sionistii” ori chiar 
pentru a nega că atentatele ar fi avut loc.? Viziunea, 
împărtăşită de numeroşi activişti de extremă dreaptă şi 
stângă, ca şi de o parte însemnată a opiniei arabo- 
musulmane, este de fapt una dublată, căci, în spatele CIA şi 
Mossad-ului (nivelul secretului) este presupusă existenţa unui 
supercomplot al supremilor manipulatori. Intervin atunci 
Illuminati pentru a da o identitate acestor „lideri necunoscuţi” 
care trebuie să fie o întruchipare a subiecţilor universali 
urmărind realizarea proiectului mondial. Teoriile despre 
complotul din umbră rezultă dintr-o matrice originală pe care 
începem s-o cunoaştem: mitul Iluminati format la sfârşitul 
secolului al XVIII-lea şi care, un secol mai târziu, avea să-şi 
găsească versiunea de tristă celebritate a Inteleptilor Sionului 
aduşi la rampă de falsul „document secret” cunoscut sub 
denumirea de Protocolul inteleptilor Sionului, document 
prezentat, de obicei, ca fiind „programul” sau „planul cuceririi 
lumii de către evrei”. Există aici o moştenire insuficient 
cunoscută a analizei abatelui Barruel axată pe distincţia 
dintre loji (secret) şi arriere-loji (ultrasecret). Dar analiza 
trebuie întru câtva complicată, în sensul că secretul la care se 
referă teoriile conspirationiste trebuie situat cumva pe trei 
niveluri („ceea ce este aşa fără a părea”): 


- secretul obişnuit: existenţa indiciilor (corespondenţă 
interceptată, sustragere de documente, mărturii ale 
foştilor membri); 

- ultrasecretul: nu dispunem de dovezi evidente (dar le-am 


1 Barkun, 2003, pp. 158-169 

2 .V Meining, 2004, pp. 513-514; Vitkine, 2005; Jaecker, 2005. 

3 Despre istoria acestor falsuri, bestselleruri şi longselleruri ale secolului 
al XX-lea şi moştenite de secolul al XXI-lea, v. Rollin, 1991 (1939); Cohn, 
1967; Taguieff, 1992 (2 vol.), 2004b şi 2004c, pp. 615-817; Hagemeister, 
1995 şi 1996; De Michelis, 2004. 


putea identifica); 

- ultrasecretul: nu putem avea dovezi (nivelul secretului ca 

atare). 

Tratând despre structura grupării Illuminati, Holey nu 
pierde ocazia să explice sensul ascuns al piramidei, dând o 
interpretare proprie principalelor clişee şi subiecte ale 
acuzatiei de antimasonism răspândite de extrema dreaptă 
americană: 


Piramida, unul dintre simbolurile preferate de Illuminati, 
figurează pe bancnota americană de un dolar, ca semn al 
puterii şi al influenţei lor. In 1933, preşedintele Roosevelt a 
ordonat să fie adăugat simbolul masonic al cupiului de un 
dolar.! Helmut Finkenstaedt citează în lucrarea sa O generație 
sub influența lui Satana pe fostul Illuminati John Todd: 
„Simbolul a fost creat la Londra din Ordinul Illuminati. 
Piramida ilustrează structura ierarhică a acestora”?. Cifrele 
romane pentru 1776 indică anul în care Adam Weishaupt a 
înfiinţat ordinul în Bavaria. Dedesubtul simbolului masonic, se 
poate vedea clar obiectivul pe care şi l-au propus aceştia: 
„Novus Ordo Seclorum'*. Piramida de pe bancnota de un dolar 
este împărţită în 13 grade secrete, deasupra cărora veghează 
un ochi, „Ochiul atoatevăzător”. Nu poate exista nici o 
îndoială că personajul spre care este aţintit ochiul este Lucifer. 
E un adevăr că Biblia vorbeşte despre domnia Antihristului la 
sfârşitul timpurilor. John Todd, fost Illuminati, confirmă acest 
lucru: „Ochiul din vârful piramidei ce figurează pe bancnota de 


1 Holey citează aici cartea lui Johannes Rothkranz, Die kommende 
„Diktatur der Humanität” oder die Herrschaft des Antichhristen 
(„Dictatura omenirii” ce va să vină sau domnia Antihristului), Durach, 
1991, vol. l: Die geplante Weltdemokratie in der „City of Man” 
(Democraţia mondială planificată în „City of Man”), p. 87. In Le Plus Grand 
Secret, David Icke adaugă un ingredient: datorită „bancherilor Frăției 
babiloniene”, Franklin Delano Roosevelt a venit la putere în 1933, ca şi 
Hitler (şi nu întâmplător!); „puţin după aceea, economia americană era 
complet sub controlul Frăției, Roosevelt chiar a aplicat simbolul acesteia 
pe bancnota de 1$ US, piramida în vârful căreia se află ochiul 
atoatevăzător” (Icke, 2001, p. 353). 

2 Holey citează aici din Helmut Finkenstaedt, Eine Generation im Banne 
Satans, Frankfurt, 1990, p. 3. 

3 V. şi Livre jaune n°5, 2001, p. 77, unde figurează egalitatea „Noua 
Ordine mondială = Novus ordo Seclorum”. În Îngeri şi demoni, Dan Brown 
(2004) s-a inspirat din aceleaşi surse îndoielnice ca şi Holey. 


un dolar îl reprezintă pe Lucifer!.”? 


Decodificarea simbolică a bancnotei americane este un 
ritual prin care cel care operează descifrarea este clasat 
printre „iniţiaţi”. Însă decodificarea se poate face, în spirit 
New Age, şi fără înspăimântătoarea viziune, în noţiuni ca, de 
pildă, „progres personal”, „trai bun”, cum găsim în articolul 
semnat Shasta Vancouver, „Misterul celui de-al treilea ochi”: 
„În toate miturile şi legendele lumii se vorbeşte despre ochiul 
atoatevăzător şi căruia nimic nu-i poate fi ascuns. In vechiul 
Egipt se vorbea despre ochiul lui Horus... care a străbătut 
timpurile pentru a se regăsi, datorită Francmasonilor, pe 
bancnotele americane. De ce simbolul ochiului este comun 
tuturor culturilor? (...) Pentru acei şi acelea care vor să 
evolueze si să-şi deschidă constiintele, este esenţial să 
lucreze la activarea celui de-al treilea ochi, această glandă 
pineală care este cheia cunoaşterii spirituale”?. 


O variantă a acestei teme găsim în „thrillerul esoteric” al 
lui Dan Brown, Îngeri şi demoni, în care eroul Langdon îi 
mărturiseşte Vittoriei: „Am devenit fascinat de acest cult 
atunci când am aflat că bancnota americană e plină de 
simboluri create de Illuminati. (...) Piramida este un simbol 
ocult ce reprezintă o convergenţă spre înalt, spre sursa 
supremă a iluminării. (...) Ochiul semnifică abilitatea 
confreriei Illuminati de-a se infiltra pretutindeni şi de-a 


1 John Todd, citat după Helmut Finkenstaedt, 1990, p. 3. Numitul John 
Todd s-a confesat foarte mult, pe cât se pare, în calitate de „martor”, dar 
nu a publicat nimic. 

2 Livre jaune n°7, 2004, p. 103. V. infra. Anexe |, în particular extrasul din 
cartea eseistului anticomunist si antimondialist William Guy Carr, Pawns in 
the Game (Pioni pe tabla de şah), care, de la publicarea sa, în 1958, a 
contribuit din plin la răspândirea temelor antimasonismului conspirationist 
în Statele Unite şi în Canada, mai întâi în mediile creştine 
fundamentaliste, apoi, în toate spaţiile extremei drepte. In cărţile şi 
broşurile sale din anii cincizeci, Carr a reformulat acuzaţiile de „satanism” 
sau de „luciferianism” referitoare la francmasonerie. În Franţa, anumite 
medii catolice traditionaliste au început să le traducă şi să le publice (Ed. 
Saint-Rémi Ed. Delacroix): La conspiration mondiale dont le but est 
détruire touts les gouvernements et les réligions en place (1998); Satan, 
prince de ce monde (2005). 

3 Vancouver, 2005, pp. 22-23 


supraveghea totul”:. Această explicaţie esoterică a bancnotei 
americane de un dolar a fost răspândită de Robert Anton 
Wilson în numeroasele sale articole şi lucrări despre 
Illuminati, în care realitatea istorică, la el întotdeauna plină de 
coincidente?, se întrepătrunde cu ficţiunea. Enorma cantitate 
de literatură esoterică scrisă despre simbolul piramidei nu se 
reduce însă la o decodificare „luciferică” de tip antimondialist 
de extremă dreaptă. Sunt. foarte posibile şi altfel de divagatii 
aberante, cum arată, de pildă, un articol publicat în 2005 în 
revista L'/nitiation: „Puterile secrete ale piramidelor”, al cărui 
autor vine în sprijinul tezei conform căreia formei piramidale 
i-ar fi inerentă o ,fortà” specifică. Această „putere a 
piramidei” care s-ar exercita asupra „animalelor, plantelor şi 
mineralelor” rămâne un mister neelucidat:. 


Preluarea unei asemenea tematici sulfuroase într-un roman 
de succes nu înseamnă oare a-i deschide calea spre producţia 
culturală de masă şi spre consumul popular? Nu este o 
legitimare a acuzațiilor formulate, deşi cam tulburi, şi a 
legendelor conspiraţioniste? Să nu ne mirăm atunci că, în 
noua literatură  conspiraţionistă de extremă dreaptă, 
agrementată cu un esoterism ieftin şi cu  deliruri 
antisataniste, se face permanent asocierea între Protocoalele 
inteleptilor Sionului şi imaginara societate secretă denumită 
Prioria din Sion, „bancherii internaţionali” şi templierii, 
Illuminati şi invadatorii extratereştri (deveniți, pentru unii, 
„intratereştri” reptilieni, dominatori sau colonizatori), Noua 
Ordine mondială manipulatoare şi originile ei masonice, 
fantoma „guvernului nevăzut” şi ura împotriva societăţilor 
secrete. Unul dintre eseiştii conspirationisti americani cei mai 
citați de Holey sau de Icke, Herbert G. Dorsey lIl, autor al mai 
multor lucrări şi articole delirante despre Noua Ordine 


1 Brown, 2004, p. 117 

2 Potrivit lui Jean-Jacques Bedu, Wilson ar fi „lansat” această interpretare 
în eseul Principia Discordia (Bedu, 2005b, p. 121, nota 56). Dar este sigur 
că nu el este autorul. 

3 Beauharnois, 2005. Articolul este precedat de o casetă a redacţiei 
revistei L'Initiation (,Deschideri spre alte lumi”): „Nepreţuită moştenire a 
civilizaţiei atlantilor, piramida este un puternic generator de forte 
misterioase, (ibid., p. 14). 


mondială sau despre „bancherii internaţionali”, s-a folosit de 
cele două cărţi celebre ale lui Baigent, Leigh şi Lincoln, Holy 
Blood, Holy Grail (1982) şi The Messianic Legacy (1983) în 
aparatul său bibliografic:. La fel a procedat unul dintre 
fruntaşii ufologiei conspirationiste, Milton William Cooper, 
altă sursă de inspiraţie pentru autorul lui Livre jaune. 


Totul se petrece ca şi cum un anumit număr de teme şi de 


1 V. de pildă, din Herbert G. Dorsey Ill, articolul: The Historical Influence of 
International Banking în al cărui sumar citim: 1. The Knights Templars. 2. 
The Money Lenders of Amsterdam. 3. The Illuminati. 4. World Revolution & 
World War. 5. The Aftermath. 6. Control of Information. 7. Bibliography. V. 
http://usa-the-republic.com/illuminati/cfr3.html, 26 iulie 2005. Prima 
secţiune a articolului-pamflet (The Knights Templars) începe cu acest 
rezumat despre viziunea genealogică asupra complotului mondial 
construită de autorul-militant (şi care trebuie citită în original): „The first 
International Bankers were the Knights Templar, a secretive society 
created and sposored by an even more secret society known as the 
„Priory de Scion” (sic) during the time of Christian Crusades to recapture 
the Holy Lands from Muslim control. The „Priory de Scion” has had 
considerable historical influence in Europe from the time of the Crusades 
to the present. The reason that most persons have not heard of the 
„Priory de Scion” is that they work secretly behind the scenes. Christopher 
Columbus was a secret member of the „Priory de Scion” and on his 
voyage of discovery to the „New World”, his Flag Ship had the Templar 
Cross emblem on the Main Sail, This was unusual because the Templars 
had been outlawed by that time in history. A list of the „Grand Masters of 
the Priory de Scion” would include such notables as Leonardo Da Vinci 
and Sir Isaac Newton. This secret organization still wields extraordinary 
secret power in modem Europe and has exercised a large influence in 
creating the present European Union. The Knights Templars were required 
to take oaths of poverty and chastity to become members. Their stated 
mission was to guard the roads to the Holy Land. Their popularity became 
so great that they became a political force with which even Kings had to 
reckon”. În acest fragment, în care este vorba despre templieri şi despre 
membrii Prioriei din Sion, presupusii păstrători ai Sfântului Graal, Herbert 
Dorsey Ill se referă la Sângele sfânt şi Sfântul Graal şi la Mostenirea 
mesianică, pe care le parafrazează fără ruşine, nu fără a presăra, peste 
legenda pusă în circulaţie de către Plantard, condimente antiplutocratice. 
Acest vizionar de extremă dreaptă este, mai cu seamă, autorul lucrării 
The Secret History of the New World Order (1993), citată sau parafrazată 
de Holey în Livre jaune n°5. 

2 V. Milton William Cooper, Secret Societies/New World Order (f.d., 
redactat după primăvara lui 1990), http://illuminati-news.com/secret- 
societies-now.html. William Cooper a preluat si el teza despre conspirația 


reprezentări, care, până în anii 1970, păreau a fi fost 
rezervate extremei drepte, ar fi suferit un proces de albire, 
fiind incluse în noua cultură mondială populară (în roman sau 
în filmul artistic), a cărei transmitere este de acum înainte 
orchestrată printr-o industrie culturală neutră din punct de 
vedere afectiv. Printr-un efort de a le aduce la o formă 
acceptabilă:, de a le conferi o expresie îmbunătăţită, aceste 
teme contaminate, fără excepţie, de viziunea conspiraţionistă 
asupra lumii, au fost adaptate cererii culturale a „marelui 
public”, dar, în acelaşi timp, în scopuri viclene, au fost 
preluate şi valorificate de o nouă generaţie de scriitori de 
extremă dreaptă (cum este şi Holey), ale căror lucrări îşi 
găsesc majoritatea cititorilor în a | ara mediului restrâns al 
militantilor şi al adepților partidelor politice „extremiste”. 
Paradox tulburător: segmente întregi din gândirea extremei 
drepte, trecute, într-adevăr, prin anumite transformări, se 
regăsesc astăzi în oferta de cultură care, după gust, poate fi 
considerată legitimă sau normalizată. Aceasta va fi fost 
principala contribuție, cu siguranță  neintenţionată şi 
neprevăzută, a autorilor romanului Sângele sfânt şi Sfântul 
Graal la mitologia politică a timpului nostru. 


guvernamentală (cu implicarea CIA) urmărind răspândirea virusului SIDA 
în scopuri criminale. V. Cooper, 1991 şi 1996. 

1 Despre conceptul de „aducere la o formă acceptabilă din punct de 
vedere ideologic”, v. Faye, 1973. 


2. Epoca incertitudinii şi a îndoielii 


„Nimeni nu mai crede astăzi în uneltirile zeilor lui 

Homer, considerate cauza tuturor peripetiilor 

războiului troian. 

Locul zeilor din Olimp l-au luat însă fnteleptii 

Sionului, monopolurile, capitaliştii sau imperialiştii. ” 
Karl R. POPPER, 1948: 


Unul dintre efectele paradoxale ale ,transparentei” 
democratice este acela că, favorizând răspândirea informaţiei 
despre acţiunile serviciilor secrete, despre activitatea sectelor 
criminale (sau a reţelelor teroriste internaţionale) şi despre 
comploturile politico-financiare, din fericire dejucate, ea 
alimentează apetitul pentru invenţia de conspiratii. Nu numai 
că politica democratică a ,transparentei” agravează 
sentimentul de neîncredere, părând a dovedi cu fapte teoria 
conspirației, dar îl mai şi perpetuează, făcând din el un mod 
obişnuit de a percepe evenimentele. „Publicitatea” 
democratică nu este niciodată îndeajuns de lămuritoare 
pentru a elimina orice bănuială de manipulare. Aducând totul 
la lumină, chiar şi ceea ce este ocult, societatea bazată pe 
informaţie şi comunicare izbuteşte să genereze o şi mai gravă 
neclaritate, să creeze un necunoscut şi mai apăsător (fiind 
mai îndepărtat), să dea de înţeles, involuntar, că realitatea 
este cu totul alta decât se vede sau că „adevărul este 
altundeva”. Clarificarea aşteptată ca efect al dezvăluirilor 
devine un mecanism de generare a neclarităţii. Falsificatorii 
profită de multă vreme de acest prilej. Aşa se înţelege, 
bunăoară, din primele pamflete antimasonice semnate Leo 
Taxil (pseudonim ales de mistificatorul Gabriel Jogand-Pages) 
care, în loc de subtitlu, poartă următorul text de reclamă: 
„Révélations complètes suer la franc-magonnerie”?. La 
sfârşitul lui 1886, acelaşi Taxil publică o lucrare prezentată ca 
fiind un „rezumat”: al celor apărute mai înainte: Franc- 


1 Karl R. Popper, „Predicţie şi profeție în ştiinţele sociale” (1948), in 
Popper, 1985, p. 498 

2 Taxil, 1885a şi b, 1886a. Despre chestiunea Taxil, v. infra, cap. VII, pp. 
319-324. 

3 De 318 pagini! 


Maçonnerie dévoilée et expliquée, prezentată ca o „ediţie de 
propagandă”, mai precis, „o ediţie de popularizare incluzând 
pe scurt cele mai complete dezvăluiri (asupra 
francmasoneriei)”:. Problema pe care o ridică jocurile de 
transparenţă şi de ocultare nu se reduce însă la escrocheriile 
posibile într-o societate democratică de piaţă. Ea arată cu 
degetul spre moştenirea primită deopotrivă din partea 
gândirii Luminilor şi a „invenţiei democratice”?, apropierea 
continuă dintre acestea reprezentând o subminare a bazelor 
oricăror credinţe ale omului. Sunt cunoscute principalele 
aspecte ale acestui proces: relativizarea, desacralizarea şi 
abolirea tuturor certitudinilor, ruinarea oricărei determinări. 
De unde teama, exprimată de unii gânditori, că aducerea 
indeterminării pe poziţia adevărului ultim nu a însemnat 
decât eliminarea necesităţii şi înlocuirea ei cu arbitrarul care, 
prin contrareactie, generează o dorinţă exagerată de a 
cunoaşte „din sursă sigură”. Neputând crede în totalitate 
mesajele sublime ale religiilor revelate, singurele deţinătoare 
de adevăruri absolute, creşte tentatia de a prelua 
„dezvăluirile” oferite de către profesioniştii în materie. În 
admirabilul său eseu despre André Breton, Julien Gracq face o 
observaţie cu bătaie lungă: „Inevitabil, vin ceasuri anume, de 
rece singurătate în care totul se clatină, şi care puţine epoci 
le-au cunoscut, se pare, în miezul unei luciditäti de cristal, 
când recunoaştem faţă de noi înşine, cu dragă inimă, că mai 
însetaţi suntem de revelaţie: decât de adevăr”. Într-o lume 
privată de absolut, nevoia de revelaţie este insaţiabilă. 


Logica îndoielii, zăbavă asupra comploturilor 


Dincolo de secretele demascate, este bănuită existenţa 
unor taine încă şi mai ferite, orice dezvăluire mediatică este 
suspectată că ar ascunde adevăruri mai bine îngropate şi mai 
îngrozitoare. Una dintre marile năzuinţe ale culturii Luminilor 
era aceea de a restrânge până la înlăturarea totală partea 
ascunsă sau ocultă a cunoaşterii lucrurilor şi a fiinţei omului. 
A nu mai ascunde nimic, a dezvălui totul, plecând de la 
1 Taxil, 1886b, copertă 


2 V. Lefort, 1983, p. 65; Taguieff, 2001, pp. 129-131. 
3 Gracq, 1970, pp. 18-19 


axioma că totul e predispus a se dezvălui. Pentru rationalistii 
militanti, pentru cartezienii angajaţi sau politizati din secolul 
al XVIII-lea era vorba nu doar de a sfârşi cu secretul, ci chiar 
de abolirea misterului. Acest proiect utopic de-a aduce toate 
lucrurile la vedere s-a realizat, din punctul de vedere al 
realităţii istorice, prin opusul său: departe de a fi abolit, 
misterul n-a făcut decât să se retragă puţin, în timp ce 
nevăzutul continua să fie umbra celor aflate la vedere, să 
dubleze oarecum câmpul vizibilului. În acelaşi timp, nevăzutul 
era populat de creaturi îngrijorătoare, amenințătoare, de 
fiinţe cu rele intenţii şi presupuse a acţiona laolaltă din 
motive cu neputinţă de comunicat. Pe scurt, noul model al 
nevăzutului, produs al tentativei de a face să dispară, în faţa 
raţiunii, orice nevăzut, nu se mai încadra în sfera 
suprasensibilului. Întesat şi el de grupuri de „complici”, de 
simpli „figuranţi” legaţi printr-un pact şi printr-un plan de 
acţiune comun, potenţialul imaginar al societăţilor secrete o 
dovedeşte cu prisosinţă. De acum, nevăzutul nu mai era cu 
desăvârşire inaccesibil: oricât de bine ar fi fost apărate, 
tainele societăţii secrete puteau fi oricând descifrate şi 
scoase la lumină. Transcendenta devenea imanentul 
imanentei, ceea ce fusese dincolo de sensibil se situa acum 
dincoace de el, în beciurile, în curţile dosnice sau în 
subsolurile societăţii în curs de secularizare şi de remodelare 
raţională. Insă realitatea cea de nevăzut nu era situată doar 
în partea cea mai de jos a sistemului social, ci mai era 
proiectată şi în cele mai înalte sfere ale puterii politice, 
economice şi militare. Această proiecţie imaginată, aşa cum 
rezultă din totalitatea viziunilor conspirationiste din ultimele 
două sute de ani, se întemeiază pe două axiome: 1* 
adevărata putere este o putere ascunsă; 2° adevărata putere 
are forţa de a ascunde adevărul sau de a masca realitatea. Pe 
scurt, ceea ce o putere lasă să se (întrevadă din ea însăşi îi 
ascunde adevărata realitate, înşelându-i astfel pe cetăţeni. Ca 
şi cum ar ţine chiar de natura puterii să mintă şi să înşele. 
Ingrijorătoarele activităţi ascunse par a fi egal distribuite pe 
segmentul superior (faţa ocultă a puterii, poziţiile înalte, 
ascunse, din care acţionează „guvernanţii din umbră”) şi pe 
segmentul inferior (societăţile secrete cu reputaţia de a fi 


subversive si adevărații lor stăpâni). De unde, posibila 
reprezentare a unui mare complot, învăluit în cel mai mare 
dintre secrete: alianţa dintre „guvernanţii din umbră” şi 
„superiorii necunoscuţi” în vederea dominaţiei lumii. 

Dacă imaginaţia este, în primul rând, capacitatea de a 
interpreta semnele şi nevăzutele lor semnificaţii, capacitate 
dedicată descifrării hieroglifelor lumii, atunci se poate spune 
că un efort intens de imaginaţie a început în anii imediat 
următori Revoluţiei Franceze, acestei mari răsturnări puse pe 
seama unor cauze obscure şi a unor intenţii răuvoitoare, ca şi 
cum seria de evenimente prin care aceasta s-a produs n-ar fi 
fost decât realizarea unui plan de acţiune întocmit cu grijă şi 
ţinut secret. Schema complotului era compatibilă cu 
realitatea ideologică, în timp ce ocultul se făcea din nou simţit 
în ştiinţele oculte desemnate, de la începutul secolului al XX- 
lea, cu termenul de „ocultism”. 

Dacă este adevărat, aşa cum crede cu tărie Claude Lefort, 
că democraţia modernă se defineşte printr-o noutate 
esenţială: desacralizarea puterii, care insuflă nesiguranţă şi 
incertitudine acolo unde altădată triumfau temeiurile 
absoluter, individul trăind într-un regim democratic şi 
încercând să-şi reprezinte viitorul, pierde încrederea şi 
siguranţa pe care i le insuflase „religia Progresului” şi nu mai 
poate scăpa de povara unui viitor imprevizibil?. Odată cu 
deschiderea mai multor posibilităţi, sporesc sentimentul 
complexităţii şi simţul pentru imprevizibil, susceptibile de-a 
adânci îngrijorarea. Întrucât societăţile democratice moderne 
sunt societăţi pluraliste în care criteriile certitudinii sunt 
zdruncinate, opţiunile individuale şi colective dobândesc o 
importanţă decisivă atât în planul acţiunii politice, cât şi în 
acela al acţiunii morale. La vârsta incertitudinii, cetăţenii sunt 
condamnaţi la libertate. Opțiunile lor nu mai sunt dictate de 
imperative venite din cer. Printr-un dialog firesc cu sine 
însuşi, cu sensul şi cu valoarea sa, democraţia pluralistă 
modernă a pus în libertate puterile corozive ale îndoielii. 
Desigur, modernii au inventat stratageme pentru a domestici 
îndoiala. Dar aceasta a arătat cu prisosinţă că era în stare să 
1 Despre „disoluția reperelor certitudinii” implicată de „ideea libertară” a 


democraţiei moderne, v. Lefort, 1986, pp. 25-29. 
2 V. Taguieff, 2000, pp. 93-137, 382-403, şi 2004a, p. 27 sq., p. 259 sg. 


se elibereze de botnita „îndoielii metodice”. Or, îndoiala fără 
limite, vizând toate domeniile cunoaşterii, îi räpeste 
individului dotat cu darul raţiunii: orice rațiune de a trăi, 
aruncându-l în braţele nihilismului?. 

In lipsa unor fundamente absolute care să dea sens 
acţiunii, logica îndoielii este o mare tentatie. Incertitudinea 
neasumată naşte îndoiala ce trebuie înţeleasă ca o 
interogatie asupra cauzelor nefericirilor omului: Cine este în 
spate? Cine sunt cei vinovaţi? Dar îndoiala tinde să ţină la 
nesfârşit, fără termen şi fără graniţe. Producând anxietate 
prin chiar natura sa, ea îi îndeamnă pe cei mai sceptici să 
caute un răspuns global şi definitiv care să pună capăt tuturor 
întrebărilor (nedumeririlor). Unul dintre răspunsurile posibile 
şi, în acelaşi timp, satisfăcătoare pentru cei mai mulţi ar fi că 
pricina sus-numitelor nefericiri sunt comploturile, poate chiar 
marea conspirație. Astfel, totul s-ar explica, iar, în faţa 
certitudinii oferite de evidenţa complotului, spiritele s-ar 
domoli. Ele s-ar putea însă şi agita pentru că a crede în 
conspirație înseamnă, în acelaşi timp, a crede că prin 
dezvăluirea ei şi prin demascarea conspiratorilor i s-ar pune 
capăt. Ceea ce înseamnă posibilitatea de a se apăra 
împotriva amenințării şi chiar de a elimina sursele acesteia. 
Recursul la ideea de complot le permite deci acelora care o 
profesează ca pe o dogmă să cunoască adevărata „cauză a 
relelor pe care le îndurăm”, asigurându-i, în acelaşi timp, că 
pot acţiona asupra şi împotriva cauzei diabolice — pentru 
aceasta fiind suficient să identifice şi să rostească în public 
numele celor responsabili sau ale celor vinovaţi. Observăm, 
aşadar, că ideologia conspirației îndeplineşte o funcţie de 
cunoaştere (ea dă o anume abilitate în legătură cu 
neutralizarea celor ce săvârşesc răul) şi o funcţie practică sau 
pragmatică (conferă modalitatea magică de a şterge cauza 
nefericirilor lumii). În plus, dogma complotului anulează şi 
caracterul imprevizibil al istoriei: ea lasă, pe bună dreptate, 
sentimentul că prezentul poate fi stăpânit, viitorul poate fi 
anticipat, iar capcanele viitorului pot fi dejucate, pe baza 


1 „Ratiocinateur”, cum spunea Hegel. 

2 Despre nihilism, de care nu m-aş putea ocupa aşa cum trebuie în 
lucrarea de faţă, v. Souche-Dagues, 1996; Rosen, 1995; Taguieff, 2000, 
cap. 1-2, 6-7. 


presupusei cunoasteri a cauzelor profunde ce fac lumea să 
meargă înainte. Supremă iluzie, evident, dar un sentiment cât 
se poate de real: acela de a lua în stăpânire şirul 
evenimentelor prin concept. Ideea de complot este un mijloc 
puternic de a face să renască certitudinea într-o epocă în care 
ea lipseşte şi din cunoaştere, şi din acţiune, şi din creaţie. 

Din punctul de vedere al guvernantilor, conspiratiile sunt, 
în primul rând, activităţi subversive faţă de ordinea de drept: 
modelul conspirației moderne, subversivă prin excelenţă, este 
conspirația revoluţionară pentru cucerirea puterii ai cărei 
actori sunt membri ai unei minorităţi active. Insă din punctul 
de vedere al minorităţilor conspiratoare, conspiraţiile sunt, în 
primul rând, conspirații de represiune organizate de putere, 
pentru că, în faţa amenințării şi în numele „siguranţei 
nationale”, puterea se obligă să organizeze contraconspiratii. 
Jocurile subversiunii şi ale contrasubversiunii („represiunii”) în 
jurul exercitării puterii deschid infinitul rău al luptei 
concurentiale. Lumea politică în care sunt aruncaţi cetăţenii 
societăţilor pluraliste modeme poate fi deci, pe scurt, 
considerată „machiaveliană”: o lume condusă de conflicte de 
putere, de confruntări de interese a căror miză centrală este 
puterea. La baza acţiunii politice nu mai stă ideea binelui 
general care nu mai este prezentă decât în figurile de stil ale 
demagogiei moderne, ai cărei reprezentanţi n-au altă 
preocupare decât cucerirea sau păstrarea, prin toate 
mijloacele, a puterii. Intre membrii societăţii politice nu mai 
există decât legături concurentiale şi conflictuale într-un 
spaţiu fără vocaţie axiologică: acţiunile mimetice ale unor 
actori egoişti, animați doar de propriile interese, care se 
exclud reciproc, fac cu neputinţă raportarea la un sistem 
comun de valori. Apelurile la transcendentä, adică la ceea ce 
transcende raporturile de forţă, sună ca nişte cuvinte goale 
de conţinut. Idealurile nobile, ca şi formulările frumoase, nu 
sunt decât instrumente ale luptei pentru putere, adică 
mijloace de înşelăciune. Este exact lumea descrisă în 
Protocoalele Înţelepţilor Sionului, plagiat partial al unui 
semnificativ Dialog în Infern între Machiavelli şi Montesquieu: 
din care numai discursurile atribuite lui Machiavelli sunt puse 


1 Este vorba despre celebra lucrare a lui Maurice Joly Ooly, 1864/1987). 


în gura înţeleptului Sionului care se adresează egalilor săi 
pentru a formula pe scurt viziunea acestora despre lume şi 
planul lor de cucerire.! Acest program iese din cadrul fixat de 
machiavelismul clasic: el nu se opreşte la cucerirea puterii 
politice, ci intenţionează extinderea acesteia la scară 
mondială. Caracterul exagerat al acestui proiect de cucerire 
este o notă specifică acestui fals în care se contopesc mitul 
modern al conspirației mondiale şi viziunea „realistă” sau 
„dezvrăjită” a politicii moştenite de la Machiaveli de către 
moderni. Spaţiul politicii este, de atunci, în întregime ocupat 
de folosirea forţei şi de practica vicleniei şi a păcălelii. 
Fundamentele morale ale acţiunii politice sunt astfel 
subminate, iar valabilitatea Legii, compromisă. Orice putere 
devine, pe cât de temută, pe atât de nedreaptă. Forte 
malefice împânzesc toată lumea, fără ca adepţii Binelui să le 
poată stăpâni. 

lată o lume care trezeşte spaimă. Cu distrugerile şi 
masacrele ce par lipsite de orice noimă, provocate de 
Revoluţia Franceză şi de războaiele napoleoniene urmate de 
alte revoluţii şi de alte războaie, nevăzutul cel atât de temut 
se face din nou simţit. Lucrarea abatelui Barruel oferă 
explicaţia cea mai la îndemână, cel mai uşor de asimilat: 
complotul iacobino-masonico-iluminist. Primele experienţe 
moderne despre consecinţele pe care le pot avea chiar ideile 
mari şi nobile (libertate, egalitate, fraternitate, toleranţă, 
progres): inventarea duşmanului absolut şi a războaielor de 
exterminare s-au repetat cu ocazia Primului Război Mondial, 
când, exact la încheierea acestuia, Protocoalele Inteleptilor 
Sionului păreau a oferi explicaţia tuturor evenimentelor. 
Important este ca evenimentele să poată primi un sens 
global. Toate aceste spaime, aceste groaze sau chiar angoase 
legate de intrarea într-o modernitate afectată totuşi de 
modelul mitic al evoluţiei la nesfârşit ţin de fantastic: genul s- 
a născut odată cu reacţia romantică împotriva excesului de 
raționalitate în înţelegerea lumii, în paralel cu ocultismul, 
formă pe care esoterismul a împrumutat-o în secolul al XIX- 


1 V. studiul meu critic despre Protocoalele înțelepților Sionului (Taguieff, 
2004b, pp. 427-473), în care sunt puse în evidenţă, printr-o asociere de 
texte, împrumuturile „machiaveliene” făcute de falsificatorul Dialogului lui 
Maurice Joly. 


lea'; reprezentările acestuia în literatură si pictură? sunt 
abordări estetice ale  neliniştilor,  „poematizări” ale 
incertitudinii şi ale nesigurantei. Genul ştiinţifico-fantastic de 
groază, apărut la sfârşitul aceluiaşi secol, va întuneca şi mai 
mult, prin caracterul său  pseudoştiinţific, abordările 
antistiintifice ale genului fantastic, şi aşa tenebroase. 

Cetăţenii societăţilor democratice se află, aşadar, în faţa 
unei dileme fundamentale: să opteze pentru a-şi asuma 
incertitudinea, să opteze pentru a opta, manifestându-şi 
astfel — prin disconfort — libertatea, sau să facă orice pentru 
eliminarea incertitudinii, concentrându-se pe o certitudine 
absolută — care, oricât de multă siguranţă ar conferi, nu 
poate fi altfel decât iluzorie. Cei care aleg să aleagă şi să 
acţioneze într-un climat de incertitudine, fără a căuta scăpare 
în lumea dogmelor cäldute, se angajează în acţiuni ce pot fi 
considerate morale. Adevărul este că distincţia dintre politică 
şi morală dispare în momentul acţiunii în care, în mod ideal, 
prin angajarea voinţei cetăţeanului, acesta îşi manifestă 
libertatea. Departe de a fi un obstacol în calea acţiunii 
morale, incertitudinea pare să constituie condiţia de 
posibilitate a acesteia. Pe urmele lui John Dewey, vom 
considera că problema morală apare numai în împrejurări 
singulare, caracterizate de zdruncinarea credințelor obişnuite 
şi de incertitudinea apărută ca efect al acesteia, când 
individul are la dispoziţie mai multe posibilităţi aflate însă în 
conflict. Dewey a scos în evidenţă chiar această dimensiune 
constitutivă a acţiunii morale pe care o caracteriza drept 
„elementul de incertitudine şi de conflict propriu oricărei 
situaţii susceptibile de a fi considerată morală, în sensul 
propriu al cuvântului”?. 

A accepta  incertul, chiar şi  indeterminatul ori 
incognoscibilul, a recunoaşte că evenimentele urmează o 
logică a întâmplării şi a posibilului şi nu o logică bazată pe 
ideea de necesitate, a accepta, în fine, imprevizibilul ar 
însemna renunţarea la dogma logicii necesitare a istoriei, 


1 V. Viatte, 1928 şi 1942; Wilson (Colin), 1973, vol. 2, pp. 5-50, şi 2003, 
pp. 415-456; Faivre, 1986 şi 1996. 

2 V. mai ales Brion, 1968 (1961); Vax, 1965, Xaillois, 1965; Todorov, 
1970-1976; Trousson, 1987. 

3 Dewey, 1994, p. 156 


construită pe ideea certitudinii raţionale, pe care se 
întemeiază concepţia despre cunoaştere ca putere potenţială. 
Desigur că a lua deopotrivă în serios ideile de complexitate, 
hazard, incertitudine şi imprevizibil denotă, mai întâi, o 
anume ne-cunoaştere („nu ştim”), presupunând apoi şi că 
suntem dezorientati, debusolati, lipsiţi de repere, că ştim, în 
sfârşit, că nu putem orice, că voinţa noastră de a stăpâni 
întâlneşte ceea ce e de nestăpânit. lată ce înseamnă a 
accepta toate acestea. Dar o asemenea asumare curajoasă a 
limitelor cunoaşterii n-ar conduce la ideea lipsei de sens a 
istoriei, la o confruntare, cu sau fără nostalgie, cu absurdul 
acesteia? In 1916, chiar la începutul lucrării sale Théorie du 
roman, Georg Lukács nu-şi ascundea nostalgia pentru o viaţă 
omenească organizată pe norme clare şi pe valori de la sine 
înţelese: „Fericite timpurile ce pot citi pe cerul înstelat harta 
căilor ce le sunt deschise şi pe care le au de urmat!”: Cei care 
cred în complot sunt, în realitate, nostalgici ai descifrării 
sensului raţional al lumii. Ei găsesc însă un substitut răsturnat 
al „cerului înstelat” în adâncurile întunecate ale istoriei. Din 
aşa-zisele arhive ale grupurilor de complotişti, ei pot 
reconstitui harta diabolică a căilor celor rele pe care, în nici 
un caz, nu trebuie să le urmeze, ci doar, cu plăcerea echivocă 
de a le putea stigmatiza, să le denunțe şi să le condamne în 
numele Binelui. 


Farmecul secretului 


În eseul intitulat Secret et sociétés secrètes (1908), 
sociologul Georg Simmel observă cu subtilitate că „toate 
personalităţile superioare, toate acţiunile nobile au, în faţa 
omului de rând, ceva ce ţine de mister”? şi insistă într-un mod 
foarte sugestiv asupra „farmecului secretului”: 


Acest secret, a cărui umbră învăluie tot ceea ce este 
profund şi important, generează o eroare tipică: tot ce se 
prezintă ca misterios devine profund şi important. În faţa 
necunoscutului, şi tendinţa instinctivă de a idealiza, şi 
nevolnicia, şi una, şi cealaltă componente ale firii omeneşti, 


1 G. Lukacs, 1989, p. 19 
2 G. Simmel, 1991, p. 44 


tind spre acelasi scop: intensificarea necunoscutului prin 
elanurile imaginaţiei si acordarea unei atentii mai mari 
realităţii, aşa cum, altfel, în cele mai multe cazuri, nu s-ar 
întâmpla.! 


Observațiile lui Simmel ne conduc la ipoteza că, prin 
certitudinea complotului, elementul misterios dispare „ca prin 
farmec”, lăsând impresia că secretul este dezlegat şi deci 
desfiinţat. In recursul la schema complotului desacralizat, 
recunoaştem expresia aceluiaşi spirit al epocii moderne. 
Numai că secretul e desfiinţat doar pentru moment: printr-un 
efect paradoxal al credinţei în complot, el este făcut să 
renască la loc. Căci a face misterul să dispară înseamnă a-l 
afirma. Avem, poate, de-a face cu o revanşă a sacrului, dacă 
este adevărat, după cum observa Mallarmé, că „orice lucru 
sacru şi care vrea să rămână sacru se învăluie în mister”?. In 
plus, prin caracterul său pseudoraţional, viziunea despre 
complot desfiinţează iluzia de transcendenţă (sau efectul de 
transfigurare) provocată de sentimentul misterului, căruia îi 
substituie, pe nesimţite, un procedeu de diabolizare. O altă 
observaţie a lui Simmel ne face să înţelegem de ce folosirea 
mărturiilor critice ale ex-membrilor grupurilor presupuse a fi 
legate printr-un secret comun (iezuiți, francmasoni, secte 
etc.) nu e deloc întâmplătoare: „Secretul aşază o barieră între 
oameni, dar, în acelaşi timp, le trezeşte şi tentatia — 
coexistentă în viaţa psihică a secretului: — de a o încălca, 
prin simple vorbe ori prin mărturii. A trăda secretul: aceasta 
este transgresiunea autodistructivă de care sunt bântuite 
reprezentările despre secret. Dorinţa de a desfiinţa graniţele 
se dezvoltă în interiorul celor mai închise graniţe. Tentaţia 
dezvăluirii face parte din „farmecul secretului”. 

Propensiunea către imaginar a ideii de conspirația nu 
cunoaşte limite, iar teza conspirației pare a se impune cu 
necesitate: încercările de a dovedi că un complot nu este real 
sunt o naivitate, deoarece ele se transformă în tot atâtea 
probe ale existenţei lui. Devenind fără de margini, îndoiala 
alimentează un scepticism pe care-l pot îndrepta numai ideile 


1 G. Simmel, 1991, p. 45 
2 Mallarmé, 1945, p. 259 
3 G. Simmel, 1991, p. 46 


simple, generale şi abstracte, care, în societăţile democratice, 
pot oferi individului dezorientat repere, fie ele şi iluzorii.: Dar 
când aceste idei simple sau presupuse a fi simple (egalitate, 
progres etc.) nu mai preocupă minţile şi nici nu mai unesc 
inimile, starea de nesiguranţă şi derută capătă accente atât 
de profunde, încât singura ieşire este aceea de-a face din 
necesitate o virtute, a îndrăzni „să călăreşti tigrul”, adică 
„teoria conspirației”. Ideea de complot, plus ideile adiacente 
permit, într-adevăr, lui homo democraticus să se orienteze. 
Căci regimurile democratice însele oferă un spectacol al 
abuzurilor de tot felul, legate uneori de activitatea 
„Subterană” a reţelelor de corupţie: cetăţenii au de ce să fie 
indignati şi nelinistiti. Literatura conspiraţionistă aparţine 
acelei categorii de hrană ideologică al cărei consum face 
parte din mecanismele de autoreglare ale societăţilor 
democratice modeme. O dată în plus, în cazul adepților ideii 
de complot, maşina de interpretat care este mintea 
omenească pare a funcţiona pe baza bine cunoscutei axiome 
teologice: „Marea viclenie a diavolului este de a convinge 
omul că el nu există”. Misterioşii conspiratori ar fi deci 
maeştri în arta de a face să se creadă că ei nu există sau că 
nu conspiră: iată ce sunt înclinați să creadă multi dintre 
contemporanii noştri. Mai cu seamă în anii treizeci, specialiştii 
în antimasonism au teoretizat fenomenul cunoscut şi 
stigmatizat sub numele de „dictaturi oculte”. Ele se dezvoltă 
în societăţile democratice şi sunt, evident, „cele mai 
periculoase întrucât toată lumea le ignoră”.? Jean Marquès- 
Riviere, autor de atacuri la adresa francmasoneriei şi bun 
cunoscător al „doctrinelor esoterice”:, schiteazä, în 1935, un 


1 Pentru o scurtă expunere a acestei teze din Tocqueville, v. Boudon, 
2005, pp. 113-115. 

2 Marquès-Rivière, 1935, p. 10; v. şi p. 256: „tirania ocultă”. 

3 V. Marquès-Rivière, 1940. Înaintea alunecării spre un antimasonism de 
tip paranoic, Jean-Marie Rivière, zis Jean Marquès-Rivière (1903-2000), a 
început prin a frecventa Societatea Teosofică, apoi a fost primit în Marea 
Lojă a Franţei, Publică articole în Revue theosofique (1928-1929), în timp 
ce încă mai este student la Sorbona (1928-1930). În acest context îl 
cunoaşte pe René Guénon, care îl introduce în cercul de la Voile d'Isis, 
revistă în care publică mai multe articole, între anii 1930-1931. Studiază 
cu pasiune limbile sanscrită şi tibetană, precum şi budismul tibetan şi 
tantrismul (Godwin, 2000, p. 104), contribuind mai ales la răspândirea 


model al „dictaturii oculte” ale cărei variante le întâlnim la 
toţi autorii care denunţă „puterea societăţilor secrete” în 
spaţiul democraţiei moderne: 


Dictaturile oculte sunt cele mai odioase, căci nu au puterea 
răspunderii; rămânând nepedepsite, ele cutează orice, şi 
puterea pe care o au le apără mai bine decât oricare dintre 
fascii, neagră, maronie sau roşie. Ele nu pot exista decât în 
regimuri democratice. Numele fasciei care le înconjoară este 
liniştea. (...) In acest caz, să ridicăm, o dată pentru totdeauna, 
cortina. Da, Francmasoneria există. Da, ea ne striveşte tara 
printr-o odioasä conspirație. Este o dictatură ruşinoasă. 
Dictatură, prin forţa ilegalităţii; ruşinoasă, prin teama de 
lumină şi spaima de-a ieşi la iveală... O dictatură însă POATE 
FI INLATURATA.. 


A bănui înseamnă a gândi. A descifra înseamnă a cunoaşte, 
iar a demasca, a identifica. O cercetare critică se numeşte, 
mai nou, demistificare. Dar această poziţie hipercritică este 
corolarul ideii că necunoscutul există şi că este chiar de 
necunoscut, iar faţa nevăzută a realităţii este mai importantă 
decât aceea aflată la vedere. Pentru anumite minţi, să le 
spunem conspirationiste, accesul la adevăr implică rituri de 


temei Agartthei, centru inițiatic al „Asiei misterioase”. V. Marquès-Rivière, 
1929 şi 1930. In 1931 iese din mediile masonice, publicând La Trahison 
spirituelle de la francmagonnerie (reed. În 1941), după care lansează o 
revistă antimasonică, Les Documents nouveaux (Noile documente — 
n.tr.). In timpul ocupaţiei va deveni un colaborator zelos al nazistilor: 
devine coredactor-şef (alături de Robert Vallery-Radot) la Documents 
maçonniques (33 de fascicule apărute din 15 octombrie 1941 până pe 15 
iunie 1944), conduce unul dintre serviciile de informare în legătură cu 
societăţile secrete, devine agent al Abwehr şi coorganizator al expoziţiei 
antimasonice la Petit Palais din Paris: La franc-maçonnerie dévoilée 
(octombrie-noiembrie 1940), pentru care redactează catalogul. V. 
Rossignol, 1981, passim; Sabah, 1996, şi 2000, passim; Porset, 2004; 
Combes, 2005, passim. Despre Documents magonniques, v. Nay, 1992. 
Marquès-Rivière redactează şi catalogul expoziţiei Le juif et la France, 
deschisă pe 5 septembrie 1941 la Paris, Palatul Berlitz, apoi scrie 
scenariul filmului de propagandă antimasonică Forces occultes, realizat de 
un ex-mason, Paul Riche (pseudonimul lui Jean Mamy), pe ecranele 
pariziene din 9 martie 1943. Filmul exploatează tema alianţei iudeo- 
masonice şi legenda „crimelor rituale” ale francmasoneriei. V. Godwin, 
2000, p. 107. 

1 Marquès-Rivière, 1935, pp. 10-13 


iniţiere, căci nu poate avea loc decât în interiorul unor 
societăţi închise, discrete din punct de vedere social, supuse 
legii secretului (asupra doctrinelor, asupra membrilor, asupra 
practicilor şi scopurilor). Pe scurt, o activitate critică radicală, 
axată pe decodificare şi decriptare, s-ar lovi, la un moment 
dat, de o piedică inevitabilă: accesul la anumite cunoştinţe 
transmise prin tradiţii păstrate secrete este privilegiul unui 
mic număr de iniţiaţi. Aceasta ar fi, la o primă aproximare, 
dimensiunea „esoterică” ce pare să stopeze excesul de spirit 
critic ce tinde să perpetueze neîncrederea. 

Se impune precizarea că „esoterismul” despre care va fi 
vorba, în principal, în lucrarea de faţă nu este acelaşi lucru cu 
esoterismul pitagoreic, al lui Hermes Trismegistul, al lui Henri- 
Corneille Agrippa, al lui Paracelsus, al lui René Guenon sau al 
lui Henri Corbin:, ci, în esenţă, este acela al profesioniştilor 
moderni (şi contemporani) ai  vulgarizării şi ai 
instrumentalizării doctrinelor zise esoterice, la care se adaugă 
unii specialişti în fabricarea de bestselleruri şi în escrocheria 
literară. Acest esoterism cam de strânsură are un enorm 
succes la public, cum o demonstrează îndeajuns apariţia 
bestsellerurilor internaţionale semnate Dan Brown (Îngeri şi 
demoni, Codul lui da Vinci). S-o spunem limpede: pe lângă 
autentica tradiţie esoterică, acest esoterism de bazar nu e 
nici cât carnavalul de la Nisa pe lângă misterele eleusiene. 
Obiectul prezentei lucrări este, prin urmare, în mod 
intenţionat restrâns la evoluţiile din epoca contemporană, la 
studiul critic al unui esoterism vulgarizat ce ar putea fi 
considerat un  „pseudoesoterism”, un produs cultural 
instrumentalizat cu scopuri strict comerciale sau obiective 
politice adesea nemärturisite. În cel mai bun caz, referirile la 
Tradiţia Primordială sau la Doctrina celor Patru Vârste, pe 
care-o găsim în numeroase texte teoretice ale esoterismului 
modern (cum ar fi textele lui René Guénon), sunt tratate ca 
material simbolic pentru uzul literaturii şi al cinematografiei. 
Servind teoriei conspirației, acest esoterism derivat şi de o 
calitate îndoielnică dobândeşte un sens polemic pentru ca 
duşmani ascunşi să poată fi astfel desemnaţi, societăţi 


1 V. Faivre, 1986, 1996, 2002; Faivre et al., 2005; Riffard, 1990; Corsetti, 
1992; Laurant, 2001. Şi infra, cap. V. 


secrete să fie date în vileag şi activităţi oculte să fie 
dezvăluite şi condamnate. In privinţa conţinutului, a orientării 
şi a intentiilor iudeofobe (adeseori şi antimasonice), din anii 
cincizeci încoace, acestea nu sunt explicit formulate decât în 
scrierile propagandistice ale anumitor cercuri politice şi 
culturale de extremă dreaptă care răspândesc ,tezele” 
negationiste în acelaşi timp cu viziunea unui „complot 
evreiesc mondial” considerat a explica mersul istoriei. 
Acestea părând a evolua în direcţia unei democratizări tot 
mai accentuate (înglobând şi o laicizare sau o secularizare 
abuziv identificată cu  non-religia, cu  ateismul sau 
antiteismul), dar şi spre instaurarea unui guvern mondial, 
concluzia la care ajung şi pe baza căreia acţionează minţile 
conspirationiste este că trebuie să se opună prin orice mijloc 
sistemului  democratic/liberal, secularizärii sau  laicizării 
(considerate sinonime cu agonia sau chiar cu moartea 
credinţei în Dumnezeu) şi mondialismului sau 
cosmopolitismului, în măsura în care acestea implicau 
moartea naţiunilor. Această logică total opusă evoluţiei 
moderne abundent divagante şi global demonizante în 
numele unor principii considerate absolute poate fi calificată 
drept extremistă sau expresie a extremismului politic. Acesta 
rezidă, înainte de toate, într-un sistem de acuzaţii 
diabolizante şi de negare absolută, formulate de către minţi 
rigide, a cărui traducere în limbaj politic este un apel la 
distrugerea tuturor întruchipărilor Răului. 


Simplism, extremism 


O caracteristică a acestui fel de a privi lumea este, înainte 


1 Nici un adept al teoriei conspirației în perspectivă antievreiască găsindu- 
şi locul printre ideologii neofascişti sau neonazişti, nu se consideră 
continuator al doctrinelor esoterice. Cum este, de pildă, cazul 
americanului antiamerican Francis Parker Yockey (1917-1960), cel mai 
cunoscut dintre teoreticienii americani de extremă dreaptă de după 1945, 
autor nietzschean/spenglerian al unei cărţi-cult apărute în 1948, 
Imperium, urmată în 1953 de Dusmanul Europei, publicată în germană 
(Yockey, 1969, 1981 şi 2004). Este şi cazul discipolilor lui americani Revilo 
P. Oliver (1908-1994) şi Willis A. Carto (născut în 1926), jurnalist şi editor 
neonazist devenit unul dintre şefii negationismului international. Pe 
această configuraţie, v. Mintz, 1985, şi Coogan, 1999. 


de toate, simplismul. Un simplism care nu ştie număra decât 
până la doi: un dualism precar ce ia forma unui maniheism de 
la care se aşteaptă să explice totul, dar un maniheism aparte, 
deoarece unul din cei doi termeni în conflict, cel care exprimă 
Răul, este considerat a fi fost până acum învingător. 
Simplificarea, pe care o regăsim în miezul oricărei viziuni 
conspirationiste, se datorează abordării hiperrationale a 
mersului istoriei, ca şi cum acesta ar fi doar realizarea unui 
„plan” sau aplicarea unui „program de acţiune”. Prin 
reducerea simplificatoare la un singur factor, pe a cărei 
teoretizare Léon Poliakov a construit modelul ,cauzalitätii 
diabolice”?, istoria devine perfect inteligibilă, dar cu efecte 
dintre cele mai păgubitoare: abolirea ca prin farmec a tot 
ceea ce înseamnă, în istorie, eveniment sau perspectivă de 
devenire şi includere a ideii de imprevizibil, aleatoriu, 
întâmplător. 

Jean-Jacques Mounier, unul dintre primii şi cei mai lucizi 
critici ai tezelor abatelui Barruel, scria, în 1801, în cartea sa 
intitulată De l'influence attribuée aux Philosophes, aux 
Francs-Maçons et aux llluminés sur la Révolution en France: 


Cauzele prea complicate au fost înlocuite cu unele simple, 
accesibile mintilor celor mai delăsătoare şi mai superficiale. 
Fiecare s-a crezut în stare să formuleze opinii în legătură cu 
probleme care, de obicei, sunt un prilej de îndelungate şi 
repetate cercetări. Explicatiile au devenit dintr-odată simple. 
Prin folosirea unor termeni ca „filosofi”, „francmasoni” şi 
„lluminaţi”, toate problemele par a-şi găsi soluția’. 


Extremism, intransigentà ideologică (sau 
„intransingentismul”, cum se exprimă Emile Poulat‘) sau 
fundamentalism, împingere până la ultima consecinţă a 


1 Regula „duşmanului unic” definită de Jean-Marie Domenach ca normă 
constitutivă a discursului polemic (Domenach, 1950, pp. 49-53) se referă 
aici la întruchiparea figurii unice, negative sau repulsive, a acestei sume a 
tuturor duşmanilor, a tuturor relelor intenţii, a tuturor amenințărilor. De 
unde, asimilările sau amalgamurile polemice care operează retoric o 
simplificare reductionistä („iudeo-masonico-bolşevică). Despre utilizarea 
amalgamului polemic, v. Taguieff, 1995, pp. 212-217. 

2 Poliakov, 1980 

3 Mounier, 1801, p. 6 


„logicii ideii” (ideologia în sensul dat termenului de către 
Hannah Arend) sau a acţiunii (a nu da înapoi din faţa 
ultimelor consecinţe ale primelor convingeri), intolerantä, 
fanatism: sunt denumiri diferite ale ceea ce s-a numit, în 
general, „radicalismul” militantilor si al apărătorilor unuia sau 
altuia dintre „isme”. Urmând gândirea filosofului politic Roger 
Scruton?, în atitudinea cuiva extremismul se manifestă prin: 
1° a duce o idee politică până la ultimele ei consecinţe, fără a 
le lua în seamă pe cele nedorite, cu intenţia de a elimina 
astfel obiecțiile şi chiar orice opoziţie; 2° a se arăta intolerant 
faţă de oricare altă concepţie decât cea proprie; 3* a recurge 
la mijloace de realizare a scopurilor politice fără a arăta cel 
mai mic respect pentru viaţa, libertatea şi drepturile fireşti ale 
celorlalţi? Mai mult decât un ansamblu de considerente 
teoretice, extremismul este un stil de a gândi şi de a acţiona. 
Stilul extremist este perfect compatibil cu punctul de vedere 
conspirationist, mai ales atunci când acesta ia poziţie 
împotriva duşmanului absolut, total diabolizat, aşa cum sunt 
„evreii” pentru antievreii radicali”. 


Chipuri iudaizate ale conspiratorului mondial 
„Conspirația evreiască internaţională” poate fi formulată în 


4 V. Poulat, 1982, pp. 32-35. Termenul desemnează antimodernismul 
intransigent al tradiţionalismului catolic („integrism” pentru adversarii 
acestuia), care refuză orice evoluţie a dogmei şi a ritualului în scopul de a 
menţine tradiţia, în totalitate (în integralitatea sa) şi aşa cum i-a fost 
transmisă. 

1 V. definiţia devenită clasică dată de Hannah Arendt în 1951, în Les 
origines du totalitarisme-. ,ldeologiile — „isme” care, spre marea 
satisfacţie a partizanilor lor pot explica totul, până la cel mai neînsemnat 
eveniment, şi acela derivat dintr-o singură premisă — sunt un fenomen de 
dată recentă. (...) Era nevoie de Hitler şi de Stalin pentru a descoperi cât 
de mare era potenţialul ideologiilor politice. (...) O ideologie este, aşa cum 
îi spune numele, logica unei idei. Ea are ca obiect istoria. (...) Ideologia 
abordează înlănţuirea evenimentelor ca şi cum ea s-ar supune aceloraşi 
legi ca şi ideea ei. Numai prin logica inerentă a propriilor idei Ideologiile se 
pot pretinde cunoscătoare ale misterelor întregului proces al istoriei, al 
secretelor trecutului, al complicatiilor prezentului ea şi al incertitudinilor 
viitorului” (Arenat, 1972, pp. 215-217). 

2 V. Scruton, 1982, p. 164. V. şi Laird Wilcox in George/Wilcox, 1996, pp. 
54-62. 


moduri diferite: de la „conspirația iudeo-masonicä” la 
„conspirația iudeo-capitalistă” sau „iudeo-plutocratică”, fără a 
uita de „conspirația iudeo-bolşevică” (sau „iudeo-comunistă”) 
sau, cum a fost reciclată, de curând, în discursul politic 
mondializat, „conspirația sionistă” sau „americano-sionistă!” 
chiar „sionisto-masonică?”. Articolul 22 din Carta lui Allah, 
carta mişcării palestiniene islamiste Hamas (Mişcarea de 
rezistenţă islamică), dată publicităţii la 18 august 1988, oferă 
o frapantă ilustrare a acestei viziuni sumbre asupra istoriei 
moderne împrumutate din mitologia occidentală a marii 
conspirații „mondialiste” cu organizaţiile şi principalele sale 
etape istorice, de la Revoluţia Franceză (versiunea „iudeo- 
iacobină” a conspirației) şi până la crearea ONU (versiunea 
„americano-sionistă”), trecând prin Revoluţia din Octombrie 
(versiunea „iudeo-bolşevică”): 


Cu averile lor, (evreii) au preluat controlul asupra mediei 
internaţionale şi au provocat, în toată lumea, revoluţii din care 
trag foloase. Ei s-au aflat în spatele Revoluţiei Franceze şi al 
celei comuniste. (...) Ei au creat în toată lumea organizaţii 
secrete pentru a distruge societăţile şi a aduce înlesniri 
intereselor sioniste. Aceste organizaţii sunt: francmasoneria, 
Rotary Club, Lion Club, B'nai B'rith etc. Toate acestea sunt 
organizaţii de spionaj şi de distrugere. Cu banii lor, au preluat 
controlul asupra statelor imperialiste şi le-au determinat să 
colonizeze numeroase ţări pentru a le exploata bogăţiile. (...) 
Fiind responsabili de producerea celui de-al Doilea Război 
Mondial, au avut profituri enorme de pe urma acestuia, prin 


1 Înainte de dispariţia sistemului comunist, în literatura de extremă 
dreaptă, denuntarea unei conspirații internationale de tip „sovieto-sionist” 
era tot atât de banală ca şi denuntarea în discursul sovietic a conspirației 
„americano-sioniste” (Taguieff, 2004c, pp. 175-206). Eseistul american de 
extremă dreaptă, Dan Smoot, de pildă, denunța în anii 1960 şi 1970 
conspirația organizată de URSS si de Israel pentru împărţirea lumii 
(Smoot, 1977, pp. 130-131; Pipes, 1999, p. 148). 

2 V. infra, cap. VII, textul difuzat în 2005 pe site-ul islamist La Voix des 
Opprimes, intitulat „Francmasoneria: ciuma sionistă mondială...” în care 
Illuminati au rolul principal, urmaţi de secta Skull and Bones. 

3 În această cartă, Flamas se prezintă ea însăşi ca „una dintre ramificatiile 
Fraţilor musulmani în Palestina” (art. 2). Pentru textul complet, v. 
http://wwtv.us-israel.org. Traducere franceză parţială: La Charte du 
Hamas, broşură (p. 7) extrasă dintr-un dosar al revistei L'Arche, nr. 524- 
525, octombrie-noiembrie 2001. 


speculaţii cu arsenal de luptă. Ei au înfiinţat ONU în locul 
Societăţii Naţiunilor, în scopul de a conduce lumea. 


În acest cadru, e important să nu trecem cu vederea 
marele loc comun al literaturii  esotero-complotiste 
contemporane ce constă în asimilarea tezei abatelui Barruel 
despre „conspirația Illuminati” şi figura incertă a Inteleptilor 
Sionului în reprezentarea mitică repulsivă despre Noua Ordine 
mondială. Denunţând complotul pus la cale de către 
Illuminati, teoreticienii conspirationisti dau de înţeles că, între 
francmasoneria secolului al XVIII-lea şi comunismul sau, în 
sens mai larg, internationalismul (revoluţionar sau capitalist) 
al secolului al XX-lea ar fi o continuitate. Dar genealogia 
„iluministă” ar putea sta la baza oricărei forme de mondialism 
sau de cosmopolitism legate de puterea financiară fără 
frontiere, până chiar la a deveni unul dintre principalele 
argumente mito-politice folosite, de la începutul anilor 1990, 
împotriva Noii Ordini mondiale (New World Order/Neue 
Weltordnung). În Statele Unite, această viziune despre 
conspirație este structurată pe modelul „guvernului din 
umbră” (Invisible Government) sau a „guvernului mondial” 
(entitate care, ca ameninţare, este în acelaşi timp şi 
existentă, şi potenţială), pe seama căruia s-au scris 
numeroase pamflete. Dar aceeaşi viziune polemică este 
exploatată pe toată planeta de către toţi ideologii 
antiamericanismului radical devenit, pe nesimţite, pe 
parcursul anilor 1990 şi 2000, o Vulgata mondială în jurul 
tezei despre „conspirația americano-sionistă”!. Nu e mai putin 
adevărat că, până la dispariţia sistemului sovietic, modelul 
„guvernului din umbră” a servit mai ales la demonizarea 
comunismului adesea îngemănat cu „puterile financiare” 
acuzate de colaborare în taină sau de complicitate cu forţele 
revoluţionare internationaliste?. 


1 V. Taguieff, 2004c, p. 439 sg. 

2 V. numărul special din Lectures françaises intitulat La Haute Finance et 
les Revolutions cu articole de Henry Coston (sub numele real, dar şi sub 
unul dintre pseudonimele sale, Georges Virebeau) (Coston et al., 1963). 
La finanţarea bolşevismului se adaugă aceea a nazismului. V. Carr, 1999 
(1958), cap. VII-XVII; Sutton, 1974, 1976 şi 1986; Villemarest, 1966. 
Ingemănarea celor două teze despre „complicitatea” şi ,finantärile” 
secrete se găseşte în literatura pusă în circulaţie de către Lyndon 


Protocoalele Înțelepţilor Sionului sunt o sursă de inspiraţie 
pentru toate descrierile sau relatările despre planuri sau 
programe de cucerire aparţinând autorilor conspirationisti de 
extremă dreaptă. Aceştia trec la dezvăluirea strategiilor de 
ansamblu ale conspiratorilor a căror acţiune ocultă o denunţă. 
De aceea apar atât de des referiri la misterioşii şi îngrijorătorii 
Illuminati, personaje fictive care par uneori să se confunde cu 
la fel de misterioşii înţelepţi ai Sionului, care iau astfel 
înfăţişarea istorică, dar profund alterată de mit al lluminaţilor 
din Bavaria, întruchipaţi de Adam Weishaupt, despre care s-a 
spus că este marele inspirator al tuturor revoluțiilor 
„satanice”!. Înţelepţii Sionului funcţionează astfel încât fac 
posibil un amalgam deosebit de eficient, căci permite 
fuzionarea a două entităţi mitice demonizate: iudeo- 
masonismul şi sionismul mondial. Articolul 32 din Carta lui 
Allah publicată de Hamas a reţinut tematica Protocoalelor, 
dar în felul său propriu, adaptând-o clişeelor propagandei 
antiisraeliene (înţelepţii Sionului reinventati ca lideri secret ai 
sionismului mondial): 


Conspirația sionistă nu are limite şi, după ocuparea 
Palestinei, va dori să se întindă de la Nil până la Eufrat. (...) 
Proiectul lor a fost anunţat în Protocoalele Inteleptilor Sionului, 
iar conduita lor prezentă este cea mai bună dovadă în acest 
sens. Nu avem altceva de ales decât de-a ne uni toate forţele 
şi energiile pentru a face faţă acestei infame invazii nazisto- 
tătare (sic}. Împotriva sionismului mondial, Hamas se 


LaRouche, teoretician al complotului mondial cu particularitatea de a 
corela „antisionismul” demonologie cu diabolizarea Marii Britanii şi a 
serviciilor sale secrete. Ceea ce nu-l împiedică să vorbească despre 
„conspirația guvernamentală” din Statele Unite. V., de pildă, articolul lui 
Anton Chaitkin, „Hitler, Dulles şi B'nai B'rith-ul”, Nouvelle solidarité, 20 
aprilie 1984, pp. 5-7. Despre La Rouche, v. King (Dennis), 1989; Fenster, 
1999, în principal p. 183 sg. Publicaţiile şi declaraţiile publice ale lui 
LaRouche sunt o sursă de inspiraţie pentru Jan Udo Holey, mai ales în cele 
trei Livre jaune. 

1 V. Carr, 2005b, p. 105 sq., p. 127 sg. Weishaupt n-ar fi „făcut decât să 
revizuiască şi să modernizeze Protocoalele Conspiratiei Luciferice (p. 105). 
2 Vom vedea, în exemplul lui William Guy Carr, că anumiţi autori 
antisemiţi, plini de bunăvoință până în 1945 faţă de regimul nazist, l-au 
integrat ulterior imaginii despre duşmanul absolut, alături de 
francmasonerie, de iudaism sau de sionismul mondial şi de comunism. A 


consideră, în miezul acestui conflict, ca un vârf de lance şi o 
avangardă. 


Pentru ideologii Hamas, evreii (şi/sau sioniştii), creatori prin 
vocaţie de societăţi secrete şi conspiratori imperialişti, sunt 
responsabili pentru Revoluţia Franceză şi Revoluţia Bolşevică, 
dar şi pentru cel de-al Doilea Război Mondial, precum şi 
pentru multe alte răsturnări cu urmări importante. Cine ar fi 
putut să prevadă că doctrina ortodoxă a unei mişcări 
islamiste contemporane va fi în asemenea măsură influenţată 
de viziunea conspiraţionistă ale cărei direcţii majore au fost 
elaborate între 1918 şi 1924, în Occident, de către cele mai 
radicale medii antisemite şi reactualizate apoi prin 
continuatorii acestora, după 1945? 

În cartea sa, continuu reeditată, Wor/d Revolution: The Plot 
Against Civilization (1921), Nesta Helen Webster (1867- 
1960):, istoric şi eseist britanic angajat total în denuntarea 
unui „gigantic complot, sub o aceeaşi misterioasă conducere, 
împotriva întregii structuri a civilizaţiei creştine” a construit 
cel mai unitar model conspirationist: începând cu 1789, toate 
marile mişcări revoluţionare au, după părere ei, aceeaşi 
cauză: Ordinul lluminaţilor din Bavaria. În cartea apărută în 
1919, dedicată Revoluţiei Franceze, istoricul britanic 
antiiluminist denunță anume acţiunea în secret a 
francmasoneriei şi a llluminati?. Pentru Nesta Webster, 
ideolog anticomunist şi antisemit, iacobinismul, 
francmasoneria, bolşevismul şi sionismul sunt cazuri ale 
aceleiaşi mari conspirații moderne, în care evreii joacă un rol 
dominant’. Din acest motiv, în numeroasele ei lucrări, ea n-a 
încetat să apere teza autenticităţii Protocoalelor. Atestat în 


da o coloratură antinazistă, de la sfârşitul anilor patruzeci, unui discurs cu 
ţintă esenţial antievreiască aduce un avantaj retoric net: anume, 
sugerează o combinaţie de sionism şi nazism. De ce nu, de vreme ce 
regimul nazist dispăruse, iar antinazismul nu obliga decât la a te declara 
de partea Binelui. O strategie legată de „corectitudinea politică”. 

1 Despre Nesta H. Webster, v. Gilman, 1982. 

2 Webster, 1919 

3 În cartea sa din 1928 (tr. engleză, 1929), despre „Forţele secrete ale 
Revoluţiei”, în care îi critică pe francmasoni, pe Illuminati şi pe evrei, Léon 
de Poncins citează abundent din Nesta Webster. V., în acelaşi sens, 
Queenborough, 1975 (1933), p. 183 sg., p. 370 sg. 


discursul masonic din Franţa înainte de apariţia lluminaţilor 
din Bavaria, termenul ,lluminat” (Illuminatus) a sfârşit prin a 
căpăta sensul de „conspirator” francmason, apoi de „iudeo- 
mason”, la sfârşitul secolului al XIX-lea. Trebuie făcută însă 
deosebirea, pe de o parte, între istoria Ordinului lluminaţilor 
(1776-1785), o modestă societate secretă paramasonicä!, şi, 
pe de altă parte, mitologizarea lluminaţilor din Bavaria, la 
care contribuie decisiv celebra lucrare antimasonică şi 
contrarevoluţionară a abatelui Augustin Barruel, Mémoires 
pour servir à l’histoire du jacobinisme (1797-1798). În această 
carte erudită şi polemică, al cărei efect este consolidat de 
apariţia simultană a lucrării lui John Robinson, Proofs of a 
Conspiracy (1797), Barruel exagerează până la delir 
contribuţia Illuminati, pe care-i consideră atei, la izbucnirea şi 
la desfăşurarea Revoluţiei Franceze, prezentată ca fiind rodul 
unui complot masonic. Mai exact, Barruel le-a atribuit 
masonilor un rol decisiv în urzirea „conspirației iacobine” date 
în vileag de Revoluţia Franceză?. Epoca era propice 
demascărilor pătimaşe de comploturi şi de contracomploturi, 
deci unor fabulatii şi scorneli mito-politice ce urmau să fie 
moştenite şi continuate în secolele al XIX-lea şi al XX-lea’. 
Denunţarea recurentă a acţiunii oculte, anticreştine a 
Illuminati avea să se constituie ca parte a retoricii catolice 
traditionaliste şi, înainte de a deveni o temă a literaturii 
mistico-esoterice în general, structurată pe teoria conspirației 
masonice sau  iudeo-masonice“, să se încadreze în 
romantismul politic francezë. Această viziune conspiraţionistă 
va oferi însă doar elemente fictive ca bază a concepţiilor 
apocaliptice despre „pericolul evreiesc” asimilat cu apariţia 
Antihristului sau interpretat ca unul dintre principalele semne 


1 Le Forestier (2001), după documentele despre care a avut cunoştinţă, 
avansează cifra de 650 de adepţi, pe când Weishaupt vorbea despre 235. 
V. şi Mackey, 1996, care avansează cifra totală de 2 000 de membri (în 
Franţa, Belgia, Olanda, Danemarca, Suedia, Polonia, Ungaria şi Italia). 

2 V. Roberts, 1979, pp. 123-148, 187-200; Ferrer-Benimeli, 1989a, pp. 58- 
59; Hutin, 1996, pp. 91-95; Taguieff, 2004c, pp. 625-627. 

3 Rogalla von Bieberstein, 1976-1978; Poliakov, 1980; Reinalter et al., 
2002 

4 Airau, 2002; Goldschlăger/Lemaire, 2005 

5 Droz, 1961 


ale venirii acestuia. Apărută în cursul anilor 1920, înaintea 
răspândirii la scară mondială a Protocoalelor Inteleptilor 
Sionului, această viziune conspiraţionistă îşi va găsi o 
legitimare (fictivă) în celebrul fals, fabricat la Paris în 1900- 
1901 la ordinul poliţiei secrete ţariste, Ohrana?. Inteleptii 
Sionului vor fi văzuţi ca o revenire a Illuminati sau ca o 
dovadă suplimentară a prezenţei lor generatoare de 
îngrijorare. Tema luptei  nemiloase dintre Illuminati 
(reinventati în culorile ştiinţei) si creştinătate este un şablon 
al literaturii esoterice de extremă dreaptă reluat cu subtilitate 
de către Dan Brown în primul său „thriller teologic” apărut în 
Statele Unite în 2000 si devenit el însuşi un bestseller 
mondial, Îngeri si demoni (2004). 

În literatura conspiraţionistă anglo-saxonă, aşa cum a 
evoluat ea după cel de-al Doilea Război Mondial, noţiunea de 
Illuminati, ca reprezentare a „Forţelor Răului”:, a făcut 
obiectul unei  reconstrucţii pe o bază formată din 
antimasonismul radical, moştenire de la sfârşitul secolului al 
XIX-lea, din mitologia antisatanistă elaborată în anumite 
medii creştine şi din anticomunismul redeşteptat în condiţiile 
Războiului Rece. În cea de-a opta ediţie (1964) a lucrării sale 
despre „societăţile secrete şi mişcările subversive” (prima 


1 V. lucrarea postumă a lui William Guy Carr, rămasă neterminată la 
moartea autorului ei (2 octombrie 1959) şi stilizată de fiul acestuia, W.J. 
Carr Jr., în 1966: Satan,prince de ce monde (Carr, 2005b). Comodorul 
W.G. Carr (1895-1959), fost ofiţer al marinei regale canadiene, vreme 
îndelungată membru al serviciilor de informaţii, s-a consacrat, începând 
din 1931, unor turnee de conferinţe a căror principală temă era 
„Conspirația internaţională”. În timpul celui de-al Doilea Război Mondial, a 
redevenit activ, ca ofiţer de control în marina canadiană, apoi conferenţiar 
(1944-1945). După ce a scos pe piaţă numeroase lucrări, cele mai multe 
pe teme militare, Carr a dobândit o anume celebritate în mediile 
conspiraţioniste publicând abia acum principala lui operă, Pawns in the 
Game, redactată în 1955 şi tipărită în 1958, în care foloseşte termenul 
„lluminati” pentru a-i desemna pe liderii secreti ai ,subversiunii 
mondiale” ce urmăreau instaurarea unui „guvern mondial” de esenţă 
„totalitară”. Cu un an mai înainte, Carr publicase Red Fog Over America, 
menită să denunte, mai ales, „ameninţarea comunistă” în Statele Unite. 

2 V. infra, cap. IIl. 

3 Expresia „Forţele Răului” este adeseori folosită de către William Guy 
Carr pentru caracterizarea pe scurt a Illuminati ca agenţi ai „Conspiraţiei 
Luciferice”. V. Carr, 1999, p. 49, şi 2005a, p. 11. 


ediţie datând din 19241), autoarea conspiraţionistă Nesta 
Webster citează ca motto următoarea afirmatie, 
caracteristică lui William Guy Carr, unul dintre cei mai activi 
discipoli ai săi din Canada şi din Statele Unite: „Descoperim 
că Puterea secretă a Mişcării revoluţionare mondiale (World 
Revolutionary Movement — W.R.M.) acţionează în prezent 
aidoma  găştii de odinioară din lojile francmasoneriei 
europene continentale, între 1733 şi 1789”. Fostul căpitan de 
corabie William G. Carr s-a specializat, cu începere din anii 
1930, în denuntarea conspirației mondiale a „marilor 
bancheri evrei” sau a „bancherilor internaţionali” 
(internațional bankers), aliaţi, în imensul lor proiect subversiv, 
cu francmasonii, comuniştii şi cu sioniştii?. Carr afirmă, de 
exemplu, că: „Bancherii internaţionali au organizat Revoluţia 
Franceză cu scopul de a deveni Puterea ocultă (7he secret 
Power) din spatele guvernelor europene şi de a-şi continua 
Planul pe termen lung”*. Illuminati sunt, în opinia lui Carr, 
principalii agenţi ai „Conspiraţiei luciferice” care a luat forma 
„Conspiraţiei Internationale": Ei erau deja activi în vremea lui 


1 Nesta H Webster, Secret Societies and SubversivesMovements 
(Londra), Boswell, 1924), lucrare reeditată de editura de extremă dreaptă 
Britons Publishing Company (a 8-a ed., 1964), aparţinând de The Britons, 
asociaţie naționalistă şi antisemită cunoscută pentru a fi difuzat încă de la 
începutul anilor douăzeci Protocoalele inteleptilor Sionului (Taguieff, 
2004b, pp. 328-329, şi Moisan, 2004, p. 406 sg.). 

2 Carr, 1957, citat de Webster, 1964, p. |. V. Carr, prima ediţie din Pawns 
in the Game ar data din 1955 (Carr, 2005b, p. 9). Ediţia din 1957 este 
citată de mai mulţi autori. Dar ediţia de referinţă la care facem trimiteri în 
lucrarea de faţă este cea din 1958 (retipărită, 2005a; v. infra, Bibliografie, 
I). „Mişcarea revoluţionară mondială” (M.R.M.) este la Carr o expresie 
(Carr, 1999, p. 33 sg.) care dă şi titlul primului capitol al cărţii (The World 
Revolutionary Movement — W.R.M.), 2005a, pp. 1-10. M.R.M. Îşi ia 
adevărata semnificaţie în cadrul a ceea ce Carr numeşte „Conspirația 
Luciferică” („Luciferian conspiracy „), care ar fi început cu revolta lui 
Lucifer împotriva autorităţii lui Dumnezeu (Carr, 1999, în principal pp. 11- 
19; 2005a, p. IX-XIV). V. infra, Anexe |. 

3 După cel de-al Doilea Război Mondial, Carr îi adaugă uneori pe nazişti pe 
lista „mişcărilor internationale” ce acționau pentru îndeplinirea „planului” 
Illuminati (Carr, 1999, p. 20 şi 2005a, p. XV). 

4 Carr, 1999, p. 93 

5 Introducerea la Pawns in the Game este semnificativ intitulată 7he 
International Conspiracy (2005a, pp. IX-XXI; 1999, pp. 11-29: „Conspirația 
mondială”). 


Isus, care i-ar fi identificat şi i-a denunţat ca „Fiii Diavolului”. 
Identitatea  satanică şi transistorică a Illuminati este 
construită de Carr cu material luat din Evanghelii (Isus şi 
„neguţătorii de la Templu”) şi din antiiudaismul medieval 
(etnotipul negativ al „Zarafului-evreu”): 


Din istorisirea vieţii publice a lui Isus se vede că el iubea pe 
toată lumea, cu excepţia unui singur grup. El îi ura pe cei care 
se ocupau cu împrumutul banilor cu o înverşunare ce pare 
ciudată la un om cu o fire atât de blândă?. În mai multe 
rânduri, Isus i-a certat pe cei care împrumutau bani pentru 
practicarea cămătăriei. 

li denunța public ca fiind adoratori ai lui Mammon şi declara 
că aceştia aparţineau Sinagogii lui Satana. (..) El şi-a 
exprimat cu tărie ura absolută faţă de cei care ofereau bani cu 
împrumut? când, folosindu-se de bici, i-a alungat din Templu, 
aruncându-le aceste cuvinte: „Acest Templu a fost construit 
pentru a adăposti casa lui Dumnezeu... Dar voi aţi făcut din el 
o peşteră de tâlhari”. Săvârşind acest act de răzbunare 
împotriva celor care dădeau bani cu împrumut, Isus îşi 
semnase condamnarea la moarte. Illuminatit împreună cu aşa- 
zişii preoţi şi cu acolitii aflaţi în slujba lor au fost aceia care au 
pus la cale complotul (p/ot) prin care soldaţii romani trebuiau 
să-l execute pe Isus! Ei au fost aceia care au procurat cei 
treizeci de arginţi pentru a-l corupe pe luda şi care şi-au folosit 
oamenii pentru a dezinforma si a deruta g/oate/e. Când 
acestea au cerut iertarea lui Barabas şi urlau ca Isus să fie 
sacrificat, acționau sub influenţa agenţilor Illuminati. Căci ei 
au făcut astfel ca soldaţii romani să se comporte ca şi cum ar 
fi fost călăi tocmiti de ei. Apoi, odată ce nelegiuirea fusese 
comisă şi răzbunarea lor îndeplinită, conspiratorii 


1 Carr, 1999, p. 12 (2005a, p. X): Isus îi „considera pe cei care dădeau 
bani cu împrumut (Bancherii), pe Scribi şi pe Farisei ca fiind Illuminati ai 
timpului său” (tr. fr. modificată de noi, P-A. T.). 

2 Frază peste care s-a trecut în traducerea din 1999 (p. 51). 

3 Traducătorul a procedat cu menajamente la pasaje precum: „ura 
absolută” devine o „sfântă mânie” şi, mai departe, „acest act de 
răzbunare” devine „act de furie” (1999, p. 51; 2005a, p. 13). 

4 Şi nu „precursori ai Illuminati” cum se poate citi în traducerea datată 
aproximativ din 1999 (p. 51 şi 2005a, p. 12; aceeaşi remarcă pentru toate 
apariţiile cuvântului „Illuminati” în context). Teza lui Carr este totuşi 
afirmată sus şi tare: Illuminati existau deja în timpul lui Isus (şi înainte de 
el). 


(conspirators) au dispărut de parcă i-ar fi înghiţit pământul:. 


La moderni, viziunea despre complot este organizată în 
întregime în jurul axiomei că istoria universală este condusă 
în ascuns de societăţi secrete dintre care cea a Illuminati 
reprezintă modelul şi, în acelaşi timp, grupul conducător 
(„capul” tuturor societăţilor secrete) şi chiar originea comună 
a acestora. Opiniile asupra originii Illuminati sunt diferite: toţi 
autorii „antiiluminişti” sunt departe de-a împărtăşi viziunea 
genealogică a lui William G. Carr, care atribuie o origine 
luciferică celor pe care-i consideră „conspiratori înnăscuţi”, şi 
care ar fi existat de la începuturile omenirii. Mulţi autori 
plasează însă apariţia Illuminati mult înainte de constituirea, 
în jurul lui Weishaupt, a lluminaţior din Bavaria (teza cel mai 
des susţinută fiind aceea a originii lor templiere). Deosebirile 
de interpretare şi diferenţele dintre genealogiile atribuite 
acestei grupări fac parte din mitul conspirationist modern. 
Căci ne aflăm aici în prezenţa unui mit, a unei istorisiri care, 
pentru a deveni compatibile, pun în relaţie sisteme simbolice 
diferite, dau un sens lumii în măsura în care ea este locuită 
de către un grup de oameni. Căci, în cea mai generală dintre 
acceptiunile sale, mitul este o maşină producătoare de 
sensuri. lată admirabila caracterizare pe care i-o face Claude 
Lévi-Strauss: 


Pentru cel care se apleacă asupra lui, mitul nu are niciodată 
o semnificaţie determinată. Un mit oferă o grilă, ce poate fi 
definită numai prin regulile ei de construcţie. Pentru 
participanţii la cultura pe care o exprimă mitul în cauză, 
această grilă conferă un sens nu mitului însuşi, ci tuturor 
celorlalte elemente, fiecare dintre ele ridicând întrebări 
specifice, adică imaginii despre lume, despre societate şi 
istoria ei, de care membrii grupului sunt, mai mult sau mai 
puţin, conştienţi. În general, aceste date foarte diferite nu 
reuşesc să se adune laolaltă şi, cel mai adesea, se stânjenesc 
reciproc. Modelul de inteligibilitate pe care-l oferă mitul 
permite articularea lor într-un întreg coerent?. 


1 Carr, 1999, pp. 51-52 (traducere corectată şi modificată de noi, P.-A. T.), 
şi 2005a, pp. 12-13. 
2 Levi-Strauss, 1983, pp. 199-200 


La fel funcţionează şi miturile societăţii occidentale 
moderne. Mit propriu-zis modern (deşi confecţionat din 
simboluri aparţinând altor epoci), mitul conspirației mondiale 
răspunde într-un mod aparte problemei originii răului în lume. 
Abordat din punctul de vedere al psihologiei celor care cred în 
el, e greu să nu le atribui acestora tendinţe paranoice sau, cel 
putin, un „stil paranoid”: în felul de a recepta şi de a 
interpreta evenimentele istoriei. 


Reprezentare despre complot şi delir paranoic 


Viziunile conspirationiste sunt mereu însoţite de o retorică 
de culpabilizare a cărei primă trăsătură evidentă este „stilul 
paranoid”, ca şi cum obsesia complotului ar antrena un delir 
de interpretare, el însuşi susceptibil de-a fi simptomul unei 
structuri psihice paranoice. Pentru a-şi construi o imagine 
închegată, cel puţin pentru sine, a ceea ce se petrece în 
universul său ori în lume, paranoicul renunţă la certitudine, îşi 
cultivă sistematic temerile şi îşi generalizează neîncrederea. 
Să luăm exemplul unui scriitor celebru, Louis-Ferdinand 
Celine, care, în pamfletele pe care le-a publicat între 1937 şi 
1941, a făcut o temă literară şi o resursă stilistică din propria 
reprezentare despre o mare conspirație evreiască 
(degenerată în conspirație iudeo-masonică, iudeo-britanică, 
iudeo-capitalistă Şi iudeo-bolşevică), o conspirație 
internaţională sau mondială: a cărei victimă îşi închipuia că 
este, fiind „persecutat” alături de toţi „goyimi-i”. Numeroşi 
critici, biografi şi comentatori au văzut la Destouches-Celine 
semnele unei „structuri patologice paranoice”*, manifestată 
printr-o manie a persecuției, aşa cum o dovedesc, de pildă, 
unele diatribe în care scriitorul operează „proiecţii”, în sensul 
clasic al termenului. In tradiţia psihanalitică, proiecţie 


1 V. Hofstadter, 1996, în special pp. 3-40. 

2 Despre aceste polemici, ca variante discursive ale „regulii duşmanului 
unic” (Jean-Marie Domenach), v. Angenot, 1982, p. 126 sg. 

3 Intr-o lucrare erudită, Alice Yaeger Kaplan a arătat cum, pentru a 
redacta Bagatelles pour un massacre (1937), Celine s-a inspirat din 
numeroase pamflete antievreieşti şi antimasonice apărute în epocă, în 
special din cele ale lui Henry-Robert Petit (1936) şi ale lui Henry Coston 
(1936), recopiate cu aproximaţie, parafrazate, mai rar citate. 

4 Bellosta, 1990, p. 131 


înseamnă „operaţia prin care subiectul elimină din sine şi 
atribuie altcuiva, persoană sau lucru, însuşiri, sentimente, 
dorinţe şi chiar «obiecte» pe care nu le recunoaşte sau pe 
care le refuză la el însuşi. Este o formă ancestrală de apărare 
ce survine cu predilecție în accesele de paranoia, dar şi în 
felul «normal» de a gândi, în cadrul superstitiei”?. 
Inchipuindu-se persecutat, dimpreună cu „rasa albă”, Celine 
procedează ca oricare dintre polemiştii antisemiti care 
proiectează asupra duşmanilor identificaţi, asupra evreilor (o 
entitate construită ca mit repulsiv) propriile tendinţe, înclinații 
sau greşeli. Tot astfel se petrec lucrurile în cazul proiecției urii 
resimţite pentru un Altul care inspiră repulsie, pizmă sau 
invidie: când subiectul este cuprins de ură (sau de invidie) şi, 
în acelaşi timp, de un puternic sentiment de neputinţă, prin 
mecanismul acestui resentiment el este împins din eroare în 
eroare?. Max Scheler scria că „dorinţa de răzbunare este cea 
mai importantă dintre sursele resentimentului”:. Omul plin de 
resentimente este preocupat şi mânat de un spirit de 
răzbunare şi de vise de revanşă, el este ros de pizmă şi de 
ură. A se răzbuna pe evrei, care ar fi împins la război, până la 
a face din figura de răzbunător a lui Hitler un Mântuitor‘: 
aceasta este tema pe care brodează antisemitul Celine mai 
ales în primele sale două pamflete, publicate în 1937 
(Bagatelles pour un massacre) şi în 1938 (L'Ecole des 
cadavres). In ultimul dintre ele, în care, alături de elogiul lui 
Hitler, face o diabolizare a evreilor, citim, de pildă: „Cine ne 
fereşte de război? Hitler! Comuniştii (evrei sau evreizati) nu 
se gândesc decât să ne trimită la arme, să crăpăm în 
Cruciade. Hitler este un bun crescător de popoare, el este de 
partea Vieţii, lui îi pasă de viaţa noroadelor şi chiar de a 


1 Laplanche/Pontalis, 1968, p. 344. Pentru o redefinire în sens 
psihosociologic (în epoca americană a Şcolii de la Frankfurt), v. Frenkel- 
Brunswik et al., 1965 (1947), p. 15: „Prin «proiectivitate» se înţelege 
tendinţa de a imagina că în lumea exterioară acţionează forţe stranii, rele, 
periculoase, distrugătoare. Aceste tendinţe n-au decât slabe rădăcini în 
realitate, dar pot fi interpretate şi ca proiecţii ale tendinţelor sexuale sau 
de agresivitate din straturile profunde ale personalităţii individului”. 

2 V. Angenot, 1997, pp. 16, 136-137. 

3 Scheler, 1970, p. 16 

4 Pe tema Mântuitorului, v. Girardet, 1986, pp. 63-95. 


noastră. El este un arian”:. Această imagine de protector al 
popoarelor împotriva „celor mai periculoşi duşmani ai tuturor 
popoarelor” face din Hitler salvatorul francezilor. In 1938, 
Celine se adresează astfel lui Maurras şi lui Doriot, cel dintâi 
orbit de ura sa pentru germani, iar celălalt făcând pe 
vigilentul?: „Dar Hitler este cel care v-a salvat pe amândoi de 
Stalin şi de călăii lui evrei! (...) Datorită lui Hitler sunteţi încă 
în viaţă. Habar n-aveţi că-i datorati viata”:. 

Potrivit unui mecanism bine stabilit al paranoiei, prezent în 
structura resentimentului, proiecția are, pe modelul cauzal, o 
aparenţă de raționalitate — cum o dovedeşte banala proiecţie 
a sentimentului negativ de ură — pe care Freud o 
caracterizează în felul următor: „Propoziția «Eu urăsc» 
devine, prin proiecţie, «El mă urăşte» (mă persecută), ceea 
ce îmi dă atunci dreptul de a-l urî”?. Pentru un subiect care se 
închipuie victimă inocentă, schema este deci următoarea: 
Dacă eu nu-l iubesc, ba chiar îl urăsc, o fac pentru că mă 
persecută. Faptul că eu îl resping, într-un fel oarecare, este 
întotdeauna greşeala Celuilalt. Resentimentul este în acelaşi 
timp „un mare alimentator de mituri privind permanenta 
responsabilitate colectivă” şi „un mare  născocitor, 
inventatorul prin excelenţă şi al unor poveşti despre 
conspirație”. Din acest motiv este resentimentul atât de 
predispus la ideologizare. Există o foarte puternică legătură 
între ideologiile resentimentului („Este vina lor dacă...”) şi 
„teoriile conspirației” întemeiate pe aceeaşi logică a 
acuzatiei: „De vreme ce «toată lumea» este împotriva 
noastră şi nimeni nu ne înţelege, iar cei care sunt de vină 
pentru numeroasele şi diversele noastre erori şi eşecuri sunt 


1 Celine, 1938, p. 140 

2 Pasajul începe cu un citat din Doriot {Liberté din 12 octombrie 1938), 
plasat în deschidere: „Pentru a-l dobori pe Hitler, întâi trebuie strivit 
Stalin” (Celine, 1938, p. 257). Este afirmaţia care stârneşte replica vie a 
lui Céline. 

3 Celine, 1938, pp. 258-259. V. În acelaşi pamflet şi următorul pasaj (p. 
198): „Mă simt foarte prieten cu Hitler, foarte prieten cu toţi germanii, 
consider că-mi sunt ca nişte fraţi şi că au dreptate să fie rasişti. (...) Cred 
că adevărații noştri duşmani sunt evreii şi francmasonii”. 

4 Freud, 1967, p. 308 (traducere uşor modificată) 

5 Marc Angenot, 1997, p. 165 

6 V. Girardet, 1986, în special pp. 25-62. 


multi si variati, de vreme ce valorile încetăţenite continuă să 
ne umbrească şi să ne domine, deşi, după părerea noastră, 
ele se menţin numai prin impostură, trebuie că, în spatele 
tuturor acestor interminabile uzurpări şi insulte, se află o 
vastă organizaţie ocultă”:. La majoritatea scriitorilor de 
pamflete pe tema ,decadentei” produse de o imaginară 
„manevră iudeo-masonică”, fie că e vorba — pentru a ne 
referi doar la autorii francezi — de Edouard Drumont, de 
Urbain Gohier, de Lucien Rebatet sau de Louis Ferdinand 
Celine (Celine, cel din pamflete), întâlnim exemple de ceea ce 
Max Scheler numea „critica resentimentului”, a cărui 
caracteristică definitorie este aceea de „a nu voi, în realitate, 
ceea ce pretinde că vrea”: de aceea, „ea nu critică pentru a 
distruge răul, ci se serveşte de acesta ca pretext pentru 
invectivele proprii”?. În mod sclipitor, intervenţia celiniană a 
constat în estetizarea şi stilizarea invectivei, virulenta 
specifică pamfletului, ofensa polemică. Din acest motiv, cele 
trei pamflete ale sale nu reprezintă nici eseuri angajate 
politic, nici scrieri de propagandă. In „conţinutul lor ideologic” 
nu se găseşte nimic care să nu fie prezent şi întruna repetat 
în textele antimasonice şi antievreieşti prilejuite de teoria 
conspirației şi publicate, mai ales, în anii 1920 şi 1930 (în 
favoarea difuzării internationale a Protocoalelor Ințelepților 
Sionului): de la Nesta Webster la Henry Coston, de la Henri 
Ford la Leslie Fry:, de la Monseniorul Jouin la Léon de Poncins, 
de la Urbain Gohier la Henry-Robert Petit’, de la Friedrich 


1 Angenot, 1997, pp. 165-166 

2 Scheler, 1970, p. 25 

3 În primul număr al publicaţiei lunare lansate de Henry Coston, la 
mijlocul anilor treizeci, La Libre Parole anti-iudéo-maçonnique (nr. 1, 
ianuarie 1935), titrând pe prima pagină: „Integrarea evreilor în masonerie 
— Rasa Antihrist”, se putea citi următoarea casetă publicitară: „Planul 
evreilor: Protocoalele Înteleptilor Sionului, Biblia modernă a iudeo- 
masonilor”. Coston tocmai publicase o ediţie a celebrului fals, sub titlul: 
Pericolul evreiesc. Protocoalele inteleptilor Sionului (Paris et Brunoy, Les 
Nouvelles Editions Nationales, s.d. (1934)). 

4 Fry, 1931 

5 Petit 


Wicht! la Albert Rosenberg", 

Cu cât oamenii moderni cred mai putin în diavol, cu atât 
mai mult văd diavoli pretutindeni. Sfârşitul credinţei în 
Satana, în limitele religiilor monoteiste, aduce o dispersie a 
diabolicului în spaţiul cultural şi politic. De aceea, prezenta 
lucrare îşi propune să exploreze universul imaginar ale cărui 
principale personaje sunt misterioşii şi îngrijorătorii Illuminati, 
să identifice diferitele apariţii ale acestora şi să le urmărească 
transformările, să analizeze povestirile fantastice în care 
apar, să reconstituie semnificaţia strategiilor de denuntare şi 
demonizare al căror obiect îl constituie, în diferite contexte, 
să se întrebe, în fine, despre dimensiunea esoterică a acestor 
povestiri fantastice (fie că se recunosc sau nu a fi imaginare), 
dar şi despre implicaţiile politice ale receptării acestora. Căci 
diverse acte sociale şi politice se hrănesc continuu din 
asemenea materiale simbolice. Pe cale analitică, va trebui să 
deosebim ce anume se găseşte în acest amestec: pe deo 
parte, ce anume răspunde nevoii de sacru şi, pe de altă parte, 
prin ce anume se defineşte o orientare politică. 


1 Wichtl, 1919. Această lucrare, intitulată franc-maçonnerie mondiale, 
révolution mondiale, république mondiale, are ca subtitlu: „Cercetare 
asupra originii şi scopurilor finale ale războiului mondial”. A fost tipărită de 
mai multe ori în cursul anului său de apariţie (a 7-a ed. În primăvara lui 
1920). Alfred Rosenberg o citeşte cu pasiune şi o citează adesea în 1920 
şi 1921. În privinţa lui Himmler, pe atunci în vârstă de 19 ani, iată ce îşi 
notează acesta în jurnal, după citirea cărţii: „O carte care spune totul şi ne 
arată împotriva cui trebuie să luptăm”. 

2 Rosenberg, 1923/1924 (precizăm că lucrarea, intitulată Protocoalele 
înțelepților Sionului şi politica evreiască mondială, nu conţine textele 
Protocoalelor). V. Taguieff, 1992, vol. 2, pp. 604-615 (extrase din cartea 
tradusă în franceză). 


3. Iluminati & Cie. 
Origini si figuri ale mitului 


„Iluminismul s-a aliat cu toate sectele pentru că 
toate, deopotrivă, au ceva care i se potriveşte. (...) 
Este deci un monstru alcătuit din toţi monştrii, şi 
dacă nu-l ucidem, ne va ucide el pe noi.” 
Joseph de MAISTRE, Sur L'//luminisme, în Quatre 
chapitres sur la Russie (1811): 


„Din epoca lui Spartacus Weishaupt, trecând prin 
cea a lui Karl Marx, pentru a ajunge acum în aceea 
a lui Troțki (Rusia), Bela Kuhn (Ungaria), Rosa 
Luxemburg (Germania) şi Emma Goldman (Statele 
Unite), această conspirație mondială pentru 
nimicirea civilizației si reconstruirea societății pe 
baza stopării dezvoltării, a unei răutăți meschine şi 
a unei imposibile egalitäti n-a făcut decât să extindă 
încontinuu.” 

Winston CHURCHILL, 
Illustrated Sunday Herald (Londra), 8 februarie 
1920 


Noțiunea mitică si repulsivă de Illuminati este departe de-a 
fi limpede, iar sensurile ei sunt de o mare diversitate. 
Semnificația ei polemică se poate totuşi defini: în scrierile 
conspirationiste contemporane, Illuminati desemnează elitele 
„luminate” si totodată nevăzute si dăunătoare prin natura 
lor?. De la un autor sau altul şi chiar la unul şi acelaşi autor, 
dimensiunile ei sunt diferite. Considerând ,teoria” sau, mai 
exact, modelul „conspirației mondiale” ca mit modern, 


1 Joseph de Maistre, Oeuvres complètes, Lyton, Vitte, 1884-1887, vol. VIII, 
pp. 335-336 

2 In galeria de imagini ale dusmanului satanic construită de Jan Udo Holey 
(„Jan van Helsing”) nu întâlnim decât figuri de Illuminati, termen folosit de 
obicei de Holey încă de la prima sa carte: Geheimgeselischaften und ihre 
Macht im 20. Jahrhundert (Helsing, 1993), devenită în 1997, pentru 
utilizatorii ei de limbă  francezé, Livre jaune n°5. V. 
Gugenberger/Petri/Schweidlenka, 1998, în special pp. 171-183. 


„complotul Illuminati” apare ca fiind principala componentă a 
mitului sau, în limbaj structuralist, ca mitemul central al 
conspirației care, ca element al povestirii mitice, este el însuşi 
susceptibil de a-şi schimba mereu definițiile. Faţă de grila de 
interpretare care este invariabilă, materialul simbolic integrat 
în marea povestire despre conspirație, având provenienţă 
diferită, poate fi împrumutat din alte mituri, din legende 
crescute pe trupul unor îndepărtate evenimente ale istoriei 
sau al unor evenimente de dată recentă, alterate însă prin 
chiar demersul interpretării. Fragmentele desprinse din 
povestiri deja existente sau temele provenind din rumorile 
aflate în circulaţie sunt prelucrate, adaptate, reinterpretate, 
astfel încât să formeze un ansamblu cu restul fragmentelor. 
În acest fel, „mitul iluminist” capătă o istorie, fără a avea un 
început bine definit în timp sau un final previzibil. Povestirile 
mitice despre Illuminati pot fi deci abordate ca produse ale 
unui „bricolaj intelectual” care, în opinia lui Levi-Strauss, dă 
naştere „unor ansambluri structurate, nu în directă legătură 
cu alte ansambluri structurate, ci folosind reziduuri şi resturi 
de evenimente LL mărturii fosile despre trecutul unui 
individ sau al unei societăți”. 

Sub aspectul formării sale, la sfârşitul secolului al XIX-lea, şi 
al funcţiilor pe care le-a putut imediat îndeplini, oferind un 
cadru general de interpretare a criticilor contrarevolutionare 
ale Revoluţiei Franceze, „mitul iluminist” se prezintă, mai 
întâi, ca un mit politic modern. Acest mit politic, reluat la 
nesfârşit (de la  antiiacobinism la  antimondialismul 
complotist?), a dat naştere unor dubluri ale sale: s-a conturat 
ca un mit teologico-religios, oferind Bisericii prilejul de a 
construi un model repulsiv al francmasoneriei:, şi a devenit 


1 Lévi-Strauss, 1962, p. 32 

2 llustrat de bestsellerul lui Garry Allen (1971-1971), de pamfletele lui 
Henry Coston (v. infra, Bibliografie, I) sau de Livre jaune n°5 (1997-2001). 
3 Să amintim principalele bule pontificale împotriva masoneriei: În 
Eminenţi (Clement al XII-lea, 1737), Providas Romanomm (Benedict al XIV- 
lea, 1751), Ecclesiam (Pius al VIl-lea, 1821), Quo Graviora (Leon al XII-lea, 
1825), Traditi (Pius al Vill-lea, 1829), Quipluribus (Pius al IX-lea, 1846), 
Multiplices inter (Pius al IX-lea, 1865), Apostolicae Sedis (Pius al IX-lea, 
1869), Humanum Genus (Leon al XIll-lea, 1884), Praeclara (Leon al XIII- 
lea, 1894), Annum ingressi (Leon al XIII-lea, 1902). V. Lemaire, 1985 şi 
1998; Ferrer-Benimeli, 1989a; Laurant/Poula, 1994; Rousse-Lacordaire, 


un mit literar, cum o dovedeşte personajul Joseph Balsamo al 
lui Alexandre Dumas, transpus el însuşi în alte universuri 
culturale în secolul al XX-lea — de la cinema şi seriale de 
televiziune, la benzi desenate şi jocuri video, unde sunt 
prezentaţi conspiratori, forţe oculte şi societăţi secrete 
implicate în lupta pentru dominaţia asupra lumii sau pentru 
descoperirea unui mare „tezaur”. 

Care să fie originea Illuminati din discursul mitic? De 
membrii unui ordin paramasonic, atestat din punct de vedere 
istoric între 1776 şi 1785;, în Bavaria, se leagă o încercare de- 
a ancora în fapte reale mitul „antiiluminist” fabricat între 
1789 şi 1796: şi masiv răspândit începând din 1797-1798 atât 
de către abatele Barruel, cât şi de John Robison, şi apoi de 
către epigonii acestora”. Între realitatea istorică şi prelucrările 
de factură mitologică ce pornesc de la ea, dar mai ales de la 
zvonurile aflate în circulaţie, deseori graniţele aproape că nu 
se mai cunosc. 

Dar echivocul n-a încetat să fie alimentat de una dintre 


1996. 

1 În Joseph Balsamo (1849), Alexandre Dumas prezintă personajul cu 
acest nume (cunoscut în istorie sub numele de Cagliostro) ca fiind 
înzestrat cu puteri mentale extraordinare ce-i permiteau, mai cu seamă, 
să facă previziuni despre evenimente viitoare sau care urmau să aibă loc 
în ţinuturi îndepărtate. Marele lui proiect era să asigure reuşita unui 
complot: să provoace o revoluţie, folosindu-se de societăţile secrete la 
cârma cărora se afla, şi să grăbească într-un fel căderea regalității prin 
generalizarea corupţiei. Înfăţişându-se, într-o adunare a lluminaţilor, ca 
Marele Copt, Joseph Balsamo se prezintă ca urmaş al profeților şi 
conducătorul unei secte cu trei milioane de membri care juraseră 
„ascultare şi supunere”, fiind gata să conspire la un ordin al şefului lor. 
Revoluţia Franceză avea să fie rezultatul acestui mare complot 
„iluminist”. V. Dumas, 1990. Despre „biografia imposibilă” a lui Cagliostro, 
v. lămuriri de Robert Amadou, in Ligou, 2004, pp. 184-193. ` 

2 Pentru mai multe detalii, v. supra, Introducere, şi infra. In afara lui Le 
Forestier, 2001, v. următoarele articole: „Illuminati” de Hermann Gruber 
(trad. americ. Thomas J. Bress) în The Catholic Encyclopedia, 
www.newadvent/cathen/0766lb.html; ,lluminatii din Bavaria” in Ligou, 
2004, pp. 619-623; ,llluminaten” (de Michel-André lafelice) in Saunier 
(coord.), 2000, pp. 417-419. 

3 Pentru o privire de ansamblu sugestivă, v. Lemaire, 1985, pp. 69-75. 

4 În genul scrierilor lui Barruel, autori ca: Le Couteulx de Canteleu, 1863; 
Jannet, 1877; Deschamps, 1882 (1880); De Lannoy, 1911; Pouget de 
Saint-André, 1923. 


denumirile curente ale lluminaţilor din Bavaria: Iluminati 
germaniae: — de unde, prescurtat, Illuminati. Abatele Barruel 
vorbeşte întotdeauna despre Spartacus Weishaupt 
(„Spartacus modern”) ca fiind „fondatorul Iluminismului”? şi 
şef al „sectei iluminate”?. El denunţă „conspirația sofistilor 
necredintei şi anarhiei” (sau  „rebeliunii”), aceea a 
„lluminaţilor Ateismului”: „//uminați este numele pe care şi l-a 
ales această sectă, cea mai extinsă, potrivit proiectelor sale, 
şi care uzează de mijloacele cele mai scelerate cu putinţă”. 
In limba franceză, denumirea a intrat ireversibil în rezonanţă 
cu sensul figurat al adjectivului (şi substantivului) „iluminat”, 
atestat de la începutul secolului al XVII-lea: „cel care are o 
viziune”; devine curând termenul religios folosit pentru a 
desemna un mistic, găsindu-şi apoi şi un sens peiorativ: 
„Spirit lunatic care ia în serios tot ce i se năzare”, spune Petit 
Robert. Sau, cum se spune, familiar, astăzi, un exaltat/un 
inspirat. 

La sfârşitul secolului al XIX-lea, termeni ca „teorii 
iluministe”, ,lluminism” şi „iluminişti” erau curent folosiţi în 
literatura antiiudeo-masonică* din Franţa. Celebra autoare de 
propagandă anticomunistă şi antisemită Nesta Webster 
consacră ordinului întemeiat de Weishaupt un lung capitol din 
cartea intitulată Secret Societies et Subversive Movements, 
apărută la Londra în 1924, reeditată, ulterior, de mai multe 
ori: The Bavarian Illuminati. Să ne mai mirăm de faptul că a 
opta ediţie (1964) a lucrării ce-şi propune denuntarea erudită 
a societăţilor secrete şi a formelor internationaliste de 


1 V. de ex. Mariel, 1971a, p. 260. 

2 Barruel/Perrenet, s.d., p. 224; Barruel, 1973, vol. II, p. 21. Acest rezumat 
al Mémoires pour servir a l'histoire du jacobinisme scris de Barruel, 
datorat lui E. Perrenet, poate fi datat, plecând de la diverse indicii 
conţinute în text, la sfârşitul anilor 1900 sau la începutul anilor 1910. În 
Avertismentul pe care-l semnează, E. Perrenet îl citează pe Paul Copin- 
Albancelli, ale cărui două lucrări antiiudeo-masonice datează din 1909 şi 
din 1910. 

3 Barruel/Perrenet, p. 229. V, Barruel, 1973, vol. II, p. 11: „Numele de 
Iluminat pe care şi l-a ales această Sectă, cea mai dezastruoasă în 
principiile sale, cu proiectele cele mai ambiţioase, cea mai mintoasă şi 
mai scelerată, după mijloacele de care se foloseşte. (...)” 

4 Barruel/Perrenet, p. 223. V. Barruel, 1973, vol. |, p. 47; vol. Il, p. 30 sg. 

5 V. de ex. Perrenet, in Barruel/Perrenet, pp. 395-396. 

6 Webster, 1964, pp. 196-232 (cap. 9) 


activitate subversivă reproduce la începutul său un portret al 
lui Weishaupt? Şeful „sectei iluminate” figurează astfel în 
poziţia de fondator al unei tradiţii: a formelor moderne de 
subversiune.! Pentru a înţelege de ce este atât de durabilă 
celebritatea acestui personaj istoric, în definitiv mărunt, 
trebuie să amintim pe scurt mistificarea comisă de Leo Taxil 
în aşa fel încât a lăsat urme durabile (să spunem, un 
testament format din idei false şi din ficțiuni polemice despre 
francmasonerie): prin pamflete  antimasonice publicate 
începând cu 1885 şi devenite un succes de librărie, Taxil a 
adus lluminaţii din Bavaria precum şi numele lui Weishaupt la 
cunoştinţa unui public larg, francez, desigur, dar şi european 
şi american’. Oricum ar sta lucrurile, lluminaţii din Bavaria au 
fost percepuți, atât de contemporanii lor, cât şi de polemistii 
creştini care i-au stigmatizat în secolele al XIX-lea şi al XX-lea, 
ca fiind conspiratori periculoşi, membri ai unei organizaţii 
secrete de tip masonic care ar fi jucat un rol hotărâtor în 
pregătirea Revoluţiei Franceze. Crearea unei astfel de imagini 
despre lluminaţi, centrată pe obiectivele politice ale acestora 
(şi acelea deformate), nu are nici o legătură cu atribuirea unei 
dimensiuni esoterice ordinului fondat de Weishaupt. 

Această identificare polemică a lluminaţilor (în germană, 
Illuminaten) presupune o viziune negativă despre Lumini (în 
germană, Aufklärung; în italiană, //luminismo; în engleză, 
Enlightenment), solidară cu o postură contrarevoluţionară, 
antimodernă şi cel mai adesea tradiționalistă (catolică sau 
nu). Modelul negativ este aici francmasonul, adept al „religiei 
Progresului”, deci „perfectibilist” cum voia să fie Adam 
Weishaupt, fondatorul Ordinului lluminaţilor la 1776, un 
revoltat care nu întâmplător îşi alesese pseudonimul de 
Spartacus, cosmopolit (sau internationalist) şi organizator al 
revoluțiilor moderne sau „precursor al comunismului”. 
Această reputaţie i-a fost consolidată pe baza unei părţi din 


1 V. infra, cap.VIl. 

2 V. Taxil, 1886a, pp. 12-16; 1886b, pp. 254-255. Autori precum 
Monseniorul Jouin, Nesta Webster, Lady Queenborough sau William Guy 
Carr au preluat fără discernământ elemente din pamfletele lui Taxil. 

3 Se mai poate insista asupra legăturii, datorate iluminismului (chiar în 
virtutea caracterului său ambiguu), dintre Lumini şi Romantism. V. Didier, 
1987, pp. 199-200 (art. „lluminism”). 


programul efectiv al lui Weishaupt, duşman declarat al 
superstitiei şi al nedreptätii: pe de-o parte, el anunţă vestea 
cea bună, a eliberării speciei umane („Nu e departe clipa în 
care oamenii vor fi liberi şi fericiţi”), şi, pe de altă parte, el 
cheamă la distrugerea „vechilor rânduieli” („Trebuie să 
distrugem totul, orbeste, mânati de o singură idee: cel mai 
mult posibil şi cât mai repede posibil”). Visele justitiarului 
incendiar care era Weishaupt se vor regăsi, mai târziu, la 
anarhişti comunişti ca Bakunin sau Kropotkin. In reeditarea 
din 1880 (apoi în 1882) a celebrei cărţi a preotului Nicolas 
Deschamps despre societăţile secrete, Claudio Jannet se 
referă la lluminaţii din Bavaria cu expresia „Iluminismul 
german” sau  „lluminismul”:. Termenul „lluminism” se 
vădeşte a fi echivoc, fiindcă este, de asemenea, folosit pentru 
a desemna doctrinele „iluminaţilor” Martines de Pasqually 
(1710? 1727?-1774) şi Claude de Saint-Martin (1743-1803), 
numiţi „iluminaţi” într-un cu totul alt sens. Ceea ce nu La 
scăpat excelentului cunoscător al francmasoneriei, cum 
observă, de pildă, Joseph de Maistre, care, în Les Soirées de 
Saint-Petersbourg, pune în discuţie indistinctiile deja larg 
difuzate?. Or, „iluminismul” acestor doi autori? poate fi socotit 
o „teosofie” creştină, anunțând zorii „ocultismului” (sau a 
ceea ce mai târziu va fi numit astfel“), fără nimic comun cu 
„perfectibilismul” revoluţionar şi antireligios al lui Weishaupt. 
Maistre îi reproşează clar lui Barruel confuzia pe care o făcea 
respingând şi „Iluminismul bavarez”, şi martinismul cu 
aceleaşi argumente, în baza simplei constatări că: „termenul 


1 Jannet, în Deschamps, 1882, vol. |, pp. LXXXII, XCI). V. şi Evola, 1987, 
pp. 63-85 (articole intitulate: „Iluminare şi revoluţie”, „Masoneria şi 
pregătirea conceptuală a revoluțiilor”). 

2 Găsim o versiune antisemită în cartea antimasonică a lui Lady 
Queenborough, Occult Theocracy (1933), în care autoarea reia 
interpretarea conspirationisté a Conventului de la Wilhelmsbad din 1782 
(Queenborough, 1975, pp. 183-187). 

3 V. Riffard, 1993, pp. 169-170 (art. „lluminism”): „Potrivit filosofilor 
(secolului al XVIII-lea), „iluminism” înseamnă „Luminile”, Aufklärung, 
gândirea europeană a secolului al XVIII-lea. În acest caz, esoterismul se 
vrea „Anti-Lumini”, cu Martinès de Pasqually, L.C1. de Saint-Martin, Fabre 
d'Olivet”. 

4 Despre martinism şi masoneria martinistă, v. Le Forestier, 1928a şi b; 
2003, pp. 289-325; Amadou, 1946, 2000a, b şi c, 2004a şi b. 


iluminat (...) este mereu luat în sensul rău al cuvântului”:. 

Gânditorul contrarevolutionar explică felul în care à utilizat 
termeni ca „iluminat” şi „iluminism” abia în cea de-a 
unsprezecea convorbire din Soirées de Saint-Petersbourg, cu 
ocazia unui dialog între „senator” şi „conte”. Acesta din urmă 
face elogiul singurilor ,iluminati” pe care i-a cunoscut, 
discipoli de-ai lui Saint-Martin, fiind în acelaşi timp de acord 
cu interlocutorul său că există motive serioase ca discipolii lui 
Weishaupt să fie stigmatizati: 


Senatorul. Aşadar, cu adevărat vă temeti de //uminaţi, 
scumpul meu prieten! 

La rândul meu, nu cred că aş cere prea mult dacă, smerit, 
v-aş ruga să definim aceste nume, să aveţi, în fine, deosebita 
bunătate de a ne spune ce este aceea un //uminat, pentru a 
putea şti astfel despre ce anume este vorba. (...) De obicei 
sunt numiţi //uminati acei bărbaţi vinovaţi care, în zilele 
noastre, au cutezat să se gândească şi chiar să organizeze în 
Germania cea mai criminală asociaţie, cel mai îngrozitor plan 
de distrugere în Europa a creştinismului şi a statelor suverane. 
Acelaşi nume i se dă însă şi discipolului plin de virtute al lui 
Saint-Martin, care nu e doar un propoväduitor al 
creştinismului, ci şi un lucrător neobosit la ridicarea lui pe 
culmile cele mai sublime ale acestei legi divine. Îmi veţi 
mărturisi în acelaşi timp (...) că niciodată nu li s-a mai 
întâmplat oamenilor să cadă într-o confuzie atât de mare. Vă 
mărturisesc că nu pot rămâne nepăsător la auzul oricărui om 
lipsit de judecată, bărbat sau femeie, care, la cel mai mic 
cuvânt ce-i mai presus de mintea lui, se pomeneşte aducând 
acuzaţii iluminismului, cu o uşurinţă şi o necunoastere ce ar 
purta spre disperare şi răbdarea cea mai încercată. (...) 

Contele. (...) După cum văd, aţi dori să avem deosebita 
bunătate de-a vă desluşi ce este acela un iluminat. Nu contest 
că adeseori se abuzează de această denumire şi că nu este 
întotdeauna corect folosită. (...) Insă de vreme ce mă siliţi să 
vă spun ce este acela un i/uminat, recunosc că sunt prea 
puţini aceia care, mai mult decât mine, v-ar putea mulţumi cu 
un răspuns. Mai întâi, eu nu afirm că orice iluminat este 
francmason: spun doar că toţi aceia pe care i-am cunoscut, 
mai ales în Franţa, erau. (...) Doctrina (Creștinismul 
transcendental) este un amestec de platonism, de origenism 


5 Maistre, 1980, vol. II, a X-a convorbire, p. 202 


şi de filosofie ermetică, pe un fundament creştin. (...) Cel mai 
învăţat, mai înţelept şi mai subtil dintre teosofii moderni (a 
fost) Saint-Martin. (...) Discipolii săi, printre care am avut şi eu 
prieteni, mi-au explicat adesea. (...)! 


Prin această luare de poziţie, Maistre se opunea, cu toată 
autoritatea sa intelectuală, confuziilor şi amestecurilor de 
genul celor existente în cartea abatelui Barruel. In tradiţia 
contrarevoluţionară, al căruia întemeietor — dar şi gânditor, 
cel mai profund şi mai subtil — a fost Maistre, se va impune 
însă viziunea conspiraţionistă a lui Barruel. In faţa misticului 
şi a filosofului, va fi avut câştig de cauză agitatorul. 


Illuminati în opinia adepților contemporani ai teoriei 
conspirației 


Analizată din punct de vedere semantic, noţiunea de 
„lluminati” îşi schimbă mereu sfera şi conţinutul. Când îi 
desemnează doar pe evreii francmasoni sau pe iudeo-masoni 
în sens strict, ea are sfera cea mai restrânsă. Sfera maximă o 
are atunci când se referă în acelaşi timp la tipuri diferite de 
extratereştri şi la descendenţii acestora (hibrizi sau nu), la 
membrii anumitor dinastii, la francmasoni (conducătorii din 
umbră ai masoneriei), la evrei sau la sionişti (exponentii tipici 
ai „voinţei de a domina” atribuită poporului evreu: familia 
Rothschild, denuntatä ca o întruchipare a ,feudalitétii 
financiare”? etc.), la anumite societăţi secrete sau pe 


1 Maistre, 1980, vol. II, a XI-a convorbire, pp. 226-227, 245-247, 249, V. 
Dermenghem, 1946, pp. 78-94; Riquet, 1979-1980, şi 1989, pp. 113-120. 
2 V. pamfletul conspirationist al lui Henry Coston, Les Financiers qui 
mènent le monde, în întregime construit în jurul familiei Rothschild, obiect 
al unei povestiri mitologizate şi ţintă a acuzatiei. Capitolul VII al cărţii este 
sugestiv intitulat: „Rothschild, regele Europei” (Coston, 1955, pp. 66-71), 
şi capitolul XVI: „Marii bancheri cosmopoliţi” (pp. 148-137). In afara 
familiei Rothschild, una dintre ţintele recurente ale literaturii despre 
conspirație, începând cu anii 1920, este bancherul lacob Schiff, ca şi 
banca Kuhn, Loeb and C° (cu sau fără Paul Warburg), acuzaţi că ar fi 
finanţat Revoluţia Bolşevică (Laqueur, 1965, pp. 89-90; Cohn, 1967, p. 
131; Taguieff, 2004b, p. 71 sq., pp. 139, 391). Aceşti bancheri evrei sunt 
desemnaţi şi astfel diabolizati ca înţelepţi ai Sionului sau ca agenţi ai 
acestora (cu reputaţia de a fi încă şi mai neväzuti decât bancherii fără 
patrie). 


jumätate secrete inventate sau remodelate (atunci când 
există în realitate) ca figuri mitice şi repulsive (CFR — Council 
of Foreign Relations, Skull & Bones:, „Comitetul celor 300”, 
„Consiliul celor 33”, „grupul Bilderberg?” sau „cei din neamul 
Bilderberg”, Comisia  Trilaterală  etc.), la bancherii 
internaţionali în căutarea puterii mondiale şi la conducătorii 
neväzuti ai mişcărilor revolutionare/internationaliste, chiar la 
liderii grupărilor sataniste (fără a-i uita pe Hitler şi Societatea 
Thule, şi nici Societatea Vril‘!). Livre jaune n°5, publicată în 
1997, apoi în 2001 (prima ediţie germană datând din 1993), 
este aproape în întregime consacrată enumerării, dezvăluirii 
si denuntärii mai multor personaje din gruparea Illuminati?. 


1 Cel mai celebru pamflet al lui Anthony C. Sutton, America's Secret 
Establishment, este integral consacrat Ordinului Skull & Bones (Sutton, 
1986). Această carte i-a inspirat atât pe Pierre de Villemarest, în Franţa 
(Villemarest, 1996), cât şi pe Jan Udo Holey în Germania (Livre jaune n°5). 
Un film despre această dubioasă „societate secretă” a apărut în 2000: 
Societatea secretă, de Rob Cohen. V. supra. V. Michael Cohen, „Skull & 
Bones” in P. Knight (ed.), 2003, pp. 657-658. 

2 V. suplimentul revistei de extremă dreaptă The Spotlight (Washington), 
septembrie, 1991, în întregime consacrat grupului Bilderberg: „The 
Bilderberg Group and the World Shadow Government” (8 p., cu ilustraţii). 
V. Marlon Kuzmick, „Bilderbergers”, în P. Knight (ed.), 2003, pp. 123-124. 
3 Principalii autori conspirationisti americani (sau canadieni), începând cu 
anii cincizeci: Carr, 1958; Smoot, 1962; Allen, 1971-1972 şi 1976; Griffin, 
1976 (2001) şi 1980 ( 2001); Sutton, 1986; Perloff, 1988 (2000); Cooper, 
1991; Mullins, 1993; Monast (1994) etc. V. Knight, 2003 şi 2004. Pentru 
Franţa: Poncins, 1928-1975; Coston, 1937-2000; Ploncard d'Assac, 1938- 
1975; Bordiot, 1974-1979; Lombard, 1974-1977; Villemarest, 1996; 
Moncomble, 1980-1983; Ratier, 1993. Pe această temă, în Germania 
contemporană (Rothkrantz, Borowskyy, Ruggeberg, Conrad, Helsing/Holey 
etc.) v. Petri, 1998; Chatwin, 1998: Gugenberger/Petri/Schweidlenka, 
1998; Meining, 2004. 

4 Vril, fluidul considerat a conţine „puteri latente” ca, de pildă, aceea de a 
vindeca boli sau de a ucide la distanţă, este o invenţie a scriitorului 
Edward G. Bulwer-Lytton, în The Corning Race (1871), ale cărei traduceri 
în franceză le dezvăluie, partial, ambiguitatea: La Race qui nous 
exterminera, La Race qui nous supplantera şi La Race a venir (1973). O 
Societate Vril (sau Societatea Vril) sau Loja luminoasă, societate secretă 
iniţiatică, ar fi fost fondată la Berlin, la sfârşitul anilor 1920, aşa cum 
mărturiseşte inginerul Willy Ley (1947), care, în 1933, fugise din Germania 
(Ravenscroft, 1977, pp. 235-241). V. infra, cap. VII, p. 348 sg. 

5 Din această lucrare publicată fără nume de autor, redactată de un 
vindecător german, Jan Udo Holey, care publică mai ales în Germania, 
Statele Unite şi Australia, sub pseudonimul de Jan van Helsing, v. supra, 


Identificarea clară si distinctă a Illuminati după textele în 
care sunt evocati este deci imposibilă. Se poate presupune că 
valul de referiri este el însuşi un indiciu al caracterului ocult 
atribuit acestor „Stăpâni ai lumii” care, în acelaşi timp, sunt şi 
„duşmanii omenirii”. Caracterul obscur al Illuminati face parte 
din joc: e o caracteristică a lor să fie neremarcati şi nebägati 
de seamă. Şi, pe deasupra, mai sunt şi de nelocalizat. Din 
aceste motive, pe parcursul atâtor pamflete, ei nu au încetat 
să se transforme şi să-şi schimbe mereu înfăţişarea!. Si tot 
din aceste motive, unii autori de scrieri conspirationiste, cum 
ar fi conferentiarul catolic contrarevolutionar Pierre Virion?, se 
mulţumesc să denunte „forţele oculte din lumea modernä”:. A 
obţine o descriere a indivizilor şi a grupurilor aparţinând 
„forţelor oculte” sau ,conspiratiei”*, cum îl numeşte acelaşi 
Virion, este o sarcină fără de sfârşit. Totuşi, întrebarea 
rămâne în picioare: cine sunt ei, de fapt? în Livre jaune n°5, 
cea mai recentă carte-cult despre societăţile secrete şi 
conspiratiile lor, ultimul cuvânt în această chestiune constă în 
a susţine că ea nu-şi poate afla răspuns: 


Illuminati nu aparţin nici unei religii, nu fac parte din nici un 


cap. |. Livre jaune n°5 a fost urmată de alte două volume: Livre jaune n% 
(2001) şi Livre jaune n°7 (2004). Despre Holey şi producţia sa 
conspiraţionistă v. Gugenberger/Petri/Schweidlenka, 1998, în special pp. 
167-226; Pfahl-Traughber, 2002, pp. 87-95; Meining, 2004. 

1 V. infra, Anexe ll, conferinţa lui Myron C. Fagan. 

2 Pierre Virion s-a născut la Paris, pe 27 ianuarie 1899. După studii de 
drept şi istorie a fost profesor la Institutul de studii corporative şi sociale, 
apoi, din 1930, în calitate de catolic traditionalist specializat în studiul 
„mişcărilor oculte”, a colaborat (mai ales sub pseudonimele de J. 
Boicherot si Lefrançois) la Revue internationale des sociétés secrètes, sub 
conducerea Monseniorului Jouin şi a succesorilor acestuia, până la 
dispariţia revistei, în 1939. Această colaborare nu l-a împiedicat să ţină 
conferinţe în diferite medii nationaliste, de pildă, pentru Acţiunea 
franceză. După al Doilea Război Mondial, Virion participă, împreună cu 
generalul Weygang, la fondarea şi conducerea Asociaţiei universale a 
prietenilor loanei d'Arc, al cărei preşedinte va deveni. Colaborează la 
revistele Le Corporatisme, Aspects de la France, Pensée catholique, Ecrits 
de Paris etc. În anii 1960 şi 1970 publică o serie de cărţi şi de broşuri pe 
tematica ,conspiratiei”, a „guvernului mondial” şi a „forţelor oculte”. 
Moare la Paris, pe 27 mai 1988. 

3 Virion, 1966a 

4 Virion, 1969 


partid, din nici o naţiune sau vreun grup de altă natură, ci 
doar se folosesc de acestea ca acoperire. Să ne amintim că 
acest joc a început cu milenii înainte de apariţia persoanelor 
menţionate în această carte şi va continua şi după moartea 
acestora. Persoanele desemnate, în zilele noastre, ca 
sataniste sau reprezentanţii comunităţilor sioniste (precum 
familia Rothschild, Warburg) nu sunt decât pioni pe o tablă de 
şah unde miza este încă şi mai mare!. 


În următorul pasaj de concluzii al Livre jaune n°5, Jan Udo 
Holey citează un alt specialist german în denuntarea 
societăţilor secrete şi a planurilor lor de dominație asupra 
lumii, Dieter Rüggeberg, autorul unui eseu intitulat 
Geheimpolitik (Politica secretă): 


În 1920, Rudolf Steiner sublimase deja că numele celor mai 
de vază membri ai societăţilor secrete oculte nu apăreau 
niciodată pe listele nominale. (...) In organizaţiile ce se ocupau 
cu magia neagră, era elementar ca toate documentele 
importante să fie codificate într-o scriere secretă, pe care 
neinitiatii să n-o poată descifra dacă nu sunt în posesia cheii 
potrivite. În acest sens, dacă nu cumva se gândesc să renunţe 
la ideea de a afla tot adevărul, istoricii materialişti mai au 
mult de învăţat.? 


Într-o carte publicată în 2001 în Statele Unite şi tradusă în 
franceză în anul următor la Quebec, Les Enfants de la 
matrice, poligraful de tip New Age, David Icke, teoretician 
conspirationist care se arată partizan al unei definiţii în sens 
larg a redutabililor Illuminati, îi caracterizează după cum 
urmează: 


1 Livre jaune n°5, 2001, p. 283 

2 Rüggeberg, 1990, p. 61 (citat de Holey, Livre jaune n°5, pp. 283-284). 
Prezentat de către specialiştii germani ai extremei drepte ca un 
„teoretician conspirationist de extremă dreaptă”, chiar ca „o eminentä 
cenuşie” a scenei esotero-complotiste germane, Dieter Ruggeberg este 
eseist şi editor, publicând mai ales lucrări încadrate la rubrica 
„Esoterism”, având printre subsectiunile sale „Ufologia esoterică”. 
Subiectele sale favorite sunt, pe de o parte, Madame Blavatsky, Rudolph 
Steiner, Franz Bardon şi Siegfried A Kummer şi, pe de altă parte, Gary 
Allen, Des Griffin şi Karl Steinhäuser. Despre cazul Ruggeberg, v. 
Gugenberger/Petri/Schweidlenka, 1998, pp. 157, 167 sq., 186, 202-204, 
214; Pfahl-Traughber, 2002, pp. 96-98; Meining, 2004. 


Elita conducătoare nu adună mai mult de treisprezece 
familii la vârful piramidei sociale; îi datorăm acest sistem de 
control ale cărui ramificații ajung şi în societăţile secrete. 
Reţeaua ocultă de societăţi care serveşte elita mondială 
formează un ansamblu pe care noi îl numim Illuminati 
(termenul italian pentru „luminaţi”), căci aceşti oameni sunt 
luminati de cunoaşterea ce le este refuzată celor multi. 
Illuminati sunt un organism care, asemenea cancerului, 
parazitează toate organizaţiile mai importante, adică toate 
principalele societăți oculte, orientează către acestea 
persoane recrutate si selectate pe sprânceană pentru a ocupa 
posturi-cheie cam pretutindeni pe eşichierul internațional. Ei 
infestează toate partidele, toate bisericile, toate ţările.! 


Având, toate deopotrivă, un caracter internaţional sau 
mondial, aceste întruchipări ale complotului apar învestite cu 
o putere extraordinară ce inspiră frică şi pe care teoreticienii 
conspiraţionişti o exploatează, străduindu-se să-şi adapteze 
reprezentările polemice la o actualitate necontenit 
schimbătoare. De ce ar exista un complot la scară planetară, 
dacă nu pentru instalarea unui guvern mondial? Aceasta este 
teza orchestrată de multitudinea pamfletelor publicate în 
Europa şi în America de Nord (Statele Unite si Canada) încă 
din anii 1960, fenomen editorial aflat, din 1990, în 
expansiune, datorită internetului. In 1966, unul dintre 
principalii reprezentanţi ai propagandei ,antimondialiste” 
franceze, catolicul traditionalist Pierre Virion, publică în 
acelaşi timp textul unei conferinţe rostite la Roma pe 25 
octombrie 1965, Les Forces occultes dans le monde moderne, 
şi un scurt eseu intitulat Bientôt un Gouvernement mondial? 
Une super et Contre-Eglise? în Statele Unite, campaniile de 
opinie orchestrate de John Birch Society (creată pe 9 
decembrie 1958), organizaţie anticomunistă şi antisemită, au 
la bază ideea unui complot de proporţii în care intră şi 
Illuminati, şi Revoluţia Franceză, marxismul şi mişcarea 
comunistă internaţională, CRF (Council of Foreign Relations), 
şi Naţiunile Unite, considerându-se că scopul conspiratorilor 


1 Icke, 2002, p. 29 
2 Virion, 1966a şi 1966b 


ar fi fost aducerea Americii în dependenţă faţă de dictatura 
socialistă mondială, sub controlul Kremlinului:. In anii 1970 şi 
1980 sunt denuntati mai ales „manipulatorii mondiali” (global 
manipulators), printre care cel mai des menţionaţi sunt CFR, 
Comisia trilaterală sau grupul Bilderberg?. De la începutul 
anilor 1990, „guvernul mondial” va tinde să se confunde cu 
„Noua Ordine mondială”, expresie lansată pe piaţa mediatică 
din toată lumea de către George Bush tatăl, în contextul 
oferit de primul război din Irak (1990-1991). De unde, un nou 
val de pamflete antimondialiste de extremă dreaptă, 
bineînţeles, dar, câţiva ani mai târziu, şi de extremă stângă 
(varianta „antimondializare”, apoi mişcarea 
„altermondialistă” care se constituie către anii 1999-2000). 
lată cum este prezentat spre vânzare, pe un website, unul 
dintre aceste pamflete „antimondialiste” de extremă dreaptă, 
Descent into Slavery? (1980), aparţinând editorului si 
eseistului american Des Griffin şi axat pe denuntarea Noii 
Ordini mondiale (New World Order): 


Într-o carte considerată  „devastatoare”, ,magnificä”, 
„minunat documentată” de către cititori de pe trei continente, 
Des Griffin se îndreaptă exact asupra bancherilor 
internaţionali şi arată, cu lux de amănunte şi pe baza unei 
documentări aprofundate, istoria participării acestora la 
complotul Illuminati cu scopul de a crea un guvern mondial 
unic, de tip totalitar’. 


1 Despre John Birch Society (JBS), v. Broyles, 1964; „John Birch Society”, 
articol on-line pe site-ul Wikipedia: 
http://en.wikipedia. org/wik/John_ Birch Society. 

2 Comisia Trilaterală şi CFR erau deja denuntate cu violenţă de către Dan 
Smoot în The Invisible Government, pamflet conspirationist apărut în 1962 
şi răspândit de John Birch Society. Lista „conspiratorilor” crescuse cu 
rapiditate. Tonul era dat de bestsellerul lui Gary Allen, apărut în 1972, ce 
exprima viziunea JBS. O mulţime de pamflete, difuzate sau nu de JBS, 
reiau temele acuzațiilor formulate de Gary Allen. În 1980, de pildă, Robert 
Eringer publică The Global Manipulators. Despre interpretările 
conspirationiste legate de Noua Ordine mondială apărute în Statele Unite, 
v. Spark, 2003; West/Sanders, 2003. 

3 V., de pildă, http://66.102.9.104, 31 ianuarie 2005 (Descent into 
Slaveryf). Capitolul 5 din Descent into Slavery?, consacrat dinastiei 
Rothschild se poate citi on-line: „The Rothschild Dynasty”, 
http://www.hiddenmisteries.org/conspiracy/rothschilddynasty.html. Într-un 


Metoda dramatizärii, folosită de teoreticienii conspirației 
„iluministe” mondiale, este aceeaşi pe care o întâlnim în 
povestirile stiintifico-fantastice sau în 

eseurile parastiintifice despre invazia extratereştrilor şi 
ciudatele „lumi necunoscute” din care provin aceştia: toţi 
sunt duşmani ai speciei omeneşti în totalitate, creaturi 
amenințătoare care pun omenirea în pericol („vampirii 
spaţiului” despre care vorbeşte Colin Wilson:, „reptilienii” şi 
descendenţii lor, pentru David Icke? etc.). 

Un antimondialism esoteric este prezent în numeroase 
scrieri în care mitologia societăţilor secrete se îmbină cu 
aceea a complotului şi în care se regăsesc toate acele teme 
sintetizate şi în scurta prezentare a cărţii semiautobiografice 
a magului Franz Bardon (1909-1958), Frabato, le Magicien, 
„roman esoteric”: consacrat mai ales „Lojilor de magie 
neagră” şi răului comis de acestea: 


Autorul ne previne în legătură cu Ordinele Umbrei ce 
reunesc elitele finanţelor şi ale industriei mondiale în scopul 
creării unei ordini a lumii întemeiate pe dependenţă şi 
aservire: cetăţeanul, ca de altfel şi statele, dispare în favoarea 
clientului abandonat într-o imensă piaţă spre care planeta 
avansează din ce în ce. mai clar. Franz Bardon arată cum 
aceste Loji negre îi atacă pe adevărații Adepti, cum ele, încă 
din negura timpurilor, au plănuit distrugerea omenirii şi cum i- 
au pricinuit suferinţă. (...)* 


Dieter  Ruggeberg, autor al Geheimpolitik (1990), 


alt pamflet, Fourth Reich of the Rich (1976; ed. nouă, 2001), Des Griffin 
consacră două capitole din douăsprezece pentru Illuminati (cap. 5: 
„illuminati — Part |, 1776-1876”, pp. 40-71, şi cap. 6: „Illuminati — Part 
II”, pp. 72-119). 

1 Wilson, 1981 

2 V. mai ales Les enfants de la matrice (Icke, 2002 si 2005). 

3 Astfel şi-a caracterizat Bardon acet text rămas neterminat la moartea 
sa. 

4 Bardon, 1987, coperta a 4-a (de atribuit traducătorului şi editorului 
Alexandre Moryason) 

5 Această lucrare cu subtitlu semnificativ: Der Fahrplan zur 
Weltherrschaft, face obiectul unei a treia ediţii în 1993, fiind urmată în 
1994 de un al doilea volum: Geheimpolitik. Bd, 2. LogenPolitik. 


admirator şi editor al lui Franz Bardon de la începutul anilor 
1970, afirmă, în epilogul lucrării sale, că Adolf Hitler era 
membru al uneia dintre cele 99 de „Loji negre” existente în 
lume şi că a încercat să obţină de la Bardon adresa celorlalte 
98 de Loji, ceea ce i-ar fi permis să devină stăpânul lumii. 
Într-un forum realizat în 2005, on-line pe site-ul France- 
Spiritualites?, adeptul german al teoriei conspirației lansează 
contemporanilor săi acest avertisment: 


Când priviţi la starea politică actuală din lume şi ştiţi că 
majoritatea problemelor se datorează Ordinelor şi Lojilor ce 
practică magia, faptele sunt foarte limpezi. Cum văd eu, ar fi 
acum un bun prilej (...) să fie publicate secretele de magie ale 
lui Franz Bardon. Omenirea trebuie să înţeleagă că a venit 
timpul să înceapă o lucrare de magie, în caz contrar, ea 
urmând a se nărui în sclavie şi haos. 


Referitor la implicaţiile politice sau psihopolitice ale acestei 
culturi a conspirației îmbrăcate în veşmântul esoterismului, se 
poate formula ipoteza că extremismul este o consecinţă a 
conspirationismului. Căci o concluzie logică a analizării istoriei 
universale în termeni de conspirație ar fi aceea că trebuie să 
se pună capăt dictaturii din umbră care conduce lumea, prin 
distrugerea sistemului de control şi de manipulare care, în 
lumea modernă, a luat numele de „democraţie”. Să se 
termine cu puterea societăţilor secrete şi mai ales cu puterea 
societăţii secrete satanizate, Illuminati?, despre care se crede 
că, timp de „mai multe milenii”, le-ar fi condus pe toate 
celelalte, să se treacă la o opoziţie radicală, cu toate 
mijloacele, împotriva elitelor supranationale care stăpânesc 
ilegitim peste toată omenirea. 


1 „Informaţia” ar fi o „dezvăluire” făcută de Franz Bardon secretarei sale 
Oti Votavova şi reluată de Ruggeberg (Bardon, 1987, Epilog). Interogat 
asupra existenţei dovezilor palpabile ale apartenenţei lui Hitler la una 
dintre „Lojile negre”, acesta dă un răspuns tipic atitudinii complotiste: 
„Nu, nu am cunoştinţă de vreo probă materială privind apartenenţa lui 
Hitler la una dintre aceste loji. Deoarece fraţii lucrează sub jurământ de 
moarte, nu mi se pare indicat să caut astfel de dovezi” (Ruggeberg, 
2005). 

2 Ruggeberg, 2005 

3 Icke, 2002, pp. 25-26, 29 sg. 


Acest antielitism fantastic îşi are ideologii săi titrati, 
scriitorii săi specializaţi, predicatorii săi celebri. Este vorba 
despre un nou val de populism adus de ideologia „anti-Gros”:, 
răspândind zvonuri şi imagini false despre puterea parazitară 
şi distrugătoare a elitelor nelegitime, aparţinând unei reţele 
de societăţi secrete despre care se crede că ar forma un 
guvern mondial nevăzut. O mare parte a discursului 
antioligarhic şi antiplutocratic din ultimii treizeci de ani este 
fabricat din astfel de ingrediente; un discurs „anti-”, care, 
după ce, vreme îndelungată, a fost asociat extremei drepte 
(extremelor drepte), de la începutul anilor 1990, se 
întâlneşte, la fel de bine, şi în extrema stângă, mai cu seamă 
în cadrul manifestărilor contra mondializării, de partea „noii 
radicalizări”: noii „stăpâni ai lumii” sunt acuzaţi de 
manipularea opiniei (deci chiar de distrugerea bazelor 
democraţiei reprezentative) şi, totodată, de organizarea şi 
legitimarea exploatării capitaliste în lume, de provocarea de 
războaie (a celor două războaie din Irak, mai ales), din motive 
ascunse, neavând nici un fel de legătură cu motivele invocate 
în mod public. Difuzate în toată lumea, cu aportul aşa- 
numitilor „altermondialişti”, din 2000, temele de acuzaţie ale 
antimondialismului s-au banalizat. Între extremiştii rivali şi 
opuşi a început o leapşă de proporţii care continuă şi la 
mijlocul anilor 2000. La începutul cărţii sale intitulate Le 
Gouvernement invisible, publicistul francez de extremă 
dreaptă Jacques Bordiot, colaborator al lui Henry Coston, 
atrage atenţia cititorului: 


Eu nu am pretenţia că pot divulga în câteva pagini 
manevrele ascunse şi concertate ale unei oligarhii 
internaţionale ce tinde să instaureze, sub autoritatea sa, un 
Guvern Mondial. Singurul meu scop este acela de a dovedi 
existenţa acestei conjuraţii, de a dezvălui scopurile şi 
mijloacele de care se foloseşte aceasta, în beneficiul unui 
public în mod deliberat menţinut în ignoranță de către 
Guverne Înfeudate şi de Mass-media, aflată la ordinele 
uneltitorilor. Fie ca acest mic manual de iniţiere să deschidă 
ochii contemporanilor mei şi să le fie un îndemn pentru a afla 


1 V. Birnbaum, 1995; Taguieff, 2002b şi 2004d. 


şi mai mult despre dedesubturile unei politici duse pe 
socoteala lor.! 


Să începem prin a fixa înţelesul termenilor ,conspiratie” 
(şi/sau „complot”) şi ,conspirationism” („teoria conspirației” 
sau „complotism”). O conspirație este un plan pus la cale în 
secret împotriva vieţii şi siguranţei unui individ sau ale unui 
grup de indivizi ori împotriva unei instituţii. O conspirație 
presupune existenţa unui pact secret sau a unei înţelegeri 
secrete între mai multe persoane, deseori numită complot şi 
orientată împotriva cuiva sau a ceva. Nu poate fi vorba 
despre conspirație în lipsa intenţiei de a face rău sau a 
manevrelor ascunse, având acelaşi scop. Unele conspirații 
vizează obiective precum puterea sau dobândirea de bogății. 
„Complotismul” sau „conspiraţionismul” („teoria 
conspirației”, conspiracy theory) este o viziune despre lume 
dominată de credința că toate evenimentele sunt 
premeditate, planificate ca atare şi rezultat al unor intenţii 
care, din pricină că sunt rele, sunt ţinute ascunse.? Adepții 
„teoriei conspirației” cred că mersul istoriei sau modul în care 
funcţionează societatea se explică prin înfăptuirea unui plan 
întocmit în secret de un grup mic de oameni puternici şi fără 
scrupule (o superelită internaţională), în scopul de a cuceri 
una sau mai multe ţări, de a domina sau de a exploata un 
anumit popor, de a-i aservi sau chiar de a extermina 
reprezentanţii unei civilizaţii. Nu sunt cu putinţă comploturi 
fără manipulări în secret, care, venind din partea unor indivizi 
legaţi între ei sau a unor organizaţii, generează evenimente 
sau lanţuri de evenimente. 


„Marele complot” sau „marea conspirație” este percepută 
ca forţă motrice a istoriei, ca principală cauză de producere a 
evenimentelor. Aceasta este reprezentarea centrală a ceea 
ce Richard Hofstadter a caracterizat ca fiind „stilul paranoic” 
sau „paranoid” (paranoid style) în câmpul manifestărilor 
politice.® Credinţa în acţiunea nevăzută a unor forte ascunse 


1 Bordiot, 1987, p. 13 („Către cititor”, 25 aprilie 1983) 

2 V. supra, Introducere, Pentru o scurtă expunere a variantelor „teoriei 
conspirației”, v. Ramsay, 2000. 

3 Hofstadter, 1996, p. 29 


(„obscure” sau „tenebroase”), a unor puteri oculte si a unor 
influenţe secrete conferă mintilor conspirationiste iluzia 
pătrunderii în „culisele” istoriei oficiale la vedere, pentru a-i 
cunoaşte pe adevărații ei agenţi. A crede în marea conspirație 
este totuna cu a crede că suntem în posesia mijloacelor de „a 
explica până şi cel mai mărunt eveniment, deducând totul 
dintr-o premisă unică” (Hannah Arendt). Reprezentarea 
despre complot, când este vorba despre unul la scară 
mondială, are funcţia de cheie a istoriei. Karl Popper a 
construit un model al „teoriei sociologice a conspirației” pe 
care îl socoteşte, pe bună dreptate, foarte răspândit în lumea 
modernă: ,[teoria sociologică a complotului] se întemeiază pe 
ideea că toate fenomenele sociale — şi, mai ales, cele 
considerate, în general, negative, precum războiul, şomajul, 
sărăcia, penuria — sunt efectul nemijlocit al unui plan urzit de 
anumiţi indivizi sau de unele grupări de oameni”... Viziunea 
conspiraţionistă populează lumea cu duşmani absoluti şi 
absolut redutabili pentru că sunt puternici şi acţionează în 
ascuns. Duşmanii imaginari, pentru care scopurile scuză toate 
mijloacele, sunt diabolizaţi: de la iudeo-masonii, iudeo- 
capitaliştii şi iudeo-bolşevicii de ieri, la americano-sioniştii de 
astăzi. Postulând manipularea istoriei, teoria conspirației 
favorizează diabolizarea. Deseori, mondializarea este "mn 
prezent denunţată de către cei care pretind că vorbesc „în 
numele popoarelor”?, din unghiul conspirației universale: 
„adevărații stăpâni ai lumii”, fie ei acei oameni puternici 
acţionând din umbră şi despre care se crede că manipulează 
şi controlează viaţa semenilor sub toate aspectele ei, se află 
în spatele politicii pentru o nouă ordine mondială favorabilă 
intereselor lor. 

Denunţarea populistă a elitelor cosmopolite îşi află în 
viziunea despre conspirație un redutabil vehicul retoric care 
face şi mai complicată reprezentarea paranoică a acestuia: 
căci elitele existente, contestate ca nelegitime, apar ele 
însele ca marionete ale unor forte obscure. Credintele 


1 Popper, 1985, p. 497 

2 În afară de antimondialiştii de extremă dreaptă, trebuie menţionaţi şi 
aceia de extremă stângă, dintre care unii îşi zic „altermondialişti”, plus 
reprezentanţii naţionalismului populist. V. Taguieff, 2002b şi 2004c. 


conspirationiste se struc; turează în jurul a trei principii!: 

1* Nimic nu se petrece din întâmplare. Nimic nu este 
accidental sau lipsit de noimă?, ceea ce implică o negare a 
hazardului, a contingentului, a coincidentelor întâmplătoare. 
Tot ceea ce se întâmplă este rezultatul unor intenţii şi al unor 
voințe ascunse. Orice eveniment a fost, ca să spunem aşa, 
premeditat, programat. „Nimic nu e întâmplător” afirmă 
autorul anonim al prefetei la pamfletul lui William Guy Carr, 
Conspirația mondială. (...) Într-un articol apărut în 1969, 
Jacques Ploncard d'Assac afirmă: „Nimic nu se întâmplă fără 
să fi fost pregătit, ori la lumina zilei, ori din umbră”*. Tot ce a 
însemnat răsturnare politică sau economică a fost planificat. 


1 V. Barkun, 2003, pp. 3-4. 

2 Pipes, 1997, pp. 44-45 

3 Carr, 1998, p. 3 (text de prezentare fără semnătură, purtând doar 
menţiunea „Autorul” ce poate fi atribuit fie editorului, Jacques Delacroix, 
el însuşi autor conspirationist, fie traducătorului, prezentat ca „prieten al 
lui Hristos”). 

4 Ploncard d'Assac, 1988, p. 220. Jacques Ploncard, zis Ploncard d'Assac, 
s-a născut în 1910 la Chalon-sur-Saône. Lecturile din Drumont, mai ales La 
France juive şi La Fin d'un monde, l-au determinat să treacă la 
naționalismul de tip traditionalist, la anticomunism şi antisemitism. La 16 
ani aderă la Action française, pune bazele ziarului La Lutte în 1927 şi 
participă împreună cu Henri (zis, mai târziu, Henry) Coston la relansarea 
publicaţiei La Libre Parole. Participă la „turnee de formare” organizate de 
Revue internationale des sociétés secrètes, la care colaborează. În 1936 
aderă la PPF-ul lui Jacques Doriot. El semnează încă „Jacques Ploncard” o 
broşură intitulată Pourquoi je suis antijuif (text datat cu 16 februarie 1938, 
singurul material al nr. 2 al publicaţiei La Lutte nationaliste, revistă al 
cărei director este). In 1940, el se alătură cu entuziasm politicii 
mareşalului P&tain, colaborează activ la propaganda antimasonică (sub 
îndrumarea lui Bernard Fay), înainte de a se refugia în străinătate în 1944, 
ceea ce i-a permis să scape de toate cele trei condamnări la moarte 
pronunţate împotriva lui la Eliberare. A sfârşit prin a se refugia în 
Portugalia, unde a devenit unul dintre consilierii dictatorului Salazar 
asigurând (cu începere din 1958) şi editorialul pentru La Voix de 
l'Occident, emisiune de radio difuzată, din Lisabona, în mai multe limbi în 
care îi susţine pe partizanii Algeriei franceze şi denunţă politica gaullistă. 
Amnistiat în 1968, revine în Franţa, unde va fi un colaborator constant al 
diverselor periodice catolice contrarevolutionare, printre care: Lectures 
françaises şi Lecture et Tradition, contribuind şi la apariţia unei publicaţii 
lunare cu denumirea de Lettre politique. Acest apropiat al lui Henry 
Coston şi al lui Leon de Poncins a murit pe 20 februarie 2005. Despre 
Ploncard şi Coston, v. notita lui Michaël Lenoire în Taguieff, 1999, pp. 370- 
384. 


La începutul bestsellerului său din 1971, Gary Allen enunţă: 
„Cele mai multe dintre evenimentele majore ce au loc în lume 
sunt efecte ale înfăptuirii unui plan preexistent”. Ele au fost 
deci intenţionate şi gândite de către un individ sau de o 
grupare de indivizi. Astfel că, dacă cineva are un avantaj de 
pe urma unui eveniment, el poate fi acuzat că este * autorul 
acestuia, coautor sau măcar un intermediar. O variantă a 
regulii după care minţile înguste pot descoperi cu certitudinea 
cea mai deplină pe cel vinovat: „Cine are de câştigat de pe 
urma faptei?” Exemplu: Revoluţia Franceză i-a emancipat pe 
evrei, deci evreii sunt aceia care au făcut numita Revolutie.? 
Această caracteristică nu i-a scăpat lui Karl Popper, care 
observa: „Potrivit teoriei conspirației, tot ce se întâmplă se 
datorează celor care au un avantaj din asta”. 

2° Nimic nu este aşa cum pare a fi. Aparenţele sunt deci 
mereu înşelătoare“. Fotul este ascuns sub mască, deci trebuie 
demascat. Conspiratorii ştiu să-şi deghizeze şi să-şi tăinuiască 
manevrele. Duşmanii reali sau cei adevăraţi nu sunt neapărat 
cei aflaţi la vedere, ci sunt, cel mai adesea, duşmani ascunsi. 
Cât despre prieteni, mai bine să nu te încrezi în ei! Duşmanii 
cei mai periculoşi ştiu să se prefacă a fi prieteni apropiaţi. 

3° Toate se leagă, dar într-un fel ocult. Din acest motiv, 
cine crede în conspirație trebuie să se angajeze într-o căutare 
nesfârşită de indicii şi de interconexiuni ascunse. Cu cât 
complotul este mai extins, cu atât este mai aproape de 
„Conspirația mondială”, iar depistarea simptomelor acestuia 
devine cu atât mai importantă. Un adept al teoriei 
conspirației trebuie să se arate sensibil la cel mai mic semn, 
să fie în stare să interpreteze şi indiciile cele mai slabe, 
urmele cel mai greu de identificat, semnalele cele mai 
indirecte. Munca lui urmează „paradigma indiciului” şi 
seamănă până la confuzie (de care trebuie totuşi să ne 
ferim!) cu munca detectivului şi a psihologului. In lipsa unor 
criterii clare sau, şi mai rău, fiind de nedefinit, „maniacul 
conspirației” se  dedă unor interminabile demersuri 
decodificatoare. Orice interpretare duce la alta nouă sau este 


1 Allen, 1971, p. 8 

2 V. Pipes, 1997, p. 43. 

3 Popper, 1979, vol. 2, p. 68 
4 Pipes, 1997, p. 45. 


ea însăşi reinterpretată la nesfârşit. Exemplu: în spatele 
Revoluţiei Bolşevice, conspiraţionistul descoperă ateismul şi 
materialismul mişcării comuniste, puterea financiară a 
„bancherilor internaţionali”, politica secretă a lui Wilhelm al Il- 
lea, dorinţa de revanşă a evreilor hotărâți să distrugă Rusia 
imperială, bastion al civilizaţiei creştine etc. 

O trăsătură importantă a gândirii conspirationiste şi care 
tocmai pune în evidenţă caracterul ei paranoid este tendinţa 
de a da un chip duşmanului din interior, cel presupus a fi fost 
„infiltrat”, pentru a folosi o metaforă frecvent utilizată de 
către teoreticienii conspirației. Câtă vreme nu este reperat şi 
identificat, elementul străin, presupus  „infiltrat”, este 
potenţial periculos. Faptul de a trece nevăzut este unul dintre 
secretele puterii sale — o putere de a contamina, de a 
infecta, care duce la descompunerea corpului atins şi chiar la 
dispariţia acestuia. Motivul acesta al „infiltrării”, paranoic, de 
altfel, a fost fabricat în contextul antimasonismului catolic: 
teama de „infiltrările masonice” chiar în preajma Sfântului 
Scaun. Tema infiltrării în Biserica Catolică a francmasonilor 
sau a llluminati este des întâlnită în textele produse de 
mediile catolice integriste în secolul al XIX-lea (cu prelungire 
până la începutul secolului al XX-lea). In astfel de texte, 
discursul „paranoic” pe tema „duşmanului din interior” este 
deja un loc comun: în ele se vorbeşte despre „infiltrări 
masonice în sânul Bisericii”:, despre „infiltrările dusmanului în 
Biserică?” sau „pătrunderea duşmanului în sânul Bisericii”, 
unde Revue internationale des sociétés secrètes vedea 
„cauzele Apostaziei actuale”. In pamfletul redactat în 1958, 
La conspiration mondiale dont le but est de détruire touts les 
gouvernements et religions en place, William Guy Carr 
explică războaiele mondiale prin succesul pe care l-a avut 
„conspirația Illuminati” sub conducerea secretă a lui Albert 
Pike  (pretinsul „Suveran Pontif al  Francmasoneriei 
Universale”:) în dobândirea controlului asupra Vaticanului: 


În scopul de a provoca un ultim cataclism social între 


1 Barbier, 1910 

2 Coston, 1999 

3 Un împrumut din mitologia luciferică fabricată de Leo Taxil. V. infra, cap. 
VII. 


comunişti şi creştini, Pike a trebuit să plaseze lluministi în 
posturile de control ale puterii în statul Vatican. Pentru a 
înlesni infiltrarea Illuminati, Pike i-a ordonat lui Mazzini să 
creeze în Europa un climat „anti-Vatican”. (...) Din momentul 
în care Illuminati s-au infiltrat la Vatican, Conspirația Luciferică 
a pus la cale două războaie mondiale care au împărțit 
Creştinătatea în două armate opuse. (...) Până în zilele 
noastre, cursul evenimentelor se conformează cu stricteţe 
instrucţiunilor lui Weishaupt şi Conspiratiei sale Luciferice!. 


În Franţa, Jacques Ploncard d'Assac publică în 1975 o 
lucrare despre „Biserica ocupată” şi Arnaud de Lassus, în 
2002, o broşură în care denunţă „Câteva aspecte ale infiltrării 
masonice a Bisericii”?. În 1976, Monseniorul Marcel Lefebvre 
afirmă: „Astfel că infiltrarea Bisericii este obiectivul unui plan 
sistematic stabilit cu o sută cincizeci de ani în urmă, căci: 
«lumea trebuie decatolicizată... Revoluţia în Biserică este 
revoluţia permanentă! (Scrisorile lui Nubius, agent al 
organizaţiei Haute Vente — înaltei Vânzări)»”” Nubius, ca şi 
PiccoloTigre*, este un personaj fictiv inventat de propaganda 
antimasonică a Sfântului Scaun şi căruia Crétineau-Joly i-a dat 
în cartea sa un chip verosimil?. Acest jurnalist legitimist şi 
contrarevolutionar fusese însărcinat, în 1846, de către papa 
Grigore al XVI-lea, să scrie o istorie a societăţilor secrete pe 
baza Arhivelor Vaticanului şi a documentelor interne ale 
frăţiei  Carbonarilor, societate secretă politică devenită 
celebră după 1820. Documente presupuse a fi fost confiscate 
de poliţia pontificală, în vreme ce unele fuseseră pur şi simplu 
falsificate de dragul cauzei, şi anume, lupta împotriva 
masoneriei şi a celorlalte societăţi secrete. Lucrarea lui 
Crétineau-Joly, în cea mai mare parte redactată în 1848, nu a 


1 Carr, 1998, p. 17 

2 V. Ploncard d'Assac, 2005 (1975); Lassus, 2002. 

3 Prefaţa la reeditarea cărţii lui Jacques Crétineau-Joly, L'Eglise romaine 
en face de la Révolution (1859), 1976, p. XIV. Haute Vente sau Haute 
Vente romaine este una dintre societätile secrete constant demonizate de 
către polemistii catolici din secolul al XIX-lea. Unii dintre ei o denuntau ca 
fiind o secţie secretă a francmasoneriei, al cărei obiectiv final şi „satanic” 
era distrugerea Bisericii Catolice. 

4 V. infra. 

5 V., de pildă, Gougenot des Mousseaux, 1869, p. 341 sg. 


apărut decât în 1859, regândită din motive politice („fostul 
Carbonar Ludovic-Napoleon Bonaparte” venise între timp la 
putere!) şi sub un alt titlu. Carbonarii erau într-adevăr 
denuntati ca o societate secretă care dirija în secret celelalte 
secte, al căror plan machiavelic (sau, mai exact, „satanic”) ar 
fi fost acela de a infiltra Biserica pentru a-şi realiza programul 
politic.: lată cum putea fi alimentat delirul de interpretare în 
mediile catolice, în special în cea de-a doua jumătate a 
secolului al XIX-lea. 


Complotul masonic iluminist: schiţa unei genealogii 


să ne ocupăm acum de apariţia în istorie a acestui mit 
politic modem, la sfârşitul secolului al XVIII-lea. Mitul 
conspiraţionist începe să capete contur în discursul ce 
pretindea a ţine piept conspirației masonice care ar fi avut ca 
obiectiv distrugerea civilizaţiei creştine şi răsturnarea ordinii 
sociale considerate „naturale”?. El începe să se formeze, în 
principal, în perioada imediat următoare Revoluţiei Franceze, 
pe baza celor ce se zvoneau şi a legendelor antimasonice 
exploatate de propaganda Bisericii, şi ajunge la maturitate, ca 
să zicem aşa, în anii 1797-1799, alimentat fiind de scrierile 
antimasonice (si antienciclopediste) ale marchizului de 


1 V. Roberts, 1979, p. 274 sg., pp. 298-302, 309 sg., p. 327 sg. 
2 V. Porset, 1989. 


Luchet:, ale contelui Antoine Ferrand’, ale abatelui Jabineau:;, 
ale abatelui Lefranc’, ale lui Charles Louis Cadet de 
Gassiccourt (sau Cadet-Gassicourt) şi, ulterior, de acelea ale 
abatelui Augustin Barruel’ şi ale lui John Robison’. Una dintre 
tezele fanteziste în favoarea căreia argumentează abatele 
Lefranc, mai ales în cartea sa intitulată Le voile levé pour les 
curieux, ou le Secret de la Révolution de France révélé à 
l’aide de la FrancMaçonnerie (1791), era că „Templierii care, 


1 Intenţia polemică a scrierilor marchizului de Luchet Oean Pierre Louis de 
la Roche du Maine, 1740-1792) este mai redusă în momentul în care 
publică anonim la Berlin, în 1788, o broşură intitulată Essai sur la secte 
des llluminés. Deşi Luchet nu stăpânea bine subiectul (confunda, de pildă, 
„perfectibilismul” revoluţionar al lui Weishaupt cu Iluminismul mistic al 
martiniştilor), pamfletul său a avut rapid trei ediţii succesive (1789, 1790, 
1792). Prieten cu Mirabeau, de Luchet era mason, fiind admis în Loja din 
Cassel pe 13 martie 1781. Dar în 1785, în Memoires authentiques pour 
servir à l'histoire du comte de Cagliostro, el avea să condamne fără 
echivoc impostura lui Joseph Balsamo, zis Cagliostro, „Marele Copt”. V. Le 
Forestier, 2001, p. 624; Ligou, 2004, p. 742 (articolul lui Charles Porset). 
Abatele Lefranc va amesteca şi el martinismul cu iluminismul bavarez 
(Viatte, 1928, vol. |, p. 316; Lemaire, 1985, p. 27). In cartea sa intitulată 
Les Sectes et Sociétés secrètes politiques et religieuses, apărută în 1863, 
inspirându-se din Luchet şi din Barruel, contele Le Couteulx de Canteleu 
reia acest amalgam polemic (1987, rééd., pp. 163-164). 

2 Contele Ferrand este autorul unui pamflet publicat la Torino în 1790: Les 
Conspirateurs démasqués. Aceştia ar fi mai ales oameni politici nutriti cu 
valorile Luminilor, ambitiosi şi demagogi: bancherul Jacques Necker, 
ideologul Constantin de Volney, marchizul de La Fayette şi, mai cu seamă, 
Philippe d'Orleans (Lemaire, 1985, p. 82). 

3 Abatele Henri Jabineau este autorul pamfletului La Vraie Conspiration 
dévoilée (1790, f. 1.), centrat pe denuntarea „filosofilor” şi, în mod 
deosebit, a enciclopediştilor. ` 

4 V. Roberts, 1979, pp. 171-174, 177; Lemaire, 1985, pp. 83-87. In 1789, 
abatele Lefranc conducea Eudistes à Caen. 

5 Augustin Barruel, Mémoires pour servir à l'histoire du jacobinisme, 
Londra, la Ph. Le Boussonnier, 1797-1798, 4 vol Hamburg, P. Fauche, 
1798-1799, 5 vol.; a 4-a editie, Augsburg, libraires associés, 1799, 5 vol. 
(text revizuit si corectat în 1818); ed. nouă, Chiré-en-Montreuil, Vouillé, 
Diffusion de la pensée Française, 1973, 2 vol. 

6 John Robison, Proofs of a Conspiracy Against Ail the Religions and 
Governments of Europe, carried on in the secret Meetings of Free Masons, 
/Iluminati, and Reading Societies, Edinburgh, 1797. 

7 Titlul lucrării diferă de la o ediţie la alta (1791, 1816, 1826 etc.). Titlul 
ediţiei din 1826 este următorul: Le Voile levé pour les curieux, ou Histoire 
de la francmaçonnerie depuis son origine jusque' à nos jours. 


după desfiinţarea ordinului lor, au intrat în Francmasonerie, i- 
au transmis acesteia dorinţa de răzbunare împotriva regilor şi 
a preoţilor”:. Ca expresie a unei vechi tradiţii anticreştine 
izvorând din vremea lui Hiram?, francmasoneria este 
condamnată fără deosebiri de nuanţă de Lefranc, care vede 
în activităţile ei realizarea unui „plan sinistru şi a nelegiuirii 
celei mai criminale şi mai periculoase din câte s-au văzut în 
lume de la începuturile creştinismului”?. Ideea unei conspirații 
masonice de natură satanică îndreptate împotriva monarhiei, 
dar şi a „adevăratei religii” (masoneria fiind redusă la un 
avatar al ereziei întruchipate în istorie de Reformă şi de 
mişcarea jansenistă) este prezentă în cartea abatelui Lefranc 
Conjuration contre la Religion catholique et les Souverains, 
dont le projet, conçu en France, doit s'exécuter dans l'univers 
entier (1792). În ultima sa carte, abatele Lefranc insistă 
asupra influenţei hotărâtoare a „filosofilor” (cei ai Luminilor) 
asupra lojilor în care aceştia ar fi făcut să se răspândească 
„păgânismul filosofic” transpus în „misterele unei religii 
simbolice”*: 


În lojile francmasoneriei, filosofia îşi revenea de pe urma 
înfrângerilor suferite, acolo, la întuneric, îşi recâstiga 
autoritatea pe care şi-o pierduse la lumina zilei. În aceste 
subterane ascunse, îşi formau fiii nevolniciei şi ai necredintei 
trăsăturile ce le-ar fi servit în lupta contra cerului şi a 
reprezentanţilor acestuia pe pământ. Toate câte s-au văzut 
făptuite de societăţile create în Franţa au fost timp îndelungat 


1 Le Forestier, 2001, p. 685 

2 V. Lefranc, 1792 (ed. a 2-a, 1818), p. 59: Hiram ar fi fost un personaj în 
întregime inventat de către rabini pentru a-i uzurpa lui Mesia divinitatea şi 
puterea. V. Lemaire, 1985, p. 83. Numele de Hiram trimite la cel puţin doi 
eroi legendari: pe de o parte, regele din Tir, citat în Cartea întâi a Regilor 
(cap. 5) şi în Cartea a doua a Cronicilor (cap. 2) şi, pe de altă parte, Hiram 
Abi (sau Abif), sau Maestrul Hiram (Regi, |, cap. 7 şi Cronici, II, cap. 2), 
acesta din urmă devenit progresiv un personaj esenţial al ritualurilor 
masonice. Despre legenda lui Hiram în francmasonerie, v. Wirth, 1974; 
Boucher, 1984, p. 133 sq., p. 251 sq., p. 276 sg: Meilor, 1979, pp. 135- 
140; Saunier, 2000, pp. 402-405 (articolul lui Vladimir Biaggi); Ligou, 
2004, pp. 595-596. 

3 Lefranc, 1816 (1791), p.2 

4 Lefranc, 1792, p. 21 


pregătite în lojile masonice.! 


În opinia lui Lefranc, revoluționarii conspiratori vor 
distrugerea pentru totdeauna a principiului însuşi al 
monarhiei: 


Autorii şi uneltele complotului revoluţionar nu urmăresc 
persoana monarhilor, căci numai şi numai ideea de monarhie, 
a oricărei puteri, a oricărei autorităţi exercitate de o singură 
persoană, este ceea ce-i revoltă pe ei?. 


lacobin deceptionat, Charles Louis Cadet de Gassincourt 
(1769-1821), farmacist şi chimist, mason pocăit şi membru al 
Academiei de Ştiinţe, arestat în timpul Terorii, a dobândit o 
oarecare celebritate printr-o lucrare apărută în 1796 la Paris: 
Le Tombeau de Jacques Molay ou le secret des conspirateurs, 
à ceux qui veulent tout savoir. În acelaşi an (după toate 
aparențele), el publică un adaos acestei lucrări: Les Initiés 
anciens et moderns. Suite du Tombeau de Jacques Molay 
(e dm El este şi autorul unui lung pamflet (f.d.) intitulat Les 
FrancsMaçons ou les Jacobins démasqués. Fragments pour 
l'histoire (cu reluarea, în prima parte, a textului din 
Tombeau...), despre care istoricul John Roberts face 
presupozitia că n-ar fi fost publicat înainte de 18005. 

Inspirat de scrierile abatelui Lefranc, Cadet de Gassicourt 
avansează teza că templierii ar fi principala verigă a unui lanţ 
lung de conspiratori de orientare anarhistă şi criminală al 
cărei proiect de regicid şi de rele de tot felul coboară în timp 


1 Lefranc, 1792, p. 19 

2 Lefranc, 1792, p. 143 

3 Paris, Anul IV al erei franceze (1796). Anul următor, Cadet, zis Cadet- 
Gassicourt sau Cadet de Gassicourt, publică o a doua ediţie a cărţii: Le 
Tombeau de Jacques Molay, ou Histoire secrète et abrégée des Initiés 
anciens et modems, des Templiers, Francs-Maçons, Illumines etc. et 
recherches sur leur influence dans la Révolution française, suivie de la 
Clef des Loges, Paris, Desenne, Anul V al erei franceze. V. Le Forestier, 
2003, p. 850; Lemaire, 1985, pp. 73, 109. 

4 Jacques de Molay este în mod curent numit Jacques Molay (ortografiat şi 
Jacques Molai). Despre formarea „legendei templiere”, v. Le Forestier, 
2003, passim. 

5 Roberts, 1979, p. 180, nota 94. V. totuşi Pipes, 1997, p. 215, nota 52, 
care datează pamfletul cu anul 1799. 


până la Vieux de la Montagne („Bătrânii de pe Munte”) şi 
discipolii acestora din secta Assassinilor (sau „Haschichini”) 
din Siria Evului Mediu (secolul al XVIII-lea) şi ale cărei ultime 
realizări ar fi fost cucerirea Bastiliei şi Teroarea, rele comise 
de către „templierii iacobini”. Aşadar, doctrina regicidă şi 
antipapismul templierilor s-ar trage direct din Vieux de la 
montagne. Cadet de Gassicourt nu făcea decât să 
sistematizeze si să radicalizeze ,explicatiile” Revoluției 
Franceze prin răzbunarea templierilor, victime ale monarhiei 
franceze. Urmându-l mai departe, aflăm că membrii celor 
patru Loji ale Francmasonilor Templieri, considerate a fi fost 
întemeiate de către ultimul Mare Maestru, Jacques Molay, 
chiar în timpul cât a fost întemnițat, ar fi jurat, după moartea 
acestuia, în 1314, „să stârpească toţi regii şi neamul 
Capeţienilor, să distrugă puterea papei, să propovăduiască 
libertatea popoarelor şi să întemeieze o republică universală”. 
Ca şi Luchet şi mulţi alţii, Cadet de Gassicourt are o percepţie 
polemică asupra masoneriei templiere (amplu mitologizată) şi 
despre  „lluminaţii Teosofi”, fără a-i omite nici pe 
„Hermetişti”:. Din teoria despre complot, Barruel va reţine 
dimensiunea ei istorică sau genealogică (mai ales 
considerarea francmasonilor ca urmaşi ai templierilor), 
punând pe prim-plan teza transmiterii jurământului de 
răzbunare (plan de tip „revoluţionar” sau generator de 
anarhie). Concepţia despre o conspirație istorică ce s-ar fi 
petrecut timp de secole stabileşte o anume legătură între 
două idei: idea unei înlănţuiri necesare, după modelul 
dinastic, genealogic, se adaugă ideii unei contaminări 
inevitabile, deşi inexplicabile (deci „magice”?). lată cum se 
prezintă, pe scurt, modelul genealogic, la Barruel: „Totul are 
o legătură, de la catari la albigenzi, la cavalerii templieri şi, de 
aici, la masonii iacobini, totul răzbate dintr-o aceeaşi 
origine”:. Tot ce se spunea de rău despre masoni se închega 
astfel treptat într-o legendă, legenda complotului permanent 
pus la cale de Illuminati, ce avea un scop politic imediat 
(împotriva iacobinismului), dar mai avea şi altele, de vreme 


1 V. Le Forestier, 2001, pp. 685-686, şi 2003, pp. 850-854; Partner, 1992, 
pp. 192-193; Chevallier, 2002, vol. |, p. 384. 

2 V. Barruel, 1974, vol. |, pp. 462 sg. 

3 Citat de către Partner, 1992, p. 193 


ce o regăsim în cele mai diferite contexte, pe tot parcursul 
secolelor al XIX-lea şi al XX-lea, până la readucerea ei în 
actualitate, într-o manieră cu totul deosebită, în anii 1990 şi 
2000. 


Diabolizarea pentru prima dată a lluminaţilor din Bavaria se 
datorează, în foarte bună măsură, zvonului potrivit căruia 
Joseph (Giuseppe) Balsamo, zis Cagliostro sau conte de 
Cagliostro (1743-1795), ar fi fost un membru important ale 
acestei organizaţii. Pamflete din epocă îl acuzau că ar fi fost 
chiar şeful secret al lluminaţilor!. Diabolizarea înseamnă şi o 
supraestimare a puterii acestei secte. lată ce scriu, în 
avertismentul ce precedă versiunea franceză a cărţii 
publicate anonim şi atribuite lui Pere Marcello (din Ordinul 
iezuiţilor), Vie de Joseph Balsamo (1791), editorii Onfroy şi 
Treuttel, care se vede că citiseră Essai sur la secte des 
llluminés al marchizului de Luchet, despre masoneria 
atribuită lui Cagliostro: 


Avea legături clare cu nebunia cea întunecată a iluminatilor 
din Germania despre care amănunte stranii pot fi citite în 
cartea marchizului de Luchet. (...) Această sectă de maniaci s- 
a strâns astăzi în jurul mai multor tronuri, ea ţine eşarfa erorii 
pe ochii mai multor monarhi pe care îi înstrăinează de talente 
şi virtuţi, împarte slujbe civile şi militare şi ameninţă să 
ruineze statele pe corpul cărora s-au încuibat precum 
căpuşele. Secta învăluie cu ura sa atât religia care o 
condamnă, cât şi filosofia care o respinge. (...) La Frankfurt- 
pe-Mein, Cagliostro a fost admis în această cloacă de 
scelerati.? 


1 Allport şi Postman (1965b, p. 162) defineau zvonul ca fiind „o legendă 
închegată”; mi se pare mai corect a defini legenda ca fiind „un zvon 
închegat” sau, mai bine, ca un ansamblu de zvonuri închegate sau 
stabilizate în urma amalgamării lor, şi asta din simplul motiv că este o 
legendă modernă (răspândită deci prin scrieri) şi cu relevanţă politică 
(având loc în spaţiul public). 

2 Un indiciu ar fi publicarea unui scurt eseu de Johann Bode, Jet Cagliostro 
des Chef der Illuminati?, Gotha, 1790 (broşură anonimă care respinge 
legenda unui Cagliostro ca şef al iluminatilor bavarezi şi astfel adevărat 
autor al Revoluţiei Franceze, menită să răzbune, peste sute de ani, 
moartea Marelui Maestru al Templierilor). V. Le Forestier, 2001, pp. 658- 
661; Rogalla von Bieberstein, 1976, pp. 89-94; 2002, pp. 22-23; 


În legendă, ţinta politică va fi, cu timpul, mai accentuată 
decât aceea „cosmopolitică” atribuită Illuminati: instalarea, 
pe ruina popoarelor şi a religiilor, a unui guvern mondial 
despotic sau „totalitar”!. Ideea era însă prezentă la abatele 
Barruel, precum şi la dublura şi rivalul său scoţian John 
Robison (1739-1805). In acelaşi sens ca Barruel, 
matematicianul şi fizicianul scoţian de la Royal Society din 
Edinburgh, de religie protestantă şi cunoscător din interior al 
masoneriei, a elaborat teoria conspirației antireligioase şi 
antimonarhice, organizată, în principal, de către francmasoni 
şi de Illuminati, în celebra carte, publicată în 1797: Proofs of a 
Conspiracy Against All the religions and Governments of 
Europe, carried on in the Secret Meetings of Free Masons, 
Illuminati, and Reading Societies? Lucrarea a fost tradusă 
imediat în franceză şi publicată la Londra sub titlul: Preuve de 
conspirations contre toutes les religions et tous les 
gouvernements de l'Europe ourdies dans les assemblées 
secrètes des Illumines, des Francs-Masons et des Sociétés de 
Lecture. Informatia lui Robison care (potrivit lui Le Forestier) 
„nu cunoştea mai deloc limba germană”, despre lluminaţii din 
Bavaria, este mai redusă cantitativ şi calitativ decât aceea de 
care dispunea Barruel.* La începutul cărţii sale, Robison îşi 


Gugenberger/Petri/Schweidlenka, 1998, pp. 48, 58-59, 84. 

1 Calificativul ,totalitar” apare timid, în literatura antimondialistă 
(americană, mai ales), în cursul anilor 1950 şi 1960, ceea ce făcea să iasă 
în evidență semnificația pozitivă a  opusului său: regimul 
liberal/democratic, dezavuat de mediile catolice traditionaliste, urmate, în 
această privinţă, de majoritatea mişcărilor de extremă dreaptă. De la 
începutul anilor 1970, acest calificativ a devenit banal. V., de pildă, 
prefața (datată cu 16 septembrie 1976) redactată de Monseniorul Marcel 
Lefebvre pentru reeditarea, în 1976, a celebrei cărţi a lui Cretineau-Joly, 
L'Eglise roumaine en face de la Revolution (1859): „Europa creştină, 
lumea întreagă sunt pe punctul de a intra sub jugul comunismului ateu, 
sub conducerea totalitară sovietică pe care, în zadar, Aleksandr Soljenitin 
o denunţă Occidentului, căzut pradă decadentei liberaliste, gata de orice 
abandon, de orice trădare, gata a se dezice de orice” (Monseniorul 
Lefebvre, în Cretineau-Joly, 1976, p. XIV). 

2 Edinburgh, 1797; apoi New York, 1798 (reed., Boston, 1978) 

3 Londra, J. Cadell and W. Davies, 1799, 2 vol. 

4 Despre John Robison, v. Cohn, 1967, pp. 29-31; Hofstadter, 1996, pp. 
10-14; Riquet, 1989, p. 97; Le Forestier, 2001, pp. 676-681. 


prezintă pe scurt opinia, într-un fel foarte apropiat de viziunea 
centrală a lui Barruel: 


Am văzut formându-se o asociaţie cu unicul scop de a 
distruge din temelii toate aşezămintele religioase şi dea 
răsturna toate guvernele din Europa. (...) Am observat că 
personajele care au avut o contribuţie mai mare la revoluţia 
din Franţa erau membri ai acestei asociaţii, că planurile lor au 
fost gândite după principiile acesteia şi aduse întocmai la 
îndeplinire, fără dificultate. M-am convins că asociaţia există şi 
în prezent, că ea lucrează mereu într-ascuns şi că, după toate 
semnele, emisarii ei depun eforturi să răspândească printre 
noi doctrinele ei mârşave. (...) Asociaţia despre care vorbesc 
este Ordinul lluminaţilor. (...) 


Termenul „Illuminati”, folosit de foarte respectatul Robison, 
va rămâne înscris în lexicul de bază al autorilor 
conspirationisti. Teza lui Augustin de Barruel (1741-1820), 
numit mai frecvent Augustin Barruel sau „abatele Barruel”, 
ex-iezuit emigrat la Londra în 1792 şi care nu este exclus să fi 
fost primit mason într-o lojă din Ardèche, este că Revoluţia 
Franceză a fost rezultatul unei conspirații ai cărei principali 
actori au fost gânditorii iluminişti (,sofisti ai necredintei şi ai 
păgânismului”), francmasonii (,sofistii rebeliunii”) şi, mai 
ales, Ordinul lluminaţilor din Bavaria („sofiştii păgânismului şi 
ai anarhiei...”), creat în mai 1776 de către Weishaupt (zis 
Spartacus) şi dizolvat în 1785 de către autorităţile bavareze. 
Informaţia lui Barruel — care cunoştea limba germană — 
despre lluminaţii din Bavaria, destul de răspândită şi oarecum 
de luat în serios (ceea ce nu împiedică defel interpretările de 
rea-credinţă), se întemeiază pe studiul documentelor 
ordinului şi pe informaţiile de primă mână primite de la 
doctorul Starck, aventurier şi teolog german care-i declarase 
război lui Weishaupt.: Această impresionantă documentaţie 
nu-l împiedică însă pe Barruel să propună o interpretare 
aberantă a Conventului de la Wilhelmsbad (care va fi preluată 
de către toţi autorii catolici conspirationisti din secolul al XIX- 
lea), prin denuntarea la un loc a lui Weishaupt, Saint-Martin şi 


1 V. memoriul Histoire de /'Illuminisme redactat de către doctorul Starck 
la cererea abatelui Barruel (reprodus in Riquet, 1989, pp. 149-189). 


Swedenborg:. 
„ludaizarea” conspiratiei masonice 


În vreme ce modelul conspirației masonice/iluministe este 
deja notoriu, se profilează un al doilea cap de acuzare: 
conspirația masonică ar fi condusă în secret de evrei, ca 
adevăraţi maeştri ai lojilor ce lucrează în ascuns (fr. arriere- 
loges, n.tr.). Acesta este mesajul cuprins în aşa-zisa scrisoare 
a lui Jean-Baptiste Simonini (datând din 1806), un fals pus în 
circulaţie de Barruel însuşi. Mitul conspirației iudeo-masonice 
se constituie însă în forma sa definitivă abia în ultima treime 
a secolului al XIX-lea. El este pe larg descris în lucrarea 
cavalerului Gougenot des Mousseaux, Le juif, le judaisme et 
la judaisation des peuples chrétiens, apărută în 1869 la Paris, 
Ed. Pion. Prin această carte, un adevărat tratat de 
antimasonism şi de iudeofobie catolică contrarevoluţionară 
din care s-au inspirat toţi autorii de pamflete antievreieşti de 
la sfârşitul secolului al XIX-lea, Henri Roger Gougenot des 
Mousseaux (1805-1876) a devenit celebru în ultimele două 
decenii ale secolului al XIX-lea?. Teza centrală a lucrării, vădit 
influențate de lectura scrierilor lui Emil Eckert, este că „toate 
mişcările sociale şi anticreştine” ce zguduie lumea sunt 
„opera francmasonilor şi a evreilor”, că francmasoneria, 
nefiind decât un instrument în mâinile evreilor, toate aceste 
răsturnări revoluţionare anunţă „triumful evreului” al cărui 


1 Despre Barruel, despre cartea şi influenţa cărţii sale, v. Roberts, 1979, 
pp. 187-200; Riquet, 1979-1980 şi 1989, pp. 83-120; Le Forestier, 2001, 
pp. 681-692; Chevallier, 2002, vol. |, pp. 384-385. 

2 Lucrarea din 1869 care, la publicare, a trecut neobservată (Poliakov, 
1977, p. 50) a fost reeditată în 1886, într-un context în care, după patru 
ani de agitaţie antisemită, La France juive (1886) a lui Edouard Drumont 
devenise un bestseller chiar din anul apariţiei ei în librării. Despre 
Gougenot des Mousseaux, v. Byrnes, 1950, pp. 113-114; Sorlin, 1967, p. 
198; Cohn, 1967, pp. 45-49, 55, 193, 251; Poliakov, 1968, p. 348, şi 1977, 
pp. 49-50 (în care istoricul insistă asupra echivocului atitudinii lui 
Gougenot faţă de poporul evreu cu referire la cartea apărută în 1869, p. 
386); Verdes-Leroux, 1969, pp. 101-104; Rogalla von Bieberstein, 1976, p. 
113, şi 1978, pp. 198, 221; Katz, 1995 (1970), pp. 250-255; Isser, 1991; 
Pierrard, 1997, pp. 22, 29; Pipes, 1997, p. 135; 
Gugenberger/Petri/Schweidlenka, 1998, pp. 80, 110; Lemaire, 2003, pp. 
222-223, 227; Leff, 2005. 


„inevitabilă consecinţă” este distrugerea „civilizației 
creştine”.! Căci „scopul evreului, a cărui convingere merge în 
sens invers celei a creştinului, este iudaizarea lumii şi 
distrugerea civilizaţiei creştine de pretutindeni”?. „ludaizarea 
lumii” este exact scopul invers „al creştinului practicant”, 
acela de a ,crestina lumea”. Din acest motiv propune 
Gougenot ca evreul practicant să fie numit „misionar al 
răului”+. Complotul masonic este genealogic legat de iudaism 
prin 

Cabala: „Sub acoperământul societăţilor oculte, artizanii 
tuturor agitatiilor anticreştine sau antisociale care tulbură 
lumea activează, prin legătura secretă şi iudaică a Cabalei, în 
enorma asociaţie internaţională desemnată cu numele recent 
de francmasonerie”:. „Evreii cabalişti” sunt „adoratori ai lui 
Satana”. Or, orientarea secretă a lojilor care lucrează în 
ascuns (şi ele secrete!) este evreiască. 

lată, prin urmare, gândirea anticreştină a secolului al XVIII- 
lea, Alianţa lIsraelită Universală a societăţii universale a 
masoneriei trăind o singură şi aceeaşi viaţă, animată de unul 
şi acelaşi suflet! In sfârşit, masoneria adepților de rang înalt, 
a initiatilor serioşi ne îngăduie să vedem în formele ei de 
manifestare că ea nu este cea definitivă, că organizaţia 
latentă a iudaismului militant, ca şi Alianţa Israelită 
Universală, nu e decât una dintre organizaţiile sale la vederef. 

Francmasoneria, precizează antiocultistul Gougenot des 


1 Gougenot des Mousseaux, 1869, p. 349. V. Eckert, 1854, vol. |, p. 123, 
care afirmă cu nonşalanţă că francmasoneria „consacră cultul 
materialismului” (citat de Gougenot des Mousseaux, p. 271). Gougenot 
des Mousseaux are în vedere „trei expresii ale aceleiaşi credinţe, ale unei 
unice aspirații: evreul, francmasonul şi liber-cugetătorul” (p. 271). Pentru 
comentarii, v. Katz, 1995, pp. 243-255; Gugenberger/Petri/Schweidlenka, 
1998, pp. 77-79. 

2 Gougenot des Mousseaux, 1869, p. XXI. 

3 Ibid. 

4 Ibid., pp. XXI-XXII. 

5 Gougenot des Mousseaux, 1869, p. 538, care precizează în notă: „înalta 
Masonerie!” (p. 538, nota 1). Pasajul face parte dintr-o mai lungă 
dezvoltare critică consacrată doctrinelor „ocultiste” ale „profesorului de 
magie” Eliphas Levi (pp. 515-544, 553-554). Dintre lucrările sale sunt 
citate mai ales: Dogme et rituel de la haute magie (1856), Historie de la 
magie (1859). 

6 Gougenot des Mousseaux, 1869, Causerie, p. XXIII 


Mousseaux, întrucât „provine din misterioasele doctrine ale 
Cabalei”, „nu e decât forma principală şi modernă a 
ocultismului pentru care evreul este prinţ, pentru că el, în 
toate veacurile, a fost prinţul şi Marele Maestru al Cabalei”. 
Or, „scopul aparte” al „ocultismului” este „decreştinarea 
lumii”?, adică, în definitiv, aducerea acesteia în mâinile lui 
Satana. Gougenot des Mousseaux trage concluzia că 
francmasoneria este o societate secretă evreiască, ,natural” 
evreiască, dar şi în mod ocult evreiască şi, ca atare, cu 
siguranţă cea mai periculoasă dintre secte, fiind înşelătoare 
în cel mai înalt grad: 


Evreul este, în modul cel mai firesc şi, adăugăm, şi necesar, 
sufletul, şeful, adevăratul Mare Maestru al masoneriei, ai cărei 
demnitari cunoscuţi nu sunt, în cea mai mare parte a timpului, 
decât şefii de faţadă, înşelători si înşelaţi deopotrivă, ai 
ordinului’. 


Trebuie să plecăm de la premisa că, dincolo de masoneria 
la vedere, există această „supremație masonică a evreului” 
ce nu se poate dovedi cu „probe materale"" Distincția pe 
care-o făcea Barruel între lojile la vedere si lojile ascunse, 
erijate în model de inteligibilitate, îi permite lui Gougenot des 
Mousseaux să dea de urma unui hipersecret în interiorul 
secretului: în spatele şefilor de suprafaţă şi cunoscuţi (sau 
care, cel puţin, pot fi cunoscuţi) ai masoneriei, trebuie 
prezumată existenţa adeväratilor şefi, necunoscuţi (şi chiar 
de necunoscut). Aceştia din urmă, „înalţi adepţi” sau 
„Superiori necunoscuţi”, nu pot fi decât evrei (sau în 


1 Gougenot des Mousseaux, 1869, p. XXIII 

2 Ibid., p. XXIV. Acesta este, după Cretineau-Joly, scopul „Haute Vente” 
(1859). 

3 Gougenot des Mousseaux, 1869, pp. XXIII-XXIV. Într-un alt pasaj (p. 
340), Gougenot caracterizează masoneria ca pe o „imensă asociaţie ai 
cărei rari inițiați, adică adevărații ei conducători, care nu trebuie 
confundați cu liderii ei nominali, trăiesc într-o strânsă şi intimă legătură cu 
membrii militanti ai iudaismului, prinți şi initiatori ai înaltei cabale”. 

4 Gougenot des Mousseaux, 1869, p. XXIV. Avem aici o componentă a 
„secretului suprem” cu toate indiciile inexistente sau cu desăvârşire 
inaccesibile. De unde paradoxul: dovada decisivă a existenţei unui secret 
real este imposibilitatea de a-l stabili cu probe materiale (indicii, urme 
etc.). 


majoritate evrei):, predispusi în mod natural, dar şi prin istoria 
şi practicile lor la manevre „oculte”. Acesta este motivul 
pentru care „lojile masonice (...) devin (...) pentru Israel 
adaosuri indispensabile ale Sinagogii”?. Masoneria îşi merită 
pe deplin acuzaţia că este „Sinagoga lui Satana”°. In măsura 
în care sunt o cauză motrice diabolică, evreii se regăsesc la 
baza tuturor răsturnărilor revoluţionare: trebuie doar „să 
recunoşti în evreu pe acela care pregăteşte, pe uneltilorul şi 
inginerul-şef al maşinăriei revoluțiilor”. Faptul că masoneria 
joacă un rol revoluţionar se datorează, prin urmare, 
conducerii sale secrete evreieşti. 

Nici o conspirație evreiască sau iudeo-masonică n-ar fi cu 
putinţă fără contribuţia societăţilor secrete, pline de iniţiaţi, 
sau a llluminati stigmatizaţi, în 1797-1798, de abatele Barruel 
ca „duşmani ai seminţiei omeneşti şi fii ai lui Satana”. În 
1914, Charles  Nicoullaud, un apropiat colaborator al 
Monseniorului Jouin, îi atribuia o genealogie luciferică: „Duhul 
răului şi-a aflat refugiul în societatea secretă, aducându-i 
acesteia rituri şi simboluri păgâneşti; apoi, sub influenţa sa, 
din Societatea secretă s-a născut Francmasoneria”?. A lupta 
împotriva unor asemenea duşmani înseamnă, întâi de toate, 
a le da pe faţă masinatiunile: literatura antievreiască 
modernă se înfăţişează ca o literatură conspiraţionistă, un 
răspuns al setei de dezvăluiri a societăţii, în special al cererii 


1 „(...) Consiliul universal şi suprem, secret, al masoneriei, compus din 
nouă membri, trebuie să rezerve pentru reprezentanţii naţiunii evreieşti 
un număr de ce/ puțin cinci locuri (...)” (Gougenot des Mousseaux, 1869, 
p. 539). 

2 Gougenot des Mousseaux, 1869, p. 347 

3 Expresia făcută celebră de lucrarea Monseniorului Meurin (1893) fusese 
utilizată de către Pius al IX-lea împotriva masoneriei, condamnate ca 
„societate secretă” sau „ocultă”, în enciclica sa Etsi multa din noiembrie 
1873. După Johannes Rogalla von Bieberstein (1978, p. 193), Pius al IX-lea 
s-ar fi aflat sub influenţa tezelor lui Gougenot des Mousseaux. Denunţarea 
scopurilor şi relelor făptuite de „Sinagoga lui Satan” a fost reluată şi 
dezvoltată de Leon al XIII-lea în enciclica Humanum genus (1884). V. 
Rousse-Lacordaire, 1996, p. 113; Lemaire, 2003, p. 223. JacquesCharles 
Lemaire (ibid.) semnalează că expresia „Sinagoga lui Satana” este 
atestată în cartea lui François-Xavier Gautrelet, La francmaçonnerie et la 
Révolution (Lyon, Briday, 1872, p. 452). 

4 Gougenot des Mousseaux, 1869, p. XXV 

5 Nicoullaud, 1914, p. 115 


de demascare a conspiratiilor. Această cerere izvorăşte din 
sentimentul destul de vag că „ni se ascunde ceva”, şi anume, 
de către cei din straturile superioare, de către elitele corupte 
sau superelitele nevăzute. Incercând să răspundă acestei 
cereri de dezvăluire Şi demascare, teoreticienii 
conspiraţionişti inventează conspirații mondiale, făcându-le 
să meargă chiar până în epoca templierilor, la întemeierea 
Ordinului iezuiţilor şi al lluminaţilor din Bavaria’. Aceste 
genealogii mitice includ liste de fondatori, de precursori, de 
intermediari sau continuatori care iau un număr impresionant 
de chipuri noi:  francmasoneriei, Alianței Israelite 
Internaţionale şi B'nai B'rith-ului li se adaugă, în secolul al XX- 
lea, Societatea Națiunilor, Comisia  Trilaterală, grupul 
Bilderberg, Council of Foreign Relations (CFR) etc.?. Nici vorbă 
despre vreun „pericol evreiesc” (sau iudeo-masonic) în afara 
organizaţiilor secrete în care acţionează întunecate şi 


1 Henry Coston (1910-2001) care, în îndelungata sa carieră de „jurnalist”, 
s-a dovedit a fi un specialist francez în scrierea de eseuri conspirationiste 
(antisemite şi antimasonice) a fost, cu începere din 1934, corespondent la 
Welt-Dienst (organizaţie nazistă de propagandă antievreiască), calitate în 
care s-a ocupat, în anii 1930 şi în prima jumătate a anilor 1940, cu 
difuzarea Protocoalelor inteleptilor Sionului (şi a unor texte derivate din 
acestea). A continuat în acelaşi mod în anii 1950, denunţând „înalta 
finanța internaţională”, presupusă complice a mişcării comuniste şi a 
organizaţiilor mondialiste, formând un tot ce ar fi complotat în scopul 
instaurării unui guvern mondial. Coston a publicat o carte în întregime 
consacrată mişcării lui Weishaupt, cu o reeditare, în anexă, a traducerii în 
franceză a documentelor interne ale societăţii secrete: La Conjuration des 
llluminés (Coston, 1979b, p. 304). Pentru o abordare mai aplicată, v. Le 
Forestier, 2001 (1914-1915); Lepper, 1936, p. 121 sq.; Roberts, 1979, pp. 
123-138; Dulmen, 1975; Hippchen, 1998. V., de asemenea, şi lucrările de 
popularizare de bună calitate: Serge Hutin, Les sociétés secrètes (1952; 
1987, pp. 91-95), Gouvernants invisibles et sociétés secrètes (1971, pp. 
193-212); Rene Alleau, 1969, pp. 105-119. Facem o mentiune si pentru 
genul de lucrări kitsch despre nazism şi societăţile secrete, la pasajele 
consacrate lluminaţilor din Bavaria ca model al societăţilor esoterice sau 
initiatice: Gerson, 1969, pp. 51-63; Angebert, 1971a, pp. 136, 191-192. 

2 V. Jonathan Vankin şi John Whalen, The 50 Greatest Conspiracies of Ail 
Time: History's Biggest Mysteries, Coverups, and Cabals, New York, 
Citadel Press, 1995; reeditată apoi pentru The 60 Greatest Conspiracies 
(1998) şi The 70 Greatest Conspiracies (2001). V. şi Cooper, 1991, cap. Il 
(„Secret Societies and the New World Order”), în special, pp. 80-90 (text 
publicat on-line pe mai multe site-uri sub titlul Secret Societies/New World 
Order); Cooper, 2004, pp. 39-40. 


nevăzute forte: ce se insinuează în centrele puterii. 

Aceste societăți secrete sunt  închipuite ca oœ 
francmasonerie diabolizată, o supermasonerie ultrasecretă 
imaginată ca organizaţie satanică: discursul antimasonic de la 
sfârşitul secolului al XVIII-lea precedă, în acest sens, pe cel 
conspirationist, antievreiesc, fiind chiar o sursă a acestuia. In 
cartea sa abatele Barruel oferă varianta canonică a lectiunii 
conspirationiste a istoriei moderne ce trebuia să ducă la 
Revoluţia Franceză, ca efect şi dovadă a conspirației 
masonice: 


Totul, în această Revoluţie Franceză, până la cele mai 
oribile dintre uneltirile sale, totul a fost intenţionat, 
premeditat, combinat, hotărât şi prevăzut: totul a fost efectul 
celei mai cutremurătoare mârşăvii, pentru că totul a fost 
pregătit din timp şi adus la îndeplinire de către persoane 
singure cunoscătoare ale itelor conspirației urzite vreme 
îndelungată în societăţi secrete şi care au ştiut să aleagă şi să 
grăbească momentele prielnice conspiratiilor?. 


Mai exact, mitul repulsiv al „pericolului evreiesc” se 
hrăneşte din mitologia societăţilor secrete despre care se 
crede că ar conduce lumea şi care presupun teza manipulării 
oculte, satanice, în ultimă instanţă, a deciziilor şi a acţiunilor 
oamenilor:. Într-un pamflet antiiluminist din 1788 şi larg 
difuzat între 1789 şi 1792, marchizul de Luchet caracteriza 
astfel obiectivele şi metodele „sectei lluminaţilor”: 


Această sectă are scopul de a stăpâni lumea, de a lua 
asupra sa autoritatea monarhilor, de-a le uzurpa tronurile, 
nemailăsându-le acestora decât onoarea de a purta pe frunte 
coroana. Ea împrumută de la iezuiţi ideea supunerii oarbe şi 
principiile regicide; de la francmasonerie, probele şi 
ceremoniile exterioare; de la templieri, aluziile ascunse şi o 


1 V. mai ales Roberts, 1979. Cu prudenţă si cu spirit critic, v. şi Wilgus, 
1978. 

2 Barruel, 1973, vol. |, p. 42 

3 Roberts, 1979, p. 337. Istoricul britanic caracterizează cartea abatelui 
Barruel ca fiind „Biblia mitologiei societăților secrete şi baza 
indispensabilă viitoarei literaturi antimasonice” (Roberts, 1979, pp. 191- 
192). 


cutezantä de neînchipuit!. 


În primul număr din Revue internationale des sociétés 
secrètes, în 1912, Monseniorul Jouin, care avea să publice în 
1920 o traducere franceză comentată a Protocoalelor 
inteleptilor Sionului, enunţă principiul director al viziunii sale 
despre lume: „In ziua de azi, societatea secretă este stăpână 
peste lume. (...) În zilele noastre, lucrurile se petrec la fel ca 
pe vremea Iluminismului şi a Haute-Vente, iar francmasoneria 
este tot mai evident efectul concentrării societăţilor secrete, 
astfel încât, întrun sens foarte larg, ea poate fi numită 
stăpâna  lumii”?. Dar francmasoneria este „ea însăşi 
subordonată unor grupuri superioare”:, precizează imediat 
Monseniorul Jouin şi trece numaidecâêt la identificarea 
acestora: „În zilele noastre, istoria societăţilor secrete este 
pagina magistrală a istoriei evreieşti. (...) De unde vine 
această alianţă? Dacă Francmasoneria este mondială, atunci 
este firesc să fie în legătură şi cu rasa evreiască, o rasă 
cosmopolită prin temperament şi ispäsenie”*. Or, evreii se 
caracterizează printr-o  „întreită aspirație”: „Dominația 
universală, revoluţia socială şi ruina catolicismului”5. Aceasta 
era una dintre convingerile fundamentale ale lui Gougenot 
des Mousseaux, rezumată în 1869 în cartea sa Le Juif, le 
judaisme et la judaïsation des peuples chrétiens: „lată dar, 
iată evreul, iată-l pe evreul zilelor noastre, adică pe acela 
care, la umbra societăţilor secrete al căror suflet şi prinţ este, 
ne pregăteşte un apropiat şi de temut viitor. (...)”* Inventarea 
mitului despre înţelepţii Sionului porniţi să cucerească lumea 
este o reinventare a lui Satana. Căci, în societăţile 
contemporane, este foarte posibil, chiar dacă nu mai crede 


1 Luchet, 1788 (citat de Poliakov, 1980, p. 152). 

2 Monseniorul Jouin, „Societatea secretă. Programul nostru”, Revue 
internationale des sociétés secrètes (RISS), |, 1912, (pp. 3-29), pp. 3-4. 

3 Monseniorul Jouin, 1912, p. 3 

4 Monseniorul Jouin, 1912, pp. 9-10. V. Roberts, 1979, pp. 12-13, 20 (nota 
17), care citează partial acest lung articol fondator. Monseniorul Jouin 
citează în sprijinul afirmațiilor sale mai multe pasaje din cartea lui 
Gougenot des Mousseaux: pp. XXXI (de fapt: 1869, pp. XXIII-XXIV) şi 338 
(de fapt: 339-340). 

5 Monseniorul Jouin, 1912, p. 11 

6 Gougenot des Mousseaux, 1869, p. 410 


nimeni în diavol, ca politica în plan mondial să fie imaginată 
ca o înfruntare între forţele binelui şi cele ale răului". 

să ne referim la pretinsa scrisoare expediată din Florenţa 
de pseudocăpitanul Jean-Baptiste Simonini, scrisoare datată 
din 5 august 1806, pe care abatele Augustin Barruel spunea 
că ar fi primit-o pe 20 august şi care va fi publicată la Paris de 
către Pere Grivel (un fost apropiat al lui Barruel), în iulie 1878 
în revista catolică tradiționalistă Le Contemporain”, apoi în 
Civilită cattolica; pe 21 octombrie 1881, înainte de-a fi larg 
difuzată şi exploatată de mediile antievreieşti şi antimasonice 
europene’. Conţinutul ei se poate rezuma prin afirmaţia că 
evreii sunt la originea tuturor societăţilor secrete şi a tuturor 
conspiratiilor. Pretinsa scrisoare confidențială, un fals, 
confecţionat probabil chiar de către primul care a făcut-o 
publică — poate la instigarea Sfântului Scaun* —, este 
esenţială pentru înţelegerea specificului politic şi cultural al 
mitului despre complotul iudeo-masonic mondial, aşa cum a 
fost el elaborat din surse diferite, în Europa, pe tot parcursul 


1 V. Pagels, 1996, p. 182. 

2 Le Contemporain, vol. XVI, 1878, pp. 58-61. Regăsim scrisoarea 
atribuită lui Simonini în mai multe lucrări pe teme conspirationiste: Nicolas 
Deschamps, Les sociétés secrètes et la société sau Philosophie de 
l’histoire contemporaine, a 6-a ediţie integral refăcută şi continuată până 
la evenimentele actuale, cu o introducere despre activitatea societăţilor 
secrete în secolul al XIX-lea de M. Claudio Jannet, Avignon, Seguin Freres, 
Paris, Oudin Frères şi Lyon, Librairie générale catholiqie et clasique, 1882, 
vol. III („Note şi documente adunate de M. Claudio Jannet”), Anexe, 
Document anexat B („Le rôle des Juifs dans la Révolution universelle”, pp. 
658-661; Henri Delassus, L'Americanisme et la Conjuration antichrétienne, 
Paris si Lille, Desclée, De Brouwer et Cie, 1899, pp. 321-323; Id., La 
Question juive. Notes et documents, Lille-Lyon-Paris, Desclée, De Brouwer 
et Cie, 1911, pp. 94-98. V si Netchvolodow, 1924, pp. 231-234. 

3 V. Cohn, 1967, pp. 30-36; Poliakov, 1968, pp. 295-297 

4 Sugestie venită din partea lui Léon Poliakov (1980, p. 179). Umberto Eco 
pare că ia în serios ipoteza sugerată lui Norman Cohn de Léon Poliakov, 
potrivit căreia scrisoarea lui Simonini „ar fi fost falsificată literă cu literă 
de către agenţii lui Fouché, îngrijorat de contactele lui Napoleon cu 
reprezentanţi ai comunităţii ebraice” (Eco, 1998, pp. 144-145). Intenţia lui 
Joseph Fouche era, bineînţeles, aceea de a-i compromite pe evrei în ochii 
împăratului, o strategie de poliţie politică repetată cu aproape un secol 
mai târziu prin fabricarea Protocoalelor inteleptilor Sionului din iniţiativa 
lui Pierre I. Ratchkovski. V. şi Cohn, 1967, p. 33, nota 1; Bronner, 2000, p. 
73; Goldschlăger/Lemaire, 2005, p. 22. 


secolului al XIX-lea. 

Din textul care a precedat Protocoalele, fabricat, după 
toate aparențele, de Barruel însuşi, aflăm că „secta iudaică” 
formează împreună cu toate celelalte secte (francmasoni, 
iacobini etc.) una şi aceeaşi „facţiune” ce are ca scop 
„Nimicirea” civilizaţiei creştine. Aceste secte diabolice au rolul 
de a deschide calea Antihristului, ceea ce este în acord cu 
presupusa natură a „fiilor diavolului”. Dezvăluit într-o 
scrisoare fictivă atribuită unui personaj misterios, planul de 
exercitare a dominaţiei se dublează cu un program de 
distrugere. Aurul constituie motorul puterii „sectei iudaice”: 
tema puterii financiare a evreilor, pe când „mitul Rothschild” 
nu se constituise încă', este deja pregnant reliefată. Referirile 
la strategia de „demascare” este parte componentă a retoricii 
conspirationiste, aşa cum rezultă atât din pseudoscrisoarea 
lui Simonini, cât şi din textele contrarevolutionare publicate 
de Barruel sub numele său. Această „forgery” (fals sau lucru 
contrafăcut) are valoare de model în măsura în care a 
constituit o prefigurare a literaturii de denuntare a iudeo- 
masonismului, a cărei difuzare masivă nu se va produce 
decât în ultima parte a secolului. Această micro-„făcătură” cu 
pretenţii demistificatoare începe astfel: 


Primiti, aşadar, domnule, din partea militarului ignorant ce 
sunt, cele mai sincere felicitări pentru lucrarea Mémoires pour 
servir à l'histoire du jacobinisme, 1797-1799. (...) Oh, cât de 
bine aţi demascat aceste secte infame ce deschid calea 
Antihristului şi sunt duşmani neîmpăcaţi nu doar ai religiei 
creştine, ci ai oricărei religii şi ai oricărei societăţi, de orice fel! 
Există însă, cu toate acestea, una despre care nu vorbiti decât 
în treacăt. Poate că aţi considerat că, fiind mai cunoscută, 
este şi cel mai puţin de temut. Dar, după mine, ea reprezintă 
astăzi o putere uriaşă, dacă ne gândim la marile bogății de 
care dispune şi la protecţia de care se bucură în aproape toate 
ţările Europei. Intelegeti, desigur, domnule, că mă refer la 
secta iudaică. Ea pare că este cu totul separată şi ostilă faţă 


1 Despre formarea mitului Rothschild care începe să prindă contur 
începând din 1845, v. Robert F. Byrnes, 1950, passim; Lovsky, 1955, p. 
275 sq., p. 323; Rabi, 1962, pp. 48-61; Poliakov, 1968, pp. 354-363; 
Verdès-Leroux, 1969, pp. 58-59, 93-96, 105-110, 115-116; Katz, 1980, p. 
120 sq., pp. 293-295. 


de celelalte secte, dar în realitate nu este aşa. Practic, e de- 
ajuns ca una dintre ele să arate duşmănie numelui de creştin, 
pentru ca ea, de îndată, să-i arate bunăvoință, s-o ia părtaşă 
şi s-o plătească. Dar n-am văzut-o de atâtea ori şi nu o vedem 
oare şi acum risipindu-şi aurul şi argintul pentru a-i susţine şi 
a le spori numărul  sofiştilor vremurilor moderne, 
francmasonilor, iacobinilor, iluminatilor? Prin urmare, evreii, 
dimpreună cu toţi ceilalţi sectanti, formează o singură facțiune 
cu scopul de a nimici, dacă aşa ceva este posibil, numele de 
creştin. 


Câţiva ani mai târziu, convins pare-se de „scrisoarea lui 
Simonini”, Joseph de Maistre îi scrie ţarului Alexandru | pentru 
a-l pune în gardă împotriva a ceea ce el considera o alianţă 
nelegiuită între împăratul Napoleon | şi evrei, pe care îi 
învinuieşte de-a fi marii maeştrii ai manipulării şi ai ceea ce 
astăzi am numi „dezinformare”: „Cel mai mare şi mai nefast 
talent al acestei secte blestemate care se foloseşte de orice 
pentru a-şi atinge scopurile a fost de la bun început acela de 
a se folosi de prinți, fie şi pentru a-i duce la pierzanie. Cei 
care au citit cărţile de trebuinţă în acest sens ştiu cu câtă artă 
se pricepea să-şi strecoare, în apropierea tronurilor, oameni 
care să convină intereselor sale”?. 

În 1815, apărea în Franţa o cärtulie anonimă, intitulată Le 
Nouveau Judaïsme ou la Franc-Maçonnerie dévoilée. Puternic 
influentat de Barruel si partizan declarat al Restauratiei, 
autorul avansează teza unei identități de natură între evrei si 
francmasoni, cum se vede în următoarea remarcă despre 
Ordinul Rosacrucienilor: „Să nu ne mai mirăm că francmasonii 
sunt atât de înverşunaţi persecutori ai Copiilor Bisericii: sunt 
evrei şi nu se feresc să recunoască”. 

Mitul despre existenţa unui nucleu evreiesc sau iudeo- 
masonic ce ar fi organizat în secret cucerirea lumii îl regăsim 


1 Citat de Henri Delassus, 1899, pp. 321-322. „Scrisoarea căpitanului 
Simonini” este citată, în mod deosebit, în valul de literatură antievreiască 
provocată de publicarea Protocoalelor de către generalul Alexandru 
Netchvolodow, L'Empereur Nicolas II et les Juifs (1924, pp. 31-234), care 
reia legenda potrivit căreia scrisoarea lui Simonini ar fi fost păstrată în 
arhivele Vaticanului (ibid., p. 235; Delassus, 1911, p. 93). 

2 Maistre, 1859, p. 112 

3 Citat de Goldschläger/Lemaire, 2005, p. 23 


mai ales la abatele Chabauty', în Les Juifs, nos maîtres! 
(1882), la sârbul Osman-Bey?, el însuşi de origine evreiască, 
autor al unui opuscul intitulat La Conquête du monde par les 
Juifs, publicat în franceză în 1873;, în rusă, în 1874 şi, anul 
următor, în germană, dar şi în cartea publicată în 1893 de 
arhiepiscopul-episcop de Port-Louis (insulele Mauritius), 
Monseniorul Léon Meurin, La Franc-Maçonnerie, synagogue 
de Satam. În sprijinul tezei sale, Meurin citează cuvintele 
rostite de „evreul Sidonia” lui Coningsby, în romanul lui 
Disraeli publicat în 1844, Coningsby, din care o frază 
funcţiona încă din anii 1870 ca o dovadă e existenţei „puterii 
oculte”: „Vedeți, dragul meu Coningsby, lumea este 
guvernată de cu totul alte personaje decât îşi închipuie cei 


1 Emmanuel Augustin Chabauty (1827-1914) a fost preot al parohiei 
Sfântului Andrei, la Mirebeau, din iunie 1856 până în 1881, de unde şi 
pseudonimul de „C.C. de Saint-André”, pe care îl dezvăluie, în eseul său 
din 1882. V. Barrucand, 1993. Despre influenţa lui Chabauty, v. Cohn, 
1967, pp. 49-51, 54-55; Katz, 1980, pp. 144, 295; Katz, 1995, pp. 255- 
259. 

2 Osman-Bey sau Osman Bey este unul dintre pseudonimele unui anume 
Frederick Milligen (şi nu „Milliger” cum afirmă Norman Cohn, 1967, pp. 61- 
62) care uneori semnează şi „Major Osman, Bey”, „Major Osman Bey”, 
„Major Osman-Bey”, „Osman-Seify-Bey”, „Spartaco”, „Alexis Andreievici”, 
„Kibrizli-Zade”. El se prezintă şi sub numele de Vladimir Andreievici 
Osman-Bey. Cohn îl caracterizează drept „escroc internaţional de origine 
evreiască” (Cohn, 1967, p. 61). In 1870, el publică la Londra, sub numele 
de „Major Frederick Milligen”, o carte în limba engleză: Wild Life Among 
the Koords (Hurst and Blacket, XIII, 380 p.). Milligen îşi luase pseudonimul 
de Osman Bey cu ocazia angajării sale în armata turcă. El este unul dintre 
acei antisemiti de profesie apäruti în Europa în ultimii treizeci de ani ai 
secolului al XIX-lea. Ediţia germană cel mai des citată a micii sale cărţi, 
Die Eroberung der Welt durch die Juden (Wiesbaden, 1875), poartă 
menţiunea: „a 7-a ediţie”. Publicată iniţial în franceză (1873), apoi în rusă 
(1874), cärtulia apare câţiva ani mai târziu în limba engleză, în Statele 
Unite: The Conquest of the World by the Jews: An Historical and Ethnical 
Essay, revised and translated by F.W. Mathias, St Louis, St Louis Book 
Club & News Company, 1878, 71 p. Pamifletul este apoi tradus în poloneză 
(Varşovia, 1880). O traducere italiană (după cea de-a 8-a ediţie, cum se 
precizează) apare în 1880: Gli ebrei alia conquista del mondo, Venise, 
Faval, 1880, 8-64 p. (a 2-a ediţie, 1883). Născut în 1836, Osman-Bey 
moare, pe cât se pare, între 1898 şi 1901 (Cohn, 1967, p. 61; Cesare G. 
De Michelis, 2001, p. 26). 

3 Reed., Paris, Henri Gautier,1887, 64 p. 

4 Paris, Victor Retaux et Fils, 1893, 556 p. 


care nu au acces dincolo de cultse"", 

In 1869, Gougenot des Mousseaux cita respectiva frazä, 
comentând-o, în acelaşi timp: „Cu alte cuvinte, mâna 
atotputernică, dar atât de adesea nevăzută încă, a evreului 
este pretutindeni prezentă”?. Fraza unui personaj de roman, 
citată în diferite versiuni, este atribuită adesea lui Disraeli 
însuşi, „evreului Disraeli” sau „francmasonului Diasraeli”, aşa 
cum procedează ex-masonul Jean Marquès-Rivière citând-o în 
prezentarea cărţii sale intitulate L'Organisation secrete de la 
Franc-Maconnerie:: „Lumea este condusă de cu totul alte 
personaje decât îşi închipuie aceia care nu văd în culise”. 
Recunoaştem aici traducerea franceză a pasajului aparţinând 
istoricului şi polemistului contrarevolutionar Claudio Jannet şi 
publicat în introducerea pe care o semnează cu ocazia 
reeditării cărţii Père Deschamps, Les Sociétés secrètes et la 
société. In traducerea lui Meurin, celebra frază este citată de 
antimasonul De Lannoy: şi reluată, în stilul lui Barruel, de 
către Pouget de Saint-André’ care o atribuie unui „evreu dotat 
cu inteligenţă superioară şi care a ocupat o poziţie înaltă în 
politica Angliei”. Metafora „culiselor” s-a fixat de multă 
vreme, devenind un clişeu al discursului conspirationist, ba 
chiar un argument publicitar”. 

După citarea pretinsei „mărturisiri a lui Disraeli, 
Monseniorul Meurin adaugă: 


1 Disraeli, 1844, VI, cap. XV, pp. 183-184. În bestsellerul None Dare Call It 
Conspiracy (1972, p. 97), Gary Allen atribuie „omului politic britanic şi 
confident al lui Rothschild”, Disraeli, faimoasa frază: So you see, my dear 
Coningsby, that the world is governed by very different personages from 
(to?) what is imagined by those who are not behind the scenes. La John 
Birch Society, aceasta este cea dintâi credinţă. 

2 Gougenot des Mousseaux, 1869, p. 390; v. şi pp. 355 şi 504. 

3 Marquès-Rivière, 1935, p.9 

4 Jannet, in Deschamps, 1882, vol. |, p. XCV 

5 De Lannoy, 1911, p. 14 

6 Pouget de Saint-André, 1923, p. 5 

7 In 1987 e lansată la Ed. Guy Trédaniel o nouă colecţie /nitiation A 
Pouvoir, al cărei text de prezentare se încheie astfel: „Este vorba chiar de 
cercetarea adevăratelor culise ale acestui gigantic teatru care este 
istoria”. In 2005, publicaţia bitrimestrială Top Secret (subtitlu: „Cu toţii 
avem nevoie de adevăr”) îşi stimulează cititorii să se aboneze, prin acest 
îndemn: „Pătrundeţi în culisele ştiinţei şi ale istoriei. Fiindcă nu putem fi 
peste tot unde se ascunde ceva!” (Top Secret, nr. 29, 2005, p. 19). 


Istoria va da la iveală într-o bună zi că toate revolutiile 
ultimelor secole îşi au originea în secta masonică, sub 
conducerea supremă a evreilor. Cei care intră în loji participă, 
cu sau fără ştiinţă, la războiul Sinagogii moderne împotriva 
tronurilor şi a altarelor patriilor noastre.! 


Monseniorul Meurin afirma fără ocol că „tot ceea ce se 
găseşte în francmasonerie este tipic evreiesc, exclusiv 
evreiesc, pătimaş evreiesc, de la un capăt la altul”?. Meurin 
descria, mai exact, francmasoneria ca pe un simplu 
instrument al evreilor: „Francmasoneria nu este decât o 
unealtă în mâinile evreilor de la care îşi primeşte ordinele”:. 
În cartea Francs-Maçons et Juifs, publicată în decembrie 
1880, sub pseudonimul de C.C. de Saint-Andre, abatele 
Chabauty susţinea şi teza că, după formula unui comentator 
empatic, „iudaismul şi masonismul par astăzi a fi unul şi 
acelaşi lucru”. În textul introductiv al cărţii sale apărute doi 
ani mai târziu, Les juifs, nos maîtres! Documents et 
développements nouveaux sur la question juive, Chabauty îşi 
rezumă în şapte puncte viziunea antiiudeo-masonică asupra 
lumii, a cărei înrudire cu retorica din Discursul Rabinului şi din 
Protocoale este izbitoare până la îngemănare cu ideologia 
denuntärii sionismului (ca reluare a programului national) şi a 
denuntärii pretinsului program de dominare a lumii: 


(...) Înainte de-a merge mai departe, menţin următoarele 
afirmaţii: 

1° Poporul evreu a străbătut naţiunile şi secolele, fiind în 
permanenţă orientat şi condus de un urmaş în linie dreaptă al 
liderilor săi supremi. 

2° Aceşti lideri pe care-i numesc prinți al lui luda sau ai lui 
Israel au nutrit întotdeauna speranţa de-a se reîntoarce în 
Palestina, patria lor, şi de-a ajunge într-o bună zi să domine 
lumea. Ei n-au încetat niciodată să întreţină şi să dea curs 
acestei duble speranţe a neamului lor. (...) 


1 Meurin, 1893, p. 196 

2 Idem, p. 260 

3 Idem, p. 260 

4 Subtitlul acestei monumentale lucréri (Paris, Victor Palme, 822 p.) este 
următorul: „Sixième Age de P Église d'après l'Apocalypse”. 


3° Dintotdeauna, mai mult sau mai putin în funcţie de 
împrejurări, prinții lui Israel au încercat, fără izbândă, să 
ajungă la acest dublu rezultat. Zdruncinarea societăţii creştine 
prin mişcarea protestantă şi prin Revoluţia Franceză le-a oferit 
împrejurări prielnice la care nici nu se aşteptaseră, aşa că s-au 
grăbit să profite de ele. 

4° După care, sub conducerea ocultă a liderilor lor, evreii 
au putut pătrunde din toate părţile în această societate 
creştină care, cu atâta înţelepciune, se pricepuse în Evul 
Mediu să-i ţină la distanţă. Ei au pătruns pe căi oculte, în 
secolul al XVIII-lea, prin afiliere la societăţi secrete existente 
sau întemeind ei înşişi noi astfel de societăţi şi, totodată, 
printr-o modalitate deschisă, fie prin convertirea în număr 
mare la protestantism, fie prin obţinerea emancipării politice 
şi a drepturilor cetăţeneşti în majoritatea ţărilor civilizate. 

5° Cu aurul, abilitatea şi perseverenta lor, prinții evrei au 
ajuns să acapareze toate societăţile secrete, devenind 
conducători unici, supremi ai acestora. De când le-au adunat 
laolaltă şi, prin legături mai mult sau mai puţin secrete, le-au 
unit pe toate cu Francmasoneria templieră, ei sunt în posesia 
lor absolută. Ei au înregimentat şi au organizat astfel, sub 
propria autoritate, toate elementele răului şi ale revoluţiei 
existente în lumea întreagă. 

6* Numai ei erau în stare să înfăptuiască această unificare 
universală a duşmanilor lui Isus Hristos şi a Bisericii sale, 
deoarece, în primul rând, mai mult decât oricare alt popor, ei 
se află în stăpânirea Satanei din cauza uciderii de Dumnezeu, 
care, pentru ei, este ca un al doilea păcat originar; apoi, 
pentru că, din toate timpurile şi de la începuturile 
creştinismului, erau, prin Cabală, prezenţi în aproape toate 
asociaţiile oculte păgâne şi eretice; în sfârşit, pentru că, fiind 
dispersati, formează ei înşişi o imensă societate secretă şi 
trăiesc în toate punctele de pe glob, mereu legaţi între ei prin 
religie, politică şi comerţ şi mereu conduşi, de departe sau de 
aproape, de aceiaşi lideri, ei pot primi şi pune oriunde în 
aplicare acelaşi plan şi aceleaşi cuvinte de ordine. 

7° Prin intermediul acestei nemaivăzute maşini de 
distrugere, pe care am numit-o „Masoneria iudaică”, ei vor să 
facă să dispară orice obstacol din calea planurilor ei de secole, 
adică: ideile, instituţiile şi naţiunile creştine. Activitatea lor 
infernală e foarte avansată. Mai mult ca oricând, ei speră s-o 
ducă la capăt şi să devină astfel stăpânii unici ai lumiit. 


1 Chabauty, 1882, prefaţă, pp. VII-X 


Pentru venerabilul canonic din Poitiers, e limpede că în 
fruntea acestei „extraordinare bătălii” contra Bisericii Catolice 
se află Satana, „regele revoluţionarilor”. Dar nu cumva „înalții 
şefi ai lui luda” sunt cei mai periculoşi dintre „copiii lui 
Satana”? Cu atât mai mult cu cât înaintează deghizați în 
francmasoni, în revoluționari iacobini, republicani. Pentru 
canonicul Chabauty însă, adevăratul duşman, cel mai ascuns 
şi mai implacabil, este evreul: 


În momentul de faţă, Revoluţia, în toată realitatea sa, este 
natia evreiască, acţionând în toată lumea, la ordinele şefilor 
săi, în mai multe corpuri de oaste şi sub mai multe stindarde, 
în interiorul, în afara şi împotriva societăţii catolice şi creştine. 
Oriunde în lume, Republică, Francmasonerie, Evreime sunt 
unul şi acelaşi lucru. Republica, în mod obişnuit, este drapelul, 
eticheta, ceasul; Masoneria de pretutindeni este instrumentul, 
soldatul, armata; Evreimea este mereu sufletul, orientarea, 
conducerea. lar duşmanul nostru este evreul!! 


În eseul pe care, în 1880, sub titlul De /'action des sociétés 
secrètes au XVIIIème siècle, îl publică în chip de introducere 
generală la reeditarea monumentalei cărţi a părintelui Nicolas 
Deschamps, Les Sociétés sécrétés et la société, istoricul 
catolic traditionalist si antimason Claudio Jannet formuleazä 
întrebarea întrebărilor referitor la secte si la societăţile 
secrete: „Dacă, în realitate, există o unitate de acţiune care 
să adune laolaltă toate societăţile secrete, inclusiv 
Francmasoneria”?. Deşi recunoaşte că întrebarea tinteste 
chiar „miezul cel mai misterios al activităţii societăţilor 
secrete”, Jannet a dat acest răspuns care ne readuce la 
legenda lui Weishaupt şi la „lojile ascunse” despre care 
vorbea Barruel, ai căror membri îi manipulează cu cinism pe 
„masonii obişnuiţi”: 


Istoria sectelor (...) dezvăluie existenţa, din secolul al XVI- 
lea, în epoca conventului de la Köln (...) a unei organizaţii 
secrete având în frunte un patriarh unic cunoscut doar unui 
mic număr de maeştri. In secolul al XVIII-lea, Ordinul 


1 Chabauty, 1882, p. 248 
2 Jannet, 1882, p. XCI 


Templului îndeplinea, faţă de lojile masonice, rolul de ordin 
interior şi conducea lucrările masonilor obişnuiţi fără ca 
aceştia să fi avut vreo bănuială: prin intermediul lui a ajuns 
Iluminismul să domine, la sfârşitul secolului, toate lojile şi 
toate riturile. (...) Această orientare (...) s-a perpetuat. (...) Un 
avocat saxon înzestrat cu o rară putere a minţii şi o imensă 
erudiție, domnul Eckert, care şi-a dedicat viaţa dezvăluirii 
misterelor societăţilor secrete şi a adus la lumină cele mai 
preţioase documente despre activitatea acestora, ajunsese la 
concluzia că Ordinul interior era încă existent şi se afla la 
conducerea suverană a Masoneriei sau a Ordinului exterior. 


Întrebarea de tipul: „Există un centru din care sunt conduse 
societăţile secrete?” — acest centru unic în lume neputând fi 
altfel decât secret (şi mai mult decât secret!) — a fost 
neîncetat formulată de către autorii conspirationisti, fie că 
erau pur şi simplu antimasoni, antisemiţi sau antiiudeo- 
masoni?. Majoritatea răspunsurilor date constau în 
desemnarea unor centre imaginate ca fiind iudeo-masonice, 
după modelul B'nai B'rith sau al Alianţei Israelite Universale. 
În revista sa Le Reveil du Peuple, în 1936, propagandistul 
antisemit Jean Boissel — autorul pamfletului: Le Juif, poison 
mortel, (1935) — publică un articol în care denunţă B'nai 
B'rith-ul ca întruchipare a „Masoneriei iudaice” erijate în 
centru de conducerea iudeo-masonică internaţională a tuturor 
societăţilor secrete: 


B'nai B'rith (sic) formează o elită evreiască a tuturor 
Masoneriilor nationale" şi internaţionale: ei constituie centrul 
lor de putere care, după elaborarea în detaliu a programului 


1 Jannet, 1882, pp. XCI-XCII. V. Eckert, 1854, vol. |, p. 287, şi Gyp, 1859, p. 
234 sg. 

2 V. Gougenot des Mousseaux, 1869, pp. 485-486. Teza polemistului 
catolic este că „marea unitate cosmopolită” realizată sub conducerea 
evreilor „reclamă un cap”, pregătind astfel „prodigioasa venire a unui unic 
dominator suprem în care evreii l-ar fi putut vedea pe Mesia, în timp ce 
creştinii l-ar fi recunoscut în el pe Antihrist”. Întrebarea şi-o pune, de 
pildă, în 1980 (şi 1996), catolicul traditionalist Arnaud de Lassus într-unul 
dintre pamfletele sale antimasonice (Lassus, 1996, pp. 63-66). 

3 Despre Jean Boissel (1891-1951), antisemit francez, din 1934 trecut la 
nazism, v. articolul lui Gregoire Kauffmann, in Taguieff, 1999, pp. 343-347. 


evreiesc mondial, trasează directive tuturor celorlalte Ordine 
masonice care sunt aripile sale de zbor, începând cu Marea 
Lojă a Angliei, Marele Orient al Franţei, Ritul Scoţian, trecând 
prin toate sectele şi prin toate Lojile ascunse precum Ordo 
Templi Orientalis (sic) (Illuminati de astăzi), Druide-norden 
(cunoscut în Franţa sub numele de „Manoir Gaulois” etc.? 


Încă înainte de publicarea Protocoalelor, majoritatea 
acestor autori de doctrine antisemite consideră Alianţa 
Israelită Universală, construită ca mit repulsiv, ca fiind centrul 
de organizare a cuceririi evreieşti sau iudeo-masonice a lumii: 
astfel, Parisul este imaginat ca oraşul iudeo-masonic prin 
excelenţă. În 1903, Krouchevan prezentase Protocoalele ca 
pe o traducere în limba rusă a unui „document” scris în 
franceză, Procès-verbal des séances de l'Alliance mondiale 
des francs-maçons et des Sages de Sion, şi pretindea că ar fi 
în posesia manuscrisului „Cancelariei centrale a Sionului în 
Franţa” despre care lăsa să se creadă că îşi avea sediul la 


1 Aluzie la Protocoalele inteleptilor Sionului, supraintitulate adesea 
„Program evreiesc de dominație asupra lumii” (Taguieff, 2004b, p. 326 
sq.). 

2 Acest articol, nesemnat, este integral reprodus în La Libre Parole, al 7- 
lea an, nr. 11, 1 iunie 1936, pp. 13-17 (presupun că, prin „Ordo Templi 
Orientalis”, autorul se referea la Ordo Templi Orientalis condus de 
Théodore Reuss). Articolul citează amplu, dintr-o „revistă englezească” 
(fără altă precizare), aşa-zise extrase din discursuri (menite să rămână 
secrete) rostite în timpul unei foarte secrete „reuniuni a Supremului 
Conciliu al B'naî B'rith” care ar fi avut loc la Paris, în ianuarie 1936 (pp. 
14-17). E vorba despre un fals antievreiesc si antimasonic de felul 
Protocoalelor. Citim acolo, de exemplu, aceste cuvinte atribuite unuia 
dintre conducătorii B'nai B'rith: „Noi am întemeiat numeroase societăți 
secrete care lucrează în interesul nostru, la ordinul nostru şi sub 
conducerea noastră. (...) Noi suntem Părinţii tuturor Revolutiilor. (...) 
Aproape toată presa mondială este în mâinile noastre”. (...) In 
deschiderea acestei ediţii a publicaţiei La Libre Parole şi Le Porc-Epic 
reunite, titrând pe prima pagină: „Sub cizma lui luda. Manevrele lui Blum”, 
găsim un editorial semnat Henry Coston: „Front francez împotriva blocului 
evreiesc” (pp. 1-2). Lupta contra Frontului Popular este, pentru 
„naţionalişti”, la ordinea zilei. Henry Coston este în acest moment 
directorul politic al acestor două periodice reunite, iar Henry-Robert Petit 
este director-administrator al aceleiaşi publicaţii. Petit mai este şi 
preşedinte al Centrului de Documentare şi Propagandă (C.D.P.) sub a cărui 
direcţie este publicată revista. Despre Henry-Robert Petit (1899-1985), v. 
articolul lui Michaël Lenoire, în Taguieff, 1999, pp. 428-432. 


bas Osman-Bey, la fel ca Brafman si Lutostanski, era 
convins că aşa-zisa ,conspiratie cosmopolită” era condusă din 
birourile pariziene ale Alianţei Israélite Universale. În ultimii 
treizeci de ani ai secolului al XIX-lea, discursul antiiudeo- 
masonic avea să includă două teme principale: prima era 
„gândirea liberă” apărată de categorii diferite de militanţi 
(materialişti, pozitivisti, scientişti), iar cea de-a doua, 
denuntarea ca duşman a „ocultismului”?. 

În 1905, în pamfletul intitulat La Franc-Maçonnerie, secte 
juive, abatele Isidore Bertrand face o sinteză a acestor 
denunturi, din perspectiva unui catolicism traditionalist 
antimodern: 


Alianța Israelită Universală şi Societatea, nu mai putin 
universală, a Masoneriei nu sunt decât una şi aceiaşi 
societate. (...) Cabala este, la baza tuturor riturilor masonice, 
forma modernă a ocultismului, al cărei mare maestru este 
evreul. A/ianța Israelită Universală este opera prin excelenţă a 
iudaismului şi a  Masoneriei. Căci numai grupând sub 
stindardul său pe toţi adepţii gândirii libere, indiferent de 
cultura lor de origine, îşi va vedea Israel împlinite cele mai 
scumpe sperante*. 


Este un fals antievreiesc care a circulat foarte mult în 
Europa, la începutul anilor 1870, în mediile antisemite 
germane, ruseşti şi poloneze, înainte de-a cutreiera, zece ani 
mai târziu, Franţa, pentru a călători apoi din nou în Germania 
şi în Rusia. Acest document ce poate fi considerat unul dintre 
principalele texte premergătoare Protocoalelor Inteleptilor 
Sionului este cunoscut mai ales sub titlul Discursul Rabinuluf. 
El provine dintr-un roman al jurnalistului german (fost lucrător 


1 Norman Cohn, 1967, p. 70; Cesare G. de Michelis, 2001, p. 80; Stephen 
Eric Bronner, 2000, p. 79. Această misterioasă „Cancelarie centrală a 
Sionului” este, evident, invenţie pură. 

2 În Franţa, rolul lui Gougenot des Mousseaux, la timpul său cunoscut 
pentru lucrările despre magie (1860) şi demonologie, a fost determinant 
în formarea acestei doctrine de luptă asimilând diverse figuri ale 
duşmanului (iudaism, francmasonerie, „liberă-cugetare”, ocultism etc.) 
pentru a explica înmulţirea ,revolutiilor”. V. Gougenot des Mousseaux, 
1869, în special pp. 358-373, 483-509. 

3 Bertrand, 1905, pp. 26-27 (cu italice, în text). Despre Alianţa Israelitä 
Universală, v. Gougenot des Mousseaux, 1869, p. 334 sg. 


postal) Hermann Goedsche (1815-1878), Biarritz, publicat la 
Berlin în 1868 sub pseudonimul de Sir John Retcliffe. Unul 
dintre capitolele romanului se intitulează „In cimitirul evreiesc 
din Praga”. Este descrierea unei adunări nocturne, foarte 
asemănătoare unei ceremonii oculte, în timpul căreia 
reprezentanţi ai celor douăsprezece triburi ale lui Israel expun 
diferitele aspecte ale unui plan de cucerire a lumii, după cum 
confirmă personajul desemnat ca fiind un rabin sau „marele 
rabin”. În multe privinţe, această scenă pare inspirată din 
reuniunea masonică imaginată de Alexandre Dumas în 
romanul Joseph Balsamo (1849), în care este istorisită 
întâlnirea, pe 6 mai 1770, dintre Cagliostro, şeful „Superiorilor 
necunoscuţi” şi alţi „lluminaţi”:. „Complotul lluminatilor” 
urmăreşte aşezarea Franţei Luminilor şi a Revoluţiei în 
fruntea întregii omeniri, prin eforturile conjugate a trei sute 
de fraţi, fiecare reprezentând zece mii de asociaţi, deci trei 
milioane de afiliati ce juraseră „ascultare şi supunere”?. Printr- 
o serie de metamorfoze, complotul lui Cagliostro şi al 
lluminaţilor va deveni complotul evreiesc sau iudeo-masonic 
mondial. Se pare că cifra de „trei sute de fraţi” va căpăta o 
valoare simbolică de durată în mitul conspirationist 
antievreiesc din secolele al XX-lea şi al XXI-lea, în urma 
asimilării lui cu cele „trei sute” de personaje importante care, 
după o frază a lui Walter Rathenau scoasă din context şi 


4 Cohn, 1967, p. 38 sq., pp. 269-273 (extrase din document); Bronner, 
2000, pp. 81-83. Documentul este integral reprodus in Taguieff, 2004b, pp 
421-426. 

1 Eco, 1998, p. 146. Analogia între Protocoale şi adunarea conspiratorilor 
în prezenţa lui Cagliostro fusese deja remarcată de către autorul de 
pamflete antievreieşti Jean Drault, într-o serie de trei articole publicate în 
1921 în revista lui Urbain Gohier, La Vieille France, sub titlul generic: 
„Alexandre Dumas tatăl şi Protocoalele”. V. mai ales ultimele două: 
„Cagliostro, erou al mai multor romane masonice” (La Vieille France, nr. 
243, 22-29 septembrie 1921, pp. 22-32); „Spectre, subterane, jonglerii, 
magnetism, proxenetism: tot ce înseamnă Iluminismul; tot ludaismul: 
Protocoale!” (La Vieille France, nr. 244, 30 septembrie-7 octombrie 1921, 
pp. 23-32). Balsamo este identificat ca „simbol al evreului stăpân pe alte 
neamuri” („Spectre...”, art. cit., p. 25). Teza lui Drault este următoarea: 
„Autorul cărţii Memoirs d'un medecin s-a inspirat dintr-o veche versiune a 
Protocoalelor care nu sunt decât un comentariu la Talmud” 
(„Cagliostro...”, art. cit., p. 30). 

2 V. Dumas, Joseph Balsamo, 1990 (introducere, Il şi II). 


greşit interpretată, ar hotărî „destinele lumii”*. 

Începând cu 1872, capitolul din romanul lui Goedsche este 
publicat separat, în Rusia, de mediile antisemite. Opusculul 
este urmat, în 1876, de publicarea unui pamflet cu titlul Dans 
le cimetiere juif de la Prague tcheque (Les Juifs, maitres du 
monde). În iulie 1881, faimosul discurs e publicat în limba 
franceză în revista Le Contemporain?, în cadrul unui studiu 
mai elaborat semnat „M. de Wolski” despre „viaţa intimă şi 
secretă a evreilor, mai ales în Rusia”, trecând astfel de la 
ficţiunea romanescă la statutul unui document-probă sau al 
unei mărturii revelatoare. El este de obicei prezentat ca „o 
dare de seamă” despre reuniunea nocturnă din cimitirul 
evreiesc din Praga, ce include şi transcrierea discursului rostit 
de către un „mare rabin”, care ar fi primit, ulterior, 
patronimul de Reichhorn sau Eichborn*, dacă nu Rzeichhorn:. 
În 1887, falsul este inclus de către Theodor Fritsch în cartea 


1 În articolul său din 1909 apărut în Neue Freie Presse, Rathenau, care nu 
vorbea deloc în calitate de evreu (căci el se dorea în primul rând german), 
avea în vedere, mai modest, „destinele economice ale Europei”: „Trei sute 
de bărbaţi, care se cunosc, toţi, între ei, conduc destinele economice ale 
Europei şi îşi aleg succesorii dintre discipolii lor”. V. Cohn, 1967, pp.148- 
149. Fraza lui Rathenau, ca şi aceea a personajului Sidonia (din romanul 
lui Disraeli: Coningsby), atribuită creatorului acestuia, a fost folosită ca o 
mărturisire, ca dovadă a existenţei în realitate a unui complot evreiesc 
sau iudeo-masonic mondial. V. Taguieff, 2004b, pp. 79, 219-220; 2004c, 
pp. 637-639. 

2 Le Contemporain, seria a 3-a, vol. XXII, 1 iulie 1881. Titlul dat 
fragmentului din cartea lui Sir John Reaacilif este: „Dare de seamă despre 
evenimentele politico-istorice ce au avut loc în ultimii zece ani”. V. 
Delassus, 1899, p. 329, şi 1911, p. 101. 

3 Delassus, 1911, p. 100. Studiul semnat Wolski cuprindea douăzeci de 
capitole, publicate în cinci ediţii ale Contemporain (din iulie până în 
noiembrie 1881). Kalixt de Wolski este unul dintre pseudonimele luate de 
Pierre |. Ratchkovski (1850?-1911), şeful diviziei internaţionale a Okhranei 
(poliţia politică secretă a regimului țarist), stabilit la Paris, începând cu 
1884. 

4 V., de exemplu, pamfletul anonim de provenienţă canadiană: La Clé du 
mystere, 1937, pp. 7-11 („Un plan de cucerire a lumii”). Falsul este 
prezentat acolo ca „textul unui discurs ţinut la Praga de către rabinul 
Reichhorn, în 1869, la mormântul marelui rabin Simeon-ben-Jehuda” (p. 
7). 
5 Ortografiat ca în Céline. V. Céline, 1937, p. 277. Pe aceeaşi pagină, 
Retcliffe (Readcliff) devine Radcliff. În pamfletul său, Céline reproduce 
câteva pasaje din Discursul Rabinului (pp. 278-279). 


sa Catéchisme des antisémites, ca şi de către Pierre |. 
Ratchkovski, sub pseudonimul Kalixt de Wolski, în antologia 
sa antisemită La Russie juive, apărută în 1887 la Albert 
Savine, în „Biblioteca antisemitică”.? François Bournand, un 
apropiat al lui Edouard Drumont, alege în 1898, în plin proces 
Dreyfus, câteva fragmente pentru a le include în culegerea sa 
de extrase din texte, articole şi dialoguri, Les Juifs, nos 
contemporains. În Franţa, contextul ideologico-politic este 
favorabil, desigur, unei receptări pozitive. 

În anul următor, 1899, abatele Henri Delassus reproduce 
partial Discursul  Rabinului în  amplul său pamflet 
conspirationist, L'Américanisme et la conjuration 
antichrétienne:. În aceste reproduceri ale falsului, felul în care 
este ortografiat patronimul autorului presupusei „dări de 
seamă” apare adeseori modificat (Readclif, Readcliff, Retcliffe 
etc.), ca şi data discursului (1865; 1869, 1880 etc.). In scurta 
prezentare redactată de către Bournand, citim, de pildă: 
„Programul evreimii, adevăratul Program al evreilor îl găsim 
exprimat la (...) marele rabin John Readcilif. (...) John Readclif 
ne arată ce gândesc evreii, adevăratul program al rasei lor, 
într-un discurs rostit în 1880”. Aici, Bournand confundă 
pseudonimul lui Goedsche  (Reaaciiff) cu  patronimul 
(Reichhorn) dat personajului rabinului ce rostea discursul în 
romanul Biarritz. În 1911, Henri Delassus îl prezintă ca „un 
discurs rostit spre jumătatea secolului al XIX-lea, de către un 
mare rabin, într-o reuniune secretă." La rândul său, 
Krouchevan publică Discursul Rabinului în Rusia, în ziarul său 
Znamia, la 22 ianuarie 1904, la câteva luni după ce publicase, 
în acelaşi ziar, o versiune prescurtată a Protocoalelor 
inteleptilor Sionului. Conţinutul esenţial al Protocoalelor se 
regăseşte în Discursul Rabinului ce constituie un fel de 
rezumat comod al acestora: 


1 Cohn, 1967, p. 42 

2 V. Wolski, 1887, (XXI-336 p.), pp. 4-19. 

3 Bournand, 1898, pp. 283-286 

4 Delassus, 1899, pp. 330-333. Discursul Rabinului va fi integral reprodus 
de către Monseniorul Henri Delassus, în 1911, în La Question juive, pp. 
102-111. 

5 Bournand, 1898, p. 283 

6 Delassus, 1911, pp. 101-102 


Părinţii noştri au lăsat moştenire aleşilor lui Israel 
îndatorirea de a se reuni, cel puţin o dată la o sută de ani, în 
jurul mormântului Marelui Maestru Caleb, sfânt rabin Syméon- 
ben-lhuda, a cărui cunoaştere oferă fiecărei generaţii puterea 
asupra întregului pământ şi autoritatea asupra tuturor 
urmaşilor lui Israel. lată că se-mplinesc optsprezece secole de 
când durează războiul poporului lui Israel cu această putere 
ce-i fusese promisă lui Abraham, dar care-i fusese răpită de 
creştinătate. Călcat în picioare, umilit de duşmanii săi, 
continuu aflat sub ameninţarea cu moartea, cu persecuția, cu 
furtul şi încălcările de toată speța, poporul lui Israel n-a 
dispărut, cu toate acestea; iar, dacă s-a risipit pe toată 
suprafaţa pământului, e pentru că lui trebuie să-i aparțină 
întregul pământ. (...) 

În timp ce noi vom fi făcuţi unicii posesori ai aurului de pe 
tot pământul, adevărata putere va fi în mâinile noastre, şi 
atunci se vor împlini promisiunile făcute lui Avraam. (...) Dacă 
Aurul reprezintă cea dintâi putere a acestei lumi, cea de-a 
doua este, fără discuţie, Presa. (...) Proletariatul trebuie 
întreţinut pe cât posibil şi supus celor ce manevrează banul. 
Cu ajutorul acestui mijloc vom ridica masele oricând vom dori; 
le vom împinge la răsturnări, la revoluţii, şi fiecare dintre 
aceste catastrofe va însemna un pas înainte în realizarea 
intereselor noastre celor mai arzătoare şi mai repede ne va 
apropia de unicul nostru scop: acela de a domni asupra 
întregului pământ, cum i s-a promis părintelui nostru Avraam!. 


În Franţa, Monseniorul Jouin citează integral documentul în 
articolul programatic „Societatea secretă”, pe care îl publică 
în 1912 în primul număr al Revue internationale des societes 
secrètes’. În 1920, el va reedita documentul în introducere la 
ediţia sa comentată a Protocoalelor, constituind primul volum 
dintr-o serie de lucrări despre „Pericolul iudeo-masonic”?. 

Denunţarea „pericolului evreiesc” sau ,iudeo-masonic” 
odată cu primul val international de publicări ale 
Protocoalelor Înţelepților Sionului (1920-1922) se va reorienta 


1 Discursul Rabinului, citat după Wolski, 1887, pp. 4, 5, 16, 19 

2 Jouin, 1912, pp. 11-14 (prezentat ca un „discurs rostit în 1880 de către 
un mare rabin”, documentul este citat în lunga notă 3 de la p. 11, care se 
întinde pe următoarele trei pagini). 

3 Jouin, 1920, pp. 18-26 


pe ,dezväluirea” ,complotului mondial”, ,dovezile” acestuia 
fiind constituite de existența ,programului” pe care 
documentul se presupune că îl dezvăluie. Înţelepţii Sionului, 
aşa cum sunt înfăţişaţi de textul Protocoalelor, ca fiind 
conducătorii presupuşi ai acestui „popor” care, în acelaşi timp 
este o rasă şi o sectă, nu sunt, ca şi ceilalţi, paraziti- 
exploatatori, ci sunt, prin natura lor, „imperialişti”, iar 
„universalismul” lor imperial este o doctrină a acţiunii 
călăuzită de ideea totalei dominatii asupra lumii.: Această 
tematică era deja prezentă în literatura antievreiască încă 
înainte ca Protocoalele să fie difuzate, şi formulată în jurul 
reprezentării francmasoneriei ca „instrument” al „puterii 
oculte” care ar fi „puterea evreiască” tintind să stăpânească 
lumea.? Aceasta era teza lui Paul Copin Albancelli (1851- 
1939), vechi francmason (iniţiat în 1884), devenit în cursul 
anilor 1890 un profesionist al antimasonismului care, în 
cărţile sale din 19005, concepea anume francmasoneria ca pe 
o „asociaţie secretă având scopul de a le asigura evreilor 
dominaţia asupra lumii”*. Tema „Superiorilor necunoscuţi” 


1 V. seria de lucrări publicate la Bernard Grasset de către Roger Lambelin 
în cursul anilor douăzeci sub titlul generic Le Peril juif: Le Régne d'Israël 
chez les Anglo-Saxons (1921), L'Imperialisme d'Israël (1924) şi Les. 
Victoires d'Israël (1928). Roger Lambelin este cunoscut mai ales ca autor 
al unei traduceri franceze (precedate de o lungă introducere) a 
Protocoalelor fnteleptilor Sionului, publicată la Grasset în 1921, lucrare 
care a fost un bestseller al anilor douăzeci şi treizeci, de numeroase ori 
reeditată, până în 1938. V. Protocoalele... 1910 şi 1925; Taguieff, 2004b, 
passim. 

2 La sfârşitul secolului al XIX-lea, teza a fost larg difuzată în Franţa prin 
cartea lui Abel Clarin de la Rive, Le Juif dans la francmaçonnerie (Paris, A. 
Pierret, 1895). In anii 1910 şi 1920 (apoi la începutul anilor treizeci, până 
la moartea sa în 1932), Monseniorul Jouin, împreună cu Revue 
internationale des sociétés secrètes (creată în ianuarie 1912), denunţă 
neobosit „pericolul iudeo-masonic” înainte şi după apariţia ediţiei sale 
comentate a Protocoalelor fnteleptilor Sionului (Jouin, 1920). Un vechi 
colaborator al revistei Monseniorului Jouin, Georges Olivier, publică în 
1959, într-o editură creată de Henry Coston (Documents et Témoignages) 
o lucrare consacrată Alianţei Israélite Universale (Olivier, 1959). 

3 V. articolul „Copin-Albancelli” de Charles Porset, in Ligou (coord.), 2004, 
pp. 312-313. 

4 Doumic, 1906, p. 9. Max Doumic rezumă astfel „ipoteza” lui Copin- 
Albancelli, pe care o discută în cartea sa, pentru ca, în final, să propună 
această interpretare: evreii n-au jucat un rol semnificativ în 


(sau, mai prozaic, „şefii necunoscuţi”) este integrată în 
retorica antiiudeo-masonică:, cum rezultă din următorul pasaj 
al pamfletului antiocultist al abatelui Bertrand, L'Occu/tisme 
ancien et moderne, publicat în 1900: „De cine trebuie să 
asculte francmasonul? — De şefi necunoscuţi, răspunde (...) 
dl Louis Blanc’. Aceşti şefi sunt francezi, englezi, italieni, 
germani? — În majoritate sunt evrei, ne spune Piccolo-Tigre:, 
unul dintre marii iniţiaţi care, în perioada Restauratiei, a jucat 


francmasonerie decât „din ziua în care s-au legat de Anglia”, adică spre 
sfârşitul Primului Imperiu, când „cu banca Rothschild, evreii au pus mâna 
pe puterea financiară” (Doumic, 1906, pp. 83-84). 

1 Despre „şefii necunoscuţi” şi „mijloacele lor de acţiune”, v. Bertrand, 
1905, pp. 42-49. 

2 Referire la Louis Blanc, Histoire de dix ans, 1830-1840 (Paris, 1841- 
1844, 5 vol.). În literatura contrarevolutionarä, citatele din francmasonul şi 
„revoluţionarul” Louis Blanc (extrase mai ales din cartea sa Histoire de la 
Révolution française (1862), 1865, vol. |, pp. 36-38, şi vol. II, pp. 74-84) 
despre responsabilităţile masonice în pregătirea şi organizarea Revoluţiei 
Franceze deveniseră rituale, funcţionând ca mod de a legitima modelul 
conspirationist de tip Barruel, cel puţin de la lucrarea contelui Le Couteulx 
de Canteleu, Les sectes et Sociétés Secretes politiques et religieuses 
(1863; rééd., 1987, pp. 202-208). In opusculul säu din 1877, Les Sociétés 
secrètes, Claudio Jannet îl citează îndelung pe Louis Blanc (Jannet, 1877, 
pp. 60-65) prezentat ca „un istoric foarte avansat în studiul societăţilor 
secrete şi expert în arta de-a face revoluţii (...) care ne va dezvălui cum a 
fost pregătită marea mişcare din 1789” (Jannet 1877, p. 60). in 
monumentul său despre societăţile secrete, Păre Deschamps nu va ezita 
să joace din nou actul de referinţă tactică (Deschamps, 1882, vol. Il, pp. 
236-237, citând Histoire de dix ans.). La fel se întâmplă cu Monseniorul 
Fava, episcop de Grenoble şi autor al unei lucrări puternic inspirate de 
opera-summum a lui Père Deschamps: Le Secret de la francmaconnerie 
(Fava, 1883, pp. 77-79). V. şi Monseniorul de Ségur, 1884, pp. 46-48, p. 
58. Utilizarea în sens antimasonic a textelor lui Louis Blanc funcţionează 
aidoma utilizării antisemite a lui Disraeli sau a lui Bernard Lazare (şi, mai 
târziu, a lui Rathenau): un pasaj sau o frază sunt extrase din context, se 
insistă asupra originii etnice sau asupra apartenenţei politice a autorului 
său (francmason, evreu etc.), şi cuvintele, astfel calificate (un mason sau 
un evreu vorbeşte, martor privilegiat), se întorc împotriva grupului de 
apartenenţă a autorului citat. Charles Porset remarcă pe bună dreptate că 
teza lui Barruel despre Revoluţia Franceză (redusă la a fi un rezultat al 
complotului masonic) în radicalitatea sa, „n-a fost reţinută de nici un 
istoric — cu excepţia, poate, a lui Louis Blanc, care este o verigă de 
legătură esenţială în istoriografia complotului” (Porset, 2000, p. 67). 

3 Personaj fictiv, creat de autorii catolici specializaţi în antimasonism (apoi 
în antiiudeo-masonism), evreu francmason considerat, în mod special, un 


un rol dezastruos pentru ordinea socială”:. În pamfletul 
intitulat Les Propagateurs de l'irréligion. Les Juifs, apărut în 
1908, Paul Barbier scria în ecou: 


El („evreul”) s-a aliat cu Francmasoneria, devenind un 
genial inspirator al acesteia. (...) Prin Francmasonerie, evreul 
a pătruns în toate sferele societăţii; prin ea, el ne-a acaparat 
întreaga forţă guvernamentală. (...) Faptele prezentului (...), 
istoria originilor Masoneriei, conspiratiile sale împotriva 
unităţii societăţilor creştine, totul arată că marea şi teribila 


membru deosebit de activ al Haute Vente (Haute Vente romaine sau 
haute vente romaine) prezentată ca o puternică societate secretă, ba 
chiar ca o societate secretă aflată la conducerea întregii masonerii, 
menită să aducă ruina Bisericii Catolice. V. Pierrard, 1970, pp. 27-29. În 
lucrarea publicată în 1859, L'Eglise romaine en face de la Révolution, 
Jacques Crétineau-Joly se mulţumeşte să-l descrie ca fiind „un evreu 
cunoscut sub peudonimul Piccolo-Tigre” (Crétineau-Joly, 1976, vol. Il, p. 
119), care, către 1822, ar fi jucat „un rol în Carbonarism” (ibid., p. 124). 
Polemistul catolic citează o lungă scrisoare „către gentii superiori ai Vente 
piémontaise” în care Piccolo-Tigre este considerat a înfăţişa planul 
distrugerii lumii creştine prin acţiunea corelată a Carbonarismului şi a 
Francmasoneriei (bid. pp. 119-124). Este vorba despre unul dintre 
numeroasele falsuri antimasonice care, ca şi falsurile antievreieşti, sunt 
prezentate ca texte „revelatoare” atribuite unor evrei sau unor masoni 
„importanţi” care nu le-ar fi destinat uzului public. Potrivit tradiţiei 
întemeiate de Barruel, care făcea distincţia, în cadrul masoneriei, între 
„loji” (mai mult sau mai putin cunoscute) şi  „lojile ascunse” 
(necunoscute), caracterizează cea mai redutabilă societate secretă a 
timpului său după cum urmează: „La Vente suprâme, care se foloseşte de 
Carbonarism şi de Francmasonerie, fără să se dea de gol, rămâne un 
secret chiar pentru celelalte societăţi oculte” (ibid., p. 117). Pentru alte 
menţiuni despre PiccoloTigre (în general după Crétineau-Joly), v. Ségur, 
1867 (1884), pp. 8-10 („unul dintre şefii oculti supranumit «Micul-Tigru»,), 
p. 46 (unul dintre „şefii Vente suprême [...) era un evreu care-şi luase ca 
nume de război pe acela de Micul-Tigru”), p. 53; Jannet, 1877, pp. 44-45 
(„un evreu membru al Haute vente romaine”); Jannet, 1882, pp. LXXXVI- 
LXXXVII; Deschamps, 1882, vol. II, p. 272, nota 2 (,Piccolo-Tigre” este 
„numele de război” al unui conspirator ale cărui scrisori ar fi fost 
confiscate de poliţia romană); Estampes/Jannet, 1884, pp. 72-73 („în 
1822, un evreu, membru al Haute Vente romaine, îi scria unuia dintre 
complicii săi să înmulțească peste tot asociaţiile (...), şi mai ales 
francmasoneria”); Delassus, 1910, vol. Il, p. 409; Heekelingen, 1939, pp. 
163-164. 

1 Bertrand, 1900, p. 48 (pasaj reluat, uşor modificat de către Bertrand, 
1905, p. 43). 


sectă se află sub dominaţia evreimii!. 


Mai târziu, în 1934, într-un pamflet contra „mafiei iudeo- 
masonice”, Lucien Pemjean, pe urmele lui Drumont, denunța 
„Superguvernul ludeo-plutocratiei internationale” al cărui 
agent de legătură, de propagandă şi de aplicare în practică 
este Francmasoneria. Pentru Pemjean, modelul despre 
marele complot pleacă de la premisa „întunecatei” alianţe 
dintre ,plutocratie” (capitalismul financiar), francmasonerie, 
bolşevism şi „iudaism”: „În sfera elitei internaţionale, şefii 
supremi ai Marelui Orient se alătură suveranilor pontifi ai 
ludaismului şi ai Finantei cosmopolite, formând împreună cu 
aceştia G.Q.G.-ul secret al Omnipotentilor care conduc 
lumea”:. Când, în ianuarie 1935, Henry Coston lansează (sau, 
mai exact, relansează) La Libre Parole antiiudéo-maçonniaue, 
nu e de mirare că în ancheta anunţată pe prima pagină 
(„Integrarea evreilor în masonerie”) se poate citi un virulent 
articol al lui Jacques Ditte despre „ludeo-masoneria împotriva 
lui Hitler”, urmat de un text de Rene-L. Jolivet cu un ton mai 
putin acid şi cu un titlu neaşteptat: „Internaționala masonică, 
aceea care-i domină pe toţi ceilalţi”. Titlul este imediat 
dezmintit chiar de textul pe care se credea că-l rezumă: teza 
principală a lui Jolivet este că această „Internaţională” 
dominantă este, ea însăşi, dominată, dar în secret, de o altă 
„Internaţională”. Aşa-zisul secret este, bineînţeles, secretul lui 
Polichinelle: 


Evreii au organizat Loji speciale, formând un fel de stat- 
major al Masoneriei. Există, în primul rând, Ordinul B'nai B'rith 
(Fiul Alianţei). (...) Este prea puţin îndoielnic că B'nai B'rith-ul 
este organizaţia supremă care trasează directive şi conduce în 
secret activitatea tuturor Ordinelor Masonice. (...) Evreii sunt 
în spatele lojilor, în orice mod e cu putinţă, sub forma unui 
guvern organizat sau a unor paraziți invadatori“. 


Hiperbolica denuntare a lluminaţilor din Bavaria, erijati în 


1 Barbier, 1908, pp. 8, 71-73, 78 

2 Pemjean, 1934, p. 19 

3 Pemjean, 1934, p. 17. Pamfletul se încheie cu o diatribă la adresa 
„stăpânilor lumii” (pp. 225-237). 

4 Jolivet, 1935, pp. 11-12 


membri ai conducerii secrete ai francmasoneriei universale, 
va oferi un argument în plus, tot mai utilizat în secolul al XX- 
lea şi la începutul secolului al XXI-lea, pentru difuzarea unui 
amalgam polemic de tipul „iudeo-masonismului” sau al 
„iudeo-masoneriei”, afirmând sau lăsând să se înţeleagă că 
francmasoneria este o organizaţie secretă condusă de evrei 
(sau, mai exact, de către evreii cei mai puternici). Demagogul 
conspirationist american Gerald B. Winrod, într-un pamflet 
publicat în 1935 şi intitulat Adam Weishaupt: A Human Devil, 
afirmă, de pildă, că din treizeci şi nouă de înalţi conducători ai 
Ordinului Illuminati, şaptesprezece erau evrei!. Teza sa este 
că „în spatele Illuminati, adevărații conspiratori erau evreii”, 
iar „Karl Marx (...) şi-a inspirat învăţăturile din Adam 
Weishaupt”. Şi, referitor la actualitatea politică a vremii sale, 
el ajunge uşor la concluzia nu doar că „llluminati erau evrei”, 
dar şi că, „în mod similar, dictatura instalată la Moscova era 
evreiască”?. Alţi teoreticieni militanti ai antimasonismului, ca 


1 Winrod, 1935, apoi 1937. Pamfletul neavând vreo menţiune despre data 
şi locul apariţiei, ne vom ghida după informaţia istoricului american Leo 
Ribuffo (1983, p. 308), care indică prima ediţie a acestuia în 1935 
(Wichita, Kansas, Defender Publishers). Pastorul fundamentalist Gerald B. 
Winrod (1900-1957), creatorul, în 1925, al organizaţiei Apărătorilor 
Credinței creştine, amestecând anticomunismul, antisemitismul cu 
anticatolicismul, a fost, în anii treizeci, un propagator eficient în Statele 
Unite al Protocoalelor inteleptilor Sionului, fără a-şi ascunde entuziasmul 
pentru Germania nazistă. În numeroasele sale pamflete antievreieşti, 
inspirându-se din Nasta Webster şi într-un stil apropiat de cel al lui Lady 
Queenborough, el face legătura între înţelepţii Sionului şi Illuminati. În 
1935, după ce vizitase Germania, el scria, de pildă, în revista sa, The 
Defender: „Dintre toate ţările Europei, Germania este singura care a avut 
curajul să înfrunte ocultismul masonic evreiesc, comunismul evreiesc şi 
puterea evreiască financiară internaţională” (citat de Strong, 1940, p. 
214, şi de Cohn, 1967, p. 235; tr. fr. uşor modificată). In 1932, Winrod 
publică o lucrare despre Protocoale, intitulată The Hidden Hand — tradusă 
imediat în germană -, apoi, în anul următor, un pamflet cu titlul The 
Protocols and the Corning Super Man, urmat de încă două broşuri: The 
Truth About the Protocols şi The Antichrist and the Tribe of Dan (1936). Un 
alt pamflet semnificativ al lui Winrod, despre „iudeo-bolşevism”, este 
Trotsky and the Jews Behind the Russian Revolution. Winrod era prezentat 
în presa germană a vremii ca „Streicher-ul american”. V. Strong, 1940; 
Cohn, 1967, pp. 231, 234-235; Ribuffo, 1983, în principal pp. 144-175; 
Barhun, 2003, pp. 42-43, 49; D'Agostino, 2005. 

2 Winrod, 1935, pp. 45, 47 


Lady Queenborough în The Occult Theocrasy (1933) sau Gary 
H Kah (1991), vor adăuga antisemitismului lor si 
antiocultismul. Pentru Lady Queenborough, a cărei carte a 
avut o foarte mare influenţă asupra conspirationistilor anglo- 
saxoni din generaţiile ulterioare (Carr, Monast etc.), puterea 
supremă este aceea a banului, iar „această putere este în 
mâinile bancherilor evrei International". Illuminati nu sunt 
decât un tentacul al monstruoasei caracatite care sufocă 
lumea: „Iluminismul întruchipează strădaniile conducătorilor 
puternicului Kahal evreiesc care a făcut dintotdeauna efortul 
de a ajunge la dominaţia politică, financiară, economică şi 
morală asupra lumii”?. Dacă „mişcarea a fost întemeiată în 
1776 de către Adam Weishaupt”, acesta din urmă nu va fi 
fost decât un instrument al „puterii oculte” evreieşti. In 
aceasta ar consta lecţia pe care am putea-o trage din „studiul 
atent al Iluminismului” în care „descoperim că forţele de 
distrugere, ce şi-au atins apogeul în Revoluţia Franceză, erau 
de trei feluri: financiare, intelectuale şi anticreştine”:. În eseul 
său antimondialist, En Route to Global Occupation, Kah îi 
mărturiseşte cititorului său: „Am descoperit că istoria 
Francmasoneriei este şi istoria societăţilor secrete, iar că 
istoria societăţilor secrete este istoria ocultismului organizat, 
mai cu seamă în lumea occidentală””. 

Pentru aceia care au contribuit la perpetuarea mitologiei 
antiiluministe faptul că Adam Weishaupt nu aparţinea 
comunităţii evreieşti a fost mereu un motiv de nedumerire. 
Unii propagatori ai antiiudeo-masonismului s-au mulţumit, ca 
„dovadă” decisivă a caracterului evreiesc al Ordinului 
lluminaţilor, să afirme, pe urmele lui Winrod, că Weishaupt 
era „înconjurat de evrei”, dar au fost şi alţii, continuatori ai lui 
Drumont, care n-au ezitat să susţină că Weishaupt era el 
însuşi evreu. Într-adevăr, în La France juive, Drumont reia şi 
el o bună parte din falsele acuzaţii, din amalgamul polemic şi 
din legendele genealogice despre francmasonerie şi lluminaţii 


1 Queenborough, 1975 (1933), p. 662 

2 Idem, p. 184 

3 Ibid. v. Barkun, 2003, p. 49. 

4 Kah, 1991; v. extrasele on-line sub titlul Masonic Origins, cu referire la 
gnosticism, cavalerii templieri, Illuminati, rosacrucieni etc., 
http://www.biblebelievers.org.au/. 


din Bavaria: 


Ce n-au putut să facă (sic) în Evul Mediu cu Templierii, 
evreul încerca acum cu Francmasoneria, în care adunase 
laolaltă toate societăţile secrete existente înainte separat şi 
care atâta vreme se ţinuseră în umbră. După nenumăratele 
volume publicate pe această temă, mi se pare inutil să repet 
şi eu, ceea ce toţi istoricii, dar mai ales Louis Blanc, au scris 
despre rolul pe care Francmasoneria l-a avut în Revoluţie. 
Nimeni nu mai are astăzi nici cea mai mică îndoială că, în 
toate lojile, conducerea a fost atunci trecută în mâinile 
evreilor. Evreul portughez Paschales (sic) întemeiase, în 1754, 
o societate de iniţiaţi, Les Cohens, ale cărei idei au fost 
popularizate de Saint-Martin. În 1776, evreul Adam Weishaupt 
crea secta lluminaţilor, care îşi propunea ca principal scop 
distrugerea catolicismului!. 


Motivul antiiudeo-masonic se regăseşte şi în învăţământul 
catolic oficial al anilor douăzeci şi treizeci ca, de pildă, în 
Manuel de sociologie catholique al lui Alberic Bellot, a cărui 
„nouă ediţie revăzută şi adăugită” apărea în 1927. Discutând 
despre „plăgile sociale”, autorul are în vedere, în primul rând, 
„răul religios”: 


El are ca vehicul viu şi ca propulsori de drept două tipuri de 
oameni (...), şi anume: 1) evreul; 2) sectarul. Sunt cele două 
puteri antireligioase şi, ca atare, antisociale întruchipând 
astăzi, cu deosebire, spiritul opus creştinismului. În 
consecinţă, acesta are împotriva sa: 1) O semintie adversă 
(Israel); 2) O sectă duşmană (Francmasoneria). Triumful 
acestei semintii şi al acestei secte rezultă din acela al 


1 Drumont, 1886, vol. |, p. 260. „Paschales” îl desemnează în mod eronat 
pe Martines de Pasqually (sau Pascuallis) (1727-1774), a cărui doctrină s-a 
numit, echivoc, „martinism” (la fel şi referitor la doctrina teosofului Louis- 
Claude de Saint-Martin), „martiniştii” devenind „Aleşii Cohen” (sau Coen). 
V. Amadou, 1946, 2000a, b şi c, 2004a si b. Ambiguitatea referintei se 
accentuează însă odată cu crearea de Către Papus, la sfârşitul secolului al 
XIX-lea, a Ordinului martinist. V. Papus, 1895 şi 1899 (reunite într-un vol., 
1986, apoi 2004). Să reținem că Drumont reia amestecul de idei 
contrarevolutionare, ale Iluminismului teosofic/creştin şi ale Iluminismului 
revoluţionar, într-o nedezminţită şi lipsită de subtilitate perspectivă 
antievreiască, prin argumente de tipul: „Weishaupt era evreu ca şi 
Martines de Pasqually, deci...”). 


spiritului, în general, opus religiei. Domnia ateismului o 
antrenează simultan pe aceea a iudaismului şi a 
masonismului, ce sunt flageluri gemene. Primul din ele pare a- 
| domina şi a-l conduce de multă vreme pe cel de-al doilea!. 


„Secta iudaică” domină deci în secret „secta masonică”, 
este părerea reverendului Belliot, „sociolog” catolic bazat pe 
„autori de încredere” precum Gougenot-Demousseaux (sic), 
Emil Eckert, Pere Deschamps, Claudio Jennet, Edouard 
Drumont, Monseniorul Delassus, Copin-Albancelli etc. După 
reverendul Belliot, cele „trei caracteristici fundamentale şi 
esenţiale” ale francmasoneriei sunt: „a) ocultismul, adică 
misterul erijat în principiu, b) internationalismul, adică 
negarea oricărei patrii, c) proteismul, adică diversitatea 
formelor, altfel spus, a deghizărilor adoptate, după ţară şi 
neam”. Dacă francmasoneria (sau masonismul) are mai 
multe ,mästi” (filantropică, filosofică şi politică:), ele i-ar 
trebui smulse pentru a vedea crudul adevăr: masonismul este 
„O adevărată religie a răului organizată”*. „Sociologul” 
demistificator poate, în fine, ajunge la concluzia: 
„«Satanismul» este adevăratul «secret» masonic. — Într-un 
cuvânt, Masonism înseamnă Satanism”. Există, prin urmare, o 
„religie masonică”, lucru care situează francmasoneria pe o 
poziţie de rivalitate cu Biserica şi explică de ce „scopul ei 
negativ” nu e altul decât „nimicirea Bisericii Romano-Catolice, 
adică a catolicismului şi, în final, a creştinismului în general”. 
In ceea ce priveşte un „scop pozitiv” al acestei contrareligii 
mascate, acesta se defineşte prin „cucerirea dominaţiei 
universale în scopul instaurării în întreaga lume a cultului lui 
Satana reabilitat (adică, în acelaşi timp, cel al Materiei, al 
Forţei, al Plăcerii etc Wis, 


Un tipar de gândire esotero-complotistă: Nilus şi mitul 
Inteleptilor Sionului în stil rusesc 


1 Belliot, 1927, p. 329. Respectăm, în principiu, dar, în acelaşi timp, 
simplificăm opţiunile grafice ale autorului, transcriind mereu cu italice 
cuvintele sau pasajele îngroşate sau redate cu italice. 

2 Belliot, 1927, p. 341 

3 Despre cele trei „măşti”, v. Belliot, 1927, pp. 346-348. 

4 Belliot, 1927, pp. 350-351 

5 Belliot, 1927, p. 351 


Făcând cercetări despre originea şi răspândirea în toată 
lumea a Protocoalelor inteleptilor Sionului, mai exact, în 
legătură cu felul în care a fost fabricat celebrul fals antisemit 
şi cu publicarea acestuia, pentru prima dată, în Rusia (1903- 
1917), am descoperit însemnătatea dimensiunii esoterice şi, 
în acelaşi timp, mistice asociate „mesajului” central al 
documentului fabricat de un falsificator plătit: dezvăluirea 
„conspirației evreieşti internationale” în scopul de a domina 
lumea. Publicarea si receptarea în Rusia a falsului 
antievreiesc s-au petrecut într-un context politico-cultural 
definit prin sentimentul apocaliptic al sfârşitului iminent al 
lumii, al lumii creştine, în orice caz, şi, pentru spiritele 
religioase, prin aşteptarea, amestecată cu spaimă, a venirii 
Antihristului. A şti de existenţa unei conspirații mondiale 
însemna să poţi vedea dincolo de aparente, să pătrunzi în 
„Culisele istoriei” şi să devii, într-un fel, un iniţiat. Pe scurt, 
dezvăluirea marii conspirații avea o semnificaţie mistico- 
esoterică. 

Să facem o descriere mai amănunţită a contextului în care 
s-a produs acest val de percepţie apocaliptică. La sfârşitul 
secolului al XIX-lea şi începutul celui de-al XX-lea, Rusia era 
străbătută de un val mistico-apocaliptic ce avea la bază o 
interpretare religioasă de tip catastrofic, escatologic, a 
tulburărilor sociale simţite, văzute sau transmise prin zvonuri: 
acestea din urmă sunt interpretate ca semne ale sfârşitului 
civilizaţiei (creştine) şi al venirii Antihristului anunţat de 
revoluționarii teroristi („nihilişti”) şi de evrei, plasați în 
aceeaşi categorie a imaginilor repulsive. In antisemitismul 
rusesc se găsesc trăsături ale „mitului iluminist”, aşa cum s-a 
format el în Europa de Vest. Un document de vreo treizeci de 
pagini, intitulat Le secret du judaisme sau Le Secret des Juifs, 


1 Lucrarea de faţă vine în prelungirea celor două cărţi pe care le-am 
consacrat, în esenţă, formării, metamorfozelor, utilizării în scopuri politice 
şi formelor de receptare a mitului modera al „conspirației evreieşti 
internationale” sau al „complotului evreiesc mondial”: Les Protocoles de 
Sages de Sion. Faux et usage d'un faux, ediţie nouă revizuită (2004 b) şi 
Prêcheurs de haine. Traversé de la judéophobie planétaire (2004c), în 
special pp. 617-817 (a Ill-a parte: „Inventarea şi reinventările mitului 
înţelepţilor Sionului”). 


datând din 1895, începe să circule în Rusia imediat după 
publicare: una dintre tezele expuse în document este aceea 
că, de la Ordinul templierilor la Ordinul Illuminati, societăţile 
secrete şi lojile masonice au fost folosite de evrei în interesul 
lor, până când capitalismul „a fost trecut cu abilitate în 
mâinile evreimii”, în acelaşi timp în care „dăunătoarea putere 
secretă a iudaismului” exercita un „rol conducător în 
mişcarea revoluționară  rusească”:. În scopul realizării 
obiectivului lor principal încă din epoca templierilor, adică 
refacerea Templului lui Solomon, evreii duceau un război 
secret împotriva „lumii creştine, în general, şi a Rusiei, în 
particular”: „Din acele timpuri, societatea secretă evreiască, 
sub denumiri diferite — Gnostici, Illuminati, Rosacrucieni, 
Martinisti etc. —, a încercat să influenţeze pe nevăzute cursul 
istoriei evreilor”?. În 1905, documentul va fi repus în 
circulaţie, într-un context marcat de ameninţarea unei 
revoluţii. 

Un amestec tipic de antisemitism, de teorie a conspirației, 
de misticism creştin, plus o anumită formă de ocultism găsim 
la Serghei Alexandrovici Nilus (1862-1929);, scriitor religios 
rus (ortodox), hagiograf şi „cronicar” al mănăstirii de la 
Optina Pustina. Intr-una dintre cărţile sale marcate de o 
viziune apocaliptică despre mersul lumii, Nilus a publicat 
prima dată textul integral al Protocoalelor în 1905, într-o 
versiune care, prin traduceri ulterioare, se va răspândi 
începând cu 1920 în toată lumea. Credinte îmbinând 
esotericul, magicul, misticul pot apărea, desigur, fără nici o 
legătură cu diferitele tradiţii creştine, tot aşa cum, la fel de 
bine, în lumea modernă supusă proceselor secularizării şi 
dezvrăjirii, ele pot intra în sinteză cu aceste tradiţii. Structura 
compozită a gândirii lui Nilus este, în această privinţă, 
emblematică. Căci ea întruneşte cele patru dimensiuni pe 


1 Citat după Poliakov, 1977, pp. 125-126 

2 Citat după Webb, 1981 (1976), pp. 242-243 

3 La începutul anilor 1900 (pînă în 1905), în lupta pentru influenţă de la 
curtea ţarului, Nilus era în rivalitate cu tămăduitorul Philippe, un prieten al 
ocultistului Papus (zis Gerard Encausse), foarte activ în implantarea 
Ordinului martinist în Rusia. In 1906, Rasputin este chemat la curte: semn 
de eşec pentru partidul lui Nilus. V. Rollin, 1991 (1939), pp. 429-475; 
Encausse, 1954, pp. 179-220; André/Beaufils, 1995, pp. 205-232, 233- 
248. 


care le aflăm în relaţii de diferite tipuri în literatura cam 
pestriță, să-i zicem „esotero-complotistă”, din punct de 
vedere politic situată la extrema dreaptă (calitate în care 
vădeşte un stil de gândire „extremist”), şi a cărei cercetare 
face obiectul prezentei lucrări: 

1° esoterismul, sau mai exact un esoterism marcat de 
influenţa misticismului creştin şi al credințelor în forte oculte 
(Nilus crede în miracole, în clarviziune, în predicții şi în 
profeţii ale sfinţilor şi ale staretilor din Rusia, în visele 
premonitorii, în acţiunea forţelor diavolesti)'; 

2° constirationismul sau viziunea conspirației, implicând 
denuntarea unui complot împotriva civilizaţiei creştine, 
organizat de forţe satanice ai căror agenţi sunt în principal 
evreii şi francmasonii; 

3* antisemitismul sau, mai exact, o iudeofobie apocaliptică 
de tradiţie creştină, desigur, cu un puternic specific rusesc, 
legată de convingerea că, anunţat prin solii săi (evrei, 
masoni, liberali etc.), Antihristul îşi va face apariţia în cursul 
istoriei; 

4° mistificarea literară, pentru care, se pare, Nilus este mai 
degrabă un instrument inconştient (dar plin de îngăduinţă) 
decât un iniţiator sau un agent, în măsura în care, publicând 
celebrul fals, Protocoalele, produsul unui plagiat ideologic cu 
ţintă exactă, l-a prezentat ca pe un document autentic 
(autentic „evreiesc” sau „iudeo-masonic”) şi revelator, căci 
permite înţelegerea temutelor „secrete” ale celor care 
organizau „marea conspirație” în vederea cuceririi lumii. 

In 1905, Serghei Alexandrovici Nilus publică o carte 
intitulată Le Grand, dans le Petit, et l'Antéchrist comme 
possibilité politique imminente, în care sunt incluse şi 
Protocoalele. Acest titlu ilustrează o idee foarte răspândită, 
prezentă în toată literatura antisemită a secolului al XIX-lea, 


1 Despre influenţa contextului cultural rusesc fin-de-siècle în materie, v. 
Carlson, 1997. Despre efectul încrucişat al factorilor culturali şi politici, v. 
Webb, 1981 (1976), pp. 213-273; Poliakov, 1977, pp. 85-153. 

2 V. Webb, 1981 (1976), pp. 213-344; Laqueur, 1993, pp. 3-57; 
Hagemeister, 1995 şi 1996; Rosenthal, 1997, p. 396. V. şi Cohn, 1967, p. 
71 sq., p. 89 sq.; Taguieff, 2004b, pp. 40-56 (ediţie comentată a mărturiei 
contelui Armand Alexandre de Blanquet du Chayla (1885-1939), care, din 
ianuarie până la jumătatea lui noiembrie 1909, a trăit la mănăstirea 
Optina Pustina, unde se întâlnea adesea cu Nilus). 


anume că, de la Revoluţia Franceză cel putin, a fost declanşat 
procesul ce anunţă venirea Antihristului. Acesta este marele 
eveniment ce se anunţă prin semne mici, la care credincioşii 
trebuie să fie foarte atenţi: „Cel Mare în cel Mic”. Omenirea s- 
ar afla într-o eră apocaliptică de revelații şi dezvăluiri. La 
capătul Epilogului cărţii sale, Nilus transformă, cum se va 
vedea, legenda Antihristului într-o reprezentare despre 
conspirația evreiască mondială vehiculată de Protocoale: 


(...) În ziua de azi, toate guvernele din lume, conştient sau 
nu, sunt supuse ordinelor acestui superguvern al Sionului, 
deoarece toate valorile sunt în mâinile lui, toate ţările fiind 
datoare către evrei cu sume pe care niciodată nu le vor putea 
plăti. (...) Se vor împlini curând patru ani de când Protocoalele 
Inteleptilor Sionului sunt în posesia mea. Dumnezeu ştie cât 
am încercat fără rezultat să le aduc la lumină şi chiar să-i 
previn pe cei aflaţi la putere, dezvăluindu-le adevărata cauză 
a furtunii ce se abate peste apatica Rusie, care, din nefericire, 
pare că nu mai înţelege nimic din ceea ce se petrece în jurul 
ei. (...) Nici o îndoială nu-şi are locul. 

Cu toată puterea şi teroarea lui Satana, triumful domniei 
Regelui lui Israel e tot mai aproape de lumea noastră căzută 
în păcat; Regele ivit din sângele Sionului — Antihristul — este 
gata să urce pe tronul imperiului universal. In lume, 
evenimentele au loc cu o înspăimântătoare repeziciune; 
conflicte, războaie, zvonuri, foamete, molime şi cutremure — 
tot ceea ce mai ieri părea cu neputinţă devine astăzi un fapt 
împlinit. Zilele se scurg parcă în favoarea poporului ales. Nu 
mai este destul timp pentru o minuțioasă cercetare a istoriei 
omenirii din punctul de vedere al „misterelor nelegiuirii” 
dezvăluite, pentru a proba cu argumente istorice influenţa pe 
care înţelepţii Sionului au avut-o asupra nenorocirilor spitei 
omeneşti, pentru a prezice viitorul iminent ce-i dă târcoale 
omenirii ori pentru a dezvălui actul final al tragediei mondiale. 
Singură Lumina lui Hristos şi a Sfintei sale Biserici universale 
poate răzbate în adâncurile satanice şi scoate la iveală 
profunda perversitate a acestora. Simt în sufletul meu că a 
venit ceasul să fie convocat cel de-al Vill-lea Consiliu 
ecumenic la care se vor aduna, trecând peste certurile care i- 
au despărţit timp de atâtea secole, pastorii şi reprezentanţii 
întregii  Creştinătăţi, pentru a se pregăti de venirea 


Antihristului:. 


Felul în care ,documentul” presupus revelator a fost 
publicat pentru prima dată integral, în 1905, de către misticul 
Serghei A. Nilus a favorizat pe termen lung receptarea 
acestuia: falsul este publicat ca document autentic cu valoare 
profetică într-o lucrare religioasă, în care Nilus anunţă 
iminenta venire a Antihristului, Le Grand dans le Petit, et 
l’'Antéchrist comme possibilité politique imminente. 
Interpretarea apocaliptică a Protocoalelor va domina 
receptarea în Rusia a acestui document", până la începutul 
anilor 1920. ` 

Sub denumirea de Protocoalele Inteleptilor Sionului, falsul 
era deja cunoscut în Rusia: Protocoalele fuseseră publicate în 
foileton, cu doi ani înainte, din 28 august până pe 7 
septembrie 1903, într-o formă prescurtată, cu titlul „Program 
de cucerire a lumii de către evrei”, în ziarul Znamia 
(Drapelul; al cărui editor este Pavolachi A. Kruşevan (Sankt- 
Petersburg), antisemit militant de extremă dreaptă 
(cofondator al Uniunii Poporului Rus) şi cunoscut pogromist. 


1 Text parţial citat de Cohn, 1967, p. 285 (trad. modificată). V. şi ediţia 
comentată a Protocoalelor a lui Leslie Fry, 1931, pp. 263-265. Această 
carte, intitulată Le Retour des flots vers l'Orient. Le juif, nôtre maître, 
redactată de antisemitul de profesie Leslie Fry (căsătorită Sismarev), 
membră a echipei finanţate de Henry Ford, la începutul anilor 1920 pentru 
a dovedi autenticitatea Protocoalelor, a fost publicată sub îngrijirea 
Monseniorului Jouin, directorul la Revue internationale des sociétés 
secretes. 

2 Nilus încorporează textul Protocoalelor în cea de-a doua ediţie revăzută 
şi adăugită a cărţii sale (Tarskoie-Selo, imprimeria Crucii Roşii, decembrie 
1905, cap. XII, pp. 325-394), a cărei primă ediţie fusese publicată în 1903. 
V. Taguieff, 2004b, p. 42; Hagemeister, 1991, p. 54; id., 1955, pp. 145, 
151; id., 1996, p. 127 sg. 

3 Prima publicare a Protocoalelor în foileton se face pe parcursul a nouă 
articole din Znamia (Cesare G. De Michelis, 1997, pp. 264-265). Versiunea 
anonimă din 1905 şi versiunea Boutmi din 1906 derivă din această primă 
versiune din 1903. 

4 Rollin, 1991, p. 33; Cohn, 1967, p. 70; Taguieff, 1992, vol. |, pp. 14, 366; 
Bronner, 2000, pp. 76, 79; De Michels, 1998, pp. 229-240 (text 
reconstruit de ediţia Kruşevan, 1903); id., 2001, pp. 34-38, 81-82 (Notă 
anonimă de prezentare a Protocoalelor în 1903, care poate fi atribuită lui 
Kruşevan) 83-143 (textul ed. din 1903). Cotidianul de extremă dreaptă T- 
namia fusese lansat de Kruşevan (1860-1909) în februarie 1903. 


Publicat la câteva luni după cumplitul pogrom de la Chişinău 
(Basarabia):, şi exact pentru a justifica acest pogrom (6-7 
aprilie 1903), documentul face un tablou repulsiv al lumii 
dominate de războaie, revoluţii, răsturnări de orice fel, fără a 
lăsa deoparte fabricarea unor uriaşe mistificări, imposturi şi 
escrocherii. Trasată de înțeleptul Sionului care se adresează, 
în Protocoale, egalilor săi, această imagine a nenorocirilor 
abătute asupra lumii se prezintă ca o etapă premergătoare în 
realizarea unui vast program de cucerire a lumii de către 
evrei (sau  „iudeo-masoni”), ocupând dubla poziţie de 
conspiratori şi agresori ai altor popoare. Având ca singură 
lege misiunea de-a face numai ce aduce profit — se spune în 
Protocolul 3 — „regelui-despot din sângele Sionului pe care i-l 
pregătim lumii întregi”. Planul de dominare şi cucerire 
mondială este explicit atribuit unei minorităţi active, având 
aceeaşi apartenenţă etnică şi fiind condusă de viitorul despot 
al întregii lumi: tema guvernului mondial (şi nevăzut, până la 
instalarea noii ordini), este astfel legată de tema complotului 
evreiesc mondial. 

Pentru cine investighează naşterea mitului despre 
„complotul evreiesc mondial” şi a reprezentărilor apocaliptice 
cu răsfrângere în viaţa politică, biografia lui Nilus nu este 
lipsită de interes. Născut pe 28 august 1862, la Moscova, 
Serghei A. Nilus, fiul unui bogat proprietar de pământuri, 
urmează studii de drept la universitatea din Moscova, 
lucrează apoi în Ministerul de Justiţie (1886-1888), după care 
se dedică exploatării domeniului său. Vorbitor curent de 
franceză, germană şi engleză, el face mai multe călătorii în 
străinătate, mai ales în Franţa (de exemplu, în 1883 şi în 
1895). Până la sfârşitul secolului al XIX-lea, Nilus trecea drept 
un dandy rus europenizat, liber-cugetător şi discipol al lui 
Nietzsche. Criza mistică pe care o traversează, într-un context 
marcat de înmulţirea credințelor escatologice şi apocaliptice, 
se datorează şocului pe care l-a avut asupra lui lectura a 
două texte aparţinând lui Vladimir Soloviev (1853-1900): 
Trois Entretiens, ultima lucrare a gânditorului rus, publicată în 


1 49 de morţi, 495 de răniţi, un număr mare de violuri, în jur de 1.500 de 
ateliere şi prăvălii devastate şi distruse, 20% din populaţia evreiască 
rămasă fără adăpost. 

2 Protocoalele..., 1925, p. 27 (Protoc. 3; subliniat în text) 


1899 (cunoscută sub titlurile următoare: Trois Entretiens sur 
la guerre, le progres et la fin de l'histoire du monde sau Trois 
Entretiens sur la guerre, la morale et la religion), şi Brève 
histoire de P Antéchrist (Soloviev, 1916). Apariție altfel 
necesară, Antihristul poate semăna, după Soloviev, oricărui 
om obişnuit, riscând astfel să treacă neobservat. Din acest 
motiv, el este extrem de îngrijorător: „Fiara nu arată a ceea 
ce este”?. 

Nilus vizitează tot mai des pensiuni şi aşezări mănăstireşti 
(în special celebra Optina Pustina, din 1901), regăsind, prin 
aceste pelerinaje, drumul credinţei. In acest context el se 
apropie de Pere Jean de Cronstadt (1829-1908), care devine 
mentorul său şi un fel de model: pe de o parte, un predicator 
plin de har, vizionar, exorcist şi vindecätor, şi pe de altă 
parte, membru al Uniunii poporului rus: şi antisemit fanatic. În 
gândirea lui Nilus, devenit credincios, temelor legate de 
sfârşitul lumii sau al civilizaţiei şi de venirea Antihristului li se 
adaugă reprezentarea antisemită a complotului evreiesc sau 
iudeo-mason împotriva creştinătăţii, dar, mai ales, împotriva 
Rusiei ortodoxe. Nilus dedică prima ediţie a cărţii sale, Le 
Grand dans le Petit', epuizată la capătul unui singur an, lui 
Jean de Cronstadt. In decembrie 1905, Nilus publică o a doua 
ediţie, mult adăugită (X-417 p.) şi având inclus, de acum, 
textul Protocoalelor (cap. X, pp. 325-394), sub titlul Le Grand 
dans le Petit, et l’'Antéchrist comme possibilité politique 
imminente (Tarskoie-Selo, imprimeria  Crucii-Roşii). Este 


1 Hagemeister, 1995, pp. 143-144, 155 (nota 17). Pentru evitarea oricärei 
greşeli de interpretare, precizăm că, în 1890, Vladimir Soloviev 
condamnase cu fermitate antisemitismul rusesc printr-un „Protest 
împotriva mişcării antisemite în presă”, publicat în Times, la 10 decembrie 
1890, fără nume de autor, sub titlul „Evreii în Rusia”. V. Soloviev, 1992, 
pp. 167-169. 

2 Soloviev, citat de Ravenscroft, 1977, p. 121 

3 Ca reacţie împotriva Manifestului din 17 octombrie 1905, simbolizând 
liberalizarea Rusiei sub egida contelui Witte, la iniţiativa doctorului 
Dubrovin, a fost creată Uniunea Poporului Rus, organizaţie monarhistă de 
extremă dreaptă al cărei obiectiv declarat era combaterea mişcării 
revoluţionare. Beneficiind de fonduri considerabile (secrete sau nu), 
Uniunea Poporului Rus a organizat, în 1906 şi 1907, mai multe atentate şi 
asasinate, cu binecuvântarea înalţilor responsabili ai poliţiei (a Okhranei 
ţariste). 

4 Jean de Cronstadt, Le Grand dans Le Petit, 1903, VIII-179 p. 


posibil ca textul Protocoalelor să-i fi fost procurat — direct sau 
nu — de către Ratchkovski:, care, din toamna lui 1905, avea 
să conducă în ascuns Uniunea Poporului Rus, ai cărei lideri se 
vor dovedi foarte activi în difuzarea falsului. În septembrie 
1907, Nilus se instalează în vecinătatea mănăstirii Optina 
Pustina, dotată cu o bogată bibliotecă, putând astfel să 
lucreze intens şi să publice foarte mult. Rămâne aici până în 
1911, apoi se mută lângă mănăstirea lverski. O a treia ediţie 
a cărţii apare în 1911, urmată în 1912 de o a patra. În 
ianuarie 1917, publică o nouă ediţie, revăzută, în care 
dimensiunea apocaliptică reiese cu mai multă pregnantä 
decât în ediţiile precedente: £ tot mai aproape, e aici la uşă... 
(Sergiev Posad, VIII-288 p.). Teza acestei ediţii este că 
„Antihristul se apropie” şi că, în consecinţă, „e pe aproape 
domnia Diavolului pe pământ”. În aprilie 1917, Nilus şi soţia 
sa acceptă invitaţia prinţului Vladimir Davidovici Jevakhov 
(1874-1938) — mare admirator al lui Nilus, căruia, mai târziu, 
îi va consacra o carte (1936) — şi se instalează pe domeniul 
său de la Linovita, unde rămân până în aprilie 1923. După ani 
dificili petrecuţi în Ucraina, apoi în Rusia, Nilus moare pe 14 
ianuarie 1929 în urma unei crize cardiace. Operele sale 
complete au fost publicate la Moscova în 1991-1992. 

In 1905, tirajul este foarte mic: cartea lui Nilus, conţinând 
în apendice Protocoalele Inteleptilor Sionului, este tipărită în 
mai putin de două mii de exemplare:. Falsificatorii din 
Okhrana care l-au convins pe Nilus să includă falsul în a doua 
ediţie a cărţii sale şi au înlesnit publicarea acesteia aveau 
fixat un obiectiv foarte clar: să-l convingă pe ţar că evreii şi 
francmasonii, prin intermediul contelui Serghei lulievici Witte 
(ministru de finanţe şi partizan hotărât al liberalizării 
economice a Rusiei)', voiau să-l detroneze şi să-l înlocuiască 


1 V. Cohn, 1967, pp. 91-92. 

2 Sfânta Evanghelie după Matei: „(...) să ştiţi că este aproape, la uşi”. 

3 Despre primele ediţii ruseşti ale Protocoalelor, v. Hagemeister, 1995 şi 
1996; De Michelis, 1998, p. 17 sg. 

4 Contele Serghei lulievici Witte (1849-1915) a fost, succesiv, ministru al 
transporturilor şi comunicaţiilor (1892), ministru de finanţe (din 1893 în 
1905), preşedinte al Consiliului de Miniştri (1905), prim-ministru (după 
publicarea manifestului din 17 octombrie 1905, calitate în care a dat 
poporului rus o Constituţie). Văzând că ţarul se arată ostil reformelor, îşi 
dă demisia în 1906, dar îşi păstrează funcţiile de membru al Consiliului de 


apoi cu „regele Israelului”:. Lucrarea trece aproape total 
neobservată, cu atât mai mult cu cât ministrul de interne 
Piotr Arkadievici Stolipin, care n-ar putea fi bănuit de 
filosemitism, publică, la începutul lui 1906, în Novoie Vremia, 
o notiţă în care nu-şi ascunde convingerea că ar fi vorba 
despre un fals şi încheie prin a lansa: „Nu-i putem iubi pe 
evrei, dar acesta nu e un motiv să fim imbecili!” Când liderii 
Uniunii Poporului Rus, Markov Il şi Alexei Chmakov;, îi cer 
permisiunea si mijloacele necesare difuzării masive a 
Protocoalelor, Stolipin însărcinează doi ofiţeri de poliţie, 
Martinov Şi Vasiliev, să ancheteze proveniența 
„documentului”: concluzia a fost că era vorba despre un fals“. 
Este posibil ca judecata personală a ţarului, entuziasmat, în 
primul moment, de dezvăluirile Protocoalelor, convins apoi de 
inautenticitatea textului, după ce i-au fost comunicate 
rezultatele anchetei ordonate de Stolipin, să fi oprit 
răspândirea în Rusia a falsului. Generalul K.I. Globacev, fost 


Stat, de preşedinte al Comitetului Finanţelor şi de secretar de stat al 
ţarului. 

1 V. Rollin, 1991, pp. 334-335; Curtiss, 1942, pp. 80-82; Cohn, 1967, pp. 
106-110; Katz, 1995, p. 281. 

2 Despre activitatea lui Markov Il (Nicolai E. Markov), urmaşul doctorului 
Dubrovin la şefia Uniunii Poporului Rus, v. Henri Rollin, 1991, pp. 178-179, 
603-604, 644-645; Leon Poliakov, 1977, pp. 145-146, 338; id., 1985, pp. 
235, 249, 343 (Eugen şi Nicolai nefiind decât unul!); Walter Laqueur, 
1993, pp. 16-17, 23-24, 28 (1996, pp. 35, 42-43, 46). 

3 Alexei Chmakov (1852-1916), jurist şi publicist, era unul dintre şefii 
Centuriilor Negre care, în felul lui Boutmi sau Kruşevan, organizau 
pogromuri, făcând continuu propagandă antisemită. Chmakov este 
autorul mai multor texte antievreieşti sau antiiudeo-masonice: „Discursul 
evreilor” (Moscova, 1897), „Libertatea şi evreii” (Moscova, 1906), „Evreii 
în istorie” (Cjarkov, 1907), „Guvernul ocult internaţional” (în Novoie 
Vremia, 26 mai 1912; reed., Tallin, 1999). V. De Michelis, 2001, pp. 14, 39, 
41, 215. Chmakov îşi datorează relativa celebritate faptului de a fi 
publicat în 1906 un fals antievreiesc, prezentat ca fiind un document 
redactat în 1860 de Adolpbe Cremieux, în perioada formării Alianţei 
Israelite Universale; un pretins manifest ce i-ar fi chemat pe toţi evreii să 
colaboreze la instalarea dominaţiei evreieşti în lume (Cohn, 1967, p. 164). 
Francmason din 1912, Cremieux (1796-1880) putea trece drept un iudeo- 
mason tipic şi să se transforme intr-un înţelept al Sionului. V. Rollin, 1991, 
pp. 279 sq.; Katz, 1995, p. 248-249, 254-255. 

4 Cohn, 1967, p. 120; Laqueur, 1996, p. 45 


comandant al diviziei din Sankt-Petersburg: a Okhranei, 
raportează astfel reacţia lui Nicolae al II-lea, convins totuşi de 
existenţa unei conspirații iudeo-masonice’: „Lăsaţi-o baltă cu 
Protocoalele. O cauză curată nu se apără cu metode 
necurate”. În ceea ce o priveşte pe țarina Alexandra 
Feodorovna, până la moartea sa, n-a încetat să creadă în 
autenticitatea Protocoalelor. De la sfârşitul lui 1905, până în 
1916, guvernul rus a autorizat tipărirea şi difuzarea a mai 
bine de 14 milioane de exemplare a 3.000 de cărţi şi 
pamflete antisemite’. După cât se spune, ţarul însuşi ar fi 
consacrat peste 12 milioane de ruble din averea sa personală 
răspândirii unei literaturi a urii, incluzând — în ciuda 
reticentelor pe care le avea — şi Protocoalele. 

În 1909, Nilus pare din ce în ce mai obsedat de intervenţia 
forţelor diavolesti. Frica sa de o conjurație se accentuează şi 
se manifestă printr-un delir de interpretare căruia vizitatorul 
său francez, Alexandre du Chayala, i-a fost un foarte minuţios 
observator. Pe baza acestei preţioase mărturii, istoricul 
Michael Hagemeister face o descriere pertinentă a stării de 
spirit în care se găsea atunci Nilus: 


În spiritul Antihristului, al necredintei, el vedea o consecinţă 
a forţelor ascunse, manifestată fie în presa dirijată „de o mână 
iudeo-masonică, văzută ori nevăzută”, fie în „kahal-ul 
profesorilor universitari, jidoviti, pe faţă ori în secret, dându-şi 
aere de filosofi”. „Ultimul bastion” împotriva acestor atacuri îl 
reprezentau „mănăstirile ortodoxe”. Concepţiile apocaliptice 
ale lui Nilus au căpătat accente nebuneşti, făcându-l să vadă 
pretutindeni „pecetea Antihristului” sau cifra Fiarei.5 


În 1911-1912 apar noi ediţii ale cărţii lui Nilus conţinând 


1 Amintirile sub formă de mărturie ale generalului Globacev, reaşezate în 
contextul lor, vor fi prezentate de Vladimir Burţev în faţa tribunalului din 
Berna în 1934, apoi publicate în cartea sa apărută în 1938: Protokoly 
Sionskikh Moudretzov — dokazanny podlog (Protocoalele inteleptilor 
Sionului, un fals dezvăluit), Paris, Oreste Zeluk, pp. 98-106 (reed. 
Moscova, 1991). V. şi Curtiss, 1942, pp. 80-82, 90-91; Cohn, 1967, pp. 
119-120. 

2 Rollin, 1991, pp. 589 sg. 

3 Baron, 1987, p. 61 

4 Lindemann, 1993, p. 179 

5 Hagemeister, 1995, p. 148 


Protocoalele, tot într-un tiraj foarte mic şi care, nici în câţiva 
ani, nu vor ajunge să fie epuizate. Lucru de care se plânge 
amar Nilus, aşa cum rezultă din aceste cuvinte datând din 
1913, pe care ni le transmite prinţul Nicolai Davidovici 
Jevakhov: „Nu reuşesc să fac Protocoalele să fie luate în 
serios de public, aşa cum ar merita. Ele sunt citite, criticate şi, 
deseori, ridiculizate, dar puţini sunt aceia care le acordă 
importanţă şi recunosc în ele o adevărată ameninţare pentru 
creştinătate, un plan de distrugere a ordinii creştine şi pentru 
cucerirea întregii lumi de către evrei, în care nu crede 
nimeni”.! 

În ianuarie 1917, cartea lui Serghei Nilus apărea din nou 
sub titlul: // est tout près, à la porte. De ce à quoi l’on ne peut 
pas croire et qui est si proche. Este ultima ediţie, în Rusia, a 
cărţii lui Nilus, conţinând textul Protocoalelor. Impäräteasa 
Alexandra Feodorovna deţine un exemplar din aceasta, în 
camera sa din casa lui lpatiev, la Ekaterinburg, unde, în 
noaptea de 16 spre 17 iulie 1918, va fi masacrată întreaga 
familie a ţarului, inclusiv medicul şi servitorii acestuia?. 
„Crimă rituală evreiască”, crimă comisă de „fiii diavolului” va 
fi concluzia trasă de majoritatea monarhistilor opuşi revoluţiei 
pe care o percepeau ca fiind „iudeo-bolşevică”. lată ce pare 
să confirme şi interpretarea oricărei evoluţii ca fenomen 
satanic, teză larg difuzată, de la abatele Barruel şi Joseph de 
Maistre încoace şi aclimatizată în mediul rusesc ortodox. 
Mâna nevăzută a lui Satana era negreşit în spatele agenţilor 
masonici, evrei  iudeo-masonici sau  iudeo-bolşevici ai 
acestuia, activi în orice revoluţie a cărei semnificaţie esotero- 
teologică este aceea de-a pregăti domnia Antihristului. 

În 1877, la sfârşitul pamfletului său predominant 
antimasonic îndreptat împotriva societăţilor secrete, Claudio 
Jannet rezuma ideea apocaliptică a marii conspirații, după 


1 Nicolai D. Javakhov, Serghei Alexandrovici Nilus. Scurtă schiță a vieții şi 
a operei sale (în rusă) Novi Sad, 1936, p. 35 (citat de Cohn, 1967, p. 119) 
2 Rollin, 1991, pp. 83-87; Cohn, 1967, pp. 120-121. Exemplarul din 
Protocoale, aparţinând țarinei, tăiat în întregime, va fi găsit de anchetatori 
şi menţionat în inventarul său de judecătorul Nicolai Sokoloff (Taguieff, 
2004c, p. 654). Pe 17 iulie 1998, sub preşedinţia lui Boris Elţin, rămăşiţele 
familiei imperiale identificate de experţi vor face obiectul unor funeralii 
naţionale. 


cum urmează: 


Prin ideea de îndumnezeire a omului şi visul despre o 
republică universală, Masoneria nu este altceva decât 
pregătirea domniei Antihristului, anunţată ca o încercare de 
revanşă, efemeră şi neputincioasă a duşmanului din vechime 
învins de crucea Calvarului. Această domnie a Antihristului nu 
va fi însă o domnie a păcii. Minciuna este trăsătura 
caracteristică a societăţilor secrete, ca şi a celui ce le-a creat 
şi a nedezminţitului lor inspirator. Minciună e şi în secretul în 
care acestea se învăluie, şi în armele de care ele se folosesc, 
minciună este şi în dezamăgirea care întotdeauna urmează 
promisiunilor lor! Cu multă înţelepciune a spus J. de Maistre că 
Revoluţia este esențialmente satanică. La fel şi Masoneria, 
care este Revoluţia în stare vie şi activă. 


Această viziune apocaliptică poate funcţiona independent 
de contextul său teologico-religios. Discursurile acuzatoare 
care au însoţit difuzarea mondială a Protocoalelor, începută în 
Germania în ianuarie 1920 şi, în luna următoare, în Marea 
Britanie, readuc la lumină „legenda iluministă” şi genealogia 
fictivă, mergând de la Illuminati lui Weishaupt la bolşevicii lui 
Lenin şi ai lui Troțki. În februarie 1920, când Protocoalele 
tocmai fuseseră traduse în engleză, iată cum exprima 
Winston Churchill, pe atunci ministru de război, viziunea 
conspiraţionistă despre Revoluţia Bolşevică, răspândită de 
emigranții ruşi antisemiti, antimasoni şi antibolşevici: 


Această mişcare printre evrei nu e ceva nou. Din epoca lui 
Spartacus Weishaupt, trecând prin aceea a lui Karl Marx, 
pentru a ajunge acum în epoca lui Troțki (Rusia), Bela Kuhn 
(Ungaria), Rosa Luxemburg (Germania) şi Emma Goldman 
(Statele Unite), această conspirație mondială pentru nimicirea 
civilizaţiei şi pentru reconstruirea societăţii pe baza stopării 
progresului, a unei răutăţi meschine şi a unei imposibile 
egalitäti n-a făcut decât să se extindă continuu. Cum foarte 
bine a arătat un autor modern, doamna Webster, conspirația a 
jucat un rol uşor de observat în tragedia care a fost Revoluţia 
Franceză. Ea a fost resortul tuturor mişcărilor subversive din 


1 Jannet, 1877, p. 127 


secolul al XIX-lea:. 


Se poate pune întrebarea dacă falsuri precum Discursul 
Rabinului sau Protocoalele nu servesc cumva, prin 
diabolizarea celor desemnaţi ca duşmani, doar la înşelarea 
celor care se vrea a fi coalizati sau la dezinformarea celor 
împotriva cărora ar fi îndreptată conspirația. Ele mai servesc 
şi incitărilor la ucidere, la eliminarea fizică a presupuşilor 
reprezentanţi ai sectei sau ai societăţii secrete diabolizate. 
Cum s-a întâmplat, de exemplu, sub Republica de la Weimar, 
asasinarea ministrului Walter Rathenau, la 24 iunie 1922, de 
către un grup de nationalisti germani fanatici, convinşi că 
victima lor era unul dintre misteriosii şi amenintätorii înţelepţi 
ai Sionului. Ei citiseră poate cărţile sau broşurile lui Wichti, ale 
lui Rosenberg sau Fritsch şi credeau în autenticitatea 
Protocoalelor. Erau fie adepţi ai „creştinismului germanic”, fie 
păgâni nostalgici ai lumii „indo-germanice” sau „ariene”, dar, 
în oricare din aceste cazuri, erau duşmani declaraţi ai 
„judaizării lumii”. 

Aceşti militanti-asasini credeau în mitul complotului 
evreiesc mondial, un amestec de complot masonic şi 
bolşevic.? Ei au ucis în numele Binelui şi pentru salvarea 
Germaniei sau chiar a omenirii (celei autentice). Au eliminat 
un trimis al lui Satana. Mitul conspirationist le-a oferit 
legitimarea de care aveau nevoie pentru a acţiona. Un permis 
de a ucide. 


1 Winston Churchill, „Sionism versus Bolşevism”, Illustrated Sunday 
Herald (Londra), 8 februarie 1920 (citat de Lebzelter, 1978, p. 19). V. şi 
Bronner, 2000, p. 107; Moisan, 2004, p. 390. Stigmatizând „intrigile 
Internaționalei evreieşti”, tânărul Churchill insista apoi asupra „rolului 
jucat de aceşti evrei internationalisti, în mare parte, atei” în „crearea 
bolşevismului” şi în declanşarea Revoluţiei Bolsevice: „Au avut, cu 
siguranţă, un rol însemnat; probabil mai important decât alte contribuţii”. 
2 V. Cohn, 1967, pp. 149-152. 


4. inclinatia spre „ciudat” a jocurilor 
complotiste: cultura sincretică 
postcreştină 


„Câte gânduri despre care se credea că s-au stins 
de secole au apărut din nou, incubate sub dogoarea 
unui soare diferit!” 

Edgar QUINET (1865) 


Acest tip de sinteză teoretică între reprezentările sau 
practicile „magice” (în sensul cel mai larg al termenului), 
mitul complotului mondial şi credinţele religioase creştine — 
chiar şi în varianta adăugării moştenirii germanice — nu este 
singurul posibil. E de-ajuns o scurtă referire la existenţa unor 
sinteze cu diferite forme de gândire străine creştinismului 
(budismul) sau în vădită opoziţie cu acesta (rasismul păgâno- 
arianist, de pildă). În plus, anumiţi istorici şi sociologi 
contemporani ai fenomenelor religioase consideră că nevoia 
de a crede în paranormal se datorează slăbirii creştinismului 
şi accentuării, în contrapondere, a formelor de credinţă ce nu 
fac referire la un Dumnezeu transcendent. Din anii 1980 şi 
1990, mulţi sociologi şi istorici cercetători ai prezentului au 
observat apariţia unor atitudini şi comportamente legate de 
ideea de sacru în comunităţi străine de cadrul religiei 
institutionalizate. Rezultă astfel, oricum am interpreta-o, 
ipoteza apariţiei în Occident a unei noi credinţe religioase, 
postcreştine!. Or, în aceste configurații afectivo-imaginare, 
raportarea la ideea de sacru presupune recursul la anumite 
credinţe etichetate drept „esoterice” şi la anumite practici ce 
pot fi considerate „magice” sau „ocultiste”. Altfel spus, dacă 
acceptăm să le recunoaştem acestor fenomene o dimensiune 
religioasă, atunci şi credinţa în paranormal sau în astrologie 
ar avea un caracter religios?. Ipoteza este atrăgătoare în 
condiţiile precizării naturii acestei noi forme de credinţă 


1 V. Introvigne, 1993; Poulat, 1994; Hervieu-Leger, 1999; Laurant, 2001, 
p. 185 so: Lenoir, 2004 şi 2005. 
2 Michelat, 2003, p. 79 


religioasă extrainstituţională, denumită „incertă” de unii 
sociologi, specializaţi în studierea acestor credinţe „paralele”: 
astrologie,  clarviziune, reîncarnare, experiența morții 
iminente, medicină paralelă erc" In 1981, sociologul Jacques 
Maître observa astfel că „în presă, astrologia implică 
esoterismul, diferite tradiții divinatorii, spiritismul, yoga, 
parapsihologia, tehnicile dominării de sine si a celorlalți” si 
adăuga o idee foarte interesantă pentru un etnograf al 
credințelor contemporane: „survine adesea, ca trăsătură 
comună, o religiozitate fără prezența unui Dumnezeu”?. O 
întrebare pe care un sociolog, un expert în psihologia socială 
sau un politolog nu ar putea-o ocoli se referă la eventualele 
legături dintre angajarea pe calea „esoterico-ocultistă” şi 
anumite tendinţe sau înclinații ale indivizilor, categorisite de 
obicei ca indicii ale acelor „-isme” cu reputaţie negativă: 
dogmatism (sau gândire rigidă), autoritarism sau chiar 
extremism. 


Credinte „paralele” şi rigiditate în gândire 


Legătura dintre aceste credinţe „paralele” şi ceea vom 
denumi, cu un termen global, „extremism” a fost parţial 
stabilită de ancheta asupra „personalităţii autoritare” 
publicată în 1950 sub conducerea lui Theodor W. Adorno: 
„Ssuperstiţiile”, în rândul cărora echipa lui Adorno situa mai cu 
seamă credinţa în astrologie, erau elemente structurale ale 
„personalităţii autoritare”. Superstitia era deci considerată în 
corelatia ei cu alte trăsături, cum ar fi „gândirea în noţiuni 
rigide”, adică tendinţa de a gândi în clişee şi de a utiliza 
stereotipuri cu referire la diverse grupuri etnice sau naţionale, 
tendinţa de a vedea lumea printr-o imagine lipsită de 
complexitate şi fără a face concesii fenomenului ambiguităţii.: 


În lucrarea publicată în 1950 de Adorno şi de echipa sa de 
cercetători (formată mai ales din membri ai Şcolii de la 
Frankfurt aflaţi în exil în Statele Unite), aceste trăsături sau 
„variabile fundamentale” ale „personalității autoritare” 
1 Champion, 1998 


2 Maître, 1981, citat de Michelat, ibid. 
3 Adorno et al., 1950; Billig, 1984, pp. 453-467 


rezultate dintr-o analiză de conţinut a convorbirilor realizate, 
raportată, ca instrument de măsură, la o scală atitudinală 
denumită „F” (scala autoritarismului) sunt nouă la număr:: 

1. caracterul „convenţional”: adeziunea inflexibilă la valori 
burgheze convenţionale (în franceză, o astfel de 
atitudine denotă „conformism”, termenul de 
„convenţionalism” având un cu totul alt sens); 

2. supunerea în faţa autorităţii: atitudine de supunere 
necritică faţă de autorităţile morale idealizate ale 
grupului de apartenenţă (de la familie la naţiune); 

3. agresivitate autoritară: tendinţa de a fi mereu la pândă 
faţă de cei care încalcă valorile convenţionale şi de a-i 
condamna, respinge sau pedepsi; 

4. antiintrospectie: opoziţia sau rezistenţa la subiectiv, la 
imaginaţie şi afectivitate; 

5. superstiție şi stereotipie: credinţa în determinarea prin 
forţa mistică a destinului individual şi tendinţa de a gândi 
în noţiuni fixe’; 

6. putere şi ,duritate”: sensibilitate la dimensiunile 
dominatie/supunere,  fortä/släbiciune,  sef/subordonat; 
identificarea cu cei puternici, importanţă excesivă 
acordată aspectelor celor mai comune ale eului, 
afirmarea cu putere a forţei şi a durității; 

7. nimicire şi cinism: ostilitate generalizată, înjosirea şi 
degradarea sistematică a fiinţei omeneşti;; 

8. proiectivitate: tendinţa de a crede în manifestarea în 
lume a unor forţe distructive şi periculoase (proiectarea 
în realitate a unor imbolduri ale inconştientului)”; 

9. sexualitate: preocupare exagerată pentru chestiuni de 
ordin sexual. 


1 Adorno et al., 1950, vol. |, p. 288; Adorno, 1973, p. 45. V., de asemenea, 
şi Eysenck, 1956, pp. 195-196. 

2 Exemplu: „Se poate dovedi că astrologia explică o mulţime de lucruri, 
deşi multora nu le pasă”. 

3 Exemplu: „Dacă vreţi să priviţi în adâncul lucrurilor, veţi vedea că omul 
nu acţionează niciodată decit în vederea propriului interes”. 

4 Exemplu: „Vieţile noastre sunt la cheremul comploturilor urzite în secret 
de politicieni, cu atât mai mult cu cât cei mai mulţi dintre noi nu cred în 
ele”. 

5 Exemplu: „Orgiile sexuale ale vechilor greci şi romani nu-s decât jocuri 
de copil faţă de aceea ce se întâmplă astăzi chiar în mediile în care te-ai 


De observat că noţiunea de „personalitate autoritară” o 
acoperă pe aceea de „personalitate antidemocratică”, 
studiată de psihologia socială practicată de colaboratorii lui 
Adorno. 

Aceste cercetări despre natura şi originile prejudecăţilor au 
fost continuate şi totodată şi corectate sau reinterpretate de 
Milton Rokeach, care a stabilit că, dacă prejudecățile sunt 
rezultatul unui stil de gândire rigid şi ultrasimplificat, 
rigiditatea mentală nu este doar o caracteristică a indivizilor 
cu idei politic conservatoare sau „potenţial fasciste şi 
rasiste”. Trăsăturile ce denotă autoritarism nu ar fi legate, 
prin urmare, de poziţia politică (de dreapta sau 
conservatoare), nici de un conţinut ideologic („conservator” 
sau „reacţionar”). Rezultă că, măsurat de echipa lui Adorno, 
pe scala F, autoritarismul trebuie reinterpretat ca un caz 
particular al sindromului mai general al intolerantei despre 
care Rokeach propune să fie denumit „spirit închis” (closed 
mind) sau „personalitate dogmatică”. Principalele ei 
caracteristici ar fi închistarea diferitelor sisteme de credinţe 
astfel încât credinţe reciproc contradictorii să poată fi totuşi 
menținute, o rezistenţă la schimbare a credințelor, şi 
justificarea acestora prin recursul la autoritate“. De unde 
ipoteza că o concepţie dogmatică ar putea constitui un 
proces de cunoaştere foarte general, transideologic. 
„Rigiditatea mentală” (sau gândirea în clişee), rezistenţa la 
influenţă (închiderea) şi intoleranta ar permite construirea, de 
pildă, a sistemului de credinţe al unui individ, ba chiar a unui 
tip de personalitate sau a unui mod de a gândi susceptibile de 
a fi atribuite unui individ independent de angajamentele 
ideologico-politice ale acestuia. Se porneşte de la premisa că 
dogmatismul înseamnă incapacitatea unui subiect de-a 
accepta un mod de a gândi diferit de al său. Mai rămâne de 


aştepta mai puţin”. Pentru o ilustrare caricaturală a ultimelor două 
atitudini de interpretare, vezi scrierile lui Fritz Springmeier, 1995, 1996, 
1998, şi infra, cap. VII. 

1 Frenkel-Brunswick etal., 1965 (1947). Pentru o prezentare a lucrărilor 
americane ale echipei lui Adorno despre „personalitatea autoritară”, v. 
Jay, 1977, în special pp. 274-286. 

2 V. Eysenck, 1956, pp. 200-202; Billig, 1984, pp. 462-463. 

3 Rokeach, 1971 (1954) şi 1960 

4 Rokeach, 1960 


ştiut, de pildă, dacă dogmatismul nu este supoziţia oricărui 
extremism ideologic. Şi dacă e posibilă măsurarea 
dogmatismului prin elaborarea unei scale care să indice, cum 
presupunea Rokeach:, că el aparţine deopotrivă şi dreptei, şi 
stângii politice. Plecând de la ipoteza că dogmatismul 
caracterizează extremismul ideologic de orice culoare politică 
(de dreapta, de stânga, de tip conservator sau revoluţionar), 
analizele anchetelor efectuate pe eşantioane de populaţie cu 
orientare de extremă dreaptă şi de extremă stângă ar trebui 
să demonstreze că acestea manifestă în medie un nivel al 
dogmatismului mai ridicat decât al populaţiei neangajate în 
grupuri politice?. Un alt instrument de măsură a fost construit 
de Palmer şi de Kalin în 1991: scala respingerii dogmatice 
(scala DRS: Dogmatic Rejection Scale) care permite 
măsurarea respingerii celuilalt, cu credinţe diferite, ceea ce ar 
indica un nivel înalt al  dogmatismului?. Rezultatele 
cercetărilor întreprinse de Nathalie Sgro şi Serge Guimond pe 
trei grupuri distincte (22 de militanti de extremă stângă, 17 
de extremă dreaptă şi 32 neangajati politic) sugerează, mai 
întâi, că scala DRS este un instrument mai fidel şi mai 
plauzibil de măsurare a dogmatismului decât scala D, apoi că 
aceasta permite scoaterea în evidenţă a dogmatismului de 
stânga“ şi, în fine, că militantii de extremă dreaptă sunt 
semnificativ mai dogmatici decât ceilalţi participanţi, în timp 
ce militantii de extremă stângă nu sunt mai dogmatici decât 
cei neangajati politic. Concluzia nuanţată şi provizorie a 
acestui studiu este că dogmatismul prezent în mediul 


1 În 1956, Rokeach a construit o scală în scopul măsurării dogmatismului, 
scala D. Contrar a ceea ce aştepta Rokeach, cercetările făcute pe baza 
acestei scale D au stabilit că scorurile ridicate pe această scală erau 
legate de atitudinea de tip conservator (Billig, 1984). Dogmatismul 
măsurat era, în realitate, dogmatismul de dreapta (conservatoare şi nu 
liberală). Ori trebuia revizuită scala D, ori se considera că ea permite şi 
stabilirea unor rezultate interesante, deşi neprevăzute. 

2 V. Sgro/Guimond, 2004. 

3 Palmer/Kalin, 1991, şi Sgro/Guimond, 2004, pp. 78-79 

4 Sgro şi Guimond ( 2004, p. 77) observă chiar că, asemenea scalei (F) de 
măsurare a autoritarismului, a lui Adorno, pe care Rokeach o „criticase 
căci nu permitea identificarea şi studierea decât a autoritarismului de 
dreapta, scala D pare a permite măsurarea nu a dogmatismului ca atare, 
ci a dogmatismului de dreapta”. 


atitudinilor ideologico-politice pare a functiona ca un proces 
de cunoastere mai specific partizanilor unei ideologii de 
extremă dreaptă decât celor ai unei ideologii de extremă 
stângă. 

Această abordare a prejudecätilor sau a credințelor în 
termeni de „personalitate autoritară”, cu accent pe 
„înclinam” sau „predispoziţii” (considerate a se fi constituit în 
copilăria subiecților, potrivit unei ipoteze aparținând 
psihanalizei), are totuşi un punct slab, după cum observă 
numeroşi autori: ele tind să neglijeze sau să minimalizeze 
importanța factorilor de ordin situational, contextual sau 
»socio-cultural”?. Intr-un studiu fundamental publicat în 1958, 
specialistul american în psihologie socială Thomas Pettigrew 
arată că prejudecățile rasiste pot să nu fie corelate cu scorul 
ridicat pe scara F, aşadar, că, la o populație dată, subiecții 
rasisti pot să nu fie mai „autoritari” decât media populației si 
că, în acest caz, prejudecățile rasiste se explică prin 
conformitatea cu norma socială dominantă.. Într-un alt studiu 
de referintä*, acelaşi Pettigrew a caracterizat „eroarea 
fundamentală în atribuire” ca tendinţă de a atribui 
comportamentul unui actor aproape exclusiv predispozitiilor 
acestuia şi, în consecință, de a ignora astfel contextul, 
elementul cel mai puternic al determinării comportamentului. 
Rezultă de aici că, în judecätile individuale, pot apărea 
perturbări când un subiect trebuie să explice 
comportamentele membrilor endogrupului (grupul din care 
face parte subiectul) şi cele ale exogrupului (un grup diferit 
de al subiectului). De pildă, un comportament negativ, cum ar 
fi un act de violenţă, face obiectul unei atribuiri pe bază de 
predispozitie atunci când actul este comis de un membru al 
exogrupului („aşa sunt ei”, „nu se vor schimba niciodată”) şi 
al unei atribuiri pe bază de context când autorul actului este 


un membru al endogrupului („am fost provocati”, „era 
legitimă apărare”). La acestea mai trebuie adăugat că 
reprezentările sociale impun — desigur, nu în mod strict 


1 Sgro/Guimond, 2004, pp. 84-85 

2 O expunere sintetică a criticilor aduse cercetării pe baza 
„predispoziţiilor”, v. Taguieff, 1997, pp. 85-88, şi 1998, pp. 95-101. 

3 V. Pettigrew, 1958. 

4 Pettigrew, 1979. V. şi Billig, 1984, pp. 463-465. 


determinist — explicaţii de-a gata care să-i conducă pe actorii 
sociali, oricare le-ar fi predispozitiile („autoritare” sau nu), să 
facă atribuiri sau să aducă imputatii pe baza cunoaşterii 
înnăscute conţinute în aceste reprezentări. În pofida limitelor 
sale, modelul „personalității autoritare”,  redefinit ca 
aparţinând stilului de gândire autoritar sau dogmatic, 
păstrează o valoare descriptivă”. 

In cercetările sale de ultimă oră, sociologul Guy Michelat a 
constatat şi el că, în cazul unei tolerante mai mari, frecvenţa 
credințelor în astrologie (horoscop) este mai scăzută?. Potrivit 
paradigmei lui Rokeach, totul se întâmplă ca şi cum stilul rigid 
de a gândi şi dogmatismul ar creşte cu formele foarte 
răspândite ale credințelor astrologice. Mai general, după o 
scală de toleranţă construită plecând de la opinii ducând până 
la etnocentrism şi la pedeapsa cu moartea, se observă că 
toleranța descreşte pe măsura descreşterii sentimentului de 
insecuritate. Din perspectivă psihosociologică, aceasta este, 
în mod cert, varianta de interpretare cea mai bogată în 
rezultate: ,Situatiile obiective şi subiective, generatoare de 
nelinişte, cum ar fi sentimentul de nesiguranţă, antrenează o 
sporire a credințelor paralele. Or, acestea sunt exact situaţiile 
în care se dezvoltă intoleranta”:. Cererea şi consumul de 
credinţe esotero-magice ar putea astfel explica printr-un 
puternic sentiment de insecuritate, destul de răspândit în 
masa populaţiei, dar, mult mai mult, în media acesteia, la 
persoanele de peste patruzeci de ani decât la persoanele 
tinere. Or, în rezultatele anchetelor de opinie, luând în calcul 
gusturile partizane, se observă că intoleranta este net mai 
mare la persoanele care, chestionate, s-au considerat mai 
aproape de extrema dreaptă“. În situaţii sociale marcate de 
un puternic sentiment de insecuritate, este oare îndreptăţită 
ipoteza corelatiei dintre nivelul înalt al intolerantei, 
identificarea politică la extrema dreaptă şi tendinţa spre 
consumul de credinţe în paranormal? Ipoteza trebuie supusă, 
evident, verificării empirice. 

Aşteptând să se facă mai multă lumină în aceste chestiuni, 


1 V. infra, cap. VIII. 

2 Michelat, 2003, p. 113 

3 Michelat, 2003, p. 112-113 
4 V. Mayer (Nonna), 2002. 


care ar putea veni dinspre psihologia socială sau ştiinţa 
politicii, să facem totuşi câteva constatări. Procesul specific al 
modernităţii, denumit democraţie, însoţit de popularizarea lui 
ştiinţifică şi de laicizare/secularizare, n-a dus nicidecum la 
dispariţia credinţei în existenţa forţelor nemateriale şi în 
acţiunea acestora asupra lumii sensibile. În lumea dezvrăjită 
a modernilor, reprezentările de tip magic şi-au deschis noi 
drumuri, mai ales în numeroasele forme pe care le-a luat 
sentimentul religios al mulțimilor, în afara câmpului 
instituţional. O dovedeşte vasta piaţă în expansiune a unei 
literaturi de mase, pe teme esoterice sau reprezentări magice 
despre lumea fantasticului (cel mai reuşit model al acestui 
gen de ficţiune rămânând Stăpânul inelelor, marea frescă 
feerică a lui J.R.R. Tolkien:), dar şi o sumedenie de scrieri din 
domeniul paraistoriei sau al pseudostiintei, al căror discurs 
confuz este presărat cu atracţii „esotero-mistico-magice” 
(cum ar fi Le Matin des magiciens de Louis Pauwels şi Jacques 
Bergier). Circulaţia mondială a acestor texte este de acum 
înainte asigurată pe un foarte mare număr de website-uri. 
Difuzarea acestei literaturi sincretice este însoţită de o 
producţie masivă de filme şi de jocuri video. Într-un pasaj 
important din Economie et société, Max Weber observa cu 
subtilitate că faptul de „a concepe forţele «supranaturale» în 
forma zeilor, chiar şi sub aceea a unui zeu transcendent, nu 
elimină deloc vechile reprezentări magice, ca atare (nici 
măcar în creştinism)”?. Această observaţie poate fi extinsă la 
ansamblul neclar delimitat al credințelor de tipul „nebuloasei 
mistico-esoterice”:, abordate ca una dintre cele mai 
semnificative manifestări ale „credințelor paralele” care s-au 
dezvoltat, începând cu anii 1970, pe fondul pretinsei 
„reîntoarceri la credinţă”. Căci sfera conceptului de „credinţe 
paralele” este tot atât de largă pe cât de vag rămâne (în sens 
logic) conţinutul său. Pentru a explora însă noi domenii de 


1 Romanul epic al lui Tolkien s-a vândut în mai bine de cincizeci de 
milioane de exemplare. A devenit „cea mai populară carte a secolului al 
XX-lea” (Bruner/Ware, 2005, p. 8). Trilogia lui Tolkien (Tolkien, 2000), 
adusă pe marile ecrane de New Line Cinema şi realizată de Peter Jackson, 
a avut şi ea un imens succes de sală. 

2 Weber, 1971, p. 447 

3 Champion, 1989 şi 1998 


obiecte, trebuie să ne mulţumim cu concepte vagi (fr.flous — 
n.tr.). Sociologul Francoise Champion propune o definiţie 
descriptivă, cu meritul de a putea fi uşor utilizată: „Prin 
credinţe paralele se va înţelege (...), în context occidental, 
toate religiile necreştine, diferitele forme de esoterism şi 
toate credințele si practicile  parareligioase, vechi 
(clarviziunea, de exemplu) sau noi (de pildă, meditatia)”:. 

Considerată, în principiu, a fi pus capăt practicilor magiei şi 
vrăjitoriei, credinţa creştină în Dumnezeul transcendent s-a 
arătat adesea a fi compatibilă, în cazul unui anume personaj 
sau în interiorul unei anumite grupări religioase, cu aceea în 
paranormal şi astrologie, cu spiritismul? sau ocultismul, care, 
de multe ori, implică recursul la practici divinatorii sau 
magice. Efectul pervers al reconstrucției raţionale moderne a 
teologiei creştine, al aducerii Bisericii la argumentarea 
raţională a fost proliferarea credințelor „iraţionale”, la 
marginea religiei institutionalizate, dar mai ales în afara 
acesteia. Trebuie însă ţinut cont de un alt mare efect pervers 
al procesului modern: democratizarea, care merge în sensul 
unei creşteri continue în complexitate, a favorizat recursul la 
schema conspirației pentru a se putea trece dincolo de 
aparente — o simplificare ce reduce complexa realitate socio- 
istorică la reaua intenţie sau la acţiunea ocultă a grupurilor 
pentru care scopul (dominarea lumii) scuză inclusiv mijloacele 
cele mai rele. Ceea ce ne interesează aici sunt interferentele 
dintre modalitatea simplificatorie a gândirii complotiste şi 
formele gândirii împrumutate din tradiţia esoterismului, aşa 
cum răzbat ele în cultura lumii. 

Este momentul să abordăm acum mai îndeaproape noua 


1 Champion, 1993, p. 750 

2 Amintim că termenul „spiritism” desemnează o mişcare (mişcarea 
spiritistă) apărută spre mijlocul secolului al XIX-lea în Statele Unite 
(surorile Fox) şi în Franţa (Allan Kardec), o doctrină (a existenţei, 
manifestărilor şi învăţăturii Spiritelor, adică ale sufletelor celor defuncti) 
şi, totodată, un ansamblu de practici sau o artă. Comerţul cu spirite 
implică, într-adevăr, arta comunicării cu spiritele persoanelor decedate, 
prin tehnici precise, considerate probate (mese turnante sau medii). V. 
Kardec, 2005 (1857). Spiritismul a cunoscut o nouă revigorare în cadrul 
mişcării New Age (din anii 1970), sub numele de channeling. V. Introvigne, 
1989 şi 2005; Ladous, 1989; Castellan, 1995; Edelman, 1995. Pentru o 
cercetare contemporană empatică, v. LeGuyader, 2003. 


cultură esotero-complotistă cercetând una dintre formele 
acesteia din anii şaizeci, aşa cum a fost ea exprimată în 
bestsellerul lansat de Louis Pauwels şi de colaboratorii săi, Le 
Matin des magiciens (1960) şi în revista Planète, lansată în 
contextul în care mişcarea New Age era pe cale de-a se 
constitui, şi ea profund inspirată de „contra-cultura” stângistă 
a epocii. ltinerarul urmat de Pauwels, de la esoterismul 
amestecat cu complotismul (graţie unei pasiuni pentru 
„societăţile secrete”:), la Noua Dreaptă în ipostaza sa 
neopăgână, adică GRECE (sfârşitul anilor 1970/inceputul 
anilor 1980), ar putea oferi o ilustrare sumară a tezei după 


1 Spre sfârşitul episodului Planète, timp în care societăţile secrete au 
constituit un laitmotiv, Louis Pauwels publică în 1971, într-o colecţie 
condusă de el, un Dictionnaire des sociétés secrètes en Occident (lucrare 
colectivă, coordonată de Pierre Măriei), prefațată prin grija sa („Societăţi 
initiatice în general”). Colecţia este confuz intitulată „Istoria ideilor, a 
eroilor, a societăţilor Franţei secrete şi a Occidentului” (de ce nu, de pildă, 
a „Occidentului secret”?), dar pe coperta a patra a cărţii, sub imaginea- 
simbol a ochiului deschis încadrat într-un triunghi (motiv masonic), dăm 
peste ceea ce pare a. fi titlul colecţiei: „Istoria personajelor misterioase şi 
a societăţilor secrete”. 

2 Louis Pauwels colabora la activităţile grupării GRECE (Groupement de 
recherche et d'études pour la civilisation européenne), în timp ce Alain de 
Benoist, ideologul „societăţii de gândire” — ce se pretindea GRECE a fi -, 
colabora la  Figaro-Magazine, condusă de Louis Pauwels, care-i 
încredinţase rubrica ,ldei” încă de la crearea acestui supliment 
săptămânal al cotidianului Figaro (initial intitulat Figaro-Dimanche, lansat 
la 1 octombrie 1977 şi redenumit Figaro-Magazine, din 7 octombrie 1978). 
In anii 1970, Alain de Benoist colabora şi la revista Question de, patronată 
de Pauwels. Acolo a publicat mai ales unul dintre cele mai semnificative 
articole ale sale: „Teza despre «creştinismul-otravă»,, (nr. 5, trim. al 4-lea, 
1974, pp. 5-23), reluat (cu unele modificări) sub titlul „Bolşevismul 
Antichității” în cartea sa Les Idées à l'endroit (1979, pp. 167-184), căreia 
doar mediile neonaziste cultivate i-ar fi putut decripta atunci aluzia la 
cartea lui Dietrich Eckart: Le Bolchevisme de Moise à Lénine. Dialogue 
entre Adolf Hitler et moi (1924); v. de pildă rezumatul empatic pe care i-l 
face revista neonazistă Le Devenir européen, 20 noiembrie 1979, p. 10. La 
sfârşitul anilor 1970, când Pauwels făcea parte din mişcarea Noua Dreaptă 
pe punctul de a forma un tandem cu Alain de Benoist, Les Editions 
Copernic, întemeiată de lideii GRECE, publică două cărţi ale unui celebru 
teoretician neonazist, Jacques de Mahieu (Mahieu, 1977 şi 1979), una 
dintre tezele susţinute de acesta fiind aceea că „impostorul” şi „apatridul” 
Cristofor Columb ar fi furat o „hartă secretă” întocmită pe baza datelor 
furnizate de vikingii norvegieni. In 1969, Jacques de Mahieu s-a făcut 
cunoscut mediilor de extremă dreaptă publicând un Précis de biopolitique, 


care credinţa în paranormal, sub oricare dintre formele sale, 
este legată de dogmatism şi de extremismul de dreapta:. 


Cultura misterului şi a straniului 


Noua cultură mondială de masă a asimilat tema „puterii 
oculte”, legată fie de mitul politic clasic al conspirației 
mondiale, fie de noua mitologie izvorâtă din ufologie şi 
amestecând stiintifico-fantasticul de groază cu interpretări ale 
„mărturiilor victimelor”. Un sociolog trebuie să-şi pună 
întrebări despre persistenţa interesului marelui public pentru 
„societăţile secrete” sau „sectele” considerate vechi de 
secole, fie că sunt pură închipuire, fie că au existat în 
realitate (pentru a fi, în cele mai multe dintre cazuri, 
„ficţionate”). În scrierile referitoare la această subcategorie a 
literaturii de masă, eseuri sau romane, cursul istoriei apare ca 
rezultat al acţiunii oculte a unor „personaje misterioase” şi a 
unor organizaţii initiatice, implicând practica „magiei”. 
Succesul imens (naţional, apoi internaţional) al cărţii lui 
Pauwels (fost discipol al lui Gurdjieff, înainte de-a se simţi 


un minitratat de rasism şi eugenism, prima carte editată de Institutul 
Superior de Ştiinţe Psihosomatice, Biologice şi Rasiale (Lausanne şi 
Montreal). Alte lucrări din aceeaşi colecţie (la Ed. Celtiques, special 
create): Nous autres racistes („Manifestul social-rasist prezentat de 
profesorul G. A. Amaudruz”), prefaţă de Jacques Baugé-Prévost, 1971; 
Jacques Baugé-Prévost, Le Celtisme. L'éthique biologique de l’homme 
blanc (1973); J. Baugé-Prévost, La Medicine naturelle (1973) şi 
Naturothérapie. Méthode naturelle de santé (1976); René Binet, 
Contribution à une éthique raciste (1975, postum). Aflam atunci din ediţia 
1975-1976 a Who's Who că Alain Benoist era „doctor în biologie honoris 
causa” al aşa-zisului institut, creat în anii 1969 de către liderii Noii Ordini 
europene (printre care şi Gaston-Armand Amaudruz), organizaţie 
neonazistă întemeiată în septembrie 1951! De altfel, Jacques de Mahieu 
era membru al comitetului de patronare a Nouvelle Ecole (revista lui Alain 
Benoist) din 1972, revistă la care colabora. Este greu de crezut că Pauwels 
n-ar fi avut cunoştinţă de ambiguitatea acestui fief al neopăgânismului în 
care „revoluționarii conservatori” se intersectau cu neonazistii. Rupând, 
după convertirea sa la creştinism, legătura cu mediile neopăgânismului, 
Pauwels se va îndepărta definitiv de GRECE în 1983. V. Taguieff, 1994, în 
special p. 203 sq., p. 237 sg. Pentru evoluţia recentă a GRECE, v. François, 
2005. 

1 Nu este vorba despre o confuzie între conservatismul reactionar al unui 
Louis Pauwels şi una dintre varietățile neonazismului. 


atras de Guenon) şi a lui Jacques Bergier (popularizator de 
ştiinţă şi amator de fapte insolite, de fenomene stranii sau 
misterioase), Le Matin des magiciens (1960), urmată de 
crearea revistei Planète, organ al „realismului fantastic”), a 
scos la iveală gustul publicului nespecializat pentru istoria 
„Misterioasă”, o istorie „alternativă” amestecând teme 
ocultiste sau magice, prezentări ale unor pretinse „teorii 
ştiinţifice” respinse de „ştiinţa oficială” (de exemplu, doctrina 
cosmologică a lui Hans Horbiger?), relatări despre activitatea 
„societăţilor secrete” (deseori menţionate cu referire la 
nazism?) si reinterpretarea unor legende sau teme de 
mitologie  (Altantida şi „civilizațiile pierdute” sau 
„necunoscute”+, Sfântul Graal si  templierii, alchimia, 
permanenta păgânismului):. lată cum era prezentată cartea 
Le Matin des magiciens de către coautorii ei: „Povestirea, pe 


1 Subtitlul cărţii Le Matin des magiciens este „Introduction au realisme 
fantastique”. În primăvara lui 1963 este lansată enciclopedia Planète 
(şase volume pe an), din care primul volum este, semnificativ, consacrat 
societăţilor secrete (Alleau, 1963). În noiembrie 1969, în numărul 12 din 
Nouveau Planete, Louis Pauwels şi Jacques Bergier publică un prim extras 
— intitulat „Des doutes sur l'évolution” — din lucrarea lor concepută ca „o 
continuare a Le Matin des magiciens”. Articolul este prezentat astfel: 
autorii „abordează şi explică evoluţia (sic), în marea tradiţie a realismului 
fantastic” (Pauwels/Bergier, 1969, p. 83). In această postură „alter- 
ştiinţifică” care a făcut tradiţie şi îşi are autori de referinţă (Tesla, 
Yelikovsky, Sitchin etc.), v. infra, cap. VII. 

2 V. Pauwels/Bergier, 1972, p. 350 sg. 

3 Societatea Thule (Thu/e-Gesellschaft), cu „secretele” sale şi cu „iniţiaţii” 
săi, este cel mai des citată şi obligatoriu însoţită de elemente din istoria 
mitologizantă a începuturilor nazismului: aducerea în scenă a celebrului 
mentor al lui Hitler din 1919 în 1923, Dietrich Eckardt (1868-1923), 
reprezentat al curentului vo/kisch al „Revoluţiei conservatoare” germane 
şi ocultiste (Pauwels/Bergier, 1972, p. 419 sq.) In acelaşi sens 
mitologizant, v. Ravenscroft, 1977, pp. 162-176. Pentru a înţelege 
fascinația exercitată de relaţia dintre Eckart şi Hitler, trebuie citită 
cărticica postumă a lui Eckart, Der Bo/schewismus von Moses bis Lenin. 
Zwiegesprăch zwischen Adolf Hitler und mir (Bolşevismul de la Moise la 
Lenin. Dialog între mine şi Adolf Hitler), apărută în martie 1924 la 
Munchen, după care s-a făcut o traducere engleză de către unul dintre 
principalii lideri neonazişti, William L. Pierce, în 1966 (a doua ediţie în 
1999). V. infra, cap. VII. 

4 V. Hutin, 1961. Pentru o demistificare, făcută de un arheolog francez, 
nemilos cu „Marii Initiati” veniţi de pe alte tărâmuri şi cu „supercivilizaţii”, 
v. Adam, 1975. 


alocuri legendă, pe alocuri reală, a unei prime călătorii în 
domenii ale cunoaşterii încă prea putin explorate”... Printre 
„ţinuturile interzise” pe care îşi propun să le exploreze, 
nazismul ocupă un loc aparte, conform ipotezei că „Germania 
nazistă întruchipa conceptele unei civilizaţii diferite de a 
noastră”?. Al Doilea Război Mondial devenea o inevitabilă 
înfruntare a două „concepţii despre lume”: „umanistă” şi 
„magică”:. Nazismul era astfel situat în zona aflată sub 
semnul misterului şi al straniului, al necunoscutului şi al 
fantasticului“ împotriva discursului rutinat al „ştiinţei oficiale”, 
considerat conformist şi prea puţin curajos, se miza, în felul 
acesta, pe atracţia exercitată de „subiectele blestemate”. 
Cuvântul de ordine paradoxal al acestor pretinse mărturii 
despre ocult este de a nu oculta nimic: pe acelaşi argument 
se întemeiază şi parapsihologia, numită şi „metapsihică” sau 
„psihotronică”:. 

Faţă de nazism, abordat din unghiul unui esoterism 
demagogic, Pauwels şi Bergier o făceau pe şarlatanii: „În 
istoria civilizaţiei noastre, nazismul a constituit unul dintre 
acele rare momente în care, la vedere şi cu zgomot, o uşă s-a 
deschis spre altceva”f. Mai departe, autorii precizau că 
„noutatea extraordinară a Germaniei naziste consta în 
implicarea gândirii magice în ştiinţă şi în tehnică” şi adăugau, 


5 Despre succesul cărţii Le Matin des magiciens, tezele apărate în aceasta 
şi lansarea revistei Planète, v. Galifret, 1965; Renard, 1996. 

1 Pauwels/Bergier, 1972, p. 28 

2 Pauwels/Bergier, 1972, p. 396 

3 Ibid. 

4 Istoricul si germanistul britanic Nicholas Goodrick-Clarke se arată pe 
drept sever în privinţa acestei literaturi: „Cărţile despre ocultismul nazist 
scrise între 1960 şi 1975 erau tipice pentru literatura de senzaţie şi 
profund lipsite de simţ critic. Completa ignoranță a surselor esenţiale îi 
caracteriza pe cei mai mulţi dintre autorii lor (...)” (Goodrick-Clarke, 1989, 
p. 311). 

5 Pentru o prezentare actualizată a „cercetărilor” şi a ,revelatiilor” 
specialiştilor în parapsihologic, definită ca „ştiinţă şi studiu despre 
paranormal sau despre evenimente şi fenomene insolite din viaţa omului: 
apariţii, bântuiri, dedublări, bilocaţii, transă, levitatie, transmiterea 
gândurilor la distanţă (telepatie)”, v. „investigaţie asupra lumii de dincolo” 
de Serge LeGuyader, publicată sub titlul Dialogues avec les mortes 
(LeGuyader, 2003). 

6 Pauwels/Bergier, 1972, p. 346 


inspirându-se dintr-o formulă celebră a lui Lenin (incorect 
citată), această caraterizare absurdă: „Dintr-un anumit punct 
de vedere, hitlerismul însemna guenonism, plus diviziile 
blindate”!. In prefața la Histoire des magies, a lui Kurt 
Seligmann, unul dintre primele volume din Enciclopedia 
Planete, Jacques Bergier îşi formulează concepţia despre 
originile magiei, plecând de la ideea existenţei civilizaţiilor 
dispărute, a căror moştenire, rămasă în stare fosilă, ar putea 
fi identificată în practicile magice: „Trebuie acceptat (...) că 
magicienii au fost întotdeauna deţinătorii informaţiei de ordin 
tehnic. (...) De unde ar putea proveni aceste informaţii? O 
singură sursă mi se pare plauzibilă: una sau mai multe 
civilizaţii dispărute care să fi atins un nivel tehnic superior 
celui de care dispunem în prezent şi ale cărui urme sunt încă 
prezente în conţinutul ritualurilor şi al formulelor magice”?. 
Suntem astfel pe urmele „continentelor pierdute”, ale 
„Civilizaţiilor dispărute”, ale „strămoşilor superiori” (atlanţi 
sau locuitori ai „ținutului Mu”) şi ale „misterelor cerului” 
(extratereştri şi OZN-uri), obiect privilegiat al arheologiei 
fantastice, popularizate în lucrările lui Robert Charroux’, 
publicate în cursul anilor 1960 şi 1970 la Robert Laffont’. 
Câţiva ani înaintea operaţiunii Matin des magiciens/Planete, 
Jacques Bergier colaborase, mai ales cu René Alleau, Michel 


1 Pauwels/Bergier, 1972, p. 397 

2 Bergier, in Seligmann, 1964, p. 27 

3 „Robert Charroux” este pseudonimul literar al lui Robert Grugeau 
(născut la 7 aprilie 1909 la Payroux, Vienne), jurnalist care va publica şi 
texte de ficţiune, sub numele de Saint-Saviol, între 1942 şi 1946. De 
partea lui Pétain, departe de-a fi exercitat importante funcţii ministeriale 
în guvernul de la Vichy (cum afirmă neîntemeiat Goodrick-Clarke, 2002, p. 
117), a fost un modest funcţionar PTT. Intre 1947 şi 1965, exercită 
profesia de jurnalist mai ales la /ci-Paris. Începând din 1963, va publica, 
sub pseudonimul Robert Charroux, o serie de eseuri alter-istorice şi 
paraarheologice la Robert Laffont, traduse în mai multe limbi. În anii 1970, 
bucurându-se de o reputaţie internaţională, Charroux a contribuit la 
banalizarea trecerii de la „misterele nazismului” la cea mai extinsă 
mitologie elaborată vreodată pe seama arienilor şi a strămoşilor lor 
semidivini (GoodrickClarke, 2002, p. 118). Pentru o documentare serioasă, 
v. Stoczowski, 1999, pp. 112-116, 139-142, 398-401. 

4 V. infra, Bibliografie, |, lista cărţilor lui Robert Charroux, de la Histoire 
inconnue des hommes depuis cent mille ans (1963), la L'Enigme des 
Andes (1974). 


Carrouges si Robert Kanters, la revista La Tour Saint-Jacques 
(nr. 1 noiembrie-decembrie 1955), care, sub conducerea lui 
Robert Amadou — cunoscut pentru valoroasele şi eruditele 
sale lucrări despre „ocultism”: —, îşi propunea să exploreze 
„regatul necunoscutului”?. În această revistă de calitate erau 
publicate articole pe teme de parapsihologie, alchimie, 
astrologie şi ocultism. În anii 1960, revista Planète va fi 
întruchipat o versiune a acesteia capabilă să suscite interesul 
„marelui public”. Primul număr al revistei Planète apare în 
octombrie 1961. Obiectivul său declarat este să „creeze o 
legătură între cititorii impresionați de Le Matin des magiciens 
cu filosofia, estetica, sensibilitatea «realismului fantastic»*”. 
În ianuarie 1965, Pauwels declară, nu fără mândrie, că tirajul 
cărţii Le Matin des magiciens a atins în Europa 500.000 de 
exemplare, că, în Statele Unite, faima cărţii s-a făcut simțită 
din octombrie 1964, aminteşte de succesul Enciclopediei 
Planete (lansată în aprilie 1963+), apoi anunţă crearea editurii 
Planete:. 

În secolul al XX-lea, teoreticienii esotero-ocultismului au 
folosit adesea mitul Atlantidei ca material simbolic al 
speculațiilor lor. O dovedesc numeroasele cărţi publicate pe 
această temă, de pildă, în Franţa, ale lui Paul Le Cour (1871- 
1954), profet al Erei Värsätorului, şi, în limba engleză, cele 
ale istoricului scoţian al ocultismului, Lewis Spence (1874- 
1955), el însuşi ocultist”. Lucrările colonelului britanic James 
Churchward (1852-1936) ce apar începând cu 1931 (în 
Statele Unite) despre aşa-pretinsul continent pierdut denumit 


1 V. mai aies, Amadou, 1950 şi Amadou/Kanters, 1950. 

2 „Către cititor”, La Tour Saint-Jacques, nr. 1, nov.-dec. 1955, p. 1. ïn 
acest prim număr al revistei, se putea citi o investigaţie despre „pictura 
magică a lui Leonor Fini” cu un articol al lui Marcel Brion despre „realismul 
fantastic” (pp. 47-54), expresie reluată ulterior de Jacques Bergier şi de 
Louis Pauwels. 

3 Pauwels, 1965, p.5 

4 Amintim că primul volum apărut în Encyclopédie Planete era dedicat 
„originii şi structurilor societăţilor secrete” (Alleau, 1963). Acesta se 
datora lui René Alleau, un „specialist cu reputaţie în probleme de 
esoterism şi în istoria alchimiei tradiţionale” (Pauwels, 1965, p. 6). 

5 Pauwels, 1965, pp. 5-7 

6 Le Cour, 1926, 1950, 1971 

7 Spence, 2003 


Mu sau MU (un echivalent oriental al Atlantidei), o construcţie 
mitologică fabricată din elemente împrumutate din tradiţia 
esoterismului, ce a dat prilej unei literaturi foarte abundente.:. 
Legendele despre Atlantida, Mu sau Lemuria (continent care, 
după Madame Blavatsky, se întindea de la oceanul Indian 
până în 

Australia), au fost reinterpretate sub forma unor 
„investigaţii” sau a unor construcţii pur fanteziste despre 
extratereştri, adesea însoţite de speculaţii morbide despre 
„reptilieni”?. 

să ne oprim, de pildă, asupra „teoriei glaciare” („teoria 
despre lumea îngheţurilor” sau „doctrina îngheţului veşnic”>), 
„cosmologie” şi „cosmogonie” alternative ale căror principii 
au fost descrise de Hanns Hôrbiger şi Philipp Fauth în 1913, 
într-o lucrare intitulată G/azia/-Kosmogome'. Tezele lui Hanns 
Hôrbiger (1860-1931), numit de Hitler „Copernic al 
germanilor” au fost reluate, mai ales, de Hans Schindler 
Bellamy în Anglia“ şi, în Franţa, de Denis Saurat, în eseul 
apărut în 1954, L'Atlantide et le Règne des géants’. La aceşti 
creatori profesionişti de „teorii catastrofiste”, printre care, 
începând cu anii 1950, îl putem socoti şi pe Immanuel 
Velikovski*, argumentatia de tip ştiinţific este construită pe 
„revelaţii” datorate unor relatări mitice despre, bunăoară, 
Atlantida sau despre vechile „rase de uriasi”, adeseori 
asimilate unor specii de extraterestri care ar fi vizitat 
Pământul cu misiunea de a influenţa cursul istoriei oamenilor 
(„teoria Vechilor Astronauti” reluată, mai ales, de Robert 


1 Churchward, 1969, 1970, 1972; Charroux, 1963, pp. 129-148, şi 1971, 
pp. 145-188; Vincent, 1981 

2 Icke, 2001, p. 33 sq., p. 108 sg. Despre relaţiile dintre lemurieni („A treia 
Rasă”) şi „giganticii atlanţi” („A patra Rasă”) în Doctrine Secrete a lui 
Madame Blavatsky, v. Blavatsky, 2000, vol. 3 (Anthropogenese), pp. 191- 
449; Besant, 1912, passim; Abrégé de la Doctrine Secrete, 1923, p. 296 
sg. 536 

3 Literal vorbind: „doctrină” sau „teoria despre gheturile lumii” 
(Welteislehre, sau WEL) 

4 Horbiger/Fauth, 1913. V. Webb, 1981 (1976), pp. 313, 325-333; Bowen, 
1993 (studiu de ansamblu); Goodrick-Clarke, 2002, p. 131 sg. 

5 Ravenscroft, 1977, p. 238, nota 1 

6 Bellamy, 1936 

7 Saurai, 1971 

8 Velikovski, 2003 şi 2004. V. infra, cap. VII 


Charroux si Erich von Däniken). Robert Charroux chiar nu s-a 
ferit să expună, fără un comentariu critic, unele aspecte ale 
teoriilor lui Hörbiger, pentru care „Cosmosul este rezultatul 
luptei permanente dintre rece şi cald, dintre gheaţă şi soare”: 
„Fiinţa omului este intim asociată evoluţiei naturii şi, potrivit 
influențelor Lunii, suferă mutații haotice. Ea este uneori 
atinsă de gigantism (când Luna, apropiindu-se, exercită o 
atracţie dublă faţă de cea obişnuită), alteori se vede strivită 
de o greutate ca de plumb. In funcţie de aceşti factori, 
omenirea de astăzi, provenind din uriaşii blonzi cu frumoasa 
lor piele albită în aura gheturilor veşnice, reînvie mitul 
ancestral al ținuturilor hiperboreene cu bărbaţii lor superiori şi 
cu splendidele femei-piton. Ipoteza era menită să-l încânte pe 
Adolf, care, pentru refacerea globului, avea nevoie de o nouă 
mitologie”!. 

Lucrările lui Robert Charroux au fost integrate Panteonului 
de referinţe ale epocii New Age, cum rezultă din acest omagiu 
adus „Maestrului”, difuzat în 2005 pe website-ul unei asociaţii 
de adepţi ai „Erei Vărsătorului”: 


De-a lungul întregii sale vieţi, Robert Charroux s-a aflat în 
căutarea „adevărului”, iar de nu l-a aflat în chip indubitabil, s- 
a apropiat suficient de mult de el pentru ca Oamenii Erei 
Vărsătorului să folosească rezultatele căutărilor sale (...) la 
construirea unui nou sanctuar — a unei noi civilizaţii. E dincolo 
de orice îndoială că omul care este în acelaşi timp cercetător, 
istoric, filosof refuză să se încreadă orbeste în istoria oficială, 
aceea povestită în manualele şcolare, din licee, colegii şi 
universităţi. (...) In toată existenţa sa, Charroux a combătut 
versiunile oficiale, fie despre omul cavernelor, despre 


1 Charroux, 1963, p. 139. Despre „strămoşii superiori”, v. Charroux, 1973, 
pp. 49-58. În alte lucrări, Charroux îi identifică pe aceşti „strămoşi 
superiori” cu „oamenii albi” sau „arienii” provenind „de pe o altă planetă” 
(Charroux, 1967, p. 329). V. Godwin, 2000, pp. 217-219. Pentru o 
reinterpretare ce include şi ipoteza „Vizitatorilor din spaţiu”, v. cartea lui 
Brinsley Le boer Trench tradusă în 1975: Les Géants venus du ciel (prima 
ed. engl., 1962), ca şi numeroasele lucrări ale lui Charles Berlitz, specialist 
în arheologie fantastică şi ufologia de tip conspirationist şi autor de 
bestselleruri de gen (Berlitz, 1969, 1975, 1978, 1984a, 1984b, 1991). 
Apărută în 1975, lucrarea sa intitulată Le Triangle des Bermudes atinsese 
în 1977, în ediţia engleză, un tiraj de cinci milioane de exemplare şi 
fusese tradusă în douăzeci de limbi (Berlitz, 1978, p. 7). 


descoperirea Americii sau alte (sic). Pentru el (fără a spune de 
ce), puterile mint şi camuflează adevărata istorie a omenirii 
sau, poate, adevăratele ei istorii, căci este mai mult decât 
plauzibil că au existat numeroase civilizaţii şi numeroase 
distrugeri, fie prin cataclisme naturale, fie din cauza 
războaielor. (...) Cei cărora li s-a ascuns realitatea, ca nişte 
copii care devin adulţi, sunt însetaţi să o cunoască:. 


Din autoprezentarea animatorilor site-ului rezultă poziţia 
centrală a unei perechi de concepte formată din „alter” 
(descoperirea unei ştiinţe, alta decât „ştiinţa oficială”) şi 
DOUT („civilizație nouă”, „filosofie nouă”), într-o relatare 
amplă, conţinând legende luate în serios despre „civilizaţii 
dispărute” (cu sau fără extratereştri): „ERA-NEW este 
sămânţa unei gândiri sau a unui partid politic ce refuză să 
creadă istoria oficială. Pentru noi, ea maschează realitatea, 
anume că, înaintea noastră, au existat civilizaţii identice sau 
superioare celei din prezent”. Acelaşi site New Age în stil 
franțuzesc difuzează articole despre Nietzsche, Rennes-le- 
Château, Livre jaune (prezentată ca o „carte curioasă”), 
despre SIDA (abordată din perspectiva complotului criminal). 
Mitologizarea originilor şi a modurilor de transmitere a 
virusului SIDA: s-a constituit ca o nouă şi inepuizabilă 
dimensiune a discursului despre complot: prin litaniile 
denuntärii unui „lobby biomedical”, a unui „lobby 
farmaceutic” (sau al „industriei farmaceutice”), diabolizate pe 
modelul de „lobby militaro-industrial”:, acuze noi şi apeluri la 
refuzul vaccinurilor şi al medicamentelor care „ar oträvi” 
specia umană. Practicantii „medicmei naturale” şi ai oricăror 
forme de „naturopatie” nu pot decât privi cu bucurie această 


1 „New R. Charroux”, http://site.voilà.fr/NOUVELLE 
PHILOSOPHIE/page.3.html, 28 aprilie 2005 

2 V. supra, Introducere, în care sunt prezentate pe scurt tezele 
„alternative” ale lui Léonard G. Horowitz despre originile virusului SIDA. 
Publicată în Statele Unite în 1966 (Horowitz, 2000), principala sa lucrare, 
La Guerre des virus, a devenit o sursă de inspiraţie pentru Louis 
Farrakhan, dar şi pentru „ministrul sănătăţii” Națiunii Islamice (Doctorul 
Muhammad), ca şi pentru David Icke şi Jan Udo Holey (Livre jaune n°6, 
2001, pp. 379-413; Livre jaune n°7, 2004, pp. 149-157). 

3 Pentru o cercetare critică a acestei „epidemii de complot” în faţa 
„lupului farmaceutic celui rău”, v. Urfalino, 2005, pp. 11-41. 


gravă punere sub acuzaţie. Teoriile despre complot diferă 
după orientarea politică a autorilor lor. Pentru unii, virusul 
SIDA, fabricat în laborator şi transmis cu bună ştiinţă prin 
campaniile de vaccinare obligatorie, este, în primul rând, un 
mijloc de „a reduce numeric populaţia globului” (Holey), de a 
realiza deci unul dintre obiectivele atribuite „mondialiştilor” 
(presupuşi a avea o orientare neomalthusiană) de către 
duşmanii lor. Pentru unii teoreticieni ai complotului din 
mediile homosexuale anglo-saxone, transmiterea orchestrată 
a virusului SIDA ar face parte dintr-un program de 
exterminare a persoanelor „gay”:, în timp ce pentru 
naţionaliştii americani de culoare, ea ar constitui instrumentul 
cel mai lesne de folosit la uciderea în masă a negrilor’. 
Acţiunea politică ridicată în slăvi de aceste medii militante 
este, în primul rând, boicotul campaniilor de vaccinare, apoi 
denuntarea şi hărţuirea diferitelor lobby-uri diabolizate, 
începând cu acela al firmelor farmaceutice. Dar şi apelul de a 
întoarce spatele mijloacelor tehnico-stiintifice şi de a 
redescoperi binefacerile „terapiilor blânde”, ale 
„tratamentelor naturiste”, ale acupuncturii şi ale yoga, ale 
relaxării, ale vegetarianismului, ale agriculturii biologice şi, de 
ce nu, ale magnetismului şi ale hipnozei’. N-ar fi nici 
exagerare să vedem în „planetismul” anilor şaizeci o primă 
sinteză a acestor refuzuri, a acestor aspirații şi iluzii. 

Acest episod din istoria contemporană a culturii de masă, 
ca un nou val de popularizare a temelor ocultismului* atât de 


1 Cantwell, 1993 

2 V. interviul acordat lui Leonard Horowitz de către Dr. Muhammad, in 
Horowitz, 2000, pp. 630-633. V. si pe site-ul lui David Icke, secţiunea 
„Medical Archives”, unde pot fi citite texte de Léonard Horowitz, de 
exemplu: „SARS (Sever Acute Respiratory Syndrome): A Great Global 
SCAM”, http://www.davidicke.net/medicalarchives/conspiracy/sars.html. 

3 V. autoprezentarea elogioasă a creatorului „terapiei naturiste”, „decan” 
al învăţării „medicinii naturale”, Jacques Baugé-Prévost, devenit în 1984 
„titularul cursului de naturoterapie al Facultăţii de Medicină din Paris XIII”: 

http://www.onag.net/linm/3info_gen/2jacques_noblesse/publica.html. 

4 Primul val de popularizare a avut loc la sfârşitul secolului al XIX-lea, în 
anii 1880-1900 (Laurant, 1993, pp. 12-13, şi 2001, pp. 84-85). Despre 
„frumoasele zile ale ocultismului” în Franţa (1870-1907), v. Laurant, 1992, 
pp. 117-162. Despre perioada imediat următoare Primului Război Mondial, 
v. Laurant, 2001, p. 162 sg. Pentru o abordare de ansamblu a curentelor 
esotero-ocultiste din secolele al XIX-lea şi al XX-lea, v. Webb, 1974 şi 1976 


caracteristic anilor 1960 si 1970, ca si curentul New Age, 
celebrat de apologetii săi ca „nouă paradigmă”, ne 
interesează, în special, în măsura în care a prilejuit difuzarea 
unei Vulgata a neopăgânismului şi a ocultismului (fără a lăsa 
deoparte yoga şi „terapiile blânde”), dar şi reprezentări 
conspirationiste. Dacă „planetismul” lui Pauwels şi Bergier 
reţine şi combină în temele abordate mai ales dimensiunea 
esotero-terapeutică a mişcării New Age, numai în două 
privinţe se deosebeşte de aceasta din urmă: întâi, prin 
exagerarea tipic conspiraţionistă a rolului societăţilor secrete 
în istorie, apoi prin fascinația pe care o trezeşte pentru tot ce 
gravitează în jurul nazismului. Nimic de acest fel nu găsim în 
mişcarea New Age, ce poate fi văzută ca mişcare mondială 
consecutivă „contra-culturii” anilor 1960, de la care a 
împrumutat programul de transformare individuală şi 
culturală în afara influenţei militantismului politic tradiţional:. 
O investigație asupra mişcării New Age a jurnalistei 
americane Marilyn Ferguson, realizată între 1976 şi 1979, a 
fost publicată la începutul anilor 1980 sub titlul The Aquarian 
Conspiracy (Conspirația Värsätorului) şi având subtitlul: 
„Transformarea individului şi a societăţii în zilele noastre”. 
Din anul următor, lucrarea a fost tradusă în franceză, cu 
subtilul mai abstract: „Pentru o nouă paradigmă”?. Termenul 
de ,conspiratie”, precizează jurnalista în introducerea cărţii, 
apare aici fără conotaţie negativă şi trebuie înţeles ca o 
metaforă pentru a spune „uniune”, aspirație comună, 
„respiraţie laolaltă” (sensul literal al lui „a conspira”), cum 
sugera Pierre Theilhard de Chardin în pledoaria sa pentru o 
conspiration d'amour. Este deci vorba despre o „conspirație 
dulce”*: a respira şi a aspira împreună, într-o singură suflare. 
Recursul la termenul „Vărsător” este justificat după cum 
urmează: „In pofida ignoranței mele în ce priveşte astrologia, 


(1981). 

1 V. articolul lui J. Gordon Melton, 1998. Viziune ce trebuie nuanţată dacă 
ţinem seama de politizarea către extrema stângă a anumitor medii legate 
de mişcarea New Age (de la hippies la yippies, la freebes sau la 
weathermen, trecute la terorism): v. Faligot/Kauffer, 1995. 

2 Ferguson, 1995 (1981) 

3 Idem, p. 12 

4 Idem, p. 15 


mă simţeam atrasă de forţa simbolică a acestui vis adânc 
pătruns în cultura noastră populară, îmi făcea bine să aflu că, 
după o epocă de întuneric şi violenţă — era Pestilor —, aveam 
să pătrundem într-un mileniu de iubire şi lumină, în „Era 
Vărsătorului” ca epocă a „adevăratei eliberări a spiritului”.. 
Atacul împotriva creştinismului (sau „iudeo-creştinismului”) 
este parte componentă a celebrării intrării în Era Vărsătorului 
care urma celei a Pestilor, dominate de creştinism. 
„Conspirația  Vărsătorului” desemnează, prin urmare, 
ansamblul grupurilor având aceeaşi convingere: „Ne aflăm în 
miezul unei mari transformări...”? America este prezentată şi 
celebrată ca „matrice a  transformării”?. „Conspirația 
Vărsătorului” este o „puternică reţea”: cu două mari 
caracteristici: este „lipsită de conducători” şi liberă de orice 
„doctrină politică”:, ceea ce o diferenţiază categoric de orice 
conspirație organizată de către o societate secretă cu scopuri 
întunecate. Unul dintre cei mai buni specialişti în „noile 
mişcări religioase”, Wouter J. Hanegraaff a interpretat New 
Age ca rezultat al secularizării esoterismului occidental, 
produsul unei configurații de compromis între anumite 
exigenţe sau promisiuni ale ştiinţei moderne (prelungirea 
vieţii omului, de exemplu) şi diferite împrumuturi din tradiţia 
esoterismuluis. 

În mediile catolice se manifestă tendinţa de a reduce 
mişcarea New Age la o nouă formă a „neognosticismului”, 
ceea ce este, mai degrabă, o perpetuare a tradiţiei polemice 
împotriva ereziilor, a societăţilor secrete (între care şi 
francmasoneria), a  teosofiei (care, în sens restrâns, 
desemnează şcoala întemeiată de Madame Blavatsky) decât 
o abordare sociologică’. Poate „Gnoză”, forțând şi 

ales de Massimo Introvigne (2005), din anii 1994 (data primei ediţii 
italiene a cărţii sale pe acest subiect). 

5 Ferguson, 1995, p.15 

6 Flanegraaff, 1996 

7 V. supra, Introducere şi cap. III. 

8 V. mai ales Vernette, 1990 şi 1993; ca şi documentul de la Vatican 
difuzat în 2003 (/sus Hristos purtătorul de apă vie..). 


supraestimänd nivelul demersului teoretic, dar cum ar putea 
fi acceptate atât de prozaicele „vibrații bune”, practicile 
infantile de channeling ori dobândirea cu orice preţ a unei 
„sănătăţi” sacralizate numai de „tratamentele blânde” şi de 
câteva ritualuri magice? In pofida specificului său defensiv, 
dar şi a unei anumite doze de rea-credinţă, critica venită 
dinspre gândirea catolică nu este chiar lipsită de luciditate. 
Citim, de pildă, într-un document despre „Noua Eră”, difuzat 
în 1993 de Vatican, următoarea sugestivă caracterizare a 
„principalei matrice a gândirii de tip Noua Era": 


Matricea esenţială a gândirii Noua Eră rezidă în tradiţia 
esoterico-teosofică, tradiţie larg răspândită în cercurile 
intelectuale europene din secolele al XVIII-lea şi al XIX-lea. Se 
regăseşte în special în francmasonerie, spiritism, ocultism şi 
teosofie, întemeiate deopotrivă pe o cultură esoterică. În 
această reprezentare a lumii, universurile vizibile şi nevăzute 
sunt legate între ele printr-o serie de corespondențe, analogii 
şi influenţe, între microcosmos şi macrocosmos, între metale 
şi planete, între planete şi diferitele părţi ale corpului 
omenesc, între lumea vizibilă şi nevăzutele domnii ale 
realităţii. Natura este o fiinţă vie, străbătută de influxuri de 
atracţie si de respingere şi însufleţită de un foc ascuns pe care 
fiinţele omeneşti caută să-l domine. Oamenii pot intra în 
legătură cu lumile superioare sau inferioare, pe calea 
imaginaţiei (un organ al sufletului sau al minţii) sau prin 
anumiţi intermediari (îngeri, spirite, demoni) ori ritualuri. 
Iniţierea în misterele cosmosului, ale lui Dumnezeu şi ale 
conştiinţei este posibilă prin parcurgerea etapelor unui proces 
de transformare. Adevăratul scop al iniţierii este însă gnoza, 
cea mai înaltă formă a cunoaşterii, un echivalent al mântuirii, 
care impune cercetarea celor mai vechi şi nobile tradiţii ale 
filosofiei (incorect denumită philosophia perennis) şi ale 
religiei (teologia primordială), precum şi o doctrină secretă 
(esoterică) deţinătoare a cheii tuturor tradiţiilor „esoterice” 
accesibile tuturor. Invăţăturile esoterice sunt transmise de la 
maestru la discipol după etapele unui program de iniţiere 
progresiv. 


În această descriere, nimic nu este fals, dar ea nu merge 


1 Consiliul pontifical al culturii/Consiliul pontifical pentru dialogul între 
religii, Isus Hristos..., 2003, 2. 3. 2. 


totuşi la esenţă. Sociologul şi istoricul Massimo Introvigne a 
caracterizat cu mai multă dreptate specificul „spiritului” New 
Age, rezumându-l în formula „da, sacrului, nu, religiei”, 
descoperirea sacrului în afara religiei având loc pe căi de 
multă vreme respinse de Biserică, precum şamanismul, 
magia, cercetarea stărilor de spirit alterate (inclusiv prin 
utilizarea de droguri), sau prin revenirea la „sentimentul 
religios al cosmosului”. 

Bunei sau dulcii „Conspiraţii a Vărsătorului” ce-şi propune 
răspândirea în întreaga lume a iubirii şi a păcii prin înmulţirea 
comunităţilor „eliberate” i se opun ,conspiratiile” satanice 
sau ale „societăţilor secrete” menite unor planuri de 
dominație şi distrugere. Reale sau închipuite, aceste societăţi 
secrete fac obiectul unor fixatii în imaginaţie şi al unei 
preocupări continue de a le reinventa, de-a le mitologiza prin 
eforturi mereu luate de la capăt. Această perpetuă 
remitologizare poate avea loc independent de orice concepţie 
despre complot şi fără cea mai mică urmă de antisemitism. 
Dar prea adeseori ea implică o reluare a reprezentărilor 
antievreieşti şi antimasonice, cum se întâmplă în cazul 
Illuminati, personaje mitice, anistorice, create prin fabricare 
de simboluri, pornind de la Ordinul lluminaţilor din Bavaria?. 
Un termen precum cel de ,llluminati”, cu semnificaţie 
nedeterminată, poate fi liber sau arbitrar determinat. 
Multitudinea posibilelor sale interpretări favorizează 
necontenit trecerea de la discursul cu acoperire referenţială 
(care trimite la un eveniment istoric concret) la discursul de 
ficțiune. Este momentul să introducem aici distincția, 
necesară în privinţa literaturii de popularizare, între eseul 
„istoric” şi roman, thrillerul, mai exact, acesta având la bază 
fapte istorice. Se observă, pe de-o parte, succesul 
nedezmintit vreodată al numeroaselor eseuri destinate 
„marelui public” ce propun o istorie „alternativă”, oferindu-i 
cititorului  cutremurătoare  „dezvăluiri” despre ,secrete” 
cumplite considerate  „pierdute” sau „păstrate cu 
înverşunare”. Sau cazul unor avertismente pertinente despre 
„faţa ascunsä-a istoriei”. In aceeaşi categorie, trebuie 


1 Introvigne, 2005, pp. 264-267 
2 V. supra, Introducere şi cap. III. 


menţionată mulţimea eseurilor de arheologie „alternativă” ce 
îşi propune trecerea în revistă „a numeroase fapte 
tulburătoare şi mereu inexplicabile la nivelul arheologiei 
oficiale”:. Argumentul comercial sună mereu la fel: „La 
graniţa arheologiei convenţionale, Arheologia interzisă ne 
poartă într-o pasionantă explorare a marilor enigme ale 
civilizaţiei”?. În cadrul prezentei lucrări nu ar fi posibilă nici 
măcar tentativa de a începe o explorare a masei imense de 
literatură consacrată „misterelor Egiptului” sau „misterului 
Piramidelor” (ficțiune cu aparența unor eseuri de 
„egiptologie” pseudoştiinţifică) ce formează un obiect de 
studiu numai al ei. Publicaţiile lui Christian Jacq care se 
consideră egiptolog şi autor de romane şi care este autorul 
celebru a numeroase bestselleruri sunt un exemplu de texte 
ce răspund gustului exagerat al publicului pentru „mesajele” 
Egiptului faraonic, pentru „secretul marii piramide”, pentru 
alte „secrete” şi „comori” etc. Era o cale bătută deja, în limba 
franceză, de Robert Charroux’. Într-un eseu ce s-ar încadra la 
categoria ,Spiritualitate”, Pouvoir et sagesse selon l'Egypte 
ancien (1981), Christian Jacq afirmă încă din prima pagină: 
„Datorită Egiptului, misterul vieţii se dezvăluie în deplinătatea 
sa, se face văzut ochilor noştri. Porţile templelor se pot 
deschide dinaintea dorinţei noastre de a cunoaşte, căci 
întunecatele naosuri, strălucind de o lumină lăuntrică, îşi 
dezvăluie întreaga semnificaţie aceluia care aspiră să facă din 
propria viaţă o arhitectură divină”.* Ca şi în anumite tradiţii 
esoterice, în literatura ce tratează teme de parapsihologic, 
piramidelor li se atribuie „extraordinare proprietăți 
energetice”: forma de piramidă ca atare ar avea „efecte 
energetice datorate undelor acestei forme”. 

Începând din anii 1960, producția de astfel de texte, oferite 
în limba franceză sub marca „Les énigmes de l'univers” sau 
„Les Portes de l'étrange” (la Ed. Robert Laffont), „Univers 
secrets” (Biblioteca Marabout, Verviers, Belgia) sau 


1 Extras din textul de pe coperta a 4-a a cărții lui Colin Wilson, 
L'’Archéologie interdite. De l'Atlantide au Sphinx (Wilson, 2001) 

2 Ibid. 

3 Charroux, 1963, p. 83 sq. 

4 jacq, 1997, p. 7 

5 Le Guyader, 2003, p. 181 


„L'aventure mystérieuse du cosmos et des civilisations 
disparues” şi „Aventure secrete” (La ed. J'ai Lu’), şi-a găsit un 
mare număr de cititori. Pe de altă parte, este uluitor să 
constatăm exagerata înclinaţie a contemporanilor noştri 
pentru romanele cu subiect esotero-religios sau teologic, 
pentru romanele de aventură care, împletind adevărul istoric 
cu ficţiunea, se inspiră în egală măsură din romanul de 
peripeții şi din romanul pesimist şi recurg, după modelul 
romanului poliţist sau de spionaj, la emoție şi suspans, 
mergând până la a inspira teroare şi groază. Povestirea aduce 
la lumină, mascând însă în acelaşi timp, ansamblul 
activităţilor oculte ale unui grup sau ale unei reţele ce pune în 
pericol viaţa altor grupuri de oameni şi chiar a omenirii 
întregi. Atenţia istoricului sau a etnografului prezentului este 
în mod deosebit atrasă de caracterul masiv al prezenţei, în 
genul romanului, a motivului societăţilor secrete şi al 
conspirației (din care ar decurge inevitabile asasinate 
învăluite în mister), cu intrigi în care elemente de erudiție 
(sau de pseudoerudiţie) sunt amestecate cu interpretări de 
simboluri ce implică din partea cititorului — informat, dar şi 
dezinformat — un nesfârşit efort de descifrare, ba chiar de 
decriptare. Cititorul este antrenat în marele efort de 
depistare, decodificare şi demistificare pentru care thrillerul 
oferă toate instrumentele şi indiciile necesare. 

În 1991, tratând o temă sub forma unui astfel de thriller în 
revista Polar, Jean-Pierre Deloux propunea această „schiţă a 
unei tentative de a defini” ce pare a nu fi îmbătrânit cu nimic 
cincizeci de ani mai târziu, când romanele lui Dan Brown, 
„thrillere teologice”, au devenit bestselleruri internaţionale: 


Există o tendinţă deliberată din partea editorilor şi a 
autorilor de a oferi publicului tot mai mult, de a-l ului şi 


mA 


1 Colecţia „Aventure secrete” în care, în martie 2005, a fost reeditată 
principala operă a maestrului francez al spiritismului, Allan Kardec (Le 
Livre des Esprits), este astfel prezentată de editor în 2005: „Spiritismul, 
esoterismul si parapsihologia deschid fascinante perspective lumii 
moderne. Ştiinţele de azi vin alături de tradiţiile de ieri: nevăzutul şi 
puterile spiritului sunt o realitate. , Aventure secrete” vă invită să aruncaţi 
o privire nouă asupra dumneavoastră şi asupra universului şi vă oferă 
răspuns la întrebările cele mai grave ale tuturor timpurilor”. 


de a-l antrena într-un univers aparent asemănător cu al 
nostru în căutarea unei alte realităţi nevăzute pentru 
muritorii de rând; pentru a-l face să descopere ce anume 
guvernează lumea noastră: conducătorii neväzuti, 
societăţile secrete, serviciile şi agenţiile de informaţii 
cunoscute şi necunoscute. Descoperirea chipului ascuns 
al istoriei contemporane e mult peste relatarea unor 
aventuri sau peste ce înseamnă în mod obişnuit romanul 
de spionaj, căci duce la o cucerire initiaticä pe baza 
descifrării unui mister. Intr-un fel, universul nemilos (!), 
ofensator şi adeseori paranoic al thrillerului descifrează 
şi decodifică realitatea în acelaşi mod în care o făceau, la 
vremea lor, autorii cărţii Le Matin des magiciens şi 
exponentii realismului fantastici. 


Un thriller nu-şi poate exercita puterea de „mitificare şi de 
mistificare” decât cu condiţia de a părea că se referă la 
evenimente din istorie sau la „fapte diverse” cărora pretind a 
le dezvălui latura ascunsă. Prin eficacitatea simbolurilor, se 
obţine un efect de plauzibilitate chiar atunci când faptele 
invocate sunt dintre cele mai neverosimile. Jean-Pierre Deloux 
mai sugerează că un thriller poate funcţiona ca un simulacru 
de roman istoric şi indică anume ştergerea, în relatările de 
acest gen, a graniţei dintre real şi fictiv: 


În miezul celor mai extravagante şi incredibile istorisiri, 
există o voinţă de a se rezema pe un simulacru de realitate, 
pe surse parţial şi, uneori, în totalitate autentice, de a folosi 
atât prezentul, cit şi date istorice reale sau doar în parte 
contestabile. Paradoxal, acest gen în care imaginaţia este 
atotstăpânitoare îşi află justificarea şi impactul într-o voinţă 
de alipire la realitate, de a destrăma vălul aparentelor, de a 
demitifica valorile aparente ale societăţilor noastre, pentru a-l 
scoate pe cititor de sub vraja înşelării. Sprijinindu-se pe fapte 
autentice sau care ar avea şanse să fie astfel, un thriller 
urmăreşte, înainte de toate, propria credibilitate. El îşi atinge 
scopul când cititorul, epuizat fizic şi pe jumătate ucis de 


1 Deloux, 1991, pp. 11-12. V. Pauwels/Bergier, 1972 (1960); Pauwels, 
1965. 


cantitatea, în general enormă, a balastului ce i s-a dat de 
înghiţit, sfârşeşte prin a-şi lăsa braţele să-i cadă moi şi, cu 
spiritul critic de-acum volatilizat, abia mai suflând, prinde a 
murmura: „Şi dacă ar fi adevărat...” 


Iluminismul ludic: INWO, un joc video pentru iniţiaţi 


La sfârşitul anilor 1970, Illuminati intraseră deja în 
vocabularul celor care citiseră romanul stufos şi baroc al lui 
Robert Shea şi Robert Anton Wilson, ///uminatus! Trilogy, 
publicat în 19752. În cercul acestor cititori trebuie incluşi toţi 
adepţii mişcării New Age care, fără doar şi poate, căzuseră 
peste unul sau altul dintre textele inspirate şi provocatoare 
ale lui Robert Anton Wilson. În ediţia de buzunar americană 
din 1988 se spune că trilogia (805 p.) s-a vândut în mai mult 
de 100.000 de exemplare. Ea este prezentată ca roman 
„Clasic” de către membrii „Bisericii discordiene” sau a 
credincioşilor în „Discordianism” (întemeiată în principal de 
către Kerry Thornley, devenit celebru prin faptul că a fost 
acuzat de complicitate la asasinarea lui John F. Kennedy), 
„religie dezorganizată” despre care Robert Anton Wilson, cel 
mai celebru dintre promotorii săi, afirmă că n-ar fi o farsă 
deghizată în religie, ci o religie, deghizată în farsă. Această 
teorie cam tulbure este dezvoltată cu un umor reţinut de 
către Wilson, care îi dă următoarea definiție: 
„Discordianismul se pretinde a fi prima autentică religie a 
lumii şi întemeiată pe cultul lui Eris, zeiţa Flaosului”?. Textul 
sfânt al „Bisericii discordiene” este textul intitulat Principia 
Discordia, or How I Found Goddess and What I Did to Her 


1 Deloux, 1991, p. 12 

2 V. Pipes, 1997, p. 17; Fenster, 1999, pp. 201-210. Acest roman a fost 
urmat de mai multe texte ale lui Robert Anton Wilson referitoare la 
Illuminati, texte greu de încadrat într-o categorie (între ficţiune, inclusiv 
stilul  ştiinţifico-fantastic, şi eseu pe aspecte diverse ale lumii 
contemporane): Cosmic Trigger |: Final Secret of the Illuminati (1977), The 
Illuminati Papers (1980), Masks of the Illuminati (1981), The Historical 
Illuminatus Chronicles (1982-1988, 3 vol.), şi, în colaborare cu Miriam Joan 
Hill, Everything Is Under Control: Conspiracies, Cults, and Cover-ups 
(1998; tradusă în germană, într-o versiune adăugită, în 2004). 

3 Wilson, 1998, pp. 145-146; 2004, pp. 138-139 

4 Wilson, 1998, p. 155 


After | Found Her. Textul este semnat Malaclypse le Jeune, 
pseudonimul lui Greg Hill. Teza sa fundamentală este că 
„Sfântul Haos”, simbol sacru al „Societăţii discordiene”, este 
esenţa realităţii. In lexicul său, Wilson prezintă Principia 
Discordia ca fiind „the official Holy Book of the Discordian 
Society”. „Discordienii” o adoră pe zeiţa Eris, regina haosului, 
a discordiei şi a confuziei, cunoscută pentru a fi dat la iveală 
mărul de aur destinat „celei mai frumoase”, ceea ce a 
semănat zâzanie între cele trei principale zeițe ale Olimpului 
şi a dus la izbucnirea Războiului Troiei. Kerry Thornley (sub 
numele de Ho Chih Zen) a mai fondat şi Frontul Erisian de 
Eliberare (Erisian Liberation Front). Tehnica preferată de 
această „religie farsă” este „gherila ontologică”. In opinia lui 
Wilson, inspirat din înţelepciunea Zen şi semantica generală 
(a lui Alfred Korzybski), aceasta constă în a amesteca subtil 
adevărul şi falsul pentru a-i sili pe oameni să gândească prin 
ei înşişi. Dar ceea ce a frapat în mod deosebit, în spaţiul 
cultural anglo-saxon, a fost lumea Illuminati şi a altor 
conspiratori, membri ai „societăţilor secrete”, această lume 
fantastică imaginată de Wilson în romanul său şi în alte texte 
publicate ulterior:. 

La începutul anilor 1980, ideea unei conspirații mondiale 
puse pe seama unei reţele de organizaţii secrete mai mult 
sau mai puţin criminale era atât de prezentă în cultura 
mediatică americană, încât un celebru inventator de jocuri 


1 Wilson, 1998, p. 347. V. traducerea franceză integrală a acestei „cărţi 
sfinte oficiale a Societăţii discordiene” (care ar fi fost redactată în 1968, 
de Timothy Leary sau, mai puţin plauzibil, de Alan Watts, şi amplu 
difuzată la începutul anilor 1970), cu o introducere a lui Wilson (care, în 
1975, o cita în //luminatus!, trilogie la care era coautor cu Robert Shea), la 
adresa următoare: http:/evilloop.com/principia.discordia.html. 

2 V. Wilson (cu Hill), 1998, articolele „Discordianism” (pp. 155-156), „The 
Golden Apple Corps” (pp. 203-204), „OM” (p. 327), „The Sacred Chao” 
(pp. 369-370), „Kerry Thornley” (pp. 400-401). V. şi Vankin, 1996; 
http://www.prairienet.org/ kkbuxton/discordia.html; 
http://www2.cs.cmu.edultilt/principia/. 

3 In The /luminatus! Trilogy, Wilson dezvăluie universul său baroc şi 
complotist începând cu seria numelor proprii citate, ca de exemplu: Gary 
Allen şi John Birch Society, William Burroughs, Cagliostro, A. Daraul (A 
History of Secret Societies, 1961), Leopold Engel, Henry Ford, Abbie 
Hoffman, Timothy Leary, Eliphas Levy, Lovecraft, Ishmael Reed, John 
Robison, N. Webster, Weishaupt. 


video, Steve Jackson, a putut crea un joc pe roluri intitulat 
INWO (Illuminati — New World Order) care a avut imediat un 
succes enorm, Scopul fiecărui jucător este să preia controlul 
asupra lumii. Or, este evident, iar faptul nu mai are nevoie să 
fie în plus subliniat, că în lumea adolescenților şi pentru 
publicul tânăr, cu vârste între 18-35 de ani, puterea de 
contagiune culturală a unui joc video celebru este superioară 
celei a unei cărţi sau a unui film. lată ce se putea citi pe un 
website specializat în jocuri video, la sfârşit de iunie 2005: 


Steve Jackson este un foarte prolific creator de jocuri. (...) El 
a creat, a participat la crearea sau a editat un număr mare de 
jocuri mitice, dintre care cele mai multe au ca trăsătură 
comună un anumit cinism. Menţionăm mai întâi Killer, un joc 
axat pe ideea de crimă (pe care nici nu se poate spune că l-a 
inventat, căci se practica în campusurile americane încă din 
anii 1970), foarte bine organizat: reguli, accesorii, variante, 
opţiuni... //luminati, pe de altă parte, cere un câmp de joc în 
care fiecare este o societate secretă (Iluminatii din Bavaria, 
OZN-uri, Secta din Cthulhu...) care încearcă să preia controlul 
grupurilor de presiune (Mafia, Părinţii elevilor, Motarzi, 
Companii petroliere...). Cinic în fond, jocul încurajează 
trădarea, furtul sau uciderea grupurilor de presiune şi chiar 
înşelătoria (este prima regulă opţională!). Un moment de 
mare bucurie?. 


În Îngeri şi demoni, Dan Brown pomeneşte în treacăt de 
jocul ///uminati, ca şi cum ar fi intenţionat să indice una dintre 
„Ssursele” pe care le-a folosit: 


Vittoria auzi cuvintele, însă sensul lor părea să nu-i 
pătrundă în minte. „Un cult satanic!” 

— Grupul care revendică responsabilitatea se 
autointitulează ///uminati. 

Vittoria se uita când la unul, când la altul, întrebându-se 
dacă totul nu era cumva doar un soi de glumă perversă. 


1 V. Fenster, 1999, pp. 199-201, 210-215. 

2 Illuminati este într-adevăr un joc Steve Jackson Games tradus în 
franceză de Jeux Descartes. V. „Steve Jackson Games”, 
http://fumble.blogspirit.com/editeur/, pus în reţea pe 28 iunie 2005; detalii 
în http://www.sjgames.com. Pentru o descriere completă a regulilor jocului 
IIluminati, v. http://jeuxstrategie.free.fr/Illuminati complet.php. 


— Illuminati? Acei Illuminati din Bavaria? 

Kohler o privi încremenit. 

— Adică ai auzit despre ei? 

Tânăra simţi cum lacrimi de frustrare îi împânzesc ochii. 

— Illuminati din Bavaria: Noua Ordine Mondială... Jocurile pe 
computer ale lui Steve Jackson. Jumătate dintre băieţii de aici 
le joacă pe internet. Dintr-odată vocea i se frânse: Dar nu 
înţeleg... 

Kohler îi aruncă lui Langdon o privire nedumerită, iar acesta 
încuviinţă. 

— Un joc foarte popular. O veche confrerie care pune 
stăpânire pe planetă. Semiistoric. Nu ştiam că a ajuns şi în 
Europa. 

— Ce tot vorbiti acolo? izbucni ea. //luminati? E doar un joc 
pe computer! 

— Vittoria, interveni Kohler, Illuminati este grupul care a 
revendicat uciderea tatălui tău.! 


În jocul creat de el, Steve Jackson a ştiut să valorifice 
propensiunea către reprezentări de tip conspirationist, cu 
aproape douăzeci de ani înaintea lui Dan Brown. Jocul său 
poate fi descris ca un „Monopoly esoteric şi conspirationist”? 
care a „lansat moda Illuminati în campusurile americane”:. 
Adevărul e că, în joc, Iluminatii din Bavaria nu sunt decât una 
dintre cele opt societăţi secrete, pe cât de influente, pe atât 
de redutabile, care îşi dispută puterea de secole întregi, 
celelalte şapte fiind: Gnomii din Zürich‘, OZN-uri”, Reţeaua, 


1 Brown, 2004, p. 105 

2 După o formulă a lui Jean-Jacques Bedu 

3 V. Bedu, 2005a, p. 289; 2005b, pp. 89-92, 98. 

4 Întruchipare a Marii Finanţe internaţionale. Cu o floare nu se face 
primăvară: „Bancherii internaţionali” sunt prezentaţi ca fiind elveţieni şi 
nu evrei. Să fie un câştig? Sau să riscăm a rămâne prizonierii unui proces 
de intenţie sugerând că autorii jocului se dovedesc doar mai prudenti, 
arătând că ţin seama de legislaţia antirasistă? 

5 lată cum sunt descrise aceste fiinţe misterioase denumite „ovnis”: „Să 
fie creaturi venite din adâncurile spaţiului sau supersavanti din rândul 
oamenilor? Dintre toţi ///uminati, ei sunt cel mai putin perceptibili. 
Intentiile lor sunt învăluite în mister şi se schimbă continuu. (...) Avantajul 
lor este viteza. (...)” 

6 Reţeaua are trăsăturile internetului, dar cu o nuanţă conspirationistä 
uşor de recunoscut după felul în care se insistă pe ideea de programare şi 
control. Identitatea Reţelei comportă caracteristicile atribuite de obicei 


Secta Assassinilor!, Slujitorii lui Cthulhu?, Societatea Discordia? 
şi Triunghiul Bermudelor‘. Aceste grupuri de conspiratori de 
diverse feluri sunt şi ele alcătuite din lluminaţi sau din 
marionete manevrate de către Illuminati. În acest joc regăsim 
deci mitul modern al Superiorilor necunoscuţi, consideraţi a fi 
organizatorii răsturnărilor de tot felul şi de pe tot pământul, în 
vederea unui scop bine determinat: instaurarea Noii Ordini 
mondiale, pentru care ei sunt stăpâni absoluti. Celelalte cărți 


CIA-ului şi în general serviciilor secrete considerate ca fiind deosebit de 
puternice, cu o mare acoperire internaţională şi susceptibile de a 
funcţiona relativ autonom (în raport cu guvernele). Creatorii jocului se 
mulţumesc să sugereze: „sunt unii care susţin că Reţeaua este o 
conspirație formată din programatorii întregii lumi; după alţii, 
programatorii nu sunt decât pioni şi, de fapt, computerele sunt cele care 
conduc. Oricum ar sta lucrurile, membrii Reţelei sunt bogaţi şi puternici şi 
probabil vă supraveghează chiar în acest moment. Reteaua ştie totul şi 
înaintea tuturor”. 

1 Despre realitatea istorică a Ordinului (sau a Sectei) Assassinilor 
(„Hachichins” sau „Haschischins”), sectă ismaeliană (islamică) creată de 
Hassan al-Sabbah (către 1055-1124), v. Lewis, 1967; Wasserman, 2001 şi 
2005; Bartlett, 2001; Harding, 2005, pp. 23-26; Cox, 2005, pp. 28-31. In 
lexicul său conspirationist, Robert Anton Wilson le consacră Assassinilor 
un articol în care citează ultimele cuvinte atribuite lui Hassan al-Sabbah: 
„Nimic nu este adevărat, totul este permis, înainte de-a adăuga: Pusă pe 
seama lui William Burroughs, [această maximă] a devenit ceva de felul 
unei mantra şi un fel de Koan în contracultura literară a timpului nostru” 
(Wilson, 1998, p. 54). 

2 Creatură mitică luată din universul fantastic creat de Howard Phillips 
Lovecraft: L’Apel à Cthulhu (1926), Le masque de Cthulhu, La Trace de 
Cthulhu etc. În R'lyeh la Noire, de pildă, marele Cthulhu află în vis că 
stelele sunt mijloace propice pentru invadarea Pământului şi dominarea 
lumii. V. Van Herp, 1999. 

3 Aluzie la „discordianism”; v. supra. 

4 Triunghiul Bermudelor este un tărâm mitic în literatura ufologică, dar şi 
pentru specialiştii în „civilizaţii pierdute” (după modelul Atlantidei). Este 
vorba despre o zonă a Atlanticului de Vest, situată în largul coastelor de 
sud-est ale Statelor Unite, în formă de triunghi delimitat spre nord de 
insulele Bermude, la vest, de sudul Floridei şi spre sud, de Porto Rico. În 
1974, Charles Berlitz, un „specialist recunoscut în fenomene 
paranormale”, făcea următoarea prezentare a zonei Bermudelor: „Colţul 
acesta ocupă un loc primordial, tulburător, chiar de neimaginat printre 
misterele încă neelucidate ale lumii” (Berlitz, 1975, p. 7). Un „Triunghi” ce 
inspiră teamă, un loc al „dispariţiilor inexplicabile”, precizează Berlitz 
(1975, p. 8), „în care peste o sută de avioane şi vapoare s-au evaporat 
literalmente, cele mai multe după 1945, şi unde mai bine de o mie de vieţi 


ale jocului sunt grupurile reprezentând diferite lobby-uri, 
grupuri de presiune sau organizaţii militante (Mafia, CIA, KGK, 
KKK, Yuppies, Secta Moon, Boys Scouts, Constructorii de 
Automobile etc.), fiecare putând fi identificat prin patru 
criterii: orientare, putere, rezistenţă şi venituri. lată cum vede 
jocul un amator şi un comentator stângaci: 


Illuminati propune jucătorilor o justificare a celebrei 
psihoze: „suntem cu toţii manipulati” prin închipuirea unui 
grup de Illuminati care preia în secret controlul asupra 
instituţiilor, asupra grupurilor de presiune şi asupra activiştilor 
de toate felurile din ţară (Statele Unite). In acest scop, 
Illuminati sunt situaţi în vârful unei structuri de putere 
piramidale în care grupurile controlează alte grupuri, fiind la 
rândul lor controlate, direct sau indirect, de către Illuminati: 
astfel, grupul Triunghiul Bermudelor controlează Constructorii 
de Automobile, care controlează micul comerţ, care 
controlează CIA, care controlează Cluburile de acvariofili!. 


Un alt exemplu de situaţie simplă în care nu apar decât 
grupuri: „KKK sprijinit de CIA încearcă să preia controlul 
asupra celor din Yuppies”. O parte dintre Illuminati poate 
nimeri în situaţia hazlie de genul: „Gnomii din Zurich 
controlează secta Moon, care controlează KGB, care 
controlează Boys Scouts şi Punk Rockers, în timp ce Reţeaua 
controlează Pentagonul, care, la rândul lui, controlează grupul 
Hedoniştilor din California şi Magazinele Dietetice”. 

Obiectivul jucătorului deţinător de cărţi-atu este de a 


omeneşti s-au pierdut pe parcursul ultimilor douăzeci şi şase de ani, fără 
ca măcar un singur corp sau un rest de naufragiu să fie găsite vreodată” 
(Berlitz, 1975, p. 7; v. şi Berlitz, 1978). Cincisprezece ani mai târziu, 
Berlitz va publica o carte despre „Triunghiul Dragonului”, o zonă din 
Pacific, în largul coastelor Japoniei („marea Diavolului”), „exact în partea 
opusă Triunghiului Bermudelor”, fiind o dublură primejdioasă a acestuia, 
în care ar avea loc, de asemenea, „dispariţii bruşte şi inexplicabile” de 
vapoare şi avioane (Berlitz, 1991, pp. 13-14). Despre Triunghiul 
Bermudelor v. şi Charroux, 1971, pp. 53-62 (care se referă la „Rombul 
magic” sau „Triunghiul morţii”). Menţionăm că în multe privinţe (teme 
abordate, genuri literare, publicul-ţintă etc.), Robert Charroux poate fi 
considerat un omolog francez al lui Charles Berlitz. 

1 Vincent Calame, 27 februarie 1999, la adresa: 
http://www.multimania.com/ludocrat/schwand. 


ajunge, prin alianţe subtile şi conspirații, să preia controlul 
asupra altor grupuri, până ce va putea, odată ajuns în vârful 
piramidei, să domine întreaga lume. Să reținem definiţia, 
oferită de creatorii jocului, cărţii lluminaţii din Bavaria, cea 
mai puternică dintre toate: 


Cunoscuti, odinioară, ca „vechii profeti iluminati din 
Bavaria”, ei sunt adevărații Illuminati. Mulţi îi consideră 
prototipul tuturor societăţilor secrete. Puşi sub acuzaţie în trei 
rânduri de către Inchiziția spaniolă, jurământul lor de tăcere i- 
a salvat de fiecare dată. Illuminati din Bavaria s-ar fi infiltrat în 
francmasonerie în 1776 şi ar fi încercat să preia din interior 
controlul asupra acestei organizaţii. 


„Bavarezii” sunt, aşadar, Illuminati în sensul restrâns al 
termenului. Inclinatia şi scopurile acestora sunt însă clare: 
„Obiectivul Illuminatilor din Bavaria este puterea ca atare. 
(...) Acţionând mai subtil decât ceilalţi Illuminati, ei îşi pot 
folosi talentul pentru lansarea de atacuri repetate. (...)” Si 
creatorii jocului continuă cu sfaturi acordate jucătorilor dornici 
să joace cu abilitatea lluminaţilor din Bavaria sau să înfrunte 
riscurile competiţiei: 


Cum se joacă Bavarezii: Aveţi puterea cea mai însemnată, 
venituri substanţiale şi o abilitate specială împotriva căreia 
este greu de luptat. Nu uitaţi că deţineţi această aptitudine 
specială şi folositi-o! Mai mult, telul principal este direct legat 
de puterea din structura dumneavoastră de putere. De câte 
ori, în timpul jocului, situația dumneavoastră se 
îmbunătăţeşte, vă apropiaţi automat de obiectivul principal! 
Strategia ce trebuie aleasă este aceea de-a juca hotărât şi cu 
prudenţă. Nu faceţi valuri şi nu vă creaţi duşmani. Dacă 
adversarii se aliază împotriva dumneavoastră, vă pot distruge. 
Dacă vă lasă în pace, este foarte probabil că veţi putea 
avansa discret spre victorie (sau o puteţi dobândi dintr-odată, 
de pildă, punând mâna pe una dintre ramificatiile unei alte 
organizaţii Illuminati al cărui ansamblu de grupuri v-ar da forţa 
necesară atingerii obiectivului propus). Marionetele ideale 
pentru Bavarezi sunt grupurile de mare concentrare a puterii: 
mafia, conspirația comunistă internaţională etc. 

Cum să lupti împotriva Bavarezilor: Baftă! Illuminati din 
Bavaria nu au un punct slab anume. In cel mai bun caz, îi 


puteţi supraveghea de aproape, profitând de teama că 
puterea şi aptitudinea lor ar putea duce la apariţia altor 
Illuminati. Uniţi, poate reusiti să-i distrugeti pe bavarezi sau, 
cel puţin, le puteţi slăbi puterea într-atât încât să-i împiedicaţi 
să câştige. 


Aşa puternici, Bavarezii nu sunt întotdeauna nici cei mai 
periculoşi, nici cei mai inteligenţi. În schimb, trebuie atenţie la 
Secta Assassinilor. În cartea lui Dan Brown, Îngeri şi demoni, 
rolul ucigaşului celui rău aparţine unui „arab”, descendent al 
hachichins-ilor (literal, adepţii haşişului, sectă medievală). La 
fel şi în jocul video al lui Steve Jackson, în care Secta 
Assassinilor este astfel caracterizată: 


Originari din Orientul Mijlociu, Assassinii erau o societate 
secretă provenită din secta ismaelită a musulmanilor. Deşi s- 
au aflat pe culmea puterii lor în perioada Evului Mediu, ei sunt 
şi astăzi activi. Nu au întotdeauna nevoie să treacă la fapte. 
Un simplu indiciu din partea lor că un anumit lucru le-ar 
displăcea este suficient pentru a-şi intimida adversarii. 
Avertismentul tradiţional al Assassinilor, un pumnal lăsat pe 
perna rivalului, a făcut şi regi să tremure. 


În privinţa Gnomilor din Zürich, identitatea lor repulsivă era 
incertă: „Este vorba despre o mai veche denumire dată 
bancherilor elveţieni, consideraţi stăpânii financiari ai lumii. 
Nu numai că dispun de capitaluri impresionante... Dar îşi pot 
efectua tranzacţiile uşor şi rapid. Din orice afacere profitabilă, 
o parte le revine lor”. Toate societăţile secrete mai sus- 
menţionate sunt construcţii artificiale ce au la bază realităţi 
socio-istorice: grupuri de factură diferită, reconstruite ca 
imagini mitice. În ultimele trei cazuri (Triunghiul Bermudelor, 
Societatea Discordantă, Slujitorii lui Cthulhu), mitologizarea 
are loc mult dincolo de fapte propriu-zise, în ordinea 
crescătoare a abstractizării prin imaginaţie. Dacă Triunghiul 
Bermudelor nu există în realitate ca grup de indivizi, 
constituie totuşi un loc geografic cu mare valoare simbolică 
pentru unii oameni. Dimpotrivă, dacă Societatea Discordantă 
poate trimite, indirect, la „societatea” prietenilor sau a 
admiratorilor lui Robert Anton Wilson, statutul ei de 
„societate secretă” ţine de ficţiunea pură. In ceea ce-i 


priveşte pe Slujitorii lui Cthulhu, extrase cu ocazia unei 
perspective video-ludice asupra lumii supranaturale a lui 
Lovecraft, deşi se aseamănă mult cu magicienii, alchimiştii 
sau maeştrii în „ştiinţe oculte”, ei rămân cu desăvârşire 
fictivi. 

Nu fără umor, creatorii jocului caracterizează după cum 
urmează cele trei reprezentări despre Illuminati, în sensul larg 
al termenului: 


Triunghiul Bermudelor 

Pentru aceşti indivizi, să facă să dispară vapoare nu este 
decât un mod de petrecere a timpului. Singura lor filosofie 
constă în preluarea controlului asupra diferitelor grupări. Ei se 
înconjoară de mister şi seamănă atâta teamă, încât oricine 
altcineva ar sfârşi întotdeauna prin a fi acuzat de 
evenimentele inexplicabile ce se petrec în apropierea 
cartierului lor general, la mică distanţă de coastele Floridei. 
(...) 

Societatea Discordantă 

Credincioşii ai lui Eris, zeiţa romană a discordiei şi a 
haosului, membrii Societăţii Discordante se complac în stare 
de confuzie. Discordantii caută să unească sub stindard 
propriu toate elementele ciudate şi marginale ale societăţii şi 
adoră să-i încurce pe „conformiştii” din jurul lor. (...) 

Slujitorii lui Cthulhu 

Sunt cei care studiază secretele pe care omenirea nu 
trebuia să le cunoască niciodată. Ei caută să ia în stăpânire 
forţele esoterice şi pe cele supranaturale, riscându-şi, în 
urmărirea acestui scop, viaţa şi sufletul. (...) Slujitorii lui 
Cthulhu îşi propun să distrugă, şi excelează într-aceasta. (...) 


Nu le rămâne jucătorilor decât să se arate pe cât de subtili, 
pe atât de nemiloşi, de vicleni şi de cinici în acţiunile lor 
strategice. Se manifestă, în acest gen de joc, un sistem de 
credinţe şi aspirații larg împărtăşite de contemporani şi un fel 
anume de îndoctrinare care nu e de ajuns pentru a neutraliza 
distantarea ironică sau satirică a creatorilor jocului. Căci jocul 
video reflectă, întreţine şi reactivează o anume configuraţie a 
jocului social, transformată astfel, ca ritual, într-o evidenţă ce 
n-ar mai putea fi pusă la îndoială. În cazul /NWO, în care 
legenda despre Illuminati este amestecată cu mitul 


mondialist, miza este considerabilă si ea dictează principiul 
normativ unic: scopul scuză mijloacele. A deveni Stăpânii 
lumii, aceasta este toată problema. Singura. Şi singura 
morală a istoriei de care pomeneşte acest joc. 


5. Istoria secreta si reprezentarea 
conspirationista 


„Istoria lumii este istoria războiului dintre 
societățile secrete.” 
Ishmael REED, Mumbo Jumbo: 


„Istoria teoriilor despre complot (...) este istoria 
societăților secrete. Istoria societăților secrete este 
istoria comploturilor. Şi anume, istoria civilizaţiei.” 

Jonathan VANKIN? 


Menit, întâi de toate, să producă o plăcere estetică, un 
roman ori un film nedocumentar pe teme fantastice sau 
ştiinţifico-fantastice se adresează imaginaţiei — ceea ce, 
bineînţeles, nu exclude faptul că el poate fi şi subiect de 
reflecţie. Este şi cazul altor numeroase forme, mai puţin 
nobile, ale culturii contemporane de masă: benzi desenate, 
seriale de televiziune sau jocuri video. Ţine de specificul 
creaţiei artistice ca ficţiunea tratată estetic să fie altceva 
decât realitatea, iar dimensiunea ei ludică să nu coincidă cu 
politicul. Că aceste opere „de cultură” prilejuiesc reprezentări 
sociale sau deliberat politice ori că vehiculează mesaje de 
ordin ideologic nu sunt motive care să determine 
transformarea lor în dispozitive de propagandă sau de 
îndoctrinare. In principiu, ar trebui făcută o distincţie între 
lumea imaginaţiei creatoare şi lumea reală a oamenilor vii 
care gândesc şi acţionează. Dar, că ne place sau nu, cele 
două planuri sunt deseori confundate. Mulţi dintre cititorii 
pasionaţi ai cărţii Codul lui da Vinci ajung, de pildă, la 
concluzia că Biserica, o instituţie definită în principal prin 


1 Citat de Robert Shea şi Robert Anton Wilson, The Illuminatus! Trilogy 
(1975), New York, Dell Publishing, 198S, p. 5. Născut în 1938 în 
Tennessee, scriitorul afro-american Ishmael Reed a publicat 
Mumbo Jumbo în 1972. O traducere franceză a cărţii a fost publicată în 
1998 la Ed. Olivier. 

2 Conspiracies, Cover-Ups and Crimes: Political Manipulation and Mind 
Control in America, New York, Paragon House, 1991, p. 221 


puterea şi ,secretele” sale (fără a mai socoti şi ,minciunile” 
sale) se dovedeşte funciar misogină sau dominată, în mod 
ocult, de Opus Dei, prezentată ca o redutabilă „societate 
secretă”, preocupată să-i manipuleze pe oameni, să pună la 
cale chiar asasinate. Par motive suficiente să justifice 
atitudinea anticlericală radicală combinată cu una anticatolică 
paranoidă. Alţi cititori cred că Prioria din Sion este o puternică 
societate secretă deţinătoare a unui admirabil şi periculos 
secret (referitor la Sfântul Graal), motiv pentru care 
Vaticanul, temându-se de divulgarea acestuia, s-ar afla în 
conflict cu Biserica încă din timpul cruciadelor. Acestea sunt 
„interpretări” diferite ale romanului, ecou al unor opinii 
politice întemeiate pe aşa-zise fapte istorice. 

In toamna lui 1982, putea fi citită, în foarte respectabila 
publicaţie Bulletin d'information sur l'intervention clandestine 
(BIIC):, o rubrică pe tema „Societăţi oculte şi servicii secrete”, 
scrisă de Jonathan Marshall, redactor-şef adjunct al revistei 
lunare  /nquiry, publicată la Washington. Jurnalistul de 
investigaţie american care tocmai citise Holy Blood, Holy Grail 
(Sângele sfânt şi Sfântul Graal), scrisă de cei trei colegi 
britanici ai săi, tratează mai ales despre cazul din Franţa 
marcat de „proliferarea societăţilor secrete”, dintre care 
templierii ar fi o entitate cu deosebire îngrijorătoare. Marshall 
face această dezvăluire referindu-se fără nici cea mai mică 
rezervă la lucrarea semnată de Baigent, Leigh şi Lincoln: „Mai 
multe societăţi (secrete) din Franţa (...) susţin că ar proveni 
din Ordinul templierilor. Una dintre ele, Prioria monarhistă din 
Sion, a atras de curând atenţia asupra sai" Cum altfel ar 
putea fi înţeles pelerinajul sau minutioasele investigaţii la 
Luvru, la biserica Saint-Sulpice sau la castelul din Villette a 
numeroşi turişti investigatori cu un aer serios, imperturbabil, 


1 BIIC se prezenta ca o revistă trimestrială condusă de Dominique Sigaud 
şi publicată de ADI (Asociaţia pentru Dreptul la Informare) al cărui comitet 
director era format din: Dean Mac Bride (preşedinte de onoare), D. Sigaud 
(preşedinte al consiliului), vicepreşedinţi: Claude Bourdet, Georges 
Casalis, André Jacques, Didier Motchane, Philippe de Saint-Robert, Antoine 
Sanguinetti. Redacţia BIC era evident obsedată de acţiunile întreprinse de 
CIA, aşa cum se înţelege suficient din cuprinsul primei ediţii a revistei: 
„Cum să identifici membrii CIA cu documente publice. Norvegia, spionajul 
(ne)voit pentru Statele Unite. Control mental. (...)” 

2 Marshall, 1982, pp. 10-11 


înarmaţi cu aparate de fotografiat sau de filmat şi dotati 
adeseori cu un ghid de conversaţie sau, din primăvara lui 
2005, cu excelentul ghid al lui Peter Caine Sur les pas du 
Code Da Vinci? Ei se documentează citind lucrările lui 
Baigent, Leigh şi Lincoln, iar cei mai entuziaşti nu ezită să 
devoreze tot ce apare legat de Codul lui da Vinci sau de Îngeri 
şi demoni, chiar şi publicaţiile cele mai critice (care pot fi 
găsite până şi în supermarketurile de provincie) — 
„decodificarea”, chiar şi „neautorizată”, funcţionează ca un 
produs derivat, suficient de atrăgător. Pentru această 
categorie de cititori, romanele lui Dan Brown nu sunt un prilej 
de distracţie oarecare, ele nu se reduc la ficțiuni de consum 
pentru pura satisfacţie individuală. Ele oferă informaţie, 
creează sau întăresc convingeri, inspiră anumite 
comportamente. Poate fi considerat autorul răspunzător de 
toate acestea? În parte, da, întrucât ambele romane încep cu 
afirmaţii ce induc în eroare. Cititorul lui Dan Brown este 
determinat să creadă că Illuminati există în realitate, ca şi 
Prioria din Sion. Unii sunt tentaţi să meargă şi mai departe, de 
pildă, în compania lui Jan van Helsing (cele trei numere ale 
Livre jaune), a lui Stan Deyo, Bill Cooper sau a lui David Icke 
ale căror lucrări le vor găsi, la raionul „Esoterism”, în toate 
marile librării. 

Se întâmplă însă şi lucruri mai grave şi mai îngrijorătoare, 
cum arată un fapt recent petrecut: asasinarea, la 16 august 
2005, de către o credincioasă de origine română bântuită de 
viziunea unei „conspirații masonice” în sânul Bisericii, a 
preotului Roger, fondatorul comunităţii de la Taizé (Saône-et- 
Loire), pe care ea pretindea că ar fi vrut să-l pună în gardă cu 
privire la respectivul complot, „atrăgându-i atenţia” prin 
agresiunea comisă, şi care, de principiu, nu avea scopul de a 
ucide?. Avem aici de-a face cu o trecere la fapte după o 
îndelungată  îndoctrinare cu reprezentări complotiste 


1 Caine, 2005 

2 Tânăra de 36 de ani, Luminiţa Solcan, absolventă de învăţământ 
superior, a declarat că n-a avut intenţia să-l ucidă pe preotul Roger, în 
pofida faptului că a lovit de trei ori cu cuțitul, una dintre lovituri (cea de la 
gât) dovedindu-se mortală pentru acest om demn de toată admiraţia, în 
vârstă de 90 de ani, şi în prezenţa a aproape 2.500 de persoane adunate 
la obişnuita rugăciune de seară. 


antimasonice (asa-zisele infilträri masonice în Biserică), de 
multă vreme răspândite de propaganda a numeroase grupări 
catolice integriste:. Copil unic al unei familii catolice 
practicante, Luminiţa Ravailescu Solcan voia să devină 
călugăriţă, dar fusese refuzată de Biserica Catolică din laşi pe 
motiv că ar prezenta semne de „instabilitate psihică”. Venise 
la Taizé pentru a treia oară şi, după cum a declarat 
anchetatorilor, a pus cuțitul la gâtul preotului Roger pentru a-l 
sili s-o asculte, în scopul de a-l avertiza în legătură cu „o 
conspirație a călugărilor francmasoni despre care se auzise în 
comunitate”. După o primă expertiză psihiatrică, Luminiţa 
Solcan ar suferi de un „delir de tip paranoic”, dar, din punct 
de vedere penal, ar trebui considerată responsabilă de 
faptele sale. 


Estetic, ludic, politic: spaţii de reprezentare 
complotistă 


Acuzaţiile de conspirație (chiar de ,megaconspiratie”) 
circulă ca zvonuri care, după cum consideră Gordon Allport şi 
Leo Postman, „răspândesc inevitabil virusul ostilităţii”?. Dacă 
avem tot dreptul să ne îndoim de şansele unei analogii cu 
bolile virale — ce presupune pasivitatea subiectului, supus „în 
mod fatal” contaminării prin contactul cu agentul infecţiei: —, 
nu e mai puţin adevărat că zvonurile şi legendele din mediul 
orăşenesc par a selectiona, în modul în care se transmit, 
pasiunile negative şi viziunile ostile. Ceea ce acreditează un 
stil de a gândi „paranoid”. Dar, vor spune sociologii relativişti, 
doctrinele conspirationiste fac parte din cultura specifică a 
grupurilor creştine  fondamentaliste (inclusiv catolic 
traditionaliste sau intégriste). Si nici unei entități religioase nu 
i-ar putea fi contestat dreptul la identitate culturală. 

Trebuie să ne punem totuşi întrebări pe care cei cu o 
viziune angelică sau „neutralistă” despre actul „cultural” 


1 Tema se regăseşte la majoritatea specialiştilor în „societăți secrete” din 
a doua jumătate a secolului al XIX-lea şi începutul secolului al XX-lea: Père 
Deschamps, Claudio Jannet, Monseniorul Meurin, abatele Barbier, 
Monseniorul Jouin etc. V. supra, cap. Ill. 

2 Allport/Postmann, 1965b (1947), p. VII 

3 Froissard, 2002, p. 206 sq. 


refuză să le pună. Ce este oare comun între romanele cu 
enigme ale lui Dan Brown, thrillere esotero-religioase 
devenite bestselleruri internationale, şi cantitatea de 
pamflete de extremă dreaptă ce denunţă comploturi 
organizate de puteri oculte sau  semioculte (evrei, 
francmasoni, Illuminati, Sinarhie, Comisia Trilaterală, Council 
of Foreign Relations:, Bilderberg Group, Skull and Bones, 
B'nai B'rith etc.) în scopul instalării unui „guvern mondial”? 
Dar amatorii serialului de televiziune Dosare/e X (având ca 
una dintre mantre Trust no one), consumatorii de filme sau 
jocuri video (l//uminati/INWO sau Tomb Raider, de exemplu), 
ilustrând lupta dintre redutabilii Illuminati? şi diverşi eroi 
înzestrați cu un curaj admirabil, împărtăşesc ei, oare, ideile 
semidoctilor care formează majoritatea în lumea adepților 
„istoriei alternative” sau ale  fanaticilor obsedati de 
„conspirația mondială”? Avem oare motive să credem că ar 
exista pasiuni comune acestora din urmă şi consumatorilor în 
exces de hrană „esoterică” de orice fel, ca şi cititorilor plini de 
entuziasm ai trilogiei The //luminatust, ai cărţilor ca Îngeri şi 
demoni, Codul lui da Vinci de Dan Brown? Am putea face 
legătura între recordul la vânzarea de bilete în cazul unui film 
ca Stăpânul inelelor (după Tolkien), ficţiune în care regăsim 
tema călătoriei initiatice, a forţelor care se confruntă 
(structurate dualist: forte luminoase împotriva forţelor 
întunericului) şi a magiei (magicianul Gandalf, Inelul Puterii), 
entuziasmul debordant stârnit la scară planetară de Harry 
Potter (o imagine juvenilă de vrăjitor) şi, în general, de 
literatura de tip heroic fantasy, în care lumea apare locuită de 


1 V. de ex. James Perloff, al cărui pamflet (The Shadows of Power: The 
Council of Foreign Relations and the American Decline), tipărit în 10 000 
de exemplare în octombrie 1988 (prima ediţie), atinge, doi ani mai târziu, 
100 000 de exemplare. 

2 Acest imperativ, „Nu vă încredeţi în nimeni”, este o ilustrare a gândirii 
bănuitoare sau a ultrascepticismului de principiu al concepţiei despre 
complot. 

3 Oameni puternici acţionând în ascuns şi total lipsiţi de scrupule 

4 Despre acest roman celebru al lui Robert Shea şi Robert Anton Wilson, 
V. Supra, cap. IV. 

5 Călătorie iniţiatică întreprinsă mai întâi de membrii comunităţii Inelului, 
apoi de cuplul format din eroul Frodo şi prietenul său, grădinarul Sam. 

6 V. Smadja, 2001; Ernould, 2003, pp. 191-245. 


„forţe discrete, binevoitoare sau răuvoitoare”! — şi fascinația 
exercitată de teza unei conspirații a Illuminati în scopul de-a 
instaura, prin orice mijloace — inclusiv cele mai criminale —, 
Noua Ordine mondială? Dictatura ce ar rezulta din impunerea 
unei New World Order se situează în miezul mitului repulsiv 
(acela al „megaconspiraţiei”), incluzând ceea ce ar trebui 
denumit hipermachiavelismul atribuit „mondialiştilor”. Cum 
altfel să fie interpretată această atracţie pentru „o lume a 
magiei, a onoarei, a fidelității, a curajului, a iniţierii şi a 
cuceririi”? care, prin căutarea sacrului în manifestările sale 
cosmice, pare a fi expresia unei revanşe a păgânismului 
asupra monoteismului, dar care, deseori, este efectul unui 
amestec nebulos de credinţe în manipulare şi conspirație, 
punând laolaltă societăţi secrete, guverne cinice sau servicii 
de informaţii (americane, mai ales), precum şi pericolul 
extraterestru? 

Incercarea de faţă îşi propune să ofere câteva elemente de 
răspuns acestor întrebări, pe baza unei ipoteze larg acceptate 
astăzi de antropologi şi de clerici: revrăjirea lumii, ca 
fenomen cultural universal şi totodată ca obiect al dorințelor 
şi al aspirațiilor. Ea porneşte de la o dublă constatare: 
fictiunile semnate Dan Brown (Codul lui da Vinci, Îngeri şi 
demoni), printre numeroase altele care nu s-au bucurat de 
acelaşi succes, se inspiră din acelaşi fond de simboluri ca 
mulţimea pamfletelor conspirationiste de extremă dreaptă, 
publicate începând cu mijlocul anilor 1980, iar acest rezervor 
de zvonuri, de legende şi de credinţe continuă să fie 
exploatat de întreprinzători în plan cultural care prilejuiesc 
realizarea unor scrieri literare care, la prima vedere, ar putea 
fi calificate drept esoterice, într-un sens, de obicei, 
nedeterminat şi deschis oricăror interpretări, la „tot ce emană 


1 Lenoir, 2005, p. 280. Orfanul Harry Potter îşi face educaţia de magician 
(mai degrabă decât de vrăjitor) la şcoala de magicieni (şi nu de vrăjitorie) 
Poudlard, care, nevăzută pentru ochii oamenilor obişnuiţi, constituie „o 
lume magică, vrăjită, în care sunt prezente toate ingredientele din heroic 
fantasy: magie, pădure fermecată, creaturi inteligente, „elfii de casă”, 
uriaşi, licorni, dragoni, centaur şi, ca la Tolkien [personajul Sauron], o 
încarnare a Răului, Voldemort” (Lenoir, 2005, pp. 347-348). Despre şcoala 
de magie unde şi-a făcut ucenicia Harry Potter, v, Ernould, 2003, pp. 24- 
25, 192 sg. 

2 Lenoir, 2005, p. 280 


un parfum de mister”. Sens nu lipsit de un anume 
ortodoxism, dacà ne referim la ,renovatorul ocultismului”, 
Eliphas Lévi, care, în 1859, în prefata pentru La Clef des 
grands mystères, începea cu afirmaţia: „Mintea omenească 
suferă de vertijul misterului. Misterul este hăul ce ne atrage 
necontenit curiozitatea, preocupată de extraordinarele sale 
profunzimi”?. Această constatare ne îndrumă la cercetarea a 
ceea ce ar putea fi astăzi considerat bazarul esoterismului. 
Mai exact, această literatură ar putea fi considerată esoterică 
întrucât include referinţe la mistere şi la secrete transmise 
timp de secole („Egiptul secret”, „secretele templierilor”), la 
necunoscut şi la inexplicabil, la nevăzut şi la supranatural (de 
unde inevitabile suprapuneri cu tematica religioasă), la o 
francmasonerie amplu reinventată de imaginaţie (cu ai săi 
„Stăpâni neväzuti” şi „învăţători esoterici”), ca şi de „comori” 
ascunse, „mesaje oculte” şi societăţi secrete — considerate a 
fi garanţia transmiterii cunoştinţelor secrete prin ritualuri 
iniţiatice. Problema se complică prin faptul că existenţa 
sectelor ce se consideră a proveni din tradiţia esoterică, fiind 
organizaţii cu structură iniţiatică, dintre care unele nu ascund 
decât scopuri publicitare, în cazul în care nu sunt pur şi 
simplu decât o escrocherie (raelienii), iar altele, asociaţii 
criminale (Ordinul Templului Solar:). Această literatură pentru 
mase pretinde a deschide uşi până acum închise, a scoate la 
iveală secrete foarte bine păstrate (viaţa secretă a lui Isus 
etc.), oferind cititorului interesat informaţii despre puterile 
oculte ce conduc mersul istoriei, dându-i, în sfârşit, cheia unei 
mari „enigme” (a templierilor, a Atlantidei, a Sfântului Graal 
etc) Ea îşi asumă sarcina „decodificării mesajelor 
transmise”*. Curiozitatea cititorului este, de la bun început, 
atätatä de promisiunea unui demers substanţial de 
descifrare, decriptare, decodificare. Lăcomia de a decodifica 


1 Faivre, 2005, p. 8 

2 Levi, 2000, p. 681 

3 Despre avatarurile recente ale mitului templier, fondarea Ordinului 
Reînnoit al Templului (ORT) în prelungirea Ordinului Rosacrucian AMORC 
şi condiţiile creării de către Luc Jouret şi Jo Di Mambro, a Ordinului 
Templului Solar (OTS), v. Caillet, 1997. Despre OTS, v. Mayer (J.-F.), 1996, 
şi Debray, 2005. 

4 Kapf, 2005, p. 4 


orice este un aspect semnificativ al nevoii actuale de sensuri 
si de semnificatii, nevoie pe care obisnuitele ,explicatii” nu o 
pot satisface si care, dimpotrivă, generează bănuiala că 
discursul „oficial” asupra evenimentelor istoriei ar ascunde, 
de fapt, „adevăratul sens” al acestora. Ceea ce înseamnă a 
postula că adevărul nu poate fi decât ascuns şi că există forţe 
care acţionează pentru a-l menţine astfel. Ca manifestare a 
unor intenţii rele, aceste forţe trebuie deci identificate şi 
neutralizate. 

Să alegem un exemplu din revista de specialitate Les 
Grands Mystères des Sciences Sacrées: comentariul 
„esoteric” al filmului lui Jon Turteltaub produs de Walt Disney, 
Comoara Naţională (2004, cu Nicolas Cage, Diane Kruger 
etc.). Acest comentariu! se axează pe decriptarea unor 
simboluri, însoţită de expresii aluzive ori sugestive: 


Am remarcat mai ales „Ochiul Atoatevăzător” şi piramida 
masonică la treisprezece grade (cele treisprezece grade ale 
puterii), al cărei logo se regăseşte pe Dollars (sic) american. In 
prezent, numeroase lucrări vorbesc despre o conspirație ce ar 
avea ca scop instalarea unei „Noi Ordini mondiale”, pusă la 
cale de o bandă ce şi-a adjudecat cele mai mari averi din lume 
şi care formează un cartel politico-economic ultrasecret, 
llluminatis (sic). (...) La baza piramidei se poate citi anul 1776. 
(...) Majoritatea oamenilor cred că este anul semnării 
Declaraţiei de Independenţă americane, însă pentru adepţii 
teoriei conspirației data n-ar avea nici o legătură cu acest 
eveniment, ci ar face referire la anul întemeierii Ordinului 
lluminaţilor din Bavaria de către Adam Weishaupt, la 1 mai 
1776. (...) In plus, se ştie că semnatarii Declaraţiei de 
Independenţă erau aproape toţi masoni şi s-ar presupune că 
llluminatis (sic) deţineau cele mai înalte grade ale 
Francmasoneriei mondiale... Dacă, pentru unii, Ochiul lui 
Horus plasat în vârful (detaşat) al piramidei reprezintă reţeaua 
de spioni pusă în mişcare de Weishaupt, pentru alţii el este 
simbolul fie al ochiului „Marelui Arhitect al Universului”, 
venerat de masoni, fie ochiul lui Lucifer sau ochiul unei 
entităţi extraterestre cu aspect reptilian pe care ar fi venerat- 
o llluminatis (sic)! (...) Credibilitatea unor astfel de afirmaţii ar 


1 Extras dintr-un articol nesemnat, intitulat „Benjamin Gates şi Secretul 
Templierilor”. 


putea fi pusă la îndoială dacă n-ar exista atâtea lucrări, atâtea 
avertismente şi indicii tulburătoare ce lasă să se înţeleagă că 
o asemenea conspirație la scară planetară există în realitate, 
iar noi n-am putea-o decât constata, ca şi Walt Disney, 
producătorul Comorii Naţionale, care a fost el însuşi mason 
iniţiat în gradul 33! Nu e oare uimitor să descoperi trei de 6 în 
semnătura sa care apare aici încercuită. Şi aceşti trei de 6 nu 
sunt oare semnul „Fiarei” venerate de lIlluminatis (eich? 
Coincidenţă sau fapt real? Credeţi ce vreţi... 


În astfel de ficțiuni şi povestiri pseudoistorice, dimensiunea 
esoterică întâlneşte o alta polemică, întrucât a dezvălui 
înseamnă a combate. Dezvăluirea de „mari secrete” 
presupune denuntarea de personaje sau de grupări 
considerate întruchipări ale răului, dar şi ilustrarea unei 
spectaculoase înfruntări, pe modelul dualismului, între puteri 
mai mult sau mai puţin oculte, fiecare urmărind anihilarea 
celeilalte. În cărţile de tip „thriller teologic” ale lui Dan Brown 
intriga are la bază exact lupta pe viaţă şi pe moarte între 
organizaţii secrete sau semisecrete, existente în realitate (dar 
mitizate) sau închipuite în totalitate: Opus Dei (existentă în 
realitate, dar mitologizată şi diabolizată) şi Prioria din Sion 
(ficţiune) în Codul lui da Vinci (2003), Illuminati (mit construit 
plecând de la o realitate atestată istoric) şi Vaticanul (dar un 
Vatican misterios şi dătător de nelinişti) în Îngeri şi demoni 
(2000). In anii 1980, Umberto Eco deschisese calea cu 
eruditele sale thrillere: Numele trandafirului (1980) şi, mai 
ales, Pendulul lui Foucault (1988), în care eruditul scriitor- 
semiolog a integrat modelul conspirationist legat de 
Protocoalele inteleptilor Sionului, de istoria lor din secolul al 
XX-lea, dar şi de preistoria veacului al XXI-lea?. 


1 Despre „cifra Fiarei” (,666”), despre care se credea că anunţă apariţia 
Antichristului, v. infra, în capitolul de faţă. 

2 Acest roman este povestea a trei prieteni care, pentru a-şi alunga 
plictisul, au imaginat o conspirație planetară pentru dominarea lumii care, 
întinzându-se pe secole întregi, îi aduce în scenă mai ales pe templieri, pe 
rosacrucieni, pe francmasoni etc., fără a-i ocoli nici pe înţelepţii Sionului. 

3 În Pendulul lui Foucault, Umberto Eco este tributar cărţii lui Norman 
Cohn despre Protocoalele înțelepților Sionului (Cohn, 1967), dar nu evită 
să reproducă unele inexactitäti pe care aceasta le conţine. O reținem şi o 
îndreptăm pe cea mai nevinovată dintre ele: titlul cărţii lui Maurice Joly, 
plagiat de falsificatorul care a fabricat Protocoalele, nu este Dialogue aux 


Este denuntatä „conspirația mondială” sau „marea 
conspirație”, ai cărei actori nevăzuţi sunt de regulă 
desemnaţi ca evrei, masoni sau lluminaţi (Iluminati, termen 
latinesc ce aduce un plus de mister), fie că sunt sau nu 
magnați ai marii finanţe internationale. Antisemitismul şi 
antimasonismul sunt două caracteristici ale 
antimondialismului sau ale anticosmopolitismului ce fac 
sinteză, în aceste scrieri, cu dimensiunea esoterică (în sensul 
vag al termenului ce face trimitere la presupuse cunoştinţe 
secrete). Este denunţată Noua Ordine mondială (New World 
Order) imaginată ca marea ameninţare, ca sâmbure în jurul 
căruia se construieşte marele mit politic repulsiv. De aceea 
antimondialismul de extremă dreaptă a asimilat atât de uşor 
tematica din mediile  neostângiste ,antimondializare”, 
interpretând-o după modelul complotist al acţiunii secrete a 
Illuminati. 

În cartea sa intitulată Les Cinq Clefs, cu subtitlul „La 
résistance Human. Terre face aux Reptiliens et au nouvel 
ordre mondialiste des Illuminati”, amestec incluzând subiecte 
New Age (evoluția individuală ca imperativ major), o viziune 
complotistă şi deliruri despre ființe venite din exteriorul 
Terrei, a „reptilienilor” ca amenințare la adresa omenirii, 
Frank Hatem dedică un capitol celor „zece porunci ale 
ultraliberalismului” în care reia, într-o interpretare proprie, o 
caracterizare polemică a „liberalismului” sau a 
„neoliberalismului” schiţată de economistul Ricardo Petrella, 
preşedintele şi fondatorul Asociaţiei Prietenilor Lumii 
diplomatice, într-o conferință ținută la 7 decembrie 1998. 
Este un rezumat exemplar al Vulgatei „antimondializare”: 1° 
„Monopolul va fi Dumnezeul tău adorat”; 2° „Vei fi competitiv 
şi îl vei ucide pe aproapele tău”; 3° „Vei veghea asupra 
profitului tău”; 4° „Te vei supune progresului”; 5° „Lumii 
întregi te vei deschide şi nu vei apăra nici un teritoriu 
anume”; 6° „Pe ceilalţi îi vei lăsa să moară de foame”; 7° „Vei 
deveni o marfă”; 8° „Vei renunța la orice suveranitate”; 9° 
„Te vei supune legii şi moralei monopolurilor”; 10° „Vei fi 
organizatorul propriei mizerii”; 11° „Şansa vieții si pe cea a 


Enfers entre Montesquieu et Machiavel (Cohn, 1967, p. 77; Eco, 1992, p. 
605), ci Dialogue aux Enfers entre Machiavel et Montesquieu. 


libertăţii tale le vei lăsa să-ţi scape”’. După încheierea acestui 
inventar, Hatem adaugă imediat următorul comentariu: 
„Acesta este felul în care Illuminati ne pun la lucru ca pe vite 
de povară, în deplină supunere. Cum spune David Icke, dacă 
o vacă ar spune altor vaci: «Ei, fetelor, ştiţi voi că acest 
camion le încarcă pe colegele noastre în fiecare dimineaţă nu 
pentru a le duce la păşunile cele mai bune, ci pentru a le 
duce la un abator îngrozitor, unde suntem strangulate pentru 
a fi mâncate?!», n-ar crede-o nimeni şi ar fi alungată din 
turmă”?. Parabola capătă sens în viziunea de coşmar pe care 
Hatem o împarte, cu mici diferenţe de accent, cu Icke, 
Cooper, Deyo şi mulţi alţi specialişti în „ufologie politică”, a 
aducerii în stare de sclavie a pământenilor de către 
descendenţii anumitor specii de extratereştri cuceritori şi 
exploatatori: „Global vorbind, Terra este o grădină 
transformată în seră. Cei care ne cultivă sunt Reptile. 
Monocultura pe care o cultivă ele sunt emoţiile negative, căci 
aceasta este mâncarea lor preferatä”:. 

Illuminati sunt deci indivizii şi grupurile care, în înţelegere 
cu reptilienii sau cu Micii Cenusii (atunci când nu sunt hibrizi 
de tip om/extraterestru), stăpânesc asupra pământenilor, 
manipulându-i: „Puterea celor din Illuminati are la bază 
mondialismul şi monopolurile”* Or, „această mişcare 
mondialistă (...) vine în contradicţie absolută cu altă vocaţie a 
pământenilor, cea a evoluţiei spirituale”:. Profetul Hatem 
anunţă că „lupta dusă pe Pământ între Fiii Luminii şi Fiii 
întunericului e aproape de sfârşit”. O înfruntare directă între 
„prietenii noştri, îngeri”, pe de-o parte, şi demoni, pe de altă 
parte, ar fi soluţia ideală a situaţiei create. Numai că „îngerii 
nu pot acţiona nemijlocit asupra deciziilor oamenilor” şi deci 
„nu pot interveni pentru alungarea Micilor Cenuşii sau a 
Reptilienilor””. Pământenilor le mai rămâne o singură cale, 
cea a cunoaşterii reţelelor marii manipulări, iar de contat pot 


1 Hatem, 2002, pp. 182-188 
2 Hatem, 2002, pp. 188-189 
3 Hatem, 2002, p. 16 

4 Hatem, 2002, p. 355 

5 Hatem, ibid. 

6 Hatem, 2002, p. 351 

7 Hatem, ibid. 


conta doar pe ei înşişi: „Nu depinde decât de noi să venim 
alături de Fiii Luminii şi să ne aflăm locul printre ei. Pentru 
asta este destul să ne deschidem inimile. Nimeni n-o poate 
face în locul nostru. Câtă vreme nu suntem în stare de aşa 
ceva, vom rămâne la cheremul pulsiunilor noastre 
reptiliene”:. Pentru a dejuca complotul manipulatorilor, e 
suficient să fim conştienţi de el, să transmitem mai departe 
ceea ce ştim şi, bineînţeles, să rămânem uniţi împotriva 
acelora care ne despart şi ne învrăjbesc: „De voi depinde să 
nu vă lăsaţi päcäliti şi să începeţi să vorbiti cu cel de lângă 
voi”?. Denunţarea publică a conspirației Illuminati: aceasta 
este marea cauză faţă de care toate celelalte sunt 
subordonate. Principalul obstacol este bine cunoscut, un 
amestec de nepăsare şi de laşitate ce duce la orbirea 
voluntară. De aceea totul sfârşeşte cu o lecţie de morală: 


Ceea ce vă blochează, în toate direcţiile, acţiunile pozitive 
sunt cu siguranţă manipulările exercitate de Illuminati. 
Acţiunea lor de supraveghere şi constrângere este deja foarte 
individualizată. Nu sunteţi nicidecum paranoici atunci când 
simtiti complotul urzit împotriva proiectelor voastre. Ei sunt 
paranoicii, ei care vor să controleze totul. (...) Numai frica şi 
nepăsarea noastră fac să se menţină dictatura nevăzută. (...) 
Adevărata informaţie este lumina, căci ea ucide umbra. Ştiţi 
prea bine ce aveţi de făcut’. 


Teoreticianul New Age şi „antimondialistul” Hatem, discipol 
al lui David Icke, nu ezită să se refere la Protocoalele 
inteleptilor Sionului şi nici la pamfletele de un antisemitism 
moderat ale lui Holey (în franceză: Livre jaune, în trei volume) 
pentru a da un temei viziunii sale despre complotul mondial 
al organizaţiei Illuminati, ce ar putea oferi o explicaţie a 
atentatelor din 11 septembrie 2001: 


Remarcabilele cărţi ale lui David Icke (...) şi Livre jaune 
publicate de Felix, ca şi alte surse anterioare, în limba 
engleză, oferă toate detaliile acestor manipulări venite nu de 
sus, ci de jos, descrise deja, de la începutul secolului al XX-lea, 


1 Hatem, 2002, pp. 347-348 
2 Hatem, 2002, p. 367 
3 Hatem, 2002, pp. 367-368 


în Protocoalele Înţelepţilor Sionului şi de alte documente 
provenind de la diverse loji, despre care s-a vrut să se facă 
astfel încât să fie considerate falsuri. Este însă evident, astăzi, 
că planurile respective sunt deja puse în practică în chip 
sistematic. Trebuie să-i ascultăm pe cei care ne previn. Nu 
vom mai putea spune „nu ştiam”. Afacerea World Trade 
Center face parte din aceste manipulări şi constituie un 
stimulent preţios al urii şi al dorinţei de răzbunare.. 


Genealogia fantastică a Illuminati pe care o prezintă 
Hatem, deşi ilustrează o formă contemporană de 
antisemitism simbolic (indirect, „subtil”, disimulat în efecte 
implicite etc.?), permite identificarea pe criteriu etnic a 
conspiratorilor şi a manipulatorilor pe plan mondial: 
„Pentateucul istoriseşte foarte limpede cum un număr mic de 
extratereştri al căror şef, pe nume „lehova”, stând pe „norul” 
său zburător şi distrugător, conduce militar un popor pe care 
îl face să ocupe un teritoriu strategic. De aici, aceşti „nobili” 
cu sânge rece şi albastru au organizat banca unică feniciană 
familială care, devenită templieră şi, ulterior, implantată în 
Anglia, a devenit instrumentul dominaţiei mondiale:. 


Numeroase scrieri complotiste, folosind sau nu ingredientul 
„extratereştri”, includ genealogii fantastice de acelaşi tip în 
care puterea despotică atribuită Illuminati este, cel mai 
adesea, asociată unui scop de distrugere: specia omenească 
este ameninţată cu dispariţia. Inspirându-se din ecologia 
„profundă”, complotiştii denunţă, dincolo de epuizarea prin 
supraexploatare a „vitelor umane”, un şi mai amplu program 
de exploatare ce ar urma să ducă la dispariţia tuturor 
formelor de viaţă de pe Terra. Catastrofismul ecologist se 
potriveşte perfect dimensiunii apocaliptice a traditionalei 
iudeofobii. Avem aici de-a face cu un antisemitism cu 
dominantă apocaliptică, în care se amestecă mosteniri 
diverse: antiiudaism creştin, antisemitism în sens strict 
(rasism îndreptat mai ales împotriva evreilor, presupuşi a fi 


1 Hatem, 2002, p. 18 

2 Pentru o punere în discuţie a conceptului de „rasism simbolic”, v. 
Taguieff, 2002a. 

3 Hatem, 2002, pp. 16-17 


exponentii „rasei semitice”), antisemitism naţionalist (care îşi 
regăseşte o nouă vigoare în denuntärile „antimondialiste”). In 
scrierile anilor 1980 şi 1990, intră în scenă retorica 
„antisionistă”: „mâna nevăzută” a lui Israel se simte 
pretutindeni, Mossad-ul, de pildă, este imaginat ca o forţă 
nevăzută, răufăcătoare şi omnipotentă. 

Vom observa însă, pe bună dreptate, că asocierea unui 
esoterism de bâlci (împestriţat, de-acum, cu elemente de 
ufologie) cu antisemitismul complotist nu este suficientă 
pentru plasarea acestui fel de texte în spaţiul extremei 
drepte. In secolul al XIX-lea, în mod deosebit în Franţa, 
numeroşi socialişti, „progresişti” sau revoluționari au fost, 
într-adevăr, adepţi ai uneia sau alteia dintre formele 
esoterismului, ca expresie a unor sentimente sau de pe poziţii 
antisemite. E de ajuns să-i amintim pe gânditorii revoluționari 
Charles Fourier, Pierre Leroux sau Louis-Auguste Blanqui, a 
cărui cosmologie fantastică cuprinde numeroase elemente 
ţinând de ocultism: — ceea ce nu trebuie să ne facă să uităm 
mistica Egiptului prezentă în gândirea unui reformator 
„filosemit” ca Saint-Simon’. Pentru a putea include aceste 
scrieri în sfera extremei drepte, pe lângă prezenţa deopotrivă 
a esoterismului şi a antisemitismului, mai trebuie adăugate 
trăsături suplimentare: o poziție global antimoderné, 
întemeiată pe postulatul că lumea modernă este produsul 
unei conspirații cu scop distructiv (având ca ţintă „civilizaţia 
creştină”, confundată, cel mai adesea, cu „Civilizaţia”) şi, prin 
urmare, este un enorm proces de decadentä; respingerea în 
totalitate a regimului democratic şi a principiilor liberalismului 
(individualism, pluralism etc.), însoţit totodată de o concepţie 
„reacţionară” sau restauratoare (chemare la restaurarea unei 
ordini politice anterioare, în general ilustrată prin monarhie); 
diabolizarea francmasoneriei şi a socialismului, adesea 
implicând şi Revoluţia Franceză (poziţie contrarevolutionarä). 
Toate aceste trăsături se regăsesc laolaltă în gândirea şi 
scrierile francezului Henri Gougenot des Mousseaux, autor 
catolic şi contrarevolutionar al unei lucrări devenite legendare 
în mediile antisemite din Europa: Le Juif, le judaïsme et la 
1 V. Webb, 1988 (1974), pp. 28, 343-345, 353-357; 1981 (1976), p. 327; 


Muray, 1999, passim; Rosenthal, 1997, pp. 15-16. 
2 V. Poliakov, 1968, pp. 378-389; Rosenthal, 1997, p. 15. 


judaisation des peuples chrétiens (1869):. În 1921, ideologul 
nazist Alfred Rosenberg, mare admirator al lui Gougenot des 
Mousseaux, a editat un volum de extrase din această carte, 
traduse în germană şi comentate prin grija lui?. Afirmând că 
„evreii şi francmasonii sunt în fruntea lumii de astăzi şi 
lucrează pe ascuns”?, Rosenberg se dovedea un discipol fidel 
al teoreticianului francez al „conspirației iudeo-masonice”. 
Dar acelaşi cavaler Gougenot des Mousseaux, la vremea când 
intra în războiul cultural împotriva francmasoneriei, a evreilor 
şi a iudaismului, era deja autorul mai multor lucrări ce 
întruneau trăsăturile pamfletului antisatanic şi ale genului 
„esoteric” (deşi avea o orientare clar antiocultistă): La Magie 
au XIXe siècle. Ses agents, ses vérités, ses mensonges‘, sau 
Les Médiateurs et les moyens de la magie. Les hallucinations 
et les savants, le fantôme humain et le principe vital. 


De la crime iudeo-masonice la asasinate „iluministe” 


Pentru a deveni un model de interpretare conspiraţionistă a 
„morţilor misterioase”, moartea cavalerului mistico-antisemit 
a fost subiectul unei mitologizări, inspirate din mitul „crimei 
rituale” atribuite evreilor, care are o variantă modernă în 
legenda „uciderilor masonice”: scriitorul catolic antievreu ar fi 
fost asasinat de evrei sau de oameni tocmiti de aceştia”. Într- 
o carte intitulată Le Crime rituel chez les Juifs, publicată şi 
prefațată de prietenul său Drumont, publicistul Albert Monniot 


1 V. supra, cap. Ill; Taguieff „2004b şi 2004c. 

2 Cohn, 1967, p. 193; Rogalla von Bieberstein, 1978, p. 221; Morvan, 
1995, p. 160; Gugenberger/Petri/Schweidlenka, 1998, p. 110 

3 Alfred Rosenberg, citat de Jacob Katz, 1995, p. 302 (care citează din 
Rosenberg: Die Spur der Juden im Wandel der Zeit, Munchen, 1920, pp. 
88-109, şi Das Verbrechen der Freimaurerei, Munchen, 1921, p. 9). 

4 Paris, Pion, 1860 

5 Paris, Pion, 1863 

6 In Le Juif, le judaïsme et la judaisation des peuples chrétiens (1869, pp. 
184-219), Gougenot des Mousseaux consacrase un capitol întreg 
„asasinatului talmudic”. 

7 În cartea sa despre „societăţile secrete şi mişcările subversive”, Nesta 
Webster menţionează tezele lui Gougenot despre „evreul cabalist” şi 
adaugă că prima ediţie a cărţii polemistului catolic, lovit de o moarte 
subită înainte de-a fi putut să publice o a doua ediţie, ar fi fost „distrusă 
de evrei” (Webster, 1964, p. 10, nota 4). 


consacră acestei probleme un capitol întreg: „Cartea şi 
moartea lui Gougenot des Mousseaux”!. Aflăm de la acest 
autor că, potrivit mărturiei unui apropiat al cavalerului, acesta 
a primit, pe 3 octombrie 1876, un bilet pe care era scris: „Nu 
mâncaţi nimic, nu bet nimic înainte de-a încerca hrana pe 
câine, căci, într-o adunare secretă ţinută ieri, aţi fost 
condamnat la moarte de către evrei”. Ziua următoare, după 
ce luase sfânta cuminecătură „la mesa de la ora şapte, ca de 
obicei”, pe când ieşea din capelă, des Mousseaux „cădea 
pentru a nu se mai scula niciodată”. Rămâne întrebarea: 
execuţia a fost sau nu însoţită „de o profanare, de o 
substituire a împărtăşaniei”? lată ce răspunde marele martor: 
„Un mister care, vai!, mister va rămâne...”? Prin urmare, 
cavalerul a fost asasinat pentru că ştia prea multe despre 
evrei şi pentru că dezvăluise secrete păzite de aceştia cu 
mare grijă. Multe dintre locurile comune ale discursului 
antisemit au fost construite din cuvinte-argument cum ar fi 
„secret”, ,mister”, „minciună”, ,conspiratie”. Prin larga 
răspândire, cu începere din 1885, a unei acuzaţii puse în 
circulaţie de către antisemitii de profesie, aceea a 
„asasinatelor masonice”*, şi prin adaptarea acesteia la 
discursul polemic al Bisericii la adresa masoneriei, Léo Taxil a 
contribuit din plin la încetăţenirea tezei despre o cârdăşie 
„judeo-masonică”, această entitate mitică caracterizată, 
desigur, prin conspirație, corupţie şi asasinat — prin „pumnal 
şi pistol”, dar şi, mai ales, prin otravă, fatala „otravă 
masonică”?, a cărei formulă este, evident, secretă. Discursul 
antimasonic susţinut şi răspândit, în acelaşi timp, de Biserică 
în ultimii treizeci de ani ai secolului al XIX-lea s-a construit pe 
acelaşi vocabular de luptă. La începutul „ediţiei populare” a 
cărţii sale apărute în 1886, La Franc-Maçonnerie dévoilée et 
expliquée, Léo Taxil caracterizează această „sectă 
tenebroasă” după cum urmează: „Dacă Francmasonii se 
ascund, dacă adunările lor intime sunt învăluite în cel mai de 
nepătruns mister este pentru a-şi pune mai bine la cale 
intrigile; căci, înainte de orice, aceşti sectanti sunt nişte 


1 Monniot, 1914, pp. 316-324 

intriganţi”:. Acest papă al antimasonismului consacră ultimul 
capitol al cărţii sale „intrigilor şi crimelor sectei”?. El consideră 
că „secta blestemată” îi elimină, în toate modurile posibile, 
pe cei care-i stau în cale, începând cu foştii masoni care au 
părăsit-o. 

Pentru un antisemit de profesie, tot ceea ce priveşte 
practicile poporului evreu este marcat de „mister”, în sensul 
că evreii îşi ascund cu cea mai mare grijă teribilele lor 
„secrete”. Din acest motiv, un alt specialist în „crima rituală”, 
abatele Henri Desportes, în Le Mystere du Sang chez les Juifs 
de tous les temps, carte apărută în 1889, cu o prefaţă 
semnată de Drumont, conţine un capitol dedicat studierii 
„secretului” la evrei. Căci tuturor celor care se îndoiau de 
realitatea istorică a „uciderii rituale”, la nesfârşit repetată de 
toţi autorii antisemiti, li se cuvenea o lămurire. Metoda cea 
mai utilizată constă în denuntarea tăcerii istoricilor „oficiali” 
în privinţa „cazurilor” de „crimă rituală”, prezentându-i pe 
aceşti istorici ca evrei ori complici ai evreilor, fie acţionând la 
înţelegere cu „fiii diavolului”, fie terorizati de către aceştia. 
lată cum abordează Desportes această problemă: 


Dar, se va obiecta, dacă practicile sângeroase ale evreilor 
sunt atât de răspândite pe cât ar vrea să ne facă să credem 
precedentul studiu, de ce nu se vorbeşte niciodată despre 
ele? Cum se poate ca un obicei atât de îngrozitor să rămână 
pierdut în negurile uitării? Intrebarea este însă copilărească. 
Că evreii nu vor trâmbiţa despre ritualuri atât de 
respingătoare este ceva cu totul firesc; ei chiar vor depune 
toate eforturile pentru a împiedica să se răspândească, 
devenind publică, o astfel de bănuială. Să prezentăm 
principalele mijloace de care se foloseşte lumea iudaică 
pentru a păstra, în secretul ghetoului, misterul sângelui:. 


De vreme ce oribilele practici rituale atribuite evreilor sunt 
înconjurate de mister, este important ca ele să fie dezvăluite: 
a-i combate pe evrei înseamnă în primul rând a aduce la 
lumină secretele lor de nemărturisit. Trebuie deci descoperite 

semne şi indicii, trebuie inventariat orice semnal misterios şi 
îngrijorător şi o interpretare corectă a acestora. Pe scurt, 
trebuie ştiut a descifra, a decodifica sau a decripta. Aceasta 
este logica acuzatiei de „crimă rituală” şi, extrapolând, a 
acuzațiilor mincinoase la adresa evreilor, în măsura în care 
acestea preiau zvonuri şi legende: la capătul unui demers de 
descifrare, punerea sub acuzaţie păstrează mereu aparenţa 
unei dezvăluiri. Ceea ce antrenează o altă acuzaţie: evreii 
sunt acuzaţi de faptul că lasă să se creadă că sunt nevinovaţi 
de ceea ce sunt acuzaţi. Ei pot fi deci acuzaţi de „minciună”! 
In Franţa, bunăoară, în epoca afacerii Dreyfus, jurnalistul 
Gaston Mery (1866-1909), consilier municipal al Parisului 
(Montmartre, grup republican nationalantisemit, 1900-1908), 
militant antisocialist, prietenul şi colaboratorul lui Edouard 
Drumont la Libre Parole (fondat în 1892), unde publica la 
rubrica juridică (era licenţiat în drept), şi director la L'Echo du 
merveilleux (fondat la 15 ianuarie 1897), dădea o interpretare 
proprie sintezei antisemitismului, extremismului politic (de tip 
nationalist/rasist) şi esoterismului (în sens de 
ocultism/spiritism/clarviziune/case bântuite). El a fost admis 
în Ordinul martinist, unde a fost iniţiat în gradul al treilea de 
însuşi Papus, la 18 decembrie 1894:. Acest ideolog antisemit 
era, în acelaşi timp, adept al unor forme de esoterism pe cât 
de îndoielnice, pe atât de tulburi şi un pasionat de spiritism?, 
un amator de pornografie, dublat de un ocultist luat adesea 
peste picior de unii dintre apropiații săi din cauza „iubirii sale 
pentru clarvăzătoare şi magiciene”?. Duşman declarat al 
materialismului ştiinţific, Mery nu se sfia să facă referiri la 
case bântuite şi la practici magice „atestate” în tradiţia 
populară. În L'Echo du merveilleux, publicaţie pe care a 
condus-o până la moartea sa, Mery se sforta cu naivitate să le 
„dovedească” tuturor celor mai sceptici realitatea aparitiilor 
(începând cu cele ale Fecioarei Maria la Tilly-sur-Seulles, în 
1896), adunând mărturii ai unor presupuşi martori la aceste 
fenomene.* Un absolvent al academiei militare de la Saint- 
Cyr, Albert Pouvourville, zis Matgioi (1861-1939), iniţiat taoist 


1 André/Beaufils, 1995, p. 131 
2 Joly, 1998, p. 276 

3 Viau, 1910, p. 342 

4 Laurant, 1992, p. 123 


supranumit Esoteristul, cunoscut pentru ataşamentul său faţă 
de societăţile secrete şi pentru activităţile sale din mediul 
ocultiştilor, fondator al revistei La Voie (aprilie 1904- 
decembrie 1906), care visa o Franţă condusă de o elită 
taoistă, profesa un virulent anticlericalism amestecat cu un 
pronunţat antisemitism.’ 

In scrierile  esoterico-antisemite contemporane, locul 
evreilor va fi luat de Illuminati, reprezentanții celor 
„treisprezece spite satanice” sau „membri ai conspirației 
mondiale”. Tenebroasele masinatiuni ale conspiratorilor sunt 
neobosit dezvăluite şi denuntate în lucrări ce reiau mereu 
aceleaşi teme, pe un ton catastrofist si în chipul cel mai 
dramatic, autorii prezentându-se ei înşişi ca oponenți curajoşi 
sau ca investigatori plini de eroism. lată, de pildă, ce se 
spune în prefața la Livre jaune n°7, apărută în aprilie 20047: 


Această carte încearcă să facă publică existenţa „Imperiului 
satanic”. Ea vă va ajuta să-i descoperiți pe cei care trag sforile 
în culisele evenimentelor din această lume si care se folosesc 
de oameni politici si de propoväduitori ca de nişte marionete. 
Cu ajutorul a nenumărate fapte, cititorul va afla ceea ce 
cărțile de istorie uită să spună. invätati să sesizati 
dezinformarea „oficială” şi să interpretati informaţia în 
adevăratul ei sens! Citind această carte veţi simţi şi veţi 
înţelege că lumea dinadins e dusă la pieire. Un abis de 
distrugere şi robie! Vă va deveni din ce în ce mai clar cine, ce 
forţă controlează Noua Ordine mondială. (...) Această carte 
are la bază zeci de interviuri şi discuţii pe care autorul le-a 
purtat cu persoane care au participat activ la acest complot 
mondial sau care, prin relaţiile lor personale cu membrii 
grupurilor conspiratoare, au putut să observe şi să-şi dea 
seama de acţiunile sataniştilor. Această carte este dedicată 
tuturor bărbaţilor şi femeilor care şi-au dat viaţa în lupta 
împotriva conspirației mondiale. 


Urmează o listă cu cele mai celebre victime, în timpul din 
urmă, ale organizaţiei mondiale secrete, menţionate în 
majoritatea pamfletelor esotero-complotiste: 


1 Laurant, 1982; 1993, pp. 51-52, 54. V. şi Le Forestier, 1990, pp. 147, 
154. 
2 Despre cele trei volume din Livre jaune, v. supra, cap. |. 


Toate persoanele aflate pe lista ce urmează au fost 
asasinate de membri ai conspirației pentru că ei (sic) erau 
apărători ai adevărului sau pentru că ştiau adevărul şi 
cunoşteau obiectivele conspirației: 

John F. Kennedy: prin politica sa, el a venit în conflict cu 
membrii conspirației, drept pentru care a fost eliminat. 

Giorgio Ambrosoli: cercetările sale asupra conspirației l-au 
costat viaţa. 

Tom Collins: a fost asasinat de conspiratori pentru că 
vorbea prea mult. Prințesa Diana: se crede că ştia prea mult 
despre conspirație. 

Vincent Forestall (ministru american al apărării) [...] 

André Cools (fost viceprim-ministru belgian) [...] 

Anna Lindh (ministru de externe suedez)! [...] 

David Kelly: expert englez în dezarmare, specialist în 
problema Irakului. [...] 

Uwe Barschel şi Jörgen Möllemann: doi oameni politici 
germani care deranjau Mossad-ul. 


Nu trebuie însă uitate nici victimele mai vechi ale 
„conspiraţiei”: „Napoleon al Ill-lea, Alexandru al Il-lea (Ţarul 
Rusiei), marele duce al Toscanei, Abraham Lincoln [...], Martin 
Luther King [...]”. 

Teoreticienii conspirationisti preocupaţi de ufologie, care 
presupun că printre noi, pământenii obişnuiţi, trăiesc 
invadatori veniţi din alte spaţii) extratereştrii (E.T., alieni, 
alienigeni, Cenuşii sau Mici Cenusii, extraneeni etc.), au 
construit un mit politic larg răspândit prin nenumărate 
articole, broşuri sau cărţi (romane sau eseuri), pornind de la 
un act de acuzaţie din 1989, împotriva guvernului american, 
aparţinând a doi americani, John Lear şi Milton William Cooper 
(1943-2001, militant de extremă dreaptă, ostil guvernului 
federal, şef al unei miliții din Arizona). Majoritatea ufologilor 
adepţi ai teoriei conspirației pleacă de la ipotetica prăbuşire a 
unei nave extraterestre în regiunea Roswell (New Mexico), în 
iulie 1947. S-ar fi găsit atunci trei sau patru alieni morţi şi un 
supravieţuitor care ar fi rămas în mâinile armatei până la 
1 Capitolul 40 al aceleiaşi publicaţii, Livre jaune nr°7, se intitulează: „De 


ce a murit Anna Lindh?” (pp. 331-333). Răspunsul este clar: ea ar fi fost 
eliminată din cauza poziţiei sale propalestiniene şi ostile Israelului. 


moartea sa în 1952 sau 1953. Cât priveşte nava spaţială şi 
corpurile congelate ale unor alieni morţi, acestea ar fi fost 
păstrate în baze aeriene, în cel mai mare secret. La 24 
septembrie 1947, preşedintele Truman ar fi autorizat crearea 
unei organizaţii secrete, Majestic 12 (MJ 12), menită să 
garanteze confidentialitatea fenomenului OZN prin toate 
mijloacele, începând cu reținerea de informaţii si 
dezinformarea, mergând până la discreditarea investigatorilor 
curajoşi sau a martorilor hotărâți să dezvăluie „marea 
conspirație”. Pentru multi autori însă, invadarea Pământului 
de către extratereştri — Cenusii sau Reptilieni — s-ar fi 
produs cu mii de ani în urmă (datările fanteziste variază 
considerabil!). Obsesia pe care o împărtăşesc sau o 
exploatează ufologii susţinători ai teoriei conspirației este că 
specia umană este complet şi definitiv adusă în stare de 
sclavie de câtre alienigeni şi aliaţii lor umani (sau fiinţele 
hibride, jumătate oameni, jumătate alieni).: 

Pilot reputat (a lucrat mai ales pentru CIA, dar şi pentru 
alte agenţii guvernamentale), John Lear începe, în vara lui 
1986, să manifeste interes pentru fenomenele OZN şi publică, 
la 29 decembrie 1987, un text în Paranet: „Aliens at Area 51” 
(„Extratereştri în zona 51”) în care afirmă că ,omuletii 
cenuşii” se găsesc într-o mare instalaţie subterană de la 
Groom Lake, că mănâncă oameni şi că guvernul american ar 
fi încheiat, din 1933, un „pact” cu una dintre varietățile sau 
„rasele” lor (foarte imaginativ, pilotul adaugă că Pământul 
este vizitat de optzeci de „rase” diferite de extraterestri). 
După lectura textului lui Lear despre existenţa unei 
ameninţări extraterestre, Cooper îl contactează, în octombrie 
1988. Colaborarea care începe între ei se strică însă foarte 
curând. La 26 aprilie 1989, Cooper trimite congresului 
american 535 de exemplare din acest act de acuzaţie în care 
guvernul american este învinuit că ar fi încheiat în secret un 
pact cu extratereştri ce intenţionează să cucerească şi să 
colonizeze Pământul: sus-amintitul guvern le-ar fi acordat 
extratereştrilor (sau numai anumitor categorii de 
extratereştri), în schimbul unui transfer de tehnologie, dreptul 


1 The Big Book of Conspiracies, 1995; Le Dossier ovni, 1996; Icke, 1999 (şi 
2001); Ronecker, 2001; Hatem, 2002; Deyo, 2004. 


de-a construi baze subterane si de a răpi cetăţeni americani 
pentru experiemente biologice, precum şi dreptul de-a le fura 
acestora organe. In spatele guvernului aflat la vedere sau 
oficial, s-ar afla un „guvern secret") Deşi lipsită de orice 
dovadă concretă, teza conspirationistà este limpede: potrivit 
lui Cooper, dar şi altor numeroşi autori?, „omuleţii cenușii” ar 
fi invadat în secret planeta cu ştirea autorităţilor civile şi 
militare, care, în consecinţă, au rolul de-a face să prolifereze 
operaţiunile de dezinformare pentru a determina să se creadă 
că fenomenele OZN sunt doar închipuiri. Ceea ce înseamnă a 
acuza guvernul american de minciună permanentă şi, mai 
grav, de a fi trădat şi de a continua să trădeze specia umană. 

Conspirația este şi o bună explicaţie a unor asasinate (reale 
sau presupuse) rămase misterioase. Să luăm două cazuri 
notorii: moartea actriţei Marilyn Monroe şi asasinarea 
preşedintelui John Fitzgerald Kennedy. Se ştie că Marilyn 
Monroe a murit la 5 august 1962 după înghiţirea unei doze 
masive de barbiturice, ceea ce justifica concluzia anchetei 
oficiale: sinucidere. Pentru teoreticienii conspirației însă, 
adevărul este altul: Marilyn ar fi fost de fapt asasinată la 
ordinul lui Sam Giancana, şeful mafiei din Chicago, cu acordul 
lui Kennedy tatăl, pentru că ar fi fost pe punctul de a dezvălui 
secrete despre extratereştrii aflaţi pe Pământ, secrete pe 
care i le-ar fi destăinuit amantul ei, John F. Kennedy. Asasinat 
la 22 noiembrie la Dallas, acesta ar fi fost eliminat de şoferul 
său, ucigaş în solda lui MJ 12, pentru că ar fi cerut divulgarea 
către publicul american a prezenţei extratereştrilor, dar şi 
desfiinţarea traficului de droguri menit să finanţeze 
construirea de baze extraterestre în Statele Unite. Existenţa 
ufonautilor printre pământeni, ca şi marea conspirație 
cosmică provocată de amenintätoarea lor prezenţă sunt 
singurele explicaţii a tot ceea ce se întâmplă. 


Mosteniri contemporane ale Protocoalelor 


În Germania contemporană, autorul de bestselleruri 
esotero-complotiste care semnează Jan van Helsing (alias Jan 


1 Cooper, 1989, 1991, 1995 
2 Pentru lucrările de ufologie în limba franceză, v. mai ales Guieu, 1990 şi 
2000. 


Udo Holey)? se bazează mai ales pe textul Protocoalelor 
Inteleptilor Sionuluim denuntarea „conspirației mondiale”, 
pusă la cale de Illuminati cu sprijinul a numeroase societăţi 
secrete. Nucleul dur al sectei Illuminati îl constituie iudeo- 
masonii de rang înalt aliaţi cu diverse grupări şi descendenţi 
în care se amestecă reprezentanţi ai familiilor Rothschild, 
Rockefeller şi Bush! Jan van Helsing este considerat de către 
unii eseişti contemporani, ei înşişi specialişti în „istoria 
ocultă”?, ca aparţinând „noii generaţii de mistici SS”:. Cartea 
sa despre „societăţile secrete şi puterea lor în secolul al XX- 
lea”, apărută în germană în 1993, a fost tradusă în engleză 
(1995) şi franceză (1997). După interzicerea la vânzare, în 
anumite ţări, începând cu Franţa, a traducerii ei franceze, 
cartea lui Holey a fost difuzată fără nume de autor, sub titlul 
Livre jaune n°5*. Ulterior au fost publicate alte două volume 
din Livre jaune, şi ele prezentate ca instrumente în sprijinul 
demistificării, destinate cititorului cu bunăvoință (acela care 
„Îşi pune întrebări” şi citeşte cartea până la capăt). Aceste 
lucrări, vândute prin corespondenţă sau difuzate prin librării 
specializate în esoterism, pretind că oferă „informaţii secrete” 
ce permit fiecăruia să înţeleagă cum şi de ce „suntem 
manipulaţi” şi „înşelaţi”. Livre jaune n°7, publicată în 
1 V. supra, cap. |. Jan Udo Holey nu şi-a luat, desigur, întâmplător, ca 
principal pseudonim, numele unui personaj din Dracula (1897) lui Bram 
Stocker, capodoperă indiscutabilă a literaturii fantastice: doctorul Van 
Helsing, figură de înţelept şi imagine a Părintelui, dar şi imagine 
luminoasă a lui Dumnezeu (Claude Aziza, in Stocker, 1992, p. 563). In 
acest roman de groază, doctorul Van Helsing prezintă personajele pozitive 
ca formând un grup de cavaleri menit să îndeplinească o misiune divină: 
„Am devenit reprezentanţii voinţei lui Dumnezeu. El ne-a îngăduit deja să 
salvăm un suflet, iar noi, precum Cavalerii lui Hristos, avem a salva multe 
altele. (...) Asemenea lor, noi vom pleca spre Orient, iar de vom cădea, ca 
şi ei, va fi pentru o cauză nobilă” (Stocker, 1992, p. 420; trad. uşor 
modificată). 

2 Definiţia „istoriei oculte” pe care o găsim într-un site specializat, în 
legătură cu cartea lui Trevor Ravenscroft, La lance du destin (Ravenscroft, 
1973-1977), carte ce rescrie istoria hitlerismului ca relatare despre 
cucerirea şi însuşirea apoi de către Hitler a „lăncii lui Longinus” (aceea 
care ar fi străpuns coasta lui Isus), atribuie acesteia puteri misterioase: 
„Istoria ocultă cercetează felul în care forţele supranaturale influenţează 
cursul evenimentelor din întreaga lume”, (http://www.clairvision.org). 

3 V. Trimondi, 2002. 

4 V. mai ales Livre jaune n°5, pp. 73-78, 80-88, 256-275. 


primăvara lui 2004, începe cu acest avertisment al editorului: 


De la 11 septembrie 2001, lumea s-a schimbat. După toate 
aparențele, Illuminati sunt cei care au lovit. Prin această 
înscenare de proporţii, cu desăvârşire lipsită de orice 
sentiment omenesc, opinia publică a fost indusă în eroare în 
mod brutal. (...) La ora actuală, se poartă, cu ajutorul unei 
tehnologii secrete, necunoscute încă marelui public, un război 
psihologic şi biologic împotriva „ta şi a mea”. Vă oferim aici 
informaţii secrete (...), ce ni se par de cea mai mare 
importanţă pentru a înţelege cum poate fi înscenat, cu atâta 
perfecţiune, un eveniment ca acela din 11 septembrie 2001. 


Stigmatizarea se poate face prin aluzii strecurate, de pildă, 
în formularea unei întrebări retorice care scoate în evidenţă 
un amănunt considerat semnificativ: „Ştiţi cui aparţine 
reţeaua de televiziune CNN? (CNN este reţeaua din care, la 
data de 11 septembrie 2001, nici unul dintre membri nu se 
afla în biroul său din World Trade Center": Precizarea adusă 
în paranteză nu poate fi decodificată decât de către cei care 
cred că ştiu deja răspunsul la întrebarea strategic formulată: 
un ,zvon” larg orchestrat potrivit căruia, în ziua atacului 
asupra celor două turnuri, nici un evreu nu se afla acolo — 
însemnând că evreii erau la curent cu ceea ce avea să se 
întâmple, din simplul motiv că ei înşişi au pus la cale 
atentatul. La câteva săptămâni de la 11 septembrie, molahul 
Omar, „şeful suprem” al talibanilor, a formulat şi el o acuzaţie 
de manipulare: „De ce anchetele făcute de americani n-au 
luat în consideraţie absenţa, în ziua atacului, a celor 4.000 de 
evrei care lucrau la World Trade Center?”: lată, prin urmare, 
de ce e uşor de ghicit „cui aparţine CNN”! Această 
dimensiune antisemită apare şi în bestsellerul americanului 
Milton William Cooper, Beho/d a Pale Horse (1989, apoi 1991), 
unde, în contextul denuntärii unei conspirații la scară 
planetară, cu implicarea unui „guvern secret” („explicat” de 
Protocoale, integral reproduse în carte), autorul pretinde că 
dezvăluie motivele ,secrete” ale asasinării lui John F. 


1 Livre jaune n°7,p. 11. 

2 Idem, p. 13 

3 Despre această acuzaţie de manipulare diabolică ce-i vizează pe evrei 
sau pe sionişti, v. Taguieff, 2002, pp. 228-229, şi 2004c, pp. 641-644. 


Kennedy şi prezenţa, pe planeta noastră, a extraterestrilor, 
dovedind, în acelaşi timp, un interes deosebit pentru 
legendele despre „misterul de la Rennes-leChâteau” şi 
„Sfântul Graal”. 

Este deci vorba despre o literatură de factură polemică 
alcătuită din bănuieli şi dezvăluiri ce ar trebui, de fapt, 
considerată „esotero-complotistă” ori „esotero-extremistă”, 
dacă e să ţinem seama de întrepătrunderea unor teme 
esoterice şi a unor reprezentări politice sau obiective politice 
extremiste sau radicale, mai mult ori mai puţin explicite. 
Citim despre locuri misterioase, despre personaje dubioase, 
despre „societăţi secrete”, „puteri ascunse” („guverne 
nevăzute”), despre „istorii subterane” şi manipulări oculte de 
la care se aşteaptă cheia istoriei. Axioma comună romanelor 
lui Dan Brown şi literaturii esotero-complotiste este că istoria 
nevăzută determină, în secret, pe aceea desfăşurată la 
vedere. Altfel spus, „o mână ascunsă conduce...” sau 
„societăţile secrete hotărăsc mersul lumii”. Un punct de 
vedere sociologic realist, de bun-simţ, ar asuma denuntarea 
„pieţei iraționale”, deopotrivă cu ancheta despre producţie şi 
consum, ca şi despre felul în care sunt organizate relaţiile de 
piaţă. Câtă vreme însă nu se precizează conţinutul termenului 
„iraţional”?, întrebarea persistă: de ce această puternică 
cerinţă de irațional în societăţi organizate tot mai potrivit 
raţiunii, care, în ziua de astăzi, îşi găseşte expresia mai ales 
în întâietatea acordată normelor economice, financiare şi 
tehnologice? Căci, este evident, în domeniul reprezentărilor şi 
al imaginaţiei, cererea este aceea care menţine şi relansează 
oferta. Oferta de mister n-are nici un mister: principalul 
argument în vânzarea publicaţiilor de tipul: Les Grands 
Mystères de l'Histoire, Les Mystères du Temps sau Le Monde 
de I'Inconnu este acela că există unii care cunosc adevărul 
despre „fenomenele  neexplicate” sau „evenimentele 
incredibile”, un adevăr ascuns prin minciuni bine ticluite, dar 
care poate fi aflat prin simpla îndrăzneală de a „deschide 
ochii”. Or, pentru asta, e nevoie de lectura respectivelor 


1 Cooper, 1991, p. 76 

2 Să ne amintim că Max Weber spune că: „un lucru nu este niciodată 
«irațional» în sine, ci doar dintr-un punct de vedere «rațional» dat” 
(Weber, 1967, p. 51, nota 8) 


publicaţii, ajutoare de nelipsit în materie de vigilentä! Pe 
tema OZN, de pildă, în publicaţia Le Monde de l'inconnu 
(„Revista întâmplărilor  Misterioase si a  Enigmelor 
Paranormalului”) ce consacră, în ianuarie 2005, o temă 
senzaţională: „OZN: mesajul unei alte civilizaţii. Dezvăluiri 
despre documentele inedite ale guvernelor” (cu litere de-o 
şchioapă), editorialistul se adresează astfel cititorilor săi: 
„Desigur, dezinformarea şi-a împlinit lucrarea, făcând, ca 
totdeauna, ca o mulţime de fenomene neexplicate să capete 
dintr-odată explicaţii dincolo de orice îndoială şi reciproc 
compatibile (chiar dacă, uneori, complet absurde!). Lovitură 
dură însă pentru sceptici şi pentru amatorii de dezmintiri cu 
orice preţ, încep militarii de-acum să vorbească, unii dintre ei 
după mai multe decenii de tăcere impusă de necesitatea 
păstrării unui secret strategic. (...) Chiar şi în mediul atât de 
puţin comunicativ al Marii Mute, se găsesc unii cărora le place 
să scoată adevărul la lumină. Faptele care-l dovedesc sunt 
aici, palpabile, sub nasul nostru, dar majoritatea oamenilor nu 
vor să-l vadă. E totuşi timpul să scoatem capul din nisip şi să 
deschidem, în sfârşit, ochii”...! 

Problema nu se reduce însă la o chestiune de consum de 
cultură, nici de marketing — chiar dacă aceste produse 
„esoterice” sunt agrementate, în mod obişnuit, de cele mai 
elementare argumente publicitare. Este, întâi de toate, o 
problemă de antropologie a credințelor, de istorie a formelor 
de reprezentare ale epocii moderne şi de psihologie socială şi 
politică. A da la iveală, a dezvălui, a demasca, a denunța: 
acestea sunt actele agreate de profesioniştii în cele nevăzute 
şi ai conspirației, contraexperti specializaţi în identificarea 
adevărului care, aşa cum se spune, „este altundeva”. Aceşti 
contraexperti pretind că distrug ,prejudecätile” şi că-i ajută 
pe cititorii lor să „deschidă ochii”: în realitate, ei contribuie la 
inocularea de prejudecăţi şi la accentuarea, în acelaşi timp, a 
orbirii opiniei publice. Acel „altundeva”, sediul presupus al 
„adevărului”, se află mereu „în spate” sau, cum precizează 
ei, „dincolo de aparenţe”: ceea ce este aparent nu dezvăluie 
niciodată adevărul despre realitate, ci o ascunde. Există forţe 
sau puteri interesate să îl ascundă: deşi marii manipulatori ai 


1 Ducrot, 2005 


aparentelor sunt greu de dovedit, ei pot fi totusi identificati 
graţie unor „informaţii secrete” culese şi legate între ele de 
unul sau altul dintre „specialiştii în investigaţie”!. Să reținem: 
„Noi ne-am fixati (sic) ca obiectiv de-a vă prezenta informaţii 
pe care, în ziare, le găsiţi rar sau deloc. (...) Avem în acest 
scop experţii noştri”?. Ceea ce se află la vedere ca fiind oficial 
este, de principiu, înşelător: „Cei mai de sus conducători (nu 
oamenii politici care sunt şi ei manipulati) au un scop diferit 
de ceea ce crede omenirea. (...) Nimic din ceea ce este oficial 
recunoscut în lume nu este neapărat adevärat”:. Sfatul care 
urmează constituie o incitare învăluită la „revizionism istoric” 
şi este o sugestie de reabilitare a nazismului: „Trebuie să vă 
arătaţi mai cu luare-aminte la tot ceea ce este combătut pe 
această planetă, defäimat, ponegrit sau lăsat la cheremul 
unei propagande negre”. Aşa cum notează doi ziarişti 
germani, autori de investigaţii în cazul Holey: „Scopul său 
este uşor de descris (...): revizuirea istoriei”. Aşa cum 
ecologia a fost dublată de o „ecologie profundă”, denotând 
un anume misticism (valorificată de mişcarea New Age), la 
graniţa istoriei scrise de istorici s-a format o „istorie 
profundă”, mai mult sau mai puţin mitologizantă, care-şi 
propune să dezvăluie secrete şi mistere. Tendinţa 
manifestată în gândirea modernă de a cultiva bănuiala şi de a 
regăsi acea hipercritică radicalizată de la Voltaire la Nietzsche 
şi vulgarizată în secolul al XX-lea ca moştenire a triadei 
„Marx/Nietzsche/Freud”, gustul pentru bănuială Şi 
demistificare şi-a găsit în literatura esotero-complotistă o 
aplicaţie neprevăzută şi, bineînţeles, paradoxală în faptul că 
(re)mistificarea se face pe baza demistificării. Tot aşa cum 
dezvräjirea absolută poate avea loc sub forma unei revräjiri. 
In 1978, Stan Deyo (născut în 1945) publică The Cosmic 
Conspiracy, tradusă, câţiva ani mai târziu, în franceză la 
Quebec. Într-o introducere la această din urmă ediţie, în care, 
de pe poziţii admirative, traducătorul îi caracterizează foarte 


1 Livre jaune n°7, p. 11 

2 Idem, p. 16. „Editorii” insistă aici apăsat pe ,redutele” pe care înţeleg să 
le ocupe: genul „esoterocomplotist” este şi o afacere de marketing. 

3 Idem, p. 14 

4 Idem, pp. 14-15 

5 Bellmund/Siniveer, 1997, p. 199 


bine si stilul, si continutul, putem recunoaste mare parte din 
sabloanele viziunii conspirationiste, agrementate cu elemente 
esoterice si referiri la extraterestri: 


Potrivit autorului, OZN-urile nu constituie decât vârful de 
lance al unei masinatiuni la scară mondială, ba chiar cosmică. 
invocând ştiinţa, societăţile secrete şi scrierile sacre, Stan 
Deyo ne îmbie la o extraordinară cercetare din toate 
unghiurile ce ne dezvăluie partea dosnică a scenei societăţilor 
pământeşti. La conspiration cosmique priveşte pe fiecare. 
Această lucrare abundă de nemaiauzite şi tulburătoare 
dezvăluiri. Cu o documentaţie impresionantă şi într-un stil 
caracteristic, Stan Deyo îşi propune să ne trezească la o 
realitate pe care, de fapt, într-un fel inconştient, o bănuieşte 
fiecare. Aparent dezordonat, procedeul utilizat duce, 
paradoxal, la ordine. Trebuie ştiut mai întâi că autorul ne 
transmite mesajul său la trei niveluri de înţelegere diferite: 
primul fiind sensul curent, al doilea, sensul simbolic, şi al 
treilea, cel numerologic, acesta din urmă constituind, în 
esenţă, trama propriu-zisă a lucrării, a ordinii. Ea determină 
dispunerea fiecărui paragraf sau ansamblu de paragrafe, 
făcând să reiasă astfel adevăratul înţeles al textului, acesta 
fiind când mai clar, când mai învăluit. Prin modul în care este 
structurată, La conspiration cosmique are un caracter unic ce 
nu încetează a uimi şi a fascina. Totodată, pentru înţelegerea 
mesajului lui Stan Deyo, sensul curent al textului aduce el 
singur destulă substanţă pentru ca scopul său să fie atins: 
adică pentru a ne face să devenim conştienţi de ceea ce se 
întâmplă în realitate în culisele jocului pământesc, de ceea ce 
constituie miza reală a omenirii şi, aceasta odată realizată, de 
ceea ce ne stă în putinţă să facem pentru a ieşi cu bine dintr-o 
situaţie complicată. (...) Elemente de straniu, concret şi mistic 
se împletesc pentru a face din La conspiration cosmique o 
lucrare determinantă în cercetare pentru oricine doreşte să 
lărgească limitele lumii väzute!. 


Erou şi martir al esoterismului conspirationist: Serge 
Monast 


„Jurnalistul de investigaţie” din Québec, Serge Monast 
(născut în 1945), mort în urma unei crize cardiace la 5 


1 Bernard Milot, in Deyo, 2004, pp. 7-8 


decembrie 1996, a devenit celebru în mediile complotiste de 
limbă franceză prin publicarea, în martie 1995, a lucrărilor 
Protocolul de la Toronto şi Aurora roşie, două „documente” 
fabricate după modelul Protocoalelor Inteleptilor Sionului, 
axate pe denuntarea „puterii oculte” şi a programului de 
dominație mondială a Illuminati, în tradiţia constituită, în 
secolul al XX-lea, de Nesta Webster, Lady Queenborough şi 
William Guy Carr. De la prima lor publicare, aceste două texte 
în mod caricatural „antimondialiste” şi conspirationiste sunt 
difuzate pe numeroase website-uri: şi comentate de 
nenumărați autoproclamati „specialişti” în materie?. Monast s- 
a specializat în denuntarea comploturilor la scară planetară, 
prin articole de presă, conferinţe (reproduse pe casete audio 
şi video) şi prin publicarea de numeroase broşuri (cel mai 
adesea nedatate), printre care: Du complot de Saturne au 
Nouvel Ordre mondiale, Le Complot des Nations unies contre 
la Chrétienté, Le Contrôle de l'information à l'échelle 
mondiale, Le Gouvernement mondial et l'Antéchrist, Le 
Contrôle total 666, La Technologie de contrôle à distance de 
la pensée, Dévoilement du complot relatif au plan de 
marquage de l'humanité (ou „au plan du chaos et du 
marquage de l'humanité”). 

Textul acestei din urmă broşuri, publicat on-line pe un site 
catolic integrist”, este prezentat ca „dezvăluiri aparţinând lui 
S. Monast” şi ca „unul dintre ultimele documente prezentate 
de autor înainte de-a fi asasinat”, aşa cum se crede că ar 
confirma următorul pasaj dintr-o lucrare a editorului şi 
eseistului Jacques Delacroix: 


1 V. de ex.: http://.asoc.wanadoo.fr/sos/pt666.htm; 
http://catholiquedu.free.fr/cultes/Octopussy/PROTOCOLTORONTO.htm; 
http:/persocite.francite.com/ApocalypseRevaltions/protocol/htm; 
http://esotersime-exp.com/francais/main/emissions/semaine/monast/sema 
ine/htm. Reproducem în Anexe aceste două documente prezentate de 
Serge Monast. 

2 V. Serge LeGuyader, în Murmures d'Irem, ar. 8, 1998 (revistă on-line: 
http://www.oeildusphinx.com/maitre.html). Serge LeGuyader, care se 
prezintă ca „inginer şi economist specialist în paranormal”, este, mai cu 
seamă, autor al lucrării Dialogues aves les morts. Enquêtes sur l'au-delà 
(2003). 

3 V. infra, Bibliografie, |, „Monast”. 


În data de 15 decembrie 1993, la Montreal, Serge Monast, 
de la Agenţia Internaţională a Presei Libere, a cărei activitate 
era axată numai pe jurnalismul de investigaţie internaţională 
în plan economic, politic, militar şi medical, dezvăluia 
informaţii atât de uimitoare, încât l-au costat propria viaţă. 
Nouă ani mai târziu, informaţiile sale s-au confirmat una după 
alta. E adevărat că el fusese informat de către politicieni 
spăşiţi, agenţi ai serviciilor secrete plini de regrete; el primea 
şi documente clasificate, ultraconfidenţiale, adesea anonim 
sau transmise de către confrati din toate cele patru colţuri ale 
lumiit. 


Introducerea pamfletului conspirationist al lui Monast este 
o expresie limpede a principalelor obsesii ale acestuia: 


De mai mulți ani există deja proiecte serioase de marcare a 
indivizilor cu laser pe frunte sau la încheietura mâinii. Astăzi 
însă, cei care trag sforile Noii Ordini mondiale au mers mai 
departe: ei aproape că-şi văd realizat visul de CONTROL 
TOTAL AL ŞEPTELULUI UMAN. Cum? Prin injectarea unui cip 
electronic fiecărei vietäti. Totul merge conform planului! 
Aceasta va constitui obiectul primei părţi a prezentului 
document. Vom vedea mai departe de ce şcolile noastre au 
produs un tineret care, în marea sa majoritate, este — ÎN 
CIUDA LUI INSUSI — putred, măcinat de vicii, lipsit de Credință 
si de valori morale, fără de spirit si discernământ, fără o viață 
interioară si având ca unică perspectivă aceea de a servi 
Sistemul în conformitate cu morala ANTICREŞTINĂ şi 
UMANISTA. Ne vom apleca astfel asupra formelor polițienești 
şi militare constituite de membri ai guvernului mondial. Cadre 
selecționate dintre străluciţii absolvenţi ai şcolilor fără de 
Dumnezeu. Tineri formați după o idelogie specială. Acest 
guvern mondial, aflat în serviciul Infernului, trebuie să-l 
instaleze pe fiul pierzaniei — Antihristul. El are nevoie de o 
forţă de acțiune MULTINATIONALA omniprezentă. Aceasta nu 
se poate alcătui decât plecând de la ELEMENTE NAŢIONALE! 


Moartea lui Monast, catolic traditionalist militant, membru 


4 Jacques Delacroix, Naufrage d'un système (Naufragiul unui sistem), vol. 
1, Colecţia L.I.E.S.I., Châteauneuf, Ed. Delacroix, 2003, p. 70. Acest autor 
catolic angajat, specializat în conspirație şi apocalipsă, a publicat un 
număr din broşurile lui Serge Monast. 


al Agentiei Internationale a Presei Libere (International Free 
Press Agency), a fost, în tradiţia încetăţenită a delirului 
despre  „asasinatele masonice”, denunţată ca o moarte 
suspectă: după unii, el ar fi fost eliminat de agenţii celor ale 
căror manipulări şi manevre oculte le denunța în anchetele 
sale, în conferințele şi broşurile sale: Illuminati. lată unul 
dintre textele dedicate memoriei lui Serge Monast, şi care 
rezumă unele dintre dezvăluirile sale, text publicat on-line de 
către prietenii autorului:: E A Lu 

COMPLOT UCIGAŞ” — ADEVARATA ISTORIE, TRAITA DE 
ACEST OM DIN QUEBEC 

Serge Monast, jurnalist de investigaţie şi membru al 
Agenţiei Internaţionale a Presei Libere — International Free 
Press Agency — a murit la 5 decembrie 1996 în urma unei 
„crize cardiace”, în braţele soţiei sale. (...) Victimă a armelor 
psihotronice? Serge Monast se considera hărțuit de forţele 
politienesti şi militare nord-americane pentru a fi preluat 
informaţii din dosare interzise şi pe care a hotărât să le 
publice, apărându-le cu propriul trup. Serge Monast este chiar 
modelul eroului din filmul Teoria Conspiratiei, apărut pe 
ecranele cinematografelor în august 1997 (de văzut) şi 
avându-l în rolul principal pe Mei Gibson’. Pentru Serge, 
istoria a luat o întorsătură proastă. Şi dacă ar fi adevărat? 
Cine suntem noi să judecăm? El şi-a pierdut viaţa în această 
aventură. Acesta este un fapt şi, ca atare, este indiscutabil. 
(...) Având cunoştinţă de interesul pe care l-a suscitat prin 
comentariile sale în cadrul emisiunii „Esoterism 
experimental”, ne-am decis să prezentăm o emisiune extrasă 
din arhive (mai 1995): „În Memoriam”. Timp de 57 de minute, 
Serge Monast abordează subiecte şoc publicat (sic) sub formă 
de documente scrise la maşină... (ele nu vor fi reeditate din 
motive de securitate). 


1 Articolul este astfel prezentat: „SERGE MONAST JURNALIST DE 
INVESTIGAŢII INTERNAŢIONALE — Decedat în împrejurări ciudate. Extras 
din arhivele de Esoterism experimental. Tema: CONSTIENTIZAREA PRIN 
ŞOC cât mai este timp. Invitat: Serge Monast, jurnalist de investigaţii 
internationale, autor de documente dezvăluitoare. EXTRASE DIN 
CONFERINŢE: Societatea tehnotronică este împotriva omului, 12 min.; 
Faţă cu Noua Ordine mondială, AUDIO de 6 min.” 

2 Titlul american: Conspiracy Theory, de Richard Donner 


Ce înseamnă instaurarea Noii Ordini mondiale? Ea vizează 
controlul asupra sufletelor tuturor indivizilor de pe planetă. 

Controlul armelor pentru intimidarea populaţiei (sunt 
provocati trăgători debili mintal) şi pentru crearea unui climat 
de violenţă şi instabilitate socială. 

Proiectul Blue Beam: instrument laser servind la 
distrugerea indivizilor, pornind din sateliții militari:. 

Lagăre de concentrare răspândite pe toate continentele 
pentru a înlocui închisorile suprapopulate, în scopul eliminării 
elementelor disturbatoare, prea conştiente de ceea ce se 
întâmplă în toate ţările lumii. 

Secretul diabolic al OZN-urilor: manipularea psihică a 
oamenilor de către o rasă extraterestră superioară, pe baza 
unei înţelegeri secrete cu autorităţile politice ale omenirii, 
care ignoră realităţile în care sunt implicate... 

Scandalul datoriei naţionale: perdea de fum servind ca 
pretext pentru normalizarea rupturilor şi înlocuirea angajaţilor 
cu instrumente electronice (dominate complet şi neimplicate 
emoţional 24 h/24). 

Folosirea sistematică a amenințărilor la adresa securităţii 
indivizilor pentru justificarea intervențiilor politienesti în viaţa 
privată a indivizilor (sau supravegherea electronică). 
Exemplu: traficul de droguri sau spălarea de bani sunt 
pretexte utilizate de forţele de poliţie pentru ascultarea 
convorbirilor telefonice... Delaţiunea este generalizată... 

Şi toate acestea sunt o confirmare a textelor sacre 
profetice (Biblia, Apocalipsa, cap. 13). 


1 Despre „Blue Beam Project” (Proiectul Rază Albastră), prezentat ca un 
proiect secret al NASA având drept scop stabilirea unui control total 
asupra mintilor şi, mai exact, „înşelarea lumii printro mistificare high- 
tech”, printr-o „conspirație planetară” conform profetiei despre venirea 
Antihristului, vV. „Le Projet Blue Beam”, 
http://www.bibleetnombres.online.fr/bluebeam.htm. 

2 Asemenea lui Stan Deyo, Serge Monast interpretează mersul istoriei 
contemporane plecând de la „semne şi miracole înşelătoare” (Pavel) ce 
anunţă, potrivit Apocalipsei (ultima carte a Noului Testament atribuită 
evanghelistului loan) venirea Antihristului, falsul Hristos, „maimuţărind pe 
Dumnezeu”, „cel ce se opune şi se ridică împotriva a tot ce se numeşte 
Dumnezeu” (după Pavel, epistola a 2-a către cei din Tesaloniceni, 2, 1-12). 
De unde toate cercetările sale despre „numărul Fiarei”: „666” (Apocalipsa, 
cap. 13). Despre numărul Fiarei, v. Armogathe, 2005, pp. 103-109, 298- 
299. Pentru a avea un exemplu de ceea ce înseamnă delirul contemporan 


Ar fi revelatoare menţiunea că Serge Monast, teoretician al 
marii conspirații împotriva omenirii, a fost un militant de 
extremă dreaptă? Pentru situarea acestui polemist într-o 
anume categorie, este mai potrivit să amintim că el n-a fost 
nici neofascist, nici neonazist, nici ,revolutionar-conservator”: 
el va fi fost o figură cu totul reprezentativă a unei facţiuni 
catolice traditionaliste, a unei forme de fundamentalism 
creştin, aflat în război cu lumea modernă. 


O noţiune problematică: „extrema dreaptă” 


Ultimele considerente asupra „cazului Monast” sunt un 
ecou al dificultății pe care am simţit-o de fiecare dată când a 
fost vorba despre situarea sau identificarea pe plan politic a 
actorilor sau a autorilor care se plasau ei singuri, greşind sau 
nu, în sfera gândirii religioase sau, mai larg, în planul culturii. 
Am arătat în mai multe rânduri indiciile confluenței dintre 
mentalitatea complotistă şi angajarea politică la „extrema 
dreaptă”, constatând, în acelaşi timp, o polarizare a 
reprezentărilor  „megaconspiraţiei” (atribuită „elitelor 
mondialiste”) în jurul extremelor (la stânga, ca şi la dreapta). 
Situarea a numeroşi teoreticieni ai conspirației în categoria pe 
care am obişnuit s-o denumim până acum „extrema dreaptă” 
nu are decât o valoare metodologică. Să spunem că 
încadrarea sub această etichetă răspunde criteriului de 
comoditate care, luat ca definiţie sau concept, se dovedeşte 
înşelător. În uzul său curent, această localizare politică ridică 
probleme de natură foarte diversă. Inainte de-a continua 
această cercetare, este profitabil să ne oprim la semnificaţia 
curentă a noţiunii de „extremă dreaptă”, a cărei înşelătoare 
claritate poate da naştere la absurditäti. 

Prin înlocuirea noţiunii de „extremă dreaptă” cu „dreapta 
radicală” şi a celei de „radicalism de dreapta” cu „extremism 
de dreapta”, problema nu devine clară:. Utilizarea, fără un 


pe tema numărului satanic, dé „Tout! Le 666!”, 
http://gematrie.online.fr/666pr05.htm. 

1 Dreapta radicală, radical right, Recbtsradikalismus, destra radicale; 
extrema dreaptă, extreme  right/far  right/right-wing extremism, 
Rechtsextremismus, estrema destra. V. Ferraresi, 1984; Ignazi, 2000 
(1994); Moreau, 1994; Perrineau, 2001; Milza, 2002; Davies/Lynch, 2002 


examen critic, a formei de singular a expresiei ,extrema 
dreaptă” ar lăsa să se înţeleagă că fenomenul astfel denumit 
este unitar, omogen şi invariabil. Dar nu e deloc astfel!. 
Expresia „extrema dreaptă”, cu sens puternic peiorativ atât în 
limbaj academic, cât şi în vorbirea curentă, utilizată adesea 
ca echivalent pentru „fascism” sau „neofascism”, rezultă din 
coagularea mai multor tradiţii, familii ori sensibilităţii politice 
foarte diferite ale căror transformări presupun, fireşte, 
contexte istorice diferite, iar istoricii ideilor politice din 
Occident o situează în istoria dreptelor, a naţionalismului sau 
în aceea a fascismului (ori fascismelor), ori chiar în istoria 
„extremismelor” sau a „radicalismelor” politice. Dar nici unul 
dintre ,extremismele de dreapta” despre care vorbesc 
istoricii şi politologii nu se defineşte prin totala respingere a 
democraţiei liberale şi ideea înlocuirii acesteia cu o „nouă 
ordine”. Ea nu ilustrează întreaga logică a opoziţiei radicale la 
sistemul liberal/pluralist. Ele nu sunt deci în egală măsură 
„extremiste”. Se cuvine, prin urmare, să facem anumite 
distincţii în sfera vastă a noţiunii de „extremă dreaptă” sau 
de „dreaptă radicală”, noţiuni care sunt mai bine folosite la 
plural. În ce ne priveşte, noi ne propunem o descriere pe 
scurt a evoluţiei noţiunii de „extremă dreaptă” în spaţiul 
contemporan, aşa cum se înfăţişează acesta de la începutul 
anilor 1980, cu identificarea acelor tradiţii politice reluate sau 
reinventate. Extremismele sau „radicalismele” de dreapta pot 
fi reduse la şapte categorii diferite, susceptibile totuşi, în 
accepțiunea unora, de a se întrepătrunde şi de a intra în 
formule sincretice prin intermediul a diferite înlesniri sau 
metamorfoze de natură ideologică. Să le trecem în revistă, pe 
rând: 

1° 7raditionalismul, care, în istorie, s-a constituit ca 
traditionalism contrarevolutionar a cărui doctrină este singura 
ce poate fi calificată drept „reacţionară”, în sensul strict al 
termenului: dorinţă mai curând decât „voinţă” sau ,proiect”? 
de revenire la continuitatea din vechime, de dinaintea rupturii 
revoluţionare, percepută ca o paranteză „satanică” (Joseph 


1 V. Mudde, 1996; Taguieff, 2002b, p. 70 sq.-, Mayer (N.), 2002, p. 281 sg. 
2 V. Rials, 1984 şi 1987, care arată că „oroarea voinţei” este preferata 
gândirii contrarevolutionare sau traditionaliste, antimodernă şi, mai ales, 
antidemocratică. 


de Maistre):. În doctrina tradiționalistă, concepţia organică şi 
ierarhică despre societate este inseparabilă de idealul 
monarhist sau al regalității (legitime), ca şi de o anume 
nostalgie a „civilizaţiei creştine”, implicând, în consecinţă, 
respingerea cu desăvârşire a democraţiei liberale/pluraliste 
ca regim şi sistem al valorilor, dar şi o depreciere a 
modernităţii ca epocă decadentă, concepută adesea ca 
rezultat al unei conspirații (iacobine, masonice sau iudeo- 
masonice). Ca formă a gândirii politice, traditionalismul se 
prezintă în două chipuri diferite şi, în anumite privinţe, aflate 
în opoziţie: pe de o parte, tradiţionalismul, ataşat unei 
orientări universaliste, creştină: sau nu“; pe de altă parte, 
traditionalismul, care, la sfârşitul secolului al XIX-lea, a 
fuzionat cu naționalismul pentru a da naştere unei forme noi 
a gândirii reacționare, anume antidemocratice şi antiliberale, 
ilustrată în Franţa de Acţiunea franceză, al cărui lider 
necontestat a fost Charles Maurras’. Mulţi istorici văd în 
aceasta ultima expresie politică a regimului de la Vichy, cel 
putin în latura sa antimodernă, coexistentă alături de latura 
„tehnocratică”. În Franţa, din 1945, atitudinea 
contrarevoluţionară şi antimodernă îşi găseşte un spaţiu de 


1 Despre forma dintâi a gândirii reacționare, v. Cioran, 1977 (1957). 
Pentru o informare istoriografică, v. Remond, 1982, pp. 46-83; Rials, 1985 
şi 1987; Gengembre, 1989. S 

2 Despre traditionalism în general, v. Sedgwick, 2004, pp. 3-69. In măsura 
în care evreii sunt percepuți ca principalii „agenţi ai modernităţii” sau ai 
modernizării, antisemitismul funcţionează, din ultimii treizeci de ani ai 
secolului al XIX-lea, ca forma politică dominantă a traditionalismului. 
Despre antisemitismul rusesc, v. Marks, 2003, pp. 140-175. 

3 În ce priveşte tradiţionalismul catolic, v. infra, Bibliografie |: Barruel şi 
Maistre. 

4 Cei mai multi dintre tradiţionaliştii necrestini ai secolului al XX-lea (dar şi 
câţiva creştini cum ar fi Jean Borella) îl iau ca referinţă pe René Guénon, 
ca gânditor al Tradiţiei sau al „Tradiţiei primordiale”, al ,Traditionalismului 
integral”: Frithjof Schuon, Titus  Bruckhardt, Ananda Kentish 
Coomaraswamy, Julius Evola. 

5 Acest naționalism de orientare antimodernă axat pe imperativul 
conservării identității (ce s-ar putea formula ca „datorie a națiunilor de a 
rămâne ele însele”) nu trebuie confundat cu naționalismul de eliberare 
(denumit, în Franţa, „republican”) care îi este diametral opus si care se 
referă la „dreptul popoarelor de a hotărî pentru ele însele” (sau ceea ce se 
cheamă „principiul naționalităților”). Naționalismul lui Maurras aparține 
categoriei ,traditio-nationalismului” (Taguieff, 1990a). 


supravieţuire în afara politicii active, în implicaţiile ideologice 
ale acesteia, în cercurile scriitoriceşti şi intelectuale, ale 
revistelor şi ale ziarelor. În aceste publicaţii, spiritul 
conspirationist constituie trăsătura dominantă. Prin logica şi 
atitudinea sa intransigentă până la obstinatie, traditionalismul 
contrarevolutionar este ilustrarea perfectă a extremismului. 
Poate chiar asta explică lipsa ei de vocaţie politică exprimată 
în disperarea şi nostalgia, atât de nepolitice, în fond. 
Atitudinea „intransigentă”:, cu virajul ei spre „integrism” este 
destinată doar marginalităţii şi desconsiderării, adică urii 
neputincioase, resentimentului mereu crescând şi exasperării 
fără margini. Printr-un paradox ce ar merita cercetat mai 
îndeaproape, adevăratul extremism politic este calea spre 
ieşirea din istorie, până la imposibilitatea politicii înseşi. 
Uneori, la reactionarii de vocaţie, acest eşec înlesneşte o 
producţie literară „antimodernă” de înaltă ţinută?. În Rusia, ca 
şi în diferite ţări ale Europei Occidentale (Franţa, Italia, Mare 
Britanie mai ales), numeroase curente traditionaliste se 
declară, începând cu anii 1970, urmaşe ale gândirii lui Rene 
Guenon şi a lui Julius Evola. La Evola, orientarea radical 
antimodernă nu se poate disocia de voinţa de reabilitare a 
unui curent „gibelin”:, opunând idealul Imperiului intereselor 
Bisericii. Favorizarea modelului imperial explică angajarea 
noilor traditionalisti în realizarea unităţii Europei, într-un sens 
total diferit de europeiştii de tradiţie antifascistă. Aceste 
curente amestecă influențele ,traditioniste” cu altele 
(naţionaliste, revolutionar-conservatoare, neofasciste, 
„naţional-bolşevice”, chiar neonaziste). Ele au teoreticienii lor 
naţionali, ca Aleksandr Duguin în Rusia“, Derek Holland sau 


1 Expresie pusă în circulaţie de Emil Poulat (1971 şi 1982, pp. 32-35), al 
cărui „integralism” ar putea fi un echivalent; v. şi Guasco, 2001. 

2 Compagnon, 2005 

3 V. Evola, 1977 şi 1991, în special pp. 37-133. În Le Mystere du Gaal et 
l'idée impériale gibeline, Evola se străduieşte să „decreştineze” Graalul 
pentru a-l reinterpreta din perspectiva unei iniţieri războinice şi 
cavalereşti zise „gibelină”: „Esenţa cea mai de preţ a Graalului [este] 
relaţia lui cu regalitatea transcendentă”, şi, în esenţă, gibelinismul n-a fost 
decât o reaparitie a idealului saacru şi spiritual [...] a autorităţii proprii 
şefului unei organizaţii politice cu caracter tradiţional” (Evola, 1977, pp. 
265-266). 


Michael Walker în Marea Britanie, Claudio Mutti în Italia”. 

2° Bonapartismul, al cărui cult al şefului, al cărui 
antiparlamentarism şi ale cărui tendinţe autoritare nu exclud 
o anume formă de legitimitate populară (plebiscit), moştenire 
„populistă” ce se regăseşte şi în unele manifestări 
contemporane ale national-populismului european (Frontul 
Naţional, FPO). În cadrul acestuia, naționalismul ia uneori 
înfăţişarea şovinismului xenofob, aşa cum apelul către popor 
ia chipul demagogiei. In ce priveşte teoria despre conspirație, 
ea este reiterată în felul în care sunt explicate dificultăţile 
apărute în calea şefului charismatic în ascensiunea sa către 
putere sau, după luarea puterii, în modul autocratic de 
guvernare al reprezentanţilor naţiunii. Dacă există extremism 
în modelul bonapartist, el este limitat, domesticit, ţinut sub 
control, după toate regulile strategiei de acces la putere”. 

3° Naționalismul etno-rasist, un naționalism populist şi 
xenofob cu bază etnică, fondat pe principiul determinismului 
biologico-rasial sau istorico-cultural, puternic marcat de 
antisemitism în epoca de apariţie a nebuloasei pe care 
istoricul Zeev Sternhell o denumeşte „dreapta revoluţionară”: 
şi care avea totuşi trăsături contrarevolutionare sau 
reacționare“, iar a cărei xenofobie îndreptată împotriva 
imigranţilor reprezintă astăzi expresia politică cea mai 
palpabilă:, implicând diabolizarea elitelor şi recursul la teoria 
conspirației. Principalul tip de conspirație denunţată este 
atribuită forţelor internaţionale, bănuite a lucra în direcţia 


4 În 2002, Aleksandr Duguin (născut în 1962), vechi membru al „Pamiat”, 
devenit teoretician al „naţional-bolşevismului”, a publicat Philosophie du 
traditionalisme. Despre Duguin (Dugin), 1991-2002, v. Bibliografie l. 
Traducător al lui Guénon si al lui Evola, Duguin este cel mai prolix dintre 
teoreticienii neoeurasismului rusesc, în perspectiva „antimondialistă” a 
mediilor de extremă dreaptă. Primele sale articole din revista Elementy, 
fondată de el în 1991, arată rolul determinant al influenţei lui Evola. Dar 
concepţia sa despre „geografia sacrală” vădeşte o influenţă din partea lui 
Madame Blavatsky. V. Laqueur, 1996, pp. 57, 161-165, 233, 272, 287- 
289; Rosenthal, 1997, pp. 414-418; Rossman, 2002, pp. 38-71; Laruelle, 
2001 şi 2006; Sedgwick, 2004, 221-237. 

1 Goodrick-Clarke, 2002, p. 67 sq., pp. 104-105 

2 Rémond, 1982, pp. 99-121; Taguieff, 2002d 

3 Sternhell, 1978 

4 Rémond, 1982, pp. 148-180 

5 Perrineau, 2001; Milza, 2002; Mayer (N.), 2002 


eliminärii natiunilor si instaurärii unui ,guvern mondial”. De 
aceea naționalismul cu bază etnică se afirmă ca 
„antimondialist”, poziție întâlnită în toate formele 
contemporane de „populism” — „elitele” cele mai periculoase 
fiind cele internaţionale, iar „antimondialismul”, o consecinţă 
logică a antielitismului!. Această configuraţie ideologică poate 
fi ilustrată cu Frontul Naţional în Franţa? sau cu extrema 
dreaptă pentru identitate „creştină” antisemită din Statele 
Unite. Extremismul manifestat în aceste medii, protestatare 
şi identitare în acelaşi timp, constă în esenţă în diabolizarea 
forţelor oculte care, în opinia lor, ar urmări distrugerea 
naţiunilor în folosul ,mondialismului” reprezentat prin 
interesele „bancherilor internaţionali””. 

4° Fascismul, a cărui moştenire s-ar transmite astăzi sub 
forma confuză a „neofascismului”* care, ca o evocare 
indistinctă a fascismului italian şi a nazismului, utilizează 
termeni şi subiecte precum: ultranationalismul, exaltarea 
valorilor „virile” (şi/sau războinice), atitudinea antiburgheză, 
denuntarea  „plutocraţiei” sau a  „finanţei apatride”, 
anticomunismul radical şi teme asociate rasismului biologic 
sau „darwinismului social”s. După 1945, în Italia, neofascismul 
a format multă vreme nucleul extremei drepte, până când 
MSI a devenit o mişcare „postfascistă”, Alleanza nazionale’. 


1 Taguieff, 2002b şi 2004d 

2 Ribuffo, 1983; Barkun, 1994; George/Wilcox, 1996, pp. 7-94, 171-381 

3 Mayer (N.), 2002; Taguieiff, 2005a, pp. 187-233 

4 Duguin a integrat această viziune complotistă în doctrina sa politică la 
începutul anilor 1990. V. articolul lui Duguin, „Ideologia guvernului 
mondial”, publicat în 1991 în Elementy (tr. engl., 1998). In 1991, în eseul 
său polemic 7he New World Order, demagogul american Pat Robertson 
(născut în 1930), celebru reprezentant al dreptei creştine fondamentaliste 
(fondator al Christian Coalition), denunța „marea finanţă evreiască” 
(Nathan Mayer Rothschild, Paul M. Warburg, Jacob Schiff) ca fiind centrul 
de gravitate al marii conspirații iudeo-masonico-comuniste (Robertson, 
1991, pp. 123-125). Pentru Rusia, v, Laqueur, 1996, pp. 56-64; Laruelle, 
2001 şi 2006. Pentru Statele Unite, v. George/Wilcox, 1996, pp. 81-88; 
Boston, 1996; Durham, 2000. 

5 Confuzia derivă din paradoxul ce constă în a presupune existenţa 
„fascismului de după fascism” (Schnapp, 1998). 

6 Despre interpretările fascismului, v. De Felice, 2000 (1969); Gregor, 
1997 (1974); Griffin, 2003 (1991); Gentile (E.), 2004 (2002). 

7 Ignazi, 2000 (1994); Milza, 2002, pp. 264-289 


Este singular cazul Franţei: existenţa istorică a unui „fascism 
francez” în anii treizeci şi pe durata ocupaţiei naziste rămâne 
o ipoteză contestată de numeroşi specialişti în problematica 
fascismului!. Se poate cădea însă de acord asupra variantei 
franceze a fascismului, predominant literară, gestionată de 
facţiuni diverse şi despre care unii istorici presupun că ar fi 
existat între războaie?, dar niciodată n-a reuşit să ajungă la 
putere. Marca de „extremă dreaptă” se foloseşte, în mod 
obişnuit, la desemnarea diferitelor formaţiuni politice cu 
reticente faţă de „sistem” (adică liberalismul şi, totodată, 
socialdemocratia, dreapta şi stânga etc.), dintre care unele 
par să intre totuşi în jocul electoral. Or, dacă destule astfel de 
formaţiuni,  autodesemnate adesea ca  „naţionalist- 
revoluţionare”, pot fi considerate, fără echivoc, „neofasciste” 
(să spunem, mai degrabă, grupusculele „radicale” fără 
perspective politice, dar care se pot coagula în alianţe 
electorale), nu acelaşi lucru se întâmplă cu altele (partide- 
mişcări precum Frontul National, Vlaams Blok-ul sau FPO. 
Extremismul acestor grupări variază, aşadar, în intensitate: 
de regulă, cu cât gruparea este mai mică, este cu atât mai 
radicală în respingerile sau în proiectele sale. Teoreticianul la 
care fac referire cele mai multe dintre grupările neofasciste 
este Julius Evola, „proeminentă imagine a idealului fascist”*. 
Influenţa lui Evola se face simțită mai ales în mediile 
neonaziste, europene sau americane, şi în curentele Noii 
Drepte din Franţa si Italia, dar şi în alte ţări ale Europei. In 
Franţa, Christian Bouchet (născut în 1956), fost membru al 
GRECE, al CAR condus de Bruno Megret şi al organizaţiei A 
Treia Cale (creată în 1985 de neofascistul Jean-Gilles 
Malliarakis*), apoi fondator al Noii Rezistenţe (vara 1991) şi al 


1 Rémond, 1982, pp. 195-230. Pentru un comentariu asupra modelului lui 
René Rémond, v. Dobry. 

2 Sternhell, 1983 şi 1984 

3 Perrineau, 2001; Taguieff, 2004d 

4 Goodrick-Clarke, 2002, p. 53 

5 Descoperirea textelor politico-esoterice ale lui Evola i-a determinat, de 
pildă, în anii 1980, pe unii tineri militanti ai Frontului Naţional (Marea 
Britanie) să-şi reintemeieze doctrina „naţionalistă” (Eatwell, 1996); 
Goodrick-Clarke, 2002, pp. 68-69). 

6 Fost militant al mişcării conduse de Maurras, orientat apoi spre 
neofascism, Malliarakis a sfârşit, la începutul anilor 1990, prin a se alătura 


Unităţii Radicale (iulie 1998), se referă la Crowley, la Yockey 
şi la Evola:. 

5° Neonazismul, ai cărui adepţi se consideră continuatori, 
în principiu, ai ideologiei national-socialiste, dar care, în 
realitate, preiau doar o componentă sau alta, reformulată sau 
nu potrivit exigenţelor actuale. Din acest motiv, graniţele ce o 
despart de neofascism sunt variabile. In Germania, întreaga 
zonă a extremei drepte este în topul preferințelor 
„moştenitorilor celui de-al Treilea Reich”2. În toate cazurile, 
Adolf Hitler face obiectul unui cult. Unele curente inspirate din 
Frontul European de Eliberare, creat în 1949 de către Yockey 
în scopul de-a instaura, prin „purificarea sufletului european” 
şi respingerea „forţelor iudeo-americane”, un bloc continental 
„fascist”:; alte curente, mai sensibile la aspectele esoterice 
sau la „păgânismul arian”, se revendică din Julius Evola sau 
din Savitri Devit. Începând din anii 1980, neonazismul se 
prezintă sub trei forme mai importante: curentele 
negationiste făcând explicit apel la reabilitarea regimului 
nazist, pe motiv că un genocid al evreilor din Europa nu ar fi 
avut loc (,revizionisti”, aşa cum se autodenumesc), mediile 
„Skinheads” (definite prin violenţa împotriva categoriilor 
sociale sau a minorităţilor considerate „inferioare” sau 
„dăunătoare”) şi apărătorii declaraţi ai „rasei albe” sau ai 
„rasei ariene” care, adesea, se denumesc ei înşişi 
„naţionalişti”. Discursurile ideologice ale acestor trei orientări 
poartă marca unui antisemitism virulent, pe baze rasiste, 
centrat pe mitul „conspirației evreieşti mondiale” (îndulcit 


Frontului Naţional. 

1 V. infra, Bibliografie |, la intrarea „Bouchet”. V. Taguieff, 1994; François, 
2005. 

2 Moreau, 1994 

3 Coogan, 1999. Textul intitulat „Proclamaţia Londrei”, manifest al 
Frontului European de Eliberare (1949), a fost tradus în franceză în 
culegerea de texte a lui Yockey (şi de articole despre Yockey) publicată 
sub titlul Le Prophete de /'Imperium (Yockey, 2004, pp. 37-74). Pentru 
perioada 1960-1978 în Statele Unite, v. Simonelli, 1999, şi Schmatz, 1999. 
Pentru o perspectivă de ansamblu asupra neonazismului american, v. 
Saleam, 2001. Despre Gorgee Lincoln Rockwell şi American Nazi Parti, v. 
Gooderick-Clarke, 2002, pp. 7-29; pentru Marea Britanie, v. ibid., pp. 30- 
51, şi Thurlow, 1998. 

4 Gooderick-Clarke, 1998 şi 2002, pp. 52-71, 88-106 


uneori cu denumirea de ,conspiratia sionistă mondială”). În 
Germania, retorica „esotero-complotistă” se arată solidară cu 
poziţia negaţionistă, pe baza unui argument devenit banal: 
genocidul nazist al evreilor din Europa n-ar fi decât o 
minciună de propagandă fabricată şi difuzată de „sionismul 
internaţional”, cu aportul „mondialiştilor” americani şi al 
internationalistilor sovietici:. Shoah şi atentatele 
antiamericane de la 11 septembrie 2001 ar fi ,gogosi” 
datorate sectei Illuminati ce complotează pentru a domina 
complet lumea. Unii ideologi neonazişti, cum este David 
Myatt în Marea Britanie, frizează satanismu. Alţii, pornind de 
la zvonul potrivit căruia Hitler ar fi fugit în aprilie 1945 şi s-ar 
fi ascuns, împreună cu alţi nazişti, în refugii subterane, au 
elaborat o doctrină ufologică pe baza mitului „Pământului gol 
pe dinăuntru” şi a OZN-urilor?. Neonazismul, fenomen ataşat 
grupărilor de mică amploare, marginalizat şi incriminat 
(adepţii lui ajungând adesea la susţinerea terorismului), 
reprezintă noţiunea pură a extremismului. 

6° Orientarea  „revoluționar-conservatoare”, asumat 
antiliberală şi antiuniversalistă”, deseori legată de grupările 
etniste, etno-nationaliste sau  etno-regionaliste  („etno- 
pluralismul”), dar care se pot orienta şi spre crearea unui 


1 Gugenberger/Petri/Schweidlenka, 1998; Pfahl-Traughber, 2002; Meining, 
2004 

2 Despre activităţile satanisto-naziste ale lui David William Myatt (născut 
în 1952), fost lider al grupării neonaziste Combat 18 şi care a fost şi şeful 
sectei rasiste Reichsfolk şi creatorul Legiunii lui Adolf Hitler, care, după 
convertirea sa la islam, semnează Abdul-Aziz Ibn Myatt sau Abdul Aziz, v. 
Gooderick-Clarke, 1998, pp. 215-216, 225, şi 2002, pp. 216-231, 342-343; 
Taguieff, 2004c, pp. 788-789. 

3 V. Gooderick-Clarke, 2002, pp. 151-172. Raoul Girardet (1986, p. 41 sg.) 
a arătat că spaţiul subteran joacă, „în simbolul legendar al conspiratiei, un 
rol mereu esenţial”. 

4 Încetul cu încetul, discutabila noţiune a „Revoluţiei conservatoare” s-a 
impus specialiştilor în istoria Germaniei din secolul al XX-lea (Republica de 
la Weimar şi national-socialismul) cu referire la teza iniţială a lui Armin 
Mohler (1950; ediţie nouă în 1993). Pe când toate curentele „Revoluţiei 
conservatoare” germane se prezentau ca variante ale naţionalismului 
germanic, moştenitorii contemporani ai acestora se desemnează ei înşişi 
ca „revoluţionari-conservatori” sau sunt astfel caracterizați de istorici şi 
de politologi. Despre conceptul de „Revoluţie conservatoare” în recentele 
dezbateri istoriografice, v. Dupeux, 1992; Koehn, 2003. 


„imperiu european” postnaţionali. În acest din urmă caz, 
teoreticienii  „revoluţionar-conservatori” apără o poziţie 
antinaţionalistă (zisă „antiiacobină”), proeuropeană (unitatea 
Europei ca „Imperiu”) şi antiamericană. In privinţa celor care 
preiau moştenirea curentului vô/kisch, mai ales în sânul Noii 
Drepte, ei se pot radicaliza în poziţia de apărători ai 
„identităţilor culturale” până la  proslăvirea modelului 
„mMulticulturalist”2, despärtindu-se astfel total de naționalism. 
Cei mai mulţi dintre militanţii acestei orientări ajung la un 
antiamericanism turbat şi un „antisionism” radical, în numele 
unui „antiimperialism” împrumutat de la extrema stângă. 
Unui Occident americanizat i se opune o „civilizaţie 
europeană” care trebuie să-şi regăsească rădăcinile 
precreştine. Putem vedea aici expresia unui extremism 
înmuiat sau atenuat, adică relativ acceptabil în spaţiul 
liberal/pluralist. In spațiul conceptual al Noilor Drepte 
europene (începând cu GRECE din Franţa), el se întemeiază 
pe ideile lui Evola: Alain de Benoist în Franţa, Robert 
Steuckers în Belgia, Marco Tarchi în Italia, Michael Walker în 
Marea Britanie, Alexandr Duguin în Rusia’, toţi aceşti ideologi 
s-au inspirat din principiile, orientările şi strategiile cuprinse 
în scrierile lui Evola. Dar adevărata lor sursă de inspiraţie nu 
constă în dimensiunea tradiționalistă a gândirii lui Evola, ci în 
angajarea „revoluţionar-conservatoare” a acestui personaj. 


1 Teoreticienii de referinţă pe această temă sunt fie Jean Thiriart, fie Julius 
Evola. Pe tema „Europei imperiale” ca fiind „cea de-a treia cale”, v. 
Taguieff, 1994, pp. 209-213, 265-268. 

2 Este cazul lui Alain de Benoist (urmat de o parte a GRECE) de la finele 
anilor 1980 (Taguieff, 1994, pp. 254-265). V. numărul special al revistei 
Elements (nr. 77, aprilie 1993) pe tema „Imigraţia”, mai ales articolele lui 
Alain de Benoist: „Dreptul la indiferenţă” (pp. 24-25), „Ce este 
identitatea?” (pp. 44-47), „Pluralism sau asimilare?” (pp. 50-52), 
„Cetăţenie, naţionalitate, integrare” (pp. 53-57), „Modelul comunitar” (pp. 
58-62). 

3 Aleksandr Duguin este ilustrativ pentru îmbinarea noţiunilor: 
traditionalist, naţionalist, ,national-bolsevic”, neofascist şi ,revolutionar- 
conservator”. Motiv pentru care a fost etichetat în presă drept roşu- 
întunecat”, ceea ce este, mai degrabă, expresia unui disconfort decît a 
unei categorisiri din punct de vedere politic. V. Taguieff, 1994, pp. 29-43, 
308-314. 

4 Taguieff, 1994; Laqueur, 1996, pp. 162-164; Goodrick-Clarke, 2002, pp. 
69-71; Sedgwick, 2004, p. 222 sg. 


7° Curentele dreptei ,neoconservatoare”, mai exact 
neoconservatorismul religios de dreapta (a se deosebi de 
neoconservatorismul  „imperialiştilor democrației” în stil 
american), unde-i găsim pe apărătorii unui liberalism 
economic nelimitat („ultraliberalism”), ca şi pe apărătorii unui 
protectionism economic radical, cu toţii fiind, în acelaşi timp, 
apărătorii „valorilor tradiţionale” (muncă, respectul autorităţii, 
preferința pentru ordine, sensul familiei, respingerea 
avortului şi a căsătoriei între persoane de acelaşi sex, 
sentimentul patriotic etc.), pe fondul credinţei creştine (a 
credinţei catolice, cel mai ades în Europa, predominant 
evanghelice în Statele Unite), situate de către adversarii lor 
de stânga (şi de extremă stângă) la extrema dreaptă. Avem 
aici de-a face cu o formaţiune de compromis, luând forma 
paradoxală a unei versiuni politizate şi relativ moderate a 
intransigentei religioase. 

Temele „esotero-complotiste” nu sunt egal distribuite în 
acest vast spaţiu politic neomogen: ele sunt prezente, mai 
ales, în sfera tradiţionalismului şi a neonazismului, dar n-am 
putea trece cu vederea marea receptivitate a mediilor 
nationaliste faţă de miturile conspirationiste, în special când 
acestea iau forma atrăgătoare a diabolizării Noii Ordini 
mondiale prin intermediul căreia se exprimă 
antiamericanismul radical din ultimii cincisprezece ani. În 
plus, mai trebuie subliniate importante excepţii de la 
principiul afinitätii speciale între complotism, traditionalism şi 
neonazism, excepţii care se înmulţesc imediat ce este 
solicitată întrepătrunderea dintre politic şi intelectual: le 
întâlnim mai cu seamă în perpetuarea influenţei lui Julius 
Evola, de pildă, la un ideolog precum Aleksandr Duguin. 


6. Esoterismul la vedere tentaţii, derive, 
efecte perverse 


„Pe-aici îmi sunteţi, încă tot pe-aici? 

Voi, spirite de rând, 

Să dispäreti n-aveţi de gând? 

Nici chiar în epoca luminii? 

Un neam drăcesc de reguli nu întreabă.” 


GOETHE, Faust 


Să pornim de la un paradox pe care-l întâlneşte oricine 
studiază fenomenul „esoterism”: deoarece termenul trimite la 
„O categorie de cunoştinţe rezervate unei elite”, implicând 
accesul „iniţiaţilor” la o cunoaştere considerată „ocultă” 
întrucât presupune „forţe ascunse ori secrete ale naturii sau 
ale cosmosului (...) pe care instrumentele ştiinţei moderne nu 
le poate nici măsura, nici identifica”: şi, pentru care, 
„esoterism”, urmându-i pe istoricii cei mai exigent), 
desemnează o „formă de gândire” ce poate fi aproximativ 
definită’ şi, cel putin pentru „esoterismul occidental”, de la 
sfârşitul anilor 1980, un domeniu de studiu şi cercetare 
institutionalizat în sânul învăţământului universitar”, 


1 Goethe, Faust, tr. fr. Henri Lichtenberger, Paris, Ed. Montaigne, 1932 

2 Guénon, 1985, p. 73. V. Papus, 1982 (1888), p. 562, unde esoterismul 
este astfel definit: „Tot ceea ce, ca ştiinţă sau artă, este rezervat unei 
elite de iniţiaţi”. Initiatul este acela „care a fost admis la mistere”, astfel 
că e presupus a cunoaşte „rudimentele doctrinei esoterice” (ibid., p. 566). 
Ren€ Forestier (1990, p. 7) reţine acest criteriu în definiţia pe care o dă 
ocultismului: „(...) anumite concepţii (...) sunt în mod firesc rezervate unei 
elite intelectuale”. 

3 Tiryakian, 1972, p. 498. V. Abellio, 1955, p. 51 sg. 

4 Faivre, 2002, pp. 14-23. În criteriologia sa, Antoine Faivre reţine şase 
caractere fundamentale: ideea de corespondenţă (între Pământ şi lumile 
celeste), viziunea despre natura însufleţită, imaginaţia creatoare (si 
medierile), ideea de transformare sau experienţa transmutatiei şi, 
secundar, practica concordantei (sau concordismul) şi transmisia (relaţia 
între maestru şi discipol, unde regăsim iniţierea). V. Faivre, 1996, vol. Il, 
pp. 26-30, şi 2005, p. 16. 

5 Faivre, 1996, vol. II, pp. 13-42, 2001, şi 2005, pp. 8-9. Cum stă mărturie, 
de pildă, în Franţa, crearea revistei semestriale Aries în 1985 (dir: Antoine 
Faivre, Pierre Deghaye, Roland Edighoffer, Jacques Fabry, apoi Wouter J. 


„esoterism” a devenit o marcă bună pentru stimularea 
vânzărilor, caracteristică a unei întregi categorii de mărfuri 
culturale aflate la îndemâna tuturor. El este o sursă nesecată 
de teme atrăgătoare, în lumea jurnalistică a cărei 
propensiune pentru alcătuirea de  „dosare” despre 
francmasonerie sau parapsihologic, secte, satanism sau 
astrologie, este bine cunoscută. lată cum ceea ce era 
considerat un mister de nepătruns devine subiect de 
vulgarizare. Misterul, pe cât se ştie, îndeamnă la visare!, iar 
secretul stârneşte curiozitatea şi îndeamnă la necontenita 
cercetare’. 

A descifra, a decodifica, a decripta: iată una dintre căile 
care, la moderni, joacă rol de inițiere (acces la sacru), cu 
promisiunea cunoaşterii mântuitoare? si ducând, dacă este 
adevărat că gnosticul credincios este acela care crede ce ştie, 
la o formă pe jumătate secularizată a gnozei, ilustrată de 
marile ideologii politice moderne (mai cu seamă de 
comunism)“. Dimensiunea gnostică este aici inseparabilă de 
orientarea  soteriologică (legată de doctrinele salvării): 
cunoaşterea este echivalentul salvării, trecând prin iluminare. 
Pentru grupul restrâns al discipolilor ,treziti” care îşi deschid 
cale spre cunoaşterea ascunsă a adevărului revelat şi ocultat 
în acelaşi timp, ceea ce echivalează cu o iniţiere, mântuirea 
este asigurată. Acesta este ciclul învăţăturii hermetice: după 
experienţa unei revelații originare, Maestrul procedează la o 
ocultare a ceea ce a văzut şi a înţeles, ceea ce justifică 
iniţierea, deschiderea căii initiatice — pentru iniţiat, „accesul 
la o lume secretă, necunoscută lui câtă vreme fusese 
profan”:. Există un număr de autori care, plecând de la 
etimologii adesea fanteziste, au scos în evidenţă chiar 
dimensiunea iniţiatică proprie oricărui esoterism (initiare: „a 


Hanegraaff) şi cea a revistei anuale Politica Hermetica în 1987 OeanPierre 
Laurant, Jean-Pierre Brach). V. şi Poulat, prefaţă la Laurant, 1992, pp. 14- 
16. 

1 Faivre, 2002, p. 6 

2 Poulat, 1991 

3 Robert Amadou, observând că Occidentul modern respinsese iniţierea, 
spune: „Cheia istoriei constă în iniţierea condamnată, supraviețuitoare, cu 
toate acestea, şi doldora de esoterism” (Amadou, 1980a, p. 120). 

4 Besançon, 1978 

5 Bonardel, 1985, p. 25 


începe, a introduce”)'. Termenul „esoterism”, provenind din 
grecescul eisotheo („fac să intre”, „pătrund în”), este, în 
limba franceză, de creaţie relativ recentă (1828)?, cum atestă 
unele dicţionare printre care şi Dictionnaire des mots 
nouveaux al lui Jean-Baptiste Richard de Randonvilliers care, 
în 1842, menţionează sensul comun al termenului ca fiind 
oarecum sinonim cu „ocultism”:. Mai precis, istoricul Jean- 
Pierre Laurant a întâlnit „esoterism” ca substantiv într-o 
lucrare a profesorului Jacques Matter din Strasbourg (1791- 
1864), specialist în şcolile alexandrine: Histoire critique du 
gnosticisme et de son influence sur les sectes religieuses et 
philosophiques des six premiers siècles de l'ère chrétienne, 
publicată în 1828*. Matter ar fi putut astfel să fie creatorul 
acestui termen: prin care desemna o „liberă cercetare 
sincretică, preluând din adevărurile creştinismului, dar şi ceva 
din gândirea greacă, în special din pitagorism”s. 

Dar adjectivul „esoteric” a fost utilizat mai înainte, în 1742, 
de către un autor masonic, La Tierce, care, în Nouvelles 
obligations et statuts de la tres venerable corporation des 
francs-maçons, deosebind „două feluri de doctrine” existente 
la francmasoni: o categorie, denumită „exoterică şi care 
poate fi transmisă celorlalţi şi cealaltă, esoterică sau secretă, 
rezervată membrilor lojilor”?. În secolul al XVIII-lea, observă 
lingvistul Alain Rey, adjectivul „esoteric”* este folosit „ca 


1 Marquès-Rivière, 1940, p. 7 

2 După unii autori, termenul ar fi fost creat de Pierre Leroux (Riffard, 
1990, p. 85). 

3 Laurant, 1992, p. 19 şi 1993, p. 7 

4 Ed. a 2-a Strasbourg şi Paris, 1843-1844, 3 vol. 

5 Laurant, 1992, p. 19 

6 Faivre, 2005, p.8 

7 Citat de Laurant, 1993, p. 12 

8 In Dictionnare historique de la langue française, Alain Rey face 
următoarele precizări despre adjectivul „esoteric”: „Împrumut savant 
(1752, ezoteric, Trévoux) al grecescului esoterikos „din interior, din 
intimitate” şi „rezervat doar adepților”, derivat din adverbul eso, variantă 
a lui eiso „înăuntru”, provenit şi acesta din eis „în, către”. Termenul 
substantivizat a fost utilizat la desemnarea adepților doctrinei lui 
Pitagora” (Rey, 1992, vol. 1, p. 722). Cf. Supplément au 

Dictionniare universel frangais et latin (zis al lui Trevoux, datorat poate 
iezuiţilor Buffier, Castel şi Tournemire), în 1752 „ezoteric” înseamnă „ceea 
ce este ascuns, misterios şi puţin comun”. Apariţia substantivului 


noţiune filosofică pentru a caracteriza învăţătura profesată în 
cadrul unora dintre şcolile Greciei antice, rezervată numai 
initiatilor (doctrina esoterică a lui Pitagora, a lui Platon)”. 
Acelaşi autor adaugă: „prin extensie, termenul se aplică 
acelor cunoştinţe transmise prin tradiţie orală adepților 
iniţiaţi, din care, la sfârşitul secolului al XIX-lea, a rezultat 
sensul netehnic de «obscur, hermetic» (1890), vorbind despre 
limbaj, despre poezie”.: 

Un ,ocultist”, Alphonse-Louis Constant sau „abatele 
Constant”, ideolog creştino-socialist până în 18482, cunoscut 
sub pseudonimul pe care şi l-a luat din 1852: Eliphas Levi 
(1810-1875), primul exponent al neoocultismului?, este cel 
care, la mijlocul secolului al XIX-lea, a introdus termenul 
„esoterism” în sensul în care este folosit şi astăzi, pentru 
ansamblul de tradiţii, de curente, şcoli şi doctrine desemnat 
mai înainte cu expresii ca philosophia perennis sau 
philosophia occultat. Potrivit tradiţiei, ea avea ca obiectiv 
descifrarea misterelor din natură şi din istorie. În Dogme et 
rituel de la haute magie (1856), tot lui Eliphas Levi i-a revenit 
strădania de a defini „ocultismul”, un termen care începe să 
circule către 18425, ca ştiinţă a magilor, o alăturare de rațiune 


„esoterism” lingvistul o datează cu 1840. În Le Nouveau Petit Robert 
(ediţie apărută la Paris, 2002, p. 944), termenului „esoterism” îi sunt 
asociate două acceptiuni: „1. Doctrină potrivit căreia cunoştinţele nu pot fi 
sau nu trebuie vulgarizate, ci transmise doar unui mic număr de discipoli. 
(...) 2. Caracteristică a ceea ce este de nepătruns, enigmatic, a ceea ce 
are un sens ascuns. (...)” V. şi Corsetti, 1992, pp. 7-8. 

1 Rey, 1992, vol. 1, p. 722 

2 Seijo-Lopez, 1994 

3 Riffard, 1990, p. 807. V. Webb, 1988 (1974), pp. 262-278, 301-312. 

4 Faivre, 1986, p. 13 

5 După publicarea ei în foileton, din 1854 în 1856, lucrarea a apărut în 
1856 la Paris, într-un volum. O nouă ediţie a lucrării, mult adăugită, va 
apărea în 1861 (2 vol.). 

6 Paisprezece ani mai târziu de la data la care a fost creat (1828). V. Rey, 
1992, vol. 2, p. 1 352: „ocultism” în sensul de „sistem ocult”, apoi 
„ansamblul ştiinţelor oculte”, expresie care apare în 1884 la Joséphin 
Péladan (1858-1918). Despre acest ocultist, figură de seamă a 
esoterisimului „catolic”, v. Webb, 1988 (1974), pp. 167-183, Beaufils, 
1993. Sfera conceptului de „filosofie ocultă” (folosit mai ales de Agrippa) 
este mai largă decât a termenului „ocultism” aşa cum a fost el introdus de 
Eliphas Levi pentru a desemna o „mişcare analogă romantismului şi 
socialismului” (Alexandrian, 1994, p. 9). 


si credinţă!. lată ce scrie magul în Discursul preliminar al 
cărţii sale: 


Am cutezat să răscolim prin resturile vechilor sanctuare ale 
ocultismului; doctrinelor secrete ale caldeenilor, egiptenilor şi 
evreilor le-am cerut tainele transfigurării dogmelor, si 
adevărul cel ce există de-a pururi ne-a dat răspuns: adevărul, 
care este unul şi universal ca şi fiinţa; adevărul care aparţine 
atât ştiinţei, cât şi religiei; adevărul, părinte al raţiunii şi al 
dreptăţii; adevărul viu cel cuprins în forţele naturii (...)?. 


Magul anunţă apoi cu entuziasm vestea cea bună a 
apariţiei cunoaşterii mântuitoare: „Dezvăluind lumii legea 
universală a echilibrului şi a armoniei contrariilor, abordarea 
magică? tinde spre o reîntemeiere a tuturor cunoştinţelor şi, 
prin reforma matematicilor, vesteşte o revoluţie în toate 
ramurile cunoaşterii omeneşti”. Nouă gnoză sau un misticism, 
în chip paradoxal, scientist şi traditionalist în acelaşi timp? În 
acest context, „magic”+ este folosit ca sinonim pentru „ocult”, 
termen care, în vocabularul curent, s-a impus în cele din 
urmă. 


Derive şi tentaţii 


În cea de-a doua jumătate a secolului al XIX-lea şi mai ales 
în anii 1880-1900, când s-au înmulţit societăţile ocultiste de 
popularizare, „transformându-i pe iniţiaţi în tobosari de bâlci”: 


1 Laurant, 1993, p. 12; Lévi, 2000, pp. 9-33 

2 Levi, 2000, pp. 9-10 

3 Idem, 2000, p. 10 

4 Termenul (fr. magism — n.tr.) este din nou utilizat de Robert Amadou 
(1980a, p. 120) pentru a desemna o „cunoaştere sacră”. 

5 Laurant, 1993, p. 13 


şi pe „Nobilii Călători”: în scamatori si prestidigitatori?, 
ocultismul a devenit suspect, iar termenul ,ocultism” a 
căpătat un sens peiorativ. În anii premergători Primului 
Război Mondial şi mai ales din 1910, se poate constata un 
„declin al ocultismului”:. După moartea magului Papus (15 
octombrie 1916), Ordinul martinist a cunoscut „cele mai mari 
vicisitudini”, căci discipolii i-au disputat moştenirea, iar 
ocultismul şi-a pierdut o mare parte din puterea de seducţie: 
— urmând să înflorească din nou, în anii treizeci. De aici 
reacţia critică a lui Rene Guenon (1886-1951), care, în Le 
Théosophisme (1921) şi în L'Erreur spirite (1923) îşi îndemna 
cititorii să distingă „adevăratul esoterism, cu autentică 
dimensiune spirituală, de practicile îndoielnice din ştiinţele 
oculte, care, pe urmele magiei din perioada Antichității, ar 
avea să ducă la dobândirea de puteri neobişnuite”. Criticile 
aduse de Guenon îşi păstrează valabilitatea în raport cu 
sincretismul facil şi confuz al culturii New Age ce derivă, întâi 
de toate, din teosofismul şi ocultismul pseudooriental al 
acestuia, presărat cu ingrediente ca: vârsta sau Era 
astrologică a Vărsătorului, definită în perioada interbelică, de 
Paul Le Cour şi de unii astrologi americani şi belgieni, 
channeling-ul, un mod de comunicare cu lumea de dincolo ce 
ar permite indivizilor să intre în legătură cu entităţi spirituale, 
reîncarnarea (în care mai mult de un european din cinci 
declară că ar crede!), o cosmologie construită cu îngeri şi 


1 Printre aceşti „Nobili Călători” mânati de un scop spiritual: Matgioi 
(Albert de Pouvourville) în Tonkin, René Guènon la Cairo, Alexandra David- 
Neel în Tibet (Laurant, 1982, p. 9). Şi, bineînţeles, Ferdynand Ossendowski 
(1878-1945), scriitor vagabond care a ştiut să transforme peregrinările 
sale din Mongolia (1920-1921), ameninţat fiind de ucigaşii de la Tcheka, în 
aventură spirituală. V. Ossendowski, 2000; dar şi Webb, 1981 (1974), pp. 
198-204 şi Godwin, 2000, pp. 101-102, 117-119. Avem motive serioase să 
fim mai rezervaţi în cazul Madame Blavatsky şi Gurdjieff. Urmându-l pe 
Guènon, putem pune la îndoială autenticitatea demersului spiritual al 
acestora (Guènon, 1996; v. şi Washington, 1999). Despre Gurdjieff şi 
învăţătura sa, în mediul său ,cultural” şi, mai larg, în epoca sa, v. Wilson 
(C.), 1976, vol. II, pp. 94-129; Webb, 1981 (1976), pp. 179-181, şi 1987 
(1980), passim. 

2 Laurant, 1982, p. 10 

3 Andre/Beaufils, 1995, pp. 297-318 

4 Andre/Beaufils, 1995, p. 337 sq.; Galtier, 1989, p. 308 sg. 

5 Laurant, 1993, p. 13; Alexandrian, 1994, pp. 317-318 


duhuri, credinţa într-un Hristos cosmic ce însufleţeşte 
universul, ca o formă subtilă de energie etc... Între 
„esoterism” şi ,ocultism”, graniţa a rămas însă 
indeterminată: la unii autori contemporani, cei doi termeni 
sunt utilizaţi ca sinonimi chiar dacă fiecare autor are 
vocabularul său preferat?. 

După Robert Amadou, ocultismul nu ar putea fi redus la „o 
cunoaştere” a tuturor faptelor, nerecunoscută de vreo ştiinţă 
oficială”: el este „o viziune despre univers şi o regulă de 
viaţă”. Astfel abordat, ocultismul poate fi definit ca 
„ansamblul doctrinelor şi al practicilor întemeiate pe teoria 
corespondenţelor”+. Rămâne totuşi alternativa: abordarea 
esoterismului, asimilat  ocultismului, în specificul său 
occidental, presupunând că ,ocultismul occidental” constituie 
„O ramificaţie a ocultismului universal însă mult mai unitar”: 
sau înțelegerea esoterismului „universal” ca fiind definit prin 
câteva constante’: autori impersonali, opoziția dintre profani 
şi inițiați, subtilul, corespondentele, numerele, ştiinţele 
oculte, artele oculte si inițierea. Caracterul vag al conceptului 
de esoterism face ca sfera lui să fie foarte largă: în istoria 
occidentală întâlnim, bunăoară, neopitagorismul, hermetismul 
alexandrin si hermetismul medieval, gnosticismul primelor 
secole ale erei creştine, neoplatonismul păgân, alchimia, 
curentele mistice medievale, speculațiile florentine, Cabala 


1 V. Introvigne, 2005, dar si Lacroix, 1995 si 1996. Pentru o cercetare 
critică din perspectivă catolică, v. Vernette, 1990 si 1993b. Sincretismul 
doctrinal al mişcării New Age este interpretat ca expresie a unei „noi 
religiozitäti” care „împrumută multe dintre trăsăturile gnozei eterne” 
(Vernette, 2002, pp. 47-48). Nu este de neglijat nici dimensiunea 
neognostică. A vedea însă, în acest avatar al modalitätilor esotero- 
ocultiste contemporane, o „revenire a gnozei” poate părea excesiv. V. 
supra, cap. IV. 

2 Amadou, 1950; Amadou şi Kanters, 1950 

3 Amadou, 1950, p. 16 

4 Amadou, 1950, p. 19 

5 V. Amadou, 1980a, p. 120: „Esoterismul sau ocultismul occidental, el 
însuşi o ramificaţie a ocultismului universal însă mai unitar (...), vehicul de 
valori cosmice, omeneşti, divine. (...) Or, tocmai împotriva acestor valori şi 
a acestor raporturi corelative s-a ridicat şi s-a edificat civilizaţia iudeo- 
creştină. Sub constrângerea acesteia şi sub imperiul apărării tradiţiei, a 
avut ocultismul a se configura”. V. şi Amadou, 1980b. 

6 Riffard, 1990, pp. 307-364 


evreilor şi celelalte, simbolistica masonică, dar si teosofia şi 
ocultismul:. Dar abia în secolul al XVI-lea, domeniul impropriu 
definit a ceea ce, într-un „corpus de referinţe” pe care istoricii 
au datoria de a-l constitui şi a-l analiza, va fi mai târziu 
denumit „esoterism”?, a început să devină autonom în raport 
cu religia oficială:. Împreună cu Emile Poulat, pentru o 
concluzie cât mai satisfăcătoare am putea porni de la 
postularea existenţei unei „gândiri esoterice” (aşa cum există 
una ştiinţifică, utopică, mistică, teologică ori scolastică etc.), 
adică de la abordarea esoterismului ca o „formă de gândire” 
reprezentând o reelaborare modernă a gândirii simbolice”. 
Poulat reconstituie cu acuratețe marile etape de la apariţia 
primei forme de expresie a esoterismului ca fenomen 
modern: 


Gândirea esoterică poate fi recunoscută şi identificată după 
demersul specific ce se construieşte construind, în acelaşi 
timp, şi corpusul ei, în opoziţie cu celelalte forme de gândire. 
Ea se constituie prin două mari rupturi epistemice: cu teologia 
şi cu ştiinţa, căci în raport cu acestea îşi face ea apariţia în 
vremea Renaşterii (...) şi se afirmă în următoarele două sute 
de ani (...): ea este, dacă se poate spune astfel, faţa ascunsă 
a Luminilor, un aspect a ceea ce numim îndeobşte iluminism 
(în timp ce în Italia ///uminismo are un sens ceva mai 
cuprinzător decât înţelegem noi prin Lumini). (...) ea ajunge 
apoi (...) la Revoluţia Franceză, la societăţile secrete şi la 
complotul lor satanic împotriva creştinismului şi a 
creştinătăţii, împotriva credinţei si a civilizaţiei creştine. În 
acest stadiu, totul devine înceţoşat şi încep rätäcirile. 


Dacă în nici un tip de esoterism nu apare cu necesitate 
problema iniţierii, în sensul strict al accesului, prin anumite 
ritualuri, la cunoştinţe secrete sau rezervate, există, în 
schimb, în toate acestea, dimensiunea esoterică a unei 
iluminări sau renasteri în şi printr-o cunoaştere care 
eliberează şi mântuieşte („gnoza”) sau permite „punerea în 


1 Thorndike, 1923-1958; Hutin, 1980; Riffard, 1990; Servier, 1998 
2 Faivre, 2002, pp. 8-14 

3 Poulat, citat de Faivre, 2001, p. 212 

4 V. Faivre, 2001, pp. 212-213. 

5 Poulat, prefaţă la Laurant, 1992, p. 13 


acţiune a unor forte de natură secretă şi misterioasă (magie, 
alchimie, astrologie, teosofie)”!. Definită, în general, ca 
„transmitere” sau „comunicare a sacrului”?, iniţierea aruncă o 
punte între religios şi esoteric (în sensul modern al 
termenului). Esoterismul implică, în general, o relaţie cu 
ocultul şi postulează existenţa unui „sens ascuns” ori că 
„adevăratul sens” este ascuns. Rămâne însă problematică 
relaţia dintre esoterism şi ocultism, abordată foarte diferit de 
istorici şi de sociologi. Ea poate fi gândită elementar, prin 
schema relaţiei dintre teorie şi practică, ceea ce-i face pe unii 
sociologi să definească drept „esoterice” „sistemele 
credințelor filosofico-religioase care implică metode şi practici 
oculte”. Conceptul de esoterism poate fi, de asemenea, 
definit în sens larg, cu trimitere la toate tipurile de gândire 
tradiţionale si non-”rationale” (în sensul modern al 
termenului, modelul normativ al raţionalităţii fiind limbajul 
fizicii matematice). Istoricul Jean-Pierre Laurant propunea, la 
începutul anilor 1980, ca termenul de „esoterism” să fie 
utilizat doar la desemnarea „naturii demersului”, iar 
termenul ,ocultism” să facă referire la obiectul acestui 
demers’. Dar, mult mai satisfăcător, ocultismul ar putea fi 
înţeles în baza presupoziţiei că esoterismul este o „atitudine a 
minţii” sau „un fel de a reprezenta” (Faivre), ca înfăţişarea 
sau „alura” luată de multitudinea curentelor esoterice către 
1840, când începe epoca a ceea ce a fost denumit 
„secularizare” şi care a făcut ca „abordarea esoterică” 
(Laurant) să aibă în vedere forme de cunoaştere diferite de 
cea teologică. Sociologii, psihologii şi istoricii care studiază 


1 Oxford Dictionary, art. „Occulte” citat de Eliade, 1978, p. 66 

2 Amadou, 1980, p. 120 

3 Tiryakian, 1972, p. 499 

4 Sau al „abordării” (Laurant, 2001). Oricum, este vorba despre o 
„cunoaştere cu granite incerte” (Laurant, 2001, p. 220 sol 

5 Laurant, 1982, p. 8, nota 2 

6 Este mereu vorba, de atunci, despre accesul la absolut, „abordarea 
esoterică” fiind favorabilă nu atât speculațiilor teologice, cât formelor 
ştiinţifice ale cunoaşterii (Laurant, 2001, pp. 18-19). Insăşi noţiunea de 
secularizare poate fi definită în multiple feluri, oscilând între modelul 
diminuării influenţei factorului religios (în orice caz, al celui iudeo-creştin 
sau, mai general, monoteist) ca trăsătură şi/sau criteriu al modernităţii şi 
teza îngustării sferei religiei diferenţiate sau specializate, implicând o 


într-un cadru universitar „curentele esoterice şi mistice” 
contemporane: nu propun criterii de necontestat după care să 
fie deosebite „noi mişcări religioase”, dintre care unele ar 
trebui, mai corect, considerate „magice”?. Aceste noţiuni 
descriptive („curente esoterice”, „noi mişcări religioase”, „noi 
mişcări ale magiei”, „nebuloasa mistico-esoterică”), aplicate 
manifestărilor culturale, se suprapun inevitabil. 

În rândul maselor, este uşor de produs un bestseller, cu 
elemente de doctrine sau cu motive esoterice, cu 
reprezentări ale ideii de sacru, şi ale aceleia de secret. Acest 
gen de bestseller este însoţit de o promisiune făcută 
cititorilor: iluminati în urma lecturii, aceştia vor deveni 
capabili să descifreze cele nevăzute, să pătrundă arcanele 
Istoriei. Metoda favorită este aceea, întâlnită în toate 
practicile divinatorii, a interpretării semnelor şi simbolurilor:. 
Cititorii sunt mulţumiţi: ei sunt convinşi că intră în posesia 
unor mijloace de cunoaştere a trecutului, de înţelegere a 
prezentului şi de prevedere a viitorului. Ghicitul devine astfel 
la îndemâna oricui. Consumul masiv de astrologie o 
dovedeşte de multă vreme, într-un context marcat de o 
descreştinare tot mai accentuată sau, mai precis, de o 
scădere a influenţei instituţiilor creştine”, în favoarea cotei tot 
mai crescute a credințelor în paranormal şi în ,parastiinte”:. 
Ceea ce înseamnă că procesul de secularizare, slăbind 
influenţa instituţiilor creştine, lasă frâu liber gustului pentru 
„iraţional” nutrit din cele mai vechi superstiții, din credinţele 
în supranatural şi din cucerirea lumii de dincolo. Cu toate 


slăbire a religiei organizate ca mijloc de control în societate, proces ce se 
desfăşoară în cadrul edificării modernităţii. V. Liibbe, 1995; Hervieu-Leger, 
1999. Dar, ca model de inteligibilitate a modernităţii, şi secularizarea 
poate fi discutată, sub toate implicaţiile sale, unii dintre specialişti 
mergând până acolo încât consideră acest model inadecvat. V. Berger et 
al, 2001. 

1 Faivre, 1996, vol. II, pp. 13-42, şi 2002; Champion, 1989 şi 1998 

2 Expresia „noi mişcări religioase”, introdusă ca o categorie sociologică de 
către Massimo Introvigne în 1990 (Introvigne, 1993), nu este pe deplin 
satisfăcătoare: căci o abordare strict „pozitivă” a fenomenului devine 
lesne apologetică. 

3 Bloch, 1991 

4 Champion, 1998 

5 Maitre, 1968; Eliade, 1978, p. 80 sg.; Bois şi Michelat, 1994; Kunth, 
Zarka, 2005 


acestea, fără a fi întotdeauna clar, moştenirea creştină 
dăinuie: ea dă naştere, cum observă Guy Michelat, „unui 
humus pe care sunt sedimentate noile credinţe”. Urmare a 
unei serii de cercetări psihosociologice efectuate între 1982 şi 
2000 de o echipă a Cevipof: asupra credinţei francezilor în 
„paraştiinţe” au rezultat următoarele: 1) 26% dintre 
persoanele intervievate „cred în predicții prin citirea semnelor 
astrologice si în horoscop”; 2) 41% din persoanele 
intervievate cred în explicaţia prin semnele astrologice a 
trăsăturilor de personalitate; 3) aproximativ 13% dintre 
persoane au consultat deja un astrolog. O investigaţie 
recentă despre „în ce mai cred francezii”, realizată de Sofres, 
arată că în jur de o treime dintre persoanele intervievate sunt 
sensibile la tematica impropriu considerată „esoterică” sau 
„magică” (am putea-o denumi chiar „scientistă”, credinţa în 
parastiinte fiind la fel de mare ca şi aceea în ştiinţa 
„normală”: dacă numai 15% cred în fantome, în spirite, sunt 
mai mult de 55% aceia care cred în vindecarea prin 
magnetism şi utilizarea mâinilor, explicarea personalităţii prin 
semnele astrologice întrunind aproape 40% la bărbaţi şi 
aproximativ 55% la femei?. Potrivit unui sondaj realizat în 
2004 de lfop, 42% dintre persoanele intervievate cred în 
existenţa miracolelor, 59% cred că „ceva” subzistă după 
moarte, iar 26% susţin că ar fi trăit o experienţă 
supranaturală — mergând de la halucinație la presentiment, 
trecând prin experienţa mistică. Cercetări recente făcute în 
Statele Unite arată că 15% dintre studenţi cred în previziunile 
astrologiei şi că, din totalul populaţiei, 39% dintre adulţi cred 
că astrologia este „ştiinţifică” — ceea ce este nu are nici o 
legătură cu esoterismul în sensul de formă de cunoaştere 
ireductibilă la ştiinţa modernă şi la metodele sale. 
Consumatorii de „horoscoape” vor să cunoască viitorul, ceea 
ce ştiinţa „oficială” nu le poate oferi. De aici, „eterna 
reîntoarcere” la Nostradamus (1503-1566), medic, vizionar, 
profet şi astrolog?. In această zonă a credințelor ce se 
constituie în afara religiei institutionalizate, nu ştiinţa ca atare 
este pusă sub acuzaţie, ci ştiinţa „oficială”, căreia i se 
1 Boy şi Michelat, 1986 şi 1993, pp. 209-215; Boy, 2002 


2 Dore, 2005, p. 48 
3 Drevillon şi Lagrange, 2003 


reproşează refuzul de a lua în seamă anumite fenomene, în 
special acelea despre care se crede că sunt dovada unor 
corespondențe nevăzute între toate planurile sau nivelurile 
realităţii, nefiind accesibile decât prin utilizarea anumitor 
tehnici, a unui anumit instrumentar şi cu ajutorul unor 
ritualuri. Credintele astrologice au la bază tocmai o astfel de 
concepţie despre lume, structurată pe corespondentele 
cereşti şi pământeşti. Recunoaştem aici funcţia tradiţională a 
mitului: aceea de a oferi o explicaţie globală a lumii şi a 
devenirii!. Idealul baconian al ştiinţei nu este însă cu totul 
străin acestor credinţe care, de asemenea, îşi propun 
stăpânirea lumii prin cunoaştere. A putea prezice înseamnă a 
putea stăpâni ce este cel mai de nestăpânită: viitorul. 
Asistăm, în societatea comunicării, la o vulgarizare a ceea 
ce ţine, în principiu, de caracteristica secretului, adică a 
transmiterii „esoterice”. Cunoaşterea care era privilegiul unui 
mic număr de iniţiaţi este acum oferită publicului de 
pretutindeni, căruia nu i se cere decât să ştie a citi, şi uneori 
nici atât. Poţi întâlni „iniţiaţi” la fiecare colţ de stradă. Dar, ca 
şi în culturile tradiţionale sau  premoderne?, formele 
modernizate ale divinatiei au o funcţie socială sau 
psihosocială: aceea de a da sens succesiunii de evenimente. 
Invăţământului esoteric par a i se substitui serii de ,revelatii” 
senzaţionale, povestiri ispititoare ce pot lua forma romanului 
de ficţiune sau a reconstructiilor istorice „alternative” (prin 
contribuţia unor „istorici” care se definesc împotriva lumii 
istoricilor ,oficiali”). Oricum ar sta lucrurile, istoricul, 
sociologul şi etnologul din zilele noastre nu pot decât să fie 
izbiti de manifestarea în valuri succesive a unei preferinţe 
exagerate pentru orice intră în sfera cuprinzătoare a 
esotericului. In 1974, întrebându-se în legătură cu 
„uimitoarea popularitate a vrăjitoriei în cultura şi subculturile 
Occidentului modern”, Mircea Eliade formula o remarcă foarte 


justă: „Interesul actual pentru vrăjitorie aparţine unei 
tendinţe mai ample: moda ocultului şi a esotericului, 
cuprinzând astrologia, mişcările pseudospiritualiste, 


hermetismul, alchimia, înţelepciunea zen, yoga, tantrismul, 


1 Girardet, 1986 
2 Vernant, 1974; Bloch, 1991 


precum si alte gnoze şi tehnici orientale”: Acesta este 
punctul din care trebuie pornit: există o literatură aşa-zis 
esoterică, având multiple aspecte religioase şi politice ai 
căror autori pretind că dezvăluie şi transmit cunoştinţe 
despre „logica” profundă implicată în mersul istoriei şi chiar 
în evoluţia lumii. Se va vorbi astfel despre un „esoterism de 
extremă dreaptă'?, creştin sau anticreştin, naţionalist sau 
rasist, catolic traditionalist sau neopăgân, despre un 
esoterism „fascizant”: şi chiar neonazist. În aproape toate 
aceste cazuri, dimensiunea antisemită este prezentă, legată 
de ideea complotului. 

Numeroşi autori, cu viziuni foarte diferite, de la 
profesionişti în fabricarea de bestselleruri, la mitomani sau 
escroci mai mult sau mai putin abili“, au contribuit la 
elaborarea miturilor moderne din care se  nutreşte 
nCriptoistoria”, toate aşa-zisele dezvăluiri despre evenimente, 
personaje şi acţiuni aparţinând „istoriei secrete”. Versiunile 
populare ale acestei literaturi „esoterice” apar în ultima 
treime a secolului al XIX-lea, cum o dovedeşte, de pildă, 
publicarea celebrei lucrări a lui Edouard Schure, Les Grands 
Initiés, care va deveni un bestseller dublat de un long-seller:. 
Astfel de mediatori realizează o amplă răspândire a imaginii, 
jumătate ocultiste şi jumătate complotiste, a „Superiorilor 
necunoscuţi” sau a ,maestrilor secreti” popularizati de 
Madame Blavatsky care presupunea existenţa unei Mari Frăţii 
Albe a Maestrilor sau Mahatma" iniţiaţi din Tibet, 
necunoscută, evident, de către oamenii obişnuiţi". Despre 
aceşti „Mahatma” se credea că sunt păstrătorii doctrinei unui 
„budism esoteric” transmis pe căi apropiate spiritismului.” 
Unii dintre maeştri erau însă cunoscuţi: Isus, Buddha, 
Confucius, Jakob Boehme, Cagliostro, contele de Saint- 
Germain etc. La Madame Blavatsky, fondatoare a Societăţii 


1 Eliade, 1978, p. 93 

2 Meining, 2004 

3 Dubuisson, 2005 

4 Weber (Eugen), 1964 

5 Schure, 1889 şi 1983 

6 Pentru o părere critică, v. Guenon, 1986 (prima ed., 1922); Washington, 
1999; Stoczkowski, 1999, pp. 153-251. 

7 Laurant, 1992, p. 139. V. Guenon, 1986, pp. 102-108 


de Teosofie la 7 septembrie 1875:, sentimentele anticléricale 
se amestecau cu o orientare anticreştină, exploatată de unii 
polemişti catolici care denuntau atitudinea contra Bisericii a 
demersurilor „esoterice” de acest fel. Dacă este adevărat că 
„felul în care se relatează istoria modelează istoria” Jean- 
Pierre Faye), ne-am putea atunci întreba despre efectele 
răspândirii masive a povestirilor care transformă în mit cursul 
istoriei. Fabricarea, exploatarea şi eficienţa simbolică a 
miturilor politice moderne au fost analizate mai cu seamă în 
cadrul cercetărilor asupra formelor totalitarismului din secolul 
al XX-lea. Acestea ar putea reprezenta doar unul dintre 
modurile posibile de utilizare a forţei miturilor. Şi, desigur, nu 
ultimul, aşa cum pare a presupune Ernst Cassirer, care, în 
ultima sa lucrare, redactată în 1945, despre „mitul statului”, 
pleca de la un diagnostic edificator în acest sens: 


Apariţia unei noi puteri, aceea a gândirii mitice, este 
probabil trăsătura cea mai accentuată şi mai demnă de 
interes în dezvoltarea gândirii politice moderne. Avem de-a 
face, în unele dintre sistemele politice contemporane, cu 
dominaţia evidentă a acestei gândiri asupra gândirii 
raţionale”. 


De la începutul anilor 1990, asistăm la o masivă difuzare pe 
internet a unei literaturi care, situată, cu aproximaţie, în 
categoria „esoterismului de extremă dreaptă”, se prezintă ca 
o zonă foarte neclar delimitată de nebuloasa „mistico- 
esoterică”:; aceasta, la fel de bine, ar putea fi calificată drept 
„Mistico-esoteroocultistă”+, având în vedere aspectele ei 
politizate, mai mult sau mai puţin explicite. Sunt texte care 
circulă pe o multitudine de site-uri ce propun navigatorilor pe 
internet să cumpere cărţi pe temele discutate, cel mai adesea 
compilaţii mai mult sau mai puţin abil confecţionate. Există o 


1 V. Poulat et al., 1993, în principal articolele lui Faivre şi Santucci; Faivre, 
1996, vol. II, pp. 47-49, 92-96. 

2 Cassirer, 1993, p. 17 

3 Champion, 1989 

4 Jean Vernette foloseşte expresia „esotero-ocultism” la desemnarea 
doctrinei sincretice a unor mişcări neoreligioase, referindu-se indistinct la 
Allan Kardec, Eliphas Levi şi Madame Blavatsky, şi vorbeşte chiar despre o 
„literatură esotero-gnostică” (Vernette, 2002, p. 73). 


piaţă a esoterismului infinit mai extinsă decât aceea a 
doctrinelor situate la extrema dreaptă şi de care scrierile 
extremiste (rasiste, antisemite, neonaziste, negationiste etc.) 
beneficiază într-o măsură considerabilă. Sub formă de lucrări, 
de broşuri sau de reviste ce iau în discuţie influenţa ocultă a 
societăţilor secrete (francmasoneria, în primul rând), 
conspiratiile care decid mersul lumii şi „faţa nevăzută” a 
istoriei („întunecate”!, evident), dar şi dimensiunea esoterică 
a nazismului — celebrată ca atare —, aceste scrieri de natură 
sincretică pot fi cumpărate din librăriile obişnuite, de la 
raionul „Esoterism-ocultism etc.”, dar şi din cele specializate 
în „esoterism”, unde e greu de ales dintr-o rubricatie de o 
diversitate atât de barocă: ocultism, astrologie, alchimie, 
magie (albă şi neagră, şi „magie sexuală”), teosofie, tarot, 


Cabala?, francmasonerie, Rosa-Cruce, spiritism, 
antroposophie, numerologie, Egiptul Piramidelor (,Misteriosul 
Egipt”>), templieri, magnetism, sănătate naturală, 


parapsihologic, paranormal, dezvoltarea individuală, OZN-uri 
şi extratereştri (sau ufologie), societăţi secrete, îngeri 
(inclusiv „îngeri păzitori”), Atlantida, vrăjitorie, telepatie, 
tantrism, lumea de dincolo, divinatie etc.* Ne putem face însă 
cumpărăturile în libräriile de extremă dreaptă (raioanele 
„Tradiţii”, „Catarism”, „Celtism”, „Cavalerism” „Rune” etc.), 
şi chiar, atunci când indicii de „sionism” radical permit 
identificarea lor, în unele librării islamiste. Dacă scrierile de 
orientare neonazistă, toate ducând la conspirationism, sunt 
excelent reprezentate în acest corpus eterogen (ba chiar 
eteroclit), curentele traditionaliste si contrarevolutionare (sau 
antimoderne), legate sau nu de o formă de creştinism, rămân 
distincte, purtând adeseori marca unei orientări rasiste sau 
antisemite. Chiar dacă antimasonismul pare a avea întâietate 


1 Poulat, 1991, 1992a, 1996 

2 În lucrarea de faţă nu vom include observaţii specifice asupra teoriilor 
cabalistice, nici asupra tablelor de tarot sau asupra fenomenului 
rosacrucian, mărginindu-ne a aminti importanţa acestora în esoterismul şi 
ocultismul modern. V. Galtier, 1989; Vanloo, 1996, 2001. 

3 „Thrillerul egiptean” în genul cărţilor lui Christian Jacq face parte din 
peisaj. 

4 Trebuie avută în vedere şi partea de contribuţie a lucrărilor unor autori 
consideraţi importanţi: Aivanhov, Besant, Blavatsky, Evola, Guenon, 
Gurdjieff, Nostradamus, Papus. 


în domeniul politico-cultural, întâlnim aici şi idei de inspiraţie 
masonică împănate cu ocultism, cum ar fi, de pildă, la Rene 
Guénon, excesiv de partizan adeseori!. Esoterismul neonazist, 
ca de altfel tot ceea ce are legătură cu nazismul?, e predispus 
la kitsch şi constituie un filon deloc de neglijat în producţia de 
bestselleruri, în vreme ce esoterismul traditionalist, provenit 
de la „tradiţionişti”: ca René Guenon sau ca Julius Evola 
(1898-1974), rămâne la nivelul unor grupuri restrânse de 
entuziaşti sau de militanti care lansează reviste cu apariţie de 
scurtă durată“, cum a fost şi cazul revistei de limbă franceză a 
lui Evola, Totalité („Pentru revoluţia culturală europeană”), 
creată în 1977 de un grup în care îi găsim şi pe Daniel 
Cologne, Claudio Mutti şi Georges Gondinet, care, evolian 
militant, va fi mai târziu, în 1982, fondatorul lui Editions 
Tardés;, în care vor apărea traduceri a numeroase lucrări şi 
opuscule ale lui Julius Evola. Istoric şi militant politic 
neonazist, Claudio Mutti, convertit la islam în accepțiunea 
fundamentalistă şi antimodernă a acestuia, poate fi socotit 
discipol al lui Evola, apropiat al „nazistului-maoist” Franco (zis 
Giorgio) Freda (născut în 1941), în jurul căruia s-a format o 
grupare „tradiţionalist-revoluţionară”. Este foarte 
semnificativă, în acest sens, reeditarea de către Mutti, în 
1971 şi în 1976, a Protocoalelor inteleptilor Sionului (în 
versiunea italiană a ideologului fascist Giovanni Preziosi, din 
1921) la Edizioni di Ar, editură fondată în 1963 la Padova şi 
condusă de atunci de către Fredas. 

În textul-manifest tipărit la începutul fiecărui număr al 
revistei Totalité, orientarea acestei reviste era limpede 
definită prin „negarea lumii moderne, revolta integrală 
împotriva sistemului burghez”: 


Titlul Totalité (...) este doar un semn, pentru începuturile 


1 Laurant, 1975; Faivre, 2002, pp. 105-109 

2 Friedländer, 1982 

3 Expresie folosită de Pierre A. Riffard, 1990, p. 35 

4 Ferraresi, 1984 şi 1987; Boutin, 1992; Lippi, 1998; Goodrick-Clarke, 
2002, pp. 67-71; Sedgwick, 2004, pp. 98-109, 179-187, 197-198; Gregor, 
2005, pp. 191-221 

5 45.390 Puiseaux 

6 V. Taguieff, 2004b, pp. 80-81, 240, 315-316, 335-336; 2004c, pp. 524, 
772-773, 885-886. 


îndelungatului proces al revoluţiei europene, al voinţei de a 
angaja o luptă totală — spirituală, culturală, politică — 
împotriva forţelor, acţionând la vedere sau oculte, hotărâte să 
ducă la capăt procesul, de multă vreme început, al completei 
denaturări a Europei şi de a o aduce astfel printre exponatele 
muzeului de istorie. In acest sens, Totalité va constientiza şi 
va susţine, în Europa şi în afara ei, mişcările ce acţionează în 
direcţia luptei de eliberare naţională şi populară împotriva 
oligarhiilor mondialiste, luptă care nu este decât un palid 
reflex, în prezentele condiţii ale istoriei, ale luptei permanente 
care se dă în culisele istoriei între Tradiţie şi Subversiune. 


Această orientare politică şi metapolitică poate fi, cu 
aproximaţie, denumită „tradiţionalism integral”. La Pardès va 
fi, de altfel, lansată colecţia „Revoluţia conservatoare” (cu 
referire la diferite mişcări de extremă dreaptă din Germania 
anilor 1918-1932), condusă de Alain de Benoist, cel mai prolix 
dintre scriitorii mişcării Noua Dreaptă. Tot aici vor fi publicate 
cărţile lui Cari Schmitt, Werner Sombart, Ernst Niekish, Arthur 
Moeller van den Bruck etc. Apoi, în anii 1990, această editură 
va da întâietate domeniului foarte atractiv, deşi vag în care 
găsim sumedenie de rubrici ca „esoterism” „ocultism”, „arte 
marţiale”, ,astrologie”, „mitologie celtică” „arheologie 
misterioasă”, „numerologie”, „simboluri” şi ,traditii”, ,Rune”, 
„tarot”, şi asta făcând apel la un autor de extremă dreaptă 
(de tendinţă „naţionalist-revoluţionară”, adică neofascistă) 
cum este Christian Bouchet, de aceeaşi orientare cu un alt 
membru al Unităţii Radicale, Bernard Marillier, şi unul, şi 
celălalt semnatari ai multor titluri din colecţia BA BA": În 
1998, Editions Pardes lansează o revistă ,esotericä”: 
L'Essentiel, supraintitulată „Un autre regard sur le monde” 
(„O altă privire asupra lumii”) şi subintitulată „La revue de /a 
spiritualité, du développement personnel et de la santé 
naturelle” (Revista spiritualităţii, a dezvoltării personale şi a 
sănătăţii naturale)”. 

Urme ale influenţei lui Guenon şi a lui Evola, în amestec cu 


1 Despre militantul politic Christian Bouchet, v. infra, cap. VII. 

2 V. infra, prezentarea lui Bouchet şi Marillier în Bibliografie |. Aceste 
lucrări sunt vândute on-line prin intermediul site-ului ,nationalist- 
revoluţionar” VOXNR 

(http://www.voxnr.com; http://www.tilsafe.com). 


altele (Madame Blavatsky, Aleister Crowley etc.), putem găsi 
însă şi în „noile mişcări religioase” sau „magice”!, chiar în 
unele „secte”, între acestea graniţele nefiind întotdeauna clar 
delimitate?. În aceste medii, este luată foarte în serios butada 
„Magicianului negru” englez Aleister Crowley (1875-1947): 
„înainte să fie Hitler, sunt eu”.? Butada este în general 
comentată printr-o remarcă sau alta a unui personaj 
„autorizat”, de pildă Guenon, care, la 4 septembrie 1938, îi 
scrie lui Renato Schneider: „Ceea ce e adevărat este că, la 
începutul ascensiunii lui Hitler, exista nu numai Trebitsch- 
Lincoln, ci si Aleister Crowley. (...)”* Mentionarea „evreului 
Trebitsch-Lincoln” dă ocazie teoreticienilor marii conspirației 
(capitaliste-comuniste-naziste) să denunțe complicitatea 
ultrasecretă dintre conducătorii nazişti si personaje de origine 
evreiască (caracterizate adesea ca fiind „cosmopolite”). Un 
exemplu de acest fel se poate găsi într-o fasciculă distribuită 
la Vichy în decembrie 1943, în rândurile militarilor francezi, 
L'Impérialisme allemand et les Sociétés secrètes 


3 Lucrările publicate la Pardes se găsesc în librăriile de extremă dreaptă, 
precum şi în librăriile obişnuite, la raionul „Esoterism” şi în prăvăliile 
specializate în materie de „esoterism”. 

1 Introvigne, 1993 şi 1997 

2 Mayer, 1985 şi 1987; Luca/Lenoir, 1998; Champion/Cohen, 1999; 
Hervieu-Leger, 2001. Dacă adăugăm esoterismul, confuzia noţională e tot 
mai accentuată odată cu proliferarea textelor polemice (Laurant, 2001, 
pp. 185-226). Un autor catolic precum Jean Vernette nu poate ignora 
argumentele sociologice prin care distincţia dintre religios şi sectar devine 
una foarte relativă, dar se străduieşte, cu toate acestea, să definească 
criteriile după care „sectele” pot fi considerate „periculoase” (Vernette, 
1994, si 2002, p. 88 sg.). 

3 Crowley ar fi lansat această afirmaţie provocatoare în mai multe 
rânduri, la începutul ascensiunii lui Adolf Hitler (Gerson, 1969, p. 166). 
Puțin înainte de-a muri, în 1947, „magul negru” ar fi „afişat o profundă 
simpatie pentru Sir Oswald Mosley” (ibid, liderul charismatic al British 
Union of Fascists, creată în octombrie 1932. Despre legăturile acesteia cu 
nazismul, v. Webb, 1981 (1976), pp. 494-496. Despre Crowley, v. Hutin, 
1973; King, 1972, 1977 şi 2004, pp. 153-182, 213, 235, 255-256, 283-284; 
Symonds, 1989 şi 1997; Introvigne, 1993, pp. 215-231, si 1997, pp. 209- 
219; Wilson (Colin), 1976, vol. Il, pp. 51-82, si 2004, pp. 457-491. Edward 
Alexander Crowley îşi ,celtizase” prenumele în Aleister pe vremea când 
era student la universitatea din Cambridge, în 1897 (Introvigne, 1997, p. 
211). 

4 Citat de Robin, 1978, p. 275 


germaniques în care „evreul Trebitsch-Lincoln”, prezentat ca 
„fost cetăţean englez, fost agent de informaţii, om de o 
strălucitoare cultură şi agitator internaţional”, este acuzat că 
ar fi fost „amestecat, în calitate de consilier personal al lui 
Ludendorff, în lovitura de stat naționalistă a lui Kapp” la 
Berlin şi că l-ar fi cunoscut pe Hitler la începuturile sale în 
politică. Concluzia este următoarea: „Aşa cum bântuia şi sub 
Wilhelm al Il-lea, apoi în timpul Republicii de la Weimar, 
cosmopolitismul se face încă simţit în centrele de conducere 
oculte şi chiar aflate la vedere ale celui de-al Treilea Reich...": 

Referiri la Crowley (care se pretindea o întruchipare a 
„Fiarei Apocalipsei”, sau „Marea Fiară 666"), prieten al 
ocultistului german Theodore Reuss (1855-1923) şi adept al 
magiei sexuale’, găsim de regulă în literatura esoterico- 
complotistă“. Pasionat de tantrism, Crowley afirma, de pildă, 
că adevăratul „secret al Templerilor” consta în magia 
sexuală. La Crowley, identificarea sa cu  Antihristul 
Apocalipsei (666: numărul Fiarei) era corolarul unui anumit 
satanism pe care „magul negru” şi-l asuma, cum rezultă din 
invocatii de tipul: „Tu, Soare al spiritului, O, Satana! Tu, 
ochiul! Tu, voinţă! Strigă cu voce tare! (...) Învârte roata, o, 
Tată al meu! O, Satana! O, Soare!” Crowley era membru al 
Golden Dawn (The Hermetic Order of the Golden Dawn — 
Ordinul Hermetic al Aurorei de Aur), considerat cea mai 
puternică şi mai secretă societate magică modernă, fondată 
în 1888 de către francmasonii englezi William Robert 


1 Extrase citate de Pierre de Villemarest într-unul dintre opusculele sale 
conspirationiste, Les Sources financières du nazisme; Villemarest, 1984b, 
pp. 63-64 

2 V. Wilson (C.), 1976, vol. Il, p. 59 sq. 

3 Despre ocultistul francmason Théodore Reuss si paramasoneria 
ocultizantă de la sfârşitul secolului al XIX-lea şi începutul celui de-al XX- 
lea, v. Môller/Howe, 1986. Despre „magia sexuală”, v. Wilson (C.), 1976, 
vol. Il, p. 69 sq; Webb, 1981 (1976), p. 61; King, 2004, pp. 139-256; 
Symonds, 1997. Julius Evola s-a interesat îndeaproape de această 
chestiune şi a cercetat deloc superficial teoriile lui Crowley (Evola, 1972, 
pp. 256-265, şi 1989, pp. 346-351). 

4 Gerson, 1969, pp. 338-345 

5 Crowley, citat de Evola, 1972, p. 256; Crowley reprezintă un tip de 
Magician opus de către Raymond Abellio celui de îndrumător spiritual sau 
de Profet caracterizat prin nevoia de comunicare, în timp ce pe Magician îl 
defineşte „nevoia de posesie” (Abellio, 1947, p. 17). 


Woodman, William Wynn Westcott şi Samuel Liddell 
MacGregor Mathers (zis MacGregor Mathers, soțul pictoriţei 
Mina sau Moina Bergson, sora celebrului filosof francez):. În 
afară de Crowley (care, după ce intrase în ordin, la 18 
noiembrie 1898, l-a părăsit în 1907 pentru a înființa Astrum 
Argentinum), ordinul includea în rândurile sale şi oameni ca 
autorul lui Dracula, Bram Stocker, revolutionara irlandeză 
Maud Gonne şi poetul irlandez William Butler Yeats. În 1895, 
şi Papus a fost iniţiat de către Mathers:. 

Dovezi ale fascinatiei exercitate de Crowley mai găsim şi 
printre adepţii Bisericii Scientologice (fondatorul acesteia, L. 
Ron Hubbard, numărându-se o vreme printre discipolii săi?) şi 
ai altor secte sau noi mişcări religioase. Influenţa lui Crowley 
s-a manifestat, de pildă, în cadrul A.M.O.R.C. (Ancien et 
Mystique Ordre de la Rose-Croix — Ordinul Antic şi Mistic de 
Rosa-Cruce), societate rosacruciană internaţională creată în 
Statele Unite de Harvey Spencer Lewis (1883-1939). 
Influenţa lui a atins şi mediile culturale contemporane, mai 
ales ale muzicienilor rock sau pop: chitaristul Jimmy Page şi 
grupul rock Led Zeppelin’, David Bowie, Andy Summers şi 
Sting din grupul Police, Mick Jagger din formaţia Rolling 
Stones şi chiar Beatles". Sulfurosul Crowley este o figură 
fascinantă în mediile culturii underground, mai ales în anii 
aventurii hippie. Legendarul cineast underground Kenneth 
Anger îi aduce omagiul în două filme „suav-decadente”: 
Inauguration of the Pleasure Dome (1954, „LSD version”, în 


1 Despre Golden Dawn, v. Introvigne, 1993, pp. 192-211. 

2 V. Gerson, 1969, pp. 338-345; Wilson (Colin), 1976, vol. 2, pp. 51-66; 
Introvigne, 1993, pp. 194-199; André/Beaufils, 1995, p. 127. Pentru o 
caracterizare partizană, dar bine documentată, v. Ruggiu, 1990; Bouchet, 
1990, 1998 şi 1999. 

3 Despre Biserica Scientologică, v. Livre jaune n°6, pp. 61-67. După Holey, 
Ron Hubbard ar fi participat la proiectul MK Ultra, „proiect strict secret al 
CIA (...), condus după anii cincizeci de psihologi şi sociologi americani 
pentru a constata schimbarea de conştiinţă provocată de consumul 
drogurilor” (Livre jaune n°5, p. 213). ai Bouchet, 2000, p. 90. 

4 Galtier, 1989, p. 345 sg.; Introvigne, 1993, p. 132 sg. 

5 La mijlocul anilor şaizeci, Jimmy Page (născut în 1944) şi grupul Led 
Zeppelin (1968-1980) au cumpărat conacul lui Crowley pentru a practica 
acolo magia, în sunetul chitarelor electrice şi sub efectul substanţelor 
halucinogene (Bourre, 2000, p. 63). 

6 Pentru alte exemple, v. Bouchet, 1999, pp. 74-76. 


1966) si /nvocation of my Demon Brother (1969), un film 
despre diavol pentru care Mick Jagger compune muzica la 
sintetizator. În acest film, rolul principal, cel al lui Satana, 
este jucat de Anton LaVey, adept al magiei negre si fondator 
al Bisericii lui Satana (1966):. lar, de la valul psihedelic al 
anilor şaizeci (care a unit LSD-ul cu zen macrobiotic, 
antimilitarismul, muzica pop-rock, manevrarea pendulului si 
ghicitul în tarot), există mereu un public amator de ,revelatii” 
despre societăţile secrete din perioada Belle Epoque, marcată 
de figura „magului Papus” (Gérard Encausse, 1865-1916, zis 
Papus), mare vulgarizator de ocultism? şi iniţiator în materie 
al tânărului Guenon, la sfârşitul lui 1906 — mai târziu, 
Guenon va supune unei critici demolatoare doctrinele 
ocultiste, cu referiri la Papus sau la Madame Blavatsky:. În al 
său Traité élémentaire de science occulte, a cărei primă 
ediţie datează din 1888, Papus asimila esoterismul cu 
ocultismul: „Doctrina esoterică este deci doctrina ascunsă, 
aceea care era comunicată prin viu grai. Denumirea de 
esoterism a fost, aşadar, aplicată tradiţiei oculte, de orice 
provenienţă”. Al său ABC illustré d'occultisme începea cu 
enunţarea unei „definiţii generale”: „Ocultismul are ca scop 
studiul tradiţiei antice cu privire la forţele ascunse 
(supranaturale) ale Naturii, Omului şi Planului divin”5. Papus 
adăuga imediat că învăţarea acestei „tradiţii” era rezervată 
unei elite, selectate printr-un procedeu de iniţiere: „Această 
tradiţie se învăţa atât în Egiptul antic, cât şi în vechile 
sanctuare ale Chinei şi ale Indiei de către o elită selecționată 
printr-o iniţiere progresivă. Ştiinţa nu era deci la îndemâna 
tuturor; ea se transmitea la adăpostul templelor, iar acest 
prim aspect al său poate fi definit sub denumirea de «Ştiinţă 


1 După ce este ales în 1966 pentru rolul lui Lucifer, Bobby Beausoleil, 
membru al „familiei” Manson, „va pleca într-o atmosferă furtunoasă, 
luând cu el singurele copii ale scenelor brute ce urmau să fie încorporate 
peliculei” (Introvigne, 1997, p. 263). V. şi Bouyxou şi Delannoy, 2004, p. 
131. 

2 André/Beaufils, 1995 

3 V. Guenon, 1921. 

4 Papus, 1982, p. 562 

5 Papus, 1922, p. 39. V. şi Papus, 1982 (1888), p. 570, unde ocultismul 
este definit ca „ansamblul sistemelor filosofice şi al artelor misterioase 
derivate din cunoştinţele secrete ale anticilor”. 


ascunsă» (Scientia occulta)”. Astăzi, „Ştiinţa ascunsă” fiind 
de-a binelea ieşită din temple, putem deosebi literatura 
esoterică destinată unui public restrâns de „iniţiaţi” (într-un 
sens nu neapărat inițiatic) de literatura esoterică de masă, 
adresată marelui public şi adaptată cererii acestuia care 
diferă în raport cu moda culturală. 

Acest tip de literatură, ale cărui graniţe, ce îl despart de 
stiintifico-fantastic, de noile religii (categoria „Păgânism” şi 
„New Age”) şi de satanism, de scrierile antievreieşti (sau 
antiiudeomasonice) şi de neonazism, rămân labile, este o 
ofertă specifică destinată, desigur, unui public avizat, dar şi 
publicului larg, de factura cea mai diversă. Judecată după 
modul în care îşi face publicitate, oferta apare ca fiind dublă: 
ea permite, pe de o parte, cititorului accesul la o ştiinţă 
exclusivă, destinată numai initiatilor, cărora li se conferă 
astfel puterea de a pătrunde misterele şi enigmele lumii ca 
un fel de cheie a istoriei (dimensiunea propriu-zis esoterică de 
transmitere de cunoştinţe secrete, „care fac lumină”); iar, pe 
de altă parte, ea îl introduce pe cititor în lumea întunecată a 
conspirației şi a manipulării, dându-i, în acelaşi timp, 
siguranţa că el cercetează, cu spaima de rigoare (sursă de 
satisfacţie) „faţa ascunsă a istoriei” sau realitatea nevăzută 
căreia noninitiatii nu-i percep decât aparențele înşelătoare. In 
mod normal, cititorul este încântat de promisiunea de a face 
parte dintr-o elită, elita celor care ştiu. Dar oare ce ştiu? 
Nimic în plus sau în minus faţă de principiul Răului şi cum se 
manifestă acesta în istoria lumii. Această prețioasă 
cunoaştere este înfăţişată ca o condiţie necesară a unei 
eficiente apărări în faţa amenințării. A cunoaşte înseamnă 
deja a acţiona. Şi este vorba despre o cunoaştere salvatoare: 
cam în asta constă dimensiunea gnostică a acestui tip de 
literatură necontenit difuzat ca bestseller în Europa şi în 
America de Nord. Politizarea sa de extremă dreaptă 
determină centrarea „dezvăluirilor” pe imaginea 
„conducătorilor neväzuti”, conspiratori puternici şi cinici care, 
ca membri ai unor societăţi secrete/exercită sau urmăresc 
preluarea puterii asupra lumii?, ceea ce ar implica distrugerea 


1 Papus, 1922, p. 39 
2 Hutin, 1971 şi 1996 


civilizaţiei creştine. Din acest motiv, lumea modernă poate fi 
denunţată ca satanică: modernitatea este decriptată, în mod 
global, ca domnia mascată a „Superiorilor Necunoscuţi”, 
adică „iniţiaţii” superiori şi neväzuti. In Mémoires pour servir 
à l’histoire du jacobinisme, pentru a se referi la conducătorii 
neväzuti ai francmasoneriei!, abatele Barruel vorbea despre 
„arriere-loji” (lojile ascunse): masoneria „la vedere” nu era 
pentru el decât un decor făcut anume să înşele. La începutul 
secolului al XX-lea, antisemiţii vor tălmăci astfel: „înţelepţi 
Sionului”? se află în spatele tuturor societăţilor secrete şi al 
comunităţilor evreieşti acţionând la vedere în diaspora. De 
aici, dezvăluiri despre „adevărații stăpâni ai lumii” care, 
nefiind niciodată cei aflaţi la vedere, rămân necunoscuţi, ba 
chiar de necunoscut, căci identificarea lor prin cercetarea şi 
decriptarea indiciilor ar însemna o muncă fără capăt. În 
Protocoale 4 citim: „Cine ar putea răsturna o forţă nevăzută? 
Căci astfel este forţa noastră. Francmasoneria exterioară nu 
serveşte decât la acoperirea proiectelor noastre; planul de 
acţiune al acestei forţe şi chiar locul din care ea acţionează 
vor rămâne mereu necunoscute oamenilor”.: Este ciudat şi 
îngrijorător modul în care vizionarii conspirationisti vor căuta 
mereu „dovezi” pentru a proba că pericolul este real. 

Astfel de teme sunt la baza unei întregi literaturi ce poate fi 
calificată drept „populistă de extremă dreaptă”* reprezentată 
de autori de bestselleruri, în special în Statele Unite:. În 
teoriile despre conspirație, reformulate de noile curente de 
extremă dreaptă se observă o orientare tot mai 
antiplutocratică (sau  anticapitalistă) si  antimondialistă 
(antiglobalistă) diametral opusă predominantei, până în anii 


1 Barruel, 1973 (1797-1798). V. supra, Introducere şi cap. III. 

2 Taguieff, 2004b şi 2004c 

3 Protocoalele... 1925, p. 31 

4 Kazin, 1995; Taguieff, 2002b şi 2004d 

5 Alien, 1971-1972 şi 1976; Cooper, 1989 (2004). Dacă scrierile lui Cooper 
nu ajung decât în unele medii ale extremei drepte, cu Gary Allen, autor de 
bestselleruri, situaţia este diferită. Tirajele pamfletului scris în 1971 (None 
Dare Call It Conspiracy) sunt semnificative în acest sens: februarie 1972 
(prima retipărire): 350.000 ex.; martie 1972 (a 2-a): 1.250.000 ex.; aprilie 
1972 (a 3-a): 4.000.000 ex. Pamfletul anti-Rockefeller a fost tipărit în 
250.000 ex. In ianuarie 1976 şi retipărit imediat în februarie, tot în 
250.000 ex. 


1980, a anticomunismului:. Prin tradiţiile sale, extrema 
dreaptă esoterico-complotistă va fi constituit o excelentă 
structură de primire pentru discursurile antimondialiste, 
structură ce prezintă numeroase asemănări cu aceea din 
noile mişcări de stânga („antimondializare” sau ,alter- 
mondialişti”): axare pe denuntarea Noii Ordini mondiale şi 
accent pe ameninţarea reprezentată de guvernul mondial pe 
care conspiratorii ,mondialisti” urmăresc, de fapt, să-l 
instaleze, sub diferite „măşti”?. O constantă cu foarte mare 
semnificaţie în mitologia politică este: „Rothschild, regele 
epocii”:. Această reprezentare fixă exprimă dimensiunea 
antisemită  constitutivă a concepţiei despre „conspirația 
mondială” a cărei moştenire fragmentată poate fi astăzi 
recunoscută, sub aspecte mai mult sau mai puţin pronunţate, 
în toate formele „antimondialismului”+ în care se practică 
denuntarea „stăpânilor lumii”, considerați a conduce 
omenirea la propria Diere In această arie vastă a 
reprezentărilor despre „conspirația mondială” rămân de 
cercetat distribuţia diferitelor teme, formulările specifice 
structurii de argumentare conspirationiste, formele de 
gândire închistate şi măsura în care acestea se dovedesc 
dogmatice. 


Efecte perverse: esoterismul rasist, prenazist şi nazist 


În literatura esoterică de extremă dreaptă, întâlnim, 
inevitabil, o reactivare a legendelor şi a ideilor antisemite 
clasice, cu o preferinţă pentru denuntarea, într-un stil 


1 Pipes, 1997; Fenster, 1999; Melley, 2000; Knight, 2000, 2003 şi 2004; 
Barkun, 2003 

2 Dery, 1999; Knight, 2000 

3 Coston, 1955, pp. 66-71 

4 Taguieff, 2004c. Dimensiunea antievreiască nu este, bineînţeles, 
întotdeauna prezentă în mitul „conspirației mondiale”, pe tot parcursul 
peregrinărilor ideologico-politice ale acestuia: un anticapitalism radical, de 
pildă, poate fi afirmat fără implicaţii antievreiesti, însă mitul 
conspirationist, chiar în funcțiunile sale neexplicit antisemite, pare să 
încurajeze alunecările spre discursul de tip „antiiudeo-capitalist” 
(„antiiudeo-masonic”, „antiiudeo-comunist” etc.) ca şi cum s-ar perpetua 
o impregnare iudeofobă a acestuia. 


conspirationist inventat de contrarevolutionarii catolici, 
atotputerniciei planetare a familiei Rothschild, precum si, în 
special în publicaţiile de orientare „păgână”, readucerea în 
actualitate a unor doctrine rasiste (cu dominantă antisemită), 
şi acestea marcate de o dimensiune esoterică sau ocultistă. 
Putem vedea aici una dintre manifestările neopăgânismului 
contemporan printre multe altele, mai puţin îngrijorătoare. 
Acestea pot fi doctrine prenaziste: revista Ostara a 
ariosofistului Jörg Lanz von Liebenfels (1874-1954), delirul 
despre „ariogermani” şi cultul armano-wotanist al lui Guido 
von List (1848-1919), „primul scriitor popular prin aceea că a 
combinat ideologia vô/kisch cu ocultismul şi teosofismul”:, 
Societatea Thule fondată de Rudolf von Sebottendorff (1875- 
1945), ideolog vo/kisch, ocultist, francmason şi membru al 
Germanenorden (Ordinul  „germanic”, adică rasist şi 
antisemit, fondat în 1912 cu sprijinul lui Theodore Fritsch), 
teosof şi spion, în acelaşi timp?. 

Ostara era un periodic ce apărea din 1905, fondat de Adolf 
Joseph Lanz, zis Jörg Lanz von Liebenfels, un aventurier cu 
idei destul de vagi, cunoscut la Viena ca un gânditor mistico- 
rasist şi antisemit fanatic. Lanz fusese membru al Ordinului 
cistercian (1893) şi, după ce a fost hirotonit preot, în 1898, a 
părăsit abația Sfintei Cruci de la Wiener Wald, în 1899, pentru 
a fonda, în 1900, ` 

Ordinul Noului Templu. Işi acordă un rang de nobleţe 
(baron) şi un titlu de doctor, profesează un virulent 
anticatolicism, frecventează mediile pangermaniste şi se 
lansează într-o activitate de poligraf, difuzând teze arianiste, 
exploatând simbolul crucii încârligate, ajungând fără nici o 
reţinere la satanizarea şi acuzarea de nelegiuiri a evreilor. El 
începe printr-o colaborare la Das frei Wort (Cuvântul Liber), 
ziar creat în 1901 şi ulterior devenit organul semioficial al 
Ligii Moniste fondate în 1906 de Ernst Haeckel. El îşi expune 
viziunea delirantă despre lume într-o lucrare publicată în 
1905 în care cultul „rasei blonde” şi mistica sa „nordico- 
ariană” triumfă în faţa „raselor inferioare”, a celor cu părul 
întunecat, a „maimutelor Sodomei”: Theozoo/ogie oder Die 
1 Gooderick-Clarke, 1989, p. 47 


2 Bronder, 1964, pp. 32-39; Maser, 1968, pp. 87, 95-96; Mosse, 1985, p. 
99 sg.; Goodrick-Clarke, 1989, pp. 193-216; Maistre, 2004, pp. 685-690. 


Kunde von den Sodoms-Afflingen und dem Gotter-Elektron 
(Teozoologie sau Cunoaşterea Maimutelor Sodomei şi a 
Electronului Zeilor):; lucrarea avea ca subtitlu: „Introducere la 
cea mai veche şi cea mai nouă viziune despre lume, cu o 
justificare a regalității şi a nobleţei”. Obiectivul revistei Ostara 
(subintitulată: ,Corespondenta Blonzilor”) este definit în 
caietul 29, apărut în toamna lui 1908: „Ostara este cel dintâi 
şi unicul periodic consacrat studierii rasei eroice şi virile care 
îşi propune să transpună în faptă învăţămintele ştiinţei despre 
rase în scopul de a menţine rasa nobilă pe calea cultivării 
sistematice a purității sângelui şi de a ţine forţa de procreare 
la adăpost de amenințările cu distrugerea prin revoluțiile 
socialiste şi efeminate”. E foarte posibil ca tânărul Adolf Hitler 
să fi fost, la Viena (unde a trăit din februarie 1908 până în 
1913), un cititor fie şi ocazional al lui Lanz von Liebenfels, în 
ciuda faptului că nu-l citează niciodată public?. Mai trebuie 
menţionat că Lanz, botezat un pic cam în grabă „omul care i- 
a dat idei lui Hitler” a fost colaborator al revistei rasiste, 
eugeniste si  pangermaniste a ,socialistului” Ludwig 
Woltmann (Politisch-Anthropologische Revue, fondată la 
Leipzig în aprilie 1902), alături de autori categoric mai putin 
deplasati: Ludwig Gumplowicz, Ludwig Wilser, John Beddoe, 
Robert Michels Cesare Lombroso, Gabriel Tarde etc. Pentru 
a-şi denumi doctrina „secretă”, Lanz creează, în 1915, 
neologismul „ariosofie” (sau „aryosofie”: înţelepciune ocultă a 
arienilor sau referitoare la arieni), ce va înlocui termenul 
„teozoologie” şi „ariocreştinism” pe care le utiliza curent 
înaintea războiului din 1914, la concurenţă cu „metafizica 
rasială” sau „mistica raselor”?. 

In aceeaşi măsură, în literatura esoterico-extremistă 
contemporană întâlnim referiri directe la doctrine sau la 
apartenente presupuse secrete ale conducătorilor nazişti, 
după reţeta care s-a vădit de mare succes la momentul 
apariţiei cărţii Le Matin des magiciens (1960), bestsellerul lui 
Jacques Bergier si Louis Pauwels. Adolf Hitler, Heinrich 


1 Viena-Leipzig-Budapesta, Moderner Verlag, 1905 

2 Waite, 1977, pp. 87-91; Richard, 2000, pp. 91-93 

3 Daim, 1958; Bronder, 1964, pp. 227-232; Maser, 1965, p. 101 sq., şi 
1993, pp. 251-253; Faye, 1973, p. 518 sg.; Gooderick-Clarke, 1989, 
passim-, Mohler, 1993, pp. 447-453; Hieronymus, 1996, pp. 131-146. 


Himmler, Rudolf Hess sau Alfred Rosenberg pot fi, de pildă, 
prezentaţi ca ,initiati”. Este, de exemplu, bine cunoscută 
influenţa ocultistului vo/kisch Karl Maria Wiligut (1866-1946) 
asupra lui Reichsführer-SS Heinrich Himmler, care era 
pasionat de hipnoză şi magnetism şi consulta cu regularitate 
astrologit. Cel care a fost supranumit „Rasputin al lui 
Himmler” (Mund, 1982), cunoscut sub pseudonimul Weisthor, 
pe care şi l-a luat la intrarea în SS, în septembrie 1933, a 
jucat realmente rolul „magului personal!” al lui Himmler?, pe 
care-l sfătuia mai ales în legătură cu cercetările asupra 
tradiţiilor germanice arhaice şi mitologia germano-nordică 
(„înţelepciunea runică” inclusiv). Datorită cercetărilor sale 
asupra catarilor şi legendelor Graalului, de care se arătau 
interesaţi colaboratorii lui Himmler, angajaţi în descoperirea 
unei tradiţii religioase strict germanice (o veche cultură 
păgână, eliminată de creştinism), Otto Rahn (1904-1939) a 
fost recrutat de Weisthor în mai 1935 şi a intrat oficial în SS în 
martie 1936 cu gradul de sergent. Puțin după demisia sa din 
SS (februarie 1939), acesta a murit de frig în timpul unei 
plimbări mai lungi în munţi (13 martie 1939). Această moarte 
accidentală li s-a părut suspectă unora dintre adepţii „istoriei 
alternative”, astfel că, în jurul acestui personaj, s-au ţesut 
numeroase legende. „Misterul Otto Rahn” a făcut obiectul 
unui mare număr de scrieri fanteziste: unii autori au negat 
moartea protejatului lui Himmler, susţinând teza că acesta ar 
fi devenit Rudolf Rahn, colaborator al ambasadorului 
Germaniei la Paris, Otto Abetz, şi că sfârşitul războiului l-ar fi 
prins ambasador al celui de-al Treilea Reich la Roma" E bine 
de amintit că în epigraful cărţii sale apărute în 1937, Luziferus 
Hofgesind (Slujitorii lui Lucifer sau Curtea lui Lucifer), 
dedicată „Camarazilor mei”, Rahn aşezase un citat din 
Schopenhauer: „Trebuie să nădăjduim că, într-o zi, Europa va 


1 V. Breitman, 1991. Pentru o prezentare relativ obiectivă a raporturilor 
dintre nazism şi astrologie (şi, mai larg, ocultism), v. Howe, 1967 (1984), 
şi Webb, 1976. Despre credulitatea lui Himmler în materie de astrologie, 
v. mărturia lui Walter Schellenberg în relatările sale din zilele de 12 şi 13 
martie 1946 (Goldensohn, 2005, pp. 501, 594, 509). Un DVD oferit spre 
vânzare on-line: The Occult History of the Third Reich: Himmler the Mistic 
(http://www.gumboot.co.nz). 

2 Goodrick-Clarke, 1989, pp. 249-268 

3 Bernadac, 1978 


fi purificată de toată mitologia evreiască”!. 

Lui Weisthor, SS i-a încredinţat misiunea de-a expertiza 
ideile lui Julius Evola, teoreticianul unui elitism antimodern 
întemeiat pe o tradiţie „ario-nordică”, ale cărui lucrări 
fuseseră traduse în germană şi care au prilejuit, în Germania 
nazistă, o serie de conferinţe, în decembrie 1937 şi iunie 
1938, în ideea de a face şcoală în sânul celui de-al Treilea 
Reich. În expertiza sa:, Weisthor a ajuns la concluzia că Evola 
avea cu certitudine o gândire de orientare „ariană” sau 
„nordică”, dar că nu scotea în evidenţă spiritualitatea de tip 
feminin, ba chiar contesta existenţa acesteia, ceea ce, pentru 
expertul SS, era o eroare supărătoare. Un alt raport adresat 
lui Himmler de mai mulţi dintre membrii Ahnenerbe (din care 
făcea parte şi Hauptsturmfuhrer SS Wolfram Sievers, unul 
dintre cei mai înalţi responsabili ai acestuia)”, la începutul lui 
iulie 1938, se arăta mult mai sever. Experții începeau prin a 
aminti că Evola era „considerat un fanatic mai mult sau mai 
putin bizar”, că era „suficient de neînțeles şi doar tolerat de 
către fascismul oficial”>. Apoi, după o examinare succintă a 
doctrinei lui Evola ca gânditor al Traditiei, şi insistând asupra 


1 Rahn, 1974, p. 45 

2 „Doctrina ariană a luptei sacre” (13 iunie), „Graalul ca mister nordic” 
(20 iunie) şi „Armele războiului ocult” (27 iunie). 

3 Raportul lui Brigadefiihrer-SS Karl Maria Weisthor este disponibil în 
traducere engleză (Report to Himmler on Julius Evola) pe site-ul: 
http//thomkins_kariou.tripod.com. Data menţionată pe document este de 
2 februarie 1938 şi se prezintă ca o evaluare a conferinţei ţinute de Evola 
la 22 ianuarie 1938: „Restaurarea Occidentului pe baza spiritului arian 
originar”. 

4 V. Hansen, 2002, p; 63. 

5 V. documentul publicat sub titlul „Raport despre Evola în atenţia 
Reichsfiihrer-ului SS”, Totalite, nr. 21-22, 1985, pp. 36-41. Este vorba 
despre traducerea franceză parţială a unui raport intern SS despre Evola, 
redactat în iulie 1938 (Evola tinuse ultima sa conferinţă în Germania în 27 
iunie 1938: „Armele războiului ocult”) şi comunicat lui Himmler înainte de 
11 august, dată a unei scrisori provenind de la statul-major personal al 
acestuia, care ar fi aprobat concluziile respectivului raport, indicând: „Să 
nu şe acorde nici un sprijin concret eforturilor desfăşurate de Evola în 
vederea creării unui ordin supranational”, „să fie suspendată activitatea 
sa în Germania, la încheierea ciclului de conferinţe” şi „să fie împiedicate 
încercările acestuia de a lua legătura cu persoane din conducerea 
superioară de partid şi de stat”. V. Boutin, 1992, pp. 283-284; Hansen, pp. 
63-64. 


primatului ideii imperiale (la fel de supranaţională ca şi „rasa 
ariană de tip germanic-roman”) faţă de ideea de naţiune, 
aceştia formulau o concluzie global-negativă asupra orientării 
lui Evola: 


Doctrina lui Evola (...) nu este nici naţional-socialistă, nici 
fascistă. (...) Ceea ce o desparte cel mai mult de 
Weltanschauung-ul national-socialist este nepăsarea absolută 
faţă de datele concrete şi istorice ale trecutului nostru 
naţional în favoarea unei utopii abstracte bazate exclusiv pe 
elementul fantastic. Chiar şi astăzi, Evola predică depăşirea 
naţiunii în elita tradiţională, care, sub forma unui ordin 
supranational şi secret, trebuie să ducă o luptă conştientă 
împotriva forţelor lumii inferioare ostile Traditiei. Scopul secret 
al lui Evola pare a fi o revoltă a vechii nobilimi împotriva lumii 
moderne, străină de orice formă de aristocrație. Se confirmă 
astfel prima impresie pe care el a lăsat-o în Germania, şi 
anume, că este un „Roman reactionar”. 


Mai exact, experţii SS îl acuzau pe Evola că nu cunoaşte, de 
fapt, instituţiile germanice preistorice şi semnificaţia lor şi că 
predică utopia unui „Reich romano-germanic”, sursă de grave 
„confuzii ideologice”:. Înţeles doar ca exponent al unei 
„aristocrații decadente”, baronul Evola a fost descalificat ca 
„reacţionar contrarevolutionar”?. Deşi îşi atrăsese un oarecare 
interes din partea şefilor SS, el a pierdut curând sprijinul 
nazist, ca urmare a rapoartelor înaintate lui Himmler. Destul 
de neatrăgător şi pentru ideologii Italiei fasciste, „rasismul 
inițiatic”? al lui Evola nu a reuşit să-i convingă nici pe şefii SS*. 
Într-un text publicat în 1970 ca apendice la a doua ediţie a 
eseului Le fascisme vu de droite, intitulat Notes sur le 
Troisième Reich, Evola face o scurtă referire la acest episod, 
neuitând să amintească de caracterul pozitiv, după părerea 
lui, al unora dintre iniţiativele „culturale” himmleriene: 

Faptul că un ordin, în sensul propriu al termenului, are 
nevoie şi de un fundament spiritual era un fel de handicap: în 


1 Mund, 1982, pp. 275-289; Goodrick-Clarke, 1989, pp. 266-267 
2 Galli, 1995b; Gregor, 2005, p. 205 

3 Gregor, 2005, pp. 191-221 

4 V. Sedgwick, 2004, pp. 104-108. 

5 În franceză, în text 


realizarea idealului lui Himmler; dar, chiar şi aşa, referirile la 
creştinism erau cu desăvârşire imposibile. In realitate, 
orientarea anticreştină, ideea conform căreia creştinismul era 
de neacceptat din cauza conţinutului său nonarian şi 
nongermanic, era foarte răspândită printre membrii SS şi, în 
pofida faptului că între Himmler şi Rosenberg existau oarece 
tensiuni, este dincolo de orice îndoială că, asupra acestei 
chestiuni, părerile lor se întâlneau. Crestinismul şi 
catolicismul fiind excluse, concepţia despre lume nu răzbătea 
mai departe de impunerile unei discipline severe şi ale 
formării personalităţii; SS-iştii au mai avut şi ambiția de a fi o 
weltanschauuliche Stosstruppe, adică o forţă a discontinuitätii 
(rupturii) tocmai în domeniul concepţiei despre lume 
(Weltanschauung). În cadrul SS, fusese de multă vreme 
înfiinţat aşa-numitul SD, sau „Serviciul de Siguranţă” 
(Sicherheitsdienst) care, în principiu, ar fi trebuit şi el să 
desfăşoare activităţi culturale şi de control al culturii 
(declaraţia lui Himmler în 1937). Chiar dacă, ulterior, SD s-a 
dezvoltat în alte direcţii, inclusiv în contraspionaj, Biroul VII 
din structura sa a păstrat un caracter cultural, căci din SD au 
făcut parte şi oameni de ştiinţă şi profesori dintre cei mai 
reputați. De altminteri, puteai deveni un SS „din oficiu”, ad 
honorem (Ehrendienst, slujbă onorifică): această posibilitate 
era rezervată personalităţilor culturii considerate a fi adus o 
contribuţie pozitivă în domeniul mai sus pomenit. li putem 
cita, de pildă, pe profesorul Franz Altheim, de la Universitatea 
din Halle, ilustru istoric al Antichității şi al Romei, şi pe 
profesorul O. Menghin, de la Universitatea din Viena, eminent 
specialist în Preistorie. Ahnenerbe, institutul particular al SS 
avea sarcina de-a întreprinde cercetări asupra originilor, 
începând cu simbolurile şi tradiţiile şi terminând cu 
arheologia!:. Ceea ce se căuta erau elemente ale acestei 
mosteniri care să poată fi valorificate ca viziune despre lume, 
iar, în cadrul acestor cercetări, exclusivismul naţionalist al 


1 Ahnenerbe a organizat două expediţii în Tibet, unde, potrivit unei 
legende transmise în mediile neonaziste, s-ar fi refugiat mai mulţi dintre 
înalții săi conducători care ar fi reuşit să părăsească în 1945 Germania. 
Pentru o tratare a acestui subiect, din perspectiva unei „istorii secrete” a 
nazismului, v. lucrarea lui Victor şi a Victoriei Trimondi, Hitler — Buddha — 
Krishna (Trimondi, 2002). 


anumitor cercuri a fost lăsat la o parte. Asa se explică, de 
pildă, că Himmler a aprobat subvenţionarea olandezului 
Herman Wirth, autorul lucrării L'Aurore de l'Humanité, o 
carte voluminoasă despre originile nordico-atlantice, şi, de 
asemenea, a invitat să susţină conferinţe publice un autor 
italian (Evola face aici referire la propria persoană) care a 
făcut cercetări şi în acest domeniu, dar şi în general despre 
lumea Traditiei, ţinându-se departe de catolicism şi de 
creştinism şi evitând, în acelaşi timp, devierile pe care le-am 
semnalat deja cu privire la Rosenberg şi la alţi autori?. 
Mărturia lui Rudolf Mund, ultimul maestru al lui Ordo Novi 
Templi (ONT), întemeiat de Lanz von Liebenfels, Confirmă 
teza influenţei exercitate de Wiligut asupra lui Himmler, dar 
această influenţă, manifestată la nivelul relaţiei personale 
dintre aceştia, n-ar fi un motiv suficient pentru a se 
presupune că în cadrul SS ar fi existat o orientare esoterică 
(Mund, 2002). Ba, mai mult, în numeroase scrieri despre, o 
aşa-zisă „criptoistorie”, se vehiculează ideea că Hitler a fost 
iniţiat în Societatea Thule prin intermediul renumitului 
teoretician al geopoliticii Karl Haushofer (1869-1946), cel care 
i-ar fi conferit acesteia un „adevărat caracter de societate 
secretă de iniţiaţi aflaţi în legătură cu Nevăzutul”, făcând din 
ea „centrul magic al nazismului”:. De aici, legenda unui Hitler 
mistic păgân, înzestrat cu însuşiri oculte* sau care şi-ar fi 
dobândit puterile secrete prin practici sataniste’. Or, dacă 
Karl Haushofer pare să fi fost unul dintre membrii berlinezi ai 
semilegendarei Societăţi Vril*, nu există nici o dovadă că ar fi 


1 Lucrarea lui Wirth, Der Aufgang der Menschheit, întemeiată mai ales pe 
simbolurile runice ale ţărilor nordice, fusese publicată la Jena, în 1928 
(Wirth, 1928; Godwin, 2000, pp. 63-64). Pentru un rezumat al concepţiei 
acestui autor despre „leagănul arienilor”, v. articolul său „Patria originară 
a rasei nordice”, publicat on-line pe un site italian de extremă dreaptă 
(Wirth, 2005). Herman Wirth (1885-1981) a fost cofondator al Ahnenerbe 
(Mostenirea Strămoşilor) în 1935. V. Edwardes, 1978. V. şi Rauschning, 
1979, pp. 303-305. 

2 Evola, 1993, pp. 208-209 

3 Bergier şi Pauwels, 1960, p. 433; Gerson, 1969, pp. 215-235; Angebert, 
197la, pp. 200-206; Ring, 1976 

4 Suster, 1981 

5 Spence, 1940 

6 Ravenscroft, 1977, p. 235 sq.; despre formarea legendei vri-ului, v. 
infra, cap. VII, p. 348 sg. 


facut parte din 

Societatea "Thule În plus, Societatea Thule, în pofida 
interesului personal al lui Sebottendorff pentru practicile 
legate de ocultism, era, înainte de toate, o organizaţie rasistă, 
fanatic antisemită, naționalistă si  anticomunistă?. De 
altminteri, dacă Haushofer se cunoştea cu Rudolf Hess (care-i 
fusese asistent la universitatea din Munchen), relaţiile sale cu 
Hitler au fost extrem de limitate’. Legenda potrivit căreia 
conducătorii national-socialisti s-ar fi folosit în cunoştinţă de 
cauză de doctrinele esoterice pentru a ajunge şi a se menţine 
la putere continuă să fie prezentă într-un mare număr de 
lucrări, dintre care unele sunt chiar valoroase prin eruditia de 
care dau dovadă. 

De la începutul anilor 1970 mai cu seamă, în cercurile 
neonaziste contemporane relatările fanteziste în care este 
reluată tema dimensiunii „esoterice” a nazismului provin în 
principal de la trei autori care, admiratori sau tovarăşi de 
drum ai regimului hitlerist dinainte chiar de cel de-al Doilea 
Război Mondial, au devenit, după 1945, nume de referinţă: 
Julius Evola, Savitri Devi (1905-1982) şi chilianul Miguel 
Serrano:. În 1936, Maximiani Portas, născută la 30 septembrie 
1905 la Lyon, dintr-un tată grec şi o mamă englezoaică, şi-a 
luat numele hindus de Savitri Devi, în onoarea zeiţei solare 
indo-arienef. Angajată, de la mijlocul anilor treizeci, de partea 
rasistă a mişcării naţionaliste hinduse, Savitri Devi milita şi în 
favoarea regimului nazist, ceea ce a determinat-o să facă, pe 
timpul celui de-al Doilea Război Mondial, spionaj în favoarea 
Axei. Ea vedea în persoana lui Hitler cel de-al nouălea avatar 
al zeului Visnu şi considera că svastica este „legătura vizibilă 
dintre Hitler şi hinduismul ortodox”. În 1976, Savitri Devi 
publică Souvenirs et réflexions d'une aryenne, lucrare scrisă 
direct în franceză, în care relatarea autobiografică se 
întrepătrunde cu  efuziuni  esotericopolitice, dedicate 


1 Goodrick-Clarke, 1989, pp. 302-306 

2 Rose, 1994; Hakl, 2000, pp. 10-12 

3 Goodrick-Clarke, 1989, p. 304; Padfield, 1991 

4 Gugenberger, 2001 

5 Despre Miguel Serrano, v. Casals, 1995, pp. 252-264; Goodrick-Clarke, 
1998 şi 2002. 

6 Goodrick-Clarke, 1998, p. 40 


semnificativ  „iniţiaţilor morți sau vil ai Ordinului 
Schutzstaffeln:, în mod deosebit celor din secţiunea 
Ahnenerbe a acestui ordin, discipolilor şi continuatorilor din 
prezent şi din veacurile ce vor veni”?. Capitolul zece al lucrării 
se ocupă de „Esoterismul hitlerist şi tradiţia”:. În ce-l priveşte 
pe Miguel Serrano, după ce a fost primit în Europa de unii 
dintre foştii conducători nazişti, ca şi de Julius Evola şi de 
Hermann Wirth, acesta s-a impus în cercurile neonaziste ca 
specialist în ,hitlerismul esoteric”, publicând mai multe 
lucrări în care idolatria pentru Hitler se combină cu elemente 
de mitologie nazistă şi cu fărâmele unui sincretism mistico- 
esoteric din care nu lipsesc cavalerii Templului, catarii, 
Sfântul Graal şi rosacrucienii: £/ Cordon Dorado. Hitlerismo 
Esoterico (1978), Adolf Hitler, el Utimo Avatara (1984) şi 
Manu: „Por el hombre que vendra” (1991). Serrano reia, într- 
o interpretare proprie, legendele referitoare la vizitatorii 
extratereştri care ar fi strămoşii semidivini ai „rasei 
hiperboreene”, legende masiv utilizate de Robert Charroux în 
cărţile publicate în anii şaizeci, mai ales în Le Livre des 
secrets trahis (1965) şi Le Livre des maîtres du monde 
(1967)5. Prin urmare, independent de influenţa difuză a cărţii 
Le Matin des magiciens, care l-a adus pe piaţa culturală ca o 
caracterizare, pe jumătate negativă, pe jumătate atrăgătoare, 
a nazismului, amalgamul dintre hitlerism şi esoterism a 
continuat să fie profesat în unele cercuri neonaziste, într-un 


1 Eşalon de Protecţie (Schutzstaffel), în mod obişnuit desemnat prin sigla 
SS. La 6 ianuarie 1929, Heinrich Himmler lua comanda SS, cu titlul de 
Reichsfiihrer. 

2 Savitri Devi, 1976, p. V 

3 Savitri Devi, 1976, pp. 255-281. V. Casals, 1995, p. 254 sq.; Goodrick- 
Clarke, 2002, cap. 5 („Savitri Devi si avatarul Hitler”). 

4 Goodrick-Clarke, 1998, pp. 219-222 

5 V. Goodrick-Clarke, 2002, cap. 9 („Miguel Serrano şi hitlerismul 
esoteric”). Pentru o abordare, ea însăşi mitologizantă, a specialiştilor în 
„hitlerismul esoteric” şi „neonazismul religios” (Savitri Devi, Wilhelm 
Landig, Rudolf J. Mund, Jan van Helsing, Miguel Serrano), v. Trimondi, 
2002a. 

6 V. Goodrick-Clarke, 2002, pp. 330 (nota 22) şi 336 (nota 28). La 
începutul eseului său Le Livre des maîtres du monde, Charroux afirmă: 
„Avem o mie de dovezi despre venirea, odinioară, pe globul nostru 
pământesc, a unor fiinţe extraterestre care au fost numite zei, îngeri 
initiatori sau demoni” (Charroux, 1967, p. 15). 


sens pozitiv, astfel încât să genereze un val de păgânism 
rasial asociat cu o ecologie profundă, cu o zoofilie cu tentă 
moralizatoare (apărarea „drepturilor animalelor”), cu un cult 
al soarelui şi al dezvoltării individului (componentă New Age) 
şi chiar cu satanismul si ufologia de tip conspirationist:. 

În scrierile contemporane cu tentă esoterico-fascizantă 
(sau mai degrabă „nazifiantă”) găsim frecvent referiri la 
teoreticianul vo/kisch Theodore Fritsch (1852-1933), botezat 
cu tandrete de către Führer „bătrânul maestru al 
antisemitismului german”, autor al lucrării Catéchisme des 
antisémites (1887) — reluată în 1907 cu titlul Manuel de Ja 
question juive — et des Protocoles sionistes (1924), traducere 
comentată a Protocoalelor având ca subtitlu „Le programme 
du gouvernement mondial secret”. Lanz von Liebenfels, 
precum şi alţi teoreticieni v6/kisch au colaborat la periodicul 
înfiinţat de Theodore Fritsch în ianuarie 1902: Hammer care a 
jucat curând rolul de „centru de raliere” a mişcării rasiste 
(arianiste) şi antisemite iniţiate de Fritsch (prin „Grupurile 
Hammer” locale) şi care a fost sprijinit prin înfiinţarea unei 
edituri (Hammer-Verlag). În jurul lui 1910, în Germania, 
pentru cei mai fanatici membri ai grupurilor vô/kisch, plutea 
în aer ideea creării unei loji secrete de tip masonic pentru a 
lupta împotriva „conspirației evreieşti” sau „iudeo-masonice”. 
Obsesia unui complot fictiv duce astfel la apariţia unui 
complot real. La un an de la crearea unei Mari Loji (ariene), la 
15 aprilie 1911, avându-l pe Fritsch ca Mare Maestru, este 
înfiinţat Germanenorden (Ordinul „germanic”) (12 martie 
1912). A face din Fritsch unul dintre „mentorii” tânărului 
Hitler din perioada lui vieneză“ ar fi, desigur, o exagerare. 
Oricum ar sta lucrurile, în cartea sa din 1933, Holey găseşte 
de cuviinţă să citeze ediţia din 1933 (a 13-a!) a Protocoalelor, 
ediţie datorată lui Fritsch, din care reţine extrase repartizate 
pe douăsprezece puncte ca rezumat al conţinutului 
„programului secret: lar, referindu-se la celebra lucrare 
conspiraţionistă a lui William Guy Carr, Pawns in the Game 


1 Goodrick-Clarke, 1998 (2000) şi 2002, pp. 107-192, 213-231 
2 Taguieff, 2004b, p. 328, şi 2004b, pp. 667-668 

3 V. Goodrick-Clarke, 1989, pp. 177-183. 

4 Waite, 1977, pp. 87, 93-94 

5 Livre jaune n°5, pp. 73-78, 312-313, 329 


(1958), el adaugă următorul comentariu: 


După ce a elaborat acest proiect de dominare a lumii (Noua 
Ordine mondială = Novus Ordo Seclorum.!), banca Rothschild 
l-ar fi desemnat pe evreul bavarez Adam Weishaupt să 
înfiinţeze Ordinul secret al Iluminatilor din Bavaria (Livre jaune 
n°5, p. 77). 


Ca o supraestimare a importanţei mediului „esoteric” în 
care s-ar fi scăldat viitorul Führer, literatura scrisă pe tema 
„misterelor naziste” a dat atenție si celor mai neînsemnate 
bârfe din câte au circulat la adresa tânărului Hitler. Este 
foarte posibil ca o lectură noncritică a celebrei scrieri 
antinaziste a lui Hermann Rauschning, Hitler m'a dit (1939), 
laolaltă cu amintirile mai mult sau mai putin aranjate ale 
unora dintre „prietenii din copilărie” sau din adolescență, să fi 
stat la baza constituirii legendei „oculto-nazismului”?. A-I 
prezenta pe Hitler, care, cu siguranță, consulta astrologi (ca 
de altfel, mai târziu, si François Mitterrand!) si frecventase un 
timp (sfârşitul lui 1918 - începutul lui 1919), fără a deveni 
membru’, Thule-Gesellschaft cu Dietrich Eckart, Gottfried 
Feder, Alfred Rosenberg şi Rudolf Hess, ca pe un discipol al lui 
Lanz von Liebenfels, al lui Guido von List sau al lui Rudolf von 
Sebottendorff, este pură închipuire ori escrocherie. Chiar dacă 
Himmler‘ sau alţi conducători nazişti (Rudolf Hess, Hans Frank 
etc.) pot fi bănuiţi de a fi avut un interes deosebit pentru 
esoterism, acest interes a fost indistinct atribuit şi 
supraestimat, totodată, în mod deliberat, de către autori 
specializaţi în  mitologizarea nazismului  (profesionistii 
literaturii ,nazi-ocultiste”), aşa cum recent au stabilit 
excelenti specialişti în această chestiune:. În remarcabilul său 


1 În pofida caracterului ei pronunţat ideologic, expresia „Novus Ordo 
Seclorum” se regăseşte în thrillerul lui Dan Brown, Îngeri şi demoni (2004, 
p. 118). 

2 V. Rauschning, 1979, în special pp. 96-101, 308-309, 312-322, 324-334. 

3 Regretăm prezenţa unei afirmaţii contrare într-o carte altminteri 
stimabilă a lui Jean-Jacques Debu (2005a, p. 315): „1912. Înfiinţarea, în 
Germania, a societăţii secrete a grupului Thule (...) din care, în 1919, va 
face parte şi Hitler”. 

4 V. Webb, 1988 (1974), p. 104, şi 1981 (1976), pp. 318-325. 

5 Goodrick-Clarke, 1989; Hamann, 2001 


studiu despre ariosofia în Germania si Austria (între 1890 şi 
1935), Goodrick-Clarke aduce următoarele explicaţii, pe cât 
de clare, pe atât de nuantate: 

În Mein Kampf, Hitler îi denunța pe „clericii v6/kisch 
girovagi” şi pe amatorii de ritualuri ca luptători ineficienti în 
bătălia pentru salvarea Germaniei şi îşi manifesta disprețul 
pentru arhaismul de care făceau dovadă ceremonialurile lor. 
(...) Această critică implică limpede disprețul lui Hitler pentru 
cercurile de conspiratori şi studiile oculto-rasiste, precum şi 
preferința sa pentru activismul nemijlocit. 

Cu siguranţă, Hitler a fost influenţat de tezele milenariste şi 
maniheiste ale ariosofiei, însă descrierile făcute de aceasta 
vârstei de aur preistorice, clerului gnostic şi moştenirii secrete 
păstrate în vestigii şi în cenacluri culturale n-aveau nici un loc 
printre reprezentările lui politice sau culturale. Aceste idei 
erau, desigur, foarte răspândite în mişcarea vô/kisch, dar 
Hitler plănuia transformarea acestor sentimente şi a acestor 
nostalgii naţionaliste într-o mişcare violent antisemită care să 
revolutioneze şi să facă să renască valorile nationale. 
Dimpotrivă, Heinrich Himmler era mereu în căutarea de vechi 
rădăcini germanice pentru planurile sale utopice. Ariosofia 
apărea deci mai puţin ca un factor de influenţă decât ca un 
simptom precursor al nazismului. 


Există însă şi un argument ce permite relativizarea 
legăturilor dintre esoterism şi nazism. Interesul, mai mult sau 
mai puţin pasionat, manifestat pentru esoterism este prezent 
la diferiţi adversari dintre cei mai radicali ai nazismului: astfel, 
Winston Churchill, un democrat convins, a luat anumite 
decizii la sugestia unor clarvăzători. Mai exact, Churchill era 
în legătură cu anumite cercuri esoterice britanice care l-au 
convins că Hitler ea un ,contrainitiat”, de unde refuzul 
oricărei negocieri cu Germania hitleristă?. 


Ce ştiau initiatii din Thule 


În cea mai mare parte a scrierilor complotiste amestecate 
cu  „esoterism” găsim şi teme „revizioniste”, chiar 


1 Goodrick-Clarke, 1989, pp. 281-282 
2 Galli, 1989 şi 2004 


negationiste. Este, de pildă, cazul, pe site-ul lui David Icke, 
autor în stil New Age al unui bestseller publicat în 1999, The 
Biggest Secret, prezentat ca „the book that will change the 
world”! inspirat mai ales din scrierile lui Holey, în special din 
cartea acestuia apărută în 1993, tradusă în engleză (Jan van 
Helsing, Secret Societies and their Power in the 20th Century, 
ETC) şi în cele ale lui William Cooper. In cartea sa, Icke ne 
destăinuie mai ales că „Hitler era un Rothschild”. În 
numeroasele sale compilaţii, cum era poligraf, Icke citează 
sistematic din Protocoale pentru a da o explicaţie 
evenimentelor la care se referă sau tezelor pe care le 
susţine?. Dacă adevărata istorie este secretă, dacă accesul la 
ea este interzis sau ocultat de o pseudoistorie „oficială”, 
retorica  „dezvăluirii” implică „revizuirea istoriei” şi 
denuntarea „minciunilor istorice” (inclusiv camerele de 
gazare de tip Shoah). Aceasta este sarcina pe care şi-o iau 
apărătorii ,revizionismului istoric”. Recopiind textele ce 
însoțesc Protocoalele, autorii acestor texte, prezentându-se 
ca „iniţiaţi” (uneori de către extratereştri!), ca oameni de 
ştiinţă care pot descifra sau ca profeti inspirați, aleg să citeze 
fraza extrasă din romanul celebru al lui Disraeli, Coningshy: 
„Lumea este în puterea cu totul altor personaje decât îşi 
închipuie cei care nu au acces dincolo de culise” (sau „ai 
căror ochi nu răzbat în culise”), frază prezentată ca o 
„mărturisire” care, venind din partea unui înţelept al Sionului 
(vorbind prin intermediul unuia dintre personaje, „evreul 
Sidonia”), ar fi dovada existenţei unui „complot evreiesc” în 
scopul ,dominärii lumii”, adevărat motor al istoriei 
universale’. In Livre jaune n°5, găsim următoarea justificare a 
antisemitismului hitlerist: 


1 Icke, 2001, pp. 509-513 

2 Offley, 2000 

3 V. supra, cap. III. Pentru alte declaraţii privind influenţa evreiască în 
politica europeană sau o pretinsă alianţă iudeo-masonică, Disraeli este un 
autor citat deseori de autorii antisemiti. V. Poliakov, 1968, pp. 343-344, şi 
1980, p. 39. Primul mentor al lui Adolf Hitler, ideologul vo/kisch Dietrich 
Eckart (1868-1923), în eseul său postum (1924), Le Bolchevisme de Moise 
â Lenin (subintitulat: „Dialogue entre Adof Hitler et moi”), citează romanul 
lui Disraeli, Coningsby, în legătură cu „misterioasa diplomaţie rusească”, 
„organizată de evrei” (Eckart, 1999, p. 41). 


Mereu, foarte multi se întreabă cu naivitate de ce Hitler s-a 
legat doar de evrei. (...) Potrivit Societăţii Thule, din care s-au 
constituit mai târziu DAP, NSDAP, SS etc., însărcinat de 
Dumnezeul lahve al Vechiului Testament să aducă infernul pe 
pământ, poporul evreu era cauza tuturor războaielor şi a 
neînțelegerilor. Membrii Thule cunoşteau foarte bine totul 
despre sistemul bancar evreiesc, adică despre Rothschild & 
co., ca şi despre Protocoale Inteleptilor Sionului. Ei simțeau că 
le-a fost menit, în acord cu dezvăluirile lui Sajaha, să lupte 
împotriva acestui popor şi, mai ales, împotriva sistemului 
lojilor evreieşti şi a băncilor lor pentru a crea împărăţia (Reich) 
luminii pe Pământi. 


În 1978, Jean Mabire, fost naţionalist francez, aliat al OAS şi 
unul dintre jurnaliştii-scriitori ai mişcării Noua Dreaptă? în care 
el, alături de Pierre Vial, reprezintă sensibilitatea de tip 
„VOlkisch” neopăgână şi curentul etno-regionalist:, publică în 
colecţia „Les Enigmes de l'Univers”, la Robert Laffont, un 
eseu ,istoric” intitulat 7hulé. Le Soleil retrouvé des 
Hyperboréens, cu largi dezvoltäri pe tema ,marii aventuri a 
rasei originare nordice”, a Atlantidei si a atlantilor. Se ştie că, 
în Germania“, Atlantida a fost mitul preferat al cercurilor 
volkisch, pentru ca apoi să devină mitul favorit a numeroşi 
ideologi nazişti”, începând cu Himmler şi colaboratorii săi din 
SS în cadrul Ahnenerbe Institut (Institutul Mostenirii 
Strămoşeşti). În perioada de după război, pastorul luteran şi 
arheolog Jurgen Spanuth (născut în 1907), fost nazist, va 
publica mai multe lucrări despre Atlantida, cu preocuparea 


1 Livre jaune n°5, p. 143 

2 Taguieff, 1994 

3 Mabire şi Vial, 1975; Vial, 2004. Despre curentele neopăgâne, v. 
mărturia lui Christian Bouchet, 2003 şi 2005 (autorul face parte el însuşi 
din mişcarea pe care o descrie). 

4 V. de ex. lucrarea lui Karl Georg Zschaetzsch, publicată în 1922 la 
Berlin, despre L'Atantide, patrie primitive des Aryens, întemeiată pe 
următorul postulat rasist: „Fără existenţa unui filon arian, nici un stat nu 
poate dăinui” (Zschaetzsch, 1922, p. 94; ciat de Vidal-Naquet, 2005, p. 
125). 

5 V. lucrarea lui Albert Hermann, profesor la Universitatea din Berlin, 
adept al nazismului: Unsere Ahnen und Atlantis (Strămoşii noştri şi 
Atlantida), Berlin, 1934 (citat de Vidal-Naquet, 2005, pp. 125-126). 

6 Kater, 1974, pp. 51-71, 372, 378; Vidal-Naquet, 2005, pp. 124-128 


constantă de a-i dezvălui originile nordic-germanice, şi va 
contribui din plin la răspândirea ideii că insula Heligoland a 
fost capitala Atlantidei. Cea dintâi editură a GRECE, Copernic, 
va lua iniţiativa de a traduce o carte a lui Spanuth, Le Secret 
de l’Atlantide: din care Mabire se inspiră pe faţă?. Cartea lui 
Mabire este însă dedicată în principal „renaşterii” lui Thule la 
Munchen în 1918, odată cu crearea Societăţii Thule de către 
astrologul/ocultistul Sebotendorff şi cu relansarea 
Germanenorden, creat în 1912 din iniţiativa lui Theodore 
Fritsch şi a altor câtorva nationalisti. La reeditarea ei de către 
Ed. Pardès în 2002, cartea lui Mabire este astfel prezentată 
de editor, în textul preluat de pe coperta a patra a primei 
ediţii, din care numai ultima frază este schimbată: 


Numai plutind spre Nord regăseşti semnul primitiv al 
Soarelui şi credinţa celor mai îndepărtați strămoşi ai noştri, 
hiperboreenii. (...) Jean Mabire porneşte în căutarea marelui 
mister al lumii noastre occidentale: Atlantida. El nu ezită să 

plaseze continentul dispărut în jurul altei insule sacre: 
Heligoland. Acest univers atlanto-hiperboreean n-a dispărut 
însă în vreun cataclism universal. Spiritul lui Thule este viu în 
misterul ordinelor cavalereşti sau al grupurilor iniţiatice... Cea 
mai puţin cunoscută dintre toate rămâne, fără îndoială, 
celebra „Societate Thule”, care a jucat un rol important în 
timpul Revoluţiei din Munchen, în 1919. Jean Mabire îi 
dezvăluie acum secretele, redefineşte trăsăturile 
păgânismului nordic şi evocă lupta implacabilă a Ciocanului lui 
Thor şi a Crucii lui Hristos. 


În concluzia la care ajunge, neopăgânul Mabire spune, nu 
fără nostalgie, că „duşmanii lui Thule au înlocuit credinţa 
noastră din strămoşi cu un rit străin” şi că „astăzi, triumful lor 
pare deplin”?. Nu pierde însă ocazia să reafirme „sensul însuşi 
al luptei noastre” pentru a trage concluzia că „soarele regăsit 
al hiperboreenilor va rămâne soarele neînvins”. Sol Invictus! 
La începutul cărţii sale, Les Mystiques du soleil (apărută şi în 
colecţia „Les Enigmes de l'Univers”), Jean-Michel Angebert 


1 Spanuth, 1977 

2 Mabire, 1978, p. 65 sq. şi 2002, p. 54 sg. 
3 Mabire, 2002, p. 298 

4 Mabire, 2002, p. 299 


făcea următorul comentariu: „Prin această exclamatie, 
adoratorii zeului Mithra salutau astrul zilei, cum, înaintea lor 
cu mult, făcea atotputernicul faraon al Egiptului, Akhenaton 
(„Cel iubit de soare”), cel făcut din Soare: Ra, zeul unic, 
emanatie a  Nenumitului, cum, mai târziu, adepții 
mazdeismului, îndrumați de Zoroastru, se închinau lui 
Ormuzd, zeul-lumină al vechii Persii (,..)”.. În ultimul capitol al 
cărţii, dedicat lui „Hitler sau «soarele negru»,„?, Angebert 
citează parţial (şi aproximativ) celebrul discurs rostit de 
Sebottendorff în faţa membrilor Societăţii Thule, la 9 
noiembrie 1918, cu două zile înaintea armistiţiului şi într-un 
context marcat de revoluţia comunistă: 


Voi rămâne decis să angajez „(Societatea) Thule” în 
această luptă atâta vreme cât voi ţine ciocanul de fier 
(referire la ciocanul de Maestru). (...) Jur pe acest simbol ce ne 
este sfânt (svastica) — ascultă-mă, o, Soare victorios! — şi îţi 
voi rămâne credincios. 


Această chemare la luptă era precedată de un pasaj în care 
identitatea duşmanului revoluţionar era clar decriptată ca 
evreiască: 


Am asistat ieri la ruinarea a tot ce era mai familiar, mai 
scump şi mai de pret pentru noi. În locul prinților noştri de 
sânge germanic domneşte duşmanul nostru de moarte: Judas. 
Ce va ieşi din acest haos nu ştim acum, dar nu e greu de 
imaginat. Va sosi ceasul luptei, al cumplitei suferinţe şi al 
primejdiei. Noi toţi suntem în mare primejdie, noi cei care ne 
sculăm la luptă, căci duşmanul ne urăşte cu nesfârşita ură a 
rasei evreieşti?. 


În cercurile zise neonaziste, noţiune vagă, de altfel, căci îi 
desemnează pe toţi cei care (indivizi sau grupuri) se recunosc 
continuatori ai hitlerismului sau imită nazismul, esoterismul 
de strânsură pare a fi un ingredient nelipsit. Sociologic 
vorbind, fenomenul începe să aducă a prelucrare folclorică a 


1 Angebert, 1971b, p. 13 

2 lbid., p. 338, traducere corectată prin grija mea 

3 Partial citat de Goodrick-Clarke, 1989, p. 206; discurs reprodus in 
Sebottendorff, 2001, pp. 69-72. 


nazismului, reconstruit sau reinventat pe baza unei selecţii de 
material simbolic foarte divers, atingând însă teme puţine la 
număr: svastica, runele, mitologia nordică interpretată în 
sens rasist, Energia (Vril), Thule (şi Societatea Thule), 
Atlantida, Germanenorden, SS ca ordin cavaleresc, oraşul 
subteran şi Regele Lumii. În paralel, tipul Führer-ului de 
operetă a devenit banal în grupusculele neonaziste din 
Europa, dar şi din Statele Unite:. Cele două cazuri, al 
britanicului Colin Jordan (liderul Mişcării Naţional Socialiste 
create în 1962) şi al americanului George Lincoln Rockwell 
(şeful Partidului Nazist American, creat în martie 1959), 
cofondatori ai  WUNS (World Union of National 
Socialists/Uniunea Mondială a Naţional-Socialiştilor) în august 
1962, au făcut obiectul unor studii relativ amănunţite:. 
Numeroşi militanti neonazişti exaltati pornesc de la ideea că 
Hitler este încă în viaţă, ascuns într-un loc secret de la Polul 
Nord sau într-un oraş subteran (în Tibet, bunăoară). În Franţa, 
un anume Jean-Claude Monet (născut în 1938), Führer 
autoproclamat, orb în faţa ridicolului personajului său din 
cauza delirului megalomaniac (se crede unul dintre fiii 
naturali ai lui Adolf Hitler!), adresează unui grup de iniţiaţi, la 
21 iunie 1963, ziua solstițiului de vară, o scrisoare pe care o 
semnează „Hans Klaus Hitler”: 


(...) Eu, Hans Klaus Hitler, voi purta Uniunea Svasticilor: voi 
fi Stăpânul Lumii. (...) Initiati! Voi mă veţi recunoaşte după 
Semne: m-am născut în 1938 la Riedisheim la GRANIŢA 
ACESTOR DOUĂ STATE A CĂROR UNIRE PĂREA SĂ FIE 
SARCINA PRINCIPALA A GENERAŢIEI NOASTRE. (...) 


1 V. Coogan, 1999; Goodrick-Clarke, 2000 şi 2002. 

2 Chairoff, 1977, pp. 312-319, 382-384, 446-447; Thurlow, 1998, pp. 231- 
244; Simonelli, 1999; Schmaltz, 1999; Coogan, 1999, pp. 479-481, 508- 
511, 518-520, 616-617, 620; Goodrick-Clarke, 2000, pp. 257-286 şi 2002, 
în special pp. 7-51. 

3 Succesiv sau chiar în acelaşi timp, Monet a fost ,Führer-ul” PNSOF (Parti 
national-socialiste des ouvriers français — Partidul National-Socialist al 
Muncitorilor Francezi) (septembrie 1961), al OSS şi al Organizaţiei 
Svastica-OSS (ianuarie 1963), dar şi al OVF (Organisation des Vikings de 
France — Organizaţia Vikingilor din Franţa) (iulie 1962), al Breuriezh an 
Hevoud (în bretonă: Frăția Crucii Incârligate) şi al PPNS (Parti prolétarien 
national-socialiste — Partidul Muncitoresc National-Socialist). V. Angebert, 
197la, pp. 249-250; Chairoff, 1977, pp. 191-195. 


Eu sunt mostenitorul Führer-ului, fiul Maestrului Mason 
iniţiat în ocultism; fiu al lui Thule, voi deschide Era 
Vărsătorului care este cea a lui Atlantis. Germanii din toată 
lumea se vor ridica la chemarea mea, căci voi fi Verbul 
întrupat, întocmai ca şi Tatăl meu trăitor încă, dar unde? In 
Schamballah"? Voi fi aliatul regelui subteran şi al 
reprezentanţilor săi asiatici; preoţii îmi vor insufla Forţa 
magică, Energia ce-şi răspândeşte razele. (...) Voi avea 
viziunea întregului şi-mi voi aşeza pecetea asupra lumii vreme 
de milenii. (...) 


4 Referire la ceea ce desemnează, în gândirea hindusă, termenul Agartha 
(Agarttha, Asgartha, Agarti sau Agharti), care coincide cu ceea ce în Tibet 
se cheamă Shambala (astăzi transcris Shambhala). Despre formarea 
acestei legende ocultiste (la care, prin Saint-Yves d'Alveydre (1995) şi 
Ossendowski (2000), teosofii şi-au adus o contribuţie importantă), v., de 
pildă, Madame Blavatsky, 1994, vol. 1, Introducere şi Prefaţă; Ravenscroft, 
1977, pp. 242-247. V. valorificarea simbolică a temei în Godwin, 1986 şi 
2000, în special pp. 93-122; Kafton-Minkel, 1989, pp. 168-175; Goodrick- 
Clarke, 1989, pp. 301-302, şi 2002, în special pp. 111-149, Barkun, 2003, 
pp. 118, 121, 166, 167. Prelucrări New Age, v. Redfield, 2003. 


7. Reprezentarea conspiraţionistă în 
contextul său: „societăţi secrete fictive” şi 
manipulare luciferică 


„Sunt  personajul-cheie într-o  maşinaţiune 
guvernamentală, într-un complot menit să ascundă 
adevărul despre existența  extratereştrilor. O 
conspirație mondială ai cărei actori sunt plasați la 
cel mai înalt nivel al puterii şi care afectează viaţa 
fiecărui bărbat, femeie sau copil de pe această 
planetă.” 

Agent Fox Mulder, Dosarele X — Filmul: 


„Clădirea unei teorii înainte de-a aduna toate 
dovezile este o greşeală capitală. Ea poate falsifica 
raţionamentul.” 

Sherlock HOLMES? 


Să plecăm de la ideea că, prin chiar faptul de a trăi în 
societăţi ce nu pot fi transparente, fiinţele omeneşti nu se pot 
înfrâna să se teamă, să se simtă amenințate şi nici nu se pot 
opri să inventeze cauze pentru faptul că se simt expuse, 
fragile, vulnerabile. Sentimentul că societăţile contemporane 
sunt tot mai complexe nu face decât să sporească 
incertitudinea. De data aceasta, nu misterioasa Natură este 
aceea care, înspăimântându.-i, îi împinge pe oameni să creeze 
fiinţe imaginare’, ci lumea istorico-socială care, nefiindu-le la 
îndemână,  părându-li-se inaccesibilă şi a fortiori de 
nestăpânit, este cauză de profundă nelinişte, prielnică 
superstitiei. Anxietatea stimulează dezvoltarea imaginarului 
conspirației, făcând trimitere la interese ascunse, la forte ce 
acţionează din umbră şi la actori neväzuti angajaţi în activităţi 
oculte. Vorbind despre conspirație, atâta vreme cât ceea ce 
ar trebui, de fapt, explicat este doar denumit, închipuirea sau 
delirul devin motive serioase de spaimă sau chiar de teroare. 
Inexistenta neputând fi dovedită cu fapte, ideea de 


1 Film realizat de Rob Bowman, 1998 

2 Sir Arthur Conan Doyle, Sherlock Holmes — Studiu în roşu (1887) 

3 Înţelepciunea începe cu studiul naturii şi nu cu teama de moarte, în 
tradiţia mărturisită de Lucrețiu în poemul De Rerum Natura (Ill, V). 


conspiratie nu poate fi respinsă pe cale logică, ea având 
capacitatea regenerării perpetue, fiind oarecum inepuizabilă:. 
Bănuiala că ar putea exista un complot, în pofida absenței 
oricărui indiciu palpabil, stimulează imaginaţia şi capacitatea 
fabulatorie ca şi cum a nu putea fi vizualizat, a nu intra sub 
incidenţa simţurilor ar fi simptome de interpretat sau chiar 
piste de urmat. Ceea ce este destinat, prin natură, să 
mocnească în umbră, renaşte mereu, după consumptie, din 
propria cenuşă. Presentimentul conspirației generează teamă, 
recunoaşterea ei sporeşte neliniştea, dar şi credinţa că totul a 
fost prevăzut, că mersul spre viitor ascultă de un plan ascuns 
prin care totul s-ar explica. Caracterul hiperrational al 
devenirii indus de reprezentarea despre conspirație risipeşte 
partial teama provocată de amestecul de ignoranță şi 
neputinţă. Modelul de inteligibilitate oferit de teoria despre 
conspirație cucereşte exact în măsura în care, la moderni, 
practica demistificării este aducătoare de satisfacţie. Dacă, în 
istoria societăţii omeneşti, totul se reduce la raporturi de forţă 
şi la conflicte de interese, logica bănuielii domină în procesul 
cunoaşterii: cel care. este mânat de „duhul bănuielii”? trece 
pe nesimţite de la dezvăluire (pătrunderea dincolo de 
aparente, accentul pe latura nevăzută a puterii sau a 
antiputerii) la  denuntare  (suspectare, supraveghere, 
urmărire, localizare a ceea ce se petrece „în întuneric”?). 
Reprezentarea despre conspirație oferă certitudine, dar şi 
nelinişte, în acelaşi timp. 

Lăsat vreme îndelungată pe seama răspândirii prin broşuri, 
genul conspirationist începe să fie amplu reprezentat pe 
internet, iar site-urile specializate pe această temă nu se 
limitează nici la site-urile rasiste sau neonaziste, nici la cele 
special dedicate esoterismului. Unii autori de texte esotero- 
complotiste joacă rol de mediatori, dar şi de transmitätori şi 
vulgarizatori prin producţia de bestselleruri care, fabricate în 
ideea succeselor de librărie de până acum, vor constitui, la 
rândul lor, materiale simbolice pentru viitoare lucrări de 
succes: o literatură încropită din compilaţii şi plagiat, din 
fapte inventate şi documente falsificate. Un anumit număr de 
1 Poulat, 1992b, p. 9 


2 Gauchet, 1985 
3 Rolland, 1989 


lucrări de factură academică (cu aparat critic, note etc.) 
menite să aducă clarificări obiective în aceste chestiuni intră 
şi ele, parţial, în domeniul esoterico-politic: în Franţa, cărţile 
lui Serge Hutin, profesor universitar şi martinist, îmbină genul 
studiului istoric cu acela mai atractiv de popularizare a 
doctrinelor studiate.! în aceeaşi situaţie, fără a fi întotdeauna 
vorba despre o calificare universitară, sunt lucrările lui jean- 
Claude Frère, Robert Charroux, Jean-Michel Angebcrt?, Jean 
Mabire:, Werner Gerson (alias Pierre Măriei) sau ale lui André 


1 Este un contrast net între lucrările din seria „Que sais-je?” despre Les 
Sociétés secrètes (Hutin, 1987) şi povestirile uşoare despre Hommes et 
civilisations fantastiques, publicate în colecţia „L'Aventure 
mystérieuse(Hutin, 1970). Acelaşi lucru se poate spune şi despre cărțile 
lui Jean Robin (1977 şi 1982) sau, în genul „decriptare” al thrillerelor 
„esoţerice” ale lui Dan Brown, Simon Cox (Cox, 2004 şi 2005), ale lui Jean- 
Jacques Bedu (Bedu, 2005a şi 2005b, nu lipsite de calităţi) şi ale lui 
Philippe Darwin (Darwin, 2005, lucrare penibilă). În limba engleză, 
lucrările lui Lewis Spence, ale lui Colin Wilson, ale lui Robert Anton Wilson, 
ale Alexandrei Robbins (2003) şi ale lui David Conway (1985), chiar şi cele 
ale lui Francis King (King, 1972 şi 2004) sau ale lui Joscelyn Godwin (în 
special Godwin, 2000) îmbină, deopotrivă, „discursul sigur” de tip istorico- 
critic şi discursul-obiect aparţinând genului literar „esoteric” în amestec 
cu elemente de fantastic sau care vădeşte o preferinţă pentru societăţile 
secrete (ori pretinse astfel). Aceeaşi situaţie, în limba germană, pentru 
eseul lui Peter Bahn şi Heiner Gehring despre mitul vrii-ului 
(Bahn/Gehring, 1997), astfel că este foarte dificilă încadrarea lor 
biobibliografică pe criteriul document/studiu (v. bibliografia la sfârşitul 
volumului în care m-am străduit să păstrez deosebirea clasică dintre 
sursele primare şi cele secundare, ceea ce aici nu este posibil decât pînă 
la un anumit punct). In opera lui René Guenon (v. Biblio, I) găsim însă şi 
abordări în genul universitar şi consideraţii specifice, de bună seamă, 
speculatiei esoterice. 

2 Pseudonim comun luat de Jean Angelini si Michel Bertrand. Acesta din 
urmă a fost unul dintre animatorii secţiei franceze a WUNS (World Union 
of National Socialists), creat în august 1962 de Françoise Dior (fiica lui 
Christian Dior), tovarăşă şi viitoare soţie a lui Colin Jordan, fondatorul şi 
conducătorul Mişcării Naţional Socialiste (National Socialist Movement — 
NSM) în Marea Britanie. In cadrul Federaţiei vest-europene a WUNS, 
condusă de fostul Waffen-SS Yves Jeanne, Michel Bertrand era responsabil 
al Biroului psihologic federal, ale cărui activităţi s-au limitat la publicarea 
unui text de orientare delirantă intitulat Notre sens national-socialiste de 
la race (Chairoff, 1977, pp. 205, 447). 

3 Ideolog şi militant al etno-nationalismului normand, fost membru al 
Europe Action, scriitor de extremă dreaptă, având legături şi cu GRECE, şi 
cu Frontul National (are o rubrică literară la Nationa/-Hebdo). 


Chaleil, în cazul cărora dubla referinţă la „istoria secretă” şi la 
„personaje misterioase” este un argument în sprijinul 
vânzărilor.! În privinţa interesului militant al lui Christian 
Bouchet pentru Aleister Crowley, acesta poate fi considerat 
unul dintre indiciile încrucişării formelor contemporane ale 
esoterismului cu noile configurații politico-culturale de 
extremă dreaptă.? Christian Bouchet, care se prezintă ca 
„dascăl, jurnalist şi scriitor”, a fost secretar general al 
organizaţiei neofasciste Unitate Radicală, în care se reuneau 
militantii „naţionalişti-revoluţionari” care respingeau 
„conservatismul” Frontului National. Revista acestei orientări 
era intitulată Résistance!, având un subtitlu „antimondialist” 
foarte semnificativ: „Bimestriel des Résistants au Nouvel 
Ordre mondial et a la pensee unique. Se ştie că în urma 
atentatului eşuat împotriva lui Jacques Chirac, la Paris, la data 
de 14 iulie 2002, comis de Maxime Brunerie, membru al 
Unităţii Radicale, această organizaţie a fost dizolvată. Ea s-a 
reconstituit rapid sub o denumire nouă: Blocul Identitar:. 
Autor a numeroase cărţi despre ocultism, neopăgânism şi 
spiritism, cu referiri la Aleister Crowley, la Rene Guènon şi la 
Julius Evola, Bouchet întruchipează tipul scriitorului-militant 
neofascist şi antimondialist, inspirat din esoterism şi din 
gândirea conspiraţionistă. Scopul său declarat este de „a 
constitui un front unit” pentru „a lupta împotriva duşmanilor 
comuni: imperialismul american şi sionismul”. 


Dubla posteritate a romanului Sângele sfânt şi Sfântul 
Graal: Holey şi Brown 


Celebra lucrare a lui Michael Baigent, Richard Leigh şi 
Henry Lincoln, The Holy Blood and the Holy Grail, apărută la 
Londra în 1982 şi tradusă, în română, sub titlul Sângele sfânt 
şi Sfântul Graal, sinteză a unor cercetări savante şi 
semisavante amestecate cu relatări imaginare sau cu mărturii 


1 În situaţia inversă, trebuie arătat faptul că un adevărat erudit cum este 
istoricul Jean Saunier şi-a publicat unele dintre cărţi în colecţia coordonată 
de Louis Pauwels, „Histoire des personnages mystérieux et des sociétés 
secrètes” (Saunier, 1971 si 1973). 

2 Bouchet, 1990, 1998 si 1999. 

3 Taguieff, 2004b, pp. 86, 193, 194, 820 


mincinoase, în care este vorba despre Isus Hristos, Sfântul 
Graal, Prioria din Sion, despre catari, templieri şi francmasoni, 
romanul a inspirat numeroase alte lucrări, calitativ mai slabe, 
şi a fost de curând readusă în memoria colectivă prin imensul 
succes internaţional al romanului lui Dan Brown, Da Vinci 
Code (2003). Ca bestseller internaţional, Sângele sfânt şi 
Sfântul Graal va fi constituit cel mai important text-precursor 
al romanului lui Dan Brown, căci a adus în scenă temele 
principale. În 1986, acelaşi trio britanic a publicat 7he 
Messianic Legacy, în română — Moştenirea mesianică, în care 
este vorba despre Mesia, Merovingieni, Ordinul de Malta, 
despre Regele pierdut, despre Rennes-le-Château si Prioria 
din Sion. Codul lui da Vinci începe cu un scurt cuvânt-înainte, 
intitulat „Faptele”. Să citim primul paragraf, în care autorul îşi 
abuzează deja cititorul: 


Prioria din Sion — societate secretă fondată în 1099 — 
este o organizaţie reală. In 1975, în cadrul Bibliotecii Nationale 
din Paris au fost descoperite o serie de suluri de pergament, 
denumite apoi Les Dossiers Secrets, în care erau menţionate 
numele unor membri ai acestei organizaţii, printre care Sir 
Isaac Newton, Sandro Botticelli, Victor Hugo şi Leonardo da 
Vincit. 


Problema este că aceste pretinse „fapte” sunt atât un rod 
atât al fanteziei, cât şi al imposturii: ele sunt produsul 
mitomaniei unui anume Pierre Plantard (1920-2000), zis 
Plantard de Saint-Clair, care poate fi considerat un escroc 
literar?. Prioria din Sion cu marii şi prestigioşii săi maeştri este 
o invenţie a lui Plantard (care se prezenta pe sine ca fiind 
ultimul Mare Maestru al respectivei Priorii:), exploatată literar 
de Baigent, Leigh şi Lincoln cu douăzeci de ani înaintea lui 
Dan Brown. Les Dossiers Secrets sunt un fals datorat lui 
Plantard şi unuia dintre acoliţii săi (Philippe de Cherisey). 
Faptul că ar fi fost depuse la Biblioteca Naţională nu schimbă 


1 Brown, 2004, p.9 

2 V. Sede, 1988, în special pp. 107-162; Etchegoin/Lenoir, 2006, pp. 17- 
69. V. supra, cap. |. 

3 Asociaţie datând din 1901, Prioria din Sion există şi în 2005, 
supraviețuind dezvăluirii publice a pretențiilor ridicole ale fondatorului 
Plantard. 


cu nimic situaţia. Prin urmare, Dan Brown şi-a fabricat 
romanul pe baza câtorva „făcături” şi minciuni istorice 
transformate, prin abuz, în fapte istoric atestate sau foarte 
plauzibile de către Baigent/Leigh/Lincoln şi de alţi autori care 
au făcut pe contraexperţii:. Imensul succes al romanului lui 
Dan Brown a suscitat scrieri dintre care unele, în pofida 
faptului că se autoconsideră „ghid” de lectură critică, 
conţinând detalii istorice, aparţin ele însele aceluiaşi domeniu 
ca şi obiectul de care se ocupă?. Asemenea numeroaselor 
lucrări cu aspect academic despre „societăţile secrete” şi 
„conducătorii nevăzuţi” (Hutin, Gerson-Mariel etc.), scrieri ca 
acestea alimentează reprezentările esotero-conspirationiste, 
credinţa în relatările pseudoistorice, întărind cititorului iluzia 
că este şi el un iniţiat în „marile secrete”. 

Ideea principală a romanului lui Dan Brown, şi anume că 
Isus Hristos, soţul Măriei Magdalena, a avut urmaşi biologici, 
descendența lui prelungindu-se până în zilele noastre, este 
împrumutată din lucrări precum Sângele sfânt şi Sfântul Graal 
de Baigent, Leigh şi Lincoln sau Misterul templierilor de Lynn 
Picknett şi Clive Prince’. Aceşti autori de lucrări de succes au 
preluat ei înşişi unele interpretări, cel puţin îndoielnice, din 
texte ce descriau în mod aluziv relaţiile dintre Isus şi Maria 
Magdalena, cum este Evanghelia lui Filip (LA/III, 33-6), una 
dintre evangheliile gnostice prezente în tazaurul de la Nag 
Hammadi, descoperit în Egipt în 1945. Baigent, Leigh şi 
Lincoln au adăugat acestei legende teza complet fantezistă 
după care adevărata misiune a pretinsei Priorii din Sion ar fi 
fost apărarea sfintei descendente a cuplului. La fel stau 
lucrurile şi în interpretarea Sfântului Graal, care, după 
tradiţie, era potirul în care se prelinsese sângele lui Hristos 
răstignit: Dan Brown preia din Sângele sfânt şi Sfântul Graal 
teza, prezentată ca un adevăr pe care Biserica vrea să-l ţină 
ascuns, potrivit căreia Graalul ar fi metafora folosită la 
desemnarea urmaşilor biologici ai lui Hristos, adică „ramura” 
prin care regii merovingieni ar proveni din descendenţii lui 
Hristos. Ceea ce înseamnă că, după răstignire, Maria 


1 V. de ex., Picknett/Prince, 2004, sau Starbid, 1993. 

2 Cox, 2004 şi 2005. Un studiu special ar trebui consacrat „decodificărilor” 
sau „decriptărilor” înşelătoare prilejuite de romanele lui Dan Brown. 

3 Picknett/Prince, 1997; tr. rom., 2004 


Magdalena s-ar fi refugiat în Franţa cu copilul său şi că unul 
dintre urmaşii acestuia, care s-ar fi căsătorit cu un membru al 
unui trib franc, ar fi întemeiat dinastia merovingiană. Şi, 
pentru ca lucrurile să fie şi mai complicate, se spune că 
templierii au fost creaţi pentru apărarea „marelui secret” al 
Sfântului Graal. Cât despre Leonardo da Vinci, înfăţişat ca 
unul dintre Marii Maeştri (din 1510 până în 1519) ai Prioriei 
din Sion (o invenţie a mitomanului numit Plantard, din 1956), 
este limpede că n-a disimulat în tablourile sale indicii ale 
închipuitului „mare secret” (căsătoria lui Isus cu Maria 
Magdalena). In acest sens, remarcabila investigaţie făcută de 
Marie-France Etchegoin şi de Frédéric Lenoir a adus 
argumente pe deplin edificatoare. Prin ceea ce afirmä despre 
templieri, ca şi despre Leonardo, Dan Brown se dovedeşte un 
compilator grăbit, dispus să creadă că tot ce zboară se 
mănâncă. 

Dar materialul simbolic şi resursele narative ale cărții- 
sinteză scrise de Baigent/Leigh/Lincoln (şi ale celor ce au 
urmat) au fost refolosite de unii autori de extremă dreaptă, în 
special de către neonazişti, de creştinii fundamentalişti sau 
de către membrii milițiilor patriotice americane, adepţi ai 
teoriei conspirației evreieşti, iudeo-masonice sau iudeo- 
plutocratice. Unul dintre ultimele texte de ufologie 
conspiraţionistă ale lui Milton William Cooper, Secret 
Societies/New World Order, se referă chiar la acest subiect: 


I had intended to go into great detail linking P2, the Prieure 
de Sion, the Vatican, the CIA, organizations for a United 
Europe, and the Bilderberg Group. Fortunately, Michael 
Baigent, Righard Leigh & Henry Lincoln beat me to it. | say 
fortunately, because they confirm my previous allegation that 
I published in my paper” The Secret Government” that the CIA 
had plants, called moles, deep within the Vatican. You must 
read Holy Blood, Holy Grail and The Messianic Legacy, both by 
Baigent, Leigh & Lincoln. Any reputable bookstore should 
carry them. Between pages 343 şi 361 of The Messianic 
Legacy you can read of the alliance of power that resulted in a 
secret world government. 


1 V. http://www.theforbiddenknowledge.com, extras pe 8 martie 2005. V. 
si supra, cap. | (încheiere), extrasul din textul lui Herbert G. Dorsey Ill, una 
dintre sursele lui Holey (Livre jaune). 


Cel mai recent bestseller international din această 
categorie de scrieri se datorează unui personaj despre care 
am mai vorbit, Jan Udo Holey, autor mascat al cărţii Livre 
jaune în trei volume (nr. 5, nr. 6, nr. 7). Cele trei volume 
conţin, în chip semnificativ, extrase comentate sau ilustrate, 
ori pur şi simplu fraze reproduse din Protocoalele Inteleptilor 
Sionului, cel mai cunoscut fals antisemit din istoria 
occidentală:. Holey nu se sfieşte să susţină că „textul complet 
al Protocoalelor descrie situaţia actuală a lumii în care 
trăim”?. Cele trei volume ale Livre jaune pretind că relatează 
cu lux de amănunte „istoria câtorva persoane în carne şi oase 
care, în 1773, au pus la Frankfurt bazele unui proiect, într-o 
casă din Judenstrasse (strada evreiască) [sic]”, şi „voiau să 
pregătească terenul în vederea instalării, până în anul 2000 şi 
prin mijlocirea a trei războaie mondiale, a guvernului lor unic 
mondial”. Este şi motivul pentru care nu mai miră frecvenţa 
oricât de mare a apariţiei acestei referiri fanteziste la 
„Protocoalele Illuminati din 1897" în care, potrivit formulei 
metaforice rituale folosite în mediile antisemite, s-ar găsi 
„cheia misterului”5. Reînnoire a unei legende fabricate de 
către primii propagatori ai Protocoalelor, documentul ar fi fost 
prezentat în cadrul primului congres sionist ţinut la Basel, în 
august 1897, în reuniune secretă. Liderii sionişti prezenţi la 
congres pot fi astfel transformați în înţelepţi ai Sionului, 
pregătindu-şi marele lor complot. Cel care citeşte Livre jaune 
n °7 este prevenit încă din prefața lucrării: „Această carte 
încearcă să aducă la lumină adevărul despre existenţa 


1 V. supra, cap. lil. 

2 Livre jaune n°5, p. 63. Holey se referă, în legătură cu această chestiune 
(p. 312, nota 18), la Herbert G. Dorsey III (1993) şi la William Guy Carr 
(1999). 

3 Livre jaune n°5, p. 32. Aluzie la un fals atribuit lui Albert Pike, o pretinsă 
scrisoare către Mazzini (datată cu 15 august 1871), în care Pike expune 
un plan ce prevedea trei războaie mondiale succesive (Carr, 2005b, pp. 
225-228). 

4 Livre jaune n°7, p. 154. În Satan, prince de ce monde citim: „Prima 
reuniune a înţelepţilor Sionului pe tema Sionismului politic a avut loc la 
Basel, în Elveţia, în 1897” (Carr, 2005b, p. 228). 

5 Titlul unei broşuri difuzate în Canada, apoi în Franţa în anii 1937-1938. 
V. infra, cap. VIII, p. 402. 


«Imperiului Satanic». Ea vă va ajuta să-i descoperiţi pe cei 
care trag sforile în culisele evenimentelor acestei lumi. (...) Va 
fi tot mai limpede pentru dumneavoastră ce forţă anume 
controlează Noua Ordine mondială”. 

In Codul lui da Vinci, Dan Brown a reuşit o manevră deloc 
uşoară: extragerea dintr-o adunătură de simboluri dominată 
de conspirationism şi antisemitism a materiei pentru 
construcţia unei intrigi atent „purificate”. Chiar dacă urmele 
de mitologie  antiiudeo-masonică sunt estompate de 
romancier (invers decât se petrec lucrurile cu privire la 
mitologia  anticatolică?), cititorii ataşaţi acestei mitologii 
găsesc totuşi satisfacţie. Adâncul urcă la suprafaţă sau, cel 
putin, poate urca la suprafaţă. Romanul în discuţie poate fi 
privit ca un palimpsest, determinând astfel decodificarea unui 
text menit codificării şi decodificării. Notiunile-simbol (ca 
Prioria din Sion sau Illuminati) sunt prezente pentru a da frâu 
liber reprezentărilor conspirationiste. Dovada o putem găsi în 
acest material „de contrast” reprezentat de Livre jaune, al 
cărui autor se inspiră din aceleaşi surse ca şi Dan Brown. Tot 
cu referire la Sângele sfânt şi Sfântul Graal (mai ales), Holey 
pomeneşte de Prioria din Sion sau de llluminati, pentru a 
continua pe tema conspirației mondiale, dar fără a-şi da 
osteneala să-şi curețe discursul de implicaţiile sale 
antievreieşti şi antimasonice cu o doză de satanism. În Livre 
jaune n°6 (2001) citim, de pildă, în capitolul 12 (intitulat 
Protocoalele Ințelepților Sionului): „Liderii Illuminati sunt un 
mic grup puternic de bancheri internaţionali, industriaşi, 
savanţi, responsabili militari şi politici, educatori, economişti. 
Cu toţii au adoptat doctrina luciferică a lui Adam Weishaupt şi 
Albert Pike (înfăţişat ca fiind marele discipol american al lui 
Weishaupt). Ei îl venerează pe Lucifer. (...) lau asupra lor 
conspirația luciferică pentru dobândirea controlului absolut în 


1 Livre jaune n°7,p. 19 

2 V. supra, cap. |. Diabolizarea catolicismului are ca instrument Opus Dei, 
înfăţişat ca o sectă manipulatoare şi criminală în interiorul Bisericii. 
Intemeiată în 1934-1935 de preotul spaniol Josemaria Escrivâ De 
Balaguer, Opus Dei, sau „Societatea sacerdotală a Sfintei Cruci şi a 
Lucrării lui Dumnezeu”, oricât de criticabilă, nu seamănă întru nimic 
caricaturilor de propagandă pe care unii eseişti şi autori de romane le 
vehiculează fără ruşine în publicaţiile lor. 


lume”!. lată o trăsătură caracteristică fabricării acestui gen de 
povestire mito-politicä: preluarea necritică a legendelor 
despre un personaj din mitologia societăţilor secrete, în cazul 
nostru, Adam Weishaupt (1748-1830), şeful Iluminatilor din 
Bavaria’, sau Albert Pike (1809-1891), căruia, în cercurile 
antimasonice, a devenit un adevărat ritual să-i fie atribuit un 
cult luciferic?. Albert Pike, avocat şi general devenit mason în 
1850, fusese ales în 1859 Suveran Mare Comandor al Marelui 
Consiliu al Ritului pentru regiunea de sud a Statelor Unite, 
funcţie pe care a exercitat-o timp de treizeci şi doi de ani”. 
Este vorba, prin urmare, despre un personaj istoric de o 
anumită importanță, mitologizat de către Léo Taxil, 
întemeietorul, în acest sens, al unei tradiţii polemice 
antimasonice după cum o dovedesc, în ultimii zece ani ai 
secolului al XIX-lea, cei mai mulţi dintre autorii 
conspirationistis. Foarte  imaginativul Taxil, inventatorul 
„Ritului Palladic nou Reformat” (denunţat ca un cult satanic), 
îl înfăţişa pe Pike ca papă luciferic al „Palladismului” la scară 
mondială“, căruia i-ar fi urmat în funcţie Marele Maestru 
italian Adriano Lemmi (1822-1906) — alt personaj istoric 
„ficţionat” şi el de Taxil. În 1994, conspirationistul canadian 


1 Livre jaune n°6, p. 151 

2 V. Poncins, 1975, pp. 94-96; Coston, 1979; Ploncard d'Assac, 1983, pp. 
107-117. Amintim că, pentru un studiu istoric asupra lluminatilor din 
Bavaria, teza lui René Le Forestier (1868-1951), apărută în 1914, rămâne 
lucrarea de referinţă (Le Forestier, 2001). V. supra, Introducere şi cap. III. 
3 Capetele de acuzare la adresa lui Albert Pike au fost inventate, în cele 
mai mici amănunte, de Leo Taxil, în polemica sa antimasonică (v. mai ales 
Taxil, 1885a, vol. Il, şi 1887b), subiect neîncetat reluat până în cele mai 
recente pamflete conspirationiste: Pike rămâne unul dintre „Marii Preoţi ai 
cultului luciferian” considerat că ar controla „Sinagoga lui Satan” (Carr, 
2005b, p. 166). V. de pildă Meurin, 1893, pp. 210, 215, 433-434, 450, 457- 
459. Despre Albert Pike, într-o perspectivă antimasonică, v. cartea lui 
Arthur Preuss, apărută în Statele Unite în 1908 şi tradusă în franceză prin 
grija Revue internationale des sociétés secrètes a Monseniorului Jouin 
(Preuss, 1924). Intemeiată pe acuzaţiile lui Léo Taxil, satanizarea lui Pike, 
este o temă polemică împărtăşită de cei mai mulţi dintre autorii 
conspirationisti care se reclamă din creştinism: Meurin, Jouin, Webster, 
Queenborough, Carr, Griffin, Monast etc. V. şi infra, Anexe Ill, textul lui 
Myron Fagan. 

4 Weber (E.), 1964, p. 53 

5 V. Introvigne, 1997, pp. 145-156, 175-179, 201-204, 233-235, 323. 

6 V. Taxil, 1991, pp. 208-279. 


Serge Monast, ca fidel discipol al lui Taxil, îl caracteriza astfel 
pe celebrul francmason american: „Albert Pike, Mare Pontif al 
Francmasoneriei universale, francmason de gradul 33, Mare 
Preot al Bisericii satanice. (...)”: 


Revenire asupra unui caz exemplar de mistificare: 
afacerea Leo Taxil 


Printre vorbele şi legendele care circulau despre Pike în 
spaţiul vast al diabolizărilor din secolul al XIX-lea, se numără 
şi zvonul despre care pomeneşte şi „doctorul Bataille” (în 
spatele căruia se aflau doctorul Charles Hacks şi Léo Taxil) în 
revista sa intitulată Le Diable au XIX-e siècle: „(...) Supremul 
mare maestru Albert Pike avea la dispoziţie un demon 
domestic, de rang inferior, care apărea imediat ce îl evoca la 
el acasă şi căruia îi încredința sarcina de a transporta, în 
câteva secunde, acolo unde era nevoie, documente de cea 
mai mare importanţă”. În dezvăluirile sale, pretinsul „doctor 
Bataille” povesteşte cum, prin infiltrarea lojilor masonice din 
Charleston (Louisiana), „Veneţia americană”, în care domnea 
Albert Pike, „suveranul pontif al francmasonilor”:, conducător 
pe viaţă al grupului masonic din Carolina de Sud şi 
întemeietor al noului Palladium reformat (o renaştere a 
vechiului Palladium, organizaţie masonică pentru ambele 
sexe), a putut descoperi că adevăratul Mare Maestru ascuns 
nu era altul decât Satana în persoană. Nu e deci de mirare că 
la Charleston, „centrul satanismului universal”, Satana 
apărea „o dată pe săptămână, la aceeaşi oră, vinerea” în 
„sala denumită Sanctum Regnum şi în faţa lui Baphomet cel 
adevărat”*. Baphomet (cap de tap, steaua de foc pe frunte, 
sâni femeieşti, aripi mari, deschise, copite despicate etc.), 
menţionează Meurin, este „o reprezentare panteistä a 
marelui Tout şi, totodată, a lui Lucifer”. Meurin găseşte astfel 
ocazia de-a readuce în atenţie legenda templieră: „Acest 
Baphomet adorat de Templieri este o dovadă sigură a 


1 Monast, 1994, p. 25; şi pp. 13-16, 25-26 

2 Bataille, 1892-1894, vol. |, p. 39 

3 Meurin, 1893, p. 215 

4 Bataille, 1892-1894, vol. |, pp. 315, 318-319, 324 
5 Meurin, 1893, p. 165 


legăturii dintre vechile secte crestino-cabalistice şi ordinul 
degenerat al templierilor”.: Însă Meurin lasă în grija lui 
Adolphe Ricoux afirmarea continuității dintre templieri şi 
masoneria  luciferică.? Acesta, vorbind în numele 
Monseniorului Fava şi al lui Taxil, o face cu multă risipă de 
imaginaţie: „Baphomet, cel care le fusese (...) dat templierilor 
chiar de către Marele Arhitect pentru a le servi de Palladium, 
a fost transportat, în 1801, la Charleston, în Statele Unite, 
unde a fost întemeiat primul Consiliu Suprem, care, ulterior, 
puţin câte puţin, a constituit cele 24 de Consilii Supreme 
masonice existente în prezent pe glob”:. Or, Satana, îngerul 
revoltei, este şi Lucifer, purtătorul Luminii“. 

La Charleston, „Roma luciferică”, capitala cultului satanic 
denumită „Palladism”, „Vaticanul francmasoneriei 
universale”, masonii de grade înalte îl adorau deci pe Diavol 
în „arriere-loji” (lojile nevăzute). Satana prezida adunările 
acestor loji nevăzute putând astfel să dea instrucţiuni noilor 
stăpâni ai lumii. Mistificarea lui Leo Taxil (pseudonimul 
scriitorului pamfletist Gabriel-Antoine Jogand-Pages, 1854- 
1907), pe baza exploatării fără scrupule a rumorilor, a 
legendelor şi a stereotipurilor antimasonismului radical al 
mediilor catolice din anii 1880-1890: — care tinde a se 
confunda cu un antiiudeo-masonism tot mai virulent — a 
constat în a le oferi celor creduli, din 1885 până în 1897, 
„dovezile” că francmasoneria era o societate secretă de 
adoratori ai lui Satana: „Francmasoneria (...) este, în esenţa 
ei, demonolatră”*. Masoneria este literalmente diabolizată: ea 


1 Meurin, 1893, pp. 166-167 

2 Broşura lui Adolphe Ricoux (104 p.) se referă într-adevăr la Monseniorul 
Fava şi la Taxil şi pretinde că expune „tezele” acestora; v. infra, 
Bibliografie | (Ricoux, 1891). 

3 Ricoux, 1891, citat de Meurin, 1893, p. 167 

4 Weber, 1991, p. 145. Jurnalul ramurii britanice a Societăţii de Teosofie 
era intitulat Lucifer, şi Rudolf Steiner, pe vremea când era secretar 
general pentru Germania al Societăţii de Teosofie, îşi va boteza revista cu 
numele de Luzifer (1902). 

5 V. Weber, 1964, în special p. 48; James, 1981, pp. 247-252; Ferrer- 
Benimeli, 1989b; Laurant, 1990, Hervieu, 1991; Laurant şi Poulat, 1994; 
Rousse-Lacordaire, 1996 şi 2003; Introvigne, 1997, pp. 167-199; Lemaire, 
1998, în special pp. 63-75, şi 2003 

6 Taxil, 1887, p. IV 


este denunţată ca templu al lui Satana sau, după titlul 
celebrei cărţii a Monseniorului Meurin:, „Sinagoga lui Satana”. 
După citări masive din descrierile fanteziste şi răuvoitoare ale 
lui Taxil şi Ricoux, Meurin ajunge la concluzia: „Adorarea lui 
Lucifer prin rugăciunea rostită în genunchi, la deschiderea 
lucrărilor, de către toţi participanţii, este punctul culminant al 
misterelor masonice. Nu mai încape nici o îndoială: avem în 
faţa noastră Sinagoga lui Satana”. 

Taxil inventează şi apoi lansează pe piaţa credulitätii 
antimasonice personajul Diana Vaughan, mare preoteasă 
luciferică (aparţinând ordinului închipuit sub denumirea de 
„Palladium”), egerie a masoneriei diabolice, povestind cu 
multe amănunte aventurile frumoasei papese din Charleston, 
până la convertirea ei la catolicism, în iunie 1895, de către 
Bataille, care ar fi rebotezat-o Jeanne în onoarea Fecioarei din 
Orléans’. Bănuit, din 1896, de escrocherie de unele cercuri 
ecleziastice, Taxil a decis, la 19 aprilie 1897, să „treacă la 
mărturisiri”, punând astfel chiar el capăt uneia dintre cele mai 
mari imposturi din istoria occidentală, care însă a continuat 
să aibă efecte şi după recunoaşterea publică de către 
mistificator: numeroşi antimasoni vor afirma că „mărturisirile” 
lui Taxil n-ar fi decât o altă viclenie a lui Satana. Vor fi fost 
astfel înjghebate şi puse în circulaţie, cu efect durabil, un 
amalgam de texte de factură polemică: asimilarea dintre 
esoterism (ocultism, gnoză etc.) şi masonerie, imaginea 
duşmanului absolut al Bisericii şi principiu al tuturor ereziilor. 
Când abatele Emmanuel Barbier (1851-1925) denunţă, în 
1910, „infiltrările masonice în Biserică”, el se referă, de fapt, 
la esoterismul înţeles ca fiind erezia însăşi sau, prin 
intermediul lui Paul Vuilliaud (1875-1950), ca „o variantă a 
gnozei eterne, în chip firesc asociată ereziei moderniste”*. 
După ce i-a citit cartea, episcopul de Verdun i-a scris: „Vorbiţi 


1 Meurin, 1893. Arhiepiscop de Port Louis, a aşezat ca prezentare, la 
începutul cărţii sale, acest pasaj din Apocalipsa (II, 9, 10): „Ştiu necazul 
tău şi sărăcia ta, dar eşti bogat, şi hula din partea celor ce zic despre ei 
înşişi că sunt iudei şi nu sunt, ci sinagogă a Satanei. Nu te teme de cele ce 
ai să pătimeşti”. 

2 Meurin, 1893, p. 436 

3 Andre/Beaufils, 1995, p. 126. 

4 Laurant, 1992, p. 33 


de o primejdie despre care foarte multi n-au ştiut până acum. 
Vârful stâncii s-a zărit adesea la suprafaţa apei, dar era mai 
mult ascunsă decât la vedere şi deci cu atât mai de temut. 
Este adevărat că ne aflăm invadati de esoterismul cel 
răspândit de Francmasonerie”!. 

Minciunile defăimătoare şi zvonurile delirante la adresa 
francmasoneriei intră în atenţia, mai ales în Franţa, a Revue 
internationale des sociétés secrètes, create în 1912 de 
Monseniorul Ernest Jouin (1844-1932), unul dintre primii 
editori, în limba franceză, ai Protocoalelor inteleptilor Sionului 
(octombrie 1920). Monseniorul Jouin coresponda regulat cu 
agitatorul antisemit, antimason şi anticomunist german 
Ludwig Miiller (1851-1929), zis Muller von Hausen, care, sub 
pseudonimul de Gottfried zur Beek, va fi primul care va 
publica o traducere germană a Protocoalelor, în ianuarie 
19205. In 1930, în La Revue internationale des sociétés 
secrètes, sub conducerea lui Spectator (pseudonim al lui 
Jouin?), este publicat un ansamblu de studii şi documente 
despre „misterul lui Léo Taxil” şi „adevărata Diana Vaughan”. 
Trebuia dovedit că „palladista” Diana Vaughan a existat în 
realitate, că nu era deloc o invenţie a lui Léo Taxil şi că 
„Apostolul lui Lucifer” s-a convertit într-adevăr la catolicism.‘ 
Incercarea de a salva legenda creată de Taxil face parte din 
logica antimasonismului radical: era o legendă prea frumoasă 
în întunecimea ei pentru a fi abandonată. lată de ce unul 
dintre falsurile fabricate de Taxil, Mémoires d'une ex- 
palladiste, de Diana Vaughan, a fost reeditat în Franţa la 
începutul anilor 20005. In această privinţă, este extrem de 
semnificativă publicitatea făcută de Ed. Delacroix* pentru 
reeditarea acestei cărţi de Diana Vaughan (alias Léo Taxil, 


1 Jean, episcop de Verdun, scrisoare datată cu 10 octombrie 1910 
(reprodusă in Bărbier, 1910, p. IX). V. si Laurant, 1993, p. 85. 

2 Taguieff, 2004b, pp. 330-331 

3 Taguieff, 2004b, pp. 143, 302, 327-328. Acest ofiţer al armatei germane 
(căpitan) crease, puţin înaintea Primului Război Mondial, Alianţa împotriva 
arogantei evreieşti. După Hagemeister (1995, p. 149), în 1919, fiul lui 
Serge A. Nilus, aflat în exil în Germania, era, foarte probabil, în legătură cu 
contele Ernst zu Reventlow şi cu Ludwig Miiller, pentru a-şi ajuta tatăl să 
părăsească Rusia. 

4 Spectator et al., 1930 

5 Vaughan, 1895. V. infra, Bibliografie |. 


alias...): 


Societăţile secrete în istorie. 

Intelegerea rolului acestora pornind de la dezvăluirile 
făcute de o mare preoteasă luciferică. 

Documente niciodată reeditate până acum... 

Astăzi, convertirea Dianei Vaughan este dincolo de orice 
îndoială datorită documentelor menţionate, mai ales, de către 
Monseniorul Jouin şi colaboratorii săi în celebra Revue 
internationale des sociétés secrètes. 

Mémoires d'une ex-palladiste (Diana Vaughan, 1890) [...] 

La 25 martie 1645, Thomas Vaughan, luciferian, face un 
pact cu Diavolul. Peste mai bine de două sute de ani, 
descendenta acestuia, Diana Vaughan, mare preoteasă 
luciferică, se converteşte la catolicism şi dezvăluie incredibilul: 
adevăratele origini ale Masoneriei şi ce se petrece la vârful 
acesteia. 

Ce interes ar avea o asemenea mărturie? 

In acea epocă, pontiful Bisericii lui Satana poartă numele de 
Albert Pike. Acelaşi care, în august 1871, anunţa trei războaie 
mondiale înaintea instaurării domniei luciferice, Noua Ordine 
mondială anticreştină. 

Două dintre ele au avut deja loc! Despre cel de-al treilea 
conflict mondial, Albert Pike evoca un război între lumea 
evreiască şi cea islamică. 

Astăzi, ce se petrece? 

Putea un om să prevadă toate acestea? Nu. Atunci, cine l-a 
inspirat pe Albert Pike? 

Diana Vaughan răspunde: Lucifer! 

Dar cum intervenea Lucifer pe lângă clericii Bisericii sale? 
Ce fac adepţii de rang înalt? Cine este Marele Arhitect al 
Universului? Care este acea putere ocultă de care puterea 
politică aflată la vedere este nelipsită? 

Nu cumva ar trebui să fii smintit să nu-ţi pese de ceva atât 
de serios? In aceste vremuri în care totul ne depăşeşte, e 
absolut necesară o reconsiderare a faptelor aflate la originea 
manipulărilor politice şi geopolitice. După o astfel de lectură, 
nu vom mai putea spune: „Nu ştiam!” 

Un bestseller. 


6 V. http://ed.delacroix.free.fr. Amintim că editorul catolic traditionalist 
Jacques Delacroix este el însuşi un prolific autor de pamflete 
conspirationiste. V. infra, Bibliografie |. 


Léo Taxil a murit de aproape o jumătate de secol, dar 
legendele create de el au supravieţuit până astăzi. 


Program de dominare mondială şi „conspirație 
luciferică” 


De la începutul anilor 1910 până la sfârşitul anilor 1930, La 
Revue internationale des sociétés secrètes a banalizat 
sintezele de antisemitism şi antimasonism, generând un 
amestec de literatură antitalmudică şi legende antimasonice 
în cadrul integrator al mitului conspirationist. Refuzarea de 
către evrei a creştinismului şi respingerea masoneriei de pe 
poziţiile hegemoniei catolicismului sunt cele două 
componente ale viziunii moderne proprie cercurilor 
traditionaliste contrarevolutionare. Teoreticianul catolic Julio 
Meinvielle (1905-1973) este, în multe privinţe, omologul 
argentinian al Monseniorului Jouin. In 1936, în Argentina, 
Meinvielle publică EI judio en el misterio de la historiat, în 
care îi acuză pe evrei de ură împotriva speciei umane şi de 
intenţia de a domina lumea. lată cum defineşte Meinvielle 
chipul dusmanului lui Hristos: 


Ca „fii ai diavolului”, după cum îi numeşte Isus Hristos, 
evreii au şi metode diabolice de dominare a popoarelor 
creştine. Aceste metode se reduc la minciună. (...) Vorbind 
despre Satana, Sf. Paul ne spune „că el se transformă în înger 
de lumină” (II, Cor., XI, 14). Minciuna este marea armă a 
diavolului şi a fiilor săi, evreii. De asemenea, imaginea 
diavolului este şarpele, iar evreii adoptă şarpele ca simbol 
cabalistic. Ceea ce explică de ce întinderea de capcane este o 
metodă proprie iudaismului în lupta sa împotriva popoarelor 
creştine. 


Începând din secolul al XVIII-lea, înlănţuirea evenimentelor 
istorice arată că programul evreiesc de dominare se 
înfăptuieşte: 


Francmasoneria este opera evreilor. Revoluţia Franceză 
este, la rândul ei, opera francmasoneriei. Pe de altă parte, 


1 Meinvielle, 1965 


Revoluţia Franceză s-a făcut împotriva Bisericii, spre profitul 
exclusiv al evreilor!. 
„Tactica iudaică” de realizare a „dominaţiei universale” 
trebuie mai îndeaproape analizată, iar Meinvielle îşi propune 
să „demonstreze” trei lucruri: 


Primul, că prin intermediul Capitalismului evreii acaparează 
bogăţiile tuturor popoarelor. Al doilea, că, prin intermediul 
Liberalismului şi al Socialismului, evreii stăpâni pe bogăţiile 
lumii otrăvesc toate popoarele, pervertindu-le inteligenţa şi 
corupându-le sufletul. Al treilea, că, prin Comunism, evreii îşi 
extermină adversarii şi îi supun pe creştini unui jug cu 
neputinţă de sfărâmat?. 


Referirea la Talmud îi permite antisemitului argentinian să 
înfăţişeze „ura faţă de specia umană” atribuită de el evreilor, 
în spiritul celei mai vechi tradiţii antice iudeofobe, ca fiind o 
recomandare religioasă specifică acestui popor: 


Este important de ştiut că evreul se supune acestei legi 
care este a sa, ca şi cum ar îndeplini o misiune. Pentru că 
această lege conținută în Talmud, după care se conduc evreii, 
îi impune, de fapt, să urască şi să dispreţuiască toate 
popoarele, în special pe cele creştine, să nu aibă linişte până 
nu le domină si nu le aduce în stare de robie:. 


Ura faţă de specia umană nu este, după Meinvielle, decât 
unul dintre elementele concepţiei despre negativitatea 
evreiască. În prologul eseului său, ca o parafrază la prefetele 
repetitive ale Protocoalelor, teoreticianul antisemit îi 
înfăţişează mai întâi pe evrei ca fiind purtaţi de o irepresibilă 
tendinţă de a domina: 


(...) Dominația acestui popor, aici şi pretutindeni, este cu 
fiecare zi mai reală. 

(...) Evreii ne domină guvernele precum creditorii pe 
debitorii lor. Şi această dominație se face simțită în politica 


1 Meinvielle, 1965 
2 Idem, 1965 pp. 77-78 
3 Meinvielle, 1965, p. 30 


internaţională a popoarelor, în politica internă a partidelor, în 
orientarea economică a diferitelor ţări; această dominație se 
face simțită în Ministerul Instrucțiunii Publice, în planurile de 
învăţământ, în formarea de maeştri, în mentalitatea cadrelor 
universitare; dominaţia evreiască se exercită asupra băncii şi 
a consortiilor financiare, iar întregul mecanism complex al 
aurului, al devizelor, al plăţilor se derulează în mod fatal sub 
această puternică influenţă. (...) Dar unde nu domină evreul? 
(...) Buenos Aires, acest mare Babilon, este un caz tipic. Cu 
fiecare zi înfloreşte mai mult şi tot cu fiecare zi puterea 
iudaică este acolo mai mare. Evreii controlează banii noştri, 
grâul, porumbul nostru, inul, carnea, pâinea noastră, laptele, 
industria noastră în formare, câtă vreme se dovedeşte util şi, 
în acelaşi timp, tot ei sunt cei care seamănă vrajbă şi atâtà 
ura între patroni şi muncitorii creştini, între burghezi şi 
proletari; ei sunt agenţii cei mai pasionaţi ai socialismului şi ai 
comunismului; ei sunt cei mai puternici capitalişti ce pot 
deţine baruri şi discoteci prin care infectează oraşul. 


Pentru a dramatiza descrierea cuceririi evreieşti, Meinvielle 
înfăţişează „poporul proscris” ca fiind pregătit să realizeze, în 
1936, ultima etapă a programului său de dominare a lumii: 


__ lar ceea ce vedem aici se vede în orice loc şi în orice timp. 
Intotdeauna, evreul purtat de frenezia de a domina lumea, de 
a jefui bogăţiile popoarelor, semănând tristeţea şi dezolarea 
printre oameni. Se împlinesc două mii de ani de când, cu 
tenacitatea rasei sale, se achită de această misiune, iar acum 
se află pe punctul de a-şi instaura efectiv dominaţia asupra 
lumii.? 


Illuminati şi satanism 


Raporturile apropiate dintre francmasonerie şi diavol (şi 
„fiii” acestuia, evreii) vor continua, după cel de-al Doilea 
Război Mondial, să fie obiect de relatări si ,dezväluiri”, în 
special în mediile catolice traditionaliste. Pe parcursul 
ultimilor douăzeci de ani ai secolului al XX-lea, antiiudeo- 
masonismul de orientare antisatanistă a ieşit din limitele 
conspirationismului creştin pentru a întâlni si a se combina cu 


1 /bid. (pp. XII-XIII) 
2 Ibid. (p. XIII) 


doctrine neopăgâne marcate de ocultism, înscriindu-se, de 
cele mai multe ori din oportunism, în valul New Age, profitând 
de faptul că, prin temele ei, această cultură a favorizat 
revenirea la esoterism. Scrierile publiciştilor contemporani 
precum Jan Udo Holey arată că moştenirea acestui 
antimasonism satanist atins de antisemitism (întotdeauna 
îndulcit) persistă şi intră în noi sinteze mitopolitice, străine 
catolicismului intransigent şi chiar radical anticreştine. 

După ce denunţă „conspirația luciferică”, de teamă să nu 
apară naiv sau mai rău, Holey adaugă imediat: „Ar fi simplist 
să se creadă că ar fi vorba despre o conspirație evreiască. E 
mai degrabă o conspirație satanică la care au participat 
evreii, Weishaupt, Marx, fraţii Warburg, familia Rothschild, 
Jacob Schiff”:. Mai e nevoie să insistăm asupra tăgăduirii? Ori 
asupra  involuntarei  supralicitări? Până si neonazistii, 
străduindu-se să fabrice viitoare bestselleruri, îşi mai 
îndulcesc, cu mai multă sau mai puţină abilitate, discursul 
despre activităţile criminale ale „Evreului International”?. 
Referirea la Weishaupt are semnificaţia unui ritual inițiatic, ea 
având forţa, pentru cei care ştiu s-o decripteze, de a te face 
să pătrunzi în lumea „istoriei secrete” sau de a-ţi trezi 
intuiţia. Chiar la începutul unei cărţi foarte citite în anii de 
dinaintea celui de-al Doilea Război Mondial, La Guerre 
occulte, carte scrisă în colaborare de contele (polonez) 
Emmanuel Malynski (?-1938) şi Leon de Poncins (1897- 
1976), doi ideologi ai catolicismului traditionalist şi 


1 Livre jaune n°6, p. 152. Weishaupt este, o dată în plus, identificat ca 
evreu: coerenţa viziunii genealogice a „megaconspiraţiei” depinde de 
această „iudaizare” retrospectivă. 

2 V. Ford, 1920-1922, 4 vol: rééd., 2004. În 2001 a fost publicată în 
Elveţia prima traducere franceză a versiunii restrânse (un vol.) a 
bestsellerului antisemit The International Jew (în mod abuziv atribuit doar 
lui Henry Ford), cu o introducere aparţinând negationistului de extremă 
dreaptă René-Louis Berclaz (Ford, 2001). Găsim semnătura lui Berclaz în 
revista evoliană Totalité. V., de pildă, René-Louis Berclaz, „Les nouvelles 
armes de T usurocratie” (Totalité, nr. 17, primăvara 1984, pp. 16-22), 
articol având în deschidere un pasaj adeseori folosit din Apocalipsa (XIII, 
17): „încât nimeni să nu poată cumpăra sau vinde, decât numai cel ce are 
semnul, adică numele fiarei, sau numărul numelui fiarei”. 

3 Unul dintre primele pamflete antisemite, antimasonice şi anticomuniste 
ale lui Léon de Poncins, Les Forces secrètes de la Révolution, a fost tradus 
în 1929 în germană (Hinter den Kulissen des Révolution, Berlin, Schlieffen- 


contrarevolutionar a căror apropiere de Julius Evola a fost 
deja constatată:, găsim: 


Întreaga istorie a secolului al XIX-lea este marcată de 
evoluţia mişcării revoluţionare, de la 1789 până la bolşevismul 
rusesc. Această luptă subterană a început cu Revoluţia 
Franceză sprijinită de ,lluminatii” întruniţi la „conventul” de la 
Wilhelmsbad prezidat de profesorul bavarez Weisshaupt (eich 


În bestsellerul său conspirationist apărut în 1971, None 
Dare Call it Conspiracy, Gary Allen cântă pe aceeaşi strună: 


Karl Marx a fost angajat de către un grup misterios denumit 
Liga Oamenilor Drepti pentru a redacta Manifestul comunist, 
ca momeală pentru nătărăi, menită să cucerească adeziunea 
publică. (...) Tot ceea ce a făcut în realitate Marx a fost să 
actualizeze, în spiritul epocii sale, şi să codifice exact 
programul şi principiile revoluţionare fixate cu şaptezeci de 
ani înainte de către Adam Weishaupt, întemeietorul Ordinului 
lluminaţilor din Bavaria. Si este clar dovedit de către 
specialişti recunoscuţi în ceea ce priveşte această temă că 
Liga Oamenilor Drepti nu era decât un surogat al 
Iluminismului. (...) 


În 2004, Livre jaune n°1 denunţă marea conspirație 
mondială, făcând ,dezväluiri” suplimentare deosebit de 
atrăgătoare cu privire la mormoni: 


Nu este un secret că, din secolul al XIX-lea, Illuminati au 
sprijinit anumite secte şi chiar şi-au creat, mai târziu, secte 
proprii. (...) Familiile Rothschild şi Rockefeller, Biserica 
Scientologică, B'nai B'rith şi chiar Prioria din Sion au legături 
nemijlocite cu Biserica Mormonilor! Acţiunile Prioriei din Sion 
nu se limitează la continuarea planurilor celor din Illuminati. 
Acest ordin este direct responsabil de existenţa şi de tot ceea 
ce are legătură cu mormonii. Toţi şefii Bisericii Mormonilor 


verlag, 2 vol.) ca şi în engleză (Marea Britanie şi Statele Unite). V. infra, 
Bibliografie |. 

1 Maistre, în Evola, 1987 

2 Malynski, Poncins, 1940, p.1 

3 Allen, 1972 (1971), pp. 25-26 


sunt urmaşi direcţi ai dinastiei Merovingienilor!! 


În sensul mai cuprinzător pe care i-l atribuie Holey, 
noţiunea de ,llluminati” îi include şi pe mormoni, pe care 
„doctorul Bataille”, în cartea sa Le Diable au XIXe siecle, îi 
acuză de „satanism”, ca, de altfel, şi unii teoreticieni 
conspiratiomsti americani contemporani”. 

Literatura „esoterică” de extremă dreaptă se recunoaşte 
deci mai întâi în teoria „megaconspiraţiei” pe care sunt 
structurate toate capetele de acuzare ce se vehiculează şi 
toate pretinsele „dezvăluiri” propuse cititorului. „Dezvăluiri” 
mereu tulburătoare despre personaje celebre (de la Isus 
Hristos la George W. Bush, inclusiv Adolf Hitler şi papa loan 
Paul al Il-lea) sau despre evenimente istorice bazate pe 
„Minciuni”, construite şi impuse, în cel mai mare secret, de 
înspăimântători conspiratori, considerându-se că Illuminati şi 
complicii lor ocupă „poziţiile-cheie în conducerea superioară a 
structurilor financiare, politice, economice, religioase şi 
ştiinţifice”:. Se dezvăluie şi se denunţă o vastă manipulare, 
orchestrată la nivel mondial de „marile puteri oculte”*, 
obiectivul lor final fiind instalarea unui „guvern mondial”, 
proiect atribuit de obicei lui Adam Weishaupt şi lluminaţilor 
din Bavaria”, a căror activitate se crede că ar fi fost 
continuată de Giuseppe Mazzini şi de francmasonul satanist 
american Albert Pike. Pe aceeaşi filiatie apar inevitabil Karl 
Marx, B'nai B'rith şi Ku Klux Klan”, fără a mai vorbi de 


1 Livre jaune n°7, pp. 168-169. Despre diabolizarea mormonilor, v. Davis, 
1960, şi infra, în chiar acest capitol (legat de viziunile lui Fritz 
Springmeier). 

2 Tanner (G.)/Tanner (S.), 1992; Lockwood, 1993, pp. 118-120. V. 
Introvigne, 1997, p. 323, nota 40 

3 Livre jaune n°5, p. 277 

4 Livre jaune n°7, p. 62 

5 Idem, pp. 86, 180 

6 /dem, pp. 96-97. In Satan, prince de ce monde, cartea la care lucra putin 
înaintea morţii sale (2 octombrie 1959), William Guy Carr a oferit un ultim 
expozeu sintetic al acestor legende despre „conjuraţia lui Lucifer”, având 
ca personaje principale pe Weishaupt, Pike şi Mazzini (Carr, 2005b, pp. 
127-229). 

7 Idem, pp. 95-101 


templieri: si de Council on Foreign Relations (CFR)... Însă 
trebuie să ajungem la rădăcina Răului: 


„Activitatea organizaţiei Illuminati pe pământ coboară la 
aproximativ 3.000 de secole î.e.n., când a infiltrat Frăția 
şarpelui în Mesopotamia, de care s-a folosit în scopuri rele. 
(...) Numai după 3.000 de generaţii acesteia i-au urmat alte 
grupuri, precum evreii, creştinii, francmasonii sau alte 
comunităţi religioase”?. 


În Livre jaune n°7, cititorul neliniştit află cu uşurare că 
„braţele înarmate ale conspirației mondiale (...) au fost 
demascate”, adică: „Evreii, masonii, Prioriadin Sion, 
Vaticanul, Comisia Trilaterală, CFR-ul, grupurile New Age, 
diferitele culte şi secte — fiecare tendinţă avându-şi originea 
în familia Rothschild": Chiar dacă Maeştrii Nevăzuţi sau 
Superiorii Necunoscuti ai marii conspirații rămân, prin 
definiţie ori prin natură, de neidentificat, cititorul iniţiat al 
Livre jaune ştie de-acum la ce să se aştepte din partea 
duşmanilor săi cunoscuţi, pe care îi poate denunța şi combate 
prin ce mijloace va crede de cuviinţă. 

Să cunoşti secretele organizaţiei Illuminati, ale celor care 
se denumesc ei înşişi „luminaţi” înseamnă să ştii adevăratele 
lor planuri, să fii deci la fel de luminat ca şi ei şi să-i poţi astfel 
înfrunta”. Pentru aceasta este suficient să citeşti Livre jaune! 
În marea conspirație mondială denunţată acolo, evreii sunt pe 
primul loc: nu numai că evreii sunt pretutindeni (sub diferite 
deghizări: Roosevelt, Stalin, Helmut Kohl sau G.W. Bush, de 
pildă, ar fi evrei!), dar ei se găsesc mereu în spatele puterii 
aflate la vedere şi sunt în stare de orice (ei ar fi răspunzători 
pentru cele două războaie mondiale şi pentru cel de-al treilea, 
pe cale de-a avea loc!). 

Reprezentări stereotipe ale  infiltrării, ale dominaţiei 
nelimitate, ale manipulării şi ale cruzimii distrugătoare. 
Aplicate la critica democraţiei, aceste idei conduc la 


1 dem, pp. 47-52, 101. Din Baigent/Leigh/Lincoln (1982) 

2 Idem, 7, pp. 37-38, 131-132, 259. Împrumut de la Gary Allen (1971- 
1972) 

3 Livre jaune n°5, p. 33 

4 Livre jaune n°7, p. 375, nota 218 

5 Taguieff, 2004c, pp. 797-804 


respingerea ei ca accesoriu înşelător menit să ascundă natura 
plutocratică a puterii. Literatura esoterică de extremă dreaptă 
se mai poate recunoaşte şi prin prezenţa în acelaşi timp a 
unor referinţe sau motive în care sunt amestecate mit şi 
istorie, deliruri rasiste şi discursuri pseudostiintifice, închipuiri 
paranoice şi rumori „anti-” ceva. Dar, mai întâi de toate, 
inevitabila referire la Protocoalele Inteleptilor Sionului, falsul 
fabricat la Paris în 1900-1901 de un emisar al Okhranei 
ţariste, Matthieu Golovinski:, şi difuzat apoi în toată lumea, cu 
începere din 19207. 

În Sângele sfânt şi Sfântul Graal, lucrare în trei părţi, partea 
a doua, intitulată „Societatea secretă”, conţine un capitol 
dedicat ,Conspiratiei de-a lungul secolelor”, în care găsim un 
comentariu unic despre „Protocoalele Sionului” care începe 
astfel: 


Una dintre cele mai convingătoare mărturii referitoare la 
existenţa şi activităţile Prioriei din Sion pe care le-am 
descoperit datează de la sfârşitul secolului al 
nouăsprezecelea. Este o dovadă bine cunoscută, dar nu şi 
recunoscută ca atare. Dimpotrivă, a fost întotdeauna asociată 
cu lucruri mai sinistre. A jucat un rol notoriu în istoria recentă 
şi încă tinde să stârnească emoţii violente, conflicte dureroase 
şi amintiri cumplite pe care cei mai mulţi autori le ocolesc cu 
plăcere. 


Autorii cărţii Sângele sfânt şi Sfântul Graal ajung la 
concluzii de risc minim asupra originilor Protocoalelor: 


1) A existat un prim text, care stă la baza versiunii tipărite a 
Protocoalelor. Acest text nu era un fals. Dimpotrivă, era cât se 
poate de autentic. (...) 2) Textul original, pe care se bazează 
versiunea publicată, nu ar fi avut nevoie de un limbaj 


1 Falsificatorul, un escroc şi un abil oportunist în politică, nu era nici un 
antisemit de profesie (precum Krouchevan sau Boutmi), nici un mistic 
atras de ocultism (ca Nilus). 

2 Pentru difuzarea înaintea celui de-al Doilea Război mondial, v. Rollin, 
1991 (1939) şi Cohn, 1967; dar aceşti autori nu au avut acces la arhivele 
ce au permis identificarea falsificatorului şi stabilirea, totodată, cu 
exactitate a datei la care a fost redactat falsul la Paris. V. Taguieff, 2004b 
şi 2004c. 

3 Baigent et al., 1983, pp. 176-177 


provocator sau incendiar. Dar este posibil să fi inclus o 
strategie de preluare a puterii, de infiltrare a francmasoneriei 
pentru a obţine controlul instituţiilor sociale, politice şi 
economice. (...). 3) Textul original (...) a căzut în mâinile lui 
Serghei Nilus (...) care i-a modificat limbajul, care a devenit 
astfel cu mult mai veninos şi mai incendiar (...). 4) Aşadar, 
versiunea publicată a Protocoalelor (...) este mai degrabă un 
document fundamental modificat. Insă, în ciuda modificărilor, 
o serie de urme ale versiunii originale pot fi desluşite. (...) Şi 
aceste urme (..) trebuie să fi avut o importanţă extremă 
pentru societatea secretă. După cum am descoperit ulterior, 
ele erau (...) de o importanţă supremă pentru Prioria din Ston", 


Nici una dintre aceste afirmaţii nu este adevărată. Cei trei 
pseudoistorici britanici au lansat însă, pe piaţa mondială a 
conspiraţionismului, o nouă genealogie fictivă a celebrului 
fals antisemit. 

Trebuie observat că autorii conspirationisti nu sunt 
interesaţi de adevărata posteritate istorică a lluminatilor: într- 
adevăr, nu s-a tras cine ştie ce profit ideologic de pe urma 
faptului că, de pildă, Ordinul lluminaţilor a fost „trezit” din 
adormire în atmosfera ocultistă a anilor 1895-1896 de către 
Leopold Engel în colaborare cu Theodor Reuss (1855-1923), 
fondator al Ordo Templi Orientis (O.T.O.), ordin neotemplier 
inspirat deopotrivă din gândirea teosofică şi din mişcările 
rosacruciene?. O întreagă tradiţie antirevoluţionară catolică a 
văzut în Ordinul lluminaţilor prima formă istorică a 
conspirației iudeo-masonice?. lată cum reconstituie Holey 


1 Baigent et al., pp. 180-181 

2 Introvigne, 1993, pp. 64-65; Laurant, 1993, p. 57, şi 1998, p. 966. in 
1912, Theodor Reuss (fost socialist exclus din partid pentru bănuiala de 
spionaj în favoarea poliţiei prusace) îi conferă lui Aleister Crowley o cartă 
prin care acesta devine Mare Maestru Naţional şi General pentru Marea 
Britanie şi Irlanda al Mysteria Mystica Maxima, ca membru al O.T.O. În 
1925, Crowley îi urmează lui Reuss (mort la Miinchen, la 28 octombrie 
1923) la conducerea ordinului. În 1929, Crowley publică principala sa 
lucrare: Magick in Theory and Practice. În Occult Theocrasy (1933), 
principala sa lucrare antimasonică, antisemită şi antiocultistă, Lady 
Queenborough se arată ironică şi totodată indignată de extravagantele lui 
Crowley, care, de exemplu, se considera pe sine o reîncarnare a lui 
Eliphas Levi (Queenborough, 1975, în special pp. 575-577). 

3 Coston, 1979b 


strategia „machiavelică” de fond a Illuminati: 


să facem un rezumat al acestui sistem: 1. sunt provocate 
conflicte ce-i determină pe oameni să se bată între ei şi nu 
împotriva celor aflaţi la originea neînțelegerilor. 2. Nimeni nu 
se dă drept adevăratul instigator. 3. sunt sprijinite toate 
părţile aflate în conflict. 4. Ei trec drept instanţa binevoitoare 
care ar putea pune capăt conflictului. Aceasta este calea 
urmată de Illuminati care vor să domine lumea; să provoace 
pe cât posibil învrăjbirea oamenilor şi a naţiunilor de pe 
nu-i vor putea descoperi pe adevărații instigatori. Societăţi 
secrete internaţionale sunt un instrument puternic de care se 
servesc pentru a semăna discordie între oameni. (...) Vârâţi, 
timp îndelungat, până în gât în războaie, oamenii vor sfârşi 
prin a se sătura să tot lupte şi vor ajunge să ceară chiar ei un 
guvern mondial!. 


Înfricoşătoarele „dezvăluiri” ale lui Fritz Springmeier 
despre Illuminati: infiltrare, programare mentală, 
conducere în secret a organizaţiilor mondialiste, 

pregătire pentru domnia Antihristului 


Dintre numeroşii autori conspirationisti citați şi exploataţi 
(menţionaţi, rezumati sau, pur şi simplu, plagiati) de publicisti 
ca Jan Udo Holey (Jan van Helsing) sau David Icke, ale căror 
lucrări ating tiraje semnificative (depăşind 100.000 de 
exemplare), un anume Fritz Springmeier? atrage atenţia prin 
felul în care scrierile sale sunt un mănunchi alcătuit din cele 
mai diverse tipuri de delir care, deşi relativ confidentiale, sunt 


1 Livre jaune n°5, pp. 34-35 

2 Victor Earl Schoof, născut în Statele Unite la Garden City (Kansas) la 24 
septembrie 1955, şi-a schimbat legal şi numele, şi prenumele în 1987, 
adoptând numele de Fritz Artz Springmeier. Incepând cu anii 1980, el face 
parte din mişcarea creştin-naţionalistă americană de extremă dreaptă. 
Este membru al organizaţiei Christian Patriot Association. În anii 1990, 
potrivit unor investigaţii jurnalistice, el s-ar fi apropiat de cercurile 
„Suprematiste” (apărătorii „rasei albe”) până acolo încît ar fi devenit 
membru al Army of God (ceea ce el a dezminţit). Pentru amănunte 
biografice despre Springmeier, dar într-un stil moralizator depăşit, v. John 
S. Torell, Fritz Springmeier — Another Human Tragedy, 
http://www.eaec.org, 25 iulie 2005 (site-ul European American 
Evangelistic Crusader). 


totuşi o sursă de inspiraţie pentru numeroase site-uri de 
internet. În cărţile, broşurile şi casetele (audio şi video) ale lui 
Fritz Springmeier, clasica denuntare „populistă” a guvernului 
american se combină cu aceea a marii conspirații mondiale (a 
„mondialiştilor”), iar denuntarea acţiunilor criminale ale 
grupărilor sataniste (reale sau imaginare), cu aceea a 
„răpirilor” de fiinţe umane de către extratereştri pentru 
efectuarea de experienţe sau pentru realizarea controlului 
mental asupra viitorilor „sclavi”, în special prin introducerea 
de implanturi. Scrierile şi cuvântările sale (Springmeier fiind 
un neobosit conferenţiar) sunt o ilustrare a sintezei ce are loc 
începând cu anii 1990 între antimondialismul de factură 
americană:, ufologia  conspiraţionistă: si antisatanismul 
creştinilor fundamentalişti?. 

Despre asa-zisele ,abductii”, adică, în limbaj ufologic, 
răpirile de fiinţe umane şi animale de către extratereştri, au 
fost publicate numeroase „mărturii” urmate de investigaţii 
mai mult sau mai puţin serioase. Prezentarea extratereştrilor 
ca fiinţe ostile locuitorilor Terrei, periculoase, în mod special 
pentru oameni, a avut la bază relatările despre cazuri de 
dispariţie, adeseori însoţite de detalii mai mult sau mai puţin 
delirante despre prelevări de organe sau de sânge ori despre 
introducerea unor implanturi. Acestea din urmă au fost 
descrise ca instrumente sau aparate de mici dimensiuni pe 
care „alienii” le-ar introduce în corpul celor răpiți („abduşi”), 
cel mai frecvent în nas, în urechi, în ochi şi chiar în sex (în 
cazul bărbaţilor). Relatările despre „abducţii” sunt mereu 
însoţite de denuntarea statului federal american sau a unora 
dintre serviciile lui secrete, acuzat de colaborare cu 
invadatorii extratereştri, deoarece ar pune la dispoziţia 
acestora, de pildă, baze subterane sau i-ar sprijini în acţiunile 
de răpire. De unde reprezentările, banalizate deja prin 
exploatarea lor cinematografică, despre „bărbaţi în negru” 
(Men in Black, MIB), agenţi ai CIA lucrând pentru sau cu 
extratereştrii, sau „elicopterele negre” (Black Helicopters/. In 
Statele Unite, printre profesioniştii ufologiei conspirationiste, 


1 Carr, 1998 şi 1999 (1958/2005a) 

2 Cooper, 1989, 1991 şi 2004 

3 Despre valul antisatanist al anilor 1980, v. Introvigne, 1997, pp. 334- 
396. 


John Keel are faima de a fi unul dintre cei mai bunt specialisti 
în Men in Black. Expresia a fost popularizată de cele două 
filme ale lui Barry Sonnenfeld, Men in Black I (1997) şi Men in 
Black II (2002), care, amestecând comicul cu fantasticul, au 
obţinut un imens succes internaţional: filmul pleacă de la 
faptul că diverşi extratereştrii, dintre care unii foarte de 
temut, trăiesc pe Pământ, pe seama oamenilor (aceşti 
„extraneeni” sau „alienigeni” sunt deci „intratereştrii”):. În 
Franţa, autorul de romane stiintifico-fantastice Jimmy Guieu s- 
a specializat în jocul cu asemenea teme de acuzare şi relatări 
delirante”. 

Pentru a simţi legăturile imaginare tesute de propagandistii 
„antimondialişti” de extremă dreaptă între planul instaurării 
Noii Ordini mondiale, complotul organizaţiei Illuminati şi 
practicile secrete ale CIA în materie de „control mental", ne 
poate fi de folos un amplu interviu al publicistului Fritz 
Springmeier, realizat în 1998 de Wayne Morris în Canada 
pentru Radio CKLN (Universitatea Politehnică Ryerson, 
Toronto, Ontario) şi difuzat pe parcursul unei serii de emisiuni 
consacrate „programării mentale”. Experiențele de Mind 
Control despre care este vorba sunt considerate a avea loc în 
cadrul unei conspirații guvernamentale (despre care deseori 


4 V. Hopkins, 1987; Cooper, 1989, 1991 şi 2004; Keel, 1970 şi 2002; Keith, 
1993 şi 1994a, b, c; Sider, 1994; Mack, 1995. V. şi investigația făcută de 
Marie-Therese de Brosses, 1997, precum şi lucrările enciclopedice ale lui 
Peter Knight, 2003 şi 2004. Despre Black Helicopters, v. Spark, 2003. 

1 Cei doi eroi (interpretati de Tommy Lee Jones şi Will Smith), „K” şi „J”, 
sunt membrii unei agenţii ultraconfidentiale, necunoscută guvernului. 
Sarcina lor este aceea de-a „regulariza imigrația extraterestră pe 
Pământ”. Textul de prezentare pe DVD insistă asupra rolului lor de 
protectori: „Ei sunt asigurarea voastră pentru orice risc, cea mai bună 
şansă de supravieţuire, ultima voastră apărare împotriva viermilor 
intergalactici”. Alienii sunt deci o ameninţare, ei fiind prezentaţi ca 
invadatori. Umorul realizatorului îngăduie însă distantarea de orice ar 
putea fi motiv de spaimă. V. Costello, 2004, pp. 126-127. 

2 V. Guieu, 1990, 1991, 1992 şi 2000. Pentru o cercetare critică severă a 
interpretărilor făcute de Hopkins (1987, 1988), Strieber (1987, 1988), 
Mack (1995), Jacobs (1995) şi atâţia alţi ufologi specializaţi în povestiri 
despre întâlniri doveditoare cu alieni ostili sau despre răpiri făcute de 
extratereşti, v. Meheust, 1985 şi 1992; Klass, 1988; Todd Carroll, 2005. 

3 Despre operaţia Mind Control, v. Marks, 1979; Bowart, 1994; 
Constantine, 1995 şi 1997; Springmeier/Wheeler, 1996 şi 1998. 


se crede că ar fi organizată de un guvern secret) sau în acela 
al unui contract secret între liderii politici si 
extratereştri/invadatori/colonizatori/prădători care se dedau 
cu regularitate practicării răpirilor. Interviurile radiofonice au 
fost transcrise şi difuzate mai ales în traducere franceză pe 
diverse site-uri de internet, de pildă, sub titlul de 
„Supravieţuitori ai Illuminati rup tăcerea”!. Fritz Springmeier 
are într-adevăr reputaţia de a fi un „expert în Illuminati”?. In 
introducerea pe care o face interviurilor realizate de Wayne 
Morris, Henri Viaud-Murat scrie, adresându-se „creştinilor”: 


Organizarea Noii Ordini mondiale şi pregătirea de către 
Illuminati a manifestării Antihristului /sic] presupun realizarea 
în prealabil a planului lor masiv de programare mentală. 
Acesta are în vedere programarea şi manipularea mentală, 
prin diverse tehnici ultrasofisticate, a unei armate cât mai 
numeroase cu putinţă de soldaţi docili şi gata să îndeplinească 
toate atrocitățile ordonate de stăpânii lor’. 


Fritz Springmeier este înfăţişat ca militant şi combatant: 
„Acest creştin are o misiune în favoarea supravietuitorilor 
Illuminati despre care a făcut numeroase studii şi a publicat 
foarte multe cărţi şi articole”. Aşa-zişii supraviețuitori sunt 
foşti ,sclavi” programati mental şi adesea torturați de 
pretinsii Illuminati — o altă categorie de supraviețuitori fiind 
alcătuită din fiinţe omeneşti care ar fi fost răpite de alieni“. 
„Supravieţuitorii”  răpirilor extraterestre devin martori 
privilegiați care, adesea, se transformă în autori sau coautori 
de cărţi de succes despre îngrozitoarele activităţi secrete ale 
alienilor sau ale Illuminati, presupusii lor complici. Mărturiile 
militante precum cele ale lui Cisco Wheeler exploatate de 


1 On-line, pe site-ul de limbă franceză: http://www.eglisedemaison.be, 25 
februarie 2005 

2 Expresia îi aparţine lui Katie Klemenchich, 2004, p. 25. 

3 Articol din Parole de Vie (http://www.paroledevie.org) 

4 „Abduşi” sau „răpiţi”. Una dintre cele mai cunoscute „mărturii” aparţine 
lui Debbie Tomey, care semnează Kathie Davis sau Debbie Jordan, al cărei 
caz a fost studiat şi exploatat în anii 1980 de pictorul şi sculptorul 
american Budd Hopkins (născut în 1931), devenit un ufolog celebru 
începând cu anii 1977-1978 ca urmare a unor întâlniri „tulburătoare” 
(Hopkins, 1987 şi 1995). V. Jordan/Mitchell, 1995; Brosses, 1997, p. 95 sg. 


Fritz Springmeier au, pe de o parte, caracteristicile literaturii 
antisataniste care, pe parcursul ultimelor două decenii ale 
secolului al XX-lea, a cunoscut o surprinzătoare amploare, 
îngemănându-se cu diferite curente ale ufologiei 
conspirationiste şi, pe de altă parte, ale unei categorii de 
scrieri ştiinţifico-fantastice specializate în relatarea invadării 
sau a cuceririi Pământului de către extraterestri pe cât de răi, 
pe atât de inteligenţi şi deci foarte de temut. Miza este jocul 
cu tendinţele paranoice ale cititorilor sau ale spectatorilor, cu 
condiţia ca prelucrarea artistică a sentimentului de a fi 
ameninţaţi să le producă acestora purificarea/sublimarea, 
catharsisul trăirilor negative. Omagiu involuntar lui Herbert 
George Wells, un pionier în materie, cel care se află la 
originile acestei tradiţii ca autor al romanului The War of the 
Worlds (Războiul lumilor), publicat în 1898+. Această viziune a 
„războiului lumilor” în care monştri îngrozitori veniţi din alte 
lumi sunt atacatori nemiloşi? a fost adusă pe marele ecran cu 


1 povestirea lui Herbert George Wells (1866-1946) a apărut iniţial în 
foileton în Pearson's Magazine din aprilie până în decembrie 1897, apoi 
este publicată, anul următor, în volum, devenind imediat un bestseller în 
pofida criticilor aduse modului necizelat şi stilului jurnalistic în care a fost 
scrisă (Wells, 2005; Lagrange, 2005a, pp. 49-60). Acestui roman 
ştiinţifico-fantastic al lui Wells i se datorează identificarea ,martienilor” ca 
prototip al invadatorului extraterestru, descris ca un fel de fiinţă 
monstruoasă (,caracatitele” martiene ale lui Wells care se hrănesc cu 
sânge omenesc sunt urmaşe ale unor creaturi care, deşi erau la origine 
foarte asemănătoare omului, au evoluat într-o direcţie divergentă şi într- 
un mediu diferit), un monstru răpitor împotriva căruia se duce o „luptă 
pentru viaţă” (struggle for life) nemiloasă (un împrumut din „darwinismul 
social” al epocii). Wells a creat mitul martianului invadator, de atunci 
mereu prezent în instrumentarul imaginativ al contemporanilor noştri. 
Reuşitul film al lui Tim Burton, Mars Attacks! (1996, DVD, Warner Home 
Video), este o dovadă suficientă. V. Manfredo, 2000, pp. 22-26; Andrevon, 
2005a, b şi d; Bargain, 2005a, b, c și d. 

2 V., de pildă, filmul lui Don Siegel din 1956, /nvasion of the Body 
Snatchers (Invazia jefuitorilor de trupuri), după romanul omonim al lui Jack 
Finney (1955), (după care Philippe Kaufman a realizat în 1978 o a doua 
adaptare foarte reuşită, iar Abel Ferrara, o a treia, în 1993), The 
Quatermass Xperiment (1955) sau Quatermass II (1957), al lui Val Guest, 
sau unele texte ale lui Jimmy Guieu, caZ/ Invasion de la Terre (1956), 
Hantise sur le monde etc. V. Guieu, 2000, pp. 4-5. Pentru alte exemple, v. 
Sabatier, 1973; Manfredo, 2000; Baudou, 2003, pp. 80-81; Costello, 2004; 
Andrevon, 2005c; Bargain, 2005b. 


talent de Steven Spielberg într-un film din 2005:. După 
drägutul şi simpaticul E T. Extraterestrul, care vrea binele 
pământenilor (care nu sunt îngeri), apare respingătorul şi răul 
E.B.E. (Entitate Biologică Extraterestră), invadatorul care 
împrumută trăsăturile negative ale nazistului, ale teroristului 
sau ale vampirului. Răul absolut este opusul absolut al 
cetăţeanului american care respectă drepturile omului, este 
fiinţa cea mai străină de morală, de respectul necondiţionat 
faţă de viaţa omenească. Or, cel mai străin dintre străini şi 
cea mai stranie apariţie dintre fiinţele stranii este 
extraterestrul monstruos, ucigaş de oameni, exterminator, 
adică, într-un cuvânt, „barbarul”. Un amestec de spirit 
dictatorial şi de instincte criminale. După 11 septembrie 
2001, pe plan mondial, reprezentarea se schimbă: străinul 
absolut este de acum înainte duşmanul absolut. N-ar fi de 
mirare dacă s-ar afla că acesta complotează de secole întregi, 
poate chiar de milenii. 

Pentru a construi imaginea marii conspirații, Fritz 
Springmeier (şi alţi publicişti, ca Alex Constantine sau Jim 
Keith?) se inspiră mai ales din mărturiile ,supravietuitorilor” 
acestor operaţiuni criminale („supravieţuitorii” — martorii cei 
mai celebri fiind femei, Cisco Wheeler şi Cathy O'Brien’), 
operaţiuni prevăzute în cadrul a ceea ce adesea este denumit 
„Projet MK Monarch” sau „Programme Monarch" „MK” 
pentru „Mind Kontrol” [sic], „K” evocând activităţile criminale 
ale medicilor nazişti evacuaţi în Statele Unite, ale căror 
„experienţe” asupra prizonierilor din lagărele hitleriste i-ar fi 
inspirat pe unii dintre specialiştii manipulării constiintelor care 


1 Kathleen Kennedy şi Colin Wilson sunt coproducătorii acestui film, iar 
Tom Cruise, actorul principal. Inainte de filmul lui Steven Spielberg, 
Războiul lumilor a făcut obiectul unei remarcabile adaptări 
cinematografice în 1953, a lui George Pal (producător si scenograf) si a lui 
Byron Haskin (realizator) — DVD, Paramount. Pe tema invaziei 
extraterestre, la cinema, v. remarcabilul supliment nr. 8 („Războiul 
lumilor”), vara 2005, din revista L3 Ecran fantastique. V. mai ales 
Andrevon, 2005a, b, c şi d; Bargain, 2005a, b, c si d. 

2 V. Constantine, 1995 si 1997; Keith, 1993, 1994a, b, c. Despre viziunile 
conspirationiste ale lui Jim Keith, v. Goodrick-Clarke, 2002, pp. 170, 281- 
282. 

3 V. Springmeier/Wheeler, 1996 si 1998. 

4 V. o sinteză recentă în Karma One, 2005. 


lucrează pentru CIA, ca Dr. Ewen Cameron — cunoscut pentru 
participarea sa la programul numit „MK Ultra”, program de 
cercetare ştiinţifică asupra manipulării mentale, lansat în 
1949, a cărui existenţă este atestată de numeroase 
documente declasificate ale CIA Cisco Wheeler şi-a construit 
reputaţia de a fi o „supravieţuitoare” a programului MK Ultra 
Monarch Cât despre Fritz Springmeier, el este mereu înfăţişat 
în mediile conspirationiste ca un eminent specialist al Project 
MK Monarch În cartea sa apărută în 1995 (The Top 13 
Illuminati Bloodlines), ca şi în partea a doua a interviului din 
care am citat anterior, Springmeier revine amănunţit asupra 
relaţiilor dintre Dr. Ewen Cameron şi Dr. Joseph Mengele, 
care, după 1945, ar fi colaborat cu CIA, sub numele de „Dr. 
Green”. De exemplu: „Mengele era descendent al Illuminati şi 
făcea cercetări de tip Illuminati în scopul de a putea exercita 
control asupra mentalului. A făcut nenumărate cercetări 
despre gemeni. Ei [Mengele şi colaboratorii săi] au descoperit 
cu acest prilej nivelul exact al traumei ce poate fi produsă 
diferitelor persoane înainte de a le ucide”?. În 2004, în Livre 
jaune n°7, Holey-Helsing consacră un capitol întreg unui 
subiect foarte nelămurit: „Joseph Mengele şi proiectul 
Monarque*”. Inspirându-se din Keith şi din Springmeier, el 
afirmă că „paternitatea proiectului Monarque poate fi 
atribuită”* lui Mengele şi aduce detalii menite să confere 
credibilitate ulterioarei sale relatări delirante: „Proiectul 
Monarque a debutat în anii 1950. Proiectul ultrasecret se 
derula sub oblăduirea unui departament întreg din CIA. [...] La 
începutul proiectului, responsabilii săi erau Illuminati. Cele 
patru „creiere” ale operaţiunii erau Dr. Green — care era, de 
fapt, însuşi Mengele Dr. White, adică Dr. Eween Cameron, Dr. 
Black, adică, Dr. Ed Hummel, şi Dr. Blue, adică Dr. Heinrich 
Mueller": În ce priveşte ororile comise în cadrul proiectului 
Monarque mitologizat, descris amănunţit de Springmeier, 


1 V. Marks, 1979. 

2 Interviu on-line la adresa: 
http://www.karmapolis.be/pipeline/interview_spring- meier suite.htm; tr. 
fr. uşor modificată. V. şi Springmeier/Wheeler, 1996, si Keith, 1994a. 

3 Livre jaune n°7, cap. 10, pp. 67-78. 

4 Ibid., p. 67 

5 lbid., p. 69; traducere modificată 


Keith sau Holey, ne putem face o idee citind următoarea 
descriere fantasmagorică: „Lucrările la proiectul Monarque se 
desfăşurau într-un hangar uriaş destinat construirii de 
avioane mari. In acest hangar erau îngrămădite mii de custi, 
suficient de mari pentru a încăpea în ele copii de vârstă mică. 
După informaţiile noastre /sic], era vorba despre două-trei mii 
de bebeluşi”:. Bebelusi destinati să devină, după torturi 
îngrozitoare, „roboţi umani” sau „sclavi ai Illuminati”. Căci, 
„fără sclavi, Noua Ordine mondială nu poate exista”?. Această 
literatură de groază arată că însăşi poziţia antitotalitară poate 
fi atinsă de delir. 

Datorate iniţiativei CIA, experimentările pe cobai umani, cu 
sau fără acordul acestora, sunt o realitate şi au urmărit, de 
exemplu, să testeze efectele anumitor droguri (LSD, în 
special) asupra comportamentului uman, în scopul de a 
putea fi mai bine „controlat”. Sunt poate singurele fapte pe 
care se bazează reprezentările paranoice şi povestirile 
fantastice cu privire la, marele complot criminal denunţat de 
Fritz Springmeier, de cei asemenea lui (Jim Keith), de epigonii 
şi vulgarizatorii săi (Holey, Icke). 

Scrierile şi casetele acestui profesionist al 
antimondialismului de extremă dreaptă amestecate cu 
elemente aparținând genului stiintifico-fantastic au constituit 
o sursă de inspirație pentru autorii conspirationisti ai 
generaţiei următoare care îl parafrazează sau îl citează foarte 
frecvent. Din ampla discuţie a lui Wayne Morris cu Fritz 
Springmeier, ne va fi suficient următorul pasaj referitor, în 
mod deosebit, la actele criminale ale Illuminati: 


Fritz Springmeier: îi salut pe toţi ascultătorii noştri şi îi 
îndemn să acorde atenţie acestei emisiuni, deoarece vom 
vorbi despre chestiuni importante, ce vor avea consecinţe în 
viaţa lor şi a nepoților lor! 

Wayne Morris: Aş prefera să încep prin a vă întreba cum aţi 
aflat despre cercetările făcute cu sprijin guvernamental pe 
tema programării mentale. 

Fritz Springmeier: Programarea mentală atinge foarte multe 


1 Ibid., p. 73 
2 Livre jaune n°7, p. 78 
3 V. Leary, 1984. 


domenii. Ea presupune mai ales un guvern mondial secret 
condus de Illuminati. In timpul unor investigaţii pe care le 
făceam despre Illuminati, am aflat cu ce se ocupau aceştia şi 
cum au ajuns să se ascundă. Se prevalau de alibiul Sigurantei 
naţionale. Se folosesc de patriotismul nostru şi încearcă să ne 
convingă că este în interesul nostru şi interesul propriei 
securităţi să ne supunem la tot ceea ce vor ei să ne impună, 
păstrând, în acelaşi timp, secretul asupra activităţilor lor. 

Wayne Morris: Pe Illuminati Lat descoperit în timpul 
cercetărilor despre programarea mentalului sau invers? 

Fritz Springmeier: Am descoperit programarea mentalului 
făcând cercetări despre Illuminati. Investighez, de asemenea, 
toate iniţiativele guvernului. Dar, vedeţi, în general nu 
cunoaştem decât aspecte de suprafaţă. Dacă vrem să ştim ce 
se întâmplă într-adevăr, atunci trebuie să căutăm dincolo de 
aparente. 

Wayne Morris: Ne-aţi putea explica cine sunt Illuminati? 

Fritz Springmeier: Illuminati sunt cei care zdruncină lumea 
din temelii. Sunt un grup de familii care, de generaţii, fac 
parte din elita societăţii. Eu le numesc „triburi” sau „familii”+. 
Există 13 familii principale. Sunt satanişti de generaţii întregi. 
Ceea ce înseamnă că, de secole, ei practică o vrăjitorie 
secretă, îşi transmit „religia” din generaţie în generaţie. Ei duc 
o viaţă dublă. Au o viaţă publică, în văzul lumii, şi o viaţă 
ascunsă, ferită de ochii lumii?. Sunt foarte, puţini aceia care au 
izbutit să le descopere secretele, deoarece sunt maeştri în 
arta secretului. Nu m-aş fi gândit niciodată că ei pot păstra 


1 Sau „dinastii” (Bloodlines) 

2 Modelul clasic al povestirii fantastice.. V. celebrul roman al lui Robert 
Louis Stevenson (1850-1894) publicat în 1886: Straniul caz al doctorului 
Jekyll şi al domnului Hyde. E bine cunoscută tema centrală a acestui 
roman „de cercetare ştiinţifică”: doctorul Henry Jekyll inventează un 
produs chimic care îi provoacă o dedublare a personalităţii, fapt dovedit 
de înspăimîntătorul său dublu, domnul Hyde, pe cât de hidos, pe atât de 
sângeros. Figura ucenicului vrăjitor (folosită de Mary Shelley în celebrul 
său Frankenstein sau Prometeul modem, roman apărut în 1818) cedează 
locul celei a savantului nebun, victimă a unei cunoaşteri şi a unui 
meşteşug pe care nu-l stăpâneşte în totalitate. Argumentele lui Jean 
Gattegno care stabilea începuturile genului stiintifico-fantastic în 1818 
sunt convingătoare: „Totul începe cu Frankenstein. Dincolo de vechiul mit 
prometeic pe care se întemeiază şi de tânăra tradiţie romantică prin care 
este şi azi actual, romanul lui Mary Shelley este prima lucrare de ficţiune 
care utilizează ca resort al intrigii sale o ştiinţă în plină expansiune” 
(Gattegno, 1977, p. 38). 


atât de bine secretul asupra activităţilor lor, până ce n-am 
trecut la cercetări sistematice despre Illuminati. Un anume 
John Robison a adus dovezi despre existenţa unei conspirații 
secrete împotriva tuturor statelor din Europa!. Această 
conspirație secretă era organizată de francmasoni, de 
Illuminati şi de către societăţi secrete. Acestea se întâmplau în 
1798. In acea vreme, guvernul din Bavaria a organizat 
descinderi la diferite sedii ale Illuminati, punând mâna pe 
documentele secrete ale acestora. Dosarul lor a fost trimis 
tuturor guvernelor europene, sub titlul: „înscrisuri originale ale 
Ordinului Illuminati”. In acelaşi timp, în epoca modernă, foarte 
puţini au putut dezvălui ceva despre organizarea actuală a 
Illuminati. Eu mi-am asumat această sarcină. Vreau să 
dezvălui pe larg cine sunt aceşti oameni, în ce constau 
practicile şi activităţile lor, absolut totul despre ei! Faptul că 
vă ofer răspunsuri mai lungi la întrebările pe care mi le 
adresati se explică prin aceea că, în general, oamenii tind să 
interpreteze informaţiile despre Illuminati în funcţie de 
propriul sistem de gândire. Dacă doriţi să-i înţelegeţi pe 
Illuminati, atunci trebuie să înţelegeţi că aceşti oameni nu 
gândesc nicidecum ca mine ori ca dumneata. Pentru a lua un 
singur exemplu, aflaţi că foarte mulţi dintre ei au personalităţi 
multiplu programate, ceea ce deja creează o enormă diferenţă 
faţă de toţi aceia care, asemenea nouă, nu sunt „multiplu 
programati” (NE: Springmeier foloseşte deseori acest termen 
pe care-l putem înţelege ca definind o tulburare de 
personalitate: un singur individ posedă mai multe personalităţi 
distincte, toate programate şi artificial induse prin tehnici 
psiho-stiintifice complexe). 

Wayne Morris: Vorbind despre Illuminati, aveţi în vedere 
gruparea creată în 1776 în Bavaria de către Adam Weishaupt? 

Fritz Springmeier: Da, la ea mă refer. Însă nu Weishaupt a 
creat-o, căci această organizaţie există de mult mai multă 
vreme. Familiile oligarhice sunt extrem de puternice. Studiind 
istoria, vă veţi da seama că acestea nu au renunţat niciodată 
la putere. Unele dintre aceste familii datează chiar din timpul 
lui Nemrod. Familia Rothschild şi-a reconstituit propria 
genealogie secretă care ajunge până la Nemrod. Aceiaşi care 
controlau religiile de mistere. In Antichitate, exista un Consiliu 
suprem care superviza toate religiile de mistere. Aveau preoţi 
foarte puternici, şi au preferat să rămână ascunşi timp de 
secole şi să acţioneze în secret. Dar au fost întotdeauna 


1 V. Robison, 1797 (şi 1798). V. Carr, 2005b, p. 151 sg, 195, pp. 215-216. 


prezenţi. La sfârşitul celui de-al Doilea Război Mondial, a fost 
trimisă în Europa o comisie care să constate situaţia bisericilor 
distruse în timpul luptelor. De sub altarele „creştine” au ieşit 
la iveală altare păgâne. Foarte multe catedrale au fost 
construite pe amplasamente considerate puternice centre 
oculte. La orele la care nu se oficiau slujbe religioase, aceste 
biserici serveau unor ceremonii satanice. Şi practica aceasta a 
continuat, în secret, timp de secole. 

Wayne Morris: Vreti să spuneţi că aceste biserici au fost 
infiltrate de Illuminati? 

Fritz Springmeier: Lumea noastră se află sub controlul 
acestor familii foarte puternice. Una dintre ele, de exemplu, 
include toate familiile regale din Europa". În realitate, ei ne 
conduc. Multe dintre statele europene au Biserici naţionale 
conduse de monarh. 

Wayne Morris: Aţi vorbit despre existenţa a 13 familii de 
Illuminati. Le puteţi numi? 

Fritz Springmeier: Am publicat o carte în care toate aceste 
familii sunt prezentate amănunţit. Principalele 13 familii sunt: 
Astor, Bundy, Collins, Dupont, Freeman, Kennedy, Leigh, 
Onassis, Rockefeller, Rothschild, Russell şi Van Dine. Cea de-a 
treisprezecea este familia Merovingienilor. Aceasta este foarte 
importantă, căci reuneşte toate familiile regale din Europa. In 
cartea mea despre Illuminati, n-am discutat foarte mult 
despre ramura merovingiană, deoarece există alte publicaţii 
care o prezintă în detaliu. Prinţul Charles al Marii Britanii, de 
exemplu, aparține acestei ramuri. Dacă Lat studia 
genealogia, aţi vedea că el se înrudeşte cu mai mulţi 
preşedinţi americani: Washington, Jefferson, Madison, cei doi 
Harrison, Tyler, Taylor şi George Bush. Şi Dan Quayle, 
vicepreşedintele american din perioada când preşedinte era 
George Bush (tatăl), se înrudeşte cu familia regală din Anglia. 
Prinţul Charles se mai află în relaţie de rudenie şi cu doamna 
Woodrow Wilson. Americanii cred că familiile care îi conduc nu 
sunt legate între ele prin rudenie, dar nu este deloc aşa. Mi s-a 
spus că la inaugurarea bibliotecii lui George Bush, în Texas, 
preşedintele Carter a amintit că publicase o carte care să 
arate că toţi preşedinţii americani erau mai mult sau mai puţin 
înrudiţi. 

Wayne Morris: Când aţi aflat despre existenţa celor numiţi 
Illuminati? Ce informaţii v-au trezit interesul? 

Fritz Springmeier: Fără îndoială că toată lumea a auzit 


1 Teză reluată de David Icke, Jan Udo Holey etc. 


vorbindu-se despre Martorii lui lehova şi despre felul lor de-a 
merge din poartă-n poartă, câte doi. In ce mă priveşte, eu 
eram un misionar creştin şi lucram pentru a aduce Martori de- 
ai lui lehova pe calea lui Hristos. Într-o zi, obosit să tot am de- 
a face cu membri de rând ai Martorilor lui lehova, m-am rugat 
lui Dumnezeu să-mi dea mijlocul prin care să decapitez 
organizaţia autoritară ce-i ţine pe Martorii lui lehova sub 
controlul ei. Ruga mi-a fost îndeplinită. Am intrat în posesia 
unor informaţii confidentiale ce dovedeau că şefii Martorilor lui 
lehova, care se află la conducerea Watchtower Society 
(Societatea Turnului de Pază) colaborează cu şefii Bisericii 
Mormonilor (Biserica Sfinților Ultimelor Zeil Această 
informaţie mi-a întors viaţa pe dos. Atunci am aflat despre 
Illuminati şi despre tehnicile lor de programare mentală. Nu 
vreau doar să-i arăt cu degetul pe Martorii lui lehova şi pe 
mormoni, căci Illuminati au infiltrat toate religiile şi toate 
Bisericile pe care, în bună parte, le controlează. Toate 
denumirile creştine în general au fost infiltrate şi sunt, în 
secret, controlate de Illuminati. Aşa s-a întâmplat să aflu 
prima oară despre existenţa acestora. Despre existenţa CFR 
(Council of Foreign Relations), a Comisiei Trilaterale şi a 
grupului Bilderberg ştiam de aproximativ douăzeci de ani’. 
Dar aici este vorba despre o organizaţie situată în cu totul alt 
plan" Când am început să fac cercetări, am început totodată 


1 Opoziția faţă de secta mormonilor este o importantă componentă a 
antisatanismului, în special în cultura americană. V. Davis, 1960; 
Introvigne, 1997, pp. 92-95. V. şi supra, în chiar acest capitol (în legătură 
cu Livre jaune n°7). 

2 V. Allen, 1971-1972 şi 1976, lucrări de popularizare a ideilor specifice 
primei generaţii de după război a autorilor conspirationisti americani, 
urmaţi de omologii sau de imitatorii lor europeni (Henry Coston, Pierre de 
Villemarest, Yann Moncomble etc.). 

3 Springmeier îşi imaginează puterea celor din Illuminati ca pe o 
superputere ultrasecretă exercitată prin controlul asupra societăţilor 
secrete sau semisecrete cunoscute, adică ale căror denumiri sunt 
cunoscute, şi, uneori, şi membrii acestora. A pretinde că faci descrierea 
unei societăţi secrete este oarecum contradictoriu: dacă este cu adevărat 
secretă, atunci nu este cunoscută, nu se poate spune nimic despre ea, 
căci este sortită să rămână necunoscută. Adepții teoriei conspirației caută 
să eludeze această contradicţie prin redublarea la nesfârşit a presupusei 
grupări secrete, după modelul abatelui Barruel, care făcea distincţia între 
„loji” (francmasoneria la vedere) şi ,arrièreloji” (conducerea nevăzută a 
sectelor şi a societăţilor secrete, inclusiv francmasoneria). Accesul la 
Superiorii Necunoscuti înseamnă fie o iniţiere prealabilă (de unde 
importanţa acordată mărturiilor presupusilor ex-initiati), fie posesia de 


să ajut oameni care voiau să părăsească gruparea Illuminati. 
Cu acest prilej, am aflat lucruri noi, în special modul de 
funcţionare a programării mentale. O descoperire atrăgea 
după sine alta nouă. 

Wayne Morris: Care sunt scopurile familiilor de Illuminati şi 
ale întregii lor organizaţii? De ce au infiltrat Illuminati aceste 
organizaţii mondiale? 

Fritz Springmeier: Pentru înfăptuirea a ceea ce se cheamă 
Noua Ordine mondială şi pentru aducerea unui om încă 
aşteptat să apară şi care va atrage atenţia lumii întregi. Acest 
om se numeşte Antihrist. Este obiectivul lor final. Nu doresc să 
las ascultătorilor impresia că sunt pe cale să le fac un 
jurământ religios, dar chiar asta se întâmplă. Cine lucrează la 
deprogramarea victimelor grupării Illuminati îşi dă seama că 
acestea au fost programate după un plan mondial foarte 
elaborat care are drept scop unificarea lumii sub domnia 
Antihristului!. 

Wayne Morris: Aţi afirmat că, pentru a-şi atinge scopurile, 
Illuminati folosesc programarea mentală. Cum v-aţi dat seama 
de asta? Aţi lucrat cu Cisco Wheeler, care a scris o carte 
împreună cu dumneavoastră. Cred că ea era una dintre 
victimele exercitării controlului mental de către Illuminati. 
Cum aţi întâlnit-o şi cum v-aţi dat seama de ceea ce i se 
întâmplase? 

Fritz Springmeier: Ea încerca să se desfacă din lanţ, să rupă 
dependenţa de programarea mentală. Am descoperit că era 
vorba despre cel mai mare sistem sclavagist cunoscut 
vreodată în lume. Erau, cu totul, patru femei care făceau 
parte din Illuminati si care lucrau în echipă. Devenite toate 
patru creştine, ele încercau să se elibereze ajutându-se una 
pe cealaltă. lar eu investigam cazul Illuminati. Cei care sunt 
sub efectul programării mentale sunt determinaţi să nu-şi 
dezvăluie niciodată secretele. Pentru cei care au făcut parte 
din Illuminati şi asupra cărora a fost exercitată programarea 


documente interceptate sau confiscate de poliţie (cazul scrisorii din 1822 
atribuite lui Piccolo-Tigre), ori chiar furate de oameni buni la suflet (cazul 
Protocoalele inteleptilor Sionului, după Serghei Nilus). 

1 Pentru o mai amplă prezentare a acestei viziuni apocaliptice, v. broşura 
lui Serge Monast, Le Gouvernement mondial de VAntéchrist (introducere 
datată 4 aprilie 1994), referitoare, în principal, la William Guy Carr (1956 
şi 1958), Protocoalele fnteleptilor Sionului (cu comentariile lui Nilus şi 
Marsden), Lady Queenborough (1933), Antony C. Sutton, Eric D. Butler 
(1974), René Bergeron (1993), Leon de Poncins (1934; ed. nouă 1975), |. 
Du Plessis (1937). 


mentală, este foarte greu să dezvăluie tot ceea ce s-a 
petrecut. Cu mine, aceste femei au putut lucra mult mai uşor 
pentru că eu făcusem deja cercetări proprii, iar ele erau 
convinse că voi înţelege ce vor să-mi spună. Nu era nevoie să 
vorbească prea mult pentru a spune anumite lucruri, deoarece 
eu le ştiam deja, ceea ce le-a scutit de multe suferinţe şi a 
împiedicat declanşarea unor programe defensive din cauza 
faptului că ar fi vorbit prea mult. Cisco Wheeler făcea parte 
din acest grup care se străduia să scape de sub tirania 
controlului mental. Intâlnindu-le, am făcut tot ce mi-a stat în 
putinţă să le ajut. Pe Cisco am scos-o din grupul Illuminati. Ca 
mulţumire, cunoştinţele mele despre Illuminati au sporit 
enorm, căci aveam de-a face cu persoane care îmi ofereau 
informaţii din interior, despre situaţii trăite aievea. Ulterior am 
întâlnit şi alţi supraviețuitori. Repet, este foarte greu să 
înţelegi această organizaţie foarte secretă şi legăturile dintre 
aceste familii, căci, pentru a înţelege cum gândesc şi cum 
acţionează llluminati, ar trebui să renunţăm la deprinderile 
noastre culturale, la felul nostru de a gândi. Ei nu gândesc în 
acelaşi fel ca noi. Faptul că am putut lucra cu aceşti 
supraviețuitori ai Illuminati a fost marele meu premiu. 

Wayne Morris: Este adevărat că Illuminati practică 
programarea mentală supra membrilor propriilor familii? 

Fritz Springmeier: O, da! Fac asta de secole şi este un 
secret foarte bine păstrat. Este unul dintre motivele pentru 
care au putut face tot ce-au făcut şi pentru care au avansat în 
instaurarea Noii Ordini mondiale, fără ca oamenii să bänuiascä 
măcar existenţa unei conspirații atât de vaste şi de puternice. 
Sunt atât de puternici, că pot face ca totul să pară a se 
produce din cauze naturale. 


Conspirația denuntatä de Fritz Springmeier nu se 
desfăşoară, prin urmare, doar în interiorul statului american, 
nu este nici măcar o conspirație mondială, ci este Marea 
Conspiratie, superconspiratia mondialistă destinată să-l aducă 
pe Antihrist (sau Antehrist) în poziţia de Rege al Lumii. În 
noua ofensivă luciferică, Illuminati şi-au găsit aliaţi deosebit 
de periculoşi: extratereştri sau cel puţin o specie dubioasă de 
E.B.E. sau de alieni care practică „abducţiile” despre care 
relatează atâţia „martori”. Căci există mai multe varietăţi de 
extratereştri. Documentul publicat nesemnat sub titlul 
Opération ,Cheval de Troie” (subtitlu: „La Terre aux mains 


des Petits Gris”), publicat în anexă la traducerea franceză a 
cărţii Guovernement secret a lui Milton William Cooper, 
începe cu o schemă a varietätilor de extratereştri?. Autorul 
pretinde că „au fost enumerate până azi patruzeci de rase de 
alienigeni”, dintre care pot fi amintite „cele care sunt cel mai 
des prezente pe planeta noastră”: „Marii Blonzi”, ,uriasii”, 
„fiinţele interdimensionale”, „piticii catifelati”, „miniandroizii”, 
„clonele de tip arian”, „Micii Cenusii” ce constituie „entităţi 
biologice extraterestre” (E.B.E.). Micii Cenusii se împart, la 
rândul lor, în trei categorii (subtipuri): „Tipul 1: Venerează 
tehnologia şi n-au respect pentru oameni. Acest tip de fiinţe a 
fost popularizat de Whitley Strieber în povestirea sa 
Communion. Tipul 2: Prin aspectul lor general sunt 
asemănători celor din primul tip, deşi au chipul uşor diferit de 
al acestora, şi degetele altfel aşezate. (...) Nu cunoaştem 
dacă au nevoie, pentru a se hrăni, de aceleaşi secret ca şi 
cei din primul tip. Tipul 3: Au aceleaşi trăsături de bază, dar 
se situează pe o poziţie inferioară celorlalte două tipuri”. Şi în 
această privinţă, adaptarea pentru ecran a unei povestiri, nu 
a unui roman, ci a unei mărturii (presupuse ca atare) a dus la 
o largă popularitate a temei ufologice: reprezentări ale celor 
„Cenuşii” sau „Micii Cenusii” în filmul Communion, realizat pe 
baza cărţii cu acelaşi titlu a lui Whitley Strieber, un bestseller 
publicat în 1987+. 

În afara graniţelor literaturii stiintifico-fantastice de groază 
(Cooper, Keel, Springmeier etc.), o explicaţie de tip 
conspirationist mai găsim, în special, la Jacques Vallée: 
răpirile de către extratereştri ar fi manifestarea mai mult sau 
mai puţin vizibilă a unei mult mai vaste inteligente care ar 
juca o comedie mitică pentru a da apă la moară credințelor 
fiinţelor omeneşti”. Această inteligenţă superioară ar exploata 
credulitatea oamenilor: „Este emergenta unei noi forme de 


1 Cooper, 2004 (1989), pp. 59-122 

2 „Taxinomie generale des aliénigènes”, în Cooper, 2004, pp. 64-67 

3 Opsration..., in Cooper, 2004, pp. 66-67. 

4 Strieber, 1987; Conroy, 1989. Despre cazul Strieber, v. investigația lui 
Marie-Thérèse des Brosses, 1997, p. 251 sg. Despre speciile de 
extratereştri, v. lucrarea în două volume a lui Jean-Paul Ronecker, care 
reproduce schiţe desenate de „martori” sau făcute după descrierile 
acestora (Ronecker, 2001). 

5 V. Vallée, 1989 si 1991. 


conştiinţă care ajunge să manipuleze modul în care oamenii 
percep realitatea”!. Jacques Vallée ocupă un loc aparte în 
lumea pestriță a uf ologilor americani. Pentru că Jacques 
Vallee, născut în 1939 la Pontoise, după studii de matematică 
şi astrofizică la Paris şi la Lille, s-a angajat într-o carieră 
dublă, de ufolog şi de informatician în Statele Unite, unde s-a 
stabilit în 19622. Acolo îl va întâlni pe celebrul ufolog 
american Joseph Allen Hynek, acesta devenind, pentru multă 
vreme, colaboratorul său. Autor a mai multor bestselleruri 
internaţionale şi bucurându-se, printre ufologii americani, de 
o reputaţie de „cercetător” în sensul propriu al cuvântului, 
Vallee va fi ales de către Steven Spielberg, în filmul întâ/nire 
de Gradul Trei (1977), ca model al personajului Lacombe, 
savant francez interpretat de François Truffaut. Se ştie că, 
pregătind acest film, Spielberg s-a documentat serios pe 
tema extraterestrilor şi l-a consultat în special pe J. Allen 
Hynek?. In legătură cu imaginea atribuită de Spielberg 
extratereştrilor, Vallee a avut mai degrabă o reacţie critică: 
aceste fiinţe venite din alte părţi sunt, de fapt, prezentate în 
film ca „fraţi” inofensivi. Felul angelic în care îi vede cineastul 
şi pe care îl vom constata şi în E T. (1982) — dar la care va 
renunţa în serialul /storia după Steven Spielberg (2002), la 
care va fi producător executiv, schimbare confirmată în 2005 
de Războiul Lumilor — nu putea decât să îl şocheze pe 
„cercetătorul” obişnuit să ia în serios relatările despre răpiri 
care, de la începutul anilor 1980, au produs o transformare- 
cadru a prelucrărilor de tip ufologic, făcând ca, de atunci 
înainte, fantasticul să prevaleze asupra magicului, generând 
un discurs nou despre extratereştri „răpitori” şi „violentele 
farfurii” (!) ilustrative pentru un gen mai apropiat de 
stiintifico-fantasticul de groază. 


Descendenţe satanice si de la Prioria din Sion la 
puterea Societăţii Vril 


Scrierile esotero-conspirationiste ale lui Holey sunt puternic 


1 Vallée, 1991 (citat de Brosses, 1997, p. 411) 

2 Despre traiectoria acestui personaj din lumea ufologiei, v. http:// 
www.rrO.org/Vallée.Jacques.html. 

3 Campos, 2005, p. 40. V. si Bergier, 1978, pp. 90-92. 


influențate de textele  poligrafului antisatanist Fritz 
Springmeier, alături de ale altor autori specializaţi în acelaşi 
gen politico-literar (Mullins, Perloff, Cooper, Sutton, Icke, 
Coleman etc.). In prima sa parte, dedicată celor „13 
descendente satanice” — denuntate ca „adevărata cauză a 
sărăciei şi răului pe Pământ”: —, Livre jaune n *7 (2004) 
conţine o scurtă menţiune despre Prioria din Sion, inspirată 
explicit din povestirea fabricată şi difuzată de cartea lui 
Baigent, Leigh şi Lincoln, Sângele sfânt şi Sfântul Graal (citată 
în notă?), reînscriind-o însă în metapovestirea mitologică 
despre destinul „tribului lui Danz, înfăţişat ca „una dintre 
descendentele satanice cele mai puternice de-a lungul 
secolelor”: 


Urmasii celor din semintia lui Dan au ținut sub protecția lor 
cele 13 descendente pe tot parcursul istoriei, până în zilele 
noastre. Din ea trebuie să se nască Antihristul, cel care va 
conduce lumea. Ei au fost ajutați de una dintre societățile cele 
mai puternice şi mai secrete din lume, care şi-a luat diferite 
nume, cel mai des folosit fiind acela de Ordinul Sionului. 
Ordinul a fost întemeiat de Godefroy de Bouillon după 
cucerirea  lerusalimului. De-a lungul secolelor, el s-a 
transformat în ceea ce se cheamă astăzi Prioria din Sion. 
Acest ordin este unul dintre principalii precursori ai 
Antihristului! De la crearea sa, ordinul a fost întotdeauna 
apropiat celei de-a 13-a descendente. Denumirea de Prioria 
din Sion a apărut întâia oară la cucerirea lerusalimului, în 
vremea cruciadelor. Godefroy de Bouillon a construit în 
apropiere de lerusalim o mănăstire pe care a numit-o Notre 
Dame du Mont de Sion (Sf. Fecioară de la Muntele Sionului). 
Obiectivul principal al mănăstirii era să menţină viu Ordinu/ 
Sionului. (...) Ordinul avea puterea de a alege regele care urca 
pe tronul lerusalimului. Era condus de mari maeştri (...). 

Membri ai acestui ordin au făcut parte din grupul ///uminati 
în care au deţinut funcţiile cele mai înalte. (...) Comunitatea 
templierilor, a primilor bancheri internaţionali, a fost 
întemeiată de membri ai acestui ordin (...). Se găseau membri 


1 Livre jaune n°7, p. 17. V. Springmeier, 1995, 1996 şi 1999. 

2 V. Livre jaune n°7, p. 365, nota 59. 

3 Despre „tribul lui Dan” din care se consideră că provine Antihristul, v. 
Armogathe, 2005, pp. 228-229, 231, 294. 

4 Livre jaune n°7, p. 60 


ai ordinului şi printre rosacrucieni si francmasoni. Ei au 
contribuit la întemeierea Ritului Scotian, o ramură importantă 
a masoneriei actuale. Cele mai înalte grade din Ritul Scotian 
corespund gradelor inferioare ale Prioriei din Sion. Magia 
hermetică fost întotdeauna o practică secretă a acestora. (...) 
Toţi membrii prioriei se dedau la practici oculte şi esoterice. 
Cei mai puternici membri ai acestui ordin au pus la cale, din 
umbră, mari evenimente politice, au avut, în toate timpurile, o 
influenţă decisivă asupra cursului istoriei!. 


Puterea grupării Illuminati ar fi, susţine Holey, inseparabilă 
de existenţa societăţilor secrete, în special a Societăţii Vril, 
ordin secret care ar fi activat sub cel de-al Treilea Reich’. În 
Le Matin des magiciens, Pauwels şi Bergier mentionau 
„societatea berlineză” care „se numea Loja Luminoasă sau 
Societatea Vril”, atribuindu-i o importanţă hotărâtoare 
datorată teoriilor sale ,stiintifice” si concepţiilor sale 
„religioase”, „în care Hitler şi membrii grupului din care 
acesta făcea parte credeau”, astfel că ele pot fi socotite 
surse de inspiraţie pentru originile nazismului. Sursa comună 
tuturor autorilor care au abordat acest subiect este mărturia 
— contestabilă ca atare — a inginerului german Willy Ley, 
care, într-un articol apărut după cel de-al Doilea Război 
Mondial, în Statele Unite, unde emigrase în 1935, a schiţat o 
istorie a ideilor pseudostiintifice pe care, după părerea lui, cel 
de-al Treilea Reich le luase în serios.* Ley se referea nu numai 
la celebra teorie a glaciatiei şi a Pământului gol pe dinăuntru, 
ci şi la o „sectă din Berlin în care se practica meditaţia în 
scopul de a pătrunde secretul vril-ului”s. 

La originea acestor legende pseudoistorice se află mai cu 
seamă teza ocultistă despre Pământul gol pe dinăuntru şi 


1 Livre jaune n°7, pp. 65-66 

2 Livre jaune n°7, p. 39 

3 Pauwels/Bergier, 1972, pp. 339-340. Karl Haushofer, înfăţişat ca 
animator al Societăţii Thule, ar fi fost membru al Societăţii Vril, societate 
secretă ce s-ar fi inspirat din tezele lui Louis Jacolliot (1837-1890). V. 
Brissaud, 1969, pp. 51-52. În legătură cu aceste afirmaţii îndoielnice, v. 
supra, cap. VI, p. 293. 

4 Ley, 1947; Hakl, 2000, p. 14 

5 Goodrick-Clarke, 1989, p. 302. Cuvântul vri; poate însemna pur şi simplu 
„energie” sau „forţă”, caz în care acest nume comun nu trebuie înţeles ca 
având majusculă; el poate apărea însă si ca nume propriu (Vril). 


despre prezenţa în scobitura acestuia a unei populaţii de rasă 
superioară descrisă în romanul lui Edward George Bulwer 
Lytton (1803-1873), apărut în 1871, The Coming race (Rasa 
viitorului sau Rasa care ne va înlocui), sub denumirea de Vril- 
ya, şi care mai apare şi la Joseph Alexandre Saint-Yves 
d'Alveydre: (1842-1909) în cartea sa Mission de l'Inde 
(Misiunea Indiei) cu Agartha (sau Agarttha), regiune din 
Himalaya (Tibet) ce se pretinde centru spiritual ascuns 
(subteran) al Pământului, chiar centrul inițiatic al Lumii?. 
Romancierul şi poetul englez Bulwer-Lytton, despre a cărui 
iniţiere rosacruciană nu mai există nici o îndoială şi care a 
fost prieten cu Eliphas Levi, era pasionat de ocultism, de 
societăţile secrete, continuându-şi, în acelaşi timp, cariera 
politică. Edward George Earle Bulwer, Lord Lytton, 
descendent al unui alchimist din secolul al XVII-lea, doctorul 
Bulwer, a intrat în Parlament în 1831 şi a fost ministrul pentru 
Colonii al Reginei Victoria. Cunoscut pentru romanul său 
istoric The Last Days of Pompeii, ca şi pentru romanele sale 
de mister şi groază ca Zanoni şi A strânge story, el ar fi făcut 
parte dintr-o grupare ultrasecretă şi, potrivit unei afirmaţii 
ciudate a „istoricului” Andrew Lang, l-ar fi întâlnit pe contele 
de Saint-Germain (1700-1784) la Paris, în 1860"! Printre 


1 Joseph Saint-Yves, marchiz d'Alveydre, este autorul mitului sinarhic. El 
definea sinarhia ca fiind un „guvern general ştiinţific”. Despre Saint-Yves 
d'Alveydre (zis Joseph-Alexandre SaintYves) şi sinarhia, v. Weiss, 1967 
(1949); Saunier, 1971 şi 1981; Galtier, 1989, p. 306 sq.; Dard, 1998. 

2 Saint-Yves d'Alveydre, 1910 şi 1926; Ossendowski, 2000 (1922); 
Guenon, 1927; Saunier, 1981, pp. 345-368; Chacornac, 1986, pp. 75-77; 
Laurant, 1993, pp. 114-115. V. şi supra, cap. VI. Agartha a făcut obiectul 
unor noi abordări fanteziste în literatura pseudoistorică despre nazism şi 
ocultism: v. Brissaud, 1969, pp. 58-60; Ravenscroft, 1977 (1973), p. 244 
sq.; Ribadeau Dumas, 1975, pp. 99-101. 

3 Galtier, 1989, pp. 174-176. Că ar fi fost „imperator” al Societas 
Rosicruciana in Anglia (întemeiată în 1866) este pură legendă (asupra 
căreia revine însă Sède, 1978, pp. 138-141). Despre influenţa lui Eliphas 
Lévi asupra lui Bulwer-Lytton, v. Colin Wilson, 2003, pp. 427-429. Contrar 
celor afirmate într-un articol anonim despre „Saint-Yves d'Alveydre, 
strămoşul sinarhiei”, apărut în Les Documents maçonniques (februarie 
1944, p. 129; reed., 1986, p. 907), nu este deloc cert că SaintYves s-ar fi 
aflat în relaţii cu Bulwer-Lytton (Saunier, 1981, p. 89). 

4 Cf. Jacques Bergier, în Bulwer-Lytton, 1987, p. 7. Contele de Saint- 
Germain, un aventurier a cărui viaţă rămâne învăluită de mister, era 
cunoscut ca eminent „ocultist”, avant la lettre, iar Cagliostro s-a pretins 


cititorii săi entuziaşti se numără chiar Madame Blavatsky, 
cofondatoare (împreună cu Henry Steel Olcott) a Societăţii de 
Teosofie din New York, la 13 septembrie 1875:. Madame 
Blavatsky îl considera unul dintre marii „superiori 
necunoscuţi” ai omenirii. În utopia sa, puterea vril-ului, care 
includea telepatia şi telekinezia, se afla în posesia unei 
anumite rase subterane de oameni, Vrilya sau ,civilizati”, 
mental „foarte avansați în raport cu specia umană”?. Vril-ul 
este descris ca o undă misterioasă care concentrează toată 
forţa energetică a materiei prin care sunt posibile 
hipnotismul, dezintegrarea, tratarea bolilor etc.:, cu marele 
avantaj, pentru „civilizaţii” lumii subterane, că e suficient 
pentru a le asigura subzistenta tuturor. Mai exact, domnia 
abundenței: imagine a vârstei de aur. Aristocrati cum sunt, 
Vril-ya arată un dispreţ neţărmurit pentru KoomPosh, adică 
pentru democraţie, pe care o definesc „guvernarea de către 
ignoranti, bazată pe principiul cantităţii (al numărului mai 
mare)”, un sistem politic aberant rămas în vigoare la un 
anumit număr de triburi, care, în diferite stadii de barbarie, 
au populat aceeaşi lume subterană. Comentatorii n-au avut 
nici o dificultate în a recunoaşte în Koom-Posh imaginea 
repulsivă a Americii democratice, pragmatice şi mecanizate. 
Reinterpretată de Louis Jacolliot*, apoi de către Madame 


discipol al acestuia. Se considera nemuritor. Despre Bulwer-Lytton, v. 
Saunier, 1981, pp. 89-93. 

1 Goodrick-Clarke, 1989, pp. 26-27; Barkun, 2003, pp. 31-32 

2 Goodrick-Clarke, 1989, p. 302. Romanul lui Bulwer-Lytton, The Corning 
Race, are un loc al său şi în istoria utopiilor moderne, în care, pe deo 
parte, ilustrează subcategoria utopiilor subterane (Trousson, 1979, p. 96), 
iar, pe de altă parte, pe aceea (minoritară în sfera literaturii utopiste) a 
utopiilor fără instituţii, în care se presupune că înţelepciunea şi bunele 
instincte le permit fiinţelor omeneşti să se lipsească de legi şi de 
conducători (Trousson, 1979, pp. 22, 106). Acest roman poate fi 
considerat „strămoşul utopiei escatologice a secolului al XX-lea” (ibid, p. 
197), întrucât avem de-a face, la autorul ei, cu o pierdere a credinţei în 
Progres conceput ca treaptă necesară pentru atingerea fericirii universale, 
fără a elabora în schimb o antiutopie (cum a procedat Zamiatine, Huxley, 
d'Orwell) (ibid., p. 245). Pentru o evaluare a conţinutului acestei utopii, v. 
Ruyer, 1950, pp. 233-237; Morton, 1964, pp. 159-169; Ciorănescu, 1972; 
Trousson, 1979, pp. 222-223. 

3 Trousson, 1979, p. 222 

4 Jacolliot, 1873, 1875 


Blavatsky, ficţiunea denumită vril avea să fie concepută ca un 
„enorm rezervor de energie în organismul omenesc, 
inaccesibil noninitiatilor”. De unde credinţa că „oricine 
ajungea să stăpânească forţa vril-ului, putea, precum cei din 
rasa Vril-ya (...), să se bucure de stăpânirea deplină asupra 
întregii naturi”:. Ideea de vril a continuat să se răspândească 
mai ales prin intermediul adepților teosofiei?. 

În accepțiunea de energie cosmică, susceptibilă de a fi 
captată şi utilizată de către unii iniţiaţi, vr!//-ul a fost inclus în 
lumea legendelor despre „esoterismul nazist”, datorită şi 
unor predispoziţii manifestate în povestirile despre aşa-zisa 
Societate Vril şi despre importanţa, exagerată de obicei, 
acordată Societăţii Thule, de care a fost legat mitul despre 
Agartha. Din literatura de factură mitologică despre nazism şi 
pretinsele sale „origini ocultiste”, aflăm că legenda transmisă 
de mat Societăţii Thule lui Rudolf Hess’, Adolf Hitler şi 
Alfred Rosenberg ar fi fost următoarea: după dispariţia, ca 
urmare a unui cataclism cosmic, a marii insule Hiperborea, 
dintre „membrii iniţierii supreme” (care trăiau la Thule, 
capitala Hiperboreei) a supravieţuit un mic număr de 
hiperboreeni, deținători de secrete despre legăturile fiinţelor 
omeneşti cu „Inteligenţe din Afară” care s-ar fi instalat în 
deşertul Gobi, iar apoi, în urma unei a doua catastrofe, într-un 
imens refugiu subteran din munţii Himalaya, unde s-ar fi 
împărţit în două grupuri, unul alegând să urmeze „calea 
mâinii drepte sub roata Soarelui de Aur”, iar celălalt, „calea 
mâinii stângi sub roata Soarelui Negru”. Centrul celor care 
aleseseră prima cale s-ar fi găsit la Agarthi sau Agartha, loc al 
contemplatiei şi oraş ascuns al Binelui, iar ceilalţi ar fi trecut 
prin Schamballach sau Shambalha, loc al violenţei şi oraş al 
Puterii. Pentru „nazificarea” acestei legende e destul a sugera 
că Hitler a fost cucerit de această povestire ce includea şi 
venirea, tot la o mie de ani, a Superiorului Necunoscut, cel 
care putea da naştere „noii dinastii solare” ce avea să 
domnească mai bine de o mie de ani asupra lumii“. 

lată, aşadar, cui i se datorează, în universul fantastic al lui 


1 Goodrick-Clarke, 1989, p. 302 

2 Galli, 1989 

3 Amintim că Rudolf Hess a fost într-adevăr un discipol al lui Karl 
Haushofer, teoreticianul geopoliticii. 


Holey: şi al altora, relatările despre ovnis, dar mai ales despre 
farfuriile zburătoare germane pe care naziştii le-ar fi construit 
între 1935 şi 1945, aşa cum lasă de înţeles cartea de mici 
dimensiuni a lui Norbert Jurgen Ratthofer şi a lui Ralf Ettl, Das 
VrilProjekt (Proiectul Vril. Lupta decisivă pentru Pământ), 
publicată la Viena în 19922. Ca şi ati ufologi fascinati de 
nazism, precum Willibald Mattern, Wilhelm Landig şi Ernst 
Zündel, neonazistul chilian Miguel Serrano (născut în 1917), 
mare maestru al „hitlerismului esoteric”, a mers până la a 
susţine că, după distrugerea celui de-al Treilea Reich, mulţi 
dintre nazişti s-ar fi ascuns în bazele subterane de la poli (în 
Antarctica, mai exact‘), şi ei ar fi creatorii de OZN-uri, cu sau 
fără ajutorul extratereştrilor din alte galaxii:. 

Aceste publicaţii pomenesc de contacte între extraterestri 
şi mulţi dintre autorii de texte esotero-naziste. Holey, de 
pildă, afirmă că primul volum al cărţii sale Sociétés secrètes 
(1993, apoi 1995) a fost scris sub influenţa unor forţe 
superioare. În această privinţă, mărturiile părinţilor săi, 
Hannes şi Luise Holey, sunt foarte clare: tânărul Jan Udo avea 
legături cu extraterestri şi cu mari personaje ale trecutului.* 
Nici spiritismul nu lipseşte din peisaj. În unele cărţi de 


4 V. Brissaud, 1969, pp. 58-59. Pentru altă versiune, v. Ribadeau-Dumas, 
1975, p. 98 sg. In Histoire mondiale des sociétés secrètes, tratând despre 
„Culisele oculte ale national-socialismului”, Serge Hutin insistă asupra 
influenţei ocultistului Jan Hanussen, înfăţişat ca „magul negru” al lui 
Hitler, care, în 1929, i-ar fi urmat lui Haushofer în fruntea Societăţii Thule 
(Hutin, 1959, pp. 357-360; v. şi Gerson, 1969, pp. 130-143). 

1 Despre Societatea Thule, Agartha, vrii şi Societatea Vril, v. Livre jaune 
n°5, pp. 140-170. 

2 V. Ratthofer/Ettl, 1992. Această lucrare este una dintre sursele de 
inspiraţie ale lui Jan Udo Holey: v. Helsing, 2004. In legătură cu această 
carte, v. Bahn/Gehring, 1997, pp. 84-90. 

3 Neonazistul canadian de origine germană Ernst Zundel (născut în 1939) 
este cunoscut pentru angajarea sa în rândul negationistilor (Goodrick- 
Clarke, 2000, pp. 10-12, 282-284, 288-290,. 301-304; 2002, pp. 157-161). 
Editura pe care a fondat-o, Samisdat Publishers, a publicat câteva texte, 
amestec de ufologie conspirationistä şi esoterism nazist (v., de pildă, 
Mattern, 1974). V. şi romanul lui Landig, 1971 (Godwin, 1993, pp. 63-69; 
Goodrick-Clarke, 2002, pp. 137-139, 157-158). 

4 V. Szabo, 1947. 

5 În legătură cu aceste teze, v. Godwin, 2000, pp. 75-87, 123-124; 
Goodrick-Clarke, 2002, pp. 151-172. 

6 V. Mening, 204, p. 515 


literatură conspiraţionistă conţinând referiri la OZN-uri şi la 
extratereştri, o temă frecvent întâlnită este aceea a existenţei 
printre oameni a unor specii străine acţionând cu foarte rele 
intenţii. Denunţător de profesie al Noii Ordini mondiale, 
William Milton Cooper (1943-2001), militant al Dreptei 
Crestine si activist al miscärii Patriot Movement, cunoscut ca 
autor al cărţii de succes Behold a Pale Horse, dar şi pentru 
„viziunile sale radicale din domeniul ufologiei”, merge până la 
a susţine că majoritatea specialiştilor în materie de OZN-uri 
nu erau decât agenţi ai unei mari conspirații având drept 
scop disimularea extratereştrilor pentru ca aceştia să-şi poată 
realiza planul de invadare şi de cucerire fără a avea de 
înfruntat rezistenţă din partea fiinţelor omeneşti. lată câte 
resurse simbolice inepuizabile au interpretările paranoice ale 
istoriei recente?. Nu-i de mirare că Protocoalele pot fi citite în 
bestsellerul lui „Bill” Cooper, Behold a Pale Horse, care 
denunţă „puterea ocultă” a societăţilor secrete. Puțin înaintea 
morţii sale violente în timpul unui schimb de focuri cu poliţiştii 
veniţi să-l aresteze (5 noiembrie 2001), „patriotul” militian 
Cooper (considerat neonazist de unii jurnalişti) se apucase să 
pună la îndoială „teza oficială” despre atentatele din 11 
septembrie, în care vedea rezultatul unei conspirații 
organizate de CIA. Bineînţeles, admiratorii au atribuit moartea 
sa agenţilor Illuminati pe care „dezvăluirile” lui i-ar fi deranjat 
din cale-afară. 


Cunoaşterea interzisă 


Majoritatea autorilor de lucrări care susţin că dezvăluie 
marile secrete ale istoriei lumii se pretind un fel de 
contraexperti, respingând atât istoria „oficială”, cât şi 
ştiinţele constituite ca atare şi predate la nivel academic. ŞI 
de această dată, adevărul se află „altundeva”. Aşa cum 


1 Prima ed., 1989; a 2-a ed. revăzută, 1991 (lucrare având în jur de 500 
de pagini). Cooper îl inspiră atât pe Holey, cât şi pe David Icke (de pildă: 
Icke,1994, pp. 195-235). 

2 Grant, 1998; Goodrick-Clarke, 2002, p. 294 sq.; Barkun, 2003 

3 Cooper, 1991, p. 267-332. In comentariile sale la Protocoale, Holey îl 
citează sau îl parafrazează pe Cooper (Goodrick-Clarke, 2002, p. 293). V. 
Helsing, 1993, pp. 36, 43-49 (sau Livre jaune n°5, pp. 74-78). 


rezultă din invocärile prea repetate si admirative ale 
„lucrărilor revoluţionare” si, evident, necunoscute (datorită 
eficientei intervenții a  manipulatorilor din umbră) ale 
fizicianului sârbo-american Nikola Tesla (1856-1943) sau ale 
„doctorului Immanuel Velikovsky”: adevărata ştiinţă este 
„altundeva”!. Elogiul adus marilor necunoscuţi este un corolar 
al denuntärii imposturii „ştiinţei oficiale” sau a ,erorilor” 
comise de savanții cei mai iluştri, suspecți prin chiar acest 
lucru, ca, de pildă, Einstein. Ştiinţei „normale” recunoscute de 
autorităţile aparţinând marii conspirații i se opune ceva de 
felul unei ,alter-stiinte” ai cărei reprezentanți sunt 
marginalizati şi defăimaţi. Adevărul ştiinţific este interzis şi 
camuflat cu grijă sub cunoştinţe false: aceasta este 
convingerea diferit exprimată în literatura complotistă. Astfel, 
în Conspirația cosmică, după celebrarea unui „geniu 
remarcabil: Tesla”? şi omagierea lui Velikovsky:, Stan Deyo 
consacră teoriei câmpurilor unificate a lui Einstein o analiză 
critică intitulată „Relativitatea lui Einstein: eroarea”?. În Livre 
jaune n°5, Holey nu pierde ocazia de a se referi la Nikola 
Tesla şi la conceptul acestuia de „energie liberă”, iar Ed. Felix 
publică o lucrare, redactată de un „colectiv de autori”, pe 
tema „energiei libere” şi a „operei lui Tesla”, prezentată după 
cum urmează: „Veţi înţelege din această lucrare că energiile 
libere există. Se pune întrebarea: Cine are interes să ascundă 
această realitate?” 

lată ce scrie David Icke în cartea sa ufologică si 
conspirationistà intitulată Les Enfants de la matrice despre ce 
s-a petrecut pe planeta Marte „acum milioane de ani”: 


1 V. Tesla, 1992 şi Velikovsky, 1952, 1953,2003 (1950), 2004 (1955). 
Velikovsky (1895-1979) este prezentat de noul său editor francez (Le 
Jardin des Livres) ca „unul dintre cele mai mari genii ale secolului al XX- 
lea”. Editions Félix, unde apare, din 1997, Livre jaune, au editat o lucrare 
întreagă dedicată vieţii şi operei lui Nikola Tesla intitulată Coucou c'est 
Tesla. L'énergie libre, atribuită unui misterios „colectiv de autori”. Despre 
Tesla, v. O'Neill, 1944; Colladay, 1959 (reed., s.d.); şi biografia foarte 
documentată a lui Margaret Cheney (1981). 

2 Deyo, 2004, pp. 71-78 

3 Idem, pp. 93-94 

4 Idem, pp. 295-304 

5 Idem, pp. 229-234 


Potrivit unor noi dovezi, planeta Marte pare să fi fost 
distrusă de un cataclism asemănător celui care a adus 
sfârşitul brusc pe Pământ al Vârstei de Aur [referire la 
năruirea miticei Atlantide, la ţinutul Mu şi la Lemuria]. În anii 
1950, Immanuel Velikovsky, un cercetător de origine rusă, a 
formulat ipoteza că planeta denumită Venus, asemănătoare 
pe vremea aceea unei comete uriaşe, a produs, prin 
pătrunderea ei în sistemul solar, distrugerile de pe Marte şi 
importante pierderi pe Pământ. Velikovsky a fost ridiculizat şi 
atacat de comunitatea ştiinţifică, într-atât de plauzibilă trebuie 
că era ipoteza sa. Cu toate acestea, afirmaţiile sale au o tot 
mai mare audiență’. 


Autorul cărţii Le P/us Grand Secret îşi expune mai în detaliu 
teza, având grijă să apeleze la anumite instanţe de legitimare 
(„cercetători” şi alţii, ca Brian Desborough, fost angajat al 
companiei Boeing): 


Concluziile lui Velikovsky, ale fizicienilor de la Boeing şi ale 
unui număr tot mai mare de cercetători fixează încetarea 
vieţii pe Marte în perioada în care a avut loc scufundarea 
Atlantidei şi a ținutului Mu. Brian Desborough avansează ideea 
că sfârşitul Vârstei de Aur pe Pământ a fost urmarea relaţiilor 
dintre fiinţele omeneşti şi numeroase specii interdimensionale 
de extratereştri, de-a lungul unei perioade ce a durat sute de 
mii de ani. 


Icke se bazează pe un „document” comunicat de prietenul 
său Desborough, în 1998: The Great PyramidMystery, Tomb, 
Occult Initiation Ceremony or What?, publicat sub formă de 
articol în California Sun din Los Angeles. Desborough, spune 
Icke la început, „este un om de ştiinţă care a inventat 
tehnologia bazată pe energia liberă care ar putea schimba 
esenţial viaţa pe Pământ”. El ar fi „un autor şi un cercetător 
pragmatic, în căutare de dovezi”. Această imagine de adept 
al New Age cu pretenţii ştiinţifice păleşte însă pentru a face 
loc celei a unui „adept iluminat (al New Age)”: El 
investighează pe tema lIlluminati de mai bine de treizeci de 
ani. Interesul său pentru aceştia a apărut în momentul în care 
a vrut să dovedească existenţa lui Isus şi a înţeles destul de 


6 Icke, 2002, pp. 61-62 


repede că nu era cu putinţă. Înşelătoria creştină l-a condus la 
descoperirea unei escrocherii de şi mai mare anvergură. (...)”: 
Şi, cum pretenţia de a face ştiinţă obligă, numeroase lucrări 
ale lui Velikovsky pot fi citite pe website-ul lui David Icke: 
Worlds in Collision (1950), Ages in Chaos (1952) şi Earth in 
Upheaval (1955). 

Trebuie însă ţinut cont şi de lucrările de sinteză care îşi 
asumă un statut „alter-ştiinţific” în care ,contraexpertiza” 
apare pe post de „superexpertiză”. Editions Felix şi al lor 
„colectiv de autori” publică, de exemplu, în 2002, în 
colaborare cu un misterios centru din Port Louis (Insulele 
Mauritius): Worldwide 

Knowledge and Information Ltd., o lucrare intitulată 
L'Origine du monde ou L'Origine de l'esprit, de l'espace- 
temps et de la matière cu următorul subtitlu în forma unei 
dedicatii: „Celor care au înţeles că ştiinţa, religia şi filosofia 
sunt prizoniere în capcanele minţii şi care nu se tem să caute 
altundeva”. Pe coperta a patra a cărţii i se promit cititorului 
răspunsuri la marile întrebări: „Originea spiritului? Originea 
atomului? Originea materiei? Originea universului? De unde 
venim? lată cheia celei de-a patra dimensiuni”. Unii dintre 
aceştia fură fără ruşine din Natur-philosophie, dând scrierilor 
lor un parfum neognostic?. Nu fac excepţie nici noii esoterişti 
de extremă dreaptă, cu atât mai mult cu cât ei îşi pot justifica 
evoluţiile teoretice prin invocarea acelui We/tanschauung 
nazist, acea „religie a Naturii” elaborată de unii dintre 
conducătorii national-socialisti prin politizarea elementelor 
înrudite sau a motivelor teoretice izvorâte mai ales din 
romantismul german. Ei sunt în stare, bunăoară, să 
reconsidere, fie şi oricât de superficial, amestecul de spiritism 
şi neopăgânism „germano-arian” profesat de Himmler (şi deci 
în unele sectoare ale SS), exagerând importanţa istorică a 
acestuia sau chiar relansând pretenţiile lui Rosenberg de a 
întemeia noile „legi ale vieţii” naţiunii germane pe „legi ale 
vieţii” mult mai generale.* Madame Blavatsky stabilea ca 
obiectiv al Societății de  Teosofie „explorarea legilor 


1 Icke, 2002, p. 62-63 

2 Faivre, 1986 şi 2002 

3 Pois, 1993, pp. 63-99 
4 Pois, 1993, p. 91 


neexplicate ale naturii si puterile latente din om”. Holey, de 
pildă, le oferă cititorilor-discipoli cunoaşterea „legilor 
spirituale ale vieţii”, în număr de cinci: 1. Legea cauzalitätii; 
2. Legea analogiei; 3. Legea rezonantei; 4. Legea reîncarnării; 
5. Legea compensaţiei!. Cel care înţelege bine aceste legi 
face parte dintre „clarvăzători” şi nu mai are a se teme de 
nimic (sau aproape) de nimic. El este în măsură de-a se apăra 
împotriva manipulatorilor, căci, explică Holey, „Illuminati n-ar 
avea atâta putere dacă oamenii nu s-ar lăsa manipulati”?. 
Lupta se dovedeşte a fi, desigur, dificilă, deoarece, cum aflăm 
din Livre jaune n°7, „ştiinţa grupării Illuminati este cu multi 
ani înaintea „ştiinţei oficiale”. Chiar în sfera cercetării 
ştiinţifice, secretul reprezintă un avantaj: „Intre ştiinţa pe 
care o cunoaştem şi aceea care ni se ascunde, există o mare 
distanţă”! 

Cât priveşte romanele cu enigmă ale lui Dan Brown, 
acestea exploatează pasiunea ambivalenţă a marelui public 
contemporan pentru ştiinţă, care, răspunzând nevoii de 
magic, declanşează în acelaşi timp reacţii de angoasă. Astfel, 
în Îngeri şi demoni, asistăm la aducerea în scenă a CERN 
(Laboratorul European de Fizica Particulelor* care nu conţine 
nimic secret), aluzii la teoria despre Big Bang şi mai ales la 
tratarea temei despre antimaterie, energie „revoluţionară” 
susceptibilă de a fi utilizată ca o „nouă armă devastatoare” 
într-o perspectivă teroristă. lată cum sunt definite chiar de 
către profesorul Langdon legăturile dintre activităţile secrete 
ale Illuminati împotriva catolicismului şi pentru instaurarea 
unui guvern mondial, presupunând o utilizare „satanică” sau 


EA 


„luciferică” a ştiinţei: 


Extirparea catolicismului era scopul principal al confreriei 
Illuminati. Membrii ei considerau că dogmele superstitioase 
propovăduite de Biserică reprezintă cel mai mare pericol 
pentru omenire. Ei Se temeau că, dacă religia continua să 


1 Livre jaune n°5, pp. 288-304 

2 Idem, p. 307 

3 Livre jaune n°7, p. 117 

4 Consiliul European pentru Cercetare Nucleară (CERN) a fost creat în 
1952. Devenit Laboratorul european de Fizica Particulelor, acest centru de 
cercetare este mereu desemnat prin acronimul CERN. Sediul acestuia se 
află la Geneva. 


promoveze un mit pios ca fiind realitatea si adevärul absolut, 
progresul ştiinţific ar fi încetat şi omenirea ar fi fost 
condamnată la un viitor de neîntrerupte şi absurde războaie 
religioase. [...] 

Illuminati au devenit tot mai puternici în Europa [...] şi au 
început să se orienteze spre America, unde mulţi dintre cei 
aflaţi în posturi guvernamentale înalte erau masoni — George 
Washington, Benjamin Franklin —, oameni cinstiţi, cu frica lui 
Dumnezeu, care nu aveau habar despre puterea deţinută de 
Illuminati în cadrul  masoneriei. Membrii confreriei au 
contribuit la fondarea unor bănci, uzine şi universităţi, pentru 
a-şi finanța planul. [...] 

O Nouă Ordine Mondială [...] bazată pe iluminismul ştiinţific. 
Ei au numit-o Doctrina Luciferică. Biserica a pretins că Lucifer 
este o referire la diavol, dar confreria a insistat că termenul 
era folosit în sensul său literal din limba latină, acela de 
„aducător de lumină” sau //luminator. 


Cel care citeşte Le livre jaune n°7 nu poate decât să se 
regăsească: n-a citit el capitolul din cartea lui Holey pe tema 
„Infiltrarea Bisericii Catolice”? lată cum regăseşte în special 
acele dezvăluiri convergente sau complementare: 


De la Revoluţia Franceză, Satana şi aliaţii săi din elită nu 
cruţă nici o ţară. (...) 

Cea mai mare victorie a Illuminati este aceea de a fi pus 
mâna pe Biserica Romano Catolică! Planul grupării Illuminati 
de a lupta fără milă contra catolicismului pare să decurgă 
potrivit prevederilor. Revoluţia Franceză, plănuită de Adam 
Weishaupt prin intermediul a diferite societăţi secrete, precum 
cea a iacobinilor, a distrus, fără milă, în Franţa spiritul catolic?. 


În pragul mileniului al treilea, vedem eseişti, pamfletari şi 
alţi autori de ficţiune inspirându-se din acelaşi stoc de 
reprezentări esotero-complotiste cărora li se adaugă viziuni 
delirante încurajate de progresul tehnico-stiintific, fie că e 
vorba despre cercetarea nucleară, fie despre cucerirea 
spaţiului. Într-o lume globalizată, sunt mai multe lumile 
ascunse (fr. arrière-mondes). 


1 Dan Brown, 2004, p. 49 
2 Livre jaune n°7, 2004, p. 159 


8. Revansa diavolului sau seductia 
complotismului cu tentă esoterica 


„Ceea ce auziti la ureche propoväduiti de pe 
case.” 
Matei, 10, 27 
„A nu crede nimic sau a crede totul sunt însuşiri 
absolute, lipsite de valoare, atât una, cât şi 
cealaltă.” 
Pierre BAYLE! 


În frumoasa sa carte despre Les Sources occultes du 
romantisme. llluminisme —  Theosophie, Auguste Viatte 
atribuia naturii umane o tendinţă spre cercetarea cauzelor 
oculte şi o predispozitie pentru explicaţiile complotiste, 
accentuate într-o atmosferă de „criză” în care cunoaşterea 


comună rămâne contrariată la confruntarea cu inexplicabilul: 


Omul este astfel alcătuit încât nu poate accepta explicaţiile 
fireşti ale marilor catastrofe: când acestea îi contrazic 
previziunile, el caută cauze oculte, astfel că o revoluţie le va 
părea efectul inevitabil al unui complot. Pe de altă parte, cei 
care sunt mirati de manifestările excentrice ale teosofilor 
bănuiesc mereu că în spatele acestora s-ar afla gânduri 
întunecate. Ei vor imagina evenimente politice, iar Revoluţia 
va avea să ie confirme”. 


Aceste tendinţe şi tentaţii al căror specific constă într-un 
amestec de reprezentări mitice sau credinţe magice şi 
aşteptări sau norme aparţinând ştiinţei moderne si 
indisociabilei lumi a tehnicii pot fi însă atribuite, cu mai puţine 
riscuri, individului modern. Zdruncinarea, în modernitate, a 
oricărei ordini providentiale eliberează un spaţiu conceptual 
în care îşi fac loc credinţele conspirationiste: în societatea 
„machiaveliană” în care relaţiile dintre oameni se întemeiază 
pe forţă sau pe viclenie în vederea dobândirii sau păstrării 
puterii, complotul este un mod de a acţiona ce vine de la 
sine. Pentru a nu trăi doar din abstracții, antropologia trebuie 


1 Réponse aux questions d'un Provincial, cap. XXXIX 
2 Viatte, 1928, vol. |, p. 308 


să aibă un caracter istoric: predispozitiile sunt, în aceeaşi 
măsură cu nevoile (actuale ale oamenilor), creaţii istorice, 
chiar dacă acestea din urmă, privind înapoi în timp, apar ca 
rezultat al evoluţiei. Sincretismul culturii contemporane în 
care se regăsesc laolaltă gândirea magică, credinţele 
religioase şi reprezentările de ordin tehno-stiintific, mai mult 
sau mai putin atinse de morbul fabulatiei, este cea mai 
recentă imagine a configurației specific moderne pe care 
termenul ,lluminism”, deşi ambiguu, are cel putin meritul de 
a ne-o reaminti: ea se referă, în acelaşi timp, la două lumi, 
una esotero-ocultistă a teosofiei masonice şi alta a „religiei 
Progresului” ce include cultul ştiinţei şi tehnicii, dar şi un 
agnosticism sau un ateism, mai mult sau mai putin 
declarate. 


Frica de libertate 


Psihanalistul Erich Fromm, gânditor şi teoretician de o rară 
luciditate, oferă cea mai clară evaluare de ansamblu a 
situaţiei omenirii în civilizaţia organizată pe baza ştiinţei, a 
tehnicii şi a industriei: 


Eliberat din legăturile societăţii primitive care îi ofereau 
siguranţă, dar în acelaşi timp îl şi limitau, omul modern nu şi-a 
dobândit independența în sensul pozitiv al realizării 
individului; adică al dezvoltării capacităţilor sale intelectuale, 
fizice si senzoriale. Inzestrându-l cu autonomie şi rațiune, 
libertatea i-a fost însă şi prilej pentru sentimentul de izolare 
care a făcut să se nască în el nesiguranța si neliniştea. 
Această însingurare îi apare de neconceput şi îl aduce în faţa 
alternativei de a se arunca, eliberat de stindardul libertăţii, 
într-o nouă formă de aservire sau de a acţiona în direcţia 


1 V. supra, cap. Ill, observaţiile lui Joseph de Maistre legate de 
ambiguitatea referenţială a termenului ,lluminism”. Aspectul poate avea 
însă legătură cu dubla apartenenţă teoretică a lui Victor Hugo, entuziast 
adept al Progresului şi personaj pasionat de spiritism, ocultism sau 
esoterism mistic (salutat ca atare de Eliphas Levi sau Saint-Yves 
d'Alveydre), cum a arătat Auguste Viatte în cartea sa, Victor Hugo et les 
llluminés de son temps (Viatte, 1943). Despre Hugo gânditor al 
progresului, v. Taguieff, 2004a, pp. 79-80, 88, 93-94, 118, 135, 217. 


totalei dezvoltări a personalităţii sale?. 


Căile eliberării iluzorii sunt numeroase şi nu ne propunem, 
în cadrul prezentei lucrări, să le cercetăm pe fiecare. Dar 
dintre cele ce pot oferi un debuşeu dorinţei de eliberare, 
trebuie luată în serios ca având mari şanse de-a se realiza 
scufundarea în marasmul explicatiilor complotiste ale istoriei 
— ce răspund apetitului pentru dezvăluiri — şi refugierea în 
povestirile fantastice în care elementul stiintifico-fantastic 
apare în amestec cu intriga detectivistă, cu romanul de 
groază, credinţa în fenomenele magiei şi dimensiunea 
esotero-gnostică. Desigur, nu ficţiunea ca atare trebuie 
incriminată: oroarea şi teroarea şi-au cucerit drept de 
cetăţenie în lumea literaturii şi a cinematografiei. Nu suntem 
de părere că denuntarea lor definitivă sau apelul la cenzură 
ar fi soluţia cea mai bună. Ceea ce ridică într-adevăr o 
problemă teoretică, morală şi politică legată de 
comportamentul cultural al contemporanilor noştri este — 
atunci când are loc — confuzia ordinilor şi a dimensiunilor, 
estomparea criteriilor de diferenţiere între lumea reală şi cea 
magico-complotistă, aceasta din urmă fiind susceptibilă, 
pentru mulţi dintre cei fascinati, de a remodela realitatea 
după chipul şi asemănarea sa. lată ce ar însemna să explici şi 
să înţelegi — şi, pe cât se poate, să evaluezi şi să măsori — 
ferindu-te a deplânge ori a ironiza condescendent. Discursul 
compasiunii sau al lamentatiei este el însuşi un simptom: a te 
arăta indignat că „într-o epocă a ştiinţei” (sau „la începui 
secolului al XXI-lea”) mai există „încă” oameni dispuşi să 
creadă în „baliverne” sau să manifeste entuziasm pentru 
„superstiţii” depăşite este de-acum o formă plină de naivitate 
de-a exprima un punct de vedere „progresist”. A proceda prin 
proferarea de insulte de genul: „Obscurantişti!” sau prin apel 
la reeducarea de urgenţă a constiintelor aflate în puterea 
„iraţionalului” ar însemna o ocolire a problemei, care însă 
reapare la nesfârşit, sub diferite forme: cum e posibil ca 
reprezentările mitice şi credinţa în magie să nu fi dispărut 
odată cu perfecţionarea raţiunii şi a cunoaşterii care, în 


2 Fromm, 1963, p. 10. Erich Fromm (1900-1980) a fost unul dintre 
reprezentanţii Şcolii de la Frankfurt (Jay, passim). 


modernitate, a făcut posibile „secularizarea” şi „dezvrăjirea 
lumii”? In ce ne priveşte, în faţa acestei întrebări, adoptăm 
programul lui Spinoza: „Să nu râzi, să nu plângi, nici să nu 
urăşti, ci doar să înţelegi”. Recunoaştem însă că, uneori, 
aceste recomandări sunt foarte greu de urmati. 

Spiritismul si ocultismul, cu multiplele lor avataruri 
teosofice, antroposofice şi „magico-iniţiatice”, pot fi global 
interpretate ca forme ale revoltei împotriva dominaţiei 
raționalismului şi materialismului în lumea modernă, mai 
precis în lumea condusă de ideile Luminilor continuate, în 
principal, prin triumful, în secolul al XX-lea, al pozitivismului şi 
al scientismului. În sensul restrâns al termenului (care ar fi 
acela de ocultism), esoterismul modern face parte din ampla 
mişcare de reacţie la ,rationalitatea” modernă care a luat mai 
întâi chipul romantismului, dar care s-a exprimat şi prin 
suprarealism, prin unele forme ale neopăgânismului deseori 
legate de o reprezentare mistico-ecologistă a lumii.? In mod 
cert, peisajul cultural este unul sincretic, alcătuit din fel de fel 
de elemente: un ecologism mistic cuprinzând laolaltă 
naturism, vegetarism, terapie blândă şi refuzul vaccinării 
poate fi văzut ca o „renaştere” a tradiţiilor celtice, chiar 
druidice, în timp ce proliferează şi aşa-zisele cunoaşteri 
„paralele” (astrologie, divinatie, ufologie, învățături orientale 
adaptate etc.) în contextul în care asistăm la o multiplicare a 
„sectelor” şi à „noilor mişcări religioase” sau „magice”. Unii 
deplâng  dezlănţuirea  „sălbatică” a imaginației sau a 
afectivității colective eliberate de constrângerile „raţionale” la 
indivizi în căutare de noi apartenente ori dependențe. Noile 
formule ale afectivității şi ale imaginaţiei nu trebuie să ne 
mire, căci sunt reacţii oarecum fireşti împotriva excesului de 
raționalitate. Care, după cum observa Max Weber, a pus într- 


1 Căci prostia există, la fel viclenia negustorilor de plăcute închipuiri. E 
astfel justificată mânia apărătorilor opiniei critice care, în numele 
„raţiunii”, aruncă oprobriul asupra „şarlatanilor” (Galifret, 1965; Cavanna, 
1989). 

2 Este vorba de misticism în sensul definiţiei date de Peter Bergen „În 
sens larg, se consideră mistică orice practică sau doctrină religioasă care 
afirmă unitatea omului şi divinului” (Berger, 1972, p. 140). Văzut în 
„perspectivă patologică”, ocultismul, observa Le Forestier (1990, p. 7), 
reprezintă „o reacţie spiritualistă împotriva absolutismului materialismului 
ştiinţific”. 


atât stăpânire pe creştinism încât i-a răpit orice farmec, 
lipsindu-l de puterea sa de atracţie. Conturarea conceptuală 
tot mai accentuat raţională a convingerilor n-a ocolit nici 
domeniul religiei: teologia este, de fapt, o prelucrare raţională 
a experienţei religioase. 

În secolele al XVII-lea şi al XVIII-lea, reconstrucţia raţională 
a teodiceei a pregătit şi a înlesnit ştergerea „păcatului 
originar”?. Umanismul progresist al Luminilor a sfârşit prin a 
elimina dogma „păcatului originar” şi, odată cu acesta, 
interogatia asupra „răului absolut”. Teama de infern a 
dispărut din cultura politică a modernilor: convertiți la un 
„machiavelism”, ca un alt fel de a spune „secularizare”. 
Diavolul a fost alungat din istorie pentru a lăsa loc unor cauze 
obiective, unor factori socio-economici, unor interese reale şi 
raţionale, determinismelor de tot felul. Şi de atunci, proiectul 
„progresist” al unei îmbunătăţiri generale şi continue a 
condiţiei omului s-a putut dezvolta nestingherit. Viitorul era 
menit Binelui, a cărui realizare în plan istoric nu însemna 
altceva decât Progresul la nesfârşit. Individualizarea 
credințelor n-a făcut decât să urmeze procesul de 
reconstrucţie raţională şi de „secularizare” destinat să inculce 
fiinţelor omeneşti convingerea absolută că pot înceta „să 
apeleze la mijloacele magiei pentru a deţine controlul asupra 
spiritelor sau a le implora” şi pot spera, în schimb, ca acele 
mijloace prin care vor putea stăpâni mersul lucrurilor să le fie 
oferite de tehnică şi de-previziunea raţională. Dar ce mai 
înseamnă o religie monoteistă care se reduce la o teologie 
pentru specialişti şi la o „etică” umanistă de masă care, 
întemeiată pe Drepturile Omului, se dispensează de 
Dumnezeu după eliminarea problemei răului? De altminteri, 
ateismul victorios în Occident la sfârşitul secolului al XIX-lea 
şi-a pierdut dimensiunea luminoasă pe care o avea ca sursă 
pentru neliniştea sa initiatoare’, pentru a lua o formă 


1 V. Freund, 1984, pp. 408-409. 

2 V. Cassirer, 1970, pp. 155-175. 

3 Arendt, 1990, pp. 161-162; Taguieff, 2004a, p. 126 

4 Weber (M.), 1963, pp. 69-70 

5 Ar trebui zăbovit îndelung asupra elogiului neliniştii (născută, după 
Hobbes, din caracterul insatiabil al dorinţei) la primii gânditori ai 
„progresului” liniar, necesar şi indefinit („la infinit”). Despre dialectica 


dogmatică distrugătoare a oricărui alt motiv de a trăi decât 
acela al dobândirii individuale a binelui presupus a fi garantat 
de „progresele ştiinţei şi tehnicii”, despre care preferăm să 
ignorăm că au creat, de fapt, „cuşca de fier” a modernităţii. 

Reducerea „religiei Progresului” la o apologie nedisimulată 
a consumismului de masă, orb la efectele perverse ale 
progresului tehnico-stiintific, a provocat revolte ale conştiinţei 
ilustrate nu doar de gândirea filosofică (Nietzsche, Berdiaeff, 
Ortega y Gasset etc.), dar şi de experienţa poetică (Poe, 
Baudelaire, Breton etc.), şi de experienţa religioasă a 
misticilor celor mai autentici dintre care Péguy este o figură 
reprezentativă. În acelaşi timp, abstractiuni ca „viclenia 
istoriei” sau ideea existenţei unei raţiuni ascunse în şirul 
aparent lipsit de noimă al evenimentelor istoriei a contribuit 
la banalizarea căutării unei „chei a istoriei” care se poate 
reduce la iluzia de a fi descoperit o imensă şi nesfârşită 
„conspiraţie”. O iluzie răspândind nelinişte, dar şi siguranţă 
totodată. A crede că şirul evenimentelor poate fi explicat prin 
cauze ascunse nu e tocmai abilitatea specifică a ştiinţei? Nu e 
cumva îndatorirea proprie fiinţelor înzestrate cu rațiune? lar 
dacă aceste cauze ascunse se reduc ele însele la rele intenţii, 
ce importanţă mai are acest fapt pentru cel care a căpătat 
siguranţă alcătuind un tablou satisfăcător al mersului lumii? 
Pentru cel căzut pradă delirului, delirul de interpretare este o 
dovadă de luciditate. Mecanismele paranoiei sunt uşor de 
recunoscut în felul în care este construită o asemenea 
reprezentare hiperlogică!:. Max Horkheimer observa pe bună 
dreptate: „Fiecare idee filosofică, etică şi politică, odată ce i-a 
fost tăiat cordonul ombilical al originilor istorice, are tendinţa 
să devină nucleul unei noi mitologii. Aceasta este una dintre 
cauzele care au făcut ca progresul Luminilor să tindă la un 
moment dat în direcţia retrogradă a superstitiei şi a 
paranoiei”?. 

Impotriva lumii moderne a avut, deci, loc o revoltă făcută în 
numele „gândirii” şi sub semnul unei reprezentări paranoice 
sau „detectiviste” a istoriei. Dar această reacţie „spirituală” 


neliniştii şi a speranţei, v. Taguieff, 2000, p. 57 sq., si 2004a, pp. 38-340, 
188-190. 

1 V. supra, cap. IL 

2 Horkheimer, 1974, p. 39 


împotriva „domniei cantităţii” s-a tradus printr-o masivă 
cerere de „supranatural” sau de „mister” şi un pronunţat gust 
pentru ,miraculos” şi mai ales prin dezläntuirea unui 
„Spiritualism” şi a unor „spiritualităţi” de proastă calitate 
care, de la sfârşitul secolului al XIX-lea, au devenit mărfuri 
oferite de piaţa culturală al cărui consum a determinat o 
îndepărtare încă şi mai mare a Occidentalilor de înţelegerea 
sensului transcendentei. Căci strategiile de evadare dintr-o 
lume  prozaică, demagogic sau din raţiuni publicitare 
prezentată ca aducând divinul sau sacrul la îndemâna tuturor, 
nu pot conta ca forme reînnoite de iniţiere sau de asceză. 
Accesul la „supranatural” nu poate fi confundat cu rezultatul 
tehnicilor de „dezvoltare individuală” cu parfum de 
înţelepciune orientală şi purtând marca unui hedonism de 
masă. Recenta modă New Age este o dovadă a vanitätii şi a 
vacuităţii acestor sincretisme magico-religioase. Insă recursul 
la gândirea magică n-a încetat să rămână o tentatie valabilă, 
iar „reînvierea” ocultismului n-a aşteptat anii şaizeci pentru a 
se produce. lată de ce în tezele sale despre ocultism (1946- 
1947), Adorno a reacţionat cu atâta severitate afirmând că 
„Ocultismul este metafizica  imbecililor”: si sugerând 
următoarea explicaţie: „Când realitatea obiectivă le apare 
celor vii surdă cum n-a fost niciodată înainte, aceştia încearcă 
să-i afle un sens printr-un exerciţiu de prestidigitator”?. Dar 
însuşi Adorno nu se abtine să gândească emergenta 
configurației ocultiste ca indice al unei „regresii”, noţiune ce 
presupune, în cazul de faţă, comparatia între o stare 
anterioară considerată pozitivă (sau „firească”) şi una 
prezentă, considerată negativă. Ceea ce, mai exact, ar 
însemna „regresie la gândirea magică”?, adică o oarecare 
degradare a atitudinii raţionale. Şi, în acord cu pornirea 
specifică epocii de a  „psihopatologiza” atitudinile şi 
comportamentele studiate, pornire şi mai accentuată în cazul 
„teoriei critice”, Adorno atribuie această „regresie” unei 
„conştiinţe bolnave”: 


Înclinaţia pentru ocultism este un simptom de regresie a 


1 Adorno, 2003, p. 32 
2 Idem, p. 323 
3 Idem, p. 322 


conştiinţei. Ea şi-a pierdut puterea de a gândi inconditionatul 
şi de a suporta conditionatul. In loc să le determine pe 
amândouă în unitatea şi diferenţa lor, printr-un demers 
conceptual, ea le amestecă fără deosebire. Inconditionatul 
devine un fapt, iar conditionatul este imediat esential!. 


Dacă, aşa cum credea Kant, este adevărat că raţiunea vrea 
inconditionatul, se poate atunci avansa ipoteza că această 
irezistibilă căutare a inconditionatului este susceptibilă de a 
se rătăci în ordinea conditionatului şi de a-şi avea 
contrasensurile ei. Pentru că preocuparea pentru sens n-a 
dispărut, ci s-a lovit de o realitate integral „materializată” ce 
nu mai corespunde întrebărilor omului, acesta pare că e 
excedat de o proliferare de nestăpânit a sensului. Sensul este 
cu totul la cheremul subiectivului, deci al arbitrariului. lată 
cum descrie Adorno acest proces: 


Ocultismul este o reacţie instinctivă la subiectivizarea a tot 
ceea ce are un sens, ca fenomen complementar reificării. (...) 
Fără cel mai mic discernământ, i se atribuie [un sens] celui 
dintâi lucru întâlnit în cale: caracterul raţional al realului care 
începe să creeze probleme este înlocuit de mese care se 
mişcă şi de raze emise de movile de pământ. Rămăşiţele lumii 
sensibile devin pentru conştiinţa bolnavă o mundus 
intelligibilis?. 


O asemenea abordare implică întreaga istorie a gândirii 
occidentale ce se caracterizează, mai ales, prin hegemonia 
culturală a creştinismului, deci a unei „religii universale” de 
tip monoteist care, din secolul al XVIII-lea, n-a contenit să-şi 
piardă influenţa asupra indivizilor şi a instituţiilor. In secolul al 
XX-lea au existat gânditori care au văzut sau au întrevăzut că 
această erodare a creştinismului, în mod special a 
catolicismului, departe de a favoriza generarea unui „ateism 
luminos”: a dus la apariţia unei noi mitologii ca receptacul de 
fragmente din toate vechile mitologii şi fărâme de credinţe 
religioase.  Ocultismul pentru toţi este un produs de 


1 dem, p. 321 

2 Idem, 2003, p. 323 

3 Împrumut această expresie de la Jean-Luc Nancy. Pentru detalii, v. 
Nancy, 2005, pp. 12,27 sq., 117 sg. 


substitutie de o proastă calitate metafizică şi teologică. 
Astrologia redusă la lectura horoscopului este o exacerbare a 
vidului. Adorno observă astfel că  „monoteismul se 
descompune într-o a doua mitologie” şi oferă, spre lămurire, 
următorul exemplu: 


„Cred în astrologie pentru că nu cred în Dumnezeu”, 
răspunde participantul la o cercetare de psihologie socială 
făcută în America. Rațiunea care judecă şi care s-a ridicat 
până la noţiunea unui Dumnezeu unic pare că se află în 
cădere. Mintea este disociată într-o multitudine de minţi şi 
astfel îşi pierde capacitatea de a recunoaşte că acestea nu 
existä!. 


Schema explicativă este bine cunoscută: descompunerea 
vechilor sisteme de credinţe duce la apariţia „anarhică” a 
unor credinţe de substituție. Ca şi alţi observatori ai 
procesului modern de producere de surogate ale 
monoteismului, de felul unui „animism readus la viaţă'?, 
Adorno consideră că acest proces este o „regresie” sau o 
„cădere”, că trebuie, aşadar, gândită sub semnul degradării, 
al declinului şi al corupţiei. Căci, afirmă el, „a doua mitologie 
este mai mincinoasă decât prima”?. Concluzia este tipică 
evaluărilor elitiste, făcute în numele normelor culturii 
ştiinţifice superioare, ale credințelor în magie, esoterice sau 
ocultiste. Echivalentul acestora îl regăsim astăzi în 
stigmatizarea cu dispreţ a noilor forme ale culturii populare 
mondiale fabricate din material simbolic de împrumut, 
provenit din lumea esoterismului sau a ocultismului, şi 
totodată din discursul conspirationist, inseparabil de mitologia 
societăţilor secrete. 


Reîntoarcerea „iraţionalului”? Revanşa diavolului? 


În faţa acestor reacţii „esotero-magice” împotriva „domniei 
cantităţii” reprezentate de lumea modernă“, apare constant 
tentaţia de-a relua o judecată critică devenită şablon: 


1 Adorno, 2003, p. 321 
2 Idem, 2003, p. 322 
3 Idem, 2003, p. 321 


„reîntoarcerea irationalului”, diagnostic pesimist pronunţat de 
„medicii civilizaţiei” improvizati şi formulă faţă de care 
„reîntoarcerea sentimentului religios” apare ca o expresie 
contradictorie, dar fundamental ambivalenţă (pentru care, de 
fapt, ne putem felicita, la fel de bine cum ne putem indigna 
sau lamenta). Pentru o gândire leneşă, „reîntoarcerea 
iraţionalului” s-ar datora unei pretinse „crize a Luminilor” sau 
a „Raţiunii”:. Mai precis, problema este reformulată în 
termeni polemici: modernitatea identificată ca domnie a 
raţiunii ar fi ameninţată de o nouă ofensivă a prerationalului 
sau a iraţionalului, ofensivă considerată de unii autori ca fiind 
trecerea la „vârsta irationalului”?. Vechiul duşman (superstitia 
şi fanatismul) revine pentru a-şi lua revanşa sau pentru a se 
răzbuna. Ameninţătoare reîntoarcere a câtorva tipuri de om 
irațional: credulul,  ignorantul, visätorul,  superstiţiosul, 
fanaticul, sălbaticul sau delirantul (nebunul) — fără a uita de 
eternul copil care se ascunde în fiecare om. A gândi o 
„reîntoarcere” a ceva sau la ceva nu explică nimic după cum 
arată şi Jean-Luc Nancy: „În fenomenele repetitive, de 
reluare, de relansare sau de revenire, accentul cade 
întotdeauna pe ceea ce este diferit, nu identic”, pentru a nu 
mai socoti că „în procesul propriei reîntoarceri, identicul îşi 
pierde dintr-un foc identitatea”:. In realitate, pretinsa 
„repetare” este o transmisie, o „contagiune a ideilor”. Or, o 
reprezentare, fie mentală (individuală), fie publică (socială) 
nu s-ar putea transmite fără a se transforma.* E totuşi ceva 
adevărat în reacţia celor care au nostalgia epocii raţiunii, fie 
ea şi mitică: de la sfârşitul secolului al XX-lea, proliferarea 
credințelor în starea de sălbăticie este favorizată de pierderea 
încrederii în marile ideologii politice sau, cum vor spune alţii, 
de regresul „religiilor seculare” ce structurau şi canalizau 
concepţiile despre mersul istoriei. De acum înainte, orice 


4 Amintim lucrarea lui René Guénon, Le Règne de la quantité et les signes 
des temps (1945); Guenon, 1970, în special pp. 10-103. 

1 V. spre lămurire analizele antropologului Wiktor Stoczkowski (1999, pp. 
20-37). V. si Jane Parish, ,The Age ofAnxiety”, in Parish/Parker, 2001, pp. 
1-16. 

2 Webb, 1988, pp. 5-6 

3 Nancy, 2005, p. 9 

4 V. analizele lui Dan Sperber, 1996. 


interpretare este posibilă, inclusiv cele mai delirante şi cele 
care admit intervenţia unor forţe supranaturale şi, îndeosebi, 
diabolice. Grija răului revine odată cu imaginea diavolului, în 
cadrul unei viziuni maniheiste, utilizată, ca nouă cheie a 
istoriei, la deschiderea tuturor uşilor. 

Observăm apariția unui cerc vicios: „reîntoarcerea 
iraţionalului” apărea ca un simptom al „crizei Ratiunii” şi, 
totodată, ca un factor al acesteia din urmă. Dar dacă, aşa 
cum susţin numeroşi sociologi, criza permanentă ţine de 
însăşi natura modernităţii? Dar dacă graniţele ce despart 
rationalul de irațional nu sunt nici clare, nici distincte? 
Numeroase lucrări de antropologie şi sociologie a ştiinţei (şi a 
parastiintelor) permit susţinerea tezei „relativiste” potrivit 
căreia credinţele denumite „iraţionale” de cei care nu le 
împărtăşesc sunt apărate de partizanii lor cu argumente 
socotite de adversarii lor „raţionale”!. Dacă însă o doză 
rezonabilă de relativism duce la evitarea unei atitudini 
dogmatice, prea mult relativism în cunoaştere alimentează 
suspiciunile complotiste, favorizând, în acelaşi timp, şi 
„Zvonurile negatoare” (Renard, 2005), materia primă a 
miturilor ,negationiste” („camerele de gazare n-au existat”, 
„Nici un arian n-a fost strivit în avioanele care-au lovit 
Pentagonul” etc.). 

Pentru teologii şi filosofii catolici, o critică a credințelor 
„sălbatice” sau „dezlănţuite” (dezvoltate în afara dogmei) 
puse pe seama iraţionalului este un act de argumentare 
recurentă. La sfârşitul secolului al XIX-lea în special, Biserica 
a fost nevoită să recurgă la ea pentru a reprima tentatiile 
ocultismului care apăreau în interiorul ei. Împotriva gustului 
exagerat pentru „mister” şi a modului în care acesta este 
exploatat de şarlatani, Biserica poate şi trebuie să formuleze 
anumite exigente „de raționalitate” (dovezi concrete, 
argumentatie coerentă etc.). In 1927, într-un eseu intitulat 
Défense de l'Occident, scriitorul catolic şi naţionalist francez 
Henri Massis stabilea un diagnostic lucid, în linii mari perfect 
valabil şi acum, la începutul secolului al XXI-lea: 


Este un moment favorabil acţiunilor echivoce ale tuturor 


1 V. Collins/Pinch, 1990 (1977); Stoczkowski, 1999, p. 31. 


falsilor mistici a căror gândire amestecă, în mod curios, 
cunoaşterea materialistă prin simţuri şi confuziile spiritualiste. 
Căci totul este invadat de aceste forţe spirituale. (...) Nu s-ar 
putea spune că lumea modernă duce lipsă de supranatural. 
Asistăm la o continuă apariţie a tuturor varietăţilor; dar nu 
materialismul, scientismul este astăzi lucrul cel mai rău, ci 
acest, spiritualism  dezläntuit prin care adevăratul 
supranatural nici măcar nu câştigă teren. „Misterul” învăluie 
totul, ocupă cele mai întunecate zone ale eului pe care îl 
răscoleşte, în miezul însuşi al raţiunii pe care o alungă de pe 
domeniul său. Sunt condiţii ca el să fie strecurat peste tot, mai 
putin în ordinea divină, unde säläsluieste, de fapti. 


Massis avea în vedere literatura evazionistă de calitate 
îndoielnică revărsată, de la sfârşitul secolului al XIX-lea, 
asupra Europei, în acelaşi timp în care era cutreierată de 
scamatori deghizați în „Iniţiaţi” sau în „Maeştri” reveniti din 
călătorii, adeseori imaginare, în Orient. În lucrările sale de la 
începutul anilor 1920 despre spiritism şi teosofie, gânditorul 
traditionalist René Guénon criticase el însuşi cu severitate 
astfel de activități,  considerându-le  mistificări sau 
escrocherii?. Existenţa unei oferte ideologice şi literare venite 
din partea impostorilor sau a negustorilor de meserie nu 
trebuie să ne facă să uităm caracterul autentic şi intens al 
cererii de spiritualitate pe care aceştia au izbutit s-o capteze. 
Nimic nu ne opreşte să credem că a dori o lume diferită de 
cea în care trăim este ceva propriu naturii omului. Gânditorul 
creştin C.S. Lewis observa: „Dacă hrănesc în mine însumi o 
dorinţă pe care nici o experienţă a acestei lumi n-o poate 
satisface înseamnă că sunt făcut pentru o altă lume”?. Dorinţa 
insatiabilà pe care lumea, aşa cum este, nu o poate satisface 
se traduce prin aspirații mistice şi religioase alimentate până 
şi de cele mai neizbutite thrillere teologice. Important aici 


1 Massis, 1927, p. 245 

2 Guénon, 1977 şi 1996. V. si Guénon, 1970, pp. 287-293 
(„Neospiritualismul”), 357-366 („La grande parodie ou la spiritualité a 
rebours”). Despre „tradiţionalismul” antimodern ce i se poate atribui lui 
Guénon (plecând de la premisa existenţei unei „Tradiţii primordiale”), 
diferit de cel al lui Joseph de Maistre, v., de pildă, Sedgwick, 2004, în 
special pp. 22-53. 

3 Lewis, 1996, p. 121 


este ca produsul de imaginaţie să poată ţine locul obiectului 
spre care tinde dorinţa, având în vedere că acest obiect 
lipseşte din lumea reală. Ar trebui, poate, să presupunem, 
după expresia lui Chesterton, că „nu este natural (firesc) să-l 
considerăm pe om ca produs al naturii (firii)” şi că „putem 
admite că este un animal dacă suntem de acord că este un 
animal fabulos”:. Aplecându-se asupra propriei copilärii, 
Tolkien, prieten apropiat al lui C.S. Lewis, insista asupra 
satisfactiei deosebite pe care o oferă fantasticul, în mod 
special miraculosul, pură creaţie a imaginaţiei: „E mai mult 
decât evident că basmele nu ţineau seama de ce se dovedea 
a fi cu putinţă, ci de ţinte ale aspiraţiei. Dacă aceste basme 
trezeau în mine o dorinţă, întărâtând-o până ce o puteau 
ostoi, succesul cărţii era total”?. 

Teza lui Massis despre consumul morbid de „mistere” şi de 
„Spiritisme” îndoielnice în perioade de criză trebuie totuşi 
corectată într-un punct esenţial: valabilitatea ei se leagă de 
faptul că se referă la un anumit stadiu al societăţilor 
occidentale în care Biserica continua să exercite un rol social 
important, statele-natiuni n-aveau a se răfui cu opoziții 
radicale, iar credinţele progresiste nu-şi făcuseră încă 
apariţia. Acestei relative  stabilităţi  socio-politice îi 
corespundea o reprezentare socială în care predominau 
convingerile ideologice şi speranţele copilăreşti. Intrarea în 
societăţi cu o mare mobilitate nu avusese încă loc. Or, într-o 
lume zguduită de un proces nedefinit de 
destructurare/restructurare, în sisteme sociale de o mare 
mobilitate, certitudinile dispar în acelaşi timp în care dispare 
şi încrederea, iar orice speranţă îşi pierde vigoarea. Indivizii 
nesiguri în societăţi instabile, conştienţi că îşi duc traiul într- 
un mediu pe care nu-l stăpânesc, au pierdut capacitatea de a- 
şi prevedea, fie şi în linii mari, viitorul. Caracterul imprevizibil 
al viitorului lor apropiat generează deznădejde şi 
dezorientare. Sentimentul de a trăi într-o lume incontrolabilă 
creşte şi se extinde. Indivizii nu mai ştiu cum să-şi utilizeze 
libertatea care devine un „stindard”, transformându-se în 


1 Chesterton, 1976, p. 31 
2 Tolkien, „Despre basme” in Tolkien, 1966, p. 40 


„libertate negativă”!. De unde tentatia, pentru indivizii 
incapabili de a suporta o anxietate în creştere, de a renunţa 
la libertate şi de a recurge la comportamentul de fugă sau la 
mecanismele evazioniste pe care Fromm le grupa în trei 
categorii: supunerea de bunăvoie în faţa unor personaje 
autoritare, renunţarea la imboldurile distructive (vertijul indus 
de distrugere) şi  refugierea într-un „conformism de 
automate”?. Si exigenţa lor pentru adevăr se pierde în 
nisipurile relativismului extrem prin care sunt relativizate 
toate „adevărurile” pe care se întemeiază oamenii. In epoca 
„turbo-capitalismului”, generator de anxietate, chiar de 
angoasă, oferta de hrană simbolică de tip esotero-gnostico- 
mistic capătă din acest moment o nouă semnificaţie socială. 
Indivizii „negativi”, dezrädäcinati şi aflaţi în căutarea unei 
apartenente încearcă în primul rând să scape de instabilitate 
şi de incertitudine. Aspiraţie menită a fi dezamăgită în 
civilizaţia riscului în care „noi” am intrat — cel puţin noi, 
occidentalii, cu partea occidentalizată a omenirii. În acest 
context i se prezintă publicului oferta de esoterism, de 
supranatural estetizat sau de credinţe religioase sincretice, 
antrenând mituri şi rămăşiţe ale vechilor superstiții. Publicul 
pare a fi copleşit de cultura evazionistă globalizată înainte de 
toate prin internet. 

În noianul credințelor delirante ce puseseră stăpânire pe 
contemporanii noştri cu începere din anii şaizeci, când unii 
observatori grăbiţi au crezut că au de-a face cu o 
„reîntoarcere a iraţionalului” (ca şi cum omenirea ar fi avut, 
într-o etapă precedentă a evoluţiei sale, acces la ,rational”!), 


1 Expresia aparţine psihanalistului Erich Fromm şi a fost utilizată în cartea 
apărută în 1941 (Escape from Freedom) în care încerca să explice 
fascinația exercitată de „fascism” (termen generic care desemnează cu 
precădere, în epocă, national-socialismul): La Peur de la liberté (Fromm, 
1963, p. 109). Nu este vorba despre „libertate negativă” aşa cum o 
defineşte Isaiah Berlin în faimosul său eseu din octombrie 1958: Deux 
conceptions de la liberté. V. Taguieff, 2005, pp. 331-332. 

2 Fromm, 1963, pp. 111-164. Este limpede că diagnosticul lui Fromm se 
leagă de atmosfera de la începutul celui de-al Doilea Război Mondial ce 
oferea spectacolul unei triple exacerbări: cultul şefului, gustul pentru 
distrugere şi conformismul birocratic punctual. Dacă supunerea faţă de 
şef este pe deplin realizată în regimurile totalitare, domnia 
conformismului nu încetează să amenințe democratiile liberale/pluraliste. 


un John Roberts sau un James Webb, în anii 1970, puteau să 
constate, pe bună dreptate, „o sechelă a şocului psihic 
provocat de raționalismul Luminilor şi de revoluția 
industrială”:, şi să discearnă atrăgătoarea promisiune a 
acestor credinţe, cum că ele ar oferi certitudini lăsând 
„impresia de control asupra realitätii”2. Ceea ce înseamnă o 
abordare a miturilor moderne după acelaşi model 
functionalist ca al tuturor instituţiilor omeneşti, interpretându- 
le ca „răspunsuri la nevoia de a stăpâni realitatea”:, model 
susceptibil de a fi aplicat în aceeaşi măsură religiilor, mari sau 
mici. Antropologul Mary Douglas caracteriza religia ca fiind „o 
tehnologie de control al riscului”, plecând de la premisa că 
„Nu există nici un individ a cărui viaţă să nu aibă nevoie a se 
derula într-un sistem simbolic coerent”5. Dintr-o perspectivă 
apropiată, sociologul Peter Berger definea rolul social al 
religiei considerând-o „o pavăză contra terorii”. Definiţia este 
aplicabilă „viziunilor religioase sau cvasireligioase despre 
lume”. 

Această interpretare funcționalistă, axiologic neutră, 
trebuie însă modificată prin asumarea de considerente critice 
de factură etică şi politică. Faptul că, în perspectivă 
pozitivistă, ştiinţele sociale urmăresc descrierea exclusivă a 
oricărei judecăţi de valoare şi a oricărei perspective 
normative, şi se limitează a descrie cum se produc 
fenomenele sociale este în deplin acord cu programul lor 
„Ştiinţific”, luând ca model discursul din ştiinţele naturii, 
îndeosebi al fizicii matematice. Strădania de a imita 
contribuţia lui Galilei şi al lui Newton înseamnă, înainte de 
toate, ţinând cont de fenomene, abtinerea de la judecată sau 
de la impunerea de norme, multumindu-te să observi şi să 
descrii şi apoi, pe baza ipotezelor, să organizezi experimente 
ca, în fine, să traduci rezultatele obţinute în limbaj 


1 Poliakov, 1980, p. 32 

2 Roberts, 1979, p. 337 

3 (Did 

4 Douglas, 1970, p. 126 

5 /dem, p. 50 

6 V. Berger, 1971, pp. 51-56. Pentru o abordare din perspectivă 
funcționalistă, v. Pois, 1993, pp. 31-32, 66-67. 

7 Berger, 1980, p. 50 


matematic. Dar, de cum se pune problema de a studia 
fenomenele sociale, evaluările însoțesc, în pofida a toate, 
descrierile, iar binele şi răul, date pe uşă afară în numele 
Ştiinţei, se întorc pe uşa din dos. Fenomenele sociale nu sunt 
realităţi independente de observatorii lor, care nu 
întotdeauna fac evaluări pentru a înţelege respectivele 
fenomene; pentru ei, acestea sunt atât entităţi obiective, cât 
şi proiective. O sociografie pură este o ficţiune. Din acest 
punct de vedere, vom vedea, de pildă în consumul de 
credinţe sincretice, modalităţi de a fugi de realitatea 
repulsivă, comportamente evazioniste ce permit individului să 
nu se folosească de o libertate implicând tot mai mult curaj, 
prea mult curaj şi luciditate în cazul celor mai mulţi dintre 
indivizi. Aceasta este teza susţinută de Erich Fromm potrivit 
căreia aceste fugi înainte în credinţele delirante şi superstiții, 
la moderni pot fi interpretate ca un simptom al „fricii de 
libertate”: 


Când stindardul „libertăţii negative” ne apasă prea tare pe 
umeri, suntem nevoiţi să renuntäm la el. Dacă nu ne putem 
transforma autonomia dintr-una negativă în una pozitivă, nu 
ne mai rămâne nici o altă cale decât aceea de-a evada din noi 
înşine. 


Pentru iubitorii teoriei conspirației sau pentru cei pasionaţi 
de ocultism (sau de interpretările esotero-complotiste ale 
evenimentelor istorice), proiectul baconian („A şti înseamnă a 
putea”?) rămâne de actualitate. Ca printr-o paradoxală 
reîntoarcere la origini, ştiinţa este înlocuită de cunoaşterea 
gnostică sau de credinţele demonologice, iar tehnica, de 
magie" Asistăm la o revanşă a „cauzalităţii diabolice” pe 
care, de la sfârşitul secolului al XIX-lea, ştiinţele sociale 
pretindeau că ar fi aruncat-o demult la „coşul de gunoi al 


1 Fromm, 1963, p. 109 

2 V. Taguieff, 2004a, pp. 36-38, 148 sg. 

3 Anujirim aici o remarcabilă observaţie a lui Claude Lévi-Strauss: „(...) 
Gândirea magică, această «uriaşă variaţie pe tema principiului 
cauzalităţii», cum spuneau Hubert şi Mauss, se deosebeşte de ştiinţă nu 
atât prin ignoranta sau disprețul pentru determinism, cât printr-o exigentä 
de determinism, mai imperioasă şi mai intransigentă (...) pe care ştiinţa o 
poate considera neraţională şi pripită” (Lévi-Strauss, 1962, pp. 18-19). 


istoriei” în acelaşi timp cu judecätile de valoare.: În ce 
priveşte religia, ea capătă noi forme, ieşind din epoca 
credinţei pentru a intra în „epoca irationalului”, abandonând 
teologia (care rămâne o „teologie raţională”) pentru a asimila 
credinţele spiritiste şi ocultiste, pentru a face loc magiei şi, în 
general, a integra considerente esoterice. Doar frica de 
libertate, mai exact frica de „libertatea modernilor”? 
determină trecerea de la epoca credinţei (în limitele raţiunii 
critice) la epoca de proliferare a superstitiei. Lévi-Strauss 
amintea de faptul că, „în spatele fiecărui edificiu ideologic, se 
profilează edificii cu mult mai vechi” şi ele „continuă să 
retransmită ecouri” aparţinând unor epoci foarte îndepărtate. 
Poate ar trebui să ajungem la concluzia că, atunci când într-o 
societate sistemul credințelor este slăbit, nu se mai pot auzi 
decât asemenea ecouri din vechime. Un erudit istoric al 
esoterismului şi al ocultismului, James Webb“, autorul unei 
opere neterminate consacrate „Epocii irationalului”*, propune 
o interpretare generală a fenomenului, după cum urmează: 


După epoca raţiunii vine aceea a irationalului. (...) La 
mijlocul secolului al XIX-lea, din conştientizarea schimbărilor 
petrecute în societate, în amestec cu opiniile teoretice şi 
artistice, a rezultat un imens avânt al raţiunii, ale cărui efecte 


1 V. Oz, 2005. În acest discurs rostit cu prilejul înmânării premiului 
Goethe, romancierul israelian Amos Oz susţine teza că „ştiinţele sociale 
moderne au reprezentat o primă încercare serioasă de a scoate din scena 
vieţii omeneşti şi binele, şi răul” (p. 18). 

2 În sensul exact pe care-l dă acestei expresii Benjamin Constant într-un 
text celebru: „De la liberté des anciens comparée à celle des modernes” 
(1819): „(...) Noi nu ne mai putem bucura de libertatea celor din 
Antichitate, alcătuită din participarea activă şi constantă la puterea 
colectivă. Libertatea ce ne e dată nouă trebuie să rezulte din savurarea 
paşnică a independenţei personale” (Constant, 1980, p. 501). Despre 
unele aspecte ale acestei noi forme de libertate, v. Taguieff, 2001, pp. 131 
sq., şi 2005a, pp. 331 sg. 

3 Levi-Strauss, 1983, p. 147 

4 James Webb s-a sinucis la 8 mai 1980, la vârsta de 34 de ani. 

5 The Age offrrational apărea fie ca titlu al unei proiectate serii de lucrări, 
fie ca subtitlu al The Occult Establishment (1976), vol. Il al seriei. Vol. |, 
The Occult Underground (1971-1974), acoperă o perioadă ce se întinde de 
la mijlocul secolului al XIX-lea pînă în 1920, vol. Il se ocupă de perioada 
dintre 1918 şi 1960. Un al treilea volum, apărut în 1980, The Harmonious 
Circle, este consacrat îndeosebi lui Gurdjieff şi discipolilor săi. 


păreau de netolerat pentru demnitatea omului şi insuportabile 
pentru conştiinţa de sine a acestuia. Este ceea ce am numit 
„criza conştiinţei”. Cauza ei nu este lipsa de chef (proasta 
dispoziţie) a unei omeniri ce descoperea insignifianţa locului 
ce-i revenea în cosmos, ci pur şi simplu frica. Sentimentul de 
insecuritate s-a accentuat prin obligaţia de a accepta să 
exercite o răspundere personală în societatea care se 
dezvolta. În epoca credinţei /Under God], într-o societate 
structurată ierarhic, indivizii erau, inevitabil, scutiţi de 
osteneala de a lua decizii în condiţiile îngrozitoarei libertăţi 
fără limite de care dispuneau. (...) A şti că eşti arbitrul 
propriului destin este oricând o descoperire care înspăimântă, 
iar, pe parcursul secolului al XIX-lea, popoare întregi au 
început să cunoască această frică. (...) Intr-un climat de 
anxietate şi incertitudine, superstitia poate să se dezvolte în 
voie. Putem vedea aici o regresie spre atitudini infantile sau 
spre credinţe dobândite la începutul vieţii, ulterior refulate; 
sau poate un mijloc de-a obţine un fel de control iluzoriu 
asupra unei împrejurări nelinistitoare!. 


Webb nu era de partea nici uneia dintre diferitele 
interpretări enumerate de el. Pentru istoric, importantă era 
caracterizarea configurației apărute spre mijlocul secolului al 
XIX-lea şi care ulterior a continuat să se accentueze: un 
amestec de incertitudine şi anxietate care, născut din 
dezvrăjirea datorată ştiinţei şi tehnicii, era cauza unei 
insuportabile dezordini, atmosferă în care indivizii ajung să 
apeleze la „iraţional” sau la „superstiţii”. Diagnosticul stabilit 
rezultă însă din utilizarea unor noţiuni cu sens precar, 
culminând cu aceea de rational", 

Conţinutul noţiunii de „iraţional” nu se reduce la sensul său 
polemic de rest sau reziduu al abordărilor aşa-zis raţionale 
(„prejudecăţi”, ,prenotiuni” etc.)P, un rest ireductibil de 
afectivitate nealocatä (tulburare, suferinţă psihică), de 
reprezentare „sălbatică” („superstiţiile”), de nereflectare ori 
neconştientizare ce rămâne pe urma oricărei obiectivări de 
tip ştiinţific. El nu se reduce nici la simpla negare a 


1 Webb, 1988 (1974), pp. 5, 10-11. În acest pasaj, Webb citează lucrările 
lui Fromm (1942) şi ale lui Gustav Jahoda, 1969, p. 146. V. şi Poliakov, 
1980, pp. 32-33 (care citează parţial acest pasaj din Webb). 

2 V. Bonardel, 1996, pp. 3-21, şi 1998. 


rationalului, ca lipsă sau ca privatiune a acestuia ce se poate 
simţi plecând de la o experienţă a arbitrariului, a 
contingentului sau a absurdului, experienţă gândită de diferiţi 
filosofi moderni (Schopenhauer sau Heidegger) ca 
manifestare a nefondatului sau a neîntemeiatului (raţional), 
aşa cum nu reduce nici măcar la ceea ce, cu oarecare 
stângăcie, ar putea fi denumit, după modelul paranormalului, 
pararationalul („rătăcirile raţiunii”). ,lrational” nu înseamnă 
nici „în afara raţiunii”, nici „potrivnic raţiunii”. El poate fi 
înţeles ca aşteptare a unei reconcilieri, definitive sau nu, a 
lipsei de sens cu inspiraţia, a nebuniei cu geniul, a 
infraomenescului cu  supraomenescul, ba chiar, în 
modernitate, a misterului religiei cu enigmele ştiinţei. Este, 
poate, o iluzie:, dar una care acţionează asupra realităţii, iar 
în domeniul artistic funcţionează ca iluzie creatoare. Ea poate 
avea şi forma iluziei inspiratoare, ca în cazul „nebuniei 
religioase” manifestate nu doar ca fanatism, dar şi ca 
entuziasm sau extaz mistic. Rezultă că, în zona a ceea ce 
este desemnat ca „iraţional”, se întrevede o mişcare către 
întreg, o aspirație către totalitate ce nu poate fi satisfăcută 
niciodată. Nu avem în vedere ideea preconcepută despre 
irațional, ca remanenţă a instinctului, a determinatiilor 
ancestrale (sângele, rasa ori necesităţile primordiale). In 
miezul a ceea ce se numeşte rational" se află, mai curând, 
dorinţa de-a atinge scopul propus, utopic, desigur (căci nu 
aparţine lumii acesteia), dar în care elementele contrare sau 
contradictorii s-ar afla în unitate, cum ar fi, de pildă, viaţa şi 
moartea. Unitatea acestora este uneori denumită 
„transcendenţă”. Această capacitate specifică omului de a se 
raporta, într-o atmosferă de tensiune proprie stării de 
aşteptare, la o formă de transcendenţă este esenţa 
sentimentului religios. În experienţa mistică, tensiunea devine 
fuziune, iar transcendenta se confundă cu imanenta. 

Să pornim de la următoarea dublă definiţie stipulativă: 


1 În sensul de „satisfacere deplină a dorinţei”, de proiecţie în imaginaţie a 
dorinţei, potrivit concepţiei vulgarizate prin psihanaliză (Freud, 1995, pp. 
30-34). V., de pildă, Freud, 1995, p. 30: „reprezentările religioase” sunt 
„iluzii, împliniri ale unor năzuinţe primare, cele mai irepresibile şi mai 
puternice ale omenirii; secretul puterii lor constă în puterea acestor 
näzuinte”. 


raţional este ceea ce impune a identifica si a delimita domenii 
sau probleme, iar irațional, orice duce la suprapunere sau 
fuziune, la amestecul, de pildă, dintre luminos şi întunecat, 
clar şi vag, determinat şi indeterminat (sau indeterminabil), 
finit si infinit, măsurat şi nemäsurat, exprimabil şi 
inexprimabil. Pentru a înţelege irationalul astfel caracterizat, 
este oare nevoie de presupoziţia dorinţei fundamentale de a 
scăpa de dizarmonia inerentă vieţii omului obişnuit? Să fie 
oare o nostalgie a indeterminatului? Sau un principiu al 
Nirvanei conţinând „miticul” imbold al morţii? Multe şi 
necunoscute sunt căile transcendentei.  Efervescenţa 
religioasă manifestată în ultimii treizeci de ani justifică 
trecerea de la diagnosticul neonietzschean al „morţii lui 
Dumnezeu” (sau al sfârşitului sentimentului religios) la 
descrierea „metamorfozelor lui Dumnezeu”!. „Dumnezeu nu a 
murit, ci călătoreşte”, cum spune un proverb hippie?. La fel se 
poate spune şi despre diavol. 


Atracţii incomode 


Să începem prin a relua o întrebare aparent simplă legată 
de psihologia amatorului de eseuri sau de thrillere cu 
dominantă esotero-religioasă din zilele noastre: prin ce 
anume exercită atracţie asupra numeroşilor cititori textele în 
care complotismul interferează cu esoterismul? Avansez 
ipoteza că, prin lectură, aceşti nelinistiti nomazi ai spiritului, 
aflaţi într-o lume nesigură, îşi satisfac nevoia de cunoaştere în 
acelaşi timp cu aceea de apărare contra amenințării, 
închipuindu-şi că o pot localiza. Acestei duble satisfacţii i se 
adaugă plăcerea cu totul specială de a se lăsa în seama unei 
revrăjiri a lumii, printr-o rată înaltă a consumului de fantastic. 
Pe de altă parte, trebuie avută în vedere puterea de atracţie 
a ideii conspirației mondiale, care furnizează o explicaţie 
simplă şi savuros anecdotică a mersului lumii (la îndemâna 


1 Lenoir, 2005. Teza „reîntoarcerii sentimentului religios” nu este decât 
un loc comun al epocii, prin care se încearcă înlăturarea clişeului privind 
„moartea lui Dumnezeu” exprimat mai ales în formulele de factură 
sociologică precum „eclipsa sacrului” sau „dispariţia sentimentului 
religios”. 

2 Citat de Bouyxou şi Delannoy, 2004, p. 130. 


oricui) şi, pe de altă parte, a puterii de fascinatie exercitată 
de nazismul interpretat ca ordin secret purtător de lumină 
(sau reprezentant al autenticei religii ariene), luptător 
împotriva forţelor tenebrelor (Dumnezeul evreilor şi al 
creştinilor). O reprezentare de tip maniheist care subjugă o 
anumită categorie a publicului dispusă, de altfel, să-şi 
satisfacă gusturile cu un satanism de carnaval sau cu un cult 
vrăjitoresc, la care mai trebuie adăugat interesul suscitat de 
„revizuirea” biografiei şi a posterităţii unui personaj istoric 
(presupus „mare” chiar dacă pe deplin necunoscut), a cărui 
întruchipare (fie ea o familie ori o dinastie) a constituit deja 
obiectul unei invenţii mitologice: Isus, împăratul Constantin, 
Dagobert al Il-lea şi Merovingienii, vicontele de Carcassonne 
(Trencavel = Parzival-Perceval?) şi mitul Graalului, Jacques de 
Molay şi templierii (,emanatie directă a Prioriei din Sion”?), 
Nostradamus, Leonardo da Vinci („Mare Maestru al Prioriei din 
Sion”?), Galileo Galilei şi aşa-zişii Illuminati, Adam Weishaupt 
si lluminaţii din Bavaria, familiile Rothschild şi Rockefeller, 
Albert Pike şi Ku Klux Klan, Jorg Lanz von Liebenfels, grupul 
ariano-ocultist al acestuia şi revista sa Ostara, Rudolf von 
Sebottendorff si Societatea Thule, Hitler (în mâinile 
„Superiorilor Necunoscuti”), John Fitzgerald Kennedy (victimă 
a Illuminati), membrii familiei Bush aparţinând societăţii 
secrete Skull and Bones, Francois Mitterrand, exponent (din 
vorbe) al „marelui arhitect al universului” etc. 

Autorii-initiatori pleacă de la ideea că „suntem înşelaţi” şi 
că „adevărul se află altundeva”, în „latura ascunsă” a marilor 
evenimente mondiale. Cititorului i se adresează invitaţia de a 
se lăsa îndrumat de contraexpertii specializaţi în demontarea 
aparentelor si a minciunilor oficiale. Editorul publicaţiei Livre 
jaune n°5 lansează următorul avertisment: 


Există indicii foarte clare care arată că suntem înşelaţi. 
Informaţiile care ne parvin sunt dirijate. Vederea noastră, 
foarte limpede de obicei (...), este sistematic tulburată. Incet, 
pe nesimţite, ne îndreptăm spre prăpastia financiară, 
sufletească şi morală. (...) Sunteţi siguri că ştiţi ce se întâmplă 
în realitate pe planeta noastră? Sunt foarte mulţi care susţin 
că totul se află în mâinile câtorva oameni puternici. Colectivul 
nostru de autori (...) vorbeşte fără echivoc despre legăturile 


existente între loji, ocultism, politică şi marea finanta:. 


Există o plăcere specială în a demasca, a decodifica, a 
decripta: cel care crede că a identificat puterile capabile să 
impună un „guvern mondial”, prin intermediul 

Noii Ordini mondiale, e încântat că pătrunde în „culisele 
istoriei”. Orice regim politic este o ,criptocratie” (Walter 
Bowart, 1978), întrucât are la bază un complot al elitelor 
aflate la putere. Omul „luminat” sau „clarvăzător” se 
presupune că e prevăzut cu o capacitate de rezistenţă la 
manipulare: aproape omniscient, el este ca şi atotputernic. In 
concluzie la prima sa carte, Holey afirmă: „Acela care ştie nu 
poate fi manipulat tocmai pentru că ştie”?. Crezând că ajunge 
să afle secretele cel mai bine păstrate ale teribililor săi 
duşmani ascunşi, cititorul, devenit el însuşi un „iniţiat”, îşi 
închipuie că ia parte la marea luptă contra principiului Răului, 
întruchipat de doar câţiva înţelepţi ai Sionului sau de alte 
figuri imaginare, şi acestea subiect de nelinişte. lată cum îşi 
încheia Holey prezentarea pe scurt a Protocoalelor: „Avem în 
faţă un plan din care reiese ce trebuie făcut pentru ca lumea 
întreagă să fie redusă la sclavie. Trebuie ştiut că acest plan e 
în curs de aplicare. Este esenţial să-i cunoaştem mobilurile şi 
să ştim că aceia care sunt implicaţi se lasă folosiţi”! Că e sau 
nu invocat numele lui Satana, sforile sunt întotdeauna trase 
de una dintre reprezentările acestuia. „Mâna nevăzută” a lui 
Satana lasă urme pretutindeni, în lojile masonice nevăzute, 
ca şi în spatele mascaradei democratice care nu este decât o 
„demonocraţie”. Demonizarea democraţiei este cel mai clar 
dintre criteriile adevăratei gândiri ,reactionare”, radical 
antimoderne. Pentru un autentic ,reactionar”, „suveranitatea 
poporului”, ca şi libertăţile democratice sunt o întruchipare a 
diavolului. 


Stilul extremist: simplism, denuntare 
Pentru a înţelege modul în care oferta de cultură esotero- 


complotistă poate da satisfacţie mintilor descrise ca „rigide” 


1 Livre jaune n°5, pp. 11, 18 
2 Livre jaune n°5, p. 308 
3 Idem, pp. 77-78 


sau „extremiste” trebuie să începem cu definirea acestora, 
mai exact a modului lor de a reacţiona în condiţii date, să le 
selectäm, să le analizăm şi să construim raționamente 
plecând de la ele. In felul acesta vom putea identifica 
trăsăturile stilului extremist de a gândi. Pentru aceasta, cea 
mai eficientă metodă constă în evaluarea, la început, a 
rezultatelor investigaţiilor realizate în ultimii cincizeci de ani 
de profesionişti ai ştiinţelor sociale, un bogat instrumentar ce 
poate fi o bună sursă de inspiraţie. Din punctul de vedere al 
sociologiei politice, într-o societate democratică 
liberală/pluralistă, extremismul poate fi definit ca tendinţă a 
unei categorii de cetăţeni de a se situa la polii sau la 
marginile câmpului ideologico-politic şi, eventual, de a trece 
de aceste limite, ceea ce înseamnă practic eludarea regulilor 
aflate la baza jocului politic.: Mai exact, este vorba despre 
natura paradoxală a extremismului, situat atât în interiorul 
limitelor, cât şi dincolo de ele. Nici măcar nu este nevoie să 
abordăm problema în stilul lui Adorno, plecând de la premisa 
că subiecţii „autoritari” sau „extremişti” ar fi cazuri 
patologice  ereditare?. Tipul extremist poate fi descris 
fenomenologic, luând în considerare tendinţa de promovare a 
simplismului, manifestată în principal prin utilizarea de 
stereotipuri în cadrul unei viziuni „alb-negru” favorabilă 
intolerantei faţă de ambiguitate şi unei inapetente pentru 
manevrarea noțiunilor abstracte’. Astfel caracterizat, 
extremismul, mai mult sau mai puțin accentuat, poate fi 
evaluat pe baza rezultatelor investigațiilor axate pe oricare 
dintre caracteristicile sale, simplismul, de pildă, ce se poate 
măsura prin gradul de adeziune a subiecților la formulări de 
tipul: „Există două categorii de indivizi, cei puternici si cei 
slabi”, „Soluțiile pentru problemele țării sunt mult mai simple 
decât ar vrea specialiştii să ne determine să credem” sau 
„Cititul în stele ne învaţă multe despre viitor”. Ipoteza 
supusă verificării de sociologii americani Gertrude Selznick şi 
Stephen Steinberg, la sfârşitul anilor 1960, este că ideile 
simple sunt în mod deosebit atrăgătoare pentru firile 


1 Lipset/Raab, 1971 (1970), pp. 4-5; Mayer (N.), 2002, p. 27 
2 V. supra, cap. IV. 

3 V. Mayer (N.), 2002, p. 73 sq. 

4 Selznick/Steinberg, 1969; Mayer (N.), 2002, p. 76 


extremiste — situate la ambii poli ai câmpului politic — 
despre care vom afirma că dau dovadă de simplism.: Aceştia 
resping sistematic (deşi nu întotdeauna intenţionat şi 
conştient?) atât complexitatea situaţiilor reale, cât şi 
necesitatea înțelegerii nuantate,  înlocuindu-le cu o 
reprezentare, în acceptiune dualistă, a înfruntării dintre 
forţele binelui şi ale răului ori cu aceea a uneia sau a mai 
multor conspirații puse la cale de forţele malefice şi oculte:. 
Conspirationismul se înfăţişează ca o formulă de sinteză a 
simplismului, a maniheismului hipermoral, a resentimentului 
faţă de elite, a căutării unei chei a istoriei (cheia ce deschide 
toate uşile). Operația simplificării se regăseşte în miezul 
oricărei viziuni conspirationiste, în sensul că aceasta 
construieşte o interpretare hiperraţionalistă a mersului istoriei 
reduse la derularea unui plan sau a unui program. Această 
reductie simplificatoare la un singur factor considerat esenţial 
aruncă o lumină falsă asupra demersului socio-istoric, creând 
însă o aparenţă de inteligibilitate foarte rezistentă la critici, ca 
expresie a imperioasei nevoi de a cunoaşte, a unui gen de 
dorinţă având la bază puternica patimă a curiozitätii. lată 
motivul pentru care „teribilii simplificatori” sunt întotdeauna 
ascultați şi adeseori urmaţi. 

Astfel, „dogmatismul” şi „refuzul dogmatic al aproapelui” 
nu mai sunt studiate ca simptome ale unei psihopatologii 
legate de tulburările de personalitate, ci ca „stiluri de 
cunoaştere” susceptibile de nuanţe relativ măsurabile, de 
tendinţe vizibile la nivelul comportamentului individual 
„normal” sau al cetăţenilor obişnuiţi. Acestea sunt concluziile 
ce pot fi desprinse dintr-un mare număr de studii americane 
de psihologie socială considerate clasice, mai cu seamă cele 
de care se ocupă Milton Rokeach în cartea sa, The Open and 


1 Selznick/Steinberg, 1969, p. 141 

2 Ideea de „a respinge” poate avea sensul de „surditate”, de 
„insensibilitate”, adică de lipsă, interpretată ca indiciu al purei ignorante, 
al lipsei de „cultură”, al „complicaţiilor” de ordin teoretic sau al 
intolerantei proprii anumitor cercuri sociale, cum presupunea Lipset în 
urma studierii „autoritarismului clasei muncitoare” (Lipset, 1962, pp. 110- 
146). 

3 V. Lipset/Raab, 1971. 

4 Sgro/Guimond, 2004 


Closed Mind (1960):. Aceste lucrări au scos în evidenţă faptul 
că „o minte dogmatică şi închisă” (Rokeach) are nevoie doar 
de câteva elemente pentru a-l încadra pe cel perceput ca 
„altul”, vinovatul desemnat, într-o categorie fixă şi negativă, 
oscilând între „criminal” şi ,dusman”. Etichetarea celui 
vinovat nu se întemeiază pe vreo investigaţie care să 
presupună căutarea de dovezi şi munca de verificare a 
acestora, ci pe o convingere de natură ideologică, pe o 
judecată de grup sau pe un parti-pris legat de interese deloc 
lipsite de  rea-credinţă. Să luăm ca exemplu dogma 
psihologiei detectiviste a intereselor considerate a explica 
totul: „Tot ce se întâmplă este din voinţa celor care trag 
avantaje din asta”?. Orice nou element care ar putea infirma 
această infamantă presupozitie este trecut apoi cu vederea, 
negat sau reinterpretat astfel încât să fie perceput ca o 
dovadă a şi mai marii vinovăţii a acuzatului (individ sau grup), 
condamnat din principiu. Formula de inteligibilitate sau 
explicaţia astfel obţinută, iluzorie, dar care oferă siguranţă, 
este rezultatul eliminării din ecuaţie a oricăror fapte concrete, 
a noţiunii de întâmplător, imprevizibil, aleatoriu, adică a tot 
ce poate genera incertitudine. 

Bineînţeles, trebuie ţinut seama de rolul psihosocial al 
prejudecätilor şi al stereotipurilor legate de etnocentrism sau 
sociocentrism, rol de autoapărare a grupului de apartenenţă 
şi menţinere a identităţii sau a coeziunii de grup. Acest rol îşi 
găseşte o bună definiţie în celebrul studiu despre „cultura 
săracului”, al lui Richard Hoggart: 


Majoritatea grupurilor sociale îşi datorează coeziunea în 
principal forţei lor de excludere, adică a perceperii ca diferiţi a 
celor care nu sunt ca „noi”. (...) Corelativ acestei trăiri, 
coeziunea grupului generează în plus sentimentul că lumea 
„celorlalţi” este o lume necunoscută, adesea ostilă, deţinând 
toate atuurile puterii, şi greu de înfruntat pe teren propriu. 
Pentru categoriile cele mai largi, lumea ,celorlalti” e 


1 Despre abordarea lui Rokeach ce presupune critica şi reinterpretarea 
primelor cercetări asupra „personalităţii autoritare” (Adorno et al., 1950), 
v. Supra, cap. IV. 

2 Popper, 1979, vol. 2, p. 68; Poliakov, 1980, p. 27 


desemnată printr-un singur cuvânt: eit. 


„Refuzul dogmatic al celorlalţi” apare deci ca o atitudine 
„normală” ce poate evolua până la alunecarea spre un 
comportament „patologic”, „fanatic” sau „sectar”. În treacăt 
fie spus, ceea ce pare că trebuie explicat este existenţa 
subiecţilor lipsiţi de orice rigiditate dogmatică: în mod 
obişnuit, psihologia socială avansează ipoteza că aceste minţi 
deschise, care nu resping nici ambiguitatea, nici 
complexitatea, ele neacordând credit prejudecätilor sau 
şabloanelor, sunt rezultatul unei educatii reuşite, datorată, în 
lumea modernă, întâi de toate, şcolarizării?. Adevărata 
toleranţă, rezultat al înţelegerii şi nu al indiferentei, singura 
care dispune de un conţinut moral, se află într-o corelaţie 
semnificativă cu numărul anilor de şcoală. 

Inversul spiritului de toleranţă, modul sectar de a gândi se 
distinge prin insensibilitate faţă de nuanţe, de ambiguitäti, de 
analiza subtilă care ar putea determina relativizarea 
statutului celui considerat vinovat, dar şi prin 
impermeabilitatea discursului la argumente sau dovezi opuse 
concluziilor sale. Acestei închistări a discursului sectar i se 
adaugă următorul raţionament de tip maniheist: „Cine nu 
este în întregime de acord cu noi este împotriva noastră”. Se 
instituie astfel o alternativă strictă prin care orice clasificare 
revine la o schemă duală: „Bine contra Rău”, „Pur contra 
Impur”, „Prieten contra Duşman”, pentru a menţiona cele trei 
mari perechi de opoziții susceptibile de a se suprapune, a se 
întrepătrunde sau chiar a se completa. Imaginea celui 
suspect, a trădătorului, a răufăcătorului şi a duşmanului se 
construieşte plecând de la termenii negativi ai acestor 
perechi de opoziții: încarnare a răului (rău, ticălos, necinstit), 
de natură impură (deci suspect), reprezentând o ameninţare. 
Potrivit schemei duale, în termeni de „isme” şi „antiisme”, 


1 Hoggart, 1970, p. 117. V. şi opinia tardiv exprimată de Claude Lévi- 
Strauss despre atitudinea etnocentricä: Lévi-Strauss, 1983, pp. 15-16. El 
extinde afirmaţiile lui Hoggart despre prejudecățile sociocentrice de grup 
sau de clasă socială la „culturi”, nu fără a se justifica interpretându-le ca 
mecanisme de apărare a identităţilor culturale ce se opun unele celorlalte. 
V. Taguieff, 1988, pp. 246-248, 562 (nota 84). 

2 V. Mayer (N.), 2002, pp. 77, 399 (nota 9). 


sunt valorificate următoarele posibilităţi: „naționalism versus 
antinationalism (mondialism, internationalism, 
cosmopolitism)”, „comunism versus anticomunism” (în 
variantă stalinistă, dar şi maccarthyistă, care nu este decât 
inversarea celei dintâi). Prin dogmatism („nu stăm de vorbă”) 
şi sectarism, trecerea la fanatism se face în momentul în 
care, pe bază de resentiment („e vina lor că...”) şi dorinţă de 
răzbunare, inepuizabile deopotrivă, se ajunge la proferarea 
de blesteme, de anateme şi chiar la instigare la omor („La 
moarte...”, „Moarte  celor....”), justificate prin nevoia 
imperioasă de a elimina duşmanul periculos, deopotrivă rău şi 
impur, încât se face nedemn de viaţă. Dorinţa de a ucide 
poate lua forma condamnării la o moarte în sens social, o 
marginalizare, o excludere a „vinovatului” din rândurile 
cetăţenilor onorabili şi de încredere. 

Pe urmele cercetărilor întreprinse de Rokeach şi şcoala sa, 
precum şi ale lui Lipset privind raportul dintre simplism şi 
autoritarism, dezvoltând însă ipotezele acestora, propunem 
trei caracteristici utile definirii mai exacte a minţii dogmatice 
şi închistate: 

1° O minte închisă sau rigidă nu poate evalua o informaţie 
ca fiind adevărată sau falsă doar prin calitățile ei intrinseci. 
Ea nu poate emite judecăţi despre o atare informaţie decât 
prin raportare la sursa acesteia. Pentru ea, important este nu 
ceea ce se spune, conţinutul mesajului, ci persoana celui care 
îl rosteşte: cine este, de fapt, cel care vorbeşte? Pe cine 
reprezintă el? lată o primă trăsătură specifică minţii 
dogmatice şi închise: aceasta izbuteşte cu greu să desprindă 
o informaţie de sursa emitentă. Pentru ea, nu valoarea 
intrinsecă a informaţiei ca atare contează, căci nu-i percepe 
valoarea decât prin raportare la presupusa ei origine. 

Aşa se întâmplă că un text semnat cu numele unui autor 
deja înregistrat în sens negativ (cum ar fi, pentru un 
antisemit, conotatia, prin nume, a apartenenţei iudaice) nu va 
fi citit decât ca o ilustrare a ideii preconcepute despre 
semnatarul său. Sau, un text apărut într-o revistă sau un ziar, 
şi acestea înregistrate negativ (evreieşti, masonice etc.), va fi 
citit ca un document exprimând opinia respectivei publicaţii, 
ca un produs tipic din punct de vedere ideologic al acesteia. 


Sau, în alt caz, un text semnat X şi publicat alături de alt text 
semnat Y (Y fiind numele unui autor cu semnificaţie negativă) 
va fi a priori considerat suspect sau echivoc, bănuit, în orice 
caz, de o apropiere vinovată, de o potenţială contaminare, o 
secretă complicitate, o tendinţă spre convergenţă. Intr-un 
asemenea mod de a decripta, recunoaştem „culpabilizarea 
prin asociere”, argument de natură sofistă şi o dovadă fictivă, 
scumpă adepților doctrinei lui Maccarthy. Mai pe scurt, 
intoleranta faţă de sursele unei informaţii generează 
rezistenţa la conținutul acestei informații reduse la 
semnificația unui indiciu, a unui simptom sau a unei măşti. 
Prejudecata asupra contextului dictează interpretarea 
textului. Identificarea suportului şterge conținutul mesajului. 
Stereotipurile asociate numelui autorului sau actorului iau 
locul lecturii critice a operei sau a acțiunii. Unica preocupare 
este aceea de a decodifica, a decripta, a dezvălui sau a 
demasca. 

2° Cea de-a doua trăsătură specifică unei minții închise și 
dogmatice este aceea că percepe lumea ca pe o amenințare, 
drept pentru care, din nevoia de siguranță si certitudine, 
arată încredere unei autorități uşor de găsit printre „teribilii 
simplificatori”. Toate informaţiile provenind de la această 
autoritate sunt preluate şi acceptate fără un examen critic, 
fără nici un comentariu. „Dovezile” de vinovăţie a celui 
dinainte vinovat sunt întotdeauna ilustrative în raport cu 
prestabilita lui vinovăţie. Condamnarea trece înaintea 
judecății. Vinovätia lui X se deduce din apartenenţa sa, reală 
sau imaginară, la o categorie de acuzaţie. Judecata 
incriminatorie are loc în două moduri: „X este evreu, mason, 
bancher apatrid sau comunist, deci vinovat” şi „X este 
vinovat, deci evreu, mason, bancher apatrid sau comunist”. 
Căutării autorităţii absolute i se adaugă aceea a autorităţilor 
care legitimează, care oferă un complement sau un supliment 
de legitimitate cu relevanţă în contextul dat. lar acestea sunt 
întotdeauna găsite: cei care îşi oferă numele ca instanţă de 
legitimare, sursă de prestigiu au un interes direct în avantajul 
simbolic produs ca efect al semnăturii (dacă semnează, o fac 
pentru că merită să fie cei care semnează). Procesul de 
factură stalinistă intentat, în Franţa, lui Kravchenko (1949) a 


dat prilej unor înalte conştiinţe să se năpustească asupra 
martorului plin de curaj, denunţat ca agent al 
anticomunismului international. Nici cardinalul Spellman nu 
şi-a precupetit sprijinul activ în vânătoarea de vrăjitoare din 
perioada maccarthystă. 

3* A treia caracteristică a minţii dogmatice şi închise este 
că ea nu caută decât să se apere, pe sine şi convingerile sale 
ideologice, împotriva unei lumi percepute ca amenințătoare. 
Bineînţeles, această lume amenințătoare este alcătuită din 
indivizi şi grupuri — împreună cu nenumäratii lor complici 
ascunşi — temute ca surse potenţiale de agresiune, ca agenţi 
ai dominaţiei sau ai cuceririi, ai crimei şi ai invaziei. În cartea 
sa de căpătâi, Rokeach a scos în evidenţă dublul rol al 
sistemelor de convingeri delirante sau nu: „înţelegerea cât 
mai bine cu putinţă a lumii şi apărarea împotriva ei doar atât 
cât este necesar”. Fiinţele omeneşti au, deci, „două serii 
opuse de motivații: nevoia de a şti şi aceea de a se apăra în 
faţa amenintärii”2. O funcţie de cunoaştere şi una 
autodefensivă. O minte închisă îşi va putea satisface nevoia 
de a şti doar prin acceptarea informaţiei furnizate de 
autoritatea aleasă: voinţa de a şti este astfel pusă la lucru de 
instinctul de autoapărare. Obţinerea unei sigurante din punct 
de vedere psihic elimină căutările în interes de cunoaştere, 
abolind spiritul critic. Gândirea rigidă prezintă avantajul că-i 
permite individului să scape de efectele angoasei şi să evite 
inconfortul divergenţelor cognitive:. 

Angajarea politică sau politico-religioasă este un domeniu 
în care găsim numeroase exemple de manifestare a gândirii 
rigide în grupuri axate pe ideea unei lupte. O minte închisă şi 
dogmatică determină gândirea să se supună dogmei sau 
angajării — sau înlocuirea ei cu aceasta — prin intermediul 
unui ritual de sacrificare a cunoaşterii raţionale, admirabil 
descrise de Leszek Kolakowski în cartea sa, L'Esprit 


1 Rokeach, 1960, p. 400 

2 Idem, p. 70 

3 V. lucrarea, cu rol fondator în materie, a lui Léon Festinger, 1957. 
Festinger lansează ipoteza că două sisteme cognitive sunt disonante sau 
divergente unul faţă de celălalt atunci când unul nu „decurge” din celălalt. 
Teoria clasică a disonantei cognitive pleacă de la premisa existenţei unei 
motivații fundamentale de a reduce dezacordurile cunoaşterii. 


révolutionnaire. Căci, dacă angajarea presupune o cauză 
erijată în criteriu al valorilor, al normelor şi al obligaţiilor prin 
care un ansamblu de dogme se constituie ca sistem de 
referinţă, ea implică şi existenţa unei comunităţi de acţiune, 
axată pe lupta ce trebuie purtată, o comunitate dinamică ce 
le oferă intelectualilor „acel sentiment de încredere, siguranţă 
şi autoritate a gândirii care, de regulă, lipseşte din sfera 
muncii intelectuale” (Kolakowski). Angajarea de factură 
militantă într-o „nouă mişcare religioasă” sau „de magie” nu 
se deosebeşte, din acest punct de vedere, cu nimic de 
acţiunea militantă de tip politic sau sindical. Parastiintele, în 
mod deosebit astrologia, îndeplinesc o funcţie asiguratorie: 
răspunzând dorinţei de a descifra viitorul, astrologia pare să 
îndeplinească, într-o anumită măsură, făgăduiala făcută 
oamenilor de şarpele Genezei: „Veţi fi ca dumnezei” (eritis 
sicut dii. In ce priveşte abordarea ştiinţifico-fantastică, 
aceasta brodează neobosit pe tema controlului exercitat 
asupra viitorului: trilogia Fondation a lui Isaac Asimov începe 
cu aducerea în scenă a inventării, în capitala imperiului, de 
către eminentul savant Hari Seldon, a „psihoistoriei”, o ştiinţă 
nouă ce permite prezicerea viitorului si explorează 
consecinţele acestei capacităţi supraomeneşti prin natura ei 
generatoare de nelinişte (previziunea prăbuşirii imperiului) şi 
care nu poate fi contracarată decât prin crearea Fundaţiei, cu 
sarcina de a aduna laolaltă toate cunoştinţele dobândite de 
oameni.: 

O acţiune cu specific ideologic care, având drept scop 
denuntarea si dejucarea unui complot împotriva ordinii 
existente (considerată bună) sau a oamenilor obişnuiţi 
(majoritatea oamenilor simpli) şi cultivând o suspiciune de 
grup în faţa diabolicilor duşmanilor ascunşi, exercită o putere 
de atracţie explicabilă prin capacitatea ei de a dezamorsa 
presiunile psihice”. Ceea ce înseamnă că oferă siguranţă şi, în 


1 V. Kolakowski, 1985, pp. 75-103 („Intelectualii împotriva intelectului”) 

2 Besret, 1993, p. 203 

3 Asimov, 2000 

4 V. Broyles, 1964, pp. 164 sg. Despre John Birch Society, întemeiată de 
Robert H.W. Welch, Jr., la 9 decembrie 1958, şi puternic influenţată de 
reprezentarea complotului aşa cum este desprinsă din Protocoale sau din 
cărţile semnate Nesta Webster v. (în afara eseului lui P. Allen Broyles): 


acelasi timp, motive de neliniste. Este vorba chiar despre 
„reîntoarcerea diavolului”, detectabilă în puternice şi de 
temut organizaţii internaţionale, închipuite sau reale, dar 
diabolizate şi îndeplinind rolul unor noi societăţi secrete de tip 
inițiatic şi cu scop criminal (jaf, exploatare, control, 
dominație). 

1° Denuntarea de grup oferă mai întâi certitudini 
partizanilor şi militantilor săi. Ceea ce trebuie înţeles este 
simplu şi dincolo de orice îndoială: duşmanii sunt duşmani. E 
de ajuns să accepti a categorisi ca duşman pe oricine prezintă 
o anumită caracteristică. Sau de a reduce toţi duşmanii la 
unul singur aplicând metoda magică a mixturilor polemice.. 
„Stăpânii Lumii”, stigmatizati ca ,manipulatori” și 
„prădalnici”, pot fi astfel denuntati. Procedeul acesta 
hiperreductionist este un redutabil mecanism de diabolizare. 

2° Denunţarea simplificatoare se face simțită în viaţa 
socială prin aceea că prilejuieşte un sentiment de neclintit al 
dreptei purtări, satisfacția de a te afla „de partea celor 
corecţi”, conferindu-le celor implicaţi respectabilitate şi 
onorabilitate. Funcţionând pe baza opoziţiei dintre „noi” şi 
„ei” („ceilalţi”) şi plecând de la premisa că „ceilalţi” sunt răi 
din fire (manipulatori, înşelători etc.) şi de cu totul altă natură 
decât ,noi” (,victimele” lor), argumentul dualist se 
concretizează mai întâi în concluzia că „noi” suntem 
întruchiparea Binelui. Prin urmare, el se constituie, fără mari 
costuri, ca autocaracterizare culturală superioară. 

3° Actul de a denunța îi procură denunţătorului un 
nepretuit sentiment de superioritate, în primul rând faţă de 
credulii presupuşi a se lăsa înşelaţi sau manipulati şi, în al 
doilea rând, întrucât nutreşte iluzia că gestul său este 
echivalent cu un meritoriu act de revoltă sau de rezistență. 
Cei mai cumpăniţi dintre conformişti pot trece astfel drept 
aventurieri ai cunoaşterii, rebeli plini de eroism, aparţinând 


Lipset şi Raab, 1971, pp. 248-287; Mintz, 1985, pp. 141-162. 

1 V. Angenot, 1982, pp. 126 sq.-, Taguieff, 2004b, pp. 31-33. Recursul la 
mixturi (de tip „iudeobolşevic” sau „americano-sionist”) este o consecinţă 
a funcţionării „legii de simplificare şi a duşmanului unic”, prima dintre 
legile propagandei (Domenach, 1950, pp. 49-53): nu ataca niciodată mai 
mult de un duşman. Dacă duşmanii sunt mai mulţi, ei trebuie, prin 
urmare, reduşi la unul singur. 


deci unei categorii, inevitabil, foarte putin numeroase: 
„rezistenţi” lucizi în mijlocul unei societăţi alcătuite în 
majoritate din subiecţi pasivi, orbi şi heteronomi, ţinte 
predilecte ale „manipulatorilor” nevăzuţi; o reprezentare 
paranoidă a lumii ilustrată, pe cât de neintentionat pe atât de 
izbitor, de teoria despre „violarea mulţimii prin propaganda 
politică”, teorie aparţinând lui Serge Tchakhotine şi care 
pleacă de la ideea că orice societate este alcătuită din 90% 
„Violabili” (susceptibili de a fi  îndoctrinaţi) şi 10% 
„rezistenţi”:. Sentimentul de superioritate al denuntätorului 
ţine de faptul că acesta exercită — e adevărat că în propria 
închipuire — puterea de a-i de neutraliza pe duşmanii cei 
puternici, pe care şi-i imaginează şi la care se referă, dar şi de 
faptul că el se plasează în postura de a da lecţii ,ignorantilor” 
sau „credulilor” care riscă să dea crezare minciunilor bine 
ticluite ale perfizilor duşmani. Aceştia, în faţa celorlalţi, se dau 
mereu drept ceea ce nu sunt, disimulati întotdeauna — ca 
„manipulatori” profesionişti ce sunt — sub diferite ,mästi”. 

4° Denunţarea ultralucidă, sub diferite forme de agresiune 
în legitimă apărare împotriva indivizilor sau a grupurilor 
minoritare urâte sau temute, transformate în duşmani 
absolut sau în complici, cu voie sau fără voie, ai acestora. De 
exemplu, în numele „apărării rasei albe” sau al creştinismului 
autentic sunt denuntate slăbiciunile cetăţenilor dezinformati, 
insuficient informaţi sau pur şi simplu naivi şi neştiutori?. Ceea 
ce înseamnă lărgirea nelimitată a categoriei celor päcäliti şi a 
celor suspecți, înfăţişaţi ca „victime” ale „manipulatorilor 
mondialişti”. Actul de a suspecta în numele Adevărului şi de a 
denunța în numele Binelui generează o formă particulară de 
plăcere ce nu trebuie minimalizată. Cu simplificarea pe care o 
implică, demascarea este un fel de orgasm. A-i denunța pe 
conspiratori, a arăta cu degetul spre o anumită societate 


1 Tchakhotine, 1952, p. 549. Pentru un dialog critic despre o concepţie 
apropiată referitoare la zvonuri (acestea putând fi erijate în agent de 
contaminare care, asemenea viruşilor, ar infecta inevitabil minţile 
oamenilor, cu excepţia unei restrânse minorităţi de „lucizi” şi „rezistenţi”), 
v. Froissard, 2002, pp. 206 sg. 

2 William Guy Carr porneşte de la axioma că „Lucifer nu caută decât un 
lucru, şi anume să pună stăpânire pe suflete” (Carr, 2005b, p. 229). De 
aceea, „lupta care continuă să aibă loc în lumea aceasta are ca miză 
eterna posesie de suflete” (idem, p. 228). 


secretă îi dă subiectului iluzia suveranităţii sale din punctul de 
vedere al cunoaşterii. Reprezentarea detectivistă a istoriei 
produce o satisfacţie aparte, aceea de a pătrunde în chip 
suveran secretele sau misterele lumii. O reîntoarcere a 
viziunii magice asupra lumii: „demonii” sunt denuntati în 
scopul eliminării lor. Această viziune este o justificare a 
tentatiei de a recurge la forţă pentru „a sfârşi odată” cu 
„manipulatorii” ascunsi. 

Intreaga maşinărie retorică descrisă şi analizată în 
diferitele ei elemente culminează cu încetăţenirea, în spaţiul 
public mondial, a unei reprezentări prin care sunt demonizate 
elitele conducătoare: ce pot fi astfel reconstituite: „Stăpânii 
Lumii” sunt manipulatori şi conspiratori lipsiţi de scrupule, 
organizaţi în societăţi secrete transnationale în scopul 
exercitării dominaţiei totale asupra lumii, mai ales prin 
instaurarea unui „guvern mondial”, şi ale căror victime sunt 
cei mai mulţi dintre oameni, trataţi ca vitele sau ca rezervă 
de cobai. Cum să nu observi că, în marea aventură esotero- 
complotistă, ,Maestrii secret ai Lumii” joacă rolul demonilor 
noi? In aceasta constă revanşa reprezentării magice a lumii 
ce pare că reînvie în atmosfera „megaconspiraţiei”. Diavolul 
nu a crezut de cuviinţă să se lase uitat prea multă vreme. 


Oferta contraexpertilor: „cheia misterului” 


Cei despre a căror gândire se poate spune că este rigidă, 
închisă sau extremistă nu sunt sau nu mai sunt, începând cu 
anii 1960 şi 1970, singurii care se hrănesc cu produse 
culturale de tip esotero-complotist. Există şi consumatori 
individuali exponenti ai genului hedonist, tolerant, deschis, 
amatori ai oricăror tehnici susceptibile de a le aduce „o stare 
de bine”, de a contribui la „dezvoltarea personalităţii lor”, 


1 Aceste închipuite elite sunt nevăzute şi perverse totodată: imaginate 
sub forma „maeștrilor secreti” ele nu sunt totuna cu liderii politici, nici cu 
cei ai economiei „la vedere” a planetei. În Livre jaune n°7 (2004), pe 
coperta a patra, dăm peste următorul argument publicitar: „(...) Elita 
secretă distruge Pământul, lumea sl viitorul copiilor noştri...! Aşa ceva 
este cu putinţă pentru că ţie, fiinţă omenească, nu-ţi pasă deloc... Să nu 
te miri când te vei vedea, în curând, mânat şi spre abator... În ce constă 
viclenia de care maeştrii secreti se vor folosi împotriva ta... Vei afla citind 
această carte!!!” 


satisfăcându-le foamea de sens printr-un soi de cercetare din 
mers a tuturor „religiilor” şi „formelor de spiritualitate” ale 
lumii. Ar trebui poate pornit de la ipoteza istorică şi 
antropologică formulată de Christopher Lasch la sfârşitul 
anilor 1970 în cartea sa intitulată La Culture du narcissisme, 
aceea a apariţiei unui „nou Narcis” în epoca individualismului 
de masă: naşterea „omului psihologic al timpurilor noastre”, 
specific postmodernitätii, ar fi pus capăt domniei modelului 
normativ al omului întruchipând „personalitatea autoritară”, 
după imaginea epocii de fier a modernităţii. Domnia anxietätii 
ar fi pus capăt celei a culpabilitätii. „Bântuit (...) de anxietate, 
spune Lasch, noul Narcis nu încearcă să le impună celorlalţi 
propriile certitudini; el caută un sens al vieţii”:. Închis în 
prezent, el caută satisfacția imediată. Lui nu-i mai pasă nici 
de trecut, nici de viitor: „El pretinde o recompensă imediată şi 
trăieşte într-o stare de alertă a dorinţei, a cărei împlinire este 
etern amânată”. 

Într-o remarcabilă postfață publicată în 1991, Lasch arată 
cum epoca din urmă este marcată, în aceeaşi măsură, şi de 
„un respect exagerat pentru tehnologie” şi de „reînnoirea 
vechilor superstiții, cum ar fi credinţa în reîncarnare, sau tot 
mai puternica fascinaţie pentru ocult şi ciudatele forme de 
spiritualitate asociate mişcării New Age”. Istoricul şi 
sociologul american scoate în evidenţă paradoxala apropiere 
dintre convingerile  scientiste sau  tehnofile proprii 
modernităţii şi un ansamblu vag delimitat de vechi credinţe 
religioase în amestec cu superstiții de tot felul si de toate 
provenientele, apropiere caracteristică unui anumit aspect 
sincretic al  postmodernităţii, readucând în actualitate 
practicile magiei: 


Lumea noastră poate fi definită printr-o profundă revoltă 
împotriva raţiunii şi, la fel de bine, prin credinţa noastră în 
ştiinţă şi în tehnologie. Mituri şi superstiții arhaice au reapărut 
chiar în sânul celor mai moderne, mai luminate din punct de 
vedere al cunoaşterii ştiinţifice şi mai progresiste naţiuni ale 
lumii. Coexistenţa tehnologiei de vârf şi a mentalitätii 


1 Lasch, 1981, p. 11 (2000, p. 24). V. şi Parish/Parker, 2001. 
2 Lasch, 1981, p. 12 (2000, p. 25) 
3 Lasch, 2000, p. 302 


primitive este un indiciu că ambele sunt determinate de 
factori de natură socială, de faptul că oamenilor le este tot 
mai greu să accepte realitatea suferinţei, a pierderii, a 
îmbătrânirii şi a morţii — pe scurt, să accepte limitările vieţii. 
Angoasele specifice lumii moderne par a fi accentuat vechile 
mecanisme de negare a acestor limitări. 


Desigur, se poate presupune că cererea de esoterism şi 
gnosticism a culturii New Age rezultă din refuzul caracterului 
finit al vieţii omului. Neîndoielnic, New Age valorifică o 
moştenire gnostică. În gnosticismul antic, construit pe ideea 
că lumea este rea prin natura ei (materie, corp), aspiraţiile 
„Spirituale” tindeau spre reintegrare în lumea mentalului, 
lipsit, ca atare, de imperfecţiune şi de răutate. În gândirea 
New Age, limitele impuse fiinţei omeneşti prin condiţia sa 
biologică sunt de nesuportat, idee ce funcţionează ca 
stimulent în căutarea unei căi de abolire a acestor 
condiţionări într-un fel de nirvana. Pentru a se sustrage 
ingratei condiţii omeneşti, adepţii New Age sunt gata să se 
abandoneze în mâinile profesioniştilor în terapeutica 
sufletului, pricepuți în a-i atrage cu promisiuni de fericire. lată 
cum descrie Lasch căile iluziei gnostice: 


Dualismul religios instituționalizează aceste forme de 
apărare primitive şi regresive printr-o riguroasă separare a 
reprezentărilor despre răsplată si îndurare de cele legate de 
creație, judecată şi pedeapsă. (...) Negând că un creator 
binevoitor a putut construi o lume cuprinzând şi suferința, şi 
răsplata deopotrivă, gnosticismul a perpetuat speranța unei 
reîntoarceri la o condiţie spirituală în care aceste experienţe 
sunt necunoscute. Cunoaşterea secretă de care fac atâta caz 
gnosticii şi la care au acces prin iniţiere doar câteva suflete 
privilegiate era cu siguranţă iluzia originară a atotputerniciei; 
amintirea originilor divine ale omului, dinainte ca acesta să 
devină prizonier al trupului?. 


S-ar cuveni să fie mai îndeaproape cercetate motivele de 
ordin psihologic ale succesului de care, la începutul secolului 
al XXI-lea, caracterizat în principal, după toate aparențele, de 


1 /dem, 2000, p. 303 
2 Idem, p. 304 


o cursă generală văduvită de sens şi lipsită de un scop precis, 
s-a bucurat literatura esotero-complotistă, de cele mai multe 
ori, la nivelul unui public de amatori (Livre jaune a lui Holey, 
pamfletele lui Des Griffin, The Cosmic Conspiracy a lui Stan 
Deyo, The Secret Government a lui ,Bill” Cooper, Le Plus 
Grand Secret a lui David Icke? etc.), dar care s-a extins şi la 
nivelul marelui public, cum este cazul romanelor lui Dan 
Brown (pentru /ngeri si demoni vânzările au atins, în februarie 
2005, 9,5 milioane de exemplare, iar pentru Codul lui da Vinci 
au depăşit, la sfârşitul lui septembrie 2004, 12 milioane de 
exemplare, ajungând în februarie 2005 la 19 milioane). Totul 
se petrece ca şi cum, în ţările occidentale îndeosebi, valul 
credulităţii publice s-ar datora regresului creştinismului şi, în 
general, slăbirii religiilor institutionalizate. Ne aflăm în faţa 
unui paradox al secularizării pe care o remarcă a lui George 
K. Chesterton, apreciată de Umberto Eco, o lămureşte cum nu 
se poate mai bine: „De când oamenii nu mai cred în 
Dumnezeu, nu este adevărat că ei nu mai cred în nimic, ci că 
sunt gata să creadă în orice”?. Ce mai rămâne din spiritul 
monoteist, mai ales în scrierile ufologic-complotiste, este 
reprezentarea dualistă în care îngerii (Marii Blonzi) şi demonii 
(Micii Cenuşii, Reptilienii, Illuminati) se înfruntă din toate 
puterile. Foarte  răspândita reprezentare despre „bunul 
Dumnezeu” poate lua chipul unui maestru al „magiei albe” 
(după modelul lui Hristos), în luptă cu unul dintre practicantii 
„magiei negre” (se crede că şi Hitler ar fi fost un adept al 
acesteia). Dar ceea ce stârneşte curiozitatea este teza 
potrivit căreia adevărul este ascuns de indivizi cinici, 
disimulati ei înşişi sub diverse măşti sociale sau funcţii 
oficiale. Spectacolul luptei pe viaţă şi pe moarte dintre rebelii 
organizaţi (în societăţi secrete sau în secte) şi conducătorii 
văzuţi sau neväzuti are o irezistibilă putere de atracţie. Eşti 
tentat să urmăreşti cu sufletul la gură peripeţiile marii 
înfruntări dintre deţinătorii de adevăruri oficiale (minciuni de 
stat sau ale Bisericii) şi cei care, aflându-se în posesia 


1 Unele cărţi ale lui David Icke inspirate din tematica New Age 
sensibilizează un public mai larg decât acela alcătuit din amatorii- 
specializaţi în esotero-complotism. 

2 Citat de Jacques-Pierre Amette, 2005, p. 91 

3 V. Ravenscroft, 1977 (1973); Ribadeau Dumas, 1975. 


adevärului interzis, sunt gata de orice sacrificiu, pentru a fi 
apoi fericit să-i vezi pe maeştrii minciunii oficiale demascati, 
iar secretele lor, dezvăluite. ,Revelatiile” excită întotdeauna, 
negreşit... 

Succesul unui thriller esotero-complotist cum este Codul lui 
da Vinci se datorează amestecului şi dozării optime, în 
construirea intrigii, a unor elemente de esoterism şi 
conspirationism (Prioria din Sion, Illuminati), a unor teme 
provenind dintr-o contraistorie a creştinismului (Isus/Maria 
Magdalena şi urmaşii lor, Graalul, templierii etc.), a unor 
pseudorevelaţii despre apartenenţa şi activităţile secrete ale 
unor personaje celebre (împăratul Constantin, Leonardo da 
Vinci, Jean Cocteau etc.), a unei reinterpretări a miturilor prin 
care este diabolizată imaginea ordinului Opus Dei alături de 
unele teme preluate din literatura pseudomasonică sau 
antimasonică (piramida răsturnată sau nu) etc. La fel stau 
lucrurile cu romanul Îngeri şi demoni în care ne reîntâlnim cu 
Illuminati şi cu Vaticanul în compania lui Satana („Shaitan”) şi 
a cavalerilor din Ordinul 

Templului, dar şi cu temutul grup Bilderberg si 
înspăimântătoarea Nouă Ordine mondială, personajul Galileu 
având acolo un rol de o importanţă comparabilă cu aceea pe 
care Leonardo da Vinci a avut-o în Codul lui da Vinci. Si, 
pentru ca totul să fie cât mai palpitant, puterea societăţilor 
secrete şi a sectelor criminale adaugă gustului pentru ciudat 
şi plăcerii de a descifra mistere, ingredientul groazei. Dan 
Brown se amuză să le propună semiinitiatilor diferite piste, nu 
fără ca, uneori, să se joace cu focul: aşa se face că, în Îngeri 
şi demoni, apare un anume Radcliffe, posibilă aluzie la un fals 
antisemit considerat cel mai influent până la apariţia 
Protocoalelor Inteleptilor Sionului: Discursul Rabinului, extras 
dintr-un roman al lui Hermann Goedsche (Biarritz), larg 
răspândit în Europa, la începutul anilor 1880, şi atribuit unui 
anume John Readciliff, Readclif sau Retcliffe?. Şi iată cum o 
lucrare de ficţiune poate ajunge să se constituie ca mărturie 
sau dovadă a unor fapte ori a vreunei „nefăcute”. Reţeta 
folosită de Dan Brown îmbină intriga detectivistă cu atracțiile 


1 Berlin, 1868 
2 Taguieff, 2004b, pp. 290-296, şi 2004c, pp. 705-709. V. şi supra, cap. III 


conspirației şi fascinația misterului. Spre deosebire de Dan 
Brown şi cu avantajul eruditiei în materie de credinţe 
religioase:, cum o dovedeşte în romanele sale, Umberto Eco, 
întemeietor al „romanului teologic”, a oferit justificări publice 
despre felul în care s-a folosit de materiale fictive cu potenţial 
simbolic din sfera esoterismului sau a antisemitismului 
conspirationist. 

În schimb, contraexpertii oferă de-a dreptul „cheia 
misterului”?. Ploaia de evenimente ce se abate asupra 
contemporanilor noştri aflaţi pradă celor mai negre gânduri îşi 
găseşte dintr-odată desluşirea: sensul presupus criptat a tot 
ceea ce se întâmplă este, în fine, descifrat, adus la lumină. 
Explicarea raţională a misterului este însă o practică ilicită. 
Societăţile secrete criminale nu funcţionează oare şi ca 
imagini alegorice ale amenințării teroriste? Avatarurile lor, 
fictive sau falsificate, vorbesc astfel despre realitatea politico- 
religioasă conflictuală, aşa cum se poate vedea în prezent. 
Întrebări pe cât de apăsătoare, pe atât de inevitabile îşi 
găsesc acum răspunsuri definitive: care este cauza 
suferințelor noastre? De ce oamenii trăiesc în nefericire? De 
unde vine răul? Aceste întrebări legitime (şi, oricum, 
ireductibile) sunt, pe nesimţite, înlocuite cu altele: cine este 
răspunzător pentru nefericirile oamenilor? Unde se ascund cei 
vinovaţi? Oamenii obişnuiţi se cred dintr-odată victime, 
evident, inocente, şi pornesc în căutarea călăilor lor, despre 
care îşi închipuie că se ascund cu o pricepere diabolică. Ei au 
tendinţa de a-i identifica pe aceşti agenţi ai „cauzalităţii 
1 Fabricată, în cazul autorului american, din diferite elemente disparate 
preluate atât din lucrările unor istorici autentici, cât şi din cele ale unor 
eseişti lipsiţi de scrupule, pseudoinvestigatori (Baigent et al L inventatori 
de meserie, autori de pamflete de propagandă şi chiar escroci (Pierre 
Plantard şi complicii săi). 

2 V. compilaţia de texte antisemite (şi antimasonice) publicată în 1937 de 
Oficiul de propagandă naţională (condus de Henry Coston) sub titlul: La 
Clé du Mystère. Editorul volumului, F. de Boisjolin (membru al Partidului 
francez National Comunist), îi atribuie constituirea Ligii feminine 
anticomuniste din Montréal. Pamfletul va fi tradus în mai multe limbi 
(printre care engleza şi africaans) şi difuzat de Service mondial (Welt- 
Dienst), organizație international de propagandă  antievreiască 
întemeiată de nazişti (pentru care Coston era unul dintre corespondenţi, 


în Franţa). V. Yaeger Kaplan, 1987, p. 66 (care se referă la Norman Cohn, 
1967, şi la Paul J. Kingston, 1983); Schor, 1992, p. 42. 


diabolice” fie cu organizații internationale reale, 
reinterpretate ca societăți secrete având, sub o aparență 
umanitară, diplomatică sau strategică (CFR, Trilaterala, 

Bilderberg, B'nai B'rith, Skull and Bones etc.), scopuri 
criminale, fie cu grupări integral inventate dintre care 
Illuminati constituie cel mai puternic exemplu (asociat recent 
cu Prioria din Sion). Excedat, consumatorul de „dezvăluiri” 
conspirationiste se străduieşte să vadă aici o revrăjire a lumii 
si a istoriei sale, prin intermediul redesteptärii îngerilor si a 
demonilor, prin angoasă si groază, ca si prin mister si miracol. 
Prin inepuizabila putere de seductie a straniului, a celei mai 
alarmante stranietäti cu putinţă!, căci poate atinge o extensie 
patologică a imaginației. In Madame Hermet, Maupassant nu- 
si ascundea atracția pentru manifestările stranii ale nebuniei: 
„Nebunii mă atrag. Aceşti oameni trăiesc într-o lume 
misterioasă de vise bizare (,..)”?. Nebunia se poate însă şi 
simula sau poate face obiectul unei simulări literare. 

Odată cu accesul la „secretele” istoriei, ,contraexpertii” 
mai oferă si iluzia de a deveni stăpânul acesteia. Iluzie a celui 
care, închipuindu-se inițiat, convins că pătrunde sensul 
ascuns, crede că se află în posesia adevărului, că ştie ce se 
află dincolo de aparente şi că, astfel, el însuşi există ca fiinţă 
plenară’. Fiindcă, după cum promit şarlatanii deghizați în mari 
iniţiaţi, în furnizori de cunoaştere esoterică, a cunoaşte 
înseamnă a fi. Chestiunea ia însă o întorsătură scabroasă, 
deoarece „secretul esoteric este adesea perceput şi denunţat 
ca fiind complot”*, aşa cum am arătat că s-a-ntâmplat în 
numeroase rânduri. Întrucât, cu neroziile şi închipuirile pe 
care nu încetează a şi le făuri, aceşti şarlatani sunt 
producători de sens, de potenţială hrană psihică funcţionând 
ca motivaţie de-a acţiona, ei trebuie priviţi cu seriozitate de 
istoricul şi antropologul preocupaţi de prezent. 


Epoca stiintifico-fantasticului şi a politico-fantasticului 


Alături de efectele secularizării (ca pierdere de influenţă de 


1 Vax, 1965 

2 Maupassant, 1957, p. 1124 

3 Servier, 1964; Laurant, art. „Secret”, in Servier, 1998, p. 1176 
4 Laurant, art. „Secret”, in Servier, 1998, p. 1176 


către marile religii institutionalizate), slăbirea „religiilor laice” 
supraviețuitoare celui de-al Doilea Război Mondial 
(progresism, comunism etc.) este la originea vidului de valori 
pe seama căruia s-au putut răspândi ideile esotero- 
complotiste. Contextul pare, în general, favorabil accentuării 
şi chiar accelerării acestui proces: cu cât lumea devine mai 
complexă, cu atât ea este mai opacă, iar cererea de idei 
simple, presupuse edificatoare, este şi ea în creştere. Cu cât 
elitele conducătoare par mai îndepărtate, mai ciudate şi mai 
străine de „cei de jos”, cu atât mai mult aceştia au o 
percepţie negativă a lor ca „nefiind de pe la noi” şi „nici ca 
noi”. „Noi” contra „celorlalţi”: natura conflictuală a acestei 
relaţii este mai mult decât evidentă. Elitele sunt desemnate 
ca fiind ,ceilalti”, cărora li se atribuie o „altă” natură si a 
căror ostilitate este percepută ca inerentă. Ce ne-ar împiedica 
să credem că elitele conspiră „împotriva noastră”? Nimic mai 
simplu şi, în acelaşi timp, mai „luminător” decât ideea unui 
mare complot prin care mersul istoriei şi nefericirile omenirii 
îşi pot găsi explicaţie. Literatura conspiraţionistă preia din 
„religia Progresului” ideea rolului decisiv al minorităţilor 
active, dar îi răstoarnă semnificaţia, denunţându-le ca 
„manipulatoare”! şi „luciferice”, ca „Sinagoga lui Satana” şi 
„francmasoneria universală”, în imaginea ei diabolizată?. 
Într-un discurs rostit la 1 mai 1996 cu prilejul Zilei 
Internaţionale a Muncii, Jean-Marie Le Pen denunţă complotul 
„mondialist”, singurul prin care poate fi explicată construcţia 
europeană aşa cum are ea loc în prezent: „In capul 
eurofederaliştilor, Europa, aşa cum arată ea astăzi, nu este 
decât o etapă spre instaurarea unui guvern mondial despre 
care Trilaterala nu ascunde că va ajunge să-şi exercite 
atribuţiile înainte de anul 2000 /sic]. Este vorba despre o 
adevărată conspirație împotriva popoarelor şi a naţiunilor 
Europei (...)”:. lar monstrul care conspiră este ceea ce Le Pen 


1 V. Carr, 1999 şi 2005. 

2 Jannet, 1877; Taxil, 1886b şi 1887b; Meurin, 1993 ` 

3 V Taguieff, 2002b, p. 140; Mayer (NL 2002, p. 75. In acest discurs, Le 
Pen denunța „elementele unui adevărat complot: mondialismul”, dar şi 
„Slugile complotului” şi pe complicii „Noii Ordini mondiale” (v. cotidianul 
Présent, nr. 3 578, 3 mai 1996, p. 8). Pentru alte exemple, v. Taguieff 
1990b, pp. 91-92, 119-135. Denunţătorul populist al „complotului 


denumeşte „euromondialism”. Încă putin şi ne trezim cu totul 
în lumea fantastică a ufologiei conspirationiste, lumea lui 
Deyo, Icke, Cooper, Holey, Hatem: descendente regale Sau 
„judeo-masonice” (Illuminati), specii de  extratereştri 
(Reptilieni) şi hibrizi humanoizi ca exponenti ai maximei 
alienări, cei mai ,ceilalti” dintre toţi ,ceilalti” şi cei mai răi, 
spre marea disperare a „victimelor” lor, adică „a noastră”. 
Adesea nu există o delimitare a graniţei dintre abordarea 
politică, în care temele conspirationiste sunt exploatate 
polemic în discursuri de propagandă, şi cea culturală, în care 
sunt tratate ca teme de ficţiune. Astfel că declaraţiile 
virulente ale unui demagog al extremei drepte pot părea 
comice, şi nu îngrijorătoare. Între politic (obiectivele de 
realizat) şi cultural (inducerea unei bucurii estetice) există 
totuşi o linie de separație şi, metodic vorbind, cele două 
domenii trebuie înţelese fiecare cu specificul ei. Desigur, ne 
putem distra oricât pe seama fictiunilor conspirationiste 
(romane, filme, jocuri diverse etc.) fără a ne însuşi neapărat 
viziunea asupra istoriei ori a societăţii vehiculată de acestea. 
Prin catharsis, metodă aristotelică de purificare/sublimare, 
putem desprinde specificul receptării estetice a oricărui 
material adus la o dimensiune afectivă a reprezentării. Nici 
aceste considerente nu împiedică însă formularea ipotezei că 
receptarea estetică are rolul său în internalizarea credințelor, 
a reprezentărilor şi a argumentelor (îndeosebi a celor 
justificative). 

De la sfârşitul anilor patruzeci, fenomenul ufologiei se 
caracterizează prin producţia şi consumul de credinţe diverse, 
în care reprezentări religioase tradiţionale, mai mult sau mai 
putin prelucrate (în stilul teosofiei) însoțesc de aproape noi 
forme de reprezentare ale straniului sau ale fantasticului 
inspirate din literatura ştiinţifico-fantastică (cum ar fi cea a 
extratereştrilor buni şi „superiori” care vor să-i ajute pe 
pământeni). Emergenta unui fenomen religios sau 
pseudoreligie? Ori deja ne confruntăm cu „fenomene 


mondialist” se situează astfel printre cei „puri” opuşi „impurilor”, care 
sunt conspiratorii şi „slugile” lor. Acest procedeu dualist este specific 
fenomenului pe care psihosociologul Serge Moscovici îl denumeşte 
„mentalitate conspiraţionistă” (Moscovici, 1987, p. 154). 


religioase paralele”:? Acestei întrebări nu i se poate da un 
răspuns fără ca acesta să fie dictat de prealabile supoziţii 
culturale. Aşa cum definim, suntem la fel de liberi să facem şi 
identificări, având grijă ca acestea să reziste verificării şi 
cercetării critice. Este sigur însă că, în domeniul ufologiei, are 
loc un proces de reciclare (reinterpretare) a unor noţiuni 
religioase clasice: mister, transcendentä, entităţi 
supranaturale, imagini ale perfecțiunii, mântuire şi 
răscumpărare (a păcatelor), imagine atractivă despre lume, 
pogorârea duhului în om. În vreme ce reprezentările despre 
extratereştrii invadatori, colonizatori, exterminatori, creaturi 
monstruoase şi chiar demonice contribuie la elaborarea unei 
demonologii de substituție. Dacă prin religie înţelegem 
„activitatea omenească de creare a unui cosmos sacru”:, este 
foarte greu, în acest caz, să negăm dimensiunea religioasă a 
lumii propuse de credinţele ufologice. Atitudinea de tip 
religios implicată de ufologie nu este proprie doar unor 
grupări „esotero-gnostice” pentru care raelienii, de pildă, sunt 
o imagine caricaturală*. Ea este prezentă în toate domeniile 
culturii şi constituie o bogată sursă de material simbolic 
pentru crearea de opere literare sau cinematografice. 
Cineastul Steven Spielberg a realizat filme — fascinante 
pentru milioane de spectatori — care s-au dovedit bune 
ilustrări pedagogice ale celor două fațete ale religiozităţii 
ufologice: pe de o parte, reinventarea miraculosului cu 
întâlnire de Gradul Trei (1977) şi E.T. Extraterestrul (1982); 
iar, pe de altă parte, preluarea de elemente din literatura 
fantastică şi de groază, cu Războiul Lumilor (2005) — după 
Minority Report (2002). lată că sfera imaginației 
conspirationiste se extinde: complotului istoric i se adaugă 
unul cosmic sau intergalactic. Avem de-a face cu o 


1 V. Champion, 1993, pp. 750 sg. 

2 V. Saliba, 1995. Pentru o abordare critică, v. Renard, 1988; Lagrange, 
1996; Rothstein, 1997; Stoczkowski, 1999. 

3 Berger, 1971, p. 56 

4 V. Vernette, 1995, pp. 23-24, şi 2002, pp. 84, 86-87. 

5 Reamintim sinteza operată de cartea lui Stan Deyo, The Cosmic 
Conspiracy (Deyo, 1986, 2004). 

6 Imaginat în ficțiuni cinematografice precum seria Star Wars (Războiul 
Stelelor) de George Lucas, dublă trilogie apărută pe ecrane într-o oarecare 
dezordine (începând cu 1977: Star Wars Episode IV: A New Hope). 


reîntoarcere, dar, în acelaşi timp, si cu un declin, al schemei 
conspirației de mari dimensiuni. În faţa atâtor recurente şi 
metamorfoze ale temelor conspirationiste se poate ajunge la 
următoarea interpretare: totul are loc ca şi cum Conspirația 
ar fi pe cale să înlăture Progresul din poziţia sa de fundament 
al istoriei, care, în paralel, s-ar orienta spre noţiunea vagă a 
Evolutiei cosmice. 

Intr-un foarte izbutit studiu consacrat întrebării „Religie sau 
superstitie?”, istoricul Eugen Weber făcea câteva observaţii 
subtile în legătură cu ocultismul: 


Cedăm prea uşor tentatiei de-a considera ocultismul o 
nerozie; cu toate acestea, persistenta sa în eşichierul politic 
este dovada unei influenţe extinse. La fel şi în cazul temelor 
asociate: regenerare socială şi individuală; ştiinţă şi 
pseudoştiinţă; conspirație şi contraconspiratie; acţiuni şi forte 
subterane, ascunse celor noninitiati, dar absolut necesare 
înţelegerii şi stăpânirii unei lumi tot mai opace. 


Aceste observaţii lucide sunt valabile şi în cazul ufologiei 
sau al noilor sincretisme „magice”, ca producţii de ficţiune de 
la care avem foarte mult de învăţat despre „lumea reală”. 
Pentru a deveni în stare să înţelegem lucruri din imediata 
noastră apropiere, este uneori nevoie de un ocol mai mare. O 
lecţie de etnografie trece de limitele etnografiei. 

A le căuta vină ,negutätorilor de taine lipsiţi de scrupule”? 
sau a-i acuza tie şarlatani pentru esoterismul lor de strânsură 
este prea simplu şi prea uşor. In societatea globalizată, 
racordată la piaţa mondială, oferta vine de la sine. Rămân 
însă de explicat receptarea, consumul, formarea, evoluţia sau 
fluctuațiile cererii. E nevoie de răspuns la întrebările: De ce 
toată această ofertă de credinţe, visuri şi coşmaruri îşi 
găseşte un public atât de numeros şi de pasionat? Cum se 
poate explica receptarea nesăţioasă şi lacomă a viziunilor 
conspirationiste clădite pe zvonuri şi legende, prin recursul la 
falsuri puse în circulaţie de agenţi de propagandă şi de 
escroci şi prin utilizarea de mărturii mincinoase? Cum poate fi 
înţeleasă persistenta şi prezenţa în toate domeniile culturii a 


1 Weber, 1991, p. 146 
2 Vernette, 2002, p. 125 


reprezentärilor paranoice despre modul de functionare al 
societăţilor democratice şi despre sensul istoriei? Nu se poate 
răspunde decât formulând ipoteza că ansamblul credințelor 
delirante si al fictiunilor pline de farmec permite 
contemporanilor noştri să creadă că lumea indescifrabilă şi 
plină de ameninţări în care au fost literalmente ,aruncati” 
este o lume debusolată şi, din ce în ce mai mult, lipsită de 
tradiţii pe care să se sprijine şi de o memorie colectivă care 
să le dea identitate. Gustul pentru miracol şi teama de 
demoni n-au dispărut din mintea omului chiar dacă marile 
religii instituite, supuse şi ele procesului modern de 
reconstrucţie raţională şi conceptuală, nu le mai oferă 
suportul necesar şi nici ritualuri care să le mijlocească 
adaptarea socială. In 1955, în L'Opium des intellectuels, 
reamintind că „moartea lui Dumnezeu lasă un gol în sufletul 
omenesc”, Raymond Aron mergea drept la esenţă afirmând: 
„Nevoile inimii dăinuie”!. Şi bolile sufletului par a se agrava. 
În ce priveşte interogatia plină de nelinişte referitoare la 
originile răului, la o creatură metafizică precum omul, ea 
persistă în mod firesc. Or, nici reglementările modului 
democratic de a acţiona, nici facilităţile tehnologiei de azi nu 
pot da satisfacţie nevoilor sufletului şi inimii. 

Scriitorul italian Valerio Evangelisti are dreptate să plaseze 
în literatura „etajelor inferioare”  stiintifico-fantasticul, 
domeniul literar ce investighează realitățile lumii 
contemporane, oricât de neplăcute si de nelinistitoare ar fi 
ele, explorează „tendințele evolutive (sau regresive)” ale 
acesteia, arată ambele fațete ale progresului tehnico-stiintific 
(ale ,masinilor”) şi tensiunile pe care le provoacă. El însuşi 
autor de scrieri stiintifico-fantastice, scriitorul italian mai 
observă că „fantasticul si îndeosebi stiintifico-fantasticul este, 
din punct de vedere literar, unica modalitate de a face o 
descriere adecvată a lumii actuale” si sugerează următoarea 
explicație: „Deoarece este o lume în care imaginarul a 
dobândit o importanţă cu totul excepţională”?. De la arme de 


1 Aron, 1955, p. 288 

2 Evangelisti, 2000, p. 132. Romancierul Stephen King insistă, în schimb, 
asupra creării sau explorării de lumi posibile: „Fantasticul si stiintifico- 
fantasticul (...) încearcă să creeze universuri inexistente, care nu pot 
exista sau nu există, care nu pot exista sau care nu există încă” (King, 


distrugere în masă la cucerirea spaţiului cosmic, de la 
înlocuirea efortului uman prin utilizarea maşinilor la controlul 
societăţii sau biopolitica totalitară, stiintifico-fantasticul se 
extinde asupra tuturor aspectelor lumii actuale pentru a 
imagina noi posibilităţi dintre cele mai diferite. Nimic nu ne 
împiedică să aplicăm observaţia lui Evangelisti la film, căci 
prin el au fost popularizate principalele teme ale registrului 
ştiinţifico-fantastic. Afirmarea unui supranatural compatibil 
(miraculosul) sau a naturalului „terifiant” (fantasticul de 
groază, „negru”) în opere de ficţiune permite cunoaşterea 
realităţii şi, pe baza acesteia, distantarea optimă faţă de 
aceasta ca obiect de reflecţie. În rezumat, specia umană n-a 
încetat de a-şi pune problema nevăzutului, nici a lumii de 
dincolo aşa cum, silită să-i recunoască permanenta sau 
persistenta, ea n-a pus capăt nici gândirii magice. In schimb, 
omul le poate struni, domestici, considerându-le instrumente 
de analiză sau unelte de reflecţie. Sau, pentru visători, 
utopişti şi poeţi, chiar surse de inspiraţie. 

Într-unul dintre eseurile sale de sociologie a religiei, despre 
dezvoltarea mentalitätii capitaliste, Max Weber formula o 
ipoteză de mare deschidere intelectuală: 


Întotdeauna a existat un singur mijloc de desființare a 
magiei şi de întemeiere a modului de viaţă pe rațiune: marile 
profeții raţionale. E adevărat, nici o profeție nu distruge 
puterea magiei, dar se poate ca un profet, confirmat prin 
miracole, dar şi prin alte mijloace, să strice rânduielile sacre 
tradiţionale. Profeţiile sunt cele care au dus la dezvrăjirea 
lumii şi, astfel, au pregătit terenul ştiinţei şi tehnicii noastre 
moderne, ca şi al capitalismului:. 


Marea problemă este aceea de a şti dacă nu e cumva 
secătuită puterea de a lansa profeţii, iar noi suntem sortiti să 
comemorăm la nesfârşit, prin rituri al căror sens se pierde 
inevitabil, evenimente fondatoare şi domnii (veniri) unice. 
Rutinarea sensibilităţii profetice deschide calea secularizării 
fără a reuşi, cu toate acestea, să zădărnicească tentatia 
magiei şi a esoterismului. 


1995, p. 24). 
1 Weber, 1992, p. 108 


Intrarea în epoca secularizärii s-a produs deja, însă 
omenirea continuă se fie mirată că trăieşte momentul ieşirii 
din această epocă şi azi denumită „modernă”. Ea părea să se 
fi blocat într-o secularizare fără de sfârşit şi lipsită de 
continuitate, a cărei nedesăvârşire a dat naştere unei lumi 
amenințate de nihilism, asortat cu un ateism ce se manifestă 
în condiţiile indefinitei proliferări a credințelor. Intr-un sens 
diferit, s-a produs totuşi şi o desecularizare, cum o dovedesc, 
la fel de bine, şi numărul mare al noilor mişcări religioase sau 
magice, ştergerea religiilor laice — variante, fără excepţie, 
ale „religiei Progresului” care a încetat să-şi mai 
entuziasmeze din cale-afarä adepţii. În ziua de azi, 
„progresiştii” sunt preocupaţi, mai degrabă, de protecţia 
mediului sau de ocrotirea „biodiversităţii”, sunt, cu prioritate, 
angajaţi în denuntarea ravagiilor produse de „mondializarea 
sălbatică” sau se interesează de verificarea celor care 
exercită controlul asupra informaţiei la scară planetară. 
„Progresismul” şi-a schimbat semnificaţia: nemaiorientându- 
se în funcţie de credinţa într-un viitor mai bun, el devine tot 
mai mult o încercare de a evita o deplasare spre mai rău. Cei 
mai mulţi dintre cetăţeni pleacă de la ideea că adevărata 
putere rezidă în stăpânirea informaţiei. Obsesia lor comună 
este că informaţia, căzută în mâinile puterilor „nevăzute”, 
este manipulată la scară planetară în scopul instaurării unui 
nou totalitarism. Noul mare mit repulsiv a fost creat în jurul 
imaginii „stăpânilor lumii”. Cei care cred în existenţa acestora 
nu pot fi decât dezamägiti de democrație întrucât 
promisiunile ei de transparenţă au rămas vorbe goale. In 
civilizaţia riscului, în care elitele conducătoare nu contenesc 
să afirme şi să celebreze idealul transparenţei, care nu se 
poate niciodată realiza pe deplin, bănuiala funcţionează de la 
sine, formând un teren prielnic receptării discursurilor 
complotiste?. Realitatea a ajuns să-i dezamăgească pe foarte 
mulţi dintre foştii „entuziaşti” şi să-i aducă la deznădejde pe 
cei care au sperat la mai mult, fiind exclusiv hräniti cu 
promisiuni specifice „religiei Progresului”. Aceste temeri, 
aceste dezamăgiri şi perspective apocaliptice au ca efect 
principal îndepărtarea contemporanilor noştri de credinţele 


2 V. supra, cap. Ia West/Sanders, 2003. 


nprogresiste”: cum să mai crezi de-aici înainte cu ochii închişi 
în mersul victorios al omenirii către o „lume mai bună”? Ce 
poţi face mai mult decât a evita o înrăutăţire a situaţiei? 

Un diagnostic global nu e uşor de formulat, cel puţin de 
către „medicul civilizaţiei” care refuză să acorde credit ideilor 
simple — acelea care îi farmecă pe apărătorii gândirii 
publicitare, dominantă în momentul de faţă. Cu toate 
acestea, să riscăm un diagnostic: sfârşitul progresismului, 
relansarea gândirii magice şi a celei conspirationiste, într-un 
context planetar dominat de pragmatism, de ideea utilității, a 
eficienţei si a rentabilităţii. Mentalitatea politică este, în plan 
mondial, dominată de denuntarea „stăpânilor lumii”, acuzaţi 
de toate crimele, trecute, prezente şi viitoare. Întruchipări ale 
însuşi Diavolului. Intr-o epocă echivocă a secularizării şi, 
totodată, a desecularizării, un fel de epocă de tranziţie, noile 
abordări de tip dualist, în care forţele Binelui se opun forţelor 
Răului şi care se inspiră atât din reprezentările în plan politic 
ale ideii de complot, cât şi din miturile despre societăţi 
secrete sau invadatori extratereştri, au avantajul de a revrăji 
lumea, fie şi stârnind îngrijorare. Ca şi cum cea mai mare 
parte dintre oameni ar prefera ca istoria să aibă un sens de 
coşmar decât să nu aibă nici unul, iar în locul imaginii triste a 
lumii reale, mai bine una deformată sau inventată pe de-a- 
ntregul. În felul acesta complotismul poate detrona 
progresismul. Epoca stiintifico-fantasticului este totodată şi 
epoca politico-fantasticului. Şi într-un caz, şi în celălalt, 
oamenii sunt îndemnați să viseze, în roz sau în negru. Nu 
trebuie uitată dorinţa de miracol, nici relaţia ludică sau ironică 
cu ideea de teroare. Mitul îşi păstrează ambivalenta: el 
continuă să funcţioneze ca teroare şi poezie!:. Deosebirea 
dintre realitate şi ficţiune tinde să se estompeze: pentru mulţi 
dintre contemporanii noştri, „a se teme” se confundă cu „a se 
face că se teme”, întrepătrunderea ficţiunii şi politicii are loc 
într-o epocă în care, prin forţa influențelor reciproce, se şterg 
graniţele dintre muncă şi timp liber, dintre domeniul 
activităţilor publice şi al celor private. Şi nu mai este atât de 
sigur că sensul s-ar găsi în „religiile politice”, nici în marile 
religii institutionalizate. Dumnezeu şi îngerii cei buni au 


1 V. Maitre, 2005; Blumenberg, 2005, pp. 15 


plecat, iar demonii sunt în elementul lor. Reprezentările 
politice devin neclare, pe punctul de a se confunda cu cele 
neoreligioase sau „magice” produse de obsesia celor răi care 
domină lumea, a manipulatorilor neväzuti. Domniei „acelora 
care vor să facă omenirea mai bună”, furnizorii unui 
supliment de suflet pentru inumana societate industrială, îi 
urmează aceea a neîndurătorilor „stăpâni ai lumii”, ai 
societăţii organizate în reţele fără frontiere, în continuu 
proces de derealizare. Insă revrăjirea prin fantasticul de 
groază nu îngăduie a vedea viitorul altfel decât sub semnul 
catastrofei şi al nefericirii. Dogmatismul simplist al mersului 
inevitabil spre mai rău nu este cu nimic mai bun decât acela 
al înaintării paşnice spre o „lume mai bună”. Consolatoare 
sau nu, o iluzionare continuă să se producă. Pascal retinuse 
esentialul: „Privit de aproape, nimic nu ne poate consola”!. 


1 Pascal, Pensees, Paris, Lemerre, 1877, p. 50 


9. ANEXE 


I. Dovada complotului grupării Illuminati: 
bancnota de 1 dolar SUA (ochiul în vârful 
piramidei) câteva texte 


1.1. „Conspirația internaţională” şi „luciferiană” după 
William Guy Carr (1895-1959): Pawns in the Game, 
1958 (extrase): 


Născut la 2 iunie 1895 şi decedat la 2 octombrie 1959, 
comodorul W.G. Carr, fost ofiţer în marina regală canadiană, a 
activat multă vreme în serviciile de informaţii şi, din 1931, s-a 
dedicat unor turnee de conferinţe având ca temă principală 
„Conspirația internațională” cu cei doi poli ai săi: 
„comunismul internaţional” şi „capitalismul internaţional” 
(reprezentat de „bancherii internaţionali”). A reintrat în 
serviciul activ în timpul celui de-al Doilea Război Mondial în 
contrainformatiile marinei canadiene şi apoi în calitate oficială 
de lector (1944-1945). După ce a publicat câteva lucrări pe 
tematică militară, Carr a dobândit o oarecare celebritate în 
mediile conspirationiste, publicând târziu principala sa lucrare 
Pawns in the Game. Scrisă în 1955 şi publicată în 1958, 
lucrarea desemnează prin termenul ,llluminati” pe „şefii 
secreti ai subversiunii mondiale” care vizează instaurarea 
unui „guvern mondial de esenţă totalitară”. Tot în 1958, Carr 
a publicat şi o broşură axată pe denuntarea „cultului 
luciferian” — baza doctrinară a acţiunii de „subversiune 
mondială”: La Conspiration mondiale dont le but est de 


1 Sursa: Pawns in the Game, 1958 (reed 2005), pp. IX-X, XI-XII, XIII; tr. fr. 
P.C.: Des Pions sur I'Echiquier, Châteauneuf, Editions Delacroix, 1999, pp. 
11-13, 16-17, 30-31. Ne-am îngăduit să corectăm câteva erori de 
traducere în franceză a textului (fără a le menţiona) şi să înlăturăm, acolo 
unde nu se justificau, majusculele de care lucrarea lui Carr este plină până 
la saturație. Cu toate acestea, nu am procedat la eliminarea lor 
sistematică, având în vedere că abuzul de majusculele face parte din stilul 
traditionalist si conspirationist care multiplică entităţile (pozitive şi 
negative) şi le esentializeazä. 


détruire tous les gouvernements et [les] religions en place. 
Cu un an mai devreme, Carr publicase Red Fog Over America, 
destinată îndeosebi denuntärii „amenințării comuniste” în 
Statele Unite. S-a întâmplat să moară pe când lucra la o nouă 
carte intitulată Satan, Prince of this World. Rămas neterminat, 
acest eseu ce constituie o expunere sistematică a doctrinei 
lui Carr despre caracterul satanic al ,Conspiratiei mondiale” 
va fi publicat de unul dintre fiii săi în 19662. 

lată câteva extrase semnificative din întinsa prefaţă a 
lucrării Pawns in the Game: 


Din 1911, am tot lucrat încercând să descopăr de ce 
omenirea nu poate trăi în pace şi nu se poate bucura de 
binefacerile pe care Dumnezeu i le-a dăruit cu asupra de 
măsură; nu am pătruns acest secret decât în preajma anului 
1950: războaiele şi revoluțiile care ne dau viaţa peste cap şi 
haosul care rămâne în urma lor nu sunt nimic altceva decât 
efectele unei Conspiratii Luciferiene* mereu la lucru. 

Totul a plecat la începuturi din acel cot al universului pe 
care îl numim Cerul, unde Lucifer s-a opus Dreptului lui 
Dumnezeu de a exercita autoritatea supremă. Sfânta 
Scriptură arată cum întreaga Conspiratie Luciferiană a fost 
transferată din acea lume în Grădina Paradisului. 

Până să-mi dau seama că lupta omului nu este doar 
împotriva trupului şi a sângelui, dar şi împotriva stăpânitorilor 
întunericului după care se conduc persoanele plasate în 
posturi „înalte” pe Pământ (Efes. VI,12), nu puteam înţelege 
logica evenimentelor petrecute în întreaga lume. Nu mi-e 
ruşine să recunosc că Biblia a fost aceea care mi-a dat „cheia” 
dezlegării cursului evenimentelor. (...) Vechiul Testament nu 
este decât istoria modului în care Satana a devenit Prinţul 
acestei Lumi“ şi i-a ademenit pe primii noştri părinţi pentru a-i 
despărţi de Dumnezeu. Biblia arată cum a fost întemeiată pe 
Pământ Sinagoga lui Satana, cum lucrează ea de atunci 


1 Publicată în traducere franceză, Ed. Delacroix, 1998 

2 Publicată în traducere franceză, Ed. Saint-Rémi, 2005, sub titlul Satan, 
prince de ce monde. 

3 „Luciferian Conspiracy” (2005a, p. IX). 

4 În momentul morţii (survenită la 2 octombrie 1959), Carr lucra la o carte 
intitulată Satan, prince de ce monde, al cărei manuscris neterminat a fost 
corectat, completat şi pregătit pentru publicare de fiul său cel mare (Carr, 
2005b). 


pentru a împiedica Planul lui Dumnezeu, acela de a conduce 
universul, şi cum acest Plan divin trebuie înfăptuit pe Pământ. 


Hristos a venit în lumea noastră într-o fază a conspirației în 
care, după cuvântul său, Satana îi controla pe toţi cei care 
ocupau, între oameni, poziţiile cele mai înalte. Hristos a 
demascat Sinagoga lui Satana [...]. El i-a denunţat pe membrii 
acesteia ca Fii ai diavolului, acel diavol pe care El îl 
incriminează sub numele de Tatăl Minciunii [...] şi Prinţ al 
Amăgirii [...]. Hristos a afirmat fără nici un echivoc: cei care 
formau Sinagoga lui Satana se numeau evrei, dar nu erau 
întocmai, ci doar minteau. (...) El îi avea de fapt în vedere, ca 
fiind Illuminati (=  lluminaţi) timpului său, pe Zarafi', pe 
Birocraţi şi pe Farisei TL Conspirația Luciferiană s-a 
dezvoltat până aproape de ultima ei fază tocmai fiindcă nu 
am putut pune în lucrare sfatul bun dat de Fiul lui Dumnezeu, 
Isus Hristos. 

În 1784, Providența a făcut ca guvernul bavarez să intre în 
posesia unor dovezi ce probau existenţa reală a Conspiratiei 
Luciferiene?. 

Adam Weishaupt, fost elev la iezuiţi, profesor de drept 
canonic, a abandonat creştinismul pentru a îmbrăţişa 
ideologia luciferianä pe vremea când era profesor la 
Universitatea din Ingoldstadt. În 1770, „cei care ofereau bani 
cu împrumut” (care creaseră de curând Casa Rothschild) l-au 
angajat pe profesor să revizuiască şi să modernizeze vechile 
Protocoale prin care Sinagoga lui Satana să-şi asigure 
dominarea definitivă asupra lumi. Intenţia lor era să impună 


1 Noţiunea avea pentru Carr înţelesul de money changers sau bankers 
(2005a, p. X) 

2 Înfocat propagator al legendei lluminaţilor, Monseniorul Fava nu 
vorbeşte decât despre o „întâmplare” pe care o datează 1785: 
Mntimplarea a făcut să fie descoperită această sectă a cărei existență nu 
era nici măcar bănuită. Un preot protestant, numit Lanze, a fost lovit de 
fulger în iulie 1785. Asupra lui s-au găsit instrucţiuni care (...) dovedeau că 
avea misiunea, ca Iluminat, să călătorească în Silezia pentru a vizita lojile. 
(...) Pe urma descoperită, guvernul a făcut o anchetă severă” (Fava, 1883, 
pp. 45-46). Mai târziu, în timpul mistificării antimasonice a lui Léo Taxil 
(1885-1897), Monseniorul Fava a fost unul dintre cei mai fideli susţinători 
ai escrocului. 

3 Carr reia aici teza despre vechimea Protocoalelor fnteleptilor Sionului, 
considerat text iudeomasonic „revizuit” în mai multe rânduri înainte de a 


ideologia luciferiană prin exercitarea unui despotism satanic 
asupra a ceea ce ar mai li rămas din omenire după ultimul 
cataclism social. Weishaupt şi-a încheiat lucrarea la 1 mai 
1776. 


Planul prevedea distrugerea tuturor guvernelor şi a religiilor 
existente... 

Obiectivul trebuia să fie atins prin divizarea maselor, pe 
care le denumeau Goyim (= Turmă omenească), în facţiuni 
opuse şi în număr tot mai mare în plan politic, social, 
economic, rasial etc. Părţile astfel învrăjbite aveau apoi să fie 
înarmate şi, printr-un incident provocat, obligate să se ia la 
luptă şi să se slăbească reciproc, distrugând în acelaşi timp şi 
guvernele naţionale, şi instituţiile religioase. 

În 1776, Weishaupt a creat organizaţia Illuminati (= 
lluminaţi) pentru a pune în aplicare complotul. Cuvântul 
„lluminati” derivă din „Lucifer” şi înseamnă „Purtători ai 
Luminii”. [...] În 1785, guvernul Bavariei i-a scos pe Illuminati 
în afara legii şi a închis lojile Marelui Orient. În 1786, guvernul 
a publicat şi dovezile Conspiraţiei sub titlul The Original 
Writings of the Order and Sect of Illuminati. Exemplare din 
acest text au fost expediate conducătorilor statelor şi ai 
Bisericii. 

Puterea Illuminati era însă atât de mare, încât 
avertismentul a fost nesocotit, ca şi acelea făcute lumii de 
Isus Hristos. 

Illuminati au trecut apoi la planul lor ascuns. Weishaupt le-a 
dat instrucţiuni membrilor grupării să infiltreze lojile 
masoneriei albastre şi să formeze o societate secretă în 
interiorul societăţilor secrete?. Erau iniţiaţi printre Illuminati 


fi fost publicat în Rusia în 1903 şi 1905, în forma sa cea mai cunoscută. 
Găsim diferite variante ale acestei teze, cele mai recente, la Baigent, 
Leigh şi Lincoln, în Sângele sfânt şi Sfântul Graal (2005, pp. 180-181) si la 
Jan Udo Holey (Livre jaune n°5, pp. 73-88; Livre jaune n%, pp. 151-161 şi 
Livre jaune n°7, pp. 27-29). 

1 V. brosura lui Carr La Conspiration mondiale dont le but est de détruire 
tous les governements et religions en place (tr. fr. anonimä, Châteauneuf, 
Éd. Delacroix, 1998), eseu care datează tot din 1958, dar a cărui 
redactare s-a făcut după apariţia celorlalte două lucrări din acelaşi an: 
Pawns in the Game şi Red Fog Over America (pe care le citează şi le 
rezumă parţial în scurta sa lucrare). 

2 „Precizări” amintind de „legenda lluminată” a cărei formare a fost 
studiată de René Le Forestier (Le Forestier, 2001, p. 613 sq.). 


doar masonii care, prezentând şi garanţiile necesare, făceau 
dovada internationalismului lor şi cei care, prin conduita lor, 
demonstrau că sunt departe de Dumnezeu. Astfel, 
conspiratorii se foloseau de paravanul filantropiei pentru a-şi 
ascunde activităţile revoluţionare şi subversive!. [...] 

Stema Ordinului Illuminati apare înscrisă în stânga 
bancnotei de 1 dolar SUA. Ea a fost adoptată de Weishaupt 
însuşi la fondarea ordinului, la 1 mai 1776. Acesta este 
evenimentul de care aminteşte înscrisul MDCCLXXVI de la 
baza piramidei, şi nu data Declaraţiei de Independenţă cum ar 
putea presupune persoanele neinformate. 

Semnificaţia simbolului este următoarea: piramida 
reprezintă conspirația pentru distrugerea Bisericii Catolice si 
instituirea „guvernului mondial” sau dictatura Națiunilor 
Unite?: acesta este „secretul” ordinului. 

Ochiul în cununa de raze ce se răspândesc în toate 
direcțiile este „Ochiul Atoatevăzător” care simbolizează 
agenția de spionaj teroristă, un fel de Gestapo pe care 
Weishaupt l-a fondat sub numele de Frații Insinuanti pentru a 
păstra secretul ordinului, pentru a teroriza indivizii si pentru a- 
i face să accepte rânduiala sa. Acest GPU (predecesorul KGB 
— nitr.) şi-a exercitat prima Domnie a Terorii în timpul 
Revoluției Franceze. Ea a fost produsă ca un instrument de 
dominație. Suntem de-a dreptul uluiti să constatăm că 
electoratul american mai tolerează încă utilizarea acestei 
steme pe Marele Sigiliu al SUA. 

ANNUIT COEPTIS înseamnă „Acțiunea Noastră (conspirația) 
a fost împărtăşită, aprobată, încununată de succes”. 

Dedesubt, NOVUS ORDO SECLORUM explică natura acțiunii: 
„O Nouă Ordine Socială” sau un „Nou Contract Social” (New 


1 Acest pasaj este preluat de la începutul introducerii cărții lui Carr La 
conspiration mondiale (pp. 11-29), datând din 13 octombrie 1958. Textul 
care urmează (situat, în traducerea franceză, între introducere si capitolul 
I, intitulat „Le Mouvement Révolutionnaire Mondial — M.R.M. — ,) si pe 
care îl reproducem aici integral (pp. 30-31), se prezintă ca un comentariu 
explicativ al simbolurilor (piramida si ochiul din vârf, în cunună de raze) 
care apar pe versoul bancnotei americane de 1 dolar despre care se crede 
că reproduce stema Ordinului Illuminati (2005a, p. XIII), înlocuit în 
traducerea franceză cu o fotografie a respectivei bancnote (p. 30), după 
un ritual urmat de toți autorii conspirationisti anglosaxoni. 

2 Să remarcăm diferenţa în raport cu discursul antimondialist specific 
stângii si extremei stângi in care este denunțată mai degrabă dictatura 
mondială a SUA decât ONU, cu toate că nici această organizație nu scapă 
de învinuirea că ar fi o „marionetă” în mâinile americanilor. 


Deal). 

Trebuie ştiut că această stemă nu a fost utilizată de 
francmasonerie decât după fuziunea sa cu Ordinul Illuminati la 
Congresul de la Wilhelmsbad, în 17821. 

Benjamin Franklin, John Adams (rudă a lui Roosevelt) şi 
Thomas Jefferson, Illuminati înfocat, au propus ca această 
stemă să figureze pe versoul Sigiliului SUA care, pe faţă, avea 
simbolul acvilei. In timpul adoptării Constituţiei, Congresul a 
decretat oficial pe 15 septembrie 1789 că era păstrat Sigiliul 
anterior. 

In continuare, Departamentul de Stat a declarat, în ultimele 
sale intervenţii pe această temă (2860), că „versoul Sigiliului 
nu a fost niciodată utilizat separat pe înscrisurile oficiale”, 
fiind folosită partea pe care figura acvila. El a fost imprimat 
pentru prima oară în stânga bancnotei de 1 dolar, pe verso, la 
începutul perioadei aşa-numitei New Deal, în 1933, din ordinul 
preşedintelui F.D. Roosevelt. 

Care este adevărata semnificaţie a acestui simbol demn de 
Gestapo, camuflat cu atâta grijă până la apariţia sa în 1933, 
atât de bine încât nici chiar americanii nu-i cunosc existenţa 
decât în calitate de simbol masonic, foarte puţini fiind în stare 
să citească acest simbol cu adevărat? 

El nu poate semnifica decât un singur lucru: odată cu 
începutul New Deal, Conspiratorii Socialo-Comunisto-lluminaţi, 
urmaşii profesorului Weishaupt, au considerat că poporul era 
de acord cu acţiunea lor ce urma să fie încununată de succes. 


1 Despre Conventul (Congresul masonic) de la Wilhelmsbad (15 iulie-l 
septembrie 1782) la care au participat, sub preşedinţia ducelui Ferdinand 
de Brunswick (Braunschweig), 35 de delegaţi (printre care şi francezul J.B. 
Willermoz), v. Le Forestier, 2001, pp. 354-371; Baylot, 2004. Ducele 
Ferdinand a fost numit de Congres Mare Maestru General al masoneriei. 
Doi ani mai târziu, în 1784, el devine membru al Illuminati, sub numele de 
Josephus. Moare la 3 iulie 1792, iar Stricta Observanţă decade. 
Supraestimarea influenţei grupării Illuminati manifestate pe parcursul 
Conventului de la Wilhelmsbad ţine de „legenda iluminată”. Pentru o 
ilustrare a reinterpretării conspirationiste a Conventului, v., de pildă, 
Deschamps, 1882, vol. Il, pp. 105-114 (care datează Conventul cu 1781); 
Fava, 1883, pp. 175-176 (şi el plasează evenimentul în 1781). Claudio 
Jannet (1877, p. 68) care îl devansează cu doi ani: „In 1780 [sic] /...], 
Iluminatii au reunit toate societăţile secrete din Germania intr-un congres 
sau convent ţinut la Wilhelmsbad [...]. Rezultatul a fost informarea tuturor 
liderilor acestor societăţi privind proiectele lor şi înrolarea lor sub 
conducerea /{uminatilor”. Astfel se hrăneşte mitul conducerii în secret a 
francmasoneriei „universale” de către Illuminati. 


În fapt, Sigiliul proclamă în faţa tuturor mondialiştilor că 
întreaga putere de conducere în SUA a trecut sub controlul 
agenţilor Illuminati şi că, astfel, acest stat va adopta de 
bunăvoie sau silit politicile dorite de aceia care încearcă să-şi 
aplice planurile secrete de subminare şi distrugere a 
guvernelor autointitulatei Lumi Libere, precum şi toate 
religiile. Obiectivul este ca Sinagoga lui Satana să poată 
uzurpa prerogativele primului guvern mondial instaurat şi să 
impună apoi o dictatură totalitară luciferiană asupra a tot ce 
va mai fi rămas din specia umană. 


1.2. Un articol antisatanist redactat de un adeptal 
„creditului social” din Canada (extras): 


„Creditismul” înseamnă pentru canadieni doctrina 
monetară şi mişcarea sociopolitică legată de numele lui Louis 
Even (1885-1974), naţionalist şi catolic traditionalist 
canadian, partizan al teoriei anticapitaliste a dreptății sociale, 
înfăptuită prin reformă monetară si credit social’. Născut în 
Franța (într-un sat din Bretagne, aproape de Rennes), Louis 
Even a fost trimis în misiune în Canada în februarie 1903 în 
calitate de Frate al Educației Creştine. După ce a fost 
învăţător în această calitate, a fost brusc atins de surzenie şi, 
din 1920, nu şi-a mai putut exercita harul preoţesc. A început 
să lucreze într-o imprimerie. Către mijlocul anilor 1930, ca 
urmare a lecturii de articole si broşuri referitoare la „creditul 
social”, Even a devenit unul dintre principalii săi propagatori 
în America de Nord. Doctrina „creditistă” a fost elaborată la 
sfârşitul anilor 1910 de către inginerul scoțian Clifford Hugh 
Douglas (1879-1952). Maiorul Douglas o mai cunoscut prin 
cel mai celebru discipol al său, poetul Ezra Pound (1885- 
1972), care l-a întâlnit în 1918. Pound va publica în anii 1930 
o serie de broşuri de popularizare a doctrinei „creditiste”, 
precum cea din 1935: Creditul social: un soc. Poetul, 


1 Se pare că autorul articolului apărut nesemnat este ziaristul Alain Pilote, 
colaborator al revistei canadiene Vers Demain. 

2 Sursa: http://www.amessi.org/articlr.php3Pid_article = 467 

3 V. Gabriel Gagnon, „Populisme et progrès. Les créditistes québécois” în 
Recherches Sociographiques (Québec, Les Presses de l'Universite Laval), 
17 (1), ianuarie-aprilie 1976, pp. 23-35; J. A. Irving, The Social Credit 
Movement in Alberta, Toronto, University of Toronto Press, 1959. 


admirator al lui Mussolini si prieten cu seful miscärii fasciste 
britanice Sir Oswald Mosley, pleda înflăcărat pentru a-şi 
convinge contemporanii că fascismul şi creditul social 
urmăreau acelaşi scop, „nobil” în ochii săi: „Camăta este 
cancerul lumii pe care numai scalpelul fascismului îl poate 
extrage din organismul viu al naţiilor”. Doctrina maiorului 
Douglas şi-a găsit însă un propagandist neobosit în persoana 
predicatorului William Aberhart, convertit la „creditism” în 
1932: câţiva ani de intensă propagandă, şi „creditul social” a 
devenit doctrina oficială a conducerii provinciei canadiene 
Alberta, în 1935. In septembrie 1939, în Québec a apărut 
primul număr al revistei Vers Demain, instrumentul de 
propagandă în jurul căruia s-au creat broşuri şi opuscule pe 
tema „creditului social”. Una dintre broşurile lui Louis Even, 
L'Ile du salut, mai cunoscută sub numele L'//e des naufragés, 
a fost tradusă în 8 limbi şi difuzată în milioane de exemplare. 
Este vorba de un bancher numit Martin Golden, care, 
debarcat pe o insulă unde paşnice creaturi omeneşti încercau 
să se organizeze pentru a trăi în armonie, aduce printre 
aceştia corupţia şi războiul tuturor împotriva tuturor. Aflăm, 
de pildă, că numitul Golden, un zaraf modern, este un 
maestru al manipulării: „Ca şi Rothschild, Martin ştia că acela 
care controlează sistemul financiar al unei naţiuni controlează 
respectiva naţiune. Poporul trebuie menţinut în bezna 
nestiintei, iar atenţia lui, abătută spre cu totul alte lucruri”. 
Dar după ce îşi dau seama de intenţiile sale, oamenii cinstiţi îl 
alungă pe intrus. „Creditul Social” înlocuieşte sistemul 
bancar. Venit de nicăieri, bancherul dispare nu se ştie unde. 
Aceasta este morala întregii istorii. Broşura lui Louis Even 
Qu'est-ce que le vrai Crédit Social? (cu subtitlul „Au-dessus 
des partis politiques”) începe cu următorul enunţ: „Creditul 
Social nu creează nici bunuri, nici necesităţi, ci elimină orice 
obstacol artificial între cele două, între producţie şi consum, 
între grâul din silozuri şi pâinea de pe masă. Astăzi, cel puţin 
în ţările evoluate, obstacolul este de natură pur financiară. 
Banii sunt acest obstacol”. Denunţarea puterii financiare este 
în centrul doctrinei creditiste ai cărei reprezentanţi se dedau 
la violente atacuri împotriva „bancherilor internaţionali” în 
felul autorilor conspirationisti ca WG Carr sau Serge Monast. 


În cadrul acestei viziuni antiplutocratice, cu puternice 
conotaţii antimasonice şi antievreieşti, trebuie înţeles şi textul 
de mai jos: 


Stema grupării Illuminati 


Oricât de surprinzător ar putea părea, stema Ordinului 
Illuminati apare pe reversul bancnotei de 1 dolar american, şi 
aceasta numai din 1933, la ordinul expres al preşedintelui 
Roosevelt, chiar la începutul perioadei sale de reforme politice 
şi economice numită New Deal. 

La baza piramidei cu 13 etaje, se poate citi anul 1776 
(MDCCLXXVI). Mai toţi credem că această cifră reprezintă anul 
Declaraţiei de Independenţă a SUA, dar, în realitate, este anul 
întemeierii, de către Adam Weishaupt, la 1 mai 1776, a 
Ordinului Illuminati. Piramida reprezintă conspirația pentru 
distrugerea Bisericii şi instaurarea unei dictaturi mondiale. 
Ochiul din vârful piramidei simbolizează reţeaua de spioni 
pusă la punct de Weishaupt pentru a păstra secretul ordinului, 
pentru a teroriza populaţia şi a o forţa să-i accepte dictatura. 
Cuvintele latine ANNUIT COEPTIS înseamnă „conspirația 
noastră a fost încununată de succes”. 

In partea de jos, cuvintele NOVUS ORDO SECLORUM arată 
că este vorba de instaurarea unei „noi ordini mondiale”. 

Această stemă a fost adoptată ca verso al Marelui Sigiliu al 
SUA de către Congresul american, la 15 septembrie 1789 (faţa 
înfăţişează simbolul mai cunoscut al acvilei, prezent şi el pe 
versoul bancnotei de 1 dolar). 

Faptul că acest simbol şi-a făcut apariţia pe bancnota 
americană în 1933 arată că şefii conspirației Ordinului 
Illuminati au considerat că eforturile lor erau efectiv 
încununate de succes, preluarea controlului asupra guvernului 
american fiind completă!. 


Conspirația luciferiană 

Atunci când Illuminati sunt calificaţi [...] drept „conspirație 
luciferiană”, nu este o simplă figură de stil, ci, literalmente, 
exact aşa este. Liderii Illuminati sunt cu adevărat adoratori ai 
lui Satana, iar obiectivul lor final este ca întreaga lume să i se 


1 Pentru comentarii suplimentare, v. David Icke, The Biggest Secret; Le 
Plus Grand Secret. Le livre qui transformera le monde, vol. |, pp. 353-354; 
vol. Il, pp. 146-148; Stan Deyo, La Conspiration cosmique, ed. adăugită 
din 2004, pp. 121-135. 


închine. Prin mijlocirea slujitorilor săi, Lucifer este acela care 
îşi continuă neîmpăcat revolta împotriva lui Dumnezeu, voind 
să ducă de râpă planul lui Dumnezeu pe pământ şi să 
răpească de la Dumnezeu cât mai multe suflete. 

Asemenea lui Satana, bancherii se cred singurii în stare să 
conducă omenirea. 

Au inventat banii şi creditul în bani tocmai pentru a le 
impune indivizilor voinţa lor şi a controla lumea. Ei vor să 
aducă toate naţiile pământului într-o astfel de situaţie de 
criză, încât ţările să creadă că nu au altă soluţie decât 
recursul la „miracolul finanţiştilor” menit să-i salveze de la 
dezastru: o totală centralizare a conducerii, o singură monedă 
mondială, un sistem în care toate naţiunile vor fi abolite. 
Membrii Ordinului Illuminati sunt oameni de toate natiile şi 
credinţele, având în comun doar setea de bani şi de putere. 


Cum să recunoaştem prezenţa forțelor spirituale 

In concluzia cărţii sale Pawns in the Game, care denunţă 
complotul Illuminati pentru dominarea întregii lumi, W.G. Carr 
arată ce trebuie făcut pentru a opri acest plan. Trebuie, în 
primul rând, să recunoaştem acele forţe nemateriale prezente 
pretutindeni, să ne dăm seama că nu avem de-a face numai 
cu forţe pământeşti, ci şi cu forţe spirituale; să ne dăm seama 
că este o luptă a lui Dumnezeu împotriva Satanei. 

În al doilea rând, trebuie luate măsuri concrete pentru a 
contracara planul financiarilor, ceea ce, după spusele lui Carr, 
nu se poate face decât printr-o reformă monetară: „Alegătorii 
trebuie să militeze pentru ca emisiunea monedei să fie 
încredinţată numai guvernului căreia îi aparţine de drept”. 


II. „Protocolul de la Toronto (6.6.6.)” sau 
„Panem et Circenses” (iunie 1967), şi „Aurora 
Roşie” (iunie 1985): două planuri pentru a 
instaura „Noua Ordine Mondială Ocultă”, 
„Documente” prezentate şi comentate de 
Serge Monast (1945-1996): 


Serge Monast?, catolic traditionalist canadian din Quebec şi 
discipol al lui W.G. Carr, a făcut carieră în jurnalistică, având 
ca specialitate denuntarea comunismului, a francmasoneriei, 
a „bancherilor internaţionali” şi a „sionismului”, a „forţelor 
oculte” în general, considerate a lucra pentru instaurarea 
„guvernului mondial al lui Antihrist”. „Documentele” publicate 
de Monast sunt bineînţeles falsuri fabricate după modelul 
Protocoalelor Inteleptilor Sionului, cu respectarea principiului 
expunerii narative: unul dintre conducătorii pretinsei societăţi 
secrete acuzate de organizarea marelui complot, se 
adresează celor de-un fel cu el (care sunt complicii săi) 
pentru a le prezenta liniile directoare ale strategiei de 
cucerire a puterii la nivel mondial („Protocolul de la Toronto”) 
sau pentru a face, în faţa lor, un bilanţ al activităţii deja 
începute de dezorganizare a statelor şi de control al centrelor 
de putere, şi a defini, în detaliu, un nou program de acţiune 
(„Aurora Roşie”). Aceste „documente” sunt, prin urmare, 
menite să dezvăluie planurile sau programele „machiavelice” 
de acţiune ale unui grup de conspiratori internaţionali (aşa- 
numiții „6.6.6.”). Să amintim că în numerologia simplistă a 
teoreticienilor conspirationisti de dată recentă, „666” rămâne 
un marcaj al diavolului, „numărul Fiarei”:. 


PROTOCOLUL DE LA TORONTO (6.6.6.) (QUEBEC ANUL 


1 Aceste „documente” sunt difuzate mai ales prin: 
http://persocite.francite.com/ApocalypseRevelations/protocole.htm. 
2 Despre Serge Monast şi legenda apărută după moartea sa pentru a-l 
consacra martir al cauzei „antimondialiste”,v. supra, cap. V. 
3 V. Monast, 1994, pp. 42-43. 


ZERO)... 
MIT SAU REALITATE? Cine poate să spună? 


Oricum ar fi, potrivit unor informaţii obţinute din Franţa, 
dar mai ales aşa cum rezultă din analiza retrospectivă a 
evenimentelor din ultimii douăzeci şi cinci de ani, scenariul 
descris în acest „Document” ne permite să înţelegem mai 
bine ceea ce, până astăzi, celor mai mulţi li se părea de 
neînțeles. 

Publicăm integral acest „Document”, însoţit de o analiză a 
noilor condiţii economice actuale, care, prin ele însele, par a-i 
confirma o dată în plus autenticitatea. 

Sfârşitul lui iunie 1967: la Montreal se desfăşoară Expo '67; 
la Ottawa, ultimele pregătiri pentru sărbătorirea Centenarului 
Canadei; în SUA, contestarea Războiului din Vietnam şi 
mişcarea Flower Power. Suntem aproape de evenimentele din 
mai 1968, de izbucnirile nationaliste din Québec şi de 
festivalul Woodstock din SUA... Dar sfârşitul lui iunie 1967 la 
Toronto înseamnă şi stabilirea de către cele mai înalte foruri 
ale masoneriei anglo-saxone a ultimelor detalii pentru Planul 
„Căderii Naţiunilor”. 

Această reuniune secretă, „Confidenţială” în cel mai înalt 
grad, este organizată de către aşa-numiţii ,6.6.6.” — căci 
astfel se numesc ei înşişi —, adică cei care conduc primele 6 
bănci din lume, primele 6 multinationale energetice de pe 
planetă — inclusiv petroliere — şi primii 6 producători 
agroalimentari, adică aceia care controlează principalele 
circuite alimentare existente în lume. 

În cadrul reuniunii s-a definit o „Strategie comună” în 
vederea acaparării „Comerţului Mondial”, a Armei energetice 
— portalul de acces în economia secolului al XXI-lea —, 
precum şi controlul agriculturii şi al alimentaţiei, inclusiv a 


1 Acest „document” este supratitrat: „INTERNATIONAL FREE PRESS 
AGENCY «INTELI.1GENCE REPORT» MARTIE 1995” şi este precedat de o 
scurtă introducere aparţinând lui Serge Monast. Reproducem textul cu 
grafia sa originală (care prezintă o preferinţă exagerată pentru majuscule 
pe care noi le-am redus ca număr) şi fidel „stilul” aparte al autorului. N- 
am îndreptat decât greşelile de tipar şi pe cele de ortografie. 

2 Introducere scrisă de Serge Monast (martie 1995) 


companiilor farmaceutice, incluzând, la rândul lor, piaţa 
mondială a „Vitaminelor” şi a ,Vaccinurilor”. 

Planul lor se reduce la trei direcţii mai importante: reuşita 
controlului asupra factorilor de natură economică, politică şi 
socială în deceniile 1970 şi 1980 va duce iremediabil la 
preluarea puterii mondiale prin instaurarea „Noii Ordini 
mondiale”, aceeaşi pentru care făcea mare caz în anii 1990 
preşedintele George Bush. 

Titlul „Documentului” emis de Grupul 6.6.6. ar fi PANEM ET 
CIRCENSES (Pâine şi jocuri de circ), iar scopul Proiectului 
Mondialist, „un geonocid asupra a tot ceea ce reprezintă 
viaţă, în profitul Ocultului Rentabil”. 

Mijloacele aflate la dispoziţia Proiectului: între altele, 
utilizarea ajutoarelor umanitare şi alimentare distribuite pe 
plan internațional pentru a finanța Multinationalele 
aparţinând Grupului 6.6.6. 


DOCUMENTUL 


Orice perioadă din istorie care a dus la decăderea 
civilizaţiilor a purtat amprenta „tendinței de rătăcire a 
oamenilor”. Astăzi trebuie să facem astfel încât această 
„tendinţă” să se exprime într-o „Societate mondială a 
Distractiei” sub toate formele. Această „Distracţie” trebuie să 
includă: Sex, Droguri, Sport, Călătorii/Exotism şi Amuzamente 
variate, accesibile tuturor straturilor sociale. Omul trebuie să 
ajungă să creadă că este „modern”, iar această modernitate 
presupune capacitatea şi posibilitatea lui de a se bucura pe 
deplin şi imediat de tot ceea ce îl înconjoară. 

Pentru a atinge acest obiectiv, este absolut necesară 
infiltrarea Mass-Mediei (Radio, TV, Presa scrisă), a cercurilor 
din „modă” şi „cultură” (din Noua Muzică, mai cu seamă), 
prin care vom influenţa în mod sigur toate straturile din 
Societăţile Occidentale. Lăsând astfel tinerii — adulţii de 
mâine — în totală dependenţă de ,Simturi”, vom avea cale 
liberă pentru a infiltra în linişte şi a transforma în profunzime, 
Politica, Sistemul Juridic şi Educaţia; ceea ce ne va permite 
modificarea esenţială a cursului, a orientării viitoare a 
Societăților pe care „Planul” nostru le are în vedere. 


Ştim că populaţiile nu au memorie istorică. Ei /sic] repetă 
neobosit erorile trecutului fără să-şi dea seama că exact 
aceleaşi erori i-au dus mai înainte pe părinţii lor la aceleaşi 
neîmpliniri pe care ei le vor trăi şi mai dramatic chiar până ca 
acest secol să ia sfârşit. Să luăm, de pildă, ceea ce ii s-a 
întâmplat bunicilor lor la începutul acestui secol, mulţumită 
lucrării predecesorilor noştri. După ce au cunoscut o libertate 
fără limite a moravurilor, abolirea moralei — cu alte cuvinte 
rătăcirea spiritului —, ei au trăit pe pielea lor „criza 
economică”, apoi „războiul”. Astăzi, nepoţii şi stränepotii lor 
se îndreaptă spre un deznodământ asemănător, poate chiar 
mai rău, căci de această dată ne vom putea instaura, în 
sfârşit, „Noua Ordine mondială”, fără ca vreunul dintre ei să 
prindă de veste, prea ocupați cu toţii să-şi satisfacă peste 
măsură simţurile primare. 

O „Normă” generală mai mult decât importantă, ale cărei 
virtuţi au fost deja probate în experienţa construirii Sistemului 
Comunist de către regretatii Înalţi Ofiţeri, conducători ai lojilor 
noastre, este promovarea „Excepţiei”. In principiu, ştim cu 
toţii că Exceptia întăreşte Regula generală, contrară ei. In 
vocabularul grupului nostru însă, excepţie înseamnă ceva ce 
trebuie impus tuturor. Trebuie deci să facem în aşa fel încât 
să fabricăm „Excepţii” în diferite domenii ale societăţii, ca şi 
cum ele ar trebui să fie noi „Reguli” generale, aplicabile 
tuturor, obiectiv prioritar al tuturor viitoarelor contestări 
venite din partea tineretului. În felul acesta, Excepţia va 
deveni detonatorul prin care toate societăţile se vor prăbuşi 
într-o agitaţie şi o confuzie fără precedent. 

Fundamentele „Societăţii Occidentale” provin, în esenţă, 
direct din moştenirea iudeo-creştină. Potrivit acesteia, 
„Familia” este ,Nucleul”, „Piatra Unghiulară” a întregului 
edificiu social actual. Înaintaşii noştri care i-au finanţat pe 
scriitorii revoluționari de la cumpăna veacurilor al XIX-lea şi al 
XX-lea înţeleseseră cât erau de importante fragmentarea şi 
aruncarea în aer a acestui „Nucleu vital” dacă voiau să 
edifice, în Rusia, noul „Sistem Comunist”. Şi exact asta au 
făcut, lucrând cu migală la a-i determina pe filosofii şi pe 
scriitorii nonconformişti ai epocii să dea glas unui „Manifest 
întru Gloria Statului-Dumnezeu” cu primat absolut în faţa 


individului si a Familiei. 

Căci, pentru a ajunge fără risc la construirea unui Guvern 
Mondial — o Nouă Ordine mondială comunitară —, în care toţi 
indivizii, fără excepţie, să se supună „Statului Mondial” al 
„Noii Ordini”, trebuie să facem să dispară „Familia” — ceea 
ce va antrena şi dispariţia învăţământului religios transmis 
din mosi-strämosi — si, în al doilea rând, prin nivelarea 
indivizilor, va face să dispară „Clasele Sociale”, în special, 
„Clasa de Mijloc”. Însă trebuie să procedăm astfel încât toate 
aceste schimbări să apară ca din voinţa populară, cu întreaga 
aparenţă a ,Democratiei”. 

Folosindu-ne de cazuri izolate, dar amplificându-le la 
maximum cu sprijinul mişcărilor studenţeşti puse la cale de 
noi, de jurnalişti favorabili cauzei noastre şi de politicieni 
cumpăraţi, vom reuşi să punem în funcţiune noi Organisme 
având toate trăsăturile ,Modernitätii”, cum ar fi un „Birou 
pentru Protecţia Copilului” reglementat de o „Cartă de 
Drepturi şi Libertäti”. 

Pentru reuşita „Planului (nostru) mondial” [Planul Roşu] va 
trebui să implantăm în toate Societăţile Occidentale ale anilor 
1970 astfel de „Birouri pentru Protecţia Copilului” ai căror 
funcţionari — tineri intelectuali fără experienţă, proaspăt ieşiţi 
din universităţi, unde au fost îndoctrinaţi cu principiile noastre 
mondialiste — vor asigura respectarea la literă, fără 
discernământ, a „Cartei Drepturilor Copilului”. Cine va cuteza 
să se opună fără a fi imediat acuzat de barbarie medievală? 

Această „Cartă”, în detaliu elaborată în „Lojile” noastre, ne 
va permite în sfârşit nimicirea oricărei autorităţi pärintesti, 
făcând familia să se dezbine în indivizi care luptă cu sălbăticie 
unul împotriva celuilalt în scopul apărării intereselor proprii. 
Carta îi va încuraja pe copii să denunțe părinţi prea autoritari 
din cauza ataşamentului lor faţă de tradiţie şi de religie. 
Părinţii vor fi astfel supuşi unei „Psihoze Colective a Fricii”, 
ceea ce va provoca în toată societatea slăbirea semnificativă 
a autorităţii parentale. Vom fi reuşit astfel, într-o primă fază, 
să producem în Occident o societatea asemănătoare celei din 
Rusia anilor 1950, în care copiii îi denunţau statului pe părinţii 
lor, şi asta fără ca nimeni să-şi dea seama. 

Transferând astfel Statului „Rolul de Părinte”, ulterior ne va 


fi mult mai uşor să acaparăm una câte una toate 
responsabilitätile care, până la acea dată, aparținuseră numai 
şi numai părinţilor. Vom putea, de pildă, să-i facem pe toţi să 
considere că învăţământul religios tradiţional iudeo-creştin 
este un abuz împotriva copilului. 

Concomitent, însă la un alt nivel, vom face să se înscrie 
printre cele mai importante Legi ale fiecărei Natiuni că toate 
Religiile, Cultele şi Practicile religioase de orice fel, inclusiv 
„Nrăjitoria şi Magia”, trebuie respectate în egală măsură. 

Neînchipuit de uşor, va urma transferul drepturilor legale 
ale statului, în primul rând a celor parentale, către instanţe 
internaţionale precum ONU. 

să fim bine înţeleşi: scopul nostru nu este de a-i proteja pe 
copii sau pe oricine altcineva, ci acela de a provoca explozia 
şi apoi căderea Naţiunilor care sunt un obstacol major în 
calea instaurării „Noii (noastre) Ordini mondiale”. Este 
motivul pentru care „Birourile de Protecţie a Copilului” trebuie 
să fie învestite cu autoritate legală absolută. Ele trebuie să fie 
în măsură, cum vor considera de cuviinţă, dar mereu sub 
pretextul ocrotirii copilului, să-l extragă pe acesta din mediul 
familial de origine şi să-l plaseze în medii familiale străine sau 
în Centre Guvernamentale afiliate deja principiilor noastre 
mondialiste şi antireligioase. Spargerea definitivă a „Celulei 
Familiale Occidentale” se va putea astfel încheia; căci, lipsiţi 
de protecţia şi supravegherea părinţilor lor naturali, copiii vor 
fi definitiv handicapati în ceea ce priveşte dezvoltarea lor 
psihică şi morală, reprezentând, printr-o consecinţă naturală, 
o pradă uşor adaptabilă scopurilor noastre mondialiste. 

Pentru reuşita sigură a unei astfel de acţiuni, este crucial 
ca funcţionarii acestor „Birouri” în serviciul statului să fie 
tineri fără experienţă, îndopaţi cu teorii despre care noi ştim 
că sunt goale şi ineficiente şi, mai ales, să fie obsedati de 
misiunea lor de mari protectori ai copilăriei primejduite. 
Pentru ei toţi, părinţii trebuie să reprezinte nişte potenţiali 
criminali, pericole iminente pentru bunăstarea copilului pe 
care să-l considere ca pe un Dumnezeu. 

Biroul şi Carta nu au nici o rațiune de a fi dacă nu există 
copii în pericol. În plus, excepţiile şi exemplele din trecut prin 
care le-a fost justificată necesitatea ar înceta la un moment 


dat să mai fie un argument în favoarea lor dacă nu ar apărea, 
constant, cazuri noi. De aceea trebuie să infiltrăm „Sistemul 
de educaţie” al Naţiunilor, pentru a elimina, sub pretextul 
„Modernităţii” şi al „Evoluţiei” predarea Religiei, a Istoriei şi a 
Bunelor Maniere, slăbind în acelaşi timp, prin perpetuarea 
unui climat experimental, în chiar miezul educaţiei, studiul 
limbii şi al matematicilor. În felul acesta, răpind tinerelor 
generaţii fundamentele şi impunerile moralei, conştiinţa 
rădăcinilor şi a valorilor trecutului — deci întreaga mândrie 
naţională —, orice respect pentru celălalt, orice putere dată 
de cunoştinţele sigure în domeniul lingvistic şi al ştiinţei, deci 
despre întreaga realitate, vom contribui la fabricarea unui 
tineret înclinat spre orice formă a delincventei. In acest nou 
univers destrămat prin teama părinţilor care renunţă la orice 
responsabilităţi faţă de propriii copii, vom avea cale liberă să 
formăm, în felul nostru şi potrivit obiectivelor noastre 
prioritare, un tineret plin de aroganță şi dispreţ care să vadă 
în umilirea aproapelui proba supremă a „Afirmării de Sine” şi 
a „Libertăţii”. Ştim din experienţa trecutului că un astfel de 
tineret este încă de pe acum condamnat la autodistrugere, 
deoarece aceasta este consecinţa majoră a oricărui 
„Individualism”, „Anarhist” prin definiţie. Un astfel de tineret 
nu mai este capabil să asigure continuitatea unei societăţi şi, 
cu atât mai puţin, o bază solidă pentru asumarea grijii faţă de 
bătrâni. 

Este, totodată, absolut necesar să întocmim o „Cartă a 
Drepturilor si  Libertăţilor Persoanei”, să determinăm 
înfiinţarea de „Birouri de Protecţie a  Cetăţeanului”, 
ademenind masele pe ideea că aceste inovaţii sunt parte 
integrantă a ,Modernitäti Noilor Societăţi” ale secolului al XX- 
lea. În acelaşi timp şi în acelaşi fel, dar la un alt nivel, trebuie 
să determinăm adoptarea unor Legi noi care să garanteze 
„Respectul şi Libertatea individului”. Ca şi în cazul „Familiei”, 
însă de astă dată la nivelul întregii „Societăţi”, aceste Legi 
vor intra repede în conflict cu Drepturile Colectivităţilor, şi 
astfel societăţile respective vor merge drept spre 
autodistrugere. Aici, răsturnarea este totală: nu societatea — 
dreptul majorităţii — trebuie protejată împotriva indivizilor 
care ar putea-o ameninţa, ci mai degrabă Dreptul Persoanei 


este acela ce trebuie apărat împotriva posibilelor ameninţări 
ale majorităţii. Acesta este scopul pe care ni l-am fixat! 

Pentru a duce la capăt disoluția familiei, a sistemului de 
educaţie, deci a societăţii în general, trebuie, în primul rând, 
încurajată „Libertatea Sexuală” la toate categoriile din 
Societatea Occidentală. Individul — deci masele — trebuie 
redus la obsesia de a-şi satisface instinctele primare prin 
toate mijloacele posibile. Din istorie ştim că această etapă 
reprezintă punctul culminant dincolo de care orice Societate 
se va nărui inevitabil. Nu astfel s-a întâmplat în istorie cu 
Imperiul Roman ajuns la apogeu şi cu toate marile civilizaţii? 

Prin savanţi şi laboratoare finanţate de lojile noastre, am 
reuşit punerea la punct a unui procedeu chimic care va 
revoluţiona toate Societăţile Occidentale şi Care va arunca în 
uitare pentru totdeauna principiile morale şi religioase iudeo- 
creştine. Aplicat sub forma unei pilule, procedeul va deschide 
drum larg „Libertăţii Sexuale” lipsite de consecinţe şi le va 
împinge pe femeile aparţinând diferitelor naţiuni să dorească 
desprinderea de ceea ce atunci va fi considerat jugul 
trecutului: sclavia femeii dependente de bărbat şi de familia 
tradiţională iudeo-creştină. Odinioară „Centru şi pivot al 
nucleului familial”, femeia modernă, acum în calitate de 
individ independent, va dori să renunţe la rolul ei tradiţional, 
să se desprindă de familie şi să-şi clădească viaţa în 
conformitate cu aspiraţiile ei personale. Nimic mai firesc, ştim 
bine, însă, acolo unde intervenţia noastră va fi mai puternică, 
vom infiltra orice  „Mişcare de Protest  Feministă”, 
determinând-o să îşi ducă logica până la limita extremă a 
consecinţelor acesteia. Dar aceste limite sunt deja prefigurate 
în strategia disolutiei definitive a familiei tradiţionale şi a 
societăţii iudeo-creştine. 

„Eliberarea Sexuală” va fi mijlocul ultim prin care ne va fi 
posibil să facem să dispară din ,Constiinta Populară” orice 
reper al Binelui şi al Răului. Căderea acestei stavile religioase 
şi morale ne va da posibilitatea să desăvârşim procesul falsei 
„Eliberări a omului de propriul Trecut”, care nu este, în 
realitate, decât o formă de sclavie utilă „Planurilor (noastre) 
Mondialiste”. 

Această uşă deschisă, îndemnul la „Libertate Sexuală”, 


„Divorţ”, ,Avort” la cerere, la recunoaşterea legală a 
diferitelor forme de homosexualitate, ne va folosi la 
modificarea în profunzime a bazelor istorice ale „Dreptului 
Legitim” al Societăților. El va fi un avantaj net de cea mai 
mare însemnătate în acţiunea de a-i aduce pe indivizi la un 
declin al bunelor moravuri şi la desolidarizare, fiecare 
urmându-şi doar instinctul şi interesele proprii, la distrugerea 
viitorului celor tineri prin incitarea lor la experienţa nefastă a 
sexualităţii urgente şi a avortului, la compromiterea morală a 
generaţiilor viitoare prin alcoolism, dependenţă de droguri — 
piaţa drogurilor urmează a fi controlată, la nivel mondial, de 
Ofițerii noştri superiori din Lojile Internationale — şi 
sinucidere — considerată a fi un sfârşit eroic de un tineret 
dezabuzat şi abandonat propriilor vicii. 

Să dezamăgim tineretul lumii înfăţişându-i părinţii ca fiind 
iresponsabili, fără Dumnezeu, imorali, necăutând, în cele din 
urmă, decât plăcerea, detaşarea şi satisfacerea instinctelor 
dezläntuite, cu preţul minciunii, al ipocriziei şi al trădării. Să 
facem ca divorţul şi avortul să fie unanim acceptate ca un soi 
de reglementare socială la ordinea zilei. Să-i împingem pe 
oameni la delincventä, sub toate formele ei, să-i silim la 
izolare în grupuri marginale, străine de climatul mediului 
familial, inevitabil perceput ca o ameninţare la adresa 
propriei supravietuiri. Țesutul social destrămat o dată pentru 
totdeauna, vom putea de aici înainte acţiona în fiecare ţară 
pentru a o supune, din punct de vedere economic şi politic, 
bunului nostru plac şi pentru a o sili să accepte planurile Noii 
(noastre) Ordini mondiale. Căci, trebuie s-o spunem, naţiunile 
ce nu vor mai putea conta pe un tineret puternic, pe o 
societate în care indivizii, reuniți în jurul unui ideal comun, 
întărit cu metereze morale de netrecut, i-ar fi putut fi un 
sprijin redutabil nu vor putea decât să abdice în faţa voinţei 
noastre ce domină lumea. Atunci se va putea cu adevărat 
începe ceea ce am prevăzut în creatiunile noastre trecute: 
„sistemul comunist care anunţa revoluţia mondială pusă în 
mişcare de toţi dezmostenitii pământului” şi „Nazismul prin 
care anunţam o Nouă Ordine mondială pentru 1.000 de ani”. 
lată deci scopul nostru din urmă, munca noastră răsplătită cu 
atâţia morţi la datorie pentru împlinirea lui, secole de-a 


rândul. S-o spunem sus şi tare: „Toţi Fraţii din Lojile 
trecutului, jertfe anonime în realizarea acestui Ideal devenit 
palpabil pentru noi, cei de azi”. 

Se ştie bine că omul, odată ce şi-a îndeplinit necesităţile 
primare — hrană, veşminte, adăpost —, este tot mai puţin 
dispus să fie vigilent. Să-l lăsăm să-şi adoarmă conştiinţa, în 
vreme ce, îndreptându-şi gândurile după voia noastră, în 
mintea lui se naşte mirajul unor condiţii economice 
favorabile. Prin urmare, în perioada anilor 1970, în care 
agenţii noştri se vor infiltra peste tot în Societate pentru a 
înlesni acceptarea noilor norme impuse de noi în Educaţie, 
Legislaţie şi Politică', vom veghea la învăluirea lui într-un 
climat economic de încredere. Muncă pentru toată lumea, un 
Credit accesibil tuturor, Distracţie — prin toate acestea să 
contribuim la iluzia că se naşte o nouă clasă socială: Clasa de 
Mijloc. Insă odată ce ne-am atins obiectivele, prin decuplare 
definitivă de orice mijloc de subzistență, vom sorti dispariţiei 
această „Clasă” de mijloc, situată între mirenii aduşi la sapă 
de lemn şi noi, cei bogaţi. 


În acest scop, vom face statele să devină noii Părinţi ai 
fiecărui cetăţean. In această atmosferă de încredere, în care 
„Agenţii (noştri) Internationali” vor fi făcut tot ce trebuie 
pentru îndepărtarea oricărei suspiciuni de război mondial, 
vom încuraja „Centralizarea” excesivă în favoarea Statului. În 
acest fel, indivizii vor rămâne cu impresia că se bucură de o 
libertate totală, în timp ce tradiționalul stindard al 
responsabilităţii pentru propriile fapte îi va fi transferat 
statului. Vom putea astfel să facem să crească vertiginos rolul 
statului prin multiplicarea nelimitată a masei de functionari- 
intelectuali. Asigurati material în avans pentru multi ani, 
aceştia vor fi executanti ideali ai voinţei conducătoare, cu alte 
cuvinte, ai „Puterii” exercitate de noi. 

Crearea unei mase impresionante de funcţionari care, prin 


1 În acest fals, cel care scrie menţionează „Agenţii noştri” sau „Agenţii 
noştri Internationali” dedicați infiltrării şi manipulării. Aceşti Agent" 
corespund personajelor imaginare denuntate îndeobşte de numeroşi 
autori de pamflete conspirationiste (în primul rând, Carr şi Monast) ca 
„Agenturi” în sensul de „Agenţi-Spioni ai Illuminati” (Monast, 1994, p. 6). 
V. Carr, 2005a, p. 28, nota 1. 


ea însăşi, va forma o putere în interiorul puterii, oricare ar fi 
partidul politic aflat la conducere, înseamnă un mecanism 
anonim care într-o zi va fi pârghie în mâinile noastre pentru a 
accelera, când va veni ceasul, prăbuşirea economică a 
statelor-natiuni, căci acestea nu vor putea suporta la nesfârşit 
o asemenea masă salarială fără a trebui să se îndatoreze 
mult peste resursele lor. Pe de altă parte, acelaşi mecanism 
inspirând imaginea rece şi  insensibilă a aparatului 
guvernamental, această maşinărie complexă, dar cât de 
inutilă în foarte multe dintre funcțiunile sale, ne va servi de 
paravan şi apărare împotriva populaţiei. Cine va îndrăzni să 
se aventureze prin meandrele unui astfel de labirint pentru a 
cere soluţii în chestiuni personale? 

In tot timpul acestei perioade de rătăcire generală, vom 
găsi prilej să profitäm pentru a-i cumpăra sau a-i elimina, 
după necesităţile momentului, pe toţi conducătorii de 
întreprinderi, pe înalții funcţionari de stat, pe şefii Centrelor 
de Cercetare Ştiinţifică a căror activitate şi performanţă riscă 
să dea prea multă putere statului-natiune. Nu este îngăduit 
cu nici un chip ca statul să devină forţă independentă prin ea 
însăşi, căci am risca să ne scape de sub control şi să ne 
vedem astfel primejduite „Planurile” din strămoşi. 

Ne vom îngriji să deţinem controlul asupra tuturor 
structurilor supranationale din care fac parte statele-natiuni. 
Aceste organisme internaţionale trebuie să se ghideze numai 
şi numai după regulile stabilite de noi. 

In acelaşi scop şi ca asigurare că influenţa noastră asupra 
populațiilor dă roade, va fi nevoie să exercităm controlul 
asupra tuturor canalelor de informare. Băncile noastre vor 
avea grijă să nu-i finanţeze decât pe aceia care ne sunt 
favorabili şi vor superviza falimentul celor mai recalcitranti. În 
principiu, aceasta se va întâmpla fără ca populaţia să 
observe, căci ea va fi total absorbită de nevoia de a face cât 
mai mulţi bani şi de a se distra. 

Trebuie încă de pe acum să ne ocupăm de finalizarea 
etapei de urbanizare a regiunilor rurale începută odată cu 
„Criza Economică” din 1929. Suprapopularea oraşelor este un 
corolar al „Revoluţiei Industriale”. Prin independenţa lor 
economică şi prin capacitatea de a produce baza alimentară a 


statului-natiune, proprietarii rural reprezintă o ameninţare la 
adresa noastră şi a viitoarelor noastre Planuri. Adunați în 
oraşe, ei vor fi tot mai dependenţi de industriile noastre 
pentru a supravieţui. Nu putem tolera grupuri independente 
de „Puterea” noastră. Să-i eliminăm deci pe proprietarii de 
pământ, făcând din ei sclavi preasupusi ai Industriilor aflate 
sub controlul nostru. Cât despre ceilalţi, lor le vom îngădui să 
se organizeze în Cooperative Agricole pe care Agenţii noştri le 
vor infiltra pentru a le determina mai uşor să dea curs 
obiectivelor noastre prioritare. 

Prin intermediul statului, vom insista asupra „Respectului” 
obligatoriu pentru diversitatea „Culturilor”, a „Popoarelor”, a 
„Religiilor” şi a „Etniilor” care, pentru noi, sunt tot atâtea 
mijloace de a face din „Libertatea Individuală” o noţiune 
superioară aceleia de „Unitate Naţională”. Vom diviza astfel 
mai bine populaţia în interiorul statului-natiune, slăbindu-i 
autoritatea şi capacitatea de acţiune. Impins la extrem, însă 
pe plan internaţional, acest procedeu va face în viitor ca 
etniile diferitelor state-natiune să se grupeze pentru a 
revendica, fiecare pentru sine, o parte a puterii statului. Acest 
proces va  desăvârşi ruina naţiunilor, aruncându-le în 
nesfârşite războaie interne. 

Şi când statele-naţiune vor fi suficient de slăbite prin atâtea 
frământări interne provocate de recunoaşterea „Dreptului 
Minorităţilor” la Independenţă, împotriva căruia luptă orbeşte, 
fără nici un rezultat, nationalistii, şi ei divizați în facţiuni 
culturale şi religioase, iar tineretul îşi va fi pierdut cu totul 
legătura cu rădăcinile, atunci ne vom putea folosi de ONU 
pentru a începe să impunem Noua noastră Ordine mondială. 

De altfel, în acest stadiu, „Idealurile Umanitare, Sociale şi 
Istorice” ale statelor-natiune se vor fi risipit de mult ca efect 
al dezbinărilor din interiorul lor. 

Sfârşitul documentului Grupului 6.6.6., datând de la 
sfârşitul lui iunie 1967. 


Optsprezece ani mai târziu (adică 6+6+6), a mai avut loc 
în Canada o importantă reuniune a grupării. Tot la Toronto, la 
sfârşitul lui iunie 1985 s-a discutat finalizarea ultimei etape 
înainte de preluarea puterii internaţionale prin intermediul 


ONU, ca urmare a prăbuşirii statelor-natiune:. 
DOCUMENT: AURORA ROŞIE 


Titlul documentului Grupului 6.6.6.: AURORA ROŞIE 

Scopul proiectului  mondialist: ÎNTEMEIEREA UNEI 
ORGANIZAŢII OCULTE MONDIALE 

Mijloacele de finanțare a proiectului: CONTROLUL ASUPRA 
RESURSELOR FMI, GATT, NATO, ONU, ALE COMISIEI UE, 
BRUXELLES ŞI A ALTOR ORGANISME INTERNAȚIONALE. 

Ultimii 18 ani au fost extrem de profitabili dezvoltării 
proiectelor noastre la scară mondială. Vă pot spune, Fraților, 
că aproape ne-am atins scopul. Căderea statelor-natiune nu 
mai este, vă asigur şi vă cer să aveţi încredere, decât o 
chestiune de timp, de foarte scurt timp. 

Mulțumită agenţilor noştri de infiltrare şi a uriaşelor noastre 
mijloace financiare, au fost realizate progrese fără precedent 
în toate domeniile Ştiinţei şi Tehnologiei în care noi detinem 
controlul financiar al celor mai mari corporaţii. Din vremea 
întâlnirilor în secret cu di de Rothschild, în anii 1956, care 
aveau ca scop dezvoltarea şi răspândirea mondială a 
Computerelor, am ajuns în prezent să ne putem propune 
realizarea unei „Autostrăzi Internaţionale” prin care aceste 
maşini să fie legate între ele. Fiindcă, aşa cum deja ştiţi, 
controlul direct şi individual al locuitorilor planetei ar fi cu 
desăvârşire imposibil fără utilizarea  Computerelor şi 
racordarea electronică a tuturor calculatoarelor într-o vastă 
„Reţea mondială”. De altfel, aceste maşini mai prezintă şi 
avantajul că pot ţine locul a milioane de indivizi. Mai mult, ele 
nu au nici un fel de conştiinţă sau morală, ceea ce este 
indispensabil pentru reuşita unui proiect ca al nostru. Dar, 
mai ales, aceste maşini îndeplinesc fără să crâcnească tot ce 


1 Pentru a prezenta acest al doilea fals, Serge Monast furnizează 
„precizări” asupra unei pretinse reuniuni secrete a conspiratorilor 
„mondialişti”. Acest „document” care ar constitui programul de cucerire a 
puterii mondiale cuprinde 27 de puncte: un propagandist ca Serge Monast 
nu putea să nu ştie că Protocoalele inteleptilor Sionului în versiunea 
publicată de Georges V. Boutmi în decembrie 1905 (reed. In 1905 şi 1907) 
erau 27 de ,sedinte” sau „capitole” (Taguieff, 2004b, p. 326). Probabil că 
„documentul” Aurora Roşie a fost fabricat urmând modelul Protocoalelor, 
varianta Boutmi. 


li se dictează. Computerul este sclavul perfect la care au visat 
atâta strămoşii noştri, fără a se îndoi totuşi că, într-o bună zi, 
miracolul se va produce. Aceste maşini fără patrie, fără rasă, 
fără religie, fără apartenenţă politică sunt realizarea de 
ultimă oră a Noii noastre Ordini mondiale. Ele sunt piatra ei 
unghiulară! 

Organizarea acestor maşini într-o vastă „Reţea mondială” 
ale cărei pârghii principale se vor afla în controlul nostru ne 
va fi utilă la imobilizarea populaţiei. Cum? 

După cum ştiţi, structura de bază a Noii noastre Ordini 
mondiale este alcătuită, în esenţa ei, dintr-o multitudine de 
„Reţele” diferite, fiecare acoperind toate domeniile activităţii 
omeneşti, de pe toată suprafaţa planetei. Până astăzi, toate 
aceste „Reţele” erau legate între ele printr-o aceeaşi bază 
ideologică: omul ca fiind „Centrul” şi „Realizarea Supremă” a 
creaţiei Universului. Astfel, mulţumită tuturor acestor 
„Reţele” unite prin „Noua Religie a Omului pentru Om”, am 
putut infiltra fără dificultate toate domeniile activităţii umane 
din toate ţările occidentale, modificându-le baza „iudeo- 
creştină”. Rezultatul a fost că, astăzi, acest tip de Om, în 
orice domeniu şi-ar desfăşura activitatea, Politic, Economic, 
Social, Educaţie, Ştiinţă sau Religie, s-a dezis deja, de la 
ultima noastră reuniune din iunie 1967, de moştenirea 
trecutului său pentru a o înlocui cu idealul oferit de noi: o 
Religie Mondială bazată doar pe Om. Rupt, de aici înainte, de 
rădăcinile sale istorice, acest Om nu mai aşteaptă decât să i 
se propună o nouă ideologie; aceasta, bineînţeles, ne 
aparţine: este ideologia „Satului Comunitar Planetar”, al cărui 
„Centru” este chiar el. lată dar ce îi vom oferi, încurajându-l 
să se considere ca aparţinând „Trup şi Suflet” acestei „Reţele 
Electronice mondiale” în care graniţele statelor-natiune vor fi 
fost pentru totdeauna abolite, distruse cu totul. 

În timp ce acest om rătăcit se va lăsa absorbit de 
entuziasmul orb de-a aparţine noii „Comunităţi mondiale”, ca 
fiind parte a vastei „Reţele de Computere”, noi vom avea 
grijă ca, plecând de la deținerea principalelor pârghii, care lui 
îi vor fi ascunse, să-l inventariem, să-l identificăm, să-l trecem 
în evidențe şi să-l evaluäm în raport cu obiectivele noastre. 
Căci înăuntrul acestei „Noi Societăţi Globale” nu ne va putea 


scăpa nici un individ care s-ar putea dovedi rentabil 
intereselor noastre. Cu aportul „Tehnologiei Electronice”, vom 
dispune de toate mijloacele de fişare, identificare şi control al 
tuturor indivizilor lumii occidentale. Cât despre cei care nu 
vor face dovada nici unui potenţial exploatabil în folosul 
nostru, vom veghea ca aceştia să se elimine ei înşişi prin 
lupte interne locale de care ne vom îngriji să izbucnească ici- 
colo, folosindu-ne de „Căderea Economiei” statelor-natiune, 
de  „Opoziţii şi Revendicări” ale diferitelor grupări din 
alcătuirea acestor state. 

lată deci metoda prin care vom proceda până în 1998 
pentru a deschide drum „Guvernului (nostru) mondial”. 

1. Să purcedem la decuplarea „Societăţii Distracţiilor” care, 
până acum, s-a dovedit atât de profitabilă pentru noi. 
Folosindu-ne de invenţia aparaturii video pe care am finantat- 
o şi de jocurile aferente acesteia, vom încheia procesul 
pervertirii morale a tineretului. Să-i oferim posibilitatea să-şi 
satisfacă pe loc toate instinctele. O fiinţă posedată de simţuri 
şi căzută în robia acestora nu are nici ideal, nici tărie 
sufletească pentru a apăra vreo cauză. Este „Individualistă” 
prin însăşi natura sa şi reprezintă candidatul perfect pe care 
să-l putem modela în voie, după dorinţele şi priorităţile 
noastre. Vă amintiţi, de altfel, cât de uşor le-a fost 
predecesorilor noştri, în anii 1920-1930, să dirijeze întregul 
tineret german, folosindu-se tocmai de descurajarea şi 
dezamăgirea acestuia. 

2. Să încurajăm orice „Protest Studenţesc” datorat unor 
motive de „Ecologie”. Protecţia obligatorie a acesteia se va 
întoarce în avantajul nostru în ziua în care vom fi împins 
statele-naţiune să-şi răscumpere întreaga „Datorie Internă” 
cu 33% din teritoriile lor rămase în stare naturală/sălbatică. 

3. Să umplem „vidul interior” al acestui tineret, initiindu-l 
de la vârsta cea mai fragedă în Universul Computerelor. Vom 
folosi în acest scop întregul sistem al educaţiei. Un sclav în 
serviciul altui sclav controlat de noi. 

4. Pe un alt plan, să edificăm „Liberul Schimb internaţional” 
ca prioritate absolută pentru supraviețuirea economică a 
statelor-natiune. Această nouă concepţie economică ne va 
ajuta să grăbim declinul ,Nationalistilor” din toate aceste 


state, să-i izolăm în grupări diverse şi, la momentul dorit, să-i 
silim să se lupte între ei cu sălbăticie în războaiele interne 
care vor desăvârşi ruina naţiunilor. 

5. Pentru a ne asigura pe deplin de reuşita unei atare 
întreprinderi, să facem în aşa fel ca agenţii noştri deja 
infiltrati în Instituţiile Interguvernamentale şi în acelea care 
gestionează fenomenul Imigratiei în statele-natiuni să impună 
modificări de substanţă ale legilor acelor instituţii. Aceste 
modificări vor urmări în principal să deschidă porţile ţărilor 
occidentale unei imigratii din ce în ce mai mari în interiorul 
graniţelor lor — imigratii pe care de altfel tot noi le-am 
provocat, având grijă să facem să izbucnească mai peste tot 
conflicte locale. Prin campanii de presă bine orchestrate în 
opinia publică, vom provoca în statele-naţiune vizate un 
important aport de refugiaţi, ceea ce va avea ca efect 
destabilizarea economiei lor interne şi creşterea tensiunilor 
rasiale pe teritoriul lor. Vom face astfel încât din acest aflux 
de imigranţi să facă parte şi grupuri de extremişti străini, 
ceea ce ne va uşura sarcina de a destabiliza politic, economic 
şi social naţiunile vizate. 

6. Acest „Liber Schimb”, care, în realitate, nu este deloc 
aşa, căci de mult comerţul internaţional este controlat de noi 
din vârful ierarhiei economice mondiale, va fi organizat în 
„Comisia Trilaterală”: din Asia, America şi din Europa. „Liberul 
Schimb” va aduce însă dezbinare în interiorul statelor-natiune 
prin creşterea şomajului, ca o consecinţă a restructurării 
Multinationalelor noastre. 

7. Treptat, să ne transferăm Multinaţionalele în noi ţări 
câştigate pentru „Economia de Piaţă”, de exemplu ţările din 
Estul Europei, Rusia şi China. Nu ne pasă pentru moment 
dacă populaţia lor reprezintă sau nu o enormă piaţă de 
consum. Ceea ce ne interesează în primul rând este accesul 
la o „Mână de Lucru înrobită”, obţinută la un preţ bun şi 
neorganizată în sindicate, din plin oferită de aceste ţări şi de 
cele din lumea a treia. De altfel, noi suntem cei care le-am 
instalat guvernele. Nu apelează ele mereu la ajutor străin, la 
împrumuturi de la FMI şi Banca Mondială, instituţiile noastre? 

Transferul activităţii Multinaţionalelor ne oferă şi alte 
avantaje. Ele contribuie la întreţinerea în rândul acestor 


populaţii a iluziei unei libertăţi economice, a unei libertăţi 
politice, când, de fapt, ele sunt la mâna noastră prin lăcomia 
de câştig şi prin datoriile pe care nu le vor putea niciodată 
rambursa. In ceea ce priveşte populaţiile Occidentului, ele vor 
fi menținute în iluzia unei „Bunăstări Economice”, deoarece 
produsele importate de aceste ţări nu vor suferi nici o 
creştere de preţ. Dimpotrivă, fără ca ele să observe la 
început, tot mai multe dintre întreprinderile lor industriale vor 
fi nevoite să-şi închidă porţile din pricina extinderii activităţii 
noastre în afara ţărilor occidentale. Aceste reduceri de 
activitate vor duce la creşterea şomajului, pricinuind pierderi 
importante veniturilor proprii pe care se întemeiază bugetul 
statelor-natiune. 

8. Vom edifica astfel o „Economie Globală” la scară 
mondială, care va scăpa cu totul de sub controlul statului- 
naţiune. Această nouă economie va fi mai presus de toate, 
nici o presiune politică ori sindicală nu va avea influenţă 
asupra ei. Ea va dicta propriile „Politici mondiale” şi va obliga 
la o reorganizare politică, însă în conformitate cu priorităţile 
noastre la scară mondială. 

9. Prin această „Economie Independentă” care nu are alte 
legi decât voinţa noastră, vom pregăti o „Cultură de Masă 
mondială”. Prin controlul internaţional asupra Televiziunii şi 
asupra celorlalte medii de informare, vom institui o „Nouă 
Cultură” uniformă pentru toţi, strict nivelată şi fără nici o 
„creaţie” care să scape controlului nostru. Artiştii viitorului se 
vor supune dictatului nostru sau vor muri de foame. Gata cu 
timpurile în care aceste „Creaţii Culturale Independente” 
puteau  primejdui pe neaşteptate proiectele noastre 
mondialiste! 

10. Tot prin această „Nouă Economie” vom avea 
posibilitatea să ne folosim de puterea militară a statelor- 
naţiune — precum aceea a SUA — în aşa-zise scopuri 
umanitare. De fapt, aceste ,Forte” vor fi trimise în ţări care 
nu se supun voinţei noastre. Astfel, ţări din lumea a treia şi 
altele asemenea lor nu vor mai fi în măsură să evite voinţa 
noastră de a ne servi de populaţia lor ca de o mână de lucru 
în sclavie. 

11. Pentru a controla piaţa mondială va trebui să 


insträinäm productivitatea muncii de scopul ei firesc: 
scurtarea timpului de muncă. O vom reorienta împotriva 
omului pentru a-l aservi sistemului nostru economic şi a nu-i 
mai lăsa altă posibilitate decât să ni se supună ca sclav şi 
chiar să devină un viitor criminal. 

12. Transferul în străinătate a Multinationalelor noastre şi 
reorganizarea mondială a economiei vor avea ca scop, printre 
altele, acutizarea şomajului în ţările occidentale. Şi acest scop 
al nostru va deveni din ce în ce mai realizabil, deoarece la 
început noi vom fi sprijinit importurile masive de produse de 
bază în state-natiune şi, prin aceeaşi mişcare, vom fi 
împovărat aceste state cu o alocare exagerată a populaţiei lor 
în sfera serviciilor pe care nimeni nu-şi va mai permite să le 
plătească. Duse la extrem, aceste condiţii îşi vor multiplica 
efectele negative prin creşterea masei celor asistați social, a 
analfabetilor, a defavorizatilor de orice fel. 

13. Prin pierderea a milioane de locuri de muncă în sectorul 
primar, prin fuga deghizată a capitalurilor din statele-natiune, 
ne va fi posibil să punem în pericol de moarte armonia socială 
agitând spectrul războiului civil. 

14. Această manipulare internaţională a guvernelor şi a 
populațiilor statului naţiune va fi pretextul pentru utilizarea 
FMI — pe care-l controlăm — la exercitarea de presiuni 
asupra guvernelor occidentale să recurgă la „Bugete de 
Austeritate” sub efectul iluziei de reducere, pe această cale, a 
„Datoriei Interne”, sub efectul ideii incerte de a-şi păstra 
„Cota din Creditul International” şi al aspiratiei nerealiste la 
„Pacea Socială”. 

15. Prin aceste „Măsuri Bugetare de Urgenţă”, vom 
zădărnici finanţarea de către statele-natiune a tuturor 
„Megaproiectelor” lor ce reprezintă o ameninţare directă la 
adresa controlului nostru mondial asupra economiei. 

16. De altfel, toate aceste măsuri de austeritate ne vor 
permite să destrămăm ataşamentul vointelor nationale la 
structurile moderne în domenii ca Energie, Agricultură, 
Transport şi inovaţie tehnologică. 

17. Aceleaşi măsuri ne vor da ocazia mult aşteptată de-a 
ne vedea instaurată „Ideologia Concurenţei în Economie”. 
Înseamnă că în interiorul statelor-natiune vor trebui reduse în 


mod voluntar salariile, vor creşte concedierile voluntare — cu 
acordarea de medalii pentru serviciile aduse — ceea ce ne va 
deschide larg porţile instaurării pretutindeni a „Tehnologiei 
(noastre) de Control”: toţi cei plecaţi vor fi înlocuiţi de 
Computere aflate în slujba noastră. 

18. Aceste prefaceri sociale ne vor da posibilitatea să 
schimbăm în profunzime mâna de lucru ,Politieneascä şi 
Militară” a statului-natiune. Sub pretextul necesităţilor de 
moment şi fără a stârni bănuieli, ne vom debarasa o dată 
pentru totdeauna de indivizii rămaşi tributari unei ,Constiinte 
ludeo-Creştine”. Această reorganizare a structurilor de forţă 
ne va permite să scăpăm, fără a fi contestati, de personalul 
cu mulţi ani de serviciu ca şi de toate celelalte elemente care 
nu împărtăşesc principiile noastre mondialiste. Ei vor fi 
înlocuiţi cu tineri recrutaţi dintre aceia lipsiţi de „conştiinţă şi 
morală”, abilitati şi favorabili utilizării fără prea multe 
întrebări a tehnologiilor şi a reţelelor electronice care ne 
aparţin. 

19. Concomitent şi tot sub pretextul suprimării cheltuielilor 
bugetului, vom transfera bazele militare ale statelor-natiune 
către ONU. 

20. În această perspectivă, vom pregăti reorganizarea 
instituţiei „Mandatului Internaţional ONU”; de la statutul de 
„Forţă de Mentinere a Păcii” lipsită de putere decizională, o 
vom aduce la acela de „Forţă de Intervenţie” în care forţele 
militare ale statelor-natiune vor coexista într-un amestec 
omogen. În acest fel, vom putea trece fără luptă la 
demilitarizarea tuturor acestor state, astfel încât nici unul 
dintre ele să nu fie pe viitor suficient de puternic — 
independent — pentru a ne contesta „Puterea mondială”. 

21. Pentru accelerarea procesului de transfer, vom implica 
actuala forţă militară a ONU în conflicte imposibil de 
solutionat. În acest fel şi beneficiind de ajutorul mijloacelor de 
informare în masă aflate sub controlul nostru, vom demonstra 
populaţiei neputinta şi inutilitatea acestei forte în forma sa 
actuală. Mizând pe frustrările populaţiei, împinse la paroxism 
la momentul dorit, vom sili popoarele din statele naţiune să 
implore instanţele internaţionale să formeze cât mai curând o 
„Forţă Militară Multinaţională” pentru a proteja pacea cu orice 


pret. 

22. Apropiata apariţie a acestei vointe mondiale de a 
constitui o ,Fortà Militară Multinaţională” va avea loc odată 
cu instaurarea în interiorul statelor-natiune a unei ,Forte de 
Intervenţie Multijurisdicţională”. Acest amestec de „Efective 
Politienesti şi Militare” create fie şi sub pretextul creşterii 
instabilității politice şi sociale în interiorul statelor-natiune 
doborâte sub povara problemelor economice ne va permite 
un mai bun control al populațiilor occidentale. Utilizarea în 
exces a procedeelor de identificare şi de urmărire electronică 
a indivizilor ne va asigura o supraveghere totală a populațiilor 
vizate. 

23. Reorganizarea poliţiei şi a armatei în interiorul şi în 
exteriorul statelor-naţiune în planul securităţii politienesti şi 
militare ne va permite să subordonăm toate obligaţiile 
impuse lor unui „Centru Mondial Judiciar”. Acest „Centru” va 
permite ,Corpurilor Poliţieneşti” din fiecare stat-natiune 
accesul rapid la „Baze de Date” privitoare la indivizi potenţial 
periculoşi pentru planurile noastre, de oriunde din lume. 
Imaginea unei mai bune eficiente a actului de justiţie şi 
legăturile tot mai strânse create şi menținute între structurile 
de forţă militarizate ne vor ajuta să acredităm ideea 
necesităţii unui „Tribunal International” şi, în paralel, a unui 
„Sistem Judiciar Mondial”, primul, pentru cazuri civile şi 
penale în care sunt implicaţi indivizi, cel de-al doilea, pentru 
statele-natiune. 

24. Pe măsură ce, acceptate de toată lumea, aceste 
necesităţi vor creşte, va fi absolut obligatoriu pentru noi să 
completăm cât mai repede măsurile de control mondial al 
armelor de foc pe teritoriul fiecăruia dintre statele-natiune. 
Pentru a realiza aceste lucru, vom urgenta „Planul Alpha”, 
iniţiat de predecesorii noştri în anii 1960. 

La origine, „Planul Alpha” urmărea două obiective, 
neschimbate până astăzi: „crearea, prin intervenția 
«Trăgătorilor nebuni», a unui climat de insecuritate în rândul 
populației pentru a determina un control mai strict asupra 
armelor de foc. Orientarea actelor de violență astfel încât ele 
să cadă în responsabilitatea extremiştilor religioşi, a 
persoanelor afiliate prin jurământ la grupări religioase cu 


tentă «tradiţională» ori chiar a persoanelor care pretind că 
pot intra în comunicare cu Dumnezeu”. 

Astăzi, pentru accelerarea „Controlului asupra Armelor de 
Foc”, putem utiliza mai degrabă „Recesiunea Economică” din 
statele-natiune, care va antrena totala destabilizare a 
armoniei sociale, deci o creştere a violenţei. 

Fraţilor, nu este nevoie, cred, să vă amintesc şi nici să vă 
demonstrez principiile acestui „Control” al armelor de foc. 
Fără el, ne-ar fi devenit aproape imposibil să îngenunchem 
populaţiile statelor-natiune. Gândiţi-vă numai la succesul cu 
care predecesorii noştri au putut controla Germania anilor 
1930 cu noile „Legi” puse atunci în aplicare, legi pe care, de 
altminteri, se întemeiază legile actuale ale statelor-natiune 
destinate să asigure acelaşi control. 

25. Ultimele „Etape” ale planului nostru se raportează la 
„Faza Omega”, experimentată încă de la începutul anilor 
1970. Ele includ punerea în aplicare, la scară mondială, a 
armelor „Electromagnetice”. 

„Schimbările de climă” aducătoare a atâtor distrugeri de 
recolte, cauza falimentelor lucrătorilor agricoli şi a denaturärii 
prin mijloace artificiale a produselor alimentare de consum 
curent, pretext pentru otrăvirea naturii printr-o exploatare 
exagerată şi necugetată a resurselor ei şi pentru o utilizare 
masivă a produselor chimice în agricultură — toate acestea, 
Fraţilor, vor duce la ruina negreşită a industriei alimentare a 
statelor-natiune. 

Viitorul „Controlului demografic” în aceste state depinde în 
mod obligatoriu de controlul absolut pe care îl vom avea 
asupra producţiei alimentare la scară mondială şi de controlul 
principalelor circuite alimentare de pe Pământ. 

Pentru aceasta, este necesară, între altele, ştiinţa 
Electromagneticii pentru destabilizarea climei în statele cele 
mai productive pe plan agricol. Poluarea mediului va fi tot mai 
accelerată pe măsură ce populaţia înfometată se va crede 
îndreptăţită să-l exploateze fără nici o restricţie. 

26. Utilizarea Electromagneticii pentru provocarea de 
„Cutremure de Pământ” în zonele industriale cele mai 
importante ale statelor-natiune va contribui la accelerarea 
„Căderii Economice” statelor celor mai amenințătoare pentru 


noi, precum şi la amplificarea obligaţiei de instaurare a Noii 
Ordini mondiale. 

27. Cine ne-ar putea bănui de toate acestea? Cine s-ar 
putea îndoi de mijloacele pe care le utilizăm? Cei care vor 
îndrăzni să se ridice împotriva noastră, răspândind informaţii 
privind existenţa şi conţinutul „Conspiraţiei” noastre, vor 
deveni suspecți în ochii autorităţilor din propria ţară şi în ochii 
propriului popor. Din cauza dezinformării, a minciunii, a 
ipocriziei şi a individualismului pe care le-am indus în rândul 
popoarelor din statele-naţiune, Omul a devenit Duşmanul 
Omului. Astfel, aceşti „Indivizi Independent", care sunt cei 
mai  periculoşi pentru noi, tocmai din cauza acestei 
independente, vor fi consideraţi de semenii lor duşmani, nu 
eliberatori. 

Sclavia copiilor, jefuirea bogățiilor lumii a treia, şomajul, 
propaganda pentru liberalizarea drogurilor, abrutizarea 
tineretului fiecărei națiuni, ideologia „Respectului pentru 
Libertatea Individuală” răspândită în sânul Bisericii ludeo- 
Creştine si în interiorul statelor-natiune, obscurantismul 
considerat ca un temei al mândriei, conflictele interetnice, 
precum şi ultima noastră realizare, „Restricţiile Bugetare” — 
toate acestea ne permit, în sfârşit, să ne vedem împlinit 
„Visul” ancestral: instaurarea Noii (noastre) Ordini Mondiale. 

Sfârşitul documentului datând din iunie 1985. 


CONCLUZIE: 


Si atunci: PROTOCOLUL DE LA TORONTO (6.6.6.) este mit 
ori realitate? 

Sună ca si cum te-ai întreba dacă „Minunata lume nouă” 
este un mit sau o realitate, chiar dacă, de fapt, este vorba 
despre un roman. Cu toate acestea, autorul acestuia a avut si 
el acces la „Documente” din epocă pentru a-l crea. Acest 
autor ştia bine că a da la iveală si a răspândi informația de 
care dispune, sub altă formă însă decât romanul, ar fi trezit 
populației mult mai multă neîncredere decât acceptare. Si 
oare câți autori nu au folosit si ei aceeaşi stratagemă pentru 
a-si preveni contemporanii si generațiile viitoare? 


1 Concluzie generală aparținând lui Serge Monast. 


Prin urmare, PROTOCOLUL DE LA TORONTO (6.6.6.) este 
mit ori realitate? 

Gravitatea situației actuale generate de începutul 
„Restricţiilor Bugetare” ce marchează începutul sfârşitului, 
apropiata izbândă a planului „Noii Ordini mondiale oculte” nu 
permitea redactarea unui roman — pentru care, în contextul 
actual, ar fi fost nevoie de prea mult timp. 

Impactul prefigurat al dezvăluirii acestor ,Documente” 
este, cu toate acestea, important, deoarece publicarea lor va 
avea ca efect situarea în defensivă a celor aflaţi la originea 
lor. 

Eu mi-am dorit numai ca, dincolo de dezinformarea 
vehiculată şi întreţinută de politicieni fără scrupule şi de 
oameni înspăimântați de posibilitatea de a-şi pierde 
avantajele personale, fiecare cititor să poată reflecta, să se 
adune laolaltă cu alţi semeni de-ai lui şi să organizeze 
mijloacele pentru a supravieţui în condiţiile ce i se pregătesc. 

Din cauza răspândirii unor informaţii ca acestea, viaţa mea 
este, poate, în primejdie, însă viaţa voastră este şi mai 
primejduită de lipsa acestor informaţii. 

Aşadar: PROTOCOLUL DE LA TORONTO (6.6.6.) este mit ori 
realitate? 

Voi trebuie să aflaţi răspunsul... 

De voi depinde să vedeţi în evenimentele recent petrecute 
şi în cele viitoare dacă aceste „Documente” ţin de domeniul 
ficţiunii sau de realitate. 

Trebuie să înţelegeţi că frica nu are alt rost decât să vă 
paralizeze acţiunile şi să vă pună la cheremul celor care nu 
vor decât să vă controleze vieţile pentru a vă aservi 
intereselor lor şi care, la urma urmelor, nu coincid cu 
interesele voastre. 

Aşadar: PROTOCOLUL DE LA TORONTO (6.6.6.) este mit ori 
realitate? 

Serge Monast, jurnalist de investigaţie, sfârşit de martie 
1995. 


III. Myron C. Fagan: „Complotul satanic pentru 
un guvern mondial. Illuminati [sau] 
conspiratorii mondiali” (conferinţă înregistrată 
în 1967 prin grija lui Anthony J. Hylder, 
difuzată în general pe casete audio sub 
titlurile: „The Illuminati Agenda” sau „The 
Illuminati — CFR”) 


Myron C. Fagan (1887-1972), gazetar, eseist, scenarist şi, 
după o carieră pe Broadway (1907-1930), producător de filme 
la Holywood (începând din anii 1930), a contribuit după 1945 
la propaganda anticomunistă şi „antimondialistă” din SUA 
mai ales prin conferinţe. Conferinţa, căreia noi îi reproducem 
varianta în limba franceză cel mai des întâlnită pe diferite 
website-uri, este cunoscută şi sub titlul de „The Illuminati and 
the Council of Foreign Relations”. Această înregistrare (două 
casete audio) apare pe lista cărţilor şi a casetelor (audio şi 
video) recomandate în finalul cărţii soţilor Griffin, Fourth 
Reich of the Rich, ediţia din 2001, Clackamas, Emissary 
Publications, pag. 316. Acolo mai este menţionată o casetă 
audio cu vocea lui Gary Allen, „The Establishment CER”, o 
conferinţă reluată ca bestseller, în 1976, The Rockefeller File, 
unde denunţă pe larg CFR (Allen, 1976). Anthony J. Hylder, cel 
care a avut iniţiativa înregistrării şi difuzării conferinţei lui 
Fagan, este un gazetar de extremă dreaptă, celebru pentru 
interviurile sale cu staruri ale lumii politice (Richard Nixon, 
Ronald Reagan) şi ale lumii spectacolului (Marlon Brando). 

Versiunea franceză a textului pe care o reproducem aici (cu 
unele mici modificări) a fost publicată în ziarul Vers Demain 
din Quebec, înfiinţat în septembrie 1939 de Louis Even, şef al 
mişcării pentru „Credit Social” din Quebec?, şi Gilberte Côté 
(devenită Côté-Mercier, 1910-2002) în septembrie 1939. Pe 


1 V. http://www.freeworldalliance.com. 
2 V. supra, nota introductivă la Anexa 13.2. 


website-ul său:, Vers Demain se autodefineste după cum 
urmeazä: ,Ziar al patriotilor catolici / Pentru reforma 
economică a Creditului Social / Prin educarea populaţiei / Si 
nu prin partide politice)”. Promotorii ziarului animă în acelaşi 
timp şi mişcarea Pèlerins de saint Michel sau Bérets Blancs, 
care susţin că militează pentru „promovarea idealurilor 
catolice” „fidele în toate privintele învățăturilor papei loan 
Paul al II-lea” (autoprezentare existentă şi la data de 25 
aprilie 2005, după moartea papei loan-Paul al lIl-lea). 
Introducerea la textul francez al conferinţei poartă semnătura 
lui Melvin Sickler, unul dintre conducătorii grupării politico- 
religioase Vers Demain / Pèlerins de Saint Michel. 


Prefaţa lui Melvin Sickler 


Les Pèlerins de Saint Michel cred cu tărie că toate relele vin 
din partea celor care controlează diferitele monede în lumea 
întreagă, a celor pe care noi îi numim de obicei bancheri 
internaţionali. O denumire mai puţin des întâlnită şi care este 
încă mult mai putin înţeleasă este aceea de Illuminati. 

Illuminati fac parte din elită, dintre cele mai sus-puse 
personaje de pe Pământ care deţin controlul asupra 
bancherilor internaţionali cu scopul de a controla întreaga 
lume. Agenţii lor sunt educați şi antrenați să acţioneze din 
culise la toate nivelurile guvernării. Ca experţi şi consilieri, ei 
modelează politicile guvernamentale astfel încât să 
înlesnească planurile secrete ale stăpânilor lor. Ei îi 
îndepărtează pe oameni de Dumnezeu oferindu-le bani, glorie 
pământească, plăcerile cărnii şi pe însuşi diavolul. 


Cei care îi conduc pe Illuminati sunt împotriva lui Hristos şi 
de partea Satanei. Ei rămân totdeauna în întuneric şi în 
anonimat şi în general nimeni nu are asupra lor vreo 
bănuială. Pentru a-şi atinge scopurile diavoleşti, ei se folosesc 
de toate popoarele. Dezbină pentru a stăpâni, procură arme 
şi bani ambelor părţi ale unui conflict, îi încurajează pe 
oameni să se lupte şi să se ucidă între ei numai cu scopul de 
a-şi atinge obiectivele. Incurajează terorismul şi războiul 


3 http://www.michaeljournal.org/accueil.htm 


atomic si, cu bună ştiinţă, provoacă foamete în toată lumea. 
Telul lor de căpătâi este să formeze un guvern mondial 
pentru ca, prin distrugerea tuturor religiilor şi a tuturor 
guvernelor, să obţină controlul complet asupra întregii lumi. 
De curând, am ascultat pe casetă o conferinţă intitulată 
„The History of the Illuminati”, în care autorul, Myron Fagan, 
explică în amănunt cine sunt Illuminati, cum şi-au început 
activitatea şi în ce constă conspirația lor având ca scop, de 
acum şi până la sfârşitul secolului al XX-lea, formarea unui 
guvern mondial. (DI Fagan reia, în linii mari, informaţiile 
conţinute în cartea lui William Guy Carr, Pawns in the Game.) 
lată câteva extrase din această conferinţă a lui Fagan, 
tradusă din engleză în franceză în ziarul Vers Demain. 
Subtitlurile aparţin redacţiei acestei publicaţii. 
Melvin Sickler 


Transcrierea Conferinţei lui Myron C. Fagan 


În spatele Statelor Unite şi al Constituţiei lor se află o mică 
grupare de indivizi al cărui unic obiectiv este să reducă la 
sclavie omenirea întregii lumi printr-o conspirație satanică 
pentru instaurarea unui guvern mondial. Pentru a vă face să 
intelegeti acea conspirație satanică, mă voi întoarce chiar la 
originile sale, pe la mijlocul veacului al XVIII-lea, pentru a vă 
dezvălui numele celor care l-au pus în lucrare. 

Acest complot satanic a fost iniţiat în 1776 sub numele 
generic de Illuminati, fiind organizat de un anume Adam 
Weishaupt, care, în prealabil, se convertise la catolicism şi 
devenise preot. La cererea marii finanţe, el a abandonat, mai 
târziu, Biserica şi, cu finanţarea bancherilor internaţionali, a 
organizat gruparea llluminati. 

Toate războaiele ulterioare, inclusiv Revoluţia Franceză, au 
fost organizate de Illuminati acţionând sub diferite nume şi 
măşti. Spun asta pentru că, odată ce existenţa lor a fost 
descoperită, iar planul lor a devenit prea cunoscut, Weishaupt 
şi marionetele sale au început să funcţioneze sub nume 
diferite. 

Însă de ce aceşti conspiratori mondiali au ales termenul de 
„Illuminati” pentru a desemna organizaţia lor satanică? Chiar 


Weishaupt spune că termenul îşi are originea în acela de 
„Lucifer” şi înseamnă „purtătorii luminii”. 


Conspirația luciferiană 


În 1770, când a părăsit creştinismul pentru a se alătura 
conspirației luciferiene, Weishaupt era un iezuit şi profesor de 
drept canon la Universitatea din Ingoldstadt. A început atunci 
elaborarea unei strategii ce ar fi trebuit să pună în mâna unui 
mic grup de oameni cu bani din lumea finanţelor controlul 
definitiv al întregii lumi, pentru ca, după o ultimă catastrofă 
socială şi recurgând la un despotism satanic, să poată impune 
supravietuitorilor speciei umane ideologia luciferiană. 

Weishaupt şi-a îndeplinit sarcina la 1 mai 1776 (ţările 
comuniste continuă să organizeze sărbătorirea zile de 1 mai 
în amintirea acestui eveniment). Pentru ca planul să 
reuşească era nevoie de distrugerea tuturor guvernelor şi 
religiilor existente. Obiectivul avea să fie atins prin împărţirea 
maselor în tabere opuse, din ce în ce mai numeroase pe 
multiple planuri (politic, social, economic etc.) — adică exact 
starea pe care o constatăm astăzi în ţările noastre. Aceste 
tabere opuse trebuiau înarmate şi, pentru ca ele să se lupte 
unele cu altele, slăbindu-şi forţele şi distrugând încet, încet 
conducerile nationale şi instituţiile religioase, trebuiau 
provocate incidente. 


Planul lui Weishaupt 


Pentru a-şi atinge scopul de dominație asupra întregii lumi, 
planul lui Weishaupt prevedea, din partea agenţilor Illuminati, 
următoarele acţiuni: 

1. Coruperea prin bani şi sex urma să fie utilizată pentru a 
obţine controlul celor aflaţi în posturi de conducere pe diverse 
paliere ale guvernării şi în alte sectoare de activitate. Odată 
ce aceste persoane influente cădeau în capcanele întinse de 
Illuminati, ele trebuiau ţinute în ascultare prin diferite forme 
de şantaj — ameninţarea cu ruina financiară, darea în vileag 
a unor elemente de scandal, ameninţarea cu rănirea sau 
chiar uciderea acelor persoane sau a membrilor familiilor lor. 


2. Predând în colegii şi universităţi, membrii grupării 
Illuminati aveau sarcina de a-i cultiva pe studenţii cu o 
înzestrare mentală excepțională, proveniţi din familii 
respectabile cu tendinţă internaţionalistă, şi de a face din ei 
posibili candidaţi la o formaţiune specială în domeniul 
internaţionalismului. O astfel de formaţiune alcătuită din 
studenţi selecționați de Illuminati trebuia să fie finanțată din 
burse universitare, cum ar fi, de pildă, Bursa Rhodes. Toţi 
studenţii selectaţi trebuiau, mai întâi, să fie convinşi că 
oamenii cu talente speciale au dreptul să-i conducă pe cei 
mai putin înzestrați sub pretextul că masele nu ştiu niciodată 
ceea ce este bun pentru ele în plan fizic, mental ori spiritual. 

3. Toţi oamenii influenţi aflaţi sub controlul grupării 
Illuminati, precum şi studenţii anume selecționați şi antrenați 
de ei trebuiau să fie utilizaţi ca agenţi ai organizaţiei şi să 
acţioneze în culisele tuturor guvernărilor, ca experţi şi 
specialişti. De la ei se aştepta să-i sfătuiască pe înalții 
funcţionari ai ţărilor să adopte acele politici care, pe termen 
lung, ar fi putut servi planurilor secrete ale Illuminati în 
legătură cu o conspirație mondială şi să aducă distrugerea 
guvernelor şi a religiilor pe care ar fi avut datoria să le 
slujească. 

4. Membrii Illuminati trebuiau să obţină controlul absolut 
asupra presei pentru ca toate ştirile şi informaţiile să poată fi 
manipulate cu scopul de a convinge masele că un guvern 
mondial este singura soluţie pentru toate problemele, de 
orice natură. Ei trebuiau să aibă în proprietate şi să 
controleze toate reţelele radioului şi ale televiziunii. 

Citind aceste 4 puncte ale strategiei grupării Illuminati, 
trebuie să acceptăm că mijloacele de informare în masă sunt 
astăzi controlate la toate nivelurile şi că, aşa cum Weishaupt 
planificase încă din 1776, sunt infiltrate şi controlate şi toate 
structurile puterii. Din păcate, puţini cetăţeni sunt la curent 
cu această stare de lucruri şi de aceea nu reuşesc să 
înţeleagă adevărata semnificaţie a celor mai multe dintre 
evenimentele ce au loc în prezent. 

Dar să revenim la primele zile ale existenţei grupării 
Illuminati. Marea Britanie şi Franţa fiind, pe atunci, cele două 
mari puteri ale lumii, Weishaupt le-a ordonat celor din 


Illuminati să incite la războaie coloniale, inclusiv la lupta 
pentru independenţa americană, cu scopul de a slăbi Imperiul 
Britanic. Pentru distrugerea Imperiului Francez, tot el a 
ordonat organizarea Revoluţiei Franceze. 

Weishaupt a hotărât ca Revoluţia Franceză să aibă loc în 
1789. Cu toate acestea, în 1784, cu ajutorul divinei 
providente, guvernul Bavariei a intrat în posesia unor 
documente ce dovedeau existenţa Ordinului Illuminati. 
Respectivele documente ar fi putut salva Franţa dacă ea n-ar 
fi refuzat să le dea crezare. 


Un act al providentei divine 


În ce a constat acel act al providentei divine? lată: 

In 1784, Weishaupt emisese ordinul de pregătire a 
Revoluţiei Franceze. Un scriitor german, pe numele său 
Zwack, a reprodus acest ordin într-o carte care conţinea 
întreaga istorie a grupării Illuminati, precum şi planul lui 
Weishaupt. O copie a acestei cărţi a fost trimisă lluminaţilor 
din Franţa conduşi de Robespierre, căruia Weishaupt îi 
dăduse ordin să atâte la tulburări revoluţionare. Mesagerul 
care transporta această carte a fost lovit de un fulger şi ucis 
pe când călătorea între Frankfurt şi Paris. Poliţia a descoperit 
asupra lui documentele subversive şi le-a remis autorităţilor 
în drept. 

După o cercetare amănunţită a dovezilor complotului, 
guvernul Bavariei a dispus ca poliţia să facă o descindere în 
lojile Marelui Orient care tocmai fuseseră organizate de 
Weishaupt, precum şi la domiciliul celor mai influenţi dintre 
acoliţii acestuia. Au fost astfel descoperite şi mai multe 
dovezi, autorităţile fiind convinse că documentele confiscate 
erau copii autentice ale planului conspirației prin care 
Illuminati prevedeau să se folosească de războaie şi de 
revoluţii pentru a instaura un guvern mondial asupra căruia, 
odată realizat, înțelegeau să preia controlul. (Notă: ceea ce se 
potriveşte exact actualului complot al ONU.) 

În 1785, guvernul Bavariei a interzis activitatea grupării 
Illuminati si a închis lojile Marelui Orient. În 1786, el a dispus 
aducerea la cunoştinţa publică a tuturor detaliilor 


conspirației, titlul englez al textului respectiv fiind The 
Original Writings of the Order and Sect of the Illuminati. Copii 
ale acestei cărţi au fost trimise tuturor şefilor de stat şi ai 
Bisericii din Europa. Însă puterea aparţinând Illuminati era 
aşa de mare, că avertismentul guvernului bavarez a fost 
trecut cu vederea. Nu e mai puţin adevărat că numele de 
„llluminati” a devenit nepopular, iar grupul s-a hotărât, în 
aceste condiţii, să lucreze în secret. 

În tot acest timp, Weishaupt le-a dat ordin membrilor 
Illuminati să infiltreze lojile francmasoneriei albastre şi să 
formeze, chiar în interiorul acestora, propria societate 
secretă. Doar acei masoni care se arătau devotați 
internationalismului şi aceia a căror conduită era o dovadă că 
se lepădaseră de Dumnezeu puteau fi iniţiaţi în Ordinul 
Illuminati. 

Pentru a infiltra lojile masonice din Marea Britanie, 
Weishaupt l-a invitat pe continent pe John Robison. Acesta 
era francmason de rit scoțian de grad foarte înalt. Era 
profesor de filosofie naturală la Universitatea din Edinburgh si 
secretar al Royal Society din capitala Scoției. Robison nu a 
căzut în plasa întinsă de Illuminati care voiau să-l facă să 
creadă că obiectivul urmărit de ei era o dictatură în sprijinul 
populaţiei. Robison şi-a păstrat gândurile pentru sine, astfel 
ca Illuminati să-i acorde pe mai departe încrederea lor şi să-i 
incredinteze, spre studiu, un plan al conspirației lui Weishaupt 
pe care să-l păstreze în deplină siguranţă. 

Intrucât avertizarea făcută de guvernul bavarez a fost 
trecută cu vederea, în 1789 a izbucnit Revoluţia Franceză, 
exact cum prevăzuse Weishaupt. Totuşi, pentru a alerta alte 
guverne privind pericolul iminent şi pentru a-i informa pe 
francmasoni că lojile lor au fost infiltrate de Illuminati, 
Robison a publicat în 1789 [de fapt, în 1797 n.a.] o carte 
intitulată Proofs of a Conspiracy to Destroy All Governments 
and Religions. Din nefericire, şi acest avertisment a fost 
nesocotit. 


Războaiele napoleoniene 


Conducătorii Revoluţiei Franceze au hotărât apoi să se 


angajeze într-o altă conspiratie internaţională. De astă dată ei 
au organizat războaiele napoleoniene pentru a răsturna 
principalele monarhii europene. 

In timp ce o ramură a marii finanţe internaţionale îl 
susţinea cu bani pe Napoleon, alta aloca fonduri Marii Britanii, 
Germaniei şi altor ţări angajate în război cu acesta. Evident, 
toţi bancherii primeau ordine de la conducătorii grupării 
Illuminati. 

Imediat după războaiele napoleoniene, Illuminati au crezut 
că naţiunile erau atât de disperate şi de stoarse de vlagă în 
urma atâtor lupte, încât orice soluție li s-ar putea părea bine- 
venită. Slugile Ordinului Illuminati au convocat atunci ceea ce 
s-a numit Congresul de la Viena. In această adunare, ei s-au 
străduit să creeze prima Ligă a Națiunilor — o primă tentativă 
de guvern mondial. În viziunea lor, suveranii Europei erau 
într-atât de afundati în datorii către ei, încât, de voie, de 
nevoie, le-ar fi executat orice poruncă. Însă ţarul Rusiei a 
înțeles complotul care se urzea si l-a anihilat. Bancherii străini 
au jurat atunci că-l vor distruge într-o bună zi pe tar împreună 
cu Întreaga sa familie. Amenințarea a fost dusă la îndeplinire 
în 1917. 

Nu trebuie să uităm că Illuminati nu au fost creați 
pentru a acționa pe termen scurt. În mod normal, 
oricine urzeste o conspirație este mânat de speranța 
de a trăi să-i vadă roadele. Nu este însă cazul 
membrilor Illuminati. Este adevărat că îşi doresc să-şi 
vadă împlinit din timpul vieții obiectivul instaurării 
unui guvern mondial, dar, pentru a parafraza dictonul 
the show must go on, Illuminati operează pe termen 
lung. Că este vorba de zeci sau chiar de sute de ani, ei 
îşi angajează descendenții în continuarea acestei 
conspirații până la deplina sa înfăptuire. 

Respingerea brutală, urmată de un dezastru, din partea 
tarului Rusiei la Congresul de la Viena nu a dus nicidecum la 
distrugerea conspirației grupării Illuminati: ea doar i-a silit să 
adopte o altă strategie. Conștienți că, pentru moment, ideea 
unui guvern mondial a fost înăbuşită în faşă, Illuminati au 
decis că singura cale de a-şi păstra puterea era întărirea 
controlului asupra sistemului monetar al naţiunilor europene. 


Rezultatul final al bătăliei de la Waterloo a fost, de aceea, 
falsificat. Cercurile financiare aveau agenţi prezenţi pe 
câmpul de luptă pentru a le anunţa din timp, prin porumbei 
călători, rezultatul bătăliei (rolul porumbeilor călători în 
această întâmplare a născut chiar zicala „mi-a spus mie o 
păsărică”). De cum au fost înştiinţaţi despre victoria lui 
Wellington, bancherii au răspândit în Anglia ştirea falsă că 
bătălia fusese câştigată de Napoleon, ceea ce a indus panică 
pe piaţa bursieră. Preţul s-a prăbuşit la toate acţiunile până 
aproape de zero. Astfel, bancherii internaţionali le-au putut 
cumpăra pe nimic, preluând controlul complet asupra 
economiei britanice, principala economie a Europei şi a lumii. 

Imediat după Congresul de la Viena, bancherii 
internaţionali au forţat Guvernul Marii Britanii să schimbe 
statutul Băncii Angliei, astfel încât controlul total asupra 
acestei bănci să le revină lor, control pe care îl deţin şi astăzi. 

Weishaupt a murit în 1830, dar a avut grijă dinainte să 
pregătească o variantă perfecționată a conspirației Ordinului 
Illuminati, astfel încât să controleze, să finanţeze, să conducă 
şi să controleze, sub diferite forme şi pretexte, orice 
organizaţie internaţională, prin plasarea în centrele şi 
posturile-cheie de la vârful acestor organizaţii a propriilor 
agenţi. 


Programul revoluționar 


În 1848, Karl Marx a scris Manifestul comunist sub 
directa îndrumare a membrilor grupării Illuminati. 
Concomitent, profesorul Karl Ritter de la Universitatea 
din Frankfurt a scris replica la lucrarea lui Marx sub 
conducerea altor membri ai Illuminati. Ideea lor era să 
folosească deosebirile dintre cele două ideologii la 
divizarea unui număr tot mai mare de (reprezentanţi) 
ai omenirii în tabere opuse, gata să se ucidă reciproc 
şi distrugând, în acelaşi timp, toate instituţiile 
religioase şi politice. 

Opera lui Ritter a fost continuată, după moartea lui, de aşa- 
zisul filosof german Friedrich Wilhelm Nietzsche, care a 
contribuit la dezvoltarea rasismului şi a nazismului ce aveau 


să fie folosite la declanşarea celor două războaie mondiale. 

In 1834, liderul revoluţionar italian Giuseppe Mazzini a fost 
ales de Illuminati la conducerea programului lor revoluţionar 
desfăşurat în toată lumea, rol pe care acesta l-a îndeplinit 
până la moartea sa, în 1872. Câţiva ani înainte de-a muri, 
Mazzini a atras în cercul grupării Illuminati un general 
american pe nume Albert Pike. Acesta a fost într-atât de 
fascinat de ideea unui guvern mondial, încât s-a plasat în cele 
din urmă în fruntea acestei conspirații luciferiene. 

Din 1859 până în 1871, Pike a pregătit un plan ce prevedea 
trei războaie mondiale şi diferite revoluţii în puncte diferite 
ale globului, astfel încât conspirația să poată fi încheiată în 
secolul al XX-lea. 


Războaiele mondiale 


Primul Război Mondial trebuia să aibă loc pentru a le 
permite membrilor Illuminati să distrugă regimul țarilor în 
Rusia. Bancherii internaţionali se juraseră să atingă acest 
obiectiv de când, la Congresul de la Viena, ţarul le dejucase 
planurile si să transforme Rusia într-un bastion al 
comunismului ateu. Diferendele întreţinute de agenţii 
Illuminati între imperiile german şi britanic aveau să aducă 
izbucnirea războiului. Odată războiul terminat, comunismul 


1 Acest „plan” sau „program de acţiune”, prezentat uneori ca o 
„profeţie”, este atribuit de majoritatea autorilor conspirationisti europeni 
sau americani lui Albert Pike. Această atribuire este mincinoasă şi se face 
de regulă citând falsul pe care îl constituie pretinsa scrisoare pe care Pike, 
aşa-zisul „luciferian palladist”, i-ar fi trimis-o la 15 august 1871 lui Mazzini 
(v. Dr. Bataille, Le Diable au X/X-e siècle, Paris, vol. II, pp. 564-606). Avem 
aici de-a face cu una dintre consecinţele escrocheriei lui Leo Taxil: precum 
Serge Monast mai târziu, Myron Fagan se inspiră, în mare parte, direct din 
W.G. Carr, care adaptase discursul antimasonic al lui Taxil la cultura 
credinciosului american. V. de ex. Queenborough, 1933, pp. 208-209; Carr 
1998, pp. 19-20 şi 1999, pp. 19-22 (1958, pp. XIV-XVI); Griffin, 2001 
(1976), pp. 66-71 (parafrazat stângaci de Holey-Helsing în 1993; să notăm 
că Griffin, pp. 68-69, îi citează pe „Dr. Bataille”, alias Leo Texil, şi pe 
principalul său colaborator Dr. Hacks, coautori la Le Diable au XIX-e 
siecle)-, Griffin 2001 (1980), pp. 38-40 („planul de cucerire a lumii” 
constituie concluzia cap. V consacrat „dinastiei Rothschild”); Monast 1994, 
pp. 13,15-16; Livre jaune n°5, 2001 (Holey-Helsing, 1993), pp. 96-97 („Un 
plan pentru un guvern mondial”). 


urma să fie instalat în Rusia şi utilizat la distrugerea altor 
guverne şi la slăbirea credinţei. 

Cel de-al Doilea Război Mondial trebuia provocat prin 
valorificarea opoziţiei dintre fasciştii şi sioniştii politici. Pe 
parcursul acestui război, comunismul internaţional urma să 
câştige teren, astfel încât să egaleze puterea ţărilor creştine 
la nivelul forţei armate. La încheierea acestei etape, 
comunismul internaţional urma să fie temperat şi ţinut în şah 
până în ziua catastrofei finale. 

Al treilea război mondial va fi provocat prin utilizarea 
opoziţiei între sionişti (partizanii statului Israel) şi lumea 
musulmană. Această confruntare va fi condusă astfel încât 
Islamul şi Israelul se vor distruge reciproc în timp ce restul 
naţiunilor lumii, cu atitudini împărţite în această privinţă, vor 
fi silite să se implice şi ele în acest război până la completa 
epuizare fizică, mentală, sufletească şi economică. Se vor fi 
creat atunci toate condiţiile instaurării unui guvern mondial. 


Guvernul mondial 


În etapa finală a conspirației, guvernul mondial va fi 
compus dintr-un dictator (şeful Naţiunilor Unite), 
Consiliul pentru Relaţii Externe: (grupul care îi 
reprezintă pe Illuminati în SUA), câţiva miliardari, 
comunişti şi oameni de ştiinţă care au făcut dovada 
devotamentului lor faţă de această conspirație. Toţi 
ceilalţi indivizi vor alcătui o singură categorie, aceea 
de sclavi ai conspirației. 

Imediat după Primul Război Mondial, Illuminati au 
înfiinţat în SUA Council on Foreign Relations sau CFR, 
care îi reprezintă şi la ora actuală pe Illuminati care 
acţionează în SUA. Cei care controlează CFR sunt în 
cea mai mare parte descendenţi ai membrilor iniţiali ai 


1 Este vorba, bineînţeles, despre CFR (Council on Foreign Relations), 
organizaţie existentă în realitate, dar integral mitificată. Fagan se inspiră 
dintr-o multitudine de pamflete americane aflate în circulaţie în anii 1950- 
1960: Smoot, 1962 (1965); etc. Pentru eseurile pe teme complotiste 
apărute ulterior, v. Allen, 1972 (1971) şi 1976; Sutton 1986, p. 36 sq.; 
Perloff, 1988, passim; Coleman, 1992; Livre jaune n°5, pp. 37-38, 131- 
132, 259; Griffin 2001, pp. 130-140; Deyo, 2004, p. 161 sg. 


Ordinului Illuminati. 

Există în Marea Britanie un grup echivalent cu Illuminati, 
denumit British Institute of International Affairs. Grupuri 
asemănătoare există, sub diferite nume, în Franţa, în 
Germania şi în alte ţări. Toate aceste organizaţii, inclusiv CFR 
din SUA, continuă să creeze alte grupuri pentru a acţiona în 
spatele acestora în scopul de a infiltra toate afacerile interne 
ale statului în fiecare dintre fazele desfăşurării lor. Acţiunile 
acestor organizaţii sunt întotdeauna concepute şi conduse de 
către Illuminati. 

Myron Fagan 


În acest articol, n-am vorbit până acum decât foarte puţin 
despre Illuminati şi acţiunile lor subversive. Nädäjduim, cu 
toate acestea, că ne intelegeti acum de ce spunem că aceia 
care controlează banii în întreaga lume sunt la baza tuturor 
relelor!. Dacă vrem să triumfe în lume pacea şi dreptatea, 
trebuie mai întâi să eliberăm toate ţările din jugul finantei 
internaţionale. 

Melvin Sickler 


1 E o temă acuzatoare devenită clişeu antievreiesc. Una dintre primele 
versiuni ruseşti ale Protocoalelor inteleptilor Sionului a fost publicată în 
decembrie 1905 sub titlul La Source de nos maux, reed. În ian. 1906 de 
Georges V. Boutmi (şi difuzată de către activiştii organizaţiei Centuries 
Noires sub titlul Les Ennemies du genre humain) (Taguieff, 2004b, p. 326). 
V. şi pamfletul semnat Pierre Miles, Voici la cause de nos maux: la juiverie, 
Paris, Sorlot, f.d. (1937 sau 1938). 


IV. Un portret hagiografic al lui Antony C. 
Sutton, importantă figură a teoriei conspiratiei 
în SUA, principalul propagator al viziunii 
demonizante asupra organizaţiei Skull & Bones 


Reproducem un articol semnat de Felix Causas, intitulat 
„Omagiu lui Antony C. Sutton (1925-2002). Dispariţia unui 
Mare Cunoscător al «Arcanelor Secrete»”, apărut în revista 
Sous la Banniere, nr. 105, ianuarie-februarie 2003, pp. 11-16:: 


„In Memoria Aeterna erit Justus” 

Cât de bine a ştiut Sutton să decripteze lumea. 

lată Noua Ordine mondială în toată splendoarea sa. După 
ce veţi citi, veţi şti ce aveţi de făcut. 


Un maestru al „istoriei secrete” — „istoria ruşinoasă” cum 
o denumea martinistul Honoré de Balzac? [...]ne-a părăsit, 
vai!, în februarie 2002. Antony C. Sutton s-a născut în 1925 la 


1 Acest articol, apărut la începutul lui 2003, figura încă pe site în 
octombrie 2005. Il reproducem integral, însă fără note (din singurul motiv 
că ne-ar sili la comentarii prea ample care ar depăşi cadrul acestei 
secţiuni de anexe). Am eliminat greşelile de gramatică şi am făcut 
corectiile ortografice cuvenite. Dar n-am crezut că este cazul să 
intervenim pentru a corecta stângăcia stilului, nici să reformulăm anumite 
pasaje aluzive ori confuze. Am decis să nu suprimăm majusculele pentru 
care autorul (Félix Causas) are o apetenţă deosebită: utilizarea 
sistematică a majusculelor este caracteristica unui mod de gândire 
esentialist, în care abstracţiile devin fiinţe reale, deseori înzestrate cu 
personalitate (fie că e vorba despre un personaj sau despre un grup). În 
naraţiunea conspiraţionistă, aceste figuri cu marcaj negativ îi reprezintă 
pe agenţii complotului mondial. 

2 Aluzie la o frază atribuită lui Balzac, citată cu o constanţă rituală ca 
motto în lucrările conspirationiste, de regulă în următoarea formă: „Există 
două istorii: istoria oficială plină de minciuni, care ne este predată în şcoli, 
şi istoria secretă în care se găsesc adevăratele cauze ale evenimentelor, o 
istorie de care poate să ne fie ruşine” (cf. Delacroix, Le Complot mondial: 
mythe ou réalité?, Châteauneuf, Editions Delacroix, col. «L.I.E.S.I.», 2004, 
p. 2). 


Londra, însă cea mai mare parte a vieţii şi-a petrecut-o în 
Statele Unite (40 de ani), după ce a fost naturalizat. 

De formaţie universitară (economie, construcţii civile), 
Antony Sutton a lucrat în industria minieră şi a oţelului. 
Absolvent al universităţilor din Londra, Gôttingen si California, 
a fost din anii 1960 profesor de economie la Universitatea 
statului California (Los Angeles) şi, timp de 7 ani, cercetător 
la Universitatea Stanford (Fundaţia Hoover). 

In timpul şederii la Stanford a dat la iveală opera sa 
capitală în trei volume asupra „surselor” tehnologiei sovietice 
intitulată Western Technology and Soviet Economic 
Development, apărută în numeroase ediţii în ultimul sfert de 
veac... 

Despre această lucrare, Pierre de Villemarest:, eminent 
specialist în problemele sovieto-mondialiste, scrie că „Sutton 
a fost singurul autor care a cercetat contractele prin care 
totalitarismul nazist şi cel sovietic au putut trăi şi supravieţui 
din punct de vedere economic”. 

Tocmai aceasta i-a atras ura şi hărţuirea din partea 
membrilor Illuminati sau a „agenţilor Illuminati” dintre care îi 
menţionăm pe David Rockefeller, Averell Harriman, Henry 
Kissinger şi alţi animatori ai cluburilor de fabieni [socialişti 
utopici anglo-americani (n.tr.)] care, de la reuniunea Comisiei 
Trilaterale din 1973, au dictat actualul curs al 
MondialismuluiL. 

Aceşti indivizi nu au încetat să cumpere tirajele cărţilor sau 
orice mărturie a aparitiilor publice ale lui Sutton, să-i interzică 
semnătura sau evocarea numelui în mass-media până şi în 
Franţa, unde autorul nu era cunoscut decât în cercul 


1 Autorul conspiraţionist francez Pierre Faillant de Villemarest, n. 10 
decembrie 1922, a intrat în Rezistență în septembrie 1940 şi a început în 
1945 o carieră de agent în serviciile secrete franceze. Lucrător al SDECE 
(predecesorul lui DGSE), autorul s-a specializat în monitorizarea ţărilor 
est-europene şi a lumii comuniste. Ziarist profesionist din 1952, a fost 
tentat de activismul politic şi s-a angajat în favoarea Algeriei franceze, 
intrând în rândurile OAS (pentru activităţile sale ,nationaliste” a fost 
condamnat chiar la închisoare). În cursul anilor 1960-1970, a devenit unul 
dintre profesionistii denunţării „complotului mondialist” alături de P. 
Virion, H. Coston, Y. Moncomble şi E. Ratier. Catolic integrist, Villemarest a 
colaborat la numeroase periodice de extremă dreaptă, printre care 
bilunarul Monde et Vie. 


„specialiştilor în mondialism”. Inutil să spunem că nici una 
dintre aceste lucrări nu a ajuns să fie tradusă în franceză... În 
consecinţă, autorul merită pe deplin un omagiu pentru 
lucrările sale de scriitor neînregimentat, foarte incomod 
pentru „stăpânii sistemului”. Dar să revenim la Technologie 
Occidentale. 

In această lucrare monumentală de peste 1.300 de pagini, 
Sutton demonstrează dependenţa tehnologică de Occident a 
URSS începând încă din anii 1930 şi trage concluzia că toate 
invențiile mult trâmbiţate de regimul bolşevic, poate cu două- 
trei excepţii, proveneau din ţările Vestului... 

Occidentul a construit, a susţinut şi a finanţat Dictatura 
Roşie încă de la început. 

Fără un astfel de sprijin logistic, un regim atât de ticălos nu 
ar fi supravieţuit!... Se înţelege că Artizanii acestei Conspiratii 
n-au gustat dezvăluirile stânjenitoare ale lui Sutton şi au 
cheltuit cu nemiluita pentru a încerca să-i treacă opera sub 
tăcere... În acelaşi timp, ca pentru a răsuci cuțitul în rană, 
Sutton a publicat şi o lucrare complementară, intitulată 
National Suicide. Military Aid to the Soviet Union în care acuza 
establishment-ul SUA că ucide cetăţeni americani în Vietnam 
cu... ajutorul tehnologiei americane!... Mulțumită unui munte 
de documente, în majoritate provenite de la instituţii 
guvernamentale şi societăţi „comerciale”..., el a reactualizat 
această lucrare în 1986, sub titlul The Best Enemy Monery 
Can Buy. Sutton insista asupra faptului că tehnologia militară 
sovietică era foarte dependentă de transferurile şi donațiile 
din ţările lumii libere (mai ales din UE), de comerţul obişnuit 
şi de programele de schimburi cultural-stiintifice. Totul le-a 
fost construit sau vândut, de la bobinele de cupru până la 
camioanele militare, trecând prin tehnologia de ghidaj a 
rachetelor, a computerelor şi chiar a Navetei Spațiale. Sute şi 
sute de milioane de dolari cheltuiţi fără a le ţine socoteala — 
totul numai pentru a menţine pe linia de plutire formidabila 
maşinărie sovietică!... 

După aceste dezvăluiri „incomode”, la presiunile Casei 
Albe, Fundaţia Hoover i-a retras bursa de cercetare lui Sutton, 
care şi-a pierdut şi locul de muncă... Este o constantă a 
istoriei că „forţele întunericului” nu suportă nici cea mai 


neînsemnată dezvăluire legată de activităţile lor subversive. 

In mod firesc intrigat de atacul căruia îi fusese victimă şi 
mai ales de forţele puternice aflate în spatele acestei 
agresiuni, Antony Sutton a hotărât să facă o anchetă 
amănunţită asupra acestora, astfel că a publicat în anii 1970 
o trilogie consacrată sprijinului politic acordat celor trei 
variante de Socialism de către bancherii internaţionali de pe 
Wall Street: Wall Street and the Bolshevik Revolution, Wall 
Street and the Rise of Hitler şi Wall Street and FDR [Franklin 
Delano Roosevelt]. In prima dintre aceste lucrări, Sutton 
dezvăluie acţiunea conducătorilor Băncii Morgan în scurgerea 
ilegală a aurului rusesc controlat de bolşevici către SUA, 
precum şi rolul subversiv jucat în Rusia de Crucea Roşie 
americană, înfeudată intereselor de pe Wall Street. 

Aflăm cum personalităţi de pe Wall Street au intervenit 
pentru eliberarea lui Trotki, pentru ca viitorul organizator al 
Armatei Roşii să poate fi în măsură a declanşa în 1917 
„Adevărata Revoluţie” rusă, cea sângeroasă, care La 
răsturnat pe Kerensky, francmason notoriu al cărui rol nu era 
decât acela de a pregăti terenul pentru „călăii roşii de la 
Kremlin”. Sutton a demascat comerţul făcut între marile firme 
occidentale şi sovietici în scopul acaparării uriaşei pieţe 
ruseşti, cu mai bine de 15 ani înainte ca SUA să recunoască 
oficial Regimul Sovietic... 

Pentru prima oară, legăturile strânse dintre bancherii din 
New York şi numeroşi revoluționari erau probate cu 
documente de necontestat de către un savant de renume. 
Deşi susţinea de faţadă mişcarea antibolşevică, această 
imundă „lume interlopă financiară” tesea, în culisele politicii, 
legături durabile cu... bolşevicii!... 

In cea de-a treia carte (Wall Street and FDR, 1975) Sutton 
arată legăturile dintre Roosevelt şi Marea Finanta 
Internaţională. Cartierul general al conspirației împotriva 
omenirii se afla pe Wall Street, la numărul 120. Roosevelt 
întreținea legături foarte strânse cu aceşti bancheri, în 
perioada 1927-1934. Aceiaşi bancheri apatrizi l-au sfătuit pe 
Roosevelt să iniţieze politica socialistă New Deal contribuind 
astfel la apariţia în SUA a Socialismului. Faptul reiese chiar 
din corespondenţa lui Roosevelt, care dovedeşte că el aplica 


întotdeauna cu stricteţe ordinele primite pentru construirea 
acestei Noi Societăţi mondiale. 

Clica financiară de pe Wall Street dorea ca politicienii să 
edifice o Societate Socialistă, căci numai socialismul 
nivelează la bază, sărăceşte în masă şi permite un mai 
eficient control al populaţiei. Roosevelt s-a făcut purtătorul de 
stindard şi predicatorul acestei sinistre politici, devenind 
agentul lui Bernard Baruch, membru al Illuminati, 
conducătorul ocult al SUA şi... al unei mari părţi a lumii. 

să ne amintim că exact în acea vreme (1933), mereu supus 
dictaturii mentorilor săi, Roosevelt a dispus plasarea 
„piramidei lluminaţilor” pe bancnota de 1 dolar. Simtind că au 
făcut deja paşi uriaşi spre împlinirea planului lor de Dominatie 
Mondială, „Stăpânii Lumii” nu s-au putut abtine de la a-şi 
„marca teritoriile” cu ajutorul unor simboluri foarte explicite 
pentru iniţiaţi... 

În 1976, Sutton a publicat ultimul volum al trilogiei în care 
demonstra că Hitler a fost finanţat de către „americani” 
pentru a provoca cel de-al Doilea Război Mondial: Trei 
decenii de eroare, minciună şi duplicitate au fost făcute praf 
într-o lucrare de 220 de pagini, ticsită de documente şi 
referinţe mai presus de orice îndoială. 

În Franţa, cartea lui Sutton i-a îngăduit lui Pierre de 
Villemarest să-şi publice lucrarea A l'ombre de Wall Street. 
Complicites et financements soviéto-nazis. In cel de-al treilea 
volum al său, Antony Sutton a demonstrat nu numai că al 
Doilea Război Mondial a fost premeditat, dar că el a fost 
extrem de profitabil pentru un grup restrâns de insiders ai 
Marii Finanţe. Sutton se folosise de documente şi de mărturii 
provenite din surse directe ce aruncau o lumină necruțătoare 
asupra unor secrete păstrate până atunci în cea mai mare 
taină şi pe care principalii protagonişti ai lumii finanţelor nu ar 
fi vrut să le vadă prea curând ieşite la iveală! 

Aşa se face că dispunem astfel de explicaţii privind rolul 
jucat de J.P. Morgan, T.W. Lamont, H. Ford, familia 


1 Într-o notă, autorul articolului face trimitere la Henry Coston, 1963 (v. 
infra, Bibliografie 1). 

2 Din prima ediţie a acestei lucrări, apărută în 1978, a fost eliminată 
partea privitoare la „finanţarea nazismului”, inclusă din nou în reeditări 
ulterioare (Villemarest, 1996). 


Rockefeller, General Electric, Standard Oil, Citibank, Chase & 
Manhattan Bank, Kuhn, Loeb & Co, precum şi de ceilalţi 
afaceristi care au participat la marele furt. 

Un spectacol care să-ţi înmoaie inima: ursitorile Marii 
Finanţe internationale  aplecate deasupra  leagănului 
„Naţional-socialismului” cu scopul de a provoca în nici 10 ani 
cel mai îngrozitor război din câte cunoscuse lumea până 
atunci, adică tocmai a doua etapă a Planului „Pike-Mazzini”!. 
E vorba despre aceiaşi indivizi şi aceleaşi companii 
multinationale care au finanţat revoluţia bolşevică, politica 
New Deal si Naţional-socialismul!... 

Mai este oare nevoie să spunem că dezvăluirile pe bază de 
documente ale lui Antony C. Sutton au deranjat enorm şi că 
establishment-ul din SUA i-a arătat acestui autor o ură 
necontenit sporită... 

Dar Antony Sutton nu s-a oprit. Cum aflase foarte multe 
(mult prea multe!) lucruri despre acţiunile marii finanţe 
internaţionale şi despre cercurile mondialiste, el a mai 
publicat o lucrare, în două părţi, despre războaie şi revoluţii 
(Wars and Revolutions) şi comanditarii acestora, cu scopul de 
a-şi duce la îndeplinire planurile proprii. Sutton a publicat de 
asemenea şi o lucrare foarte documentată în două volume 
despre Comisia Trilateralä (Trilaterals Over Washington), 
faimoasa societate mondialistă creată în 1973 de bancherul 
internaţional Rockefeller. 

Deşi această organizaţie a fost analizată în profunzime de 
Yann Moncomble?, Sutton va rescrie integral cele două 
volume ale cărții sale, adăugând noi documente în 
reproducere fotografică, dar publicându-le, de astă dată, într- 
un singur volum, sub titlul: 7rilaterals Over America (Boring, 
OR, CPA Book Publishers). 

Fiind o completare utilă a cărţii lui Moncomble, importanta 
lucrare a lui Sutton aduce documente inedite, necunoscute 


1 Să ne amintim că „Planul” respectiv care prevedea organizarea a trei 
războaie mondiale succesive a fost expus într-un document fals 
(scrisoarea lui Pike către Mazzini), la nesfârşit citat ca dovadă a unui mare 
complot luciferian, încă de la sfârşitul secolului al XIX-lea. V. Carr 1999, 
pp. 19-21 (2005a, pp. XIV-XVI); Monast 1994, pp. 13-16). V. şi supra, p. 
452, nota 30. 

2 V. infra, Bibliografie | (lucrările lui John Moncomble). 


autorului francez. Lectura oferă o imagine fără ocolisuri a 
rolului detestabil al acestei organizaţii dedicate „Noii Ordini 
mondiale” prin care sunt săvârşite imixtiuni de neconceput în 
toate domeniile: fiscal, agricol, „falsa pace”, alianţe cu 
socialo-comunişti, dominaţia monetară prin bănci, utilizarea 
drogurilor dintr-un punct de vedere specific, anume, acela de 
a exercita un control din ce în ce mai sufocant asupra 
popoarelor pentru a ajunge fără dificultate la dominarea 
întregii lumi! 

Bineînţeles, prin această lucrare, Antony Sutton a devenit 
şi mai „simpatic” în ochii membrilor „Trilateralei” şi ai 
celorlalţi gangsteri mondialişti... Însă şpilul acestui spectacol, 
dacă-mi este îngăduit să-l numesc astfel, nu era încă evident. 
Ne-am mărginit să semnalăm aici numai operele principale 
ale lui Sutton. El a scris însă mai mult de 20 de cărţi şi 
broşuri, dintre care menţionăm: Technological Treason; The 
Diamond Connection; Gold Versus Paper; The War on Gold; 
Energy, the Created Crisis. Toate abordează pe domenii 
diferite aceeaşi politică de dominație a lumii şi Noua Ordine 
mondială: trădarea tehnologică în folosul Estului comunist, 
pietrele preţioase, aurul şi energia (penurii create de la un 
cap la altul de cercurile mondialiste legate de acelaşi 
„complot”...). 

Antony Sutton pătrunsese cum nu se poate mai bine 
secretele „guvernării oculte a lumii”. Dar, oricât de straniu ar 
părea, el nu era totuşi pe deplin mulţumit. După 16 volume şi 
un sfert de veac de cercetări fundamentale, credea că văzuse 
totul, că lumea nu era, în cele din urmă, decât un tărâm al 
confuziei în stare pură dincolo de orice noimă, complet 
străină de orice idee de mântuire şi că, din nefericire, nu 
putea face prea mult pentru îndreptarea situaţiei. 

Şi-a amintit că în 1968 publicase pentru Hoover Institution, 
la Stanford, volumele despre Western Technology and Soviet 
Economic Development. 

Chiar dacă explicase acolo „pe lung, pe lat şi de-a 
curmezişul” felul în care Occidentul construise de fapt 
Uniunea Sovietică, rămâneau totuşi întrebări ca: Din ce motiv 
s-a acordat acest sprijin? De ce au fost operate transferuri de 
tehnologie către Germania nazistă? 


De ce Washingtonul vrea să ascundă aceste fapte? 

De ce fusese întărită puterea militară sovietică simultan cu 
a noastră? În lucrări ulterioare — seria Wall Street — Sutton a 
adunat şi alte asemenea întrebări, fără a obţine însă 
întotdeauna răspunsuri multumitoare. Astfel se face că el a 
ajuns la concluzia că nici un răspuns raţional nu-l putea 
satisface pe deplin. Abia în 1982, a primit un teanc de 
documente, gros de 20 de centimetri! Nici mai mult nici mai 
puţin decât lista membrilor unei societăţi secrete americane. 
Şi ce societate! 

Pe măsură ce întorcea paginile, Sutton înţelegea tot mai 
limpede că nu era vorba despre un grup oarecare. Toate 
numele erau sinonime cu adevărata Putere. In vreme ce 
verifica identitatea fiecărei persoane înscrise pe listă, îi 
apărea tot mai clar imaginea unei construcţii uimitoare, şi 
ceea ce mai înainte era o lume vagă dobândea acum o 
limpezime de cristal... 

Această societate secretă care avea ca emblemă un craniu 
susţinut de două tibii încrucişate (Skull & Bones) nu era 
altceva decât „Ordinul de Yale”, descins din Ordinul 
lluminaţilor din Bavaria şi având cartierul general la 
Universitatea Yale. 

Sutton a început să publice rezultatele anchetei sale sub 
forma unor broşuri consistente: An /ntroduction to the Order; 
How the Order contracts Education; How the Order creates 
War and Revolution şi The Secret Cult of the Order. Seria este 
completată de o broşură anume dedicată unui membru 
eminent al ordinului, viitorul preşedinte al SUA, George Bush 
(tatăl): Two Faces of George Bush. 

În 1986, Sutton a adunat cele 5 broşuri într-un volum unic 
intitulat America's Secret Establishment. Volumul a constituit 
răspunsul mult aşteptat de autorul însuşi la propriile 
frământări: el explica de ce Occidentul a construit URSS şi l-a 
susţinut pe Hitler; de ce americanii au intrat în cel de-al 
Doilea Război Mondial având de pierdut în mai multe domenii; 
de ce Wall Street îi avea la mare stimă pe marxişti şi pe 
nazişti. De ce copiii nu ştiu şi nu pot să citească; de ce 
bisericile au devenit centre de propagandă mondialistă; de ce 


1 V. infra, Bibliografie |. 


faptele istorice (care jenează) sunt trucate; de ce politicienii 
îşi petrec timpul mintind etc. 

Antony Sutton a afirmat că această lucrare este opera vieţii 
sale, mult mai importantă, fireşte, decât toate cărţile sale 
despre „tehnologia Occidentală şi sprijinul acordat Uniunii 
Sovietice”. 

Ordinul de Yale nu este altceva decât o prelungire a celui 
întemeiat în Bavaria de sinistrul Adam Weishaupt. Toate 
cercurile mondialiste (Comisia Trilaterală, Grupul Bilderberg, 
CFR, Pilgrim Society, Consiliul Atlantic, Bohemian Club din 
San Francisco...) nu sunt decât asociatii-satelit ale Ordinului 
de Yale, unul dintre cele mai importante „centre de 
conducere” ale subversiunii din întreaga lume. 

William (Guy) Carr demonstrase încă din anii 1950 că 
responsabili pentru programul luciferian al celor trei războaie 
mondiale urmărind instaurarea Guvernului Mondial al 
Antihristului: sunt Pike şi Mazzini, atasati grupării Illuminati. 
Iluminatii de la Yale nu fac decât să continue pe această linie, 
dominaţia mondială fiind principala lor preocupare. 
Înţelegem, aşadar, de ce ordinul s-a amestecat în problemele 
educaţiei: pentru a controla mai bine popoarele şi pentru a le 
conduce mai apoi, prin cicluri infernale de crize periodice, 
prin războaie şi revoluţii. Înţelegem acum de ce astfel de 
indivizi — putrezi până în măduva oaselor, hârdaie de 
dejecţii, cum i-ar fi numit Marie-Julie Jahenny, cea 
stigmatizată de ei — nu pot fi decât sclavi ai lui Lucifer. 

Ritualurile lor nu lasă nici o umbră de îndoială în această 
privinţă. Păcat că o operă atât de importantă nu are un 
echivalent în limba franceză!... 

Nu veţi fi deloc surprinşi să aflaţi că, drept urmare a 
lucrărilor sale despre Ordinul de Yale, Antony Sutton a intrat 
în vizorul „mondialiştilor de rang înalt”, care, în general, nu se 
dau în vânt după acest gen de publicitate neaşteptată. 
Artagul lor a fost de nestăvilit: din acel moment, Sutton nu a 
mai putut face cercetări în marile biblioteci, în arhivele şi în 
bibliotecile universitare.? 


1 V. Carr (2005a; tr. fr., 1999) şi supra, textul lui Myron Fagan. 

2 Felix Causas trimite, printr-o notă, la articolul său „Les lluminés passent 
aux aveux” (Sous la Banniere, nr. 86). Este un gest uzual al autorilor 
conspirationisti: dacă nu sunt atacați sau bägati în seamă public, susţin că 


Au fost date ordine discrete pentru a interzice accesul la 
aceste surse „personajului periculos” care îndrăznea să 
dezvăluie ceea ce nu trebuia dezvăluit, lucruri pe care vu/gus 
pecus trebuia să le ignore „numai pentru binele său”, pe mai 
departe... A fost o pensionare forţată pe care însă Sutton a 
valorificat-o, publicând două broşuri de informare care au 
îndrăznit să dezvăluie ceea ce presa de mare tiraj, obedientă 
ordinelor primite, ţinea sub cea mai strictă tăcere. 

Părăsind Stanford, Sutton lansează The Phoenix Letter, cu 
apariţie lunară, consacrată denuntärii infracţiunilor comise de 
înalta Politică. El nu a încetat să publice broşura până la 
moarte. În urma persecuțiilor la care l-au supus mondialiştii 
după publicarea lucrărilor despre Ordinul de Yale, Sutton a 
lansat în 1990 o nouă broşură periodică intitulată Future 
Technology Intelligence Report, consacrată „tehnicilor ţinute 
în botniţă”, căci înalții Mondialişti exercită în acest domeniu o 
putere absolută. 

Antony Sutton a trăit departe de lume, păstrând doar 
contactul cu una din cele două fiice ale sale, îndurând 
loviturile şi izolarea din partea semenilor, ordonate, fără 
îndoială, de cel despre care s-a spus că este „Prințului acestei 
lumi”! Şi toate astea pentru că îndrăznise să pătrundă şi să 
dea publicităţii secretele cel mai bine păstrate din lume, ceea 
ce, nu-i aşa, constituie o „crimă abominabilă”! 

Înainte de a părăsi lumea aceasta, A. Sutton a publicat, în 
1995, o lucrare de mici dimensiuni, de 115 pagini, The 
Federal Reserve Conspiracy, care oferă substanţa esenţială a 
unei probleme dintre cele mai importante, de vreme ce a 
izbutit să otrăvească o lume întreagă: Banii şi „Stăpânii 
Banilor” care guvernează, de fapt, întreaga planetă. 

A fost o lucrare bine documentată, aducând în faţa 
publicului toate dovezile complotului, căci era vorba despre 
un Complot al Băncii Centrale. Se ştie că toate ţările lumii 
sunt dependente de „Bănci Centrale” sau, în anumite ţări 
(precum Franţa), sunt „familii” care, secol de secol, se 
cooptează una pe cealaltă pentru a exercita o putere 


sunt victime ale unei „conspirații a tăcerii”. Aceeaşi atitudine o adoptă 
Léon de Poncins în 1931 şi 1934 cu Revue Internationale des Sociétés 
Secrètes; v. broşura La Conspiration du silence, extrase din RISS publicate 
în 2001 de Ed. Delacroix. 


rezervată unei elite foarte speciale. Să ne mai amintim că 
„Revoluţia Rusă din 1917” a fost hotărâtă, printre altele, şi pe 
motiv că ţarul a refuzat crearea unei Bănci Centrale în Rusia. 

„Stăpânii lumii” nu iartă un asemenea afront. Publicând 
acest ultim volum — care de fapt relua exact titlul unui 
excelent volum publicat în anii 1950 de Eustace Mullins:, citat 
de William Carr în Pawns in the Game —, Antony Sutton dorea 
să atragă atenţia asupra complotiştilor care vor declanşa al 
treilea război mondial folosind scânteia Orientului Apropiat, 
conflict major care va duce la distrugerea simultană a 
sionismului şi a lumii musulmane, aşa cum se prevedea în 
faimoasa scrisoare a lui Pike către Mazzini în 1870-1871. 

Descendenții fruntasilor luciferieni s-au reunit în 1910 pe 
Jekyl Island, unde au hotărât crearea Băncii Centrale a SUA. Ei 
au reuşit un tur de forţă impunând adoptarea, în 1913, de 
către Congresul SUA a deciziilor lor luate în cel mai mare 
secret. Forţele banului au repurtat în acea zi o victorie a cărei 
greutate popoarele nu o pot evalua nici astăzi; ar trebui să 
spunem „al cărei tragism”!... 

„Mammon” a pus de atunci la jug toate popoarele 
pământului. Banul este stăpân absolut; toată lumea i se 
închină. Să le mulţumim deci autorilor curajoşi ca Sutton, care 
a avut îndrăzneala de a se lua la luptă cu puteri infinit mai 
mari decât el şi care — după cum scrie Pierre de Villemarest 
în Lettre d'Information nr. 8 din 14.09.2002 — „n-au încetat 
niciodată să facă să dispară scrierile lui şi să-i interzică să mai 
publice ori să fie pomenit în mass-media, până şi în Franţa 
(!...), unde, de 25 de ani, am convenit să nu ne facem publice 
cercetările şi scrierile pe subiectele lui Sutton”. Să sperăm că 
aceste lucrări de neînlocuit nu vor cădea în uitare şi vor 
continua să fie editate sau reeditate în SUA şi chiar traduse în 
ţările noastre europene, unde cenzura şi terorismul 


1 V. infra şi celelalte publicaţii antisemite ale lui Eustace Clarence Mullins 
(născut în 1923) citate în Bibligrafie. Prieten cu poetul Ezra Pound care l-a 
stârnit în 1948 să scrie o carte despre Banca Centrală, Mullins nu pierde 
nici o ocazie să reamintească publicului că a fost „desemnat ca singurul 
biograf autorizat de Ezra Pound într-o scrisoare a poetului datând din 24 
iulie 1958” (Mullins, 1993, la începutul cărţii). Despre Pound, raliat la 
„creditism” şi la fascism, v. supra, nota introductivă la Anexa 1.2. 


intelectual bântuie mai mult ca oricând. 


2 Responsabilul site-ului menţionează apoi câteva „linkuri utile”, unde se 
găsesc texte conspirationiste: 
http://reformed-theology.org/html/books/bolshevik-revolution/; 
http://www.reformation.org/antony-sutton-bio.html; 
http://www.hiddenmysteries.com/item/item36.html. 

Sources: http:www.cmaq.net/fr/module.php?mo = donjon&id= 14880; 
http://topics.practical.org/browse/Antony-C. Sutton. 


V. Viziunile conspirationiste ale ufologului Bill 
Cooper (1943-2001): Guvernul secret (1989- 
1990) 


Milton Willam Cooper este cunoscut ca autor al unui 
opuscul pe tema „guvernării secrete” a planetei (mai 1989 şi 
noiembrie 1990), urmat în 1991 de o carte care reia şi 
dezvoltă „tezele” anterioare: Behold a Pale Horse. Incă de la 
începutul anilor 1990, aceste două texte sunt sistematic 
citate de noii reprezentanţi ai literaturii conspirationiste care 
au asimilat în viziunea lor denuntarea în stil american a 
„conspirației guvernamentale”, inclusiv a  „contractului” 
încheiat cu extratereştrii prin intermediul anumitor cercuri 
conducătoare ale SUA înregimentate în organizaţii secrete. La 
aceasta se mai adaugă şi concepţia apocaliptică asupra 
realizării de către forţe oculte a unui plan de instaurare a unui 
„guvern mondial”:. 


V.1. Textul de prezentare a autorului de către 
traducătorul său (anonim)? 


Ca şi tatăl său, Milton William Cooper a hotărât să facă o 
carieră militară, începând cu forţele aeriene, William Cooper 
şi-a continuat cariera în marina militară (NAVY), mai întâi pe 
un submarin, iar apoi pe un petrolier. Puțin după aceea, a fost 
trimis să lupte în Vietnam, după care a primit un post pe 
lângă cartierul general al comandantului-şef al Flotei 
Pacificului. 

In timpul stagiului său în cadrul forţelor aeriene, Cooper a 
avut acces la secrete militare. Această autorizaţie i-a fost 


1 Despre Bell" Cooper, v. supra, în special cap. VII. 

2 Această scurtă biografie a lui W. Cooper care îl înfăţişează ca pe un erou 
aflat în căutarea „adevărului” a fost redactată în timpul vieţii autorului, pe 
la începutul anilor 1990. Ea nu a fost preluată în traducerea franceză, 
Gouvernement secret, la Ed. Louise Courteau (Cooper, 2004). Am 
îndreptat greşelile de ortografie şi de sintaxă, precum şi câteva stângăcii 
de limbaj, fără a aduce însă atingere stilului în care au fost scrise. 


acordată si pe timpul stagiului la submarine şi în unitatea 
administrativă a flotei. Profitând de aceasta, Cooper s-a 
documentat în domeniul datelor militare privitoare la 
securitatea nucleară. Ulterior, i-a fost acordată o autorizaţie 
de acces la documente strict secrete, de tip „Q”, cu scopul de 
a pregăti informări pentru serviciile de informaţii. În acest 
context i-au ajuns la cunoştinţă informaţii care l-au îndrumat 
spre o cercetare care, după 18 ani, s-a încheiat prin scrierea 
unei cărţi în care documentele reproduse reprezintă unul 
dintre capitolele cele mai importante. In acest răstimp, 
Cooper a mai dobândit şi acces la cifru, pentru că avea 
câteodată misiunea de a supraveghea centrul de comandă în 
calitate de operator SPECAT. În ziua în care a aflat însă că 
biroul de informaţii al marinei fusese implicat în asasinarea lui 
J.F. Kennedy, Cooper a hotărât să părăsească definitiv forţele 
armate. 

In 1972, după ce încercase să comunice unui reporter 
informaţiile pe care le deţinea (privitoare la OZN, la 
asasinarea lui Kennedy, la guvernul secret, la soluţiile 1, 2 şi 
3:, la Noua Ordine mondială etc.), Cooper a fost atacat de doi 
bărbaţi, răpit într-o limuzină şi aruncat într-o râpă adâncă. 
Crezându-l mort, asasinii l-au abandonat, dar Cooper a reuşit 
să se catere înapoi din râpă şi să fie apoi salvat. O lună mai 
târziu, Cooper a avut un accident cauzat de aceeaşi limuzină, 
în urma căruia şi-a pierdut piciorul stâng. Bărbaţii din maşină 
l-au vizitat şi la spital, ameninţându-l că, dacă îşi mai 
continuă dezvăluirile, data viitoare îl vor ucide. Cooper le-a 
spus că nu va mai întreprinde nimic şi a hotărât să îşi 
schimbe strategia. Aceasta i-a ocupat următorii 16 ani din 
viaţă. În 1975 a demisionat din armată şi s-a văzut nevoit să 
lucreze în viaţa civilă ca manager în instituţii de învăţământ, 
ca responsabil în cadrul secţiilor de fotografie, după ce a 
obţinut o diplomă în domeniu. În 1998, citind întâmplător într- 
o revistă despre documentul descoperit de Moore, Shandera 
şi Friedman, unde se vorbea despre acţiunile ascunse ale 
guvernului în materie de OZN-uri, Cooper a hotărât să reintre 
în arenă, el ştiind că documentul respectiv era un fals ce 
1 În Le Gouvernement Secret, Cooper (2004, pp. 27-28) pretinde că 


dezvăluie cele trei soluţii propuse de „Comisia Jason”, la cererea 
preşedintelui SUA, Eisenhower. 


desemna o operaţie despre care el aflase când fusese în 
serviciul marinei. Falsul nu servea decât să agite publicul. 
Cooper mai ştia că Moore şi Friedman' erau agenţi ai 
guvernului. Insă, de această dată, pentru a-şi face o poliţă de 
asigurare, Cooper a copiat scrierea sa din 23 mai 1989 şi a 
expediat-o la un mare număr de adrese din toată lumea. 
Numai cheltuielile poştale, care i-au înghiţit economiile de o 
viaţă, s-au ridicat la 27.000 de dolari. 

Cu toate acestea, Cooper şi-a dat seama că mai era încă 
sub supraveghere. Nu era singurul care a constatat acest 
lucru, pentru că agenţii guvernului făceau presiuni asupra 
angajatorilor săi. Din acest motiv, Cooper şi-a schimbat foarte 
des locuinţa. Tot ceea ce a îndrăznit să spună putea să nu fie 
spus niciodată şi ar fi trăit în linişte şi pace. Însă conştiinţa La 
împins să ne dezvăluie tot ce ştia pentru ca şi alţii să afle. 
Urmându-i exemplul, tot mai mulţi oameni renunţă la tăcere, 
şi adevărul iese încetul cu încetul la lumină. 

In Statele Unite, aceste informaţii au făcut obiectul a 
numeroase reportaje, emisiuni radio şi TV, precum şi al unor 
articole din numeroase ziare şi reviste. Fenomenul dezvăluit 
de Cooper este atât de necunoscut în Europa pe cât este de 
cunoscut în Statele Unite, cu toate că am putea avea o idee 
despre el prin intermediul filmelor americane zise „de 
science-fiction”. 


Câteva precizări înainte de reproducerea documentului: 


Illuminati: 

Illuminati alcătuiesc, încă din secolul al XVIII-lea, o 
societate secretă ai cărei membri sunt de multă vreme 
răspândiţi în întreaga lume, în numeroase cercuri de 
influență. Această societate reuneşte un ansamblu de 
persoane care, în întreaga lume şi de timp îndelungat, au 
ştiut şi au putut, cu sprijinul puternicilor zilei, să-şi asigure 
accesul la posturi importante, poziţii din care ei recrutează 


1 William Moore, Jamie Shandera şi Stanton Friedman. În legătură cu 
acest episod în viziunea lui Cooper, v. Cooper, 2004, pp. 37-38. 

2 Aceste definiţii date de traducător sunt tipice pentru reprezentările şi 
credinţele conspirationiste ale omului de rând, legate de societăţile 
secrete şi puterea lor ocultă. Am introdus corectii minimale. 


persoane cu aspiratii similare. Scopul acestor indivizi este 
instaurarea unei Noi Ordini mondiale prin pârghii economice, 
politice şi prin manipularea mentală si psihologică a 
popoarelor. 


Consiliul pentru Relaţii Externe (CFR la americani): 


CFR este o organizaţie privată compusă din oameni de 
afaceri, manageri şi lideri politici care studiază problemele 
globale şi joacă un rol-cheie în derularea evenimentelor de 
politică externă a SUA. CFR este unul dintre grupurile 
semioficiale cele mai puternice care gestionează rolul 
Americii în afacerile internationale. 

E mai puţin cunoscut însă faptul că CFR este controlat de 
un grup ales de persoane recrutate din societăţile secrete de 
la universităţile Harvard şi Yale: Skull & Bones şi Scroll & Key 
(ramuri ale Ordinului Illuminati, aceste asociaţii admit numai 
persoane din cele două universităţi care s-au supus unor 
ritualuri de inițiere şi anumitor ceremonialuri. Aceste 
persoane formează comitetul executiv al CFR, după ce au fost 
admise şi într-o societate secretă numită Ordinul Căutării, mai 
cunoscut sub numele de Societatea JASON — admiterea în 
societăţi secrete le permite membrilor Illuminati să 
dobândească certitudinea că recrutii sunt de acord cu 
obiectivele lor). 

CFR controlează guvernul SUA, deşi unii dintre membrii 
acestuia nici nu ştiu ce vrea comitetul executiv al CFR, căci 
nu toţi sunt adepţi ai Illuminati ori ai scopurilor acestei 
grupări. Cert e că membrii CFR au infiltrat pe parcursul 
timpului orice instituţie a puterii executive a statului: 
Departamentul de Stat, Departamentul Justiţiei şi CIA, cele 
mai înalte grade din armată. Până în prezent, toţi directorii 
CIA au provenit din rândul membrilor CFR, ca şi majoritatea 
preşedinţilor SUA de la Roosevelt încoace. Membrii CFR 
controlează presa de mare tiraj, iar cei mai importanţi ziarişti 
americani aparţin acestei organizaţii. CFR este o societate 
secretă, în sensul că ea interzice luarea de notițe în timpul 
lucrărilor si divulgarea oricăror informaţii din timpul 
dezbaterilor sale sub pedeapsa excluderii. Scopul său este 


instaurarea Noii Ordini mondiale. Pentru a alege numai două 
exemple, George Bush şi Bill Clinton sunt membri CFR. 


Comisia Trilaterală: 


Comisia Trilaterală sau Trilaterala este un grup de elită 
compus din aproximativ 300 de oameni de afaceri, politicieni, 
directori de opinie intelectuală, cele mai influente 
personalităţi din Europa Occidentală, America de Nord şi 
Japonia. Această întreprindere este o agenţie privată lucrând 
pentru construirea unei cooperări politice şi economice între 
cele trei părţi ale lumii reprezentate de membrii ei. Scopul ei 
principal, care, de multă vreme, nu mai este ascuns, este 
Noua Ordine mondială. 

Comisia Trilaterală a fost creată în 1972 de către un 
magnat american, bancherul David Rockefeller. Motivul 
creării sale a fost slăbirea temporară a puterii CFR provocată 
de politica sa de susţinere a Războiului din Vietnam care 
nemultumise foarte multi americani. Rațiunea creării sale 
este deci similară cu aceea pentru care jucătorul pariază pe 
doi cai în aceeaşi cursă: dublarea şansei de câştig. Puterea 
reală a rămas tot timpul în mâinile celor de la CFR. Însă 
familia Rockefeller a fost, este şi va rămâne beneficiara 
activităţii celor două organisme. 


Grupul Bilderberg: 


Grupul Bilderberg (numele hotelului unde s-a ţinut şedinţa 
de constituire în 1954) a fost creat pentru a coordona şi a 
controla eforturile grupării Illuminati pe plan international, în 
maniera de lucru a unui Guvern Mondial căruia grupul să-i fie 
nucleul conducător. Membrii grupului conduc organismele 
interne ale Comisiei Trilaterale, a cărei şefie de vârf a fost de 
altfel aleasă în cursul unei întâlniri a grupului din 1972, şi 
cercurile interne de putere din CFR, ca şi pe cele ale marilor 
organisme internaţionale precum ONU, FMI, OMS... 


1 Una dintre principalele teme ale pamfletelor foarte difuzate ale lui Gary 
Allen (Allen, 1971/1972 şi 1976). 


VOCABULAR UTILIZAT ÎN TRADUCERE: 


Extranean: neologism creat plecând de la lat. extraneus, 
„străin”, desemnând orice fiinţă sau realitate care nu aparţine 
culturii umane. 

Alienigen: neologism creat plecând de la lat. a/ienigenus, 
„care aparţine altei rase”, desemnând orice fiinţă ale cărei 
origine şi dezvoltare nu corespund deloc celor ale raselor 
umane pe parcursul evoluţiei lor pe pământ. 


V. 2. Extrase din eseul lui Milton William Cooper, Le 
Gouvernement secret. L'Origine, l’identité et le but de 
M)J-12. Text prezentat astfel: „Scris pe 23 mai 1989 şi 
revizuit pe 21 noiembrie 1990”: 


Trebuie să înţelegeţi că guvernul, dispunând de mijloacele 
necesare, nu va permite nimănui, nici unui grup de persoane, 
să aducă la lumina zilei secretul cel mai bine păstrat din 
lume. Se va putea oricând folosi de agenţi pentru a controla 
grupurile, publicaţiile şi informaţiile privitoare la OZN. Dacă 
alienigenii n-ar exista în realitate şi dacă toată povestea s-ar 
dovedi cea mai mare escrocherie din istorie, e de crezut că ar 
fi complotat cineva ca toate acestea să se întâmple? 

Dacă istoria ascunsă este adevărată, atunci pe tot 


1 Aceste două „definiţii” lexicale sunt preluate ca atare — fiind precedate 
de o ,definitie” a termenului „extraterestru”, cf. Gouvernement Secret 
(Cooper 2004, p.7). 

2 Reproducem traducerea franceză a textului disponibil la adresa 
http://spirit2012.free.fr. Acest document este prezentat drept o 
„traducere” a unuia dintre cele mai interesante capitole ale cărţii Behold a 
Pale Horse (Sedona, AZ, Light Technology, 1991). In unele ediţii, acest 
capitol este însoţit de un text prezentat ca „anonim” şi intitulat 
L'Operation „Cheval de Troie”. Editorii ,specializati” în ufologia 
conspiraţionistă prezintă cele două texte ca dezvăluind detaliile unei 
conspirații la scară planetară. La 
http://conspiration.ca/livres/gouvemement_secret_cooper.html (15 
februarie 2005), autorul comentariului spune că „nu vă pot cere să 
credeţi, ci numai să constataţi manifestările şi consecinţele. De ele 
depinde viitorul întregii omeniri. Baze secrete, extratereştri, proiecte 
negre, tot ceea ce era imposibil de ştiut în urmă cu 15 ani şi care revine în 
actualitate. Un document-şoc!” 


parcursul istoriei alienigenii au manipulat continuu şi au 
condus omenirea prin intermediul diferitelor societăţi secrete, 
al ocultismului, al magiei, al vrăjitoriei şi al religiei. CFR şi 
Trilaterala se folosesc de tehnicile extraneenilor pentru a 
exercita controlul absolut asupra economiilor naţionale. 
Eisenhower a fost ultimul preşedinte al SUA care a avut o 
vedere de ansamblu asupra faptelor extraneenilor. Toţi 
preşedinţii care i-au urmat au ştiut numai ceea ce au vrut să 
le aducă la cunoştinţă Majesty 12 (MJ-12) şi serviciile de 
informaţii si, credeţi-mă, era departe de a fi adevărul. 

Pe cei mai multi dintre noii preşedinţi, MJ-12 i-a lăsat să 
creadă că alienigenii sunt o civilizaţie pierdută care nu 
încearcă decât să ne răsplătească oferindu-ne tehnologia ei 
pentru a-i fi permis să-şi instaleze baze pe planeta noastră şi 
să renască astfel din propria cenuşă. Există şi preşedinţi care 
n-au ştiut nimic despre alienigeni. Preşedinţii SUA ori au 
înghiţit pur şi simplu această poveste, ori chiar n-au ştiut 
nimic. Şi, în tot acest timp, câte victime nevinovate trebuie să 
îndure atrocitățile de neînchipuit la care sunt supuşi de 
alienigeni şi de slugile lor, sub pretextul experimentelor 
ştiinţifice din laboratoarele lor subterane? N-am reuşit să aflu 
ce anume se întâmplă acolo, dar există o mulţime de 
persoane care sunt răpite şi condamnate la traume psihice şi 
fizice pentru tot restul vieţii. Să fie vorba, de fapt, despre 
operaţiunea CIA de exercitare a controlului mental asupra 
oamenilor? 

Conform documentelor pe care le-am văzut, un cetăţean 
din 40 este purtătorul unui implant. Nu întotdeauna am 
înţeles scopul acestor aparate minuscule, însă guvernul crede 
că alienigenii le utilizează pentru a-şi alcătui o armată de 
indivizi care să poată fi „pusă în mişcare” şi, la un semn, 
întoarsă împotriva noastră. Este foarte important să ştiţi că 
deocamdată suntem încă foarte departe de a ne putea 


3 Acest paragraf a fost adăugat textului cu ocazia revizuirii din 21 
noiembrie 1990. Pasajul suprimat poate fi citit în noua ediţie din 2004 
(Cooper, 2004, p. 40) şi este următorul: „Deci grupul Bilderberg, CFR şi 
Comisia Trilaterală constituie nucleul GUVERNULUI SECRET. Ele conduc 
ţara prin intermediul organizaţiei MAJORITY-12 şi al Societăţii Jason, adică 
prin înalții funcţionari guvernamentali care, în cea mai mare parte, sunt 
membri ai acestuia”. 


măsura cu alienigenii. 

Pe 26 aprilie 1989, am înaintat Senatului SUA şi Camerei 
Reprezentanţilor 536 de exemplare dintr-o „petiție 
acuzatoare”, şi până la această dată, 23 noiembrie 1990, nu 
am primit decât 6 răspunsuri, cu 4 mai mult decât în mai 
1989:. 


Concluziile se impun de la sine 


1. Există indivizi umani care au construit o structură 
secretă pentru a-şi extinde puterea bazându-se pe credinţa 
că prea puţin a mai rămas până la ziua în care, fie ca urmare 
a propriei ignorante, fie din voinţă divină, planeta Pământ se 
va autodistruge. Ei cred cu sinceritate că sunt pe cale de-a 
salva, la timp, omenirea, însă este o crudă ironie că, pentru 
aceasta, s-au crezut obligaţi să se alieze cu o rasă extraneană 
aflată ea însăşi în situaţia de a lupta cu disperare pentru a-şi 
asigura propria supravieţuire. Cele două acţiuni laolaltă au 
necesitat, atât din punct de vedere moral, cât şi legal, o 
mulţime de compromisuri despre care ne dăm astăzi seama 
cât sunt de prosteşti şi care se cuvine a fi îndreptate 
începând prin a le solicita celor responsabili să dea seamă de 
faptele lor. Cu cât le înţeleg mai mult teama şi graba ce au 
stat la baza deciziilor lor, cu atât mai mult nu pot găsi scuze 
pentru ceea ce au făcut. 

Istoria este marcată de aceste grupuri mici şi puternice 
care s-au crezut mereu singurele capabile să hotărască 
soarta a milioane de oameni, deşi n-au făcut niciodată altceva 
decât să provoace dezastre. Marea noastră civilizaţie îşi 
datorează propria existenţă respectării principiilor libertăţii şi 
democraţiei. Am deplina convingere că nici o naţiune nu va 
putea fi vreodată prosperă nesocotind aceste principii. Este 
timpul să fie dezvăluit publicului întregul adevăr şi să ne unim 
eforturile pentru salvarea întregii omeniri. 

2. La ora actuală, suntem manipulaţi de puterile 
extraneene şi de puterile pământene care şi-au dat mâna 
formând un guvern mondial pentru a supune ambițiilor lor o 
1 La data de 23 mai 1989 Cooper nu primise, după spusele sale, decât 


două răspunsuri: cel al senatorilor Daniel P. Moynihan şi Richard G. Lugar 
(Cooper, 2004, p. 41). 


parte din omenire, ceea ce s-ar justifica prin necesitatea de a 
rezolva problema esenţială: „Cine va vorbi în numele planetei 
Pământ?” Se stabilise deja că, în această etapă a evoluţiei 
sale, omul nu este suficient de matur pentru a fi capabil să 
acţioneze corect în raport cu o rasă extraneană. Ne 
confruntăm destul cu problema interrasială dintre oameni, 
pentru a mai lua în calcul introducerea unei rase 
extraterestre, total străine. Ar fi oare linşată, scuipată în faţă 
sau ridicată în slăvi? Posibila discriminare ar avea ca rezultat 
întâlniri neplăcute prin care omenirea să fie condamnată din 
cauza evident superioarei lor tehnologii? Oare conducătorii 
noştri au hotărât să ne ţină izolaţi în tarcul nostru? Singura 
cale de a împiedica acest scenariu să devină realitate este să 
producem un salt în evoluţia constiintelor, o schimbare 
radicală pentru întreaga rasă umană. Nu am nici o idee 
despre cum s-ar putea face asta, dar ştiu că avem o nevoie 
disperată ca un astfel de lucru să se întâmple. Schimbarea 
trebuie făcută foarte rapid şi pe nesimţite. 

3. Guvernele oficiale au fost în întregime acaparate de 
forţele extraneene care nu au alt interes decât să ne reducă 
pe toţi la sclavie, chiar şi cu preţul nimicirii totale a speciei 
umane. Şi în această privinţă, trebuie să facem tot ce ne stă 
în putere pentru a nu lăsa acest lucru să se întâmple. 

4. Chiar dacă nimic din tot ce am spus până acum n-ar fi 
adevărat, să admitem totuşi că, în ultima vreme, au loc 
evenimente care ne depăşesc înţelegerea; dar, orice ar fi, 
prima noastră îndatorire este să cerem cu insistenţă 
descoperirea adevărului, căci altminteri n-am putea decât să 
ne învinuim singuri că suntem pe punctul de-a culege roadele 
propriilor acţiuni şi, mai ales, ale propriei pasivitäti din ultimii 
44 de ani. De vreme ce totul se întâmplă numai din greşeala 
noastră, tot noi suntem singurii care pot schimba 
evenimentele viitoare. În cea mai mare parte, soluţia constă 
în educaţie. În rest, este necesară abolirea secretului. 

5. Nu exclud posibilitatea să fi fost manipulat în tot acest 
timp şi ca tot acest scenariu extranean să fie, de fapt, cea 
mai mare farsă din istorie, având scopul de a crea un duşman 
— străinul provenit din spaţiul extraterestru —, astfel încât să 
grăbească formarea unui guvern mondial. Am găsit o dovadă 


că şi această ipoteză ar putea fi adevărată. Am inclus 
documentul în anexă. Vă sfătuiesc să consideraţi acest 
scenariu ca posibil. 

Oare din indolenţă, ignoranță ori naivitate s-a întâmplat să 
abdicăm de la cea mai elementară dintre îndatoririle noastre 
politice, încetând să fim vigilenti în privinţa unui guvern care 
se laudă că ar fi întemeiat „pe popor, prin popor şi pentru 
popor” şi a cărui structură a fost în aşa fel gândită încât să se 
evite ca o mână de indivizi să poată hotărî, atât de făţarnic, 
asupra destinului unui întreg popor? Dacă ne-am fi făcut 
datoria, nu s-ar fi ajuns niciodată în această situaţie, însă cei 
mai mulţi dintre noi nu cunosc nici măcar funcțiunile 
elementare ale statului. Hotărât lucru, am devenit o 
adevărată turmă de oi, şi ce soartă ne aşteaptă dacă nu 
abatorul? Este timpul să ne ridicăm, să ne ţinem pe picioare, 
cum au făcut-o părinţii noştri, şi să păşim drept ca ființe 
umane. Vă amintesc numai că şi lagărele naziste de 
exterminare depäseau nu doar imaginaţia evreilor din 
Europa, ci a tuturor popoarelor acestei lumi. Prizonierii evrei 
păşeau cu supunere spre camerele de gazare, cu toate că şi 
ei fuseseră avertizaţi!. 

Trebuie să  înţelegeţi că, reală sau nu, prezenţa 
alienigenilor a fost utilizată la neutralizarea unor părţi mari 
opuse ale populaţiei: „Nu vă nelinistiti, generoşii noştri fraţi 
din spaţiu vă vor salva”. Aşa ceva poate servi şi la acoperirea 
lipsei unei ameninţări extraterestre care să justifice o Nouă 
Ordine mondială: „Extratereştrii sunt printre noi”. Cea mai 
importantă informaţie de care veţi avea nevoie pentru a vă 
decide viitoarele acţiuni este că Noua Ordine mondială 
înseamnă distrugerea suveranităţii naţiunilor, inclusiv a 
Statelor Unite. Noua Ordine mondială nu poate şi nu va trebui 
să permită Constituţiei noastre să existe în continuare. Noua 
Ordine mondială va fi un sistem socialist totalitar. Vom deveni 
sclavi înlănţuiţi ai unui sistem economic lipsit de bani lichizi. 

Dacă documentele pe care le-am studiat cât timp am lucrat 
la serviciile de informaţii ale marinei sunt veridice, atunci 


1 În versiunea originală din mai 1989, mai există următorul pasaj: „Adolf 
Hitler e doar un palid reper faţă de ororile de care sunt în stare entităţile 
extraneene, căci pot afirma în faţa voastră că era el însuşi manipulat de 
către acestea” (Cooper, 2004, p. 43). 


ceea ce ati citit aici este probabil cel mai aproape de adevär 
din tot ce s-a scris până acum. Dacă, dimpotrivă, este o 
diversiune, atunci ceea ce aţi citit până acum este exact ceea 
ce vor Illuminati să vă facă să credeţi. Pot să vă asigur, fără 
cea mai mică umbră de îndoială, că, şi în cazul în care 
abenigenii nu există în realitate, tehnologia ESTE CAT SE 
POATE DE REALA. Navele antigravitationale există, şi piloţii 
care le conduc sunt fiinţe omeneşti. Eu şi alte câteva milioane 
am fost martori. Sunt construite din metal, sunt maşini, au 
diferite mărimi şi forme şi este cu totul evident că sunt 
conduse de o entitate înzestrată cu inteligenţă. 


VI. Un mare vulgarizator: Jan van Helsing (Jan 

Udo Holey, zis): Les Sociétés secrètes et leur 

pouvoir au XXe siècle (prima ediţie germană, 
1993) Livre jaune n°5 (1997, 2001) 


Jan Udo Holey s-a născut la Dinkelsbühl, în Bavaria, la 22 
martie 1967, iar la 26 de ani, înainte de a începe o carieră ca 
eseist, era vindecätor. Alături de David Icke, el poate fi 
considerat unul dintre reprezentanții tipici ai noului 
conspiraţionsim cu influenţe de esoterism apărut în ultimul 
deceniu şi propagat prin broşuri, casete şi texte difuzate pe 
Internet. Spre deosebire însă de Icke, Holey duce o existenţă 
discretă: evită să fie fotografiat, nu ţine conferinţe, iar 
interviurile sale sunt puţine la număr. În 1993 a publicat 
cartea care avea să-l propulseze pe scena esoterismului 
german, dându-i alura de „îndrumător spiritual” al uneia 
dintre facțiunile noului extremism de dreapta: 
Geheimgesellschafteen und ihre Macht im 20. Jahrhundert 
oder Wie man die Welt nicht regiert. Doi ani mai târziu, în 
timp ce cartea era tradusă în engleză şi în franceză? — Les 
Sociétés secrètes et leur pouvoir au XX siècle, ou comment 
on ne dirige pas le monde —, Holey a publicat un al doilea 
volum: Sociétés secrètes 2. In Franţa si în ţările francofone, în 
care lucrările sale au apărut anonim sub titlul Livre jaune n°5, 
n°6 şi n°7 (1997, 2001, 2004), adevăratul său nume n-a fost 
cunoscut decât de câţiva specialişti aparţinând cercurilor 
esoterice sau extremei drepte germane. După mărturia 
părinţilor săi, Luise şi Hannes Holey, ei înşişi autori de lucrări 
destinate secţiunii „Esoterism” (Hannes Holey, 1997), el nu ar 


1 V. analiza cazului Holey în Gugenberger/Petri/ Schweidlenka, 1998, pp. 
167-266; GoodrickClarke, 2002, pp. 293-299; Pfahl-Traughber, 2002, pp. 
83-95. 

2 Prima ediţie franceză (Les Sociétés secrètes et leur pouvoir au XXe 
siècle, ou comment on ne dirige pas le monde) va face obiectul unor 
acuzaţii şi, pentru a nu atrage atenţia asociaţiilor antirasiste şi a 
autorităţilor, editorul va schimba titlul lucrării, care va deveni Livre jaune 
n°5 (1997, 2001). 


fi avut deloc legäturi cu oamenii, dar ar fi avut contacte 
privilegiate cu extraterestrii şi cu personaje ale trecutului:. Pe 
la mijlocul anilor 1990, Holey devenise celebru în Germania 
printre esoterişti şi ufologi. 

Dimensiunea antisemită a scrierilor sale, unul dintre 
argumentele forte ale volumului vânzărilor, nu a scăpat 
neobservată anumitor asociaţii, astfel că, în 1996, Sociétés 
secrètes 2 a fost retrasă din librării?. Holey a răspuns abil 
atacurilor gazetăreşti şi urmăririi în justiţie, astfel încât s-a 
plasat sub aura martiriului, comparându-se cu Salman 
Rushdie. În Germania, popularitatea sa a continuat să 
crească, scrierile sale bucurându-se de un public nou, de 
limbă engleză, dar mai cu seamă francofon. In iunie 1997, 
Michael Hesemann, fondatorul periodicului de ufologie 
Magazin 2000, estima cà aproximativ 50% din scena 
ufologică germană era „infectată de virusul Helsing”. In 
1998, într-o importantă lucrare dedicată „teoriilor complotului 
mondial”, profesorii universitari Gugenberger, Petri si 
Schweidlenka constatau că Holey reuşise, cu lucrările sale 
eclectice care ştiau să îmbine teme ufologice şi 
pseudostiintifice, să „atingă un nivel de popularitate pe care 
alte teme esoterice cultivate de extrema dreaptă, cum ar fi 
mitologia germanică neopăgână, cultul runic sau tezele 
reîncălzite anterioare nazismului, nu reuşiseră niciodată să-l 
atingă”. 


VI. 1. Documente 


Aceste documente se referă la debutul lui Jan van Helsing 
ca autor „antimondialist” de inspiraţie esotero-complotistă şi 
sunt extrase de pe un website’. In introducere, există câteva 
fraze care, printr-un amestec de naivitate şi convingeri 
conspirationiste, reflectă un gen de discurs specific multora 
dintre producătorii unei noi „subliteraturi” ce nu respectă 


1 Meining, 2004, p. 515 

2 Meining, 2004, p. 521 

3 Citat de Gugenberger/Petri/Schweidlenka, 1998, p. 195 şi de Meining, 
2004, p. 521 

4 Gugenberger/Petri/Schweidlenka, 1998, p. 170 

5 http://ww.iwam.fr/pk_workshop (26 aprilie 2005). 


elementare constrângeri formale (ortografie, sintaxă, 
semantică etc.), colectând fără discernământ zvonuri, clisee, 
informații aproximative ori false, teze himerice şi viziuni 
delirante: 


Pentru unii, cartea Sociétés secrètes poate părea, din cauza 
lungimii ei, greu de citit. Cu toate acestea, ea explică metodic 
cine controlează, lumea noastră si prin ce mijloace. 

Suntem adesea sub impresia că citim un roman stiintifico- 
fantastic sau chiar unul de groază, deşi autorul nu vorbeşte 
decât despre planeta noastră si despre secolul în care trăim. 
Impresionant! 

ATENŢIE: deoarece afirmaţiile autorului merg destul de 
departe, totul trebuie citit cu prudenţă, însă, aşa cum el însuşi 
spune: „dacă fie şi numai 10% din ceea ce descriu în această 
carte este adevărat, atunci este deja foarte grav”. 

Mi-e foarte teamă că partea de adevăr nu se limitează la 
10%... 

Citiţi în plus capitolul „Ce putem face?” sub forma unui 
articol publicat pe acest site”!. 


După reproducerea textului de prezentare a cărţii şi a celui 
din prefața editorului, urmează un extras din corespondenţa 
dintre autor (care semnează Jan van Helsing) şi editor (care 
semnează: K.D. Ewert-Gamalo Tiozon?), precum şi cuprinsul 
primei versiuni a cărţii lui Holey (cu variantele versiunii 
franceze definitive). 


Prezentarea lucrării Sociétés secrètes pe coperta a IV- 
a a cărţii semnate Jan van Helsing: 


„Nimic din ceea ce priveşte politica nu este rodul 
întâmplării! Să fim siguri că tot ceea ce se întâmplă în politică 
a fost, bineînțeles, programat!” 

F.D. Roosevelt 


Chiar credeţi că ştiţi cu adevărat ce se întâmplă pe planeta 
noastră? 


1 Este vorba de cap. 55 al cărţii lui Holey (Livre jaune n*5, pp. 285-306). 
2 Asupra raporturilor dintre Holey şi Ed. Ewert (Klaus Dieter Ewert) v. şi 
Gugenberger/Petri/Schweidlenka, 1998, pp. 191-204) 


Foarte multi autori au spus deja că numai personajele cu 
adevărat puternice exercită un control absolut asupra tuturor 
evenimentelor din lume. Jan van Helsing ne pune faţă în faţă 
cu această afirmaţie; el ne arată amestecul lojilor şi al 
ocultismului cu marea finanţă şi înalta politică. Cu toate 
acestea, ne face serviciul de-a nu mai arunca vina, cum se- 
ntâmplă de-atâtea ori, pe francmasoni, pe sionişti sau pe 
Satana. El atacă miezul problemei, se exprimă fără 
menajamente, precum tinerii epocii sale, care n-au nici o 
teamă să înfrunte sistemele criminale bazate pe control, 
putere şi manipulare. Această carte nu este doar rezultatul 
anilor de cercetări şi al fişelor de lectură, ea expune şi 
rapoarte ale foştilor agenţi secreti din diferite ţări. Autorul nu 
se mulţumeşte să ne arate dedesubturile politicii, el ne aduce 
la lumină ce ne-a fost ascuns până acum: existenţa unei 
tehnologii care ar putea să scoată foarte repede omenirea din 
starea jalnică în care este dinadins menţinută. lată o nouă 
abordare a lumii în care trăim. Cititorul va fi zguduit de 
lectura acestei cărţi şi stârnit să o parcurgă dintr-o suflare. 


PREFAȚA EDITORULUI 


Dragă cititorule, bun găsit. 

Viaţa unui editor este destul de zbuciumată. El nu este 
niciodată la adăpost de surprize. În toamna lui 1993, am 
primit telefon de la un tânăr care nu voia să-mi spună numele 
său. Tocmai scrisese o carte care urma să aibă efectul unei 
bombe. 

Era în căutarea unui editor, dar voia să-şi păstreze 
anonimatul. l-am dat acordul şi l-am rugat să-mi trimită 
manuscrisul. 

Câteva zile mai târziu, am primit prin poştă o dischetă 
împreună cu o sumă de bani. Nici un nume în dreptul 
expeditorului. Exista şi o scrisoare pe care o puteţi citi în 
continuare. 

Am imprimat numaidecât textul şi l-am citit dintr-o suflare 
cu cel mai mare interes. Deşi mă aflam oarecum la curent cu 
masinatiunile urzite în cercurile înalte ale societăţii, la 
sfârşitul lecturii eram zguduit. Evident, nu am avut 


posibilitatea să verific exactitatea informaţiilor scrise în 
această carte, însă, chiar dacă numai o parte corespunde 
adevărului, îmi devine astfel uşor de înţeles de ce mai există 
încă atâta sărăcie pe planeta noastră, de ce majoritatea 
oamenilor trăiesc la limita subzistentei şi mai înţeleg de ce 
bogăţia întregii lumi şi întreaga putere pe pământ se găsesc 
în mâinile câtorva indivizi fără scrupule. 
Nimeni nu poate nesocoti această carte! 
Cu stimă, 
K.D. Ewert-Gamalo Tiozon 


SCRISOAREA AUTORULUI (1993, toamna) 


Dragă domnule Ewert, 

În urmă cu aproximativ un an un prieten mi-a prezentat 
revista Resolut, pe care o conduceţi. Am fost surprins să 
găsesc publicate acolo numeroase texte din cărți de critică 
privind domenii foarte diferite. Sunt impresionat de curajul de 
care dati dovadă şi care este absolut necesar pentru a oferi 
astfel de cărţi în deplină libertate, potrivit conceptului 
dumneavoastră de „realizare cu energie liberă”. 

Dacă am înţeles corect din lectura revistei dumneavoastră 
Résolut, aveti posibilitatea să publicaţi şi texte aparținând 
unor debutanţi, dacă acestea sunt convingătoare şi dacă 
autorul participă la finanțare. Vă trimit, prin urmare, această 
dischetă cu manuscrisul meu intitulat Les Sociétés secrètes et 
leur pouvoir au XXe siecle. 

Desigur, vă veți întreba cum am obţinut toate aceste 
informații. La drept vorbind, eu căutam cu totul altceva când 
am dat de tema ,lojile secrete şi politica”. 

Ştiţi, de bună seamă, că întreaga materie, de la 
microcosmos la macrocosmos, se susține prin forte 
electromagnetice. 

Dacă se găseşte mijlocul de a interveni în acțiunea acestor 
forțe electromagnetice şi de a le modifica, atunci se poate 
acționa, pe de o parte/asupra materiei şi, pe de altă parte, 
asupra timpului. La aceste două obiective se poate ajunge pe 
două căi: cu sau fără ajutorul maşinilor. Este vorba despre 
farfuriile zburătoare antigravitationale, ceea ce numim de 


obicei OZN şi care se pot deplasa independent de câmpul 
magnetic terestru gratie câmpului magnetic pe care ele il 
generează (antigravitatia) şi, pe de altă parte, despre module 
spatiu-timp'. Alte maşini care se pot cupla la câmpurile 
electromagnetice şi pot să le transforme în energie utilă sunt 
cunoscute sub denumirea de maşini cu energie liberă (de ex. 
convertoarele de tachioni, motoarele spatiu-cuantä}. 

Individul uman care poate să modifice materia prin rotirea 
propriului câmp magnetic executată conştient sau MERKABAH 
este cunoscut sub numele de AVATAR (cel mai cunoscut lumii 
occidentale a fost Yeshua ben Joseph = Isus, care era 
considerat un maestru printre avatari). Acestor indivizi le stă 
în putință să creeze ceva plecând direct de la ether 
(materializarea), să transforme materia (de ex. să schimbe 
apa în vin sau plumbul în aur, ca în alchimie), să anuleze 
greutatea, să planeze ori să păşească pe apă (levitatia), să se 
deplaseze în spaţiu comprimând timpul (teleportare), să 
vindece pe loc prin modificarea structurii celulei etc... 

Am avut privilegiul de-a învăţa devreme cum se educă 
spiritul, astfel că mi-a venit uşor să-mi programez 
inconştientul într-un scop precis, să trăiesc în acord cu legile 
cosmosului şi să-mi dezvolt capacitatea de clarviziune. In 
conformitate cu legea rezonantei, am început să atrag 
persoane având aceeaşi înzestrare ca mine. La cei 26 de ani 
împliniți, am străbătut toate cele 5 continente şi aproape în 
fiecare țară am putut vedea maşinile descrise anterior şi am 
putut întâlni avatar}. În Noua Zeelandă, pentru a nu vorbi 
decât despre această țară, am cunoscut mai multe persoane 
care se refugiaseră acolo: începuseră să aibă serioase 


1 Cititor al lucrărilor lui W. Cooper, Holey va deveni în cursul anilor 1990 
unul dintre principalii reprezentanţi ai ufologiei conspirationiste. 

2 Ne aflăm în faţa unui buchet de referinţe eteroclite, de la „energia 
liberă” a lui Nikola Tesla (Livre jaune n°5, pp. 229 sg.) la vrii, aşa cum ar fi 
fost el utilizat, potrivit mitologiei ufo-naziste, de nazişti (ibid., p. 154 sq.; 
v. supra, cap. VII) şi, de asemenea, în faţa câtorva viziuni pseudostiintifice 
preluate prin intermediul literaturii ufologice americane. 

3 Livre jaune n°5, pp. 293-296 

4 Holey se inspiră aici din personaje ca „îndrumătorii spirituali”, care, în 
tradiţia ,Nobililor călători”, pretind că au vânturat lumea, întâlnind 
nenumărați „oameni remarcabili” (percepuți eventual ca „avatari”) sau 
care ar fi beneficat de învățături secrete. 


probleme cu cartelul petrolului şi al electricităţii în Europa, 
căci realizaseră dispozitive bazate pe energie liberă sau 
discuri zburătoare antigravitationale. Atunci am început să 
mă întreb de ce nu ştim nimic despre aceste tehnologii şi 
pentru ce, când vine vorba despre avatari, Biserica evită orice 
discuție, prevalându-se de ideea de miracol. De ce, pentru 
Biserică, Isus şi Buddha sunt fii ai lui Dumnezeu, când, de 
fapt, ei n-au făcut decât să folosească legi foarte clare, la 
îndemâna ORICUI de pe această planetă? 

Încet, încet am descoperit astfel motivele pentru care 
asemenea lucruri nu sunt divulgate: fie că aceia care sunt 
implicaţi fac în aşa fel ca aceste subiecte să nu răzbată 
niciodată în mass-media ori să fie ridiculizate, fie că, pentru a 
împiedica orice apariţie în presă pe acest subiect, nu există 
nici o ezitare de-a se recurge la crimă. Nu mi-am dat seama 
decât mai târziu că astfel de lucruri trebuie luate în serios: 
unul dintre prietenii mei, fermier într-o insulă din sudul Noii 
Zeelande, a descoperit o bază militară a SUA unde erau 
testate farfurii zburătoare. În mai puţin de 5 ore după ce 
vorbise despre descoperirea sa, a fost găsit asasinat 
împreună cu alt martor ocular, aruncat de pe o faleză înaltă. 
În ce mă priveşte, eu am întâlnit membri ai CIA, US Naval 
Intelligence şi BND (serviciul federal de informații al 
Germaniei) care erau sau încă mai sunt implicați în astfel de 
proiecte. Mulţi dintre ei nu mai vor să intre în acest joc 
ucigas, însă nu au curajul să nu mai participe, căci se tem 
pentru viaţa lor, desigur, pe bună dreptate. În această carte 
am adunat informaţii de această natură, dar şi altele, având 
un caracter la fel de ,secret”, peste care am dat din 
întâmplare în cursul cercetărilor mele. Toate conduc către o 
rețea de societăți secrete, religioase, ale marii finanțe şi ale 
politicii.. 

1 De la apariţia primei cărţi a lui Holey (în germană, în 1993), lucrările de 
„dezvăluiri” fabricate pe acelaşi calapod s-au multiplicat neîncetat. Una 
dintre aceste recente lucrări „ufologic-complotiste” este semnată Dr. 
Steven Greer sub titlul Disclosure (2001), tradusă în franceză trei ani mai 
târziu sub acela de Révélations (Greer, 2004; ed. a 2-a, 2005). Editorul 
prezintă cartea (coperta 4) astfel: „Pentru prima oară în Statele Unite, mai 
bine de 60 de militari, funcţionari, agenţi de informaţii şi angajaţi ai 
industriei militare au acceptat să depună mărturie privitor la operaţii 
ultrasecrete şi să dezvăluie adevărul privitor la cele mai extinse programe 


În ceea ce mă priveşte, adeseori mă simt hărțuit: fie am 
impresia că sunt victima unei îngrozitoare neputinte pe care o 
împărtăşesc cu cei de vârsta mea şi din cauza căreia foarte 
multi dintre noi se refugiază într-o atmosferă de NO FUTURE, 
fie răspund imboldului de a lupta cu toată această nebunie. 
Un ajutor prețios găsesc în legile spirituale şi în mijloacele de 
perfecționare personală care ne sunt propuse şi pe care le 
găsesc foarte eficace, şi mă străduiesc să păstrez un spirit 
treaz, sincer şi lipsit de prejudecăți. E de datoria noastră, 
editor şi autor, să-i trezim la realitate pe ceilalți. Desigur, 
numai generaţia tânără actuală a omenirii, de atâta vreme 
rătăcind pe căi greşite, poate aduce o schimbare pe atât de 
vătămata planetă Terra. 

Am primit de multe ori numeroase şi grave avertismente să 
nu semnez această lucrare în care mă opun puterilor 
existente; vă trimit deci manuscrisul meu fără adresa 
expeditorului, cu speranța că va avea puterea de-a vă 
convinge şi că-l veţi putea publica sub pseudonimul meu. In 
aceste condiţii, sunt gata să renunţ la orice plată. 

Îi doresc acestei cărți putere de înrâurire şi de izbândă şi fie 
ca ea să se găsească sub cele mai favorabile auspicii ale 
puterilor spirituale pozitive! Vă adresez, domnule Ewert, toate 
multumirile mele. Să aveți parte de forță şi protecție pentru 
misiunea dumneavoastră în serviciul adevărului. 

Jan van Helsing 


Cuprinsul lucrării (prima ediție) 


[Nota editorului] 
[Prefaţă („Cuvânt-înainte”)] 
Introducere 


clandestine din întreaga istorie a omenirii. Aceste mărturii explozive 
provin din chiar interiorul statului american, pentru a confirma că OZN- 
urile sunt o realitate, că unele dintre ele sunt de origine extraterestră şi că 
ele sunt folosite în cadrul unor programe ultrasecrete, de tehnologii care 
folosesc energii şi moduri de propulsie care înseamnă pentru omenire 


naşterea unei noi civilizaţii. [...] O carte eveniment după care nu ne va 
mai fi posibil să afirmăm că suntem singuri în Univers”. V. şi Givaudan, 
2005, p. 335. 


1 Semnalăm, între paranteze drepte, modificările (adăugirile, reprimările, 
reformulările) aduse în Livre jaune n*5 (prima ed., 1997, reed. 2001) 


1 Sunt atâtea şi atâtea loji 

2 inteleptii Sionului 

3 Francmasoneria în Anglia 

4 Familia Rothschild 

5 Protocoalele inteleptilor Sionului 

6 „STRICTA OBSERV ANTA” [dispariţia ghilimelelor] 

7 ILUMINAŢII din Bavaria ai lui Adam Weishaupt 

8 Bătălia de la Waterloo 

9 Francmasonii în America 

10 Karl Marx 

11 Plan pentru un guvern mondial 

12 Albert Pike şi cavalerii KU KLUX KLAN 

13 Traficul de opium şi familia regală engleză în secolul al 
XVIII-lea 

14 Revoluţia Bolşevică şi dedesubturile sale 

15 SKULL & BONES 

16... S-a sfârşit libertatea în America 

17 Portărelul Rothschild 

18 Cecil Rhodes şi cavalerii (săi ai) Mesei Rotunde (The 
Round Table) 

19 Cum să regizezi un război mondial 

20 Primul Război Mondial văzut de ILLUMINATI 

21 OHRANA (fostul serviciu secret al Rusiei ţariste) 

22 Petrolul rusesc 

23 DECLARAŢIA BALFOUR 

24 Şi americanii „vor” să participe la război 

25 Ministerul Rockefeller al Afacerilor Externe (CFR) 

26 Pregătiri pentru cel de-al Doilea Război Mondial 

27 Adolf Hitler îşi oferă serviciile 

28 Adolf Schicklgruber! şi SOCIETATEA THULE 


1 psihanaljstul Walter C. Langer, în The Mind ofAdolf Hitler (un raport 
redactat între 1941 şi 1943 la cererea serviciilor secrete americane şi 
publicat în 1972), a contribuit semnificativ la răspândirea de informaţii 
mai mult sau mai puţin fanteziste asupra originilor evreieşti ale lui Adolf 
Hitler, care sunt deja un standard în argumentările unor autori ca David 
Icke (Icke, 2005, pp. 336-339), care afirmă că Hitler era un ,Rothschild”: 
„Alois Hitler, tatăl lui Adolf, era copilul nelegitim al Măriei Anna 
Schicklgruber. Este îndeobşte admis că tatăl lui Alois Hitler, pe numele 
său Johann Georg Hiedler (Schicklgruber), fusese lucrător în morărit. 
Oricum ar fi, Alois nu a fost recunoscut de tatăl său şi a continuat să 
poarte numele mamei până pe la 40 de ani, când şi-a luat numele de 


29 SOCIETATEA VRIL: 

30 Al Doilea Război Mondial 

31 Şi ce se petrecea în America în tot acest timp? 

32 Germania vrea să capituleze 

33 Ajutorul american dat sovieticilor în timpul războiului 

34 Protocoalele trebuie îndeplinite 

35 Ce a adus al Doilea Război Mondial? 

36 Ce a devenit serviciul secret nazist al Gestapoului? 

37 Fondarea statului Israel 

38 CFR se întăreşte 

39 Atentatul împotriva lui Kennedy? 

40 Cavalerii lerusalimului 

41 Şi Vaticanul? 

42 Fondul Monetar Internaţional (FMI) 

43 Controlul informaţiei 

44 Cum să duci un război biologic şi psihologic? 

45 O armă: energia [titlu modificat: „Nikola Tesla: energie 
liberă”] 

46 CIA şi şahul Iranului 

47 Saddam Hussein şi „Desert Storm” [Saddam Hussein şi 
«Furtună Deşert»,,) 

48 Ce viitor are Orientul Apropiat aflat sub povara 
conflictelor 

49 Reunificarea Germaniei (spre pierzania sa) [capitol 
suprimat] 

50 Ce se întâmplă cu sârbii? [Ce se întâmplă cu sârbii?] 


Hitler. [...] Există persoane care se îndoiesc serios că Johann Georg 
Hiedler a fost tatăl lui Alois [...]. Potrivit unui document austriac, Maria 
Anna Schicklgruber locuia la Viena la vremea în care a fost conceput Alois. 
In acea epocă, lucra ca servitoare la reşedinţa baronului Rothschild. De 
îndată ce familia a descoperit că este însărcinată, a fost trimisă la casa 
părintească în localitatea Spital, unde s-a născut Alois. Dacă este adevărat 
că el e fiul unui Rothschild, înseamnă că Adolf are cel puţin pe sfert sânge 
evreiesc în vene” (Langer, 1973, pp. 113-114, tr. fr. uşor modificată). 
Langer adaugă: „Bunicul necunoscut al lui Hitler trebuie căutat probabil în 
acest anturaj magnific [al familiei Rothschild — n.a.]”. 

1 Asupra exploatării din punct de vedere ocult şi politic a mitologiei 
societăţii VRIL v. sutra, cap. III, VI şi (mai ales) VII. V. şi Bahn/Gehring, 
1997, pp. 8-150; Goodrick-Clarke, 2002, p. 113 sq., p. 164 sq., pp. 294- 
295; Meining, 2004, p. 516 sg. 

2 V. infra, extrasele reproduse din acest capitol foarte important, tratând 
despre una dintre temele favorite ale conspirationistilor americani. 


51 Situaţia actuală 

52 Trecere în revistă a principalelor organizaţii cunoscute 
ale ILLUMINATI 

53 666 [capitol suprimat] 

54 Rezumat 

55 Ce putem face? 

56 Să revenim la ILLUMINATI [„Ca să sfârşim cu Illuminati”] 

57 Reguli de urmat [suprimat/reintegrat] 

58 Către cei care vor să cerceteze [suprimat/reintegrat] 

Anexe 

Index de surse 

Bibliografie 

Literatură complementară. [,„Literatură complementară: 
Illuminati şi conspiratiile de pe planeta noastră!!!”] 


VI. 2. Extras din lucrarea Les Sociétés secrètes et leur 
pouvoir au XX siècle: 


Capitol intitulat „Atentatul împotriva lui Kennedy”? 


Chiar din noiembrie 1963, motivele atentatului împotriva 
lui J.F. KENNEDY sunt obiectul unor dispute violente. Ştim că 
tânărul preşedinte era pe punctul de a consolida o orientare 
proprie în legătură cu probleme de mare valoare strategică, 
situându-se astfel într-o puternică opoziţie cu interesele 
majore, politice şi financiare ale ESTABLISHMENT-ului. El nu 
se dovedea un bun „partener”, iar una dintre cauzele 
asasinării sale a fost concedierea, la scurt timp după 
preluarea funcţiei de preşedinte, a lui ALLEN DULLES, 


1 Este vorba despre prima traducere franceză a cărţii lui Holey despre 
puterea societăţilor secrete (1995-1997), făcută după prima ediţie 
germană (1993). Sursa: http://freeflight.cockpit.be/carll/ext17.html; on en 
trouve une version légèrement différente dans le Livre jaune n°5 (Ed. 
Félix, 2001) pp. 186-195 (precizäm în notă variantele sau adăugirile 
semnificative). 


2 Reproducem acest capitol aşa cum a fost pus on-line de către animatorii 
site-ului CARL (Centre d'Analyses, de Recherches et de Liaisons; 
http://www.conspiration.cc.sujets/politique/societes_secretes_helsing.html 
) operând însă anumite corecturi de ortografie sau de punctuație. Toate 
notele sunt ale noastre (P.-A.T.) 


atotputernicul sef de la CIA care tocmai suferise un esec în 
„operaţiunea din Golful Porcilor” (este vorba despre exilatii 
cubanezi înarmaţi de americani care nu au putut debarca în 
Cuba în aprilie 1961 pentru a-l răsturna pe Castro). Mai dorea, 
în plus, retragerea câtorva consilieri americani din Vietnam, 
cărora le-a şi dat acest ordin în octombrie 1963. Ceea ce Îi 
deranja peste măsură pe Illuminati a fost şi faptul că 
preşedintele dorea să reducă semnificativ activităţile militare 
întreprinse de CIA în Asia de Sud-Est. Ba chiar, pe 18 iulie 
1963, el a înştiinţat Congresul că avea de gând să pună în 
aplicare măsuri care să reducă deficitul balanței de plăţi a 
SUA. El dorea relansarea exporturilor de mărfuri industriale şi 
colectarea de impozite pe averile din străinătate ale 
cetăţenilor americani. Impozitul pe dividendele la capitalul 
investit în străinătate ar fi ajuns până la 15% pe an. Aceasta 
lovea direct în interesele bancherilor internaţionali. Kennedy 
s-a dovedit a fi — şi cât de mult! — omul potrivit pentru a 
apăra drepturile poporului. 


„Fenomenul OZN există şi trebuie luat în serios” 
(Mihail Gorbaciov, Soviet Youth, 4 mai 1990). 


Pentru a găsi un alt motiv cu mult mai important, să 
părăsim deocamdată, nu însă pentru mult timp, zona 
politicului. Să ne amintim că un OZN s-a prăbuşit la 2 iulie 
1947 la ROSWELL în statul New Mexico... În această maşinărie 
au fost descoperiţi patru mici umanoizi. Au existat 92 de 
martori şi 35 de mărturii ale personalului militar din forţele 
aeriene ale SUA. Pe 13 februarie a fost găsită o altă navă 
spaţială în împrejurimile localităţii Azteca, tot în New Mexico, 
şi o altă prăbuşire a avut loc în aceeaşi regiune la Heart 
Canyon, la 25 martie 1948. Aparatul avea 33 de metri în 
diametru, era fabricat dintr-un metal total necunoscut, şi în 
interiorul lui au fost găsite 16 cadavre care măsurau 1,20 m. 
În 1949, un alt aparat a fost descoperit la Roswell, iar unul 
dintre pasageri a supravieţuit. Un ofiţer al US Air Force a 
primit ordinul să îl ducă la Los Alamos, unde se găseau pe 
1 Asupra „incidentului Roswell” şi asupra legendei pe care a prilejuit-o, v. 


studiul critic al lui Pierre Lagrange, 1996, şi analizele antropologice ale lui 
Wiktor Stoczkowski, 1999. 


atunci cele mai päzite instalatii ale Armatei SUA (acolo fusese 
construită prima bombă atomică lansată asupra Japoniei chiar 
de la baza aeriană Roswell). Pasagerul a fost descris drept 
umanoid-reptiloid cu anumite caracteristici specifice 
insectelor. A fost numit EBE (Extraterrestrial Biological Entity). 
EBE a relatat că indivizii din rasa lui vizitează Terra de 25.000 
de ani, că vin dintr-un sistem cu un soare dublu în centru, că 
planeta lor era deşertică şi că soarele constelatiei lor era pe 
cale de dispariţie. El a mai spus că aveau baze subterane în 
diferite ţări ale lumii. EBE i-a confirmat tânărului colonel care 
îl însoțea că reîncarnarea şi supraviețuirea sufletului 
corespund legilor universului. Toată relatarea lui EBE a fost 
notată şi înregistrată sub numele de cod Yellow Book (Livre 
jaune}. S-a încercat apoi, fără succes, contactul cu rasa lui 
EBE. Acest proiect purta numele de cod SIGMA. La sfârşitul lui 
1951, EBE s-a îmbolnăvit grav. Deoarece funcțiunile biologice 
ale corpului său depindeau de aportul de clorofilă, s-a făcut 
apel la botanistul dr. Guillermo Mendoza pentru a-l vindeca. 
EBE a decedat la Los Alamos la 18 iunie 1952 „din cauze 
necunoscute”. Colonelul care răspundea de el i-a plâns 
moartea, căci ajunsese să-i fie ca un copil. Mai târziu, în 
cadrul proiectului ROBERTSON-PANEL, evenimentul a fost 
adaptat pentru ecran: filmul E. 7.2 Acest film de science- 
fiction avea, de fapt, ca scop familiarizarea publicului cu o 
realitate ce nu mai putea fi ignorată. 


1 Holey se inspiră aici din Milton William Cooper, The Secret Government 
(1989); v. Cooper, 1999, p. 11. 

2 Este vorba despre popularul film al lui Steven Spielberg, E.T. — 
Extraterestrul, peliculă SF lansată în 1982. Pasionat de literatura de 
mărturii despre OZN-uri şi extratereştri, regizorul realizase în prealabil 
Intflnire de gradul trei (1977). Cu riscul de a legitima existenţa OZN-urilor, 
cineastul declarase în legătură cu acest film: „Nimic din ceea ce este 
relatat acolo nu mi s-a întâmplat personal, ci este doar rezultatul unor 
îndelungi cercetări. Am citit tot ceea ce era de citit pe rafturi, şi inspiraţia 
mi-a venit când am început să întâlnesc oameni care trăiseră personal 
astfel de experienţe. Am luat interviuri până când mi-am spus că nu au 
cum să mă mintă chiar toţi...” (citat de Alexandre Poncet, „La réalité 
dépasse la fiction. Les spéculations scientifiques de Steven Spielberg”, 
Fantastic Report, supliment nr. 1, vara 2005, p. 35). Printre primii, 
Spielberg l-a întâlnit si pe Joseph Allen Hynek (1910-1986), despre care se 
spune că a fost pentru studierea OZN-urilor ceea ce Elvis Presley a fost 
pentru muzica uşoară (Nixon, 2002, p. 86, nota 2). V. Hynek, 1975. 


Pe 6 decembrie 1950, o altă farfurie zburătoare de 30 de 
metri s-a prăbuşit lângă Laredo, Texas. Printre resturi a fost 
găsit şi un pasager calcinat având aproximativ 1,30 m şi un 
cap extrem de mare. Când au apărut şi fotografii, incidentul a 
suscitat o vie emoție în opinia publică. La 20 mai 1953, la 
Kingman, Arizona, a fost recuperată o altă farfurie cu un 
diametru de 10 metri. Cele 4 cadavre găsite au fost 
transportate, ca şi în cazurile precedente, la baza aeriană 
Wright Patterson, hangarul 18. (Cum spun cu atâta dreptate 
americanii: uneori viaţa bate filmul!) 

Incă de la prima prăbuşire, au fost create mai multe 
organizaţii secrete pentru a se ocupa de tot ceea ce avea 
legătură cu OZN-urile. Cea mai importantă a fost MAJESTIC 
12, fondată la 12 septembrie 1947 de către preşedintele 
Truman, de care depindeau toate proiectele ei (numele de 
cod pentru acest preşedinte era MAJESTY). Printre cei 12 
membri îi remarcăm pe dr. Vannevar Bush, consilier ştiinţific 
al preşedintelui, pe ministrul apărării Forrestal, pe Nelson 
Rockefeller, pe Allen Dulles, şeful CIA, şi pe J. Edgar Hoover, 
şeful FBI. Ceilalţi membri făceau parte din CFR. Toţi cei 12 
fuseseră membri ai JASON SOCIETY sau JASON SCHOLARS, 
elita Ordinului SKULL & BONES:. Sediul acestui grup era în 
Maryland, accesibil numai pe calea aerului şi supranumit în 
cercurile avizate Country Club. 

Proiectele concepute de conducerea MJ-12 sunt, printre 
altele, următoarele: 

- proiectul MAJI, adică Majority Agency for Joint 
Intelligence, care se ocupă cu tot ceea ce priveşte 
serviciile secrete; MAJIC înseamnă controlat de Maji. 
Toate informaţiile şi dezinformările privind OZN-urile şi 
extratereştrii sunt exploatate în comun cu CIA, NSA, DIA 
şi Naval Intelligence; 

- proiectul SIGN privitor la studierea fenomenului OZN; 
ulterior, acest proiect a fost denumit GRUDGE (engl. 
„resturi”), probabil din cauza numeroaselor rămăşiţe de 
corpuri umane care au fost găsite în două dintre farfuriile 
zburătoare prăbuşite; 

- proiectul BLUEBOOK privitor la salvarea OZN-urilor 


1 V. Cooper, 1999, p. 21. 


prăbuşite; în acord cu scopurile proiectului ROBERTSON- 
PANEL, urmăreşte să dezinformeze cu premeditare 
publicul; 

- proiectul SIGMA privitor la comunicațiile cu rasa lui EBE; 

- proiectul SNOWBIRD priveşte tehnologiile provenite de la 
obiecte zburătoare extraterestre pentru a experimenta 
pilotarea de către oameni a unor astfel de nave; 

- proiectul AQUARIUS serveşte drept acoperire pentru a 
coordona programele de cercetare şi de contact cu 
extraterestrii; 

- proiectul GARNET studiază influenţa extraterestrilor 
asupra evoluţiei rasei umane; 

- proiectul POUNCE priveşte jefuirea navetelor zburătoare 
prăbuşite şi examenul biologic făcut asupra corpurilor 
pasagerilor; 

- proiectul REDLIGHT hotărăşte asupra încercărilor făcute 
în zbor cu nave spaţiale care au fost găsite sau au fost 
puse la dispoziţie de către extraterestri; în acest 
moment, acest proiect este desfăşurat în AREA 51 
(GROOM LAKE, Nevada); 

- proiectul LUNA este numele de cod pentru baza 
extraterestră de pe Lună, care a fost văzută şi filmată de 
astronauții de pe Apollo; acolo este o exploatare minieră 
şi sunt parcate mari astronave în formă de trabuc. DELTA 
FORCE sunt unităţi speciale, pregătite pentru toate 
aceste proiecte. 

Conform raportului Cooper (fost agent al Naval 
Intellingence) şi mărturiilor lui George Segal, CIA a fost ea 
însăşi creată special pentru a ascunde existența 
extratereştrilor, ca şi Grupul Bilderberger!:. De aceea, nu voi 


1 Asupra aceastei organizaţii, pretins secrete şi atotputernice (ea este 
câteodată numită „Guvernul invizibil”), v. Livre jaune n °5, pp. 261-262. 
Holey şi alţi autori conspirationisti mai noi utilizează dosarul publicat în 
săptămânalul de extremă dreaptă american The Spotlight, în septembrie 
1991: „The Bilderberg Group and the World Shadow Government” (un 
număr special de 8 pagini cu numeroase reeditări). Grupul Bilderberger 
este deja un loc comun în literatura canspirationistä. Numele este 
împrumutat de la un hotel din localitatea Oosterbeek din Olanda, unde 
prinţul Bernhard al Ţărilor de Jos a reunit în mai 1954 cam 100 de 
industriaşi, bancheri şi reprezentanţi ai lumii academice şi politice pentru 
o consfătuire. Printre numeroasele referinţe, v. şi bestsellerul lui Gary 


trata acest Grup decât din punct de vedere politic [...]?. 

Să revenim acum la KENNEDY. După ce a fost ales 
preşedinte şi a fost informat despre OZN-urile recuperate şi 
despre proiectele secrete născute în jurul lor, inclusiv cele 
privitoare la studierea supravietuitorilor, Kennedy a vrut să 
facă toate aceste informaţii publice. Ministrul apărării 
Forestal, care era şi membru al Majestic 12 şi care încercase 
şi el să facă acelaşi lucru, a fost aruncat pe fereastra 
spitalului, spânzurat cu cearşaful de pe pat, la 29 mai 1949. 
Kennedy, care trebuia să aibă o soartă asemănătoare, a fost 
asasinat la 29 noiembrie 1963 la Dallas. 

Primul glonţ a venit într-adevăr de la unul din etajele 
depozitului de carte, însă nu a fost mortal. Lovitura de graţie 
i-a fost aplicată de către şoferul propriei limuzine, agentul CIA 
William Greer, care a ţintit spre capul preşedintelui cu o armă 
din dotarea CIA. Când priviţi cu încetinitorul filmul original al 
atentatului şi vă îndreptaţi atenţia către şofer, este clar că 
acesta s-a întors având arma în mână şi a tras atunci când 
partea din spate a capului lui Kennedy a explodat. Primul 
glonţ de puşcă nu a servit decât la crearea unei diversiuni. 

În filmele proiectate în majoritatea ţărilor occidentale, 
şoferul nici nu apare. Într-o emisiune a postului german de 
televiziune ARD, la emisiunea „Spiegel TV” s-a încercat, pe 21 
noiembrie 1993, convingerea spectatorilor că atentatul nu 
avea nimic de-a face cu CIA, în timp ce RTL difuza simultan o 
emisiune cu păreri contrare. Lăsând la o parte comentariile, 
nici unul din cele două posturi de televiziune nu a difuzat 
vreodată filmul în întregime. În filmele ulterioare nu exista 
şoferul. Insă acela care ştia că trebuie să-şi îndrepte atenţia 
către el, urmărind filmul original, putea vedea că şoferul este 
acela care a tras cu arma din dotare asupra preşedintelui. 

John Lear, moştenitorul lui Lear Aircraft, a găsit trei filme 
originale, dintre care unul în Japonia. El le-a analizat pe 


Allen None Dare Gali It Conspiracy, Seal Beach, CA, Concord Press, 1972, 
pp. 93-97; Sutton, 1986, pp. 37-39; Deyo, 2004, pp. 161-171. Nici 
conspiraţioniştii francezi nu se lasă mai prejos; v. Coston, 1984, pp. 156- 
160, şi 1986; Bordiot, 1974 şi 1987, pp. 111-113; Moncomble, 1981, p. 68 
sq.; Virion, 1992 (1965), pp. 85-93. 

2 Aici a fost suprimat un pasaj privitor la relaţiile între „extraneeni” şi 
vârfurile conducerii politice americane (Livre jaune n°5, pp. 189-192). 


computer pentru a le dovedi autenticitatea. Si el, si William 
Cooper tin conferinte astäzi peste tot în SUA si nu au putut 
obţine niciodată acolo filme originale. Cooper şi-a pierdut 
piciorul drept din cauza acestui film, fiind victima unui 
atentat, în 1973. În urma acestuia, televiziunea japoneză a 
difuzat de mai multe ori filmele originale în jurnalele de 
actualități la ore de mare audienţă. Analiza pe computer a 
prilejuit identificarea armei care poate fi descrisă ca una 
dintre acelea având calibru special, aflate în dotarea CIA. Si 
glontul este de asemenea special conceput de câtre CIA 
pentru a exploda în creier şi a-i provoca dezintegrarea. 

La pregătirea atentatului au participat agenţi CIA ca 
Orlando Bosch, E. Howard Hunt, Frank Sturgis şi Jack 
Rubenstein (alias Jack Ruby). Drept răsplată, CIA i-a şters 
acestuia din urmă imensele datorii acumulate la jocurile de 
noroc. Şi Lee Harvey Oswald era agent CIA, iar la data 
atentatului lucra pentru Ruby. Moartea sa a fost programată. 
Jack Ruby l-a ucis înainte de a-şi putea dovedi nevinovăția. 
Vinovatul fusese găsit; şi nu mai putea dovedi contrariul. 

De altfel, cei din CIA îl urau pe Kennedy. Il socoteau 
responsabil de înrăutățirea cursului pe care îl luau proiectele 
lor în Vietnam, în Cuba şi în problema OZN-urilor. Un lucrător 
de la CIA care participase la operaţiunea Golful Porcilor spune 
că toţi colegii săi de birou s-au ridicat şi au aplaudat 
zgomotos la auzul vest morţii lui Kennedy. In faţa 
Comitetului special pentru atentate, au fost dezvăluite multe 
dintre aceste fapte, dar, conform legilor siguranţei statului din 
SUA, arhivele rămân închise până în 2029. După aceste 
audieri, CIA a promis să înceteze orice operaţiune secretă pe 
teritoriul SUA (dar cine poate să creadă că s-a ţinut de 
cuvânt?). 

Toţi martorii conspirației au fost ucişi sau au murit de 
cancerul galopant care le-a fost inoculat (şoferul care a tras a 
murit, de pildă, la 3 săptămâni după atentat). 

După Raportul Comisiei Warren, singurul oficial, LEE 
HARVEY OSWALD, a fost unicul ucigaş. Este ceea ce s-a spus 
la nici nouă ore după atentat în toate ziarele americane. 
Conspirația dintre CIA şi Comitetul celor 300 a fost astfel 
trecută sub tăcere. Dintr-un motiv foarte simplu: Illuminati au 


fost foarte eficienţi în exercitarea controlului asupra agenţiilor 
de presă. Este doar un exemplu, printre multe altele, ce 
dovedeşte că, până în ziua în care un cercetător curajos îşi dă 
osteneala să facă investigaţii proprii, naţiuni întregi primesc 
decenii la rând informaţii eronate. 

ROBERT F. KENNEDY, fratele lui J.F. KENNEDY, care era de 
asemenea un obstacol în calea Illuminati, a murit şi el la 5 
iunie 1968, cu puţin înainte de a câştiga alegerile 
prezidenţiale. Numai că, în acest caz, ucigaşul unic a fost 
găsit SIRHAN SIRHAN. Acesta se afla sub efectul unui drog 
preparat de CIA special pentru astfel de împrejurări. Pentru a 
fi sigur că nu-şi va rata ţinta, garda de corp a lui Howard 
Hughes a tras ,glontul suplimentar”, găsit ulterior în capul lui 
Kennedy. După spusele procurorului, bazate pe probele 
balistice, ţeava armei nu putea fi mai departe de 5-8 
centimetri de capul lui Kennedy. Şi această informaţie a fost 
ascunsă publicului. Publicaţiile interne ale CFR şi ale Ordinului 
SKULL & BONES conţin însă aceste informaţii. Conform 
paragrafului 12 din Protocoale, trebuie suprimată orice 
persoană care este o piedică în calea „planului”. 

(Istoria completă a atentatului, cu nume, date şi fapte 
concrete, inclusiv informaţii referitoare la relaţiile Statelor 
Unite cu extratereştrii, le veţi găsi în cartea lui William 
Cooper, Behold a Pale Horse.) 


1 „[...] William Cooper, Le Gouvernement secret şi în Operation Cheval de 
Troie, aparţinând unui autor anonim [...]” p. 19. În acest text tipic 
complotist, în care probele se fabrică prin documente sau zvonuri în 
întregime artificiale, Holey se inspiră mai ales din Bill Cooper (1989 şi 
1991), din William Bramley (1990) şi din Herbert G. Dorsey Ill (A Secret 
History of the New World Order, 1993). 


VII. În numele dragostei pentru adevăr: 
ufologia conspirationista a lui David Icke (n. 29 
aprilie 1952 la Leicester, Marea Britanie) 


Pentru a ilustra concepţia eclectică a poligrafului britanic 
David Icke:, ale cărui lucrări — elemente de conspirationism 
şi ufologie în amestec cu teoria „reptiliană” şi cu diverse alte 
teme preluate din diferite tradiţii esoterice şi din 
„înţelepciunea” stil New Age — ajung să semene foarte mult 
între ele, ni se pare nimerit să reproducem un articol de 
sinteză difuzat pe internet: „The Reptilian Connection” 
(„Conexiunea reptiliană”)?. Ca şi textele lui Holey, scrierile lui 
Icke folosesc în egală măsură teme complotiste şi „esoterice”, 
spre deosebire de pamfletele lui Sutton ori de celebra 
conferinţă a lui Myron Fagan, în care prevalează o viziune 
detectivistă asupra istoriei, iar dimensiunea „esoterică” este 
prezentă numai accidental. Abordarea conspirationistä este 
prioritară şi în textele lui Cooper, care marchează totuşi 
începutul unui nou eclectism „esotero-ufologic” în literatura 
consacrată acestui subiect. In tot acest peisaj, literatura 
politico-religioasă aparţinând lui William Guy Carr, axată pe 
denuntarea conspirației luciferiene mondiale, constă şi ea 
într-un amestec al viziunii detectiviste asupra istoriei cu 
elemente discret adaptate din tradiţia esoterismului creştin. 
În cărţile sale însă, Icke nu îşi încheie discursul de divulgare şi 
denuntare a ,megaconspiratiei” printr-o chemare la război 


1 Despre David Icke, v. supra, cap. |. 

2 Originalul în engleză poate fi accesat pe site-ul lui David Icke: 
http://davidicke.com/icke/temp/reptconn.html. Acest articol rezumă tezele 
autorului privind istoria secretă a lumii din 7he Biggest Secret, 1999, pe 
care chiar el o numeşte „cea mai controversată carte de pe planetă”. In 
ceea ce ne priveşte, ne-am rezumat la a corecta greşelile de ortografie şi 
de gramatică. Stilul oral şi călduros adoptat de Icke face parte din 
strategia lui de imagine: el adoptă atitudinea profeților New Age care 
celebrează dragostea şi pacea fără a uita „esenţa vieţii” — căutarea 
adevărului şi apărarea libertăţii. 


împotriva vlästarelor lui Satana, ci, în stilul profeților 
neocreştini de tip New Age, el aduce laudă „adevărului”, 
„păcii” şi „dragostei”. Cine ar putea fi împotrivă? 


Conexiunea reptiliană 


Dacă tocmai v-aţi apucat să-mi analizati textul, informaţia 
cea mai derutantă pe care o veţi găsi pe acest site este fără 
îndoială aceea despre conexiunea reptiliană. E de înţeles. 
Este ceva greu de înghiţit pentru versiunea indusă a realităţii 
noastre. Dar tocmai despre asta este vorba. Dacă vrei să 
ascunzi ceva popoarelor, învaţă-le să gândească într-un fel 
cât mai străin posibil de ceea ce se întâmplă cu adevărat. 
Astfel, dacă realitatea este dată în vileag, ea le va părea 
tuturor mult prea ridicolă şi fantasmagorică pentru a fi 
acceptată de majoritate. Şi, de fapt, dacă ţi-ai făcut suficient 
de bine temele, oamenii vor transforma adevărul în deriziune, 
calificându-l drept nebunie şi ridiculizând pe oricine ar încerca 
să-l aducă în atenţie. 

Pentru a înţelege modul în care informaţiile de pe acest site 
se leagă între ele şi formează un întreg coerent, trebuie să 
citiţi The Biggest Secret. Pentru aceia care nu au citit-o încă, 
iată-i contextul, însă, vă rog, amintiţi-vă în timp ce citiţi ceea 
ce urmează, că foarte multe dintre informaţiile conţinute în 
carte vin în sprijinul a ceea ce urmează. 

Acum câţiva ani, s-a întâmplat să ajung în punctul în care 
îmi devenise necesar să definesc mecanismul prin care lumea 
a ajuns să fie controlată şi condusă de un număr restrâns de 
persoane (v. And the Truth Shall Set You Free, 1995). Îmi era 
deja clar că această reţea alcătuită din societăţi secrete şi din 
grupuri clandestine care manipulau instituţiile internaţionale 
— politice, de afaceri, bancare, militare, mediatice etc. — nu 
putea să se constituie în numai câţiva ani, nici măcar în 


1 Cartea a fost publicată în 1999. Doi ani mai târziu, Icke a reluat tezele ei 
în Children of the Matrix — o viziune a istoriei omenirii întemeiată pe 
teoria „reptiliană” şi rolul OZN-urilor. Subtitlul lucrării este explicit: „Cum o 
rasă interdimensională manipulează planeta noastră de mai multe mii de 
ani”. In acelaşi sens, v. Hatem, 2002, care „studiază” „La resistance 
Humani-Terre face au Reptiliens et au nouvel ordre mondialiste des 
Illuminati”. 


câteva decenii. Originile acestei reţele trebuie să fie mult mai 
îndepărtate. Am început astfel să urc pe firul „istoriei”. Am 
făcut-o ştiind că, dintr-un motiv încă nelămurit, legăturile de 
sânge şi genetica trebuie să fi avut o importanţă vitală pentru 
aceşti manipulatori universali, Illuminati sau, mai bine zis, 
Luminatii, cei care beneficiau de o lumină pe care o ţineau cu 
bună ştiinţă ascunsă marelui public. 

Mi-am urmat pista fără mare dificultate până în vremea 
cruciadelor din Orientul Mijlociu, prin veacurile al XII-lea - al 
XIII-lea. Mai departe, firul se pierdea în timpuri străvechi şi în 
Preistorie. Acolo, pe tot cuprinsul planetei, am găsit povestiri 
şi legende despre „zei” veniţi dintr-o altă lume care şi-au 
amestecat sângele cu cel al oamenilor pentru a crea o specie 
de creaturi hibride care să împânzească pământul: o reţea! 
De pildă, în Vechiul Testament se vorbeşte despre „fii ai lui 
Dumnezeu” care s-ar fi însoţit cu fiicele oamenilor pentru a da 
naştere unei rase hibride: neftali (ebr. neftilim). Dar acest mit 
nu este decât unul dintre atâtea altele pe aceeaşi temă. 

Tăbliţele de lut sumeriene găsite în secolul al XIX-lea pe 
teritoriul Irakului actual povestesc aceeaşi întâmplare. Se 
estimează că ele au fost îngropate cu 2.000 de ani î.Hr., dar 
faptele descrise s-au petrecut cu mult înaintea acestei 
perioade. Tăbliţele vorbesc despre o rasă de „zei” veniţi dintr- 
o altă lume care au adus pe planeta noastră cunoştinţe 
avansate şi care s-au unit cu oamenii pentru a crea o rasă 
hibridă. 

Aceşti „zei” sunt numiţi „Annunakis”, ceea ce se traduce la 
prima vedere prin „cei din ceruri veniţi pe Pământ”. Vechile 
texte spun că aceste fiinţe hibride — rezultate din 
combinarea genelor umane selecţionate cu acelea ale „zeilor” 
— au devenit conducători, întemeietori ai caselor regale, mai 
ales în Orientul Apropiat şi Mijlociu, în acele civilizaţii de vârf 
înfloritoare în Sumer, Babilon şi Egipt. Însă acest fenomen 
trebuie să se fi produs şi în alte locuri, mai ales în Africa 
neagră, cum se arată în informaţiile halucinante furnizate pe 
acest site de şamanul zulu Credo Mutwa şi de incredibilul film 
L'Agenda Reptilien (părţile 1 şi Il). Şamanul povesteşte 
aceeaşi istorie, zămislită însă din tradiţia locurilor sale, ceea 


1 V. cap. 13 („Annunakis”) din Livre jaune n%, pp. 163-186. 


ce am întâlnit şi în multe alte ţări. 

Pe tot pământul, în culturile vechi, veţi găsi nenumărate 
povestiri despre rasa şarpelui. Şarpele — reptilianul — 
simbolizează relaţia cu Annunakis şi poate alţi „zei” similari. 
Şi simbolul este larg răspândit. Avem un exemplu chiar în 
Biblie. Legenda şarpelui din Grădina Edenului este evident 
provenită din miturile sumeriene, ca şi episodul cu Moise în 
stufăriş, identic cu întâmplarea unui rege sumerian care 
domnise cu mult înainte de timpurile biblice. 

Este motivul pentru care am fost atât de înmărmurit să-l 
aud pe Zecharia Sitchin:, cel mai bun traducător al tăbliţelor 
sumeriene, spunându-mi că nu există dovezi ale rasei 
şarpelui în lumea veche... „Las-o baltă”, mi-a spus el. De ce 
aş face-o atâta vreme cât există din abundență dovezi, şi din 
lumea antică, şi din cea modernă? 

Pe această filieră ne-au parvenit „dreptul divin al regilor”, 
ca şi credinţa că dreptul de a domni asupra oamenilor este 
primit direct de le Dumnezeu. În realitate nu este nimic 
„divin” în asta, cu atât mai puţin „Dumnezeu”. Este vorba 
doar despre dreptul pe care şi l-au arogat „zeii” reptilieni prin 
hibridările lor genetice. Tot succesorii lor sunt cei care stau la 
originea familiilor regale şi aristocratice ale Europei. 
Mulțumită  „marelui” Imperiu Britanic şi altor imperii 
europene, ele au fost exportate mai târziu în Americi, în 
Africa, în Australia, în Noua Zeelandă, până în Extremul 
Orient, unde s-au însoţit cu celelalte verigi ale reţelei hibride 
reptiliene precum cea din China, poate cea mai evidentă, 
unde simbolul dragonului este însuşi fundamentul acelei 
civilizaţii. 

Familiile  umano-reptiliene sunt cele care au dat 
conducătorii politici şi economici în coloniile imperiilor 
europene cum, de altfel, o mai fac şi astăzi. Cine sunt ei de 
fapt? Există sute de milioane de persoane venite să trăiască 
în SUA după 1776, toate ieşite din rădăcini genetice incredibil 


1 Citat de David Icke (2001, vol. |, pp. 24, 29-30, 32, 43, 77, 81, 84, 117; 
2002, vol. |, pp. 64, 70, 83, 133, 142, 156, 178, 194), Zecharia Sitchin, 
autor al Der zwâlfte Planet, este un scriitor la fel de apreciat ca şi Holey 
(de ex. Livre jaune n°5, p. 47, şi nota 3, p. 311; Livre jaune n%, p. 171 sq.) 
Despre această referinţă, v. Gugenberger/ Petri/ Schweidlenka, 1988, pp. 
172, 246. 


de diferite; cu toate acestea — ţineţi-vă bine! —, cei 42 de 
preşedinţi ai SUA sunt toţi rude între ei. 33 dintre ei au 
genealogia care urcă până la unul dintre cei mai celebri regi 
franci: Carol cel Mare. El a constituit una dintre principalele 
verigi ale unei progenituri care s-a răspândit în Britania, 
Franţa, Germania şi, în cele din urmă, pe tot pământul. 


DESCENDENŢA ÎN FAMILIILE WINDSOR-BUSH 
(înrudirea familiilor Bush-Windsor-Piso) 


Familiile Rothschild, Rockefeller, familia regală britanică şi 
cele mai importante familii din politica şi economia SUA şi a 
întregii lumi au o descendență COMUNA. Acesta este motivul 
pentru care familiile din establishment-ul părţii de est al SUA 
se amestecă între ele într-un mod tot atât de obsesiv cum au 
procedat dintotdeauna familiile europene „regale” sau 
„nobile”, lucru valabil şi pentru alte familii din toate părţile 
globului. Nu din snobism, ci pentru a menţine pe cât posibil 
structura genetică — combinaţia mamifero-reptiliană la 
nivelul ADN-ului —, care le dă posibilitatea „de a-şi schimba 
forma”. Pe acest site veţi găsi şi alte referinţe la shape 
Shifting (schimbarea formei), fenomen sesizat de atâţia 
martori care au văzut oameni — care se dovedeau a fi 
aproape în toate cazurile dintre puternicii acestei lumi — 
transformându-se sub ochii lor în reptile, pentru ca apoi să 
revină la forma lor umană. Lucrarea The Biggest Secret 
conţine mai multe informaţii despre acest subiect, iar 
şamanul zulu Credo Mutwa confirmă că a avut exact aceleaşi 
experienţe în Africa neagră. Încă o dată, povestirile din 
vechime şi relatările din ziua de azi au un punct comun. Se 
spune despre zeii din valea Indului, asa-numitii Naga, că ei se 
pot schimba după voinţă în om sau în şarpe. 

Legat de asta: fostul preşedinte al SUA George Bush este 
amintit cel mai adesea de martorii oculari ai schimbărilor de 
formă. Era logic ca fiul său să se prezinte la alegerile 
prezidenţiale din anul 2000. 

Preşedinţii nu sunt aleşi prin vot. Ei sunt selecționați prin 
vocea sângelui (cuvântul sânge este scris cu roşu pe site). 

Al Gore, oponentul său „democrat” — în acest partid unic 


care este statul american —, este şi el descendent al aceleiaşi 
linii genetice. Dacă sunteţi atenţi la cei care, oriunde pe acest 
pământ, au o putere considerabilă, veţi vedea că sunt mereu 
aceiaşi. Simbolurile reptiliene care vă înconjoară — monstrii 
de pe catedrale, blazoanele, publicitatea etc. — sunt toate 
legate de această împrejurare. Fiind prea puţin numeroşi, 
„Zeii” iniţiali nu puteau lua pe faţă stăpânirea asupra planetei. 
Au făcut-o însă în mod clandestin, sub o aparenţă 
omenească. Filme ca They live şi The Arrival (prima versiune), 
precum şi serialul V de la televiziunea americană relatează 
ceea ce este CU ADEVARAT pe cale să se întâmple: dacă 
domeniul acesta este nou pentru voi, vă recomand cu toată 
căldura să vedeţi aceste filme pentru a înţelege mai uşor 
situaţia. 

Cercetătorii care investighează Noua Ordine mondială au 
propriile sisteme de credinţe politice şi religioase cărora le 
sunt fideli şi pe care le apără. Deşi dezvăluie o parte a 
conspirației, cei mai multi dintre ei resping afirmaţiile mele 
despre conexiunea reptiliană şi chiar le iau în derâdere. OK, 
pot face cum vor, însă, după mine, dacă nu se hotărăsc să 
integreze toate datele într-o viziune globală, nu vor putea 
înţelege ceea ce se întâmplă cu adevărat în jurul nostru. 

Cum spunea Ghandi: 

„O eroare nu este un adevăr numai fiindcă ea este 
împărtăşită de foarte mulţi oameni, tot aşa cum un adevăr nu 
este fals numai pentru că a fost afirmat de către un singur 
individ”. 

După vâlva pe care a stârnit-o The Biggest Secret şi ca o 
consecinţă a mărturiilor venite din lumea întreagă, atrase de 
lectura cărţii şi de acest site, oamenii încep să înţeleagă că 
această poveste aparent nebunească şi bizară este foarte 
reală, că este pe deplin posibil ca lumea să fie controlată de 
descendenţii reptilienilor care se ascund luând forma 
oamenilor. Prin urmare, înţelegeţi mai bine motivul pentru 
care informaţiile acestui site — aparent total necorelate — 
sunt, în realitate, strâns legate între ele şi formează un întreg 
coerent. 

lată câteva exemple: 


RELIGII 


Dacă doriţi să controlati o masă enormă de oameni, trebuie 
să-i împiedicaţi să-şi cunoască adevărata natură; trebuie să le 
ascundeti potenţialul nelimitat de care dispun pentru a-şi crea 
propriul destin şi a-şi conduce propria viaţă. Trebuie să-i 
convingeţi că sunt insignifianti şi că nu au nici o putere şi 
astfel să se mulţumească să trăiască potrivit acestor criterii. 

Într-o astfel de abordare, una dintre armele cele mai 
eficace ale Illuminati şi ale descendentei reptiliene s-a 
dovedit a fi religia: ea face ca oamenii să fie cuprinşi de frica 
unui Dumnezeu care le este judecător şi care le spune că, de 
nu vor crede că „adevărul” despre a tot ce există nu poate fi 
găsit decât într-o singură carte ori într-un singur sistem de 
credinţă, vor merge în iad — iar acolo îi aşteaptă pedepse 
greu de îndurat. 

Diferitele religii s-au dovedit, în egală măsură, excelente 
instrumente pentru dezbinarea şi stăpânirea popoarelor, 
ideale pentru provocarea de conflicte între preoţi plini de 
trufie, siguri că dreptatea este de partea lor. 

Din acest motiv au creat reptilienii religiile, iar cei care 
ocupă pozitiile-cheie nu cred nici o iotă din absurdităţile pe 
care le tot repetă ca papagalii pentru discipolii lor. Aceştia vor 
fi uşor de controlat după ce vor fi făcuţi să creadă. Din acest 
motiv veţi găsi atâţia evanghelizatori „creştini” satanişti, de 
pildă. Pentru ei, „creştinismul” nu este decât o acoperire. [...] 


MEDICINĂ ŞI MEDIA 


Suprimarea adevăratei ştiinţe a vindecării, predominanta 
tratamentelor medicamentoase şi a „medicinei” bazate pe 
chirurgie, toate acestea fac trupul omenesc să funcţioneze 
mult sub potenţialul lui optim. lată de ce metodele de 
vindecare zise „alternative”, metode care, spre deosebire de 
medicina modernă, există de mii şi mii de ani, sunt de obicei 
rău văzute şi date la o parte. 

Aditivii alimentari, fast-foodul, tratarea cu clor a rezervelor 
de apă, substanţele toxice infiltrate în sol — pe care noi le 
absorbim prin mâncare şi apă — ne afectează starea de 


sănătate şi frecvenţa de vibraţie, dar şi, ceea ce e infinit mai 
rău, funcţionarea creierului şi a intelectului. O populaţie cu 
mintea trează şi perspicace este ultimul lucru de care ai 
nevoie când vrei să manipulezi. De aceea descendența 
reptiliană face uz de toate mijloacele pentru a controla 
„educaţia” şi mijloacele de informare în masă. Asta le permite 
să ne adape constant cu stupiditäti cum ar fi jocurile 
televizate, iar fluxurile de „ştiri” ne spun exact ceea ce 
conducătorii noştri vor să credem. Majoritatea ziariştilor sunt 
intr-atât de depăşiţi şi înţeleg atât de puţin jocul în care sunt 
angrenati, încât, asemenea majorităţii populaţiei, contribuie 
inconştient la realizarea planului despre existenţa căruia nici 
măcar nu ştiu. [...] 


CONTROL ASUPRA MINŢII 


Este în mod evident legat de religie, pe care eu o consider 
forma cea mai sofisticată inventată vreodată pentru a 
controla în masă minţile oamenilor. Acelaşi lucru este valabil 
şi pentru televiziune şi publicitate. 

Controlul minţii are însă o arie de acţiune mult mai largă. 
Pe parcursul nenumăratelor lor vieţi, reptilienii-llluminati au 
transformat literalmente milioane de fiinţe umane în roboţi 
programati pentru a le duce la îndeplinire scopurile. În ziua de 
astăzi există foarte multe mijloace electronice de 
programare, însă, de departe, metoda cea mai eficientă are la 
bază traumatizarea mentală. Din acest motiv atât de multe 
fiinţe umane sunt traumatizate prin abuz sexual, violenţă, 
obligaţia de a asista şi de a lua parte la ritualuri cu jertfe 
umane şi multe alte orori de aceeaşi factură. Asemenea 
experienţe declanşează mecanismul de închistare a gândirii, 
în efortul ei de a şterge memoria traumatismelor suferite. 

Este acelaşi mecanism întâlnit la foarte mulţi oameni după 
un grav accident de circulaţie: aparent, ei nu-şi mai pot 
aminti ceea ce s-a întâmplat. Îşi pot aduce aminte numai ce a 
fost înainte sau după, dar nu şi impactul ca atare. Mintea 
omului face efortul benefic de a trece în uitare detalii care, 
altminteri, l-ar face să retrăiască la infinit acel traumatism; 
însă Illuminati au pus la punct metode care utilizează tocmai 


acest reflex de apărare pentru a traumatiza încă si mai mult 
spiritul până la punctul în care gândirea este fragmentată de 
bariere de uitare, ceva asemănător unui fagure într-un stup 
de albine. 

Apoi, reptilienii-llluminati introduc forţat diferite obiective în 
aceste fragmente (sau, cum le numesc ei, „altare”). Ele sunt 
reprogramate pentru a fi activate sub acţiunea unui 
declanşator care poate fi un cuvânt, o culoare, un sunet etc. 
În momentul în care acest întrerupător al programului se 
declanşează, persoana ţinută sub control face exact acţiunea 
pentru care a fost programată. 

Ea poate fi determinată să întreţină relaţii sexuale cu un 
anume politician, lucru despre care mai apoi, bineînţeles, nu- 
şi va mai aminti nimic; să asasineze pe cineva ca John 
Lennon; să tragă focuri de armă la întâmplare într-o şcoală 
pentru a justifica un control strict al armelor de foc etc. 
Lagărele de concentrare naziste supravegheate de „îngerul 
Morţii” Joseph Mengele sunt exemple pentru astfel de centre 
de experimente. După război, Mengele a fost racolat şi dus în 
SUA de către Illuminati sub identitatea unui anume dr. Green 
sau Greenbaum, tocmai pentru a-şi continua oribila operă. Lui 
i se datorează celebrul proiect de control mental MK Ultra. 
Centrul de Luptă al Forţelor Navale din China Lake, aflat în 
deşertul Californiei, a fost una dintre primele sale baze de 
operaţii.. 

Vârsta optimă pentru a începe procesul de robotizare este 
între 5 şi 6 ani. De aceea am demascat în cărţile mele şi pe 
acest site reţelele unde se desfăşoară liturghii şi ritualuri 
satanice asupra copiilor. (V. „THE MIND CONTROL ARCHIVES". 
„PEDEPSELE ŞI RITUALURILE SATANICE APLICATE COPIILOR ŞI 
CEREMONIILE DE SACRIFICII UMANE ÎN GENERAL”.) 

Oricât de uimitor ar părea, tot ce v-am descris până acum 
se petrece pe toată suprafaţa pământului. Nu contează unde 
anume vă aflaţi, dar fiţi siguri că în această clipă astfel de 


1 Legendele şi zvonurile „împănate” cu relatarea unor fapte reale 
privitoare la activităţile de după război ale sinistrului dr. Mengele sunt 
tema predilectă a publicistului antisatanist Fritz Springmeier (1995; v. 
supra, cap. VII) sau ale ufologului Jim Keith (1994a, b, c). Ele au fost 
reluate de Holey (Livre jaune n°7, cap. X, „Joseph Mengele şi proiectul 
Monarch”, pp. 67-78, şi de David Icke (2001, vol. 2, pp. 74, 79, 129). 


lucruri se întâmplă chiar în comunitatea din care faceţi parte. 
Fapte de acest gen sunt date la iveală de ani buni şi de alţi 
cercetători, şi de mine însumi. Aşa cum veţi vedea pe acest 
site, încep să fie tot mai evidente scara la care au loc aceste 
fapte, precum şi implicarea unor personaje celebre. 

Rețelele în care sunt practicate pedepse şi ritualuri au, în 
parte, scopul de a traumatiza oamenii, în mod deosebit copiii, 
dar această finalitate este, de fapt, cu mult depăşită. Din cele 
mai vechi timpuri până astăzi, descendenţii reptilieni- 
llluminati au luat ÎNTOTDEAUNA parte la ceremonii de 
sacrificii umane, unde întotdeauna au băut sânge. Sacrificiile 
aduse „zeilor” despre care vorbesc scrierile vechi erau, de 
fapt, sacrificii în onoarea reptilienilor şi a progeniturii lor 
hibride. Istoria contelui băutor de sânge, Dracula, este 
reprezentativă pentru comportamentul acestor „vampiri” 
reptilieni. Constelaţia Dragonului pare a fi unul dintre locurile 
de origine ale acestui grup de reptilieni. Aşadar, avem motive 
să asociem termenul „draconic” cu Illuminati. 

Pentru a-şi păstra forma umană, aceste entităţi au nevoie 
să bea sânge de om (sau de mamifer) pentru a avea acces la 
codurile ADN pe care le conţine fluidul vital, căci numai 
această energie le permite să se menţină sub o formă 
omenească. Dacă n-ar face acest lucru, codurile lor reptiliene 
s-ar deconspira şi toată lumea ar putea vedea cu ce seamănă 
ei de fapt. „Dumnezeule, domnule preşedinte, întotdeauna 
devorati pe unul dintre invitaţi la micul dejun?” 

După cum am aflat de la „iniţiaţii” din vechime, cel mai 
mult le place sângele (energia) sugarilor şi al copiilor mici, 
precum şi sângele de om blond cu ochi albaştri. Aceştia sunt 
folosiţi la sacrificiile lor şi, se pare, chiar şi persoanele cu 
părul roşu. 

lată de ce în toate cărţile mele şi pe acest site dau în vileag 
adevărata natură a unor personalităţi ca George Bush, Henry 
Kissinger şi multe alte celebrităţi din rândul Illuminati: ei sunt 
reptilieni care îşi schimbă forma, participă la sacrificii umane 
şi beau sânge. intelegem că ultimele două trăsături sunt 
asociate. Există o legătură foarte importantă şi de la sine 
grăitoare între reptilienii-llluminati şi descendenţii lor, pe de o 
parte, şi pedofilia care face ravagii pe toată planeta, pe de 


altă parte. ` ` 7 

V. O LUNGA LISTA DE ARTICOLE ŞI DE RELATARI EXTRASE 
DIN FLUXURILE DE ŞTIRI PE ACEST SITE PENTRU A AFLA MAI 
MULTE PE ACEST SUBIECT. 

Inainte de a încheia, as vrea să insist asupra următorului 
fapt: tot ce am dat la iveală priveşte doar anumite grupuri de 
reptilieni care îi susțin pe Illuminati si nu întreaga 
descendență genetică reptiliană. Multe fiinţe de origine 
reptiliană se află printre noi pentru a ajuta omenirea să se 
elibereze de sclavia psihică si emoțională. In corpul nostru 
sunt, într-adevăr, multe gene reptiliene, inclusiv acea parte a 
creierului denumită „complexul R”, creierul reptilian. Este pur 
şi simplu o problemă de proporție a prezenţei acestor gene. 

Sper ca acest rezumat să vă ajute să înţelegeţi importanța 
articolelor si a informațiilor pe care le veți găsi pe acest site. 
In cele din urmă, toate aceste „conspiraţii” care par a nu 
avea nici o legătură între ele fac parte dintr-o SINGURA 
conspirație destinată să aducă la îndeplinire un plan UNIC: 
controlul reptilian asupra planetei Pământ şi asupra tuturor 
locuitorilor ei. 

Dragoste, 
David Icke 


VIII. Fantoma abatelui Barruel — o sinteză 
contemporană a legendelor privind acţiunea 
luciferiană a societăţilor secrete şi Noua 
Ordine mondială 


Pe site-ul barrael.com, se putea citi în 2004, cu numai 
câteva săptămâni înaintea alegerilor prezidenţiale din SUA 
(unde George W. Bush a fost ales la diferenţă confortabilă de 
concurentul său John Kerry), un text intitulat „Noua Ordine 
mondială, francmasoneria şi Lucifer”. Textul este o sinteză a 
acuzațiilor de conspirație mondială pe care le putem găsi 
astăzi în  pamfletele americane redactate în stil 
antimondialist, cu reluarea refrenelor din clasicii europeni ai 
aritimasonismului. El include concluzii iudeofobe, elemente 
ale discursului antisatanist, dar şi teza atentatului de la 11 
septembrie, considerat produsul unei manipulări „americano- 
sioniste”. Tonul familiar şi pamfletar, în acelaşi timp, inclusiv 
prezenţa câtorva insulte grosolane, este caracteristic 
literaturii  conspirationiste care circulă pe internet. 
Reproducem textul integral, cu unele corecturi minimale şi 
fără bibliografia şi numeroasele linkuri indicate (şi la care 
autorul anonim face referire pe parcursul articolului său). 


Noua Ordine mondială, francmasoneria şi Lucifer 


De ce un titlul ca acesta? Citiţi câteva informaţii şi vă puteţi 
face propria părere... 

Deci, FAPTELE. 

Se pregătesc alegeri în SUA între George Bush şi John 
Kerry. 

Ştiaţi că ambii sunt membri ai aceleiaşi „societăţi secrete 
cu practici foarte marcate de satanism” (Anthony Sutton), 
Ordinul Skull & Bones, supranumit „The Brotherhood of 
Death”? 

Le puteţi admira emblema pe bordura paginii... capul de 


mort şi oasele încrucişate. 

Trebuie să citiţi cartea lui Anthony Sutton referitoare la 
Skull & Bones. Este singurul om din lume care a avut în mână 
documentele interne ale acestei SECTE despre care trebuie 
să repetăm că-i are drept membri pe cei doi „idioţi” Bush şi 
pe clona lor Kerry... 

Familiile care domină din 1833 acest ordin sunt, printre 
altele: Rockefeller (Standard Oii, astăzi Exxon), Harriman 
(căile ferate), Weyerhaeuser, Sloane, Pillsbury, Davison, 
Payne, Gilman, Taft, Stimsom, Perkins, Whitney, Bundy, Lord, 
Heinz, Bush... 

Şi o mai spun o dată: este vorba despre criminali care au 
fost instigatorii tuturor războaielor din ultimele două veacuri, 
dezläntuite cu scopul de a instaura „res-publica (lor) 
universală”, cu religia ei mondială luciferică. 

In Franţa, clica masonico-republicană favorizează din 
răsputeri instaurarea unui guvern mondial şi înfăptuieşte 
partea europeană a planului respectiv. 

Ştiţi oare că „ONU (ca şi UNESCO) este aproape în 
întregime alcătuit din masoni din toate ţările?” (Pierre Mariel, 
Les Francs-Maçons en France, Bibliothèque Marabout, 1969, 
p. 2041). 

Ştiţi că aceia care guvernează Franţa nu sunt niciodată 
amărâţii de politicieni pentru care „votaţi”??? 

Francmasoneria este o sectă religioasă, o sectă satanică 
sau luciferică şi vă conduce fără ca voi să ştiţi... 

„Francmasoneria este o sectă religioasă care s-a organizat 
mai ales în Europa, prin 1725, pentru a profesa o doctrină 
«umanitară» internaţională pe care să o situeze deasupra 
altor religii” (Gustave Bord, La Franc-Maconnerie en France...) 

„Ştiinţa masonicä este o realitate... Ea constituie o 
adaptare a Cabalei ebraice şi a tradiţiilor gnostice, mai mult 
sau mai puţin modificate de templieri.” 

La întemeierea ONU, cel puţin 47 de persoane din delegaţia 
americană au fost membri ai CFR, printre care David 
Rockefeller. 

De la crearea CFR, aproape toţi preşedinţii SUA au fost 
1 De fapt Pierre Măriei, mason şi „mag”, formulase oarecum grăbit şi 


hazardat că societatea naţiunilor era rezultatul unei iniţiative masonice... 
(Măriei, 1972, pp. 204-205). 


membri ai acestei organizaţii înainte de a fi aleşi în funcţie, 
printre care Bill Clinton şi George Bush (tatăl). 

Cercul cel mai exclusiv din cadrul CFR este Ordinul Skull & 
Bones. Membrii săi au infiltrat toată partea executivă a 
conducerii SUA: Departamentul de Stat, Departamentul 
Justiţiei, CIA şi organismele militare. Aproape toţi directorii 
CIA au fost membri ai CFR. Aceştia controlează marea presă, 
şi majoritatea marilor jurnalişti americani sunt membri ai 
acestui organism. Scopul său este instaurarea Noii Ordini 
mondiale. 

Un alt amănunt: clădirea ONU din New York a fost 
construită pe un teren donat de familia Rockefeller, unul 
dintre fraţi fiind membru în Skull & Bones (Percy). Această 
familie „de bancheri” s-a îmbogăţit de pe urma războaielor, a 
revoluțiilor şi continuă să dirijeze cele mai importante 
organisme financiare mondiale, băncile centrale (americană 
şi europeană, căci euro a fost creat de ei şi pentru ei), 
precum şi alte societăţi petroliere, printre care Exxon, mai 
vechiul Standard Oil care l-a finanţat pe Hitler prin 
intermediari, printre alţii, prin Prescott Bush, şi el membru al 
Skull & Bones, şi care astăzi sunt fericiţi văzând preţul 
halucinant al barilului de petrol. 

Un ultim detaliu: mai mulţi membri ai „comisiei” americane 
de cercetare a „pseudoatentatelor” din 11 septembrie 2001 
au fost membri ai CFR... 

Demni copii ai „văduvei” negre, îmbogăţiţi de aurul negru 
şi de moartea albă (opium, cocaină...). 

Si, în tot acest timp, nevinovatii au continuat zilnic, în toată 
lumea, să moară de foame, din cauza virusurilor, din cauza 
războaielor şi a altor „revoluţii” premeditate de aceiaşi fragili 
„iniţiaţi”, indiferent că sunt membri ai francmasoneriei, ai 
grupului Bilderberg, ai Trilateralei, ai CFR, ai B'nai B'rith-ului 
sau ai Ordinului Skull & Bones şi Bohemian Club. 

Aceşti tarati sunt cei care deţin controlul asupra presei, 
asupra informaţiei, educaţiei, băncilor, petrolului, armelor „de 
distrugere în masă”... cei care fabrică opiniile, care scriu 
istoria mincinoasă şi ale căror minciuni sunt crezute de o 


1 Despre Prescott Sheldon Bush, tatăl lui George Bush, şi despre Hitler, v. 
Sutton, 1986, pp. 169-170. 


lume întreagă. 

Şi toate acestea din cauza presei republicane franceze, 
care, la distanţă confortabilă între fraţi şi laşi, obedientă faţă 
de secta religioasă numită francmasonerie (Gustave Bord), 
continuă să vă mintă şi să-i ţină pe ,concetäteni” în neştiinţă 
faţă de ceea ce li se pregăteşte din umbră... 

ONU şi camera sa de chibzuinţă, ONG-urile luciferice, 
printre care Lucis Trust şi Annie Besant, Temple of 
Understanding şi loan XXIII, prieten apropiat al lui Paul al VI- 
lea, a cărui criptă de familie afişează cu mândrie legăturile 
sale masonice... 

The Temple a fost creat de Lucis Trust, cult satanic fondat 
la Londra în 1922, sub numele de Lucifer Trust. Numele i-a 
fost schimbat pentru a face scopurile acestei organizaţii mai 
putin „suspecte”... În ochii „concetăţenilor” din toată lumea. 

Totul demonstrează că 11 septembrie (nu s-a prăbuşit nici 
un avion la Pentagon, turnurile gemene au fost distruse prin 
implozii...) a fost organizat de George W. Bush, secta lui 
masonică satanică Skull & Bones şi toată clica de măcelari 
rasişti cu scopul de a masacra mai lesne restul lumii. 

Aceasta permite totodată sionistilor talmudisti, rasisti 
„iluminaţi”, să continue să masacreze „rasele inferioare”... 

Aceleaşi personaje ne impun banii lor numiţi „euro”, 
Europa lor de la Brest la Istanbul, servite de valetii lor 
francmasoni „europeişti” şi de alţi „mondialişti”. 

Aceşti ,europeisti convinşi” sunt simpli ,executanti 
asociaţi”, limitați de ambițiile lor regionale", în timp ce haita 
de lupi turbati şi însetaţi de sânge îşi instaurează „economia 
mondială cu adevărat globalizată” (Noam Chomsky, în 
introducerea la lucrarea La Crise de /'Imperialisme et la 
troisième guerre mondiale [Paris, Maspero], 1976), marcată 
de tot ce înseamnă războaie, foamete, virusuri... şi ineptii 
mediatice. 

Presa aflată la ordinele sectantilor criminali continuă să vă 
împuie urechile cu orice fleac. Res-publica masonică e soră 
bună cu minciuna. 

Dar nu veţi vedea nimic din toate acestea la TV, nu le veţi 
citi în presa... republicană, cloacă de trădători mincinoşi şi aţi 
bufoni rataţi... 


Vă indoiti??? 

Urmati linkurile de mai jos şi vă veţi convinge singuri. [...] 

Si, în fine, un mic mesaj de adio celor incitati de lectura 
informaţiilor cuprinse în acest modest site... 

Eu vorbesc despre fapte. 

Desigur, cum am mat spus-o şi în introducere, nu sunt 
Balzac, dar sunt sincer. 

Există pur şi simplu o conspirație împotriva statelor şi a 
religiilor. 

FAPTELE sunt în faţa voastră. 

să nu ne mai ascundem după deget. 

Şi, încă o dată, că vreţi sau nu, în fruntea complotului 
împotriva omenirii se află indivizi care îşi spun pe faţă 
satanişti sau luciferieni. 

De-a lungul întregii istorii moderne, ei n-au încetat să 
învrăjbească, să masacreze, să asasineze pentru a stăpâni. 
Şi-au impus PUTEREA prin violenţă: războaie, revoluţii pentru 
realizarea planului de instaurare a guvernul lor mondial... 
Întru gloria marelui lor arhitect al universului, nimeni altul 
decât Satana-Lucifer. 

Îmi pare rău, asta e REALITATEA. 


Una dintre principalele caracteristici ale acestui discurs 
delirant din punctul de vedere al retoricii este insistența 
asupra „faptelor” şi o deosebită grijă de a fi credibil, cum 
rezultă din trimiterile la lucrări presupuse magistrale în 
domeniu (Pierre Mariel, Gustave Bord, Noam Chomsky). Este 
însă o ilustrare mai degrabă stângace a îndemânării de-a 
strânge laolaltă rămăşiţe care, astăzi ca şi ieri, constituie 
partea esenţială a producţiei de mituri. O altă caracteristică a 
discursului este amestecul de reprezentări provenind din 
tradiţia contrarevoluţionară franceză (v. abatele Barruel) şi 
locuri comune adunate de prin pamflete conspirationiste 
americane din ultimii cincizeci de ani, nu fără a aduna ceva 
inspiraţie din stilul pamfletar cam necioplit al corifeilor noii 
stângi, dintre care unii au pus în circulaţie „zvonurile de 
negare” privitoare la 11 septembrie (de tipul „nici un avion nu 
s-a prăbuşit peste Pentagon”). 

Acest tip de discurs denunţător este construit prin 


„bricolaj” în sensul dat acestui termen de Claude Lévi- 
Strauss: „Ca şi bricolajului, în sensul său aplicat, gândirii 
mitice îi este specifică elaborarea de ansambluri structurate 
pentru care foloseşte reziduuri şi resturi de evenimente; cum 
se zice în engleză odds and ends, sau resturi şi rămăşiţe, 
urme fosile ale unui individ sau ale unei societăţi”. 


1 Lévi-Strauss, 1962, p. 32. Antimondialiştii de extremă dreaptă au sesizat 
repede oportunitatea de a se grefa pe mişcarea antimondialistă de 
extremă stângă al cărei „guru” a fost Noam Chomsky, el însuşi obsedat de 
conspirație şi denuntând peste tot Grupul Bilderberg, Trilaterala etc. 


IX. Illuminati si „stăpânii lumii”: retorica 
conspiratiei mondiale 


Pe site-ul syti.net a fost difuzată în 2005 o anchetă asupra 
„stăpânilor lumii”, a ideologiei, a proiectelor şi a strategiei lor, 
în care „organizaţiile puterii planetare”, inclusiv Illuminati, 
erau prezentate detaliat alături de societăţile secrete sau de 
grupurile de influenţă presupuse puternice şi care fac obiectul 
deja clasicelor denuntäri ale altor conspirationisti: Grupul 
Bilderberg, Comisia Trilaterală, Grupul Jason, CFR, Ordinul sau 
Fraternitatea Skull & Bones, Bohemian Club etc. Dar ancheta 
adaugă acestui şir de organizaţii secrete — în pofida 
caracterului mitic ce le-a fost dintotdeauna oferit — o listă 
plină de organizaţii dintre cele mai diverse, precum 
Organizaţia Mondială a Comerţului, Banca Mondială, FMI, 
World Economic Forum, OECD, Organizaţia Le Siecle, IFRI 
(Institutul Francez de Relaţii Internaţionale), CIA, ONU, FBI, 
OMS, Interpol etc. fără a uita multinationalele, mafiile şi 
Comisia Europeană. În afara textului special consacrat 
grupării Illuminati, reproducem lista temelor conexe propuse 
de site, din care nimic din ce-i omenesc ori cosmic nu 
lipseşte. Astfel extinsă, viziunea conspirationistà devine calea 
regală către „filosofia” lui „totul se regăseşte în tot şi invers”. 
Delirul complotist poate ieşi din limitele genului fantastic 
pentru a se înscrie în cel comic. 


Illuminati 


Illuminati sunt „o elită în elită”. Este cea mai veche si mai 
secretă dintre organizațiile de „stăpâni ai lumii”. Cea mai 
mare parte a acestor organizații au o adresă si membri cărora 
li se cunoaşte identitatea. Membrii Illuminati nu sunt însă 
cunoscuţi cu certitudine, chiar dacă anumite nume circulă cu 
insistenţă. Este vorba despre mari familii de capitalişti sau 
făcând parte din aristocrație, precum 

Rothschild, Harriman, Russel, Dupont, Windsor sau 


Rockefeller, în special neobositul David Rockefeller, 
cofondator atât al Grupului Bilderberg, cât si al CFR. 

Illuminati există în forma lor actuală din 1776, data 
înfiinţării Ordinului Illuminati din Bavaria de către Adam 
Weishaupt, un fost iezuit. În acea epocă, proiectul lor era 
schimbarea radicală a lumii prin distrugerea puterii 
regimurilor monarhice care se opuneau progresului societăţii 
şi gândirii. Revoluţia Franceză şi întemeierea SUA au fost 
rezultatele strategiei lor. Pentru Illuminati, democraţia politică 
era un mijloc şi nu un scop. După părerea lor, oamenii sunt 
prin natura lor proşti, ignoranti şi predispusi la violenţă. Deci 
lumea trebuie guvernată de către o elită. De-a lungul 
timpului, membrii acestui grup au devenit din conspiratori 
subversivi stăpâni implacabili al căror obiectiv esenţial este 
să-şi păstreze puterea dobândită asupra popoarelor. 

Crearea grupului Illuminati a însemnat doar începutul unui 
plan conceput să se desfăşoare timp de mai multe veacuri 
prin controlul asupra sistemului financiar care se năştea, în 
scopul de a obţine dominaţia totală asupra întregii lumi. 
Realizarea Planului a fost transmisă precum o făclie din 
generaţie în generaţie în interiorul unei elite ereditare de 
iniţiaţi care au ştiut să adapteze Planul la progresele 
tehnologiei, ale societăţii şi ale economiei. 

Contrar altor organizaţii de Stăpâni ai Lumii, Illuminati nu 
sunt doar un „club de reflecţie” sau „o reţea de influenţă”. 
Este vorba despre o organizaţie cu specific esoteric sau 
„ocult”. 

Conducătorii din politică sau din economie apar în faţa 
publicului ca model de persoane raţionale şi interesate din 
punct de vedere material. Publicul este însă uimit să afle că 
anumite personaje din rândul acestora participă la ceremonii 
stranii desfăşurate în societăţi secrete unde se continuă cultul 
zeilor păgâni egipteni ori babilonieni: Isis, Osiris, Baal, Moloh 
ori Semiramida. 

Termenul  „Illluminati” înseamnă literal „cei care sunt 
luminaţi” (lat. iluminare: a se lumina, a cunoaşte, a şti). 
Illuminati se consideră prin urmare deținători ai unei 
cunoaşteri şi ai unei înţelepciuni superioare, moştenite din 
negura vremurilor, care le conferă un drept legitim de a 


conduce întreaga omenire. Illuminati sunt forma modernă a 
unei foarte vechi societăţi secrete, Frăția (sau Confreria) 
Şarpelui, a cărei origine urcă până la rădăcinile civilizaţiei 
occidentale înseşi, în Sumer şi în Babilon, acum mai bine de 
5.000 de ani. 

Civilizaţia care domină astăzi lumea nu este altceva decât 
prelungirea celei sumeriene care a inventat tot ceea ce este 
astăzi caracteristic civilizaţiei occidentale: administraţia de 
stat, banii, comerţul, impozitele, sclavia, armata organizată şi 
expansiunea întemeiată pe războaie neîncetate şi pe 
aservirea unui popor de către altul. Practicând o agricultură 
intensivă ca urmare a inventării sistemelor de irigaţii, 
civilizaţia sumeriană şi cea babiloniană au transformat prerii 
odinioară înverzite în deşertul dezolant care este astăzi Irakul. 

După Sumer şi Babilon, Frăția Şarpelui a continuat luând 
forme şi nume multiple de-a lungul vremurilor, continuând 
însă exercitarea influenţei sale asupra religiilor şi asupra 
regimurilor politice care s-au succedat în cadrul unei lungi 
filiatii care include „şcolile de mistere” egiptene şi greceşti, 
Biserica Creştină a Romei (folosită drept „vehicul” de către 
frăţie pentru a se implanta în toată Europa), Merovingienii (de 
unde personajul Merovingianul din filmul Matrix), templierii şi 
numeroasele lor ramificații — francmasonii, rosacrucienii, 
Prioria din Sion, Ordinul Sf. loan de lerusalim, Ordinul de 
Malta...) şi, în sfârşit, Illuminati şi organizaţiile care îi sunt 
ataşate. 

Simbolul Illuminati se află pe bancnota de un dolar: o 
piramidă al cărei vârf (elita) este luminat prin intermediul 
ochiului conştiinţei care domină o bază întunecată făcută din 
cărămizi identice (populaţia). 

Cele două menţiuni în limba latină ale acestei embleme 
sunt foarte semnificative: NOVUS ORDO SECLORUM înseamnă 
„noua ordine pentru totdeauna”, cu alte cuvinte o Nouă 
Ordine mondială şi ANNUIT COEPTIS, care înseamnă 
„proiectul nostru va fi încununat de succes”. 

Un proiect care este astăzi aproape de a fi în sfârşit 
realizat. 


TEME ASOCIATE 


The Bohemian Club 

O societate secretă în care puternicii acestei lumi se 
întâlnesc pentru stranii ceremonii dedicate lui Moloh, 
divinitate babiloniană... 


Grupul Bilderberg 

Grupul reuneşte elita finantei mondiale, a economiei, a 
politicii şi a mass-mediei. Este cea mai puternică dintre 
reţelele de influenţă, un adevărat guvern mondial ocult. 


Le Siecle, cercul elitei franceze 

Le Siecle este un club de reflecţie din care fac parte 
membrii cei mai puternici şi mai influenţi membri ai clasei 
conducătoare franceze: conducători politici, conducători de 
mari întreprinderi şi ziarişti din mass-media care „creează 
opinie”. 


IFRI 

IFRI (Institutul Francez de Relaţii Internaţionale) este un 
club de reflecţie consacrat politicii internaţionale, inclusiv 
problemelor economiei,  mondializării şi metodelor de 
exercitare a controlului în cadrul guvernării. IFRI reuneşte 
personalităţi de dreapta şi de stânga, patroni de mari 
întreprinderi şi reprezentanţi ai lumii universitare. 


Stăpânii Lumii la Davos 

Site-ul arată câteva imagini ale celor pe care îi consideră 
Stăpânii Lumii surprinşi în timpul Forumului Economic Mondial 
de la Davos. 

Forumul Economic Mondial reuneşte la Davos în fiecare an 
elita economiei, a politicii şi a mass-mediei. 


Organizațiile Stăpânilor Lumii 
Cine sunt Stăpânii Lumii şi care sunt organizaţiile pe care le 
folosesc pentru a controla lumea?! 


Sfârşitul programat al democraţiei 


1 Pentru o sinteză recentă pe această temă, v. Givaudan, 2005. 


De zece ani, trăim o schimbare radicală a tipului de regim 
politic în ţările occidentale, odată cu noua putere ce se 
afirmă: cea a reţelelor economice şi financiare. lată motivele 
pentru care putem spune că nu mai suntem nicidecum 
organizaţi democratic. 


Arme tăcute pentru războaie liniştite 

Este titlul unui document strict secret care se defineşte ca 
un „manual de programare a societăţii”. El expune în 
amănunt strategiile Stăpânilor Lumii şi dă la iveală esentialul 
pentru a înţelege adevăratele reguli ale jocului prin care se 
urmăreşte transformarea radicală şi rapidă a societăţii şi a 
economiei lumii. 


O libertate sub supraveghere electronică 

Fişiere informatice, telefoane mobile, internet, asocierea 
între cartea de credit şi codul de bare, reţeaua Esalon, 
descoperiţi toate aceste mijloace prin care libertatea noastră 
a devenit excesiv de supravegheată... 


Minunata lume nouă de Aldous Huxley 

În această carte de science-fiction vizionar, Huxley îşi 
imaginează dictatura dusă la perfecţiune: o dictatură care va 
avea aparenţa democraţiei şi în care indivizii vor fi 
conditionati genetic, de fapt un sistem sclavagist în care, 
bunurile de consum şi distracţia îi vor face pe sclavi „să se 
îndrăgostească de lanţurile lor”. 


Strategii de manipulare 
Strategiile şi tehnicile Stăpânilor Lumii pentru manipularea 
opiniei publice şi a societăţii. 


Ideologia stăpânilor lumii 

Principiile-cheie ale Stăpânilor Lumii şi noua sclavie care 
rezultă din aplicarea acestora, aşa cum o prezintă George 
Orwell în romanul său 1984. 


Proiectele Stăpânilor Lumii 
Proiectele Stăpânilor Lumii pentru controlul global asupra 


indivizilor şi asupra societăţii constau în manipulare genetică, 
controlul minţii, implanturi, marcare, noua ordine 
economică... 


E timpul acţiunii 

Viitorul omenirii aparţine cetăţenilor. Direcţia imprimată 
societăţii, economiei, mediului ambiant poate fi schimbată 
prin luptă. Chiar fără s-o ştie, cetăţenii mai dispun de 
importante mijloace de acţiune... 


Istoria universului şi a omului 

Istoria de 15 miliarde de ani a existenţei universului, de la 
Big Bang la formarea planetei Pământ, apariţia vieţii, a 
omului şi a civilizaţiei moderne... 


X. Complotul sionisto-masonic din punct de 
vedere islamist 


Din 18 aprilie 2004, pe site-ul islamist news.stcom.net 
(Vocea Oprimatilor), putea fi citit un text prezentat ca 
rezumat al unei „lecţii a Şeicului Mamduli Al Haribi asupra 
originilor, scopurilor şi organizării francmasoneriei în lume şi 
mai ales în lumea  arabo-musulmanëä”. Intitulat 
„Francmasoneria: pleava sionistă mondială...”, textul este o 
ilustrare caricaturalà a discursul ,antisionist” mai larg 
(caracterizată prin antiamericanism,  antimasonism etc.) 
difuzat de regulă pe site-urile islamiste de pe internet, în 
ultimii 15 ani. Este clar afirmată teza unui complot „sionisto- 
masonic” la nivel mondial, teză expusă după tiparele şi 
clişeele literaturii occidentale  anti-llluminati (referiri la 
Weishaupt, Albert Pike etc.), de tipul aceleia care a făcut 
tradiţie în rândul extremei drepte (în textul de mai jos sunt 
citați doi autori de extremă dreaptă: Jean Lombard:, adept al 
lui Charles Maurras, şi W.G. Carr). 

„Lecţia” predicatorului islamist este confecţionată după 
aceleaşi procedee folosite în pamfletele conspirationsite de 
tip occidental: după ce a răscolit prin coşul de gunoi al culturii 
complotului iudeo-masonic, lipeşte de bine, de rău câteva 
dintre bucăţile adunate şi le adaugă ceva din temele de 
actualitate (de pildă, al doilea război din Irak). lată acest text 
din care eliminarea unor greşeli de ortografie ni s-au părut 
necesare: 


lată o lecţie la care ar trebui să luăm aminte a Şeicului 
Mamduh Al Haribi privitoare la adevăratele scopuri 
nemărturisite ale francmasoneriei în lume, la istoria acesteia 
şi la războiul ei împotriva Islamului. 


1 Lucrarea lui Jean Lombard Coeurderoy a fost publicată în prealabil într-o 
traducere spaniolă (4 vol., Madrid, Fuerza Nueva, 1976-1980), abia apoi în 
franceză (parţial) sub titlul La Face cachee de /'Histoire moderne (Paris, 
1984, vol. 1). 


După cum ştiţi, în zilele noastre lumea este stăpânită de 
grupuri sataniste sau  luciferice: teosofi, rosacrucieni, 
Illuminati, francmasoni cu grad mare şi alte secte şi cluburi cu 
nemăsurată putere financiară şi industrială... 

E poate greu de crezut, dar este un fapt cert. Puţin 
cunoscută, Skull & Bones, supranumită şi Frăția Morţii, este 
una dintre cele mai puternice secte din America... şi din 
întreaga lume. 

Provenită din Ordinul lluminaţilor din Bavaria — Adam 
Weishaupt —, această sectă, a cărei lojă mamă sau „loja 
neagră” se află la Universitatea Yale, ,selectioneazé” 
odraslele din înalta societate protestantă şi  israelită 
americană (WASP). 

Membrii ei sunt recrutaţi din cele mai mari universităţi 
americane şi definitiv selecționați în cadrul unor ritualuri 
satanice în loja mamă sau în „loja neagră” de la Yale, care 
are numărul 322. Cei „aleşi” sunt mai apoi ,recrutati” de 
către CFR, Bilderberg şi Trilaterala, organisme atotputernice 
în zilele noastre, create de secta Skull & Bones. Ei 
influenţează direct politica unor ţări, printre care şi FRANŢA. 

Fac parte din secta Skull & Bones printre at: Bush tatăl şi 
fiul, Rockefeller, ca şi alţi ,giganti” ai politicii, ai industriei, ai 
petrolului, ai finanţelor, ai diplomaţiei, ai presei scrise şi 
televizate... Bunicul Bush a fost unul dintre bancherii lui 
Hitler, împreună cu Harriman şi Guaranty Trust. Şi el făcea 
parte din secta Skull & Bones. Secta, care are aceleaşi 
simboluri ca francmasoneria (cranii, oase, sicrie...), a finanţat 
de asemenea şi revoluţia rusă cu ororile ei. 

Ambiţia lor este să impună un guvern mondial, o „nouă 
ordine mondială”. Astăzi, mai mult decât ieri, „şefi” de state 
ori de guverne, patroni ai marilor instituţii financiare sau 
industriale mondiale sunt direct influenţaţi de PUTEREA 
acestor Skull & Bones care nu ezită să distrugă ori să doboare 
orice individ, instituţie sau ţară care refuză să intre în marş 
forţat spre republica lor universală... 

Francmasoneria franceză şi aproape toţi „fraţii” politicieni 
republicani sunt direct legaţi de această sectă mortală... 
Forma este diferită, dar scopul programului este acelaşi. 

Este cu adevărat o frăţie a morţii. 


Al treilea război mondial trebuie să fie declanşat profitând 
de divergentele pe care le vor duce la paroxism agenturile 
lluminaţilor: între politicienii sionişti şi conducătorii lumii 
islamice. 

Războiul trebuie să fie purtat astfel încât Islamul (lumea 
arabă musulmană) şi sionismul politic să se distrugă reciproc, 
în timp ce naţiunile celelalte, divizate şi ele în această 
privinţă, vor fi obligate să lupte până la completa lor epuizare 
fizică, morală, spirituală şi economică. 

La 15 august 1871, Pike i-a spus lui Mazzini că, la sfârşitul 
celui de-al treilea război mondial, cei care aspiră să 
stăpânească lumea fără a putea fi contestati vor provoca cel 
mai mare cataclism social pe care l-a cunoscut vreodată 
omenirea. Cităm chiar cuvintele lui Pike din scrisoarea aflată 
la British Museum Librarv din Londra: „li vom abandona pe 
nihilişti şi pe atei şi vom provoca o formidabilă catastrofă 
socială care, prin toate ororile sale, va arăta clar naţiunilor 
efectele unui ateism absolut, sursă a sălbăticiei şi a dezordinii 
celei mai sângeroase. Din acel moment, obligaţi să se apere 
împotriva minorităţii revoluţionare mondiale, toţi cetăţenii vor 
trece exterminarea demolatorilor civilizaţiei şi a maselor 
dezamăgite de creştinismul al cărui spirit deist, de acum 
debusolat şi în căutarea unei ideologii, dar fără a şti încotro 
să-şi îndrepte adoratia, va recunoaşte adevărata lumină în 
manifestarea universală a doctrinei pure a lui Lucifer, 
revelată, în sfârşit, tuturor, manifestare ce va urma distrugerii 
creştinismului şi ateismului, supuse şi distruse în acelaşi 


1 Cuvântul „agentură” folosit aici într-o manieră foarte aproximativă face 
parte din vocabularul tipic pamfletelor conspirationiste publicate în anii 
1950 în America de Nord şi în Europa. De regulă, o „agentură” 
desemnează o persoană, „un agent spion al Illuminati, de infiltrare, de 
influenţă sau de execuţie a „unor treburi murdare”. In acelaşi jargon 
conspirationist, pe lângă persoane care se ocupă cu astfel de lucrări, 
„agentură” sau „agenturi” mai pot desemna şi „forme de organizare 
complete ale corpului de agenţi spioni” (Monast, 1994, p. 6). „Agentura” 
poate fi deci şi membrul unei „agenturi”. Monast ilustrează o astfel de 
definiţie prin următorul exemplu „istoric”: nazismul a fost utilizat pentru a 
permite agenturilor organizaţiei Illuminati să pregătească ambele 
războaie mondiale. Mai recent, în falsurile fabricate pe tipicul 
Protocoalelor, se face referire la „agenţii noştri” sau la „agenţii noştri 
internaţionali”. 


timp”. 

Acest plan de acţiune al masoneriei dezvăluie cuvânt cu 
cuvânt modul de acţionare pentru impunerea unei dictaturi 
universale sub masca unui „guvern mondial”. Scrisoarea, ca 
formă de comunicare între doi francmasoni luciferieni, Albert 
Pike şi Giuseppe Mazzini, este extrasă din lucrarea Jean 
Lombard La Face cachée de l'histoire moderne, pp. 553-554, 
care îl citează pe istoricul englez /sic] William Guy Carr şi 
cartea sa intitulată Pawns in the Game, 1967. 


Această captivantă trecere în revistă a istoriei 
fantasmagorice a lluminaţilor este urmată de comentarii nu 
mai puţin semnificative referitoare la imaginile-logo ce 
însoțesc textul: 

„Primul logo reprezintă piramida apărută pe bancnota de 1 
dolar în 1935. Ea reprezintă stema pe care a ales-o secta 
lluminaţilor din Bavaria a lui Adam Weishaupt. Data ce 
figurează pe acest simbol este chiar data întemeierii sectei: 
1776 (1 mai). 

«Părinţii republicii înstelate» erau toţi membri ai acestei 
secte masonice — George Washington, Thomas Jefferson, 
Theodore Roosevelt şi Abraham Lincoln — şi au sprijinit 
pătrunderea si răspândirea lluminaţilor în lojile masonice 
americane. 

In 1935, secta a impus să se imprime pe bancnota 
americană semnul puterii sale şi a făcut totul pentru a 
provoca un al Doilea Război Mondial cu scopul de a-şi întinde 
domnia asupra lumii (cum o făcuse aşa de bine în timpul 
Primului Război Mondial şi al Revoluţiei Ruse). 

Al doilea logo — INFORMATION AWARENESS OFFICE — este 
acela al Departamentului special al armatei pentru controlul 
mondial al comunicaţiilor, instrument al guvernului ocult 
american în frunte cu George W. Bush, membru al sectei 
satanice SKULL & BONES”. 


Acest articol difuzat pe site-ul Vocea Oprimaţilor oferă 
linkuri către altele având titluri tentante pentru internauti 
(surferi): „Rezistenţa islamică a Irakului distruge cartierul 
general al CIA”, „Rezistenţa irakiană îl lichidează pe directorul 


CIA”, „80% dintre irakieni susţin rezistenţa” etc. După 
atentatele islamiste comise la Londra pe 7 iulie 2005, acest 
site islamist a difuzat un text inspirat de un anume Ibrahim 
Hane (Universitatea CAD, Dakar), intitulat „Atentatele de la 
Londra, încă o făcătură diabolică împotriva Islamului”. Făcând 
paralela între atentatele de la Londra, cel de pe 11 
septembrie 2001 şi cel din 11 martie 2004 de la Madrid, 
autorul desluşeşte astfel sensul evenimentelor: „Nimic nu va 
putea împiedica Islamul să domine în această lume pentru că 
este un adevăr anunţat acum mai bine de 1.400 de ani”. 

Un alt articol nesemnat, pe aceeaşi linie, la rubrica 
conspirații: „Protocoalele Înţelepţilor Sionului — diversiune a 
ţarului sau adevărată revelaţie?”: întrebarea este evident 
retorică, şi cititorul este purtat cu măiestrie spre concluzii 
numai citind subtitlurile, ele însele adevărate „teze”: „Mitul 
morţii a 6 milioane de evrei”; „Autorităţile sioniste l-au 
spânzurat pe Adolf Eichman în 1962 numai ca să nu iasă la 
lumină secretele colaborării între sionisti si nazişti”; 
„Controlul muzicii, al filmului şi al industriilor artistice deţinut 
de către evrei”; „Mondializarea înseamnă iudaizarea lumii”; 
„Evreii utilizează filmele pentru a răspândi molime”; 
„Protocoalele  Ințelepților Sionului garantează victoria 
sionistă”. Pe forumul site-ului, un internaut (care semnează 
„MINOU99”) răspunde direct întrebării din titlul articolului, la 
2 septembrie 2005: „Protocolul evreilor din Sion [...] este 
adevărul adevărat...” 

In discursul său de tip propagandă, această expresie a 
islamismului radical a integrat  esenţialul tematicii 
conspirationiste şi antimondialiste a extremei drepte creştine, 
atât cea scrisă în stil american (Carr), cât şi cea în stil 
european (Lombard). Insă predicatorii islamişti au adăugat 
propria grilă de interpretare a istoriei mondiale. Astfel, la arta 
de a îmbina resturi ale conspirationsimului occidental şi la 
recursul la strategia retorsiunii argumentelor?, ei au adăugat 


1 Acest articol este alcătuit în esenţă dintr-o suită de extrase dintr-un 
documentar antievreiesc difuzat în cursul lunii aprilie 2005 de televiziunea 
oficială iraniană de limbă arabă Al-Alam. El nu menţionează — ceea ce e 
foarte semnificativ — faptul cert stabilit că Protocoalele sunt un fals (v. 
Taguieff, 2004b, pp. 342-382). 

2 V. Angenot, 1982, p. 219. 


tema războiului mai mult sau mai putin secret care va fi dus 
de Illuminati împotriva Islamului şi a musulmanilor. Logica 
paranoicilor să aibă ultimul cuvânt. 

